# verses

text:
wey inggimuwan dan te hep‑at ne pulu (40) ne pabunsuran ne pelata. Daruwa ka pabunsuran te tagse tukeg ne due daruwa ne paa-paa.


text:
Ne intukehan dan degma te daruwa ne pulu (20) ne tukeg ne impasasindeg ka diye te limang te balungbalung, ka diye dapit te igkahibang ne balabahan te balungbalung,


text:
Ne intukehan dan te hen‑em ne tukeg ne impasasindeg ka diye te liyu te balungbalung ne diye dapit te iglineb,


text:
Ne impegdangdang ka me tukeg ligkat te diralem wey impegket dan te derakel ne me sising ka diye te ampew. Ne iling ded degma ka duma ne me pikungan te balungbalung, impegdangdang ded wey impegket ka me tukeg diye te ampew.


text:
Ne walu ka tukeg diye te peka te balungbalung, wey sapulu wey hen‑em (16) ka pabunsuran ne pelata, tigdaruwa te tagse tukeg.<pb/>


text:
Miggimu man‑e sikandan te me dullug ne akasya eyew igbalabag te balungbalung. Lalimma ne dullug ka igbalabag diye te sabeka ne tukeg te balungbalung,


text:
lalimma degma ka igbalabag diye te limang ne tukeg, wey lalimma degma ka diye te peka te balungbalung ne egpakarapit te iglineb.


text:
Ne impeelatan dan degma te dullug ka tagse tukeg wey nekeuma ka dullug diye te tupuan te pikungan te balungbalung.


text:
Imbulitan dan te bulawan ka me tukeg wey intalingaan dan te derakel ne me sising ne bulawan ne iyan eglugluhan te me dullug ne igbalabag ne imbulitan ded degma te bulawan.<pb/>


text:
Miggimu sikandan te meupiya ne hinabel ne imbatek te meilem, malalab, wey malugtem, wey te mahal ne hinabel. Ka hinabel, inteyi-teyian te kirubin ne naay-ayaran te eggimu.


text:
Ne miggimu sikandan te hep‑at ne sungkaleg ne akasya wey imbulitan dan te bulawan. Intahuan dan ka me sungkaleg te sanggatan ne bulawan ne egsanggatan te hinabel, wey impabunsud dan ka me sungkaleg te hep‑at ne pabunsuran ne pelata.


text:
Ka gumawan te balungbalung inggimuwan dan te hinabel ligkat te me hinabel ne meilem, malalab, wey malugtem, wey te mahal ne hinabel, wey indayan-dayanan dan seini te egteyi.


text:
Ne miggimu man‑e sikandan te lalimma ne sungkaleg te hinabel ne due sanggatanan wey impabunsud diye te lalimma ne pabunsuran ne burunsi. Imbulitan dan ka me sungkaleg wey ka me sanggatan te bulawan.<pb/>


text:
<br/><t>Ka peggimu te Tahuanan te Kasabutan</t><br/><br/><t>(Iks. 25:10-22)</t><br/>Nataman, miggimu si Bisalil te Tahuanan te Kasabutan ligkat te kayu ne akasya. Lalimma ne dangew ka kalayat, wey tatelu ne dangew ka kaluag, wey tatelu ne dangew ka katikang.


text:
Imbulitan din te bulawan ka seled wey ka lihawangan te tahuanan, wey inlingut din dayan-dayani te bulawan.


text:
Inggimuwan din seini te hep‑at ne derakel ne sising ne bulawan ne intalinga rin iatul diye te hep‑at ne paa te Tahuanan te Kasabutan, eyew egkaatul te sising ka tagse kakiliran te tahuanan.


text:
Inluglug din seini diye te intalinga ne me sising te tagse kakiliran te tahuanan eyew egkayayungan te me etew.<pb/>


text:
Inggimuwan din man‑e seini te supe<n>Te Hibruwanen: pinnuuwan te himenew.</n> ne bulawan ne lalimma ne dangew ka kalayat wey tatelu ne dangew ka kaluag.


text:
Migdekdek man‑e sikandin te bulawan wey inggimu rin ne daruwa ne kirubin wey impegdangdang te egtahu diye te ampew te supe.


text:
Ka sabeka ne kirubin, diye ipagket te pulipusan te supe, wey ka dangeb, diye ipagket te limang ne pulipusan. In-uney re impagket te supe ka daruwa ne kirubin eyew egpekegsumpul re.


text:
Impabekal ka me pakpak te daruwa ne kirubin ne impegtangke, wey naralungan te me pakpak dan ka supe. Ka ulaula te me kirubin, nekeunduk diye te supe.<pb/>


text:
<br/><t>Ka peggimu te lamisa</t><br/>Miggimu sikandin te lamisa ne akasya, wey hep‑at ne dangew ka kalayat, wey daruwa ne dangew ka kaluag, wey tatelu ne dangew ka katikang.


text:
Intalingaan din ka tagse kakiliran te lamisa te tabla ne me senge-palad ka kaluag wey inlingut din seini te egdayan-dayan te bulawan.


text:
Miggimu degma sikandin te hep‑at ne derakel ne sising ne bulawan ne intalinga rin te tagse pikungan te lamisa, diye te lenged te paa.


text:
Diye degma italinga ka me sising te lenged te tabla ne intalinga ne iyan eglugluhan te igyayung te lamisa.


text:
Miggimu degma sikandin te bulawan ne me kasangkapan diye te lamisa: Me pinggan, me ubab, me yahung, wey me pitsil ne eg-itisan te igpanubad ne me inumen.<pb/>


text:
<br/><t>Ka peggimu te tahuanan te sulu</t><br/><br/><t>(Iks. 25:31-40)</t><br/>Migdekdek degma si Bisalil te bulawan wey inggimu rin ne tahuanan te sulu. Inggimuwan din seini te pabunsuran wey lawa, wey in-uney rin ded itangen dutu ka me ubab, me ubbus, wey me bulak-bulak eyew egpekegsumpul re langun.


text:
Due tatelu ne ubab ne imparuma te tagse pakew, wey egpekeiling seini te bulak te almindras ne migbukadkad wey migderewun.


text:
Ka lawa te tahuanan te sulu, intahuan te hep‑at ne ubab ne egpekeiling te bulak te almindras ne migbukadkad wey migderewun.


text:
Ka tatelu ne pakew, due tigsalimbeka ne ubbus ne impaleput diye te diralem wey in-uney red te egtangen. Ne iling ded degma ka tatelu ne pakew diye te limang te lawa, su hen‑em ma langun ka pakew te tahuanan te sulu.


text:
In-uney re langun himuwa puun te indekdek ne bulawan ka me ubbus, ka me pakew, wey ka lawa te tahuanan te sulu eyew egpekegsumpul re.


text:
Ne miggimu sikandin te pitu ne lamparilya eyew igtahu diye te tahuanan te sulu, wey me sipit, wey me tayaan, wey me bulawan ded degma.


text:
Me tatelu ne pulu wey lalimma (35) ne kilu ne bulawan ka nahamit langun te peggimu te tahuanan te sulu wey te me kasangkapan te sulu.<pb/>


text:
<br/><t>Ka peggimu te altar ne egtutungan te insinsu</t><br/><br/><t>(Iks. 30:1-5)</t><br/>Miggimu man‑e si Bisalil te altar ne akasya ne egtutungan te insinsu, wey daruwa ne dangew ka kalayat, wey daruwa ne dangew ka kaluag eyew egkakuwadradu ka altar, wey hep‑at ne dangew ka katikang. Inggimuwan degma seini te me sungey-sungey wey in-uney red itangen diye te altar eyew egpekegsumpul re.


text:
Ne imbulitan din ka altar te bulawan wey inlingut din man‑e te egbulit ka kakiliran wey ka me sungey-sungey te altar. Inlingut din man‑e dayan-dayani te bulawan ka altar.


text:
Miggimuwan din seini te daruwa ne derakel ne sising ne bulawan ne eglugluhan te me dullug ne igyayung, wey intalinga rin seini diye te diddiralem te indayan-dayan ne bulawan te altar.


text:
Ne miggimu sikandin te matulus ne lana ne igbaluhu wey insewuhan din te neelin ne insinsu, iling te peggimu te talaggimu te peemut.<pb/>


text:
<br/><t>Ka peggimu te altar ne egtutungan te igpanubad</t><br/><br/><t>(Iks. 27:1-8)</t><br/>Ne miggimu si Bisalil te altar ne akasya ne tutunganan te igpanubad. Sapulu ne dangew ka kalayat wey sapulu degma ne dangew ka kaluag eyew egkakuwadradu ka altar, wey hen‑em ne dangew ka katikang.


text:
Inggimuwan din te sungey-sungey ka hep‑at ne me pikungan wey tapey rin e itangen diye te altar human din buliti langun te burunsi eyew egpekegsumpul re.


text:
Ne migpangimu sikandin te langun ne burunsi ne kasangkapan te altar: Me tayaanan te abu, me pala ne dereisek, me pelenggana, me tinidur ne derakel, wey tahuanan te baha.


text:
Ne miggimu sikandin te mahalat ne tuuhanan ne burunsi ne egtuuhan te igpanubad ne intangen diye te seled te altar, wey diye din itangen te liwaraan te altar.


text:
Ne miggimu degma sikandin te hep‑at ne derakel ne sising ne burunsi ne eglugluhan te me dullug ne igyayung te altar, wey intalinga rin seini diye te lenged te intangenan te tuuhanan ne burunsi.


text:
Inluglug din ka me dullug diye te derakel ne me sising ne intalinga diye te hep‑at ne pikungan te altar. Immahalat din te eggimu ka altar ne iyan alabat se tabla.<pb/>


text:
<br/><t>Ka peggimu te pelenggana ne lu‑luanan</t><br/><br/><t>(Iks. 30:18)</t><br/>Ne miggimu si Bisalil te burunsi ne pelenggana ne lu‑luanan duma te egpapinnuuwan te pelenggana. Alungan ne burunsi te me malitan ne migtrabahu diye te gumawan te balungbalung<n>Te Hibruwanen: balungbalung ne temuwanan.</n> ka inggamit din te peggimu te pelenggana wey te papinnuuwan te pelenggana.<pb/>


text:
<br/><t>Ka lama te matulus ne balungbalung</t><br/><br/><t>(Iks. 27:9-19)</t><br/>Ne inteilan din ka balungbalung te lama ne nakalingut wey in-alad din ka diye te igkakawanan te balungbalung, wey in-alabatan din te mahal ne hinabel ne me hep‑at ne pulu wey lalimma (45) ne mitrus ka kalayat.


text:
Insanggat din ka hinabel diye te daruwa ne pulu (20) ne sungkaleg ne burunsi ne ig-alad wey impabunsud te daruwa ne pulu (20) ne pabunsuran ne burunsi red, wey intahuan te pelata ne me sanggatanan wey te igsanggat te hinabel.


text:
In-alad din degma ka diye te igkahibang ne balabahan te balungbalung te daruwa ne pulu (20) ne sungkaleg ne burunsi ne impabunsud te daruwa ne pulu (20) ne pabunsuran ne burunsi red. Ne in-alabatan din seeye te mahal ne hinabel ne me hep‑at ne pulu wey lalimma (45) ne mitrus ka kalayat, wey insanggat din seeye diye te me sanggatanan ne me pelata ne diye te me sungkaleg wey te igsanggat te hinabel.


text:
In-alad din degma ka diye dapit te liyu<n>Te Hibruwanen: iglineb.</n> te balungbalung te sapulu ne sungkaleg ne impabunsud diye te sapulu ne pabunsuran. In-alabatan din seeye te mahal ne hinabel ne me daruwa ne pulu wey daruwa (22) ne mitrus ka kalayat, wey insanggat din seeye diye te pelata ne me sanggatanan diye te me sungkaleg wey te igsanggat te hinabel.


text:
Inteilan din degma te mahal ne hinabel ne me daruwa ne pulu wey daruwa (22) ne mitrus ka kalayat ka diye dapit te tangkaan te balungbalung ne egpakarapit te igsile.


text:
Ne in-alad din ka igkakawanan te gumawan te alad te tatelu ne sungkaleg ne impabunsud te tatelu ne pabunsuran, wey in-alabatan din te mahal ne hinabel ne me pitu ne mitrus ka kalayat.


text:
Ne ka diye te igkahibang te gumawan te alad, in-alad din degma te tatelu ne sungkaleg ne impabunsud te tatelu ne pabunsuran, wey in-alabatan te mahal ne hinabel ne me pitu ne mitrus se kalayat. Sikan naa ka nekeg-iling ka kalayat te in-alabat te igkakawanan wey igkahibang te gumawan te alad te balungbalung.


text:
Ne burunsi ka pabunsuran te tatelu ne sungkaleg, piru pelata ka me sanggatanan wey ka igsanggat te hinabel. Ne pelata red degma ka imbulit te me ulu-ulu te me sungkaleg, wey imbalabahan te malibusen ne pelata ka langun ne me sungkaleg.


text:
Ka hinabel ne igdingding te gumawan te alad te lama, impegselet te hinabel ne meilem, malalab, wey malugtem, wey te mahal ne hinabel. Siyam ne mitrus ka kalayat te hinabel wey daruwa ne mitrus ka kaluag iling te hinabel ne in-alabat te alad te lama.


text:
Imbitin ka hinabel diye te hep‑at ne sungkaleg ne impabunsud te hep‑at ne pabunsuran ne burunsi. Piru pelata ka me sanggatanan wey ka igsanggat diye te me sungkaleg ne imbulitan te pelata.


text:
Neelin ne burunsi ka igpakpak te tane ne eggiketan te lubid te balungbalung wey te me hinabel ne ig-alabat te alad.<pb/>


text:
<br/><t>Ka me kasangkapan te peggimu te balungbalung</t><br/>Seini ka listaan te me kasangkapan ne inggamit te pegpasasindeg te matulus ne balungbalung ne in-alad, ne intahuan te Tahuanan te Kasabutan. Inlista seini te me Libita ne impanguluwan te anak ni Aarun ne si Itamar, sumale te insuhu kandan ni Muwisis.<pb/>


text:
Si Bisalil ka miggimu te langun ne insuhu te Magbebaye ne Manama ki Muwisis. Si Bisalil, anak ni Uri wey apu ni Hur ne egpuun te me kabuhalan ni Huda.


text:
Si Uhuliab ka duma rin, wey iyan talagtulis wey talagdayan-dayan te me batu, wey talagteyi te me hinabel ne meilem, malalab wey malugtem, wey te mahal ne hinabel. Si Uhuliab, anak ni Ahisamak ne egpuun te me kabuhalan ni Dan.<pb/>


text:
Indasag te me etew diye te Manama ka bulawan ne inggamit te peggimu te balungbalung, wey migsabeka ne libu (1,000) ne kilu ka bulawan ne natimbang diye te timbangan te me talagpanubad.<n>Te Hibruwanen: sikil te balungbalung.</n>


text:
Tatelu ne libu wey hep‑at ne gatus wey tatelu ne pulu (3,430) ne kilu ka pelata ne natimbang dan diye te timbangan te me talagpanubad.<n>Te Hibruwanen: sikil te balungbalung.</n>


text:
Sika langun ka imbehey te me etew ne migpasinsus. Migbehey ka tagse sabeka kandan te dasag dan wey intimbang dan te timbangan te me talagpanubad.<n>Te Hibruwanen: sikil te balungbalung.</n> Mighen‑em ne gatus wey tatelu ne libu wey lalimma ne gatus wey lalimma ne pulu (603,550) ka me etew ne nasinsus ne daruwa ne pulu wey ke suble e ka idad.


text:
Ka tatelu ne libu wey hep‑at ne gatus (3,400) ne kilu ne pelata, inggamit te peggimu te sabeka ne gatus (100) ne pabunsuran te balungbalung wey te me hinabel. Tatelu ne pulu wey hep‑at (34) ne kilu ka nahamit te tagse pabunsuran.


text:
Ka nasame ne daruwa ne pulu (20) ne kilu ne pelata, inggamit dan te peggimu te me sanggatanan, igmananggat te me hinabel, wey imbulit dan man‑e te me sungkaleg.


text:
Migdaruwa ne libu wey hep‑at ne gatus wey daruwa ne pulu wey lalimma (2,425) ne kilu ka burunsi ne indasag te me etew diye te Manama.


text:
Inggamit dan ka me burunsi te peggimu te me pabunsuran te me sungkaleg te gumawan te balungbalung,<n>Te Hibruwanen: balungbalung ne temuwanan.</n> wey te altar, wey te mahalat ne egtuuhan te igpanubad, wey te langun ne kasangkapan te altar.


text:
Ka duma ne burunsi, inggamit dan te peggimu te me pabunsuran te me sungkaleg ne in-alad te lama, wey te gumawan te alad, wey te langun ne igpakpak te tane ne eggiketan te lubid te balungbalung wey te me hinabel ne in-alabat te alad te lama.<pb/>


text:
<br/><t>Ka peggimu te igsaluub te me talagpanubad</t><br/><br/><t>(Iks. 28:1-14)</t><br/>Ne miggimu si Bisalil wey si Uhuliab te amana ne tetelesi ne kumbale te me talagpanubad ne igsaluub dan te egseled diye te Matulus ne Sinabeng. Impegselet-selet dan ka me hinabel ne meilem, malalab, wey malugtem te peggimu ran te matulus ne me kumbale ni Aarun, su sika iya ka insuhu te Magbebaye ne Manama ki Muwisis.<pb/>


text:
Ne miggimu sikandan<n>Te Hibruwanen: sikandin.</n> te kumbale ne ipud, wey impegselet dan ka imbula-bula ne bulawan, ka me hinabel ne meilem, malalab, wey malugtem, wey ka mahal ne hinabel.


text:
Migdekdek sikandan te bulawan wey indereisek dan te egpisang eyew igpeelat dan te impegselet ne me hinabel ne meilem, malalab, wey malugtem, wey te mahal ne hinabel.


text:
Iyan dan inggimu ne baba te ipud ka impegselet ne hinabel ne impegketan te imbula-bula ne bulawan, wey me hinabel ne meilem, malalab, wey malugtem, wey mahal ne hinabel. Nataman, impegket dan e seeye diye te ipud. Ne sika iya ka insuhu te Magbebaye ne Manama ki Muwisis.


text:
Migkuwa sikandan te me batu ne kurnalina wey impakepkep dan te tahuanan ne bulawan. Ingkulitan dan seini te me ngaran te anak ni Hakub iling te eggimuwen te talaggimu te sising ne igkulit ka ngaran diye te batu.


text:
Impegket dan seini diye te baba te ipud eyew eggimuwen ne limlimuan ne me batu te me kabuhalan ni Israil, wey sika iya ka insuhu te Magbebaye ne Manama ki Muwisis.<pb/>


text:
<br/><t>Ka peggimu te hagpi te kumeng</t><br/><br/><t>(Iks. 28:15-30)</t><br/>Ne miggimu sikandan te hagpi te kumeng wey impaay-ayaran dan te eggimu iling te ipud. Impegselet dan ka imbula-bula ne bulawan, me hinabel ne meilem, malalab, wey malugtem, wey ka mahal ne hinabel.


text:
Ingkuwadradu ran ka hagpi te kumeng wey impeg-akeb man‑e. Senge-rangew ka kalayat wey senge-rangew degma ka kaluag.


text:
Intahuan dan seini te hep‑at ne linya te mahal ne me batu: Ka an-anayan ne linya iyan ka me batu ne egngaranan te sardiyus, tupasyu, wey karbungku.


text:
Ka igkeep‑at ne linya iyan ka me batu ne birilu, kurnalina, wey haspi. Ne imbalakes dan ka me batu pakepkepi te bulawan ne iyan egtahuan.


text:
Sapulu wey daruwa (12) langun ka me batu, wey ingkulitan dan seini te ngaran te sapulu wey daruwa (12) ne anak ni Hakub. Ka tagse batu ingkulitan te sabeka ne ngaran, iling te eggimuwen te talaggimu te sising ne igkulit ka ngaran diye te batu.


text:
Miggimu sikandan te inlubid ne me keddina puun te neelin ne bulawan eyew igsen-ung te hagpi te kumeng.


text:
Miggimu sikandan te daruwa ne tahuanan ne bulawan wey daruwa ne sising ne bulawan wey intalinga ran seini diye te sidsid te hagpi te kumeng.


text:
Intiyuk dan ka daruwa ne keddina ne inlubid ne bulawan diye te daruwa ne sising ne bulawan ne diye te sidsid te hagpi te kumeng.


text:
Ne inggiket dan degma ka daruwa ne pulipusan te me keddina ne bulawan diye te daruwa ne tahuanan te me batu ne bulawan ne impegket diye te baba te ipud.


text:
Miggimu e man‑e sikandan te daruwa ne sising ne bulawan wey impakepkep dan diye te diralem ne sidsid te hagpi te kumeng ne egpakarapit te ipud.


text:
Miggimu degma sikandan te daruwa ne sising ne bulawan, wey intalinga ran diye te tangkaan ne baba te ipud, diye dapit te pulipusan te baba ne marani te tupuan te libed ne impaay-ayaran te eggimu.


text:
Ne inggakut dan ka hagpi te kumeng diye te ipud wey inggiketan dan te meilem ne lubid ka me sising te hagpi wey te ipud eyew kene egpekegsuwey. Sikan naa ka nakaampew e ka hagpi te kumeng diye te libed wey kenad egkaweil. Ne sika iya ka insuhu te Magbebaye ne Manama ki Muwisis.<pb/>


text:
<br/><t>Ka peggimu te duma pad ne me kumbale</t><br/><br/><t>(Iks. 28:31-43)</t><br/>Ne miggimu si Bisalil<n>Te Hibruwanen: sikandin.</n> te malayat ne kumbale ne eg-akeban te ipud, wey in-elin ne meilem ne hinabel.


text:
Inlingut din man‑e ka kumbale te me palungpung ne egpekeiling te behas te prutas ne granada. Iyan din inggimu ne palungpung ka me hinabel ne meilem, malalab, wey malugtem, wey ka mahal ne hinabel.


text:
Ne immegselet din te egtahu ka me saliyew ne bulawan wey ka me palungpung palingut te sidsid te kumbale.


text:
Sikan naa ka nakalingut de iya ka me saliyew ne bulawan wey ka me palungpung ne egpekeiling te granada diye te sidsid te kumbale ne nekegselet. Seini ne kumbale ka igsaluub te egtrabahu diye te Manama, wey sika iya ka insuhu te Magbebaye ne Manama ki Muwisis.<pb/>


text:
Ne migtuhul sikandan te mahal ne me hinabel wey inggimu ran ne me kumbale ne mallayat se belad eyew igpakumbale ki Aarun wey te me anak din.


text:
Ne migpangimu sikandan te salakey, me kalu, wey me kumbale ne igpariralem, wey iyan dan inggamit ka mahal ne hinabel.


text:
Miggimu man‑e sikandan te me libed ne impegselet ka me hinabel ne meilem, malalab, wey malugtem, wey mahal ne hinabel, wey inteyi-teyian dan seini. Ne sika iya ka insuhu te Magbebaye ne Manama ki Muwisis.<pb/>


text:
Ne miggimu sikandan te matulus ne balieg ne malibusen wey neelin ne bulawan. Ingkulitan dan seini te egpekeiling te silyu ne “Inhalad<n>Te Hibruwanen: matulus.</n> seini diye te Magbebaye ne Manama.”


text:
Imbanggut dan seini diye te tangkaan te salakey wey iyan dan inggiket ka meilem ne lubid, su sika iya ka insuhu te Manama ki Muwisis.<pb/>


text:
<br/><t>Ka pegkapenga te peggimu te balungbalung</t><br/><br/><t>(Iks. 35:10-19)</t><br/>Nataman, neimpusan e te eggimu ka matulus ne balungbalung<n>Te Hibruwanen: balungbalung ne temuwanan.</n> ne in-alad, wey in-ikul iya te me kabuhalan ni Israil ka langun ne insuhu te Magbebaye ne Manama ki Muwisis.


text:
In-uyan dan diye ki Muwisis ka balungbalung wey ka langun ne kasangkapan te balungbalung: Ka me sanggatanan, ka me tukeg,<n>Igtukeg seini te balungbalung ne in-iling te egtangenan te lekeb ne pididus.</n> ka me dullug, ka me sungkaleg, ka me pabunsuran,


text:
ka laplap te lukesan ne karniru ne imbatek te malalab, ka laplap te kambing, ka hinabel ne ig-elet te me sinabeng,


text:
ka tahuanan te sulu ne bulawan, ka me lamparilya wey ka me kasangkapan te sulu, ka lana ne igtubil te me sulu,


text:
ka bulawan ne altar, ka lana ne ig-itis te ulu, ka meemut ne insinsu, ka hinabel ne igdingding te gumawan te balungbalung,


text:
ka burunsi ne altar wey mahalat ne egtuuhan te igpanubad, ka me dullug ne igyayung wey ka me kasangkapan te altar, ka pelenggana wey ka egpapinnuuwan te pelenggana,


text:
ka me hinabel ne ig-alabat te alad te lama, ka me sungkaleg ne ig-alad, wey ka me pabunsuran te me sungkaleg, ka hinabel ne igdingding te gumawan te alad, ka me hiket te balungbalung wey ka igpakpak te tane ne eggiketan, wey ka langun ne egkeilanganen diye te balungbalung,<n>Te Hibruwanen: balungbalung ne temuwanan.</n>


text:
ka mateles ne me kumbale te talagpanubad ne egtrabahu diye te Matulus ne Sinabeng, ka matulus ne me kumbale ni Aarun ne talagpanubad, wey ka me kumbale te me anak din ne igsaluub dan ke egkeyimu e ne me talagpanubad.<pb/>


text:
In-ikul iya te me kabuhalan ni Israil te eggimu ka langun ne insuhu te Mabebaye ne Manama ki Muwisis.


text:
Ne intengtengan ni Muwisis ka langun ne inggimu ran wey nakita rin ne neyimu ran iya ka langun wey in-ikul dan ka insuhu kandin te Magbebaye ne Manama. Ne impanalanginan din sikandan.<pb/>


text:
“Ipasasindeg nud ka matulus ne balungbalung<n>Te Hibruwanen: balungbalung ne temuwanan.</n> ne in-alad, te an-anayan ne aldew te hun‑a ne bulan.


text:
Itahu nu diye te seled te balungbalung ka Tahuanan te Kasabutan wey dingdingi nu seini te hinabel.<n>Nabaad te daruwa ne sinabeng ka balungbalung wey iyan eletanan ka hinabel. Diye nakatahu ka Tahuanan te Kasabutan te Amana ne Matulus ne Sinabeng.</n>


text:
Iseled nu diye te balungbalung ka lamisa wey ipeuntud nu ka me kasangkapan te lamisa. Iseled nu degma ka tahuanan te sulu wey itahu nu ka me lamparilya diye te me pakew te tahuanan.


text:
Itahu nu ka bulawan ne altar ne egtutungan te insinsu diye te tangkaan te Tahuanan te Kasabutan, wey ibitin nu ka hinabel diye te gumawan te balungbalung.


text:
Ne itahu nu naa ka pelenggana ne lu‑luanan diye te elat-elat te balungbalung wey te altar, wey tahui nu seini te weyig.


text:
Ilingkus nu ialabat ka me hinabel te alad te lama te balungbalung, wey itangen nu degma ka hinabel te gumawan te alad te lama.<pb/>


text:
“Egkataman, kua nu ka lana ne ig-itis te ulu wey itisi nu ka balungbalung wey ka langun ne tahu diye eyew igpakahalad nu keddi, wey egkeyimu ka langun ne matulus.


text:
Itisi nu degma ka altar ne tutunganan te igpanubad wey ka langun ne kasangkapan te altar eyew igpakahalad nu keddi, wey egkeyimu ka altar ne matulus.


text:
Ne ipasaluub nu ki Aarun ka matulus ne me kumbale wey itisi nu sikandin te lana eyew igpakahalad nu sikandin keddi, wey egkeyimu e sikandin ne talagpanubad keddi.


text:
wey itisi nu degma sikandan te lana iling te peg-itis nu te amey ran eyew egkeyimu e sikandan ne me talagpanubad keddi. Ka peg-itis kandan te lana, iyan tuus te ware katamanan ne peg-alam te kandan ne kabuhalan eyew egkeyimu ne me talagpanubad.”<pb/>


text:
Seeye naa ka nakasasindeg e ka balungbalung te an-anayan ne aldew te hun‑a ne bulan te igkarangeb ne leg‑un ligkat te peg-awe dan te Ihiptu.


text:
Ne in-iling kayi ni Muwisis te egpasasindeg ka balungbalung. Intahu din ka me pabunsuran, wey impasasindeg din e ka me tukeg,<n>Igtukeg seini te balungbalung ne in-iling te egtangenan te lekeb ne pididus.</n> wey imbalabag din e ka me dullug, wey impasasindeg din e ka me sungkaleg.


text:
Inseb-ungan din ka balungbalung wey in-akeban din pad man‑e atepi, su sika iya ka insuhu kandin te Magbebaye ne Manama.


text:
Nataman, ingkuwa rin ka kasabutan<n>Seini iya ka daruwa ne batu ne insulatan te sapulu ne balaud te Manama.</n> wey intahu din diye te Tahuanan te Kasabutan, wey inluglug din ka igyayung ne me dullug diye te intalinga te tahuanan wey insupaan din e.


text:
Ne impaseled din e ka Tahuanan te Kasabutan diye te balungbalung, wey intangen din ka hinabel eyew egkaringdingan seini, su sika iya ka insuhu kandin te Magbebaye ne Manama.<pb/>


text:
Intahu din ka lamisa diye te balungbalung, diye te limang te intahuan te Tahuanan te Kasabutan wey nakarapit te igkahibang ne balabahan te balungbalung.


text:
Ne in-untud din te lamisa ka paan ne impanubad diye te Magbebaye ne Manama, su sika iya ka insuhu kandin te Manama.


text:
Intahu din degma diye te balungbalung ka tahuanan te sulu, diye te egkatangkaan te lamisa wey dapit te igkakawanan te balungbalung.


text:
Ne impareketan din ka sulu diye te tangkaan te Magbebaye ne Manama su sika iya ka insuhu kandin te Manama.


text:
wey migtutung sikandin te meemut ne insinsu diye te altar, su sika iya ka insuhu kandin te Magbebaye ne Manama.


text:
Ne diye din itahu te gumawan te balungbalung ka altar ne tutunganan te igpanubad, wey migtutung sikandin te igpanubad ne egtutungen wey harina, su sika iya ka insuhu kandin te Magbebaye ne Manama.


text:
Ne intahu din ka pelenggana diye te elat-elat te balungbalung wey te altar, wey intahuan din te weyig eyew egpanlu‑luan.


text:
Keilangan ne egpanlu‑lu sikandan ke egseled diye te balungbalung wey ke egparani te altar, su sika iya ka insuhu te Magbebaye ne Manama ki Muwisis.


text:
Nataman, inlingkus din ialabat ka me hinabel diye te lama te balungbalung, wey intangen din degma ka hinabel te gumawan te alad te lama. Purisu napengaan iya ni Muwisis ka langun ne eggimuwen.<pb/>


text:
<br/><t>Ka katelesan te Magbebaye ne Manama</t><br/><br/><t>(Num. 9:15-23)</t><br/>Te ware naluhey, nabunbunan te gapun ka balungbalung wey napenu seini te katelesan te Magbebaye ne Manama.


text:
Emun ke kene egparibabew ka gapun, kene degma sikandan egmangalaglag, wey egtetahad de sikandan ke eg-awe e man‑e ka gapun human sikandan eggalin.


text:
Ka gapun ka tuus te katelesan te Magbebaye ne Manama ne eg-uugpe diye te ampew te balungbalung te maaldew, wey egkalegleg seini ke marusilem. Layun seini egkakita te me kabuhalan ni Israil te timpu te peggiphipanew ran.


text:
<br/><t>Ka egtutungen ne igpanubad</t><br/>In-umew te Magbebaye ne Manama si Muwisis diye te Balungbalung ne Temuwanan<n>Ka Balungbalung ne Temuwanan impeyimu te Magbebaye ki Muwisis eyew diye sikandin egpakigkita wey ke egpakita naa te keet-etawan din.</n> wey ingkahiyan,


text:
“Kahii nu ka me kabuhalan ni Israil ne emun ke due egpanubad te mananap diye te Magbebaye, keilangan ne iyan din igpanubad ka karniru, wey ke kambing naa.


text:
Ke baka ka igkeupii rin ne igpanubad eyew egtutungen, keilangan ne turu seini ne ware nabalbalangi. Igpanubad din sika ne baka diye te gumawan te Balungbalung ne Temuwanan eyew egdawaten te Magbebaye.


text:
Igdagket din ka palad din diye te ulu te baka ne egtutungen ne igpanubad wey egdawaten te Magbebaye ka pegpalangesa eyew iglinis te sale.


text:
Ne eggilangen din ka turu ne baka diye te tangkaan te Magbebaye. Ne ka langesa rue, iglingut igsawig te me talagpanubad ne me kabuhalan ni Aarun diye te altar ne eg-unturan te igpanubad, ne diye te gumawan ne egkatangkaan te Balungbalung ne Temuwanan.


text:
Ne egtetemeg e diye te altar ka me talagpanubad ne kabuhalan ni Aarun wey eg-ay-ayaran dan te egtemeg ka me kayu.


text:
Ne igpaayad-ayad dan e igpanahu diye te altar ne intemehan ka impanggupal ran wey iglagkes dan degma ka ulu wey ka tabe.


text:
Piru eglu‑luan pad te etew ne egpanubad ka me tahu te getek wey ka me paa te baka. Mesi egkeimpusan e, egtutungen e te talagpanubad ka intiru ne igpanubad diye te altar, wey meemut ka lansi due diye te Magbebaye ne Manama.<pb/>


text:
“Ne emun ke karniru wey ke kambing naa ka egtutungen ne igpanubad te sabeka ne etew, keilangan ne lukesan seini wey ware nabalbalangi.


text:
Eggilangen din seini diye te igkahibang ne balabahan te altar ne tutunganan te igpanubad ne diye te tangkaan te Magbebaye. Ne ka langesa te sika ne igpanubad, igsawig diye te me kakiliran te altar te me talagpanubad ne me kabuhalan ni Aarun.


text:
Ne egpanggupalen e seini te etew ne egpanubad wey egpaay-ayaran e seini igpanahu te me talagpanubad diye te altar ne intemehan wey iglagkes dan degma ka ulu wey ka tabe.


text:
Piru eglu‑luan pad te etew ne egpanubad ka me tahu te getek wey ka me paa te karniru. Ke egkeimpusan e, egtutungen e te talagpanubad ka intiru ne igpanubad diye te altar, wey meemut ka lansi due diye te Magbebaye ne Manama.<pb/>


text:
“Emun ke manuk-manuk ka egtutungen ne igpanubad te sabeka ne etew, keilangan ne selepati seini wey ke tukmu naa.


text:
Eg-uyanen seini te talagpanubad diye te altar wey eggulibiren din ka lieg taman te egkatempug, ne egtutungen din e ka ulu diye te altar ne eg-unturan te egtutungen. Ne igpatihis din ka langesa diye te kakiliran te altar.


text:
Ne egpamulbulan din seini wey eg-aween din ka abenan wey igdegpak din seini diye te tahuanan te abu ne diye te lenged te altar dapit te igsile.


text:
Egpeglimangen din te eggen-gen ka pakpak wey egbintengen din seini taman te egkapekang, piru kene din de egpeteen. Ne egtutungen din e seini langun diye te altar ne eg-unturan te egtutungen, wey meemut ka lansi due diye te Magbebaye ne Manama.”<pb/>


text:
<br/><t>Ka peghalad te egkakeen diye te Magbebaye</t><br/>“Ke due egkeupian ne eghalad diye te Magbebaye ne Manama te egkakeen,<n>harina seini ne egpuun te sibada wey trigu.</n> keilangan ne amana ne meupiya ka harina ne ighalad din wey eg-itisan din sika te mentika wey egsewuhan din te meemut ne insinsu.


text:
Ne eg-uyanen din sika diye te me talagpanubad ne me kabuhalan ni Aarun. Ne eggamak ka talagpanubad te harina ne amana ne meupiya ne insewuhan te mentika wey te langun ne insewug ne meemut ne insinsu. Ne egtutungen sika diye te altar isip pegsuman-suman te Magbebaye, wey meemut sika diye te Magbebaye.


text:
Ka egkasame te inhalad, kandan e te me talagpanubad ne me kabuhalan ni Aarun wey amana ne matulus sika su baad ma te inhalad diye te Magbebaye.<pb/>


text:
“Ke due eghalad te paan ne inggilutu diye te hilutuanan te paan, keilangan ne iyan din eggilutuen ka harina ne amana ne meupiya wey kene egsewuhan te patulin. Egkaayun ne ighalad ka makepal ne paan ne insewuhan te mentika wey ke manipis naa ne paan ne inlakulasan te mentika.


text:
Ne emun ke due eghalad te paan ne diye hilutua te kale, keilangan ne iyan din eggilutuen ka harina ne amana ne meupiya ne insewuhan te mentika piru ware sewuhi te patulin.


text:
“Ke diye hilutua te kale ka paan ne ighalad, keilangan ne iyan eggilutuen ka harina ne amana ne meupiya wey egsewuhan te mentika.


text:
Eg-uyanen din seini diye te talagpanubad wey ka talagpanubad e ka eg-uyan due diye te altar ne eg-unturan te egtutungen eyew ighalad diye te Magbebaye.


text:
Ne egkuwa ka talagpanubad te seeye se paan ne inhalad e wey egtutungen din seini eyew te pegpapitew ne ka langun nakahalad e te Magbebaye, wey meemut sika diye te Magbebaye.


text:
Ka egkasame te ighalad, kandan e te me talagpanubad ne me kabuhalan ni Aarun wey matulus seini su baad ma te inhalad diye te Magbebaye.<pb/>


text:
“Ka langun ne egkakeen ne ighalad, keilangan ne ware patulin, su kene kew egkaayun ne egtutung te patulin wey ke teneb naa ke eghalad kew diye te Magbebaye.


text:
Egkaayun ne ighalad niyu diye te Magbebaye ka an-anayan ne me behas te me pinamula niyu piru kene egkaayun ne egtutungen sika diye te altar isip halad ne meemut.


text:
Asini niyu ka langun ne egkakeen ne ighalad. Keilangan ne kene egkaawe ka asin su ka asin palinneu te kasabutan niyu te Magbebaye.<pb/>


text:
“Ke eghalad kew diye te Magbebaye te an-anayan ne me behas te egketuen ne me pinamula, iyan niyu ihalad ka inggaling wey ke insandag naa ne me trigu.


text:
Ne egtutungen te talagpanubad ka duma ne inggaling ne egpuun te egkakeen ne ighalad ne insewuhan te mentika lagkes ka langun ne meemut ne insinsu ne insewug. Egtutungen sika ne ighalad eyew te pegpapitew ne ka langun nakahalad e diye te Magbebaye.”<pb/>


text:
<br/><t>Ka igpanubad diye te Magbebaye para te keupianan</t><br/>“Ke due egpanubad te baka diye te Magbebaye ne Manama eyew igpanubad para te keupianan, keilangan ne ware seini nabalbalangi, turu ma wey se beyan.


text:
Igdagket din ka palad din diye te ulu te baka wey eggilangen din seini diye te gumawan te Balungbalung ne Temuwanan. Ne ka langesa te baka, iglingut igsawig te me talagpanubad ne me kabuhalan ni Aarun diye te me kakiliran te altar ne eg-unturan te egtutungen.


text:
Te sika ne igpanubad, egkuwa ka talagpanubad te me baad ne egtutungen din para te Magbebaye, ne iyan ka langun ne tabe diye te getek,


text:
Ne egtutungen sika te me talagpanubad ne me kabuhalan ni Aarun, diye te altar ne eg-unturan te igpanubad, duma te igmanubad ne egtutungen, wey meemut ka lansi due diye te Magbebaye ne Manama.<pb/>


text:
“Ke karniru wey ke kambing naa ka igpanubad te etew diye te Magbebaye eyew igpanubad para te keupianan, keilangan ne ware seini nabalbalangi, lukesan ma wey se beyan.


text:
Igdagket din ka palad din diye te ulu te karniru wey eggilangen din seini diye te gumawan te Balungbalung ne Temuwanan. Ne ka langesa te lukesan ne karniru, iglingut igsawig te me talagpanubad ne me kabuhalan ni Aarun diye te me kakiliran te altar ne eg-unturan te egtutungen.


text:
Ne egkuen din ka tabe, ka tabe ne diye te ikug ne impekpek te egtempug, wey ka langun ne tabe ne diye te getek wey ka diye te bituka,


text:
Egtutungen seeye langun te talagpanubad diye te altar eyew igpanubad diye te Magbebaye ne Manama.<n>Te Hibruwanen: igpanubad ne egtutungen ne egkakeen diye te Magbebaye ne Manama.</n><pb/>


text:
igdagket din ka palad din diye te ulu te kambing wey eggilangen din seini diye te gumawan te Balungbalung ne Temuwanan. Ne ka langesa due, iglingut igsawig te me talagpanubad ne kabuhalan ni Aarun diye te altar ne eg-unturan te egtutungen.


text:
Ne puun te igpanubad, egkuwa ka talagpanubad te egtutungen ne igpanubad para te Magbebaye ne iyan ka tabe diye te bituka,


text:
Egtutungen seeye langun te talagpanubad diye te altar eyew igpanubad diye te Magbebaye ne Manama.<n>Te Hibruwanen: igpanubad ne egtutungen ne egkakeen diye te Magbebaye ne Manama. Ne ka langun ne tabe, iyan kamuney ka Magbebaye.</n>


text:
Eggimuwen niyu seini ne tulumanen te ware egtamanan lagkes ka langun ne egpakasinundul pad ne kabuhalan niyu, minsan hendei kew eg-ugpe ne kene kew keen te tabe wey ke langesa naa.”<pb/>


text:
“Kahii nu ka me kabuhalan ni Israil ne emun ke due etew ne nakasale te minsan nekey te me suhu te Magbebaye ne ware tuyui, seini ka eggimuwen dan:<pb/>


text:
“Emun ke iyan egpakasale ka Labew ne Talagpanubad ne egpakalagkes ka me kabuhalan ni Israil, keilangan ne eg-uyan sikandin diye te Magbebaye te turu ne nati te baka ne ware nabalbalangi eyew igpanubad ne iglinis te sale din.


text:
Ne diye din seini eg-uyana te gumawan te Balungbalung ne Temuwanan wey igdagket din ka palad din te ulu te turu ne nati te baka, wey eggilangen din seini diye te tangkaan te Magbebaye.


text:
Egkataman, egkuwa ka Labew ne Talagpanubad te langesa te turu ne baka wey eg-uyanen din seini diye te seled te Balungbalung ne Temuwanan.


text:
Ne ig-eled din te langesa ka kemel rin wey igpabesik din seini te kapapitu diye te tangkaan te kurtina ne indingding te Amana ne Matulus ne Sinabeng ne diye ka Magbebaye.


text:
Ne egpulitan din degma te langesa ka me sungey-sungey te altar ne tutunganan te insinsu ne diye te tangkaan te Magbebaye ne diye te seled te Balungbalung ne Temuwanan. Ne ka egkasame ne langesa, ig-itis din diye te pabunsuranan te altar ne eg-unturan te egtutungen ne diye te gumawan te Balungbalung.


text:
Ne egkataman, eg-aween e te talagpanubad ka langun ne tabe te turu ne baka ne igpalangesa ne ig-awe te sale—ka langun ne tabe ne diye te getek,


text:
(Ne iling ded degma due ka eggimuwen diye te ayam ne igpanubad para te keupianan.) Ne egtutungen seini te talagpanubad diye te altar ne eg-unturan te egtutungen.


text:
Piru ka nasame iling te laplap, ka langun ne sapu, ka ulu, ka me paa, ka me tahu te getek, wey ka tei,


text:
eg-uyanen din seini diye te lihawangan te kampu, diye te dapit ne in-isip ne malinis ne tambuanan te abu wey diye din seini egtutunga.<n>Te Hibruwanen: diye te ampew te igtemeg.</n><pb/>


text:
“Emun ke iyan nakasale ka langun ne kabuhalan ni Israil te minsan nekey ne me suhu te Magbebaye ne Manama ne ware dan tuyui, nakasale ded sikandan minsan ka se kasuluhan kandan ware nakanengneng te seini ne sale.


text:
Ke nanengnengan dan e ne nakasale bes sikandan, keilangan ne eg-uyan sikandan te turu ne nati te baka eyew igpalangesa ne ig-awe te sale dan diye te tangkaan te Balungbalung ne Temuwanan.


text:
Egkataman, igtel-eb te me igbuyag te langun ne kabuhalan ni Israil ka me belad dan diye te ulu te baka wey eggilangen dan seini diye te tangkaan te Magbebaye.


text:
Ne egkuwa ka Labew ne Talagpanubad te langesa te turu ne nati te baka wey eg-uyanen din seini diye te Balungbalung ne Temuwanan.


text:
Ig-eled din te langesa ka kemel rin wey igpabesik din seini te kapapitu diye te tangkaan te kurtina ne indingding te Amana ne Matulus ne Sinabeng ne diye ka Magbebaye.


text:
Ne egpulitan din degma te langesa ka me sungey-sungey te altar ne tutunganan te insinsu ne diye te tangkaan te Magbebaye ne diye te seled te Balungbalung ne Temuwanan. Ne ka egkasame ne langesa, ig-itis din diye te pabunsuranan te altar ne eg-unturan te egtutungen ne diye te lenged te gumawan te Balungbalung ne Temuwanan.


text:
Egkataman, egkuen din ka langun ne tabe te turu ne nati te baka, wey egtutungen din seini diye te altar ne eg-unturan te egtutungen.


text:
Ka inggimu rin te turu ne baka ne impalangesa ne ig-awe te sale, iling ded degma ka eggimuwen din te seini ne turu ne baka. Iling due ka eggimuwen te talagpanubad te pegpalangesa eyew iglinis te sale te kabuhalan ni Israil wey egpasayluwen sikandan te Magbebaye.


text:
Egkataman, eg-uyanen din seini diye te lihawangan te kampu wey egtutungen din seini iling te pegtutung din te seeye se impanubad te sale din. Sika ka peglinis te sale te langun ne kabuhalan ni Israil.<pb/>


text:
“Ke iyan nakasale ka pangulu te minsan nekey ne me suhu te Magbebaye ne ware tuyui, nakasale ded degma sikandin,


text:
ke nakamaan-maan e ne nakasale bes sikandin. Keilangan ne eg-uyan sikandin te igpanubad din ne lukesan ne kambing ne ware nabalbalangi.


text:
Igdagket din ka palad din te ulu te lukesan ne kambing wey eggilangen din seini diye te gilanganan te egtutungen ne igpanubad ne diye te tangkaan te Magbebaye, eyew ig-awe te sale din.


text:
Ne ig-eled te talagpanubad ka kemel rin diye te langesa te igpanubad te peg-awe te sale wey egpulitan din ka me sungey-sungey te altar ne eg-unturan te egtutungen. Ne ka nasame ne langesa ig-itis din diye te pabunsuranan te altar ne eg-unturan te egtutungen.


text:
Ne egtutungen din ka langun ne tabe te ayam diye te altar iling te pegtutung din te tabe te igpanubad para te keupianan. Iling due ka eggimuwen te talagpanubad te pegpalangesa eyew iglinis te sale te pangulu wey egpasayluwen sikandin te Magbebaye.<pb/>


text:
“Emun ke iyan nakasale ka lerew ne etew te minsan nekey ne me suhu te Magbebaye ne ware din tuyui, nakasale ded sikandin.


text:
Ke nakamaan-maan e ne nakasale bes sikandin, keilangan ne eg-uyan sikandin te igpanubad din ne beyan ne kambing ne ware nabalbalangi.


text:
Igdagket din ka palad din te ulu te beyan ne kambing wey eggilangen din seini diye te gilanganan te egtutungen ne igpanubad.


text:
Ne ig-eled te talagpanubad ka kemel rin diye te langesa wey egpulitan din ka me sungey-sungey te altar ne eg-unturan te egtutungen. Ne ka nasame ne langesa, ig-itis din diye te pabunsuranan te altar ne eg-unturan te egtutungen.


text:
Eg-aween din ka langun ne tabe te beyan ne kambing iling te peg-awe te tabe te seeye se igpanubad para te keupianan, wey egtutungen din sika diye te altar ne eg-unturan te egtutungen wey ka lansi due igkeemuti te Magbebaye. Iling due ka eggimuwen te talagpanubad te pegpalangesa eyew iglinis te sale te etew wey egpasayluwen sikandin te Magbebaye.<pb/>


text:
“Piru ke iyan din igpanubad ka nati te karniru eyew igpalangesa ne ig-awe te sale din, iyan din eg-uyanen ka beyan ne ware nabalbalangi.


text:
Igdagket din ka palad din te ulu te nati te karniru, wey eggilangen din seini diye te gilanganan te egtutungen ne igpanubad.


text:
Ne ig-eled te talagpanubad ka kemel rin te langesa te karniru, wey egpulitan din ka me sungey-sungey te altar ne eg-unturan te egtutungen. Ne ka nasame ne langesa, ig-itis din diye te pabunsuranan te altar ne eg-unturan te egtutungen.


text:
Eg-aween din ka langun ne tabe te nati te karniru iling te peg-awe te tabe te seeye se igpanubad para te keupianan, wey egtutungen sika te talagpanubad diye te altar duma te egtutungen ne igmanubad para te Magbebaye ne Manama. Iling due ka eggimuwen te talagpanubad te pegpalangesa eyew iglinis te sale wey egpasayluwen sikandin te Magbebaye.”<pb/>


text:
<br/><t>Ka igpanubad eyew ig-awe te sale</t><br/>“Ke due etew ne kene egpamalehet diye te hukumanan ke nekey ka nakita rin, wey ke nanengnengan din naa, nakasale sikandin wey due egkaneem-neem din ne legpad.<pb/>


text:
“Ke due etew ne nakasamsam te minsan nekey ne in-isip ne malindit, iling te ayam ne napatey,<n>Te Hibruwanen: wey ke te lawa naa te migpatey ne baka ne malindit, wey ke te lawa naa te migpatey ne me mananap ne egdul‑ug ne in-isip ne malindit.</n> nakasale sikandin wey eg-isipen sikandin ne malindit minsan ke ware sikandin nakamaan-maan ne nakasamsam bes sikandin.<pb/>


text:
“Ke nakasamsam sikandin te egpakamalindit te etew<n>Basaa nu ka kapitulu 12 peendiye te 15.</n> ne ware sikandin nakataha ne egmalindit bes sikandin, egpakasale e sikandin ke egpakamaan-maan e sikandin.<pb/>


text:
“Ke due etew ne mahaan egsaad wey kene egsuman-suman ke meupiya wey ke mareet naa ka igsaad din ne iyan egpuunan ne eg-isipen sikandin ne malindit—egpakasale sikandin ke egpakamaan-maan e sikandin ne naseyyup sikandin.<pb/>


text:
Ne keilangan ne egpanubad sikandin diye te Magbebaye ne Manama te beyan ne nati te karniru wey ke kambing naa eyew igbayad te sale din. Ne igpanubad seini te talagpanubad eyew igpalangesa ne ig-awe te sale din.<pb/>


text:
“Piru ke ware nati te karniru ne igpakabehey rin, egkaayun ne iyan din naan de igpanubad ka daruwa ne tukmu wey ke daruwa naa ne selepati eyew igbayad te sale din: Ka sabeka igpalangesa ne ig-awe te sale wey ka sabeka igpanubad ne egtutungen.


text:
Eg-uyanen din seini diye te talagpanubad wey iyan din iggun‑a igpalangesa ka ig-awe te sale. Eggulibiren de te talagpanubad ka lieg te igpanubad piru kene din egpeteen.


text:
Ne igpatihis din ka duma ne langesa te impanubad diye kakiliran te altar ne eg-unturan te egtutungen, wey ka nasame ne langesa, ig-itis din ig-amin diye te pabunsuranan te seeye ne altar. Igpalangesa seini eyew ig-awe te sale.


text:
Egkataman, igpanubad te talagpanubad ka ikarangeb ne manuk-manuk ne egtutungen, sumale te me tulumanen te pegpanubad te sika ne igpanubad. Iling due ka eggimuwen te talagpanubad te pegpalangesa eyew iglinis te sale wey egkapasaylu e ka sale din.<pb/>


text:
“Piru ke ware pad iya man‑e tukmu wey ke daruwa naa ne selepati ne igpakabehey rin, egkaayun ne iyan din naan de ighalad ka senge-kilu ne harina ne amana ne meupiya. Keilangan ne kene din egsewuhan te mentika wey ke meemut naa ne insinsu, su halad seini te peglinis te sale.


text:
Eg-uyanen din ka harina ne amana ne meupiya diye te talagpanubad wey eggamak ka talagpanubad dutu eyew te pegpapitew ne ka langun nakapanubad e te Magbebaye ne Manama, wey egtutungen din ka inggamak din duma te me halad diye te altar ne eg-unturan te egtutungen ne para te Manama. Halad seini ne ig-awe te sale.


text:
Iling due ka eggimuwen te talagpanubad te pegpalangesa eyew iglinis te minsan nekey ne sale te etew. Ne ka same, kandin e te talagpanubad iling te egkakeen ne ighalad.”<pb/>


text:
“Ke due etew ne nakasupak te Magbebaye tenged su ware sikandin nakabehey te ighalad diye te Magbebaye, keilangan ne egpanubad sikandin te lukesan ne karniru ne ware nabalbalangi eyew igbayad te sale din. Ne keilangan ne ka kentiddad te karniru igpeiling te kentiddad te pelata ne intimbang diye te timbangan te me talagpanubad.<n>Te Hibruwanen: sikil diye te balungbalung.</n> Sika ka igpanubad eyew igbayad te sale.


text:
Ne keilangan ne egbayaran din pad man‑e ka ware din ikabehey diye te Magbebaye, wey egtimulan din pad seini te daruwa ne pulu (20) ne pursintu. Ne igbehey rin seini te talagpanubad ne iyan egpalangesa te sabeka ne lukesan ne karniru eyew te peglinis te sale din wey egkapasaylu e sikandin.<pb/>


text:
“Ke due etew ne nakasupak te Magbebaye, minsan ke ware din nataheyi, nakasale sikandin wey due egkaneem-neem din ne legpad.


text:
Keilangan ne eg-uyan sikandin diye te talagpanubad te lukesan ne karniru ne ware nabalbalangi eyew igpanubad te talagpanubad te peg-awe te sale. Ne keilangan ne ka kentiddad te karniru, igpeiling te kentiddad te pelata ne intimbang diye te timbangan te me talagpanubad. Iling due ka eggimuwen te talagpanubad te pegpalangesa eyew iglinis te sale te etew ne ware tuyui wey egkapasaylu e sikandin te sale din.


text:
“Ke due etew ne nakasupak te Magbebaye puun su inlimbungan din ka duma rin ne migtaleu kandin te kasangkapan wey ke impanakawan din naa wey ke inlupihan din naa,


text:
wey ke nakakita naa sikandin te kasangkapan ne nasi din iheles, wey ke migpahunlibet naa te ware sikandin nekeyimu te minsan nekey ne sale,


text:
wey emun ke nakasale iya sikandin, keilangan ne ig-uli din ka intakew rin wey ke sika se nakuwa rin te pegpanlupig din wey ke inggeles din naa ka impatahu kandin wey ka nalaag ne kasangkapan ne nakita rin,


text:
wey ka minsan nekey ne inggeles din wey impahunlibetan ne ware diye te kandin. Keilangan ne ig-uli din seini diye te kamuney ne ware naawei minsan deisek wey egtimulan din pad te daruwa ne pulu (20) ne pursintu ka kentiddad dutu. Ig-uli din seini te sasangan e sikandin ne egpanubad eyew igbayad te sale din.


text:
Ne eg-uyan sikandin diye te talagpanubad te sabeka ne lukesan ne karniru ne ware nabalbalangi eyew igbayad te sale din. Ne keilangan ne ka kentiddad te karniru igpeiling te kentiddad te pelata ne intimbang diye te timbangan te me talagpanubad.


text:
Ne egpalangesa ka talagpanubad diye te tangkaan te Magbebaye ne Manama eyew iglinis te sale din, wey egkapasaylu e sikandin tenged te sale din.”<pb/>


text:
“Kahii nu si Aarun wey ka me anak din te seini ka me tulumanen meyitenged te egtutungen ne igpanubad. Ka egtutungen ne igpanubad kene eg-aw-aween diye te altar taman te egkapawaan wey keilangan ne kene egkeebukan ka hapuy diye te altar.


text:
Ne igsaluub te talagpanubad ka kumbale ne linu wey ka malepet ne salual ne igbunbun te lebut, wey egkuen din ka naabu e ne intutung ne impanubad wey igtahu din seini diye te lenged te altar.


text:
Emun ke egkeimpusan din e ka eggimuwen din, egliwanan din e ka ingkukumbale din wey eg-uyanen din e ka abu diye te lihawangan te kampu ne in-isip ne malinis.


text:
Keilangan ne layun egkalegleg ka hapuy diye te altar wey kene egkeebukan. Ne tagse maselem eg-undulan te talagpanubad wey eg-ay-ayaran din te egtutung ka egtutungen ne igpanubad diye te hapuy. Ne iglagkes din te egtutung ka tabe te ayam ne igpanubad para te keupianan.


text:
<br/><t>Ka me halad ne egpuun te egkakeen</t><br/>“Seini ka me tulumanen meyitenged te egkakeen ne ighalad: Ka me talagpanubad ne kabuhalan ni Aarun ka eghalad te halad ne egketuen diye te Magbebaye ne Manama diye te tangkaan te altar.


text:
Ne eggamak ka talagpanubad te inhalad ne harina ne amana ne meupiya ne insewuhan te mentika, wey egtutungen din sika diye te altar lagkes ka langun ne meemut ne insinsu ne insewug kayi. Egtutungen sika diye te altar isip pegsuman-suman te Magbebaye, wey meemut ka lansi due diye te Magbebaye.


text:
Ka egkasame ne harina eggilutuen ne ware patulin wey egkeenen enni Aarun wey te me talagpanubad ne kabuhalan din. Ne keilangan ne diye dan de sika egkeena te lama te Balungbalung ne Temuwanan ne in-isip ne matulus ne inged.


text:
Eggilutuen sika ne ware patulin. Imbehey sika kandan te Magbebaye su sika iya ka baad dan puun te egtutungen ne inhalad diye te Magbebaye. Amana ne matulus seini iling te halad te peg-awe te sale wey te halad eyew igbayad te sale.


text:
Ne egpakakeen due ka langun ne kabuhalan ni Aarun lagkes ka langun ne egpakasinundul pad ne kabuhalan su sika iya ka baad dan puun te halad ne egtutungen ne ighalad diye te Magbebaye. Ne minsan hentew ne eggen-gen due keilangan ne matulus.”<n>Ka duma ne me sinulat iling kayi ka pegsabut, “Ne minsan hentew ne eggen-gen due, egkareetan tenged su matulus ma seini.”</n><pb/>


text:
“Kahii nu ka me kabuhalan ni Aarun te seini ka ighalad dan keddi te Magbebaye ke egkeitisan e sikandan te lana eyew egkeyimu ne me talagpanubad: Sabeka ne kilu te harina ne amana ne meupiya. Ighalad dan sika isip halad ne egkakeen ne egpuun te egketuen ne me pinamula. Ne egbaaren dan ka harina te eghalad te maselem wey marusilem.


text:
Egpirituwen sika diye te kale wey keilangan ne eg-ugseb ka mentika diye te harina. Emun egkalutu e, egteptepiken dan sika iling te halad ne egkakeen ne egpuun te egketuen ne me pinamula, wey meemut ka lansi due diye te Magbebaye.


text:
Ighalad langun sika ne egtutungen. Ne keilangan ne iyan eghalad due diye te Magbebaye ka tagse talagpanubad ne kabuhalan ni Aarun ne in-itisan te lana eyew egsubal kandin te Labew ne Talagpanubad. Balaud sika ne ware egtamanan.


text:
Egtutungen ka langun ne egkakeen ne egpuun te egketuen ne me pinamula ne ighalad te talagpanubad—kene sika egkeenen.”<pb/>


text:
<br/><t>Ka tulumanen te igpanubad te peglinis te sale</t><br/>Ne ingkahiyan te Magbebaye ne Manama si Muwisis,


text:
“Kahii nu si Aarun wey ka me kabuhalan din ne seini ka me tulumanen meyitenged te igpalangesa ne ig-awe te sale. Ka igpalangesa ne ig-awe te sale keilangan ne eggilangen diye te tangkaan te Magbebaye diye te gilanganan te egtutungen ne igpanubad. Ka igpalangesa ne ig-awe te sale amana ne matulus.


text:
Ka nasame te impanubad keilangan ne egkeenen te talagpanubad ne iyan migpanubad due. Piru diye din de egkeena te lama te Balungbalung ne Temuwanan, wey in-isip ne matulus.


text:
Ka minsan hentew ne egsamsam te impanubad e, keilangan ne matulus. Ke nabesikan te langesa te impanubad ka malayat ne kumbale, keilangan ne egpi‑pian sika diye te lama te Balungbalung ne Temuwanan, wey in-isip ne matulus.


text:
Ne emun ke kuren ne tane ka inggilutuan te impanubad, keilangan ne egpeseen. Piru ke kuren ne inggimu puun te burunsi, keilangan ne eg-unasan wey eglu‑luan.


text:
Egkaayun ne egkeen te ngalap ka langun ne kabuhalan ni Aarun ne me lukes ne talagpanubad. Amana ne matulus seini.


text:
Piru kene egkaayun ne egkeenen ka ngalap te impalangesa ke in-uyan e ka langesa due diye te matulus ne sinabeng te Balungbalung eyew ig-awe te sale te etew; egtutungen iya sika wey kene egkeenen.”<pb/>


text:
<br/><t>Ka igpanubad ne igbayad te sale</t><br/>“Seini ka me tulumanen meyitenged te igpanubad eyew igbayad te sale. Amana ne matulus seini ne igpanubad:


text:
Ka igpanubad eyew igbayad te sale, diye eggilanga te gilanganan te egtutungen ne igpanubad. Ka langesa te sika ne igpanubad, iglingut igsawig diye te me kakiliran te altar ne eg-unturan te egtutungen.


text:
ka me iihian wey ka nandeket ne me tabe kayi, wey ka atey ne indeketan te tabe. Sika ka egpangaween duma te iihian.


text:
Egtutungen sika te talagpanubad diye te altar eyew igpanubad diye te Magbebaye ne Manama. Igpanubad sika eyew igbayad te sale.


text:
Ka langun ne lukes ne kabuhalan te me talagpanubad, egpakakeen te nasame te impanubad. Ne keilangan ne diye dan de egkeena sika te matulus ne inged su amana sika ne matulus.<pb/>


text:
“Nekeg-iling de ka tulumanen te igpalangesa eyew ig-awe te sale wey te igpanubad eyew igbayad te sale; ka ngalap te impanubad, kandin e te talagpanubad ne iyan migpalangesa.


text:
Ka laplap te ayam ne impanubad te minsan hentew eyew igpanubad ne egtutungen, kandin e te talagpanubad ne iyan migpanubad te ayam.


text:
Ka langun ne halad ne egkakeen ne egpuun te egketuen ne me pinamula ne inggilutu diye te hilutuanan te paan, minsan ka inggilutu diye te kale, wey ke diye naa te kuren, kandin e te migpanubad.


text:
Piru ka langun ne halad ne egpuun te egketuen ne me pinamula ne ware hilutua ne insewuhan te mentika wey ke ware naa sewuhi, kandin e te me talagpanubad ne kabuhalan ni Aarun wey eg-ay-ayaran dan seini egba-baara.”<pb/>


text:
<br/><t>Ka igpanubad para te keupianan</t><br/>“Seini ka me tulumanen meyitenged te igpanubad para te keupianan ne ighalad diye te Magbebaye ne Manama.


text:
Ke egpanubad sikandin te mananap para te keupianan eyew te pegpasalamat, keilangan ne egpatapikan din te nakalkalasi ne paan ne ware patulin—makepal ne paan ne insewuhan te mentika, manipis ne paan ne inlakulasan te mentika, wey paan ne inggimu puun te harina ne amana ne meupiya ne insewuhan ded te mentika.


text:
Egpanguyanen din seini duma te igpanubad para te keupianan wey egtimulan din pad seini te paan ne due patulin eyew te pegpasalamat din.


text:
Ne egkuwa sikandin te tigsalimbeka puun te nalein-lein ne paan ne ighalad eyew igdasag te Magbebaye ne Manama. Ne iyan egpakakamuney due ka talagpanubad ne migsawig te langesa te igpanubad para te keupianan.


text:
Ne ka ngalap te impanubad din eyew te pegpasalamat, keilangan ne egkeenen de te sika ne aldew, ware egsameen minsan deisek de taman te egkapawe.


text:
Piru ke iyan din igpanubad ka para te keupianan eyew te pegtuman te saad wey ke pegpanubad naa ne egpuun te pusung, sikan de iya ne aldew egkeena ka ngalap due. Piru ke duen pad egkasame te egkapawe, egkaayun ded ne egkeenen.


text:
Ne emun ke due etew ne egkeen te ngalap te igkatatelu e ne aldew, kene egdawaten te Magbebaye ne Manama ka etew ne migpanubad wey egkeyimu ne ware karuan te pegpanubad din. Eg-isipen seini ne malindit wey ke due egkeen kayi egpakaneem-neem sikandin te legpad.


text:
Ne emun ke egpakaragket ka ngalap te minsan nekey ne in-isip ne mallindit, kenad e sika egkeenen, su egtutungen e. Ne iyan de egpakakeen te impanubad seeye se malinis.


text:
Piru ka etew ne in-isip ne malindit pad ne egkeen te ngalap te igpanubad para te keupianan, keilangan ne egdeldelen e sikandin puun te me karumaan din.


text:
Ne emun ke due etew ne egpakahen-gen te in-isip ne mallindit—ka minsan nekey ne egpakamalindit te etew, ka mananap wey ka langun ne in-isip ne mallindit, ke egkeen sikandin te ngalap te igpanubad para te keupianan, ka sika ne etew, egdeldelen e puun te me karumaan din.”<pb/>


text:
<br/><t>Ka tulumanen meyitenged te tabe wey te langesa</t><br/>Ne ingkahiyan e man‑e te Magbebaye ne Manama si Muwisis,


text:
“Kahii nu ka me kabuhalan ni Israil ne kene sikandan egkaayun ne egkeen te tabe te baka, te karniru wey ke kambing naa.


text:
Ne ka tabe te mananap ne napatey re due wey ke inggimatayan naa te mahintalunan, egkaayun ne eggamiten niyu seini piru kene niyu keena.


text:
Su ka egkeen te tabe te ayam ne igpanubad diye te Magbebaye ne Manama eyew egtutungen, egdeldelen e sikandin puun te me karumaan din.


text:
Ne kene ne sikan de, minsan ke hendei kew egpekeugpe, kene kew iya egkaayun ne egkeen te langesa te manuk-manuk wey te ayam.


text:
<br/><t>Ka igteil ne baad te talagpanubad</t><br/>Ne migkahiyan e man‑e te Magbebaye ne Manama si Muwisis,


text:
“Kahii nu ka me kabuhalan ni Israil te minsan hentew ne eg-uyan te igpanubad para te keupianan, keilangan ne egteil te baad te Magbebaye ne igbehey diye te talagpanubad.


text:
Ne sikandin de ka eg-uyan te seeye se igdasag diye te Magbebaye. Eg-uyanen din degma ka tabe duma te kumeng. Ne ighalad ne egkayawen ka kumeng diye te tangkaan te Magbebaye.


text:
Egtutungen te talagpanubad diye te altar ka tabe piru ka kumeng, igbehey diye ki Aarun wey te me karumaan din ne talagpanubad.


text:
Ne ka kawanan ne bubun te igpanubad ne ayam, igbehey diye te talagpanubad su sika iya ka baad din te igpanubad para te keupianan.


text:
Ne ka talagpanubad ne migpanubad te langesa wey te tabe te igpanubad para te keupianan, iyan egbehayan te igkakawanan ne bubun te ayam su sika iya ka baad din.


text:
Su ka kumeng ne indasag wey bubun te igpanubad para te keupianan, igbehey e ki Aarun wey te me anak din su sika iya ka baad dan te ware egtamanan puun te igmanubad te me kabuhalan ni Israil.


text:
Sika ka baad ni Aarun wey te me anak din puun te igmanubad ne egtutungen para te Magbebaye. Egkarawat dan sika ne baad puun te aldew ne immatulus sikandan eyew egpamakey te Magbebaye isip me talagpanubad.


text:
Igpabehey sika kandan te Magbebaye te me kabuhalan ni Israil te timpu ne egkeitisan e sikandan ni Muwisis te lana. Sika ka baad dan wey te me kabuhalan dan keureme.”<pb/>


text:
Seeye ka me tulumanen te igpanubad ne egtutungen, te egkakeen ne ighalad, te igpanubad te peg-awe te sale, te igpanubad eyew igbayad te sale, te igpanubad te peg-urdina te me talagpanubad, wey te igpanubad para te keupianan.


text:
Seeye ne me tulumanen insuhu te Magbebaye ne Manama ki Muwisis diye te Bubungan ne Sinay te timpu ne insuhu te Manama ka langun ne kabuhalan ni Israil ne eg-uyan te ighalad wey igpanubad diye te kandin.<pb/>


text:
<br/><t>Ka peggimu ne me talagpanubad ki Aarun wey te anak din</t><br/><br/><t>(Iks. 29:1-37)</t><br/>Ne ingkahiyan te Magbebaye ne Manama si Muwisis,


text:
Ne intuman ni Muwisis ka insuhu te Magbebaye ne Manama kandin. Te nalibulung e ka langun ne kabuhalan ni Israil diye te gumawan te Balungbalung ne Temuwanan,


text:
Ne dutu, impeendiyad e ni Muwisis te tangkaan si Aarun wey ka me anak din wey indihus din e sikandan.


text:
Ne insaluuban din e si Aarun te egpekeiling te linayun ne malayat se belad,<n>Seini ka an-anayan ne igsaluub te talagpanubad.</n> wey intaberan din wey insaluuban te binelaran ne kumbale. Insaluuban din pad man‑e te kumbale ne egngaranan te ipud wey impalilibed din e te libed ne in-ay-ayaran te eggimu.


text:
Nataman, impakepkep e ni Muwisis te kumeng ni Aarun ka hagpi te kumeng ne due me burusa wey intahu din e dutu ka Urim wey ka Tumim.


text:
Nataman, insalakayan din e si Aarun, wey intahuan din te malibusen ne balieg ne bulawan ka tangkaan te salakey eyew egkeila ne in-alam sikandin te Manama. Inggimu sika ni Muwisis su insuhu ma sikandin te Manama.<pb/>


text:
Ne ingkuwa ni Muwisis ka lana wey in-itisan din ka Balungbalung ne Temuwanan wey ka langun ne diye te seled, wey inhalad din e seeye.


text:
Ne kapapitu rin itisi te lana ka altar ne tutunganan te igpanubad wey ka langun ne kasangkapan diye, ka pelenggana wey ka egpapinnuuwan kayi. Inggimu rin sika eyew te peghalad diye te Magbebaye ne Manama.


text:
Ne impeendiye din e degma ka me anak ni Aarun te tangkaan te me etew wey insaluuban din te egpekeiling te linayun ne malayat se belad. Intaberan din degma sikandan wey insalakayan. Inggimu sika ni Muwisis su sika ka insuhu kandin te Magbebaye ne Manama.<pb/>


text:
Pegkapenga dutu, ingkuwa ni Muwisis ka turu ne baka ne igpalangesa eyew ig-awe te sale, wey indagket ni Aarun wey te me anak din ka palad dan diye te ulu te turu ne baka.


text:
Nataman, inggimatayan e ni Muwisis ka baka wey ingkuwa rin ka langesa. In-eled din ka kemel rin te langesa wey impulitan din ka me sungey-sungey te altar, eyew egmalinis. Ne in-ule din ka nasame ne langesa diye te pabunsuranan te altar ne eg-unturan te egtutungen eyew iglinis te altar.


text:
Ne ingkuwa degma ni Muwisis ka langun ne tabe ne diye te getek, ka atey ne indeketan te tabe, ka me iihian wey ka tabe kayi, wey intutung din diye te altar.


text:
Piru ka nasame ne baad te turu ne baka, iling te laplap, te sapu, wey te bituka, diye din tutunga te lihawangan te kampu sumale te insuhu kandin te Magbebaye ne Manama.<pb/>


text:
Nataman, impakuwa ni Muwisis ka an-anayan ne lukesan ne karniru eyew igpanubad ne egtutungen, wey indagket ni Aarun wey te me anak din ka belad dan diye te ulu te lukesan ne karniru.


text:
Ne impakuwa ni Muwisis ka ikarangeb ne lukesan ne karniru ne igpanubad para te peg-urdina. Ne imparagket ni Aarun wey te me anak din ka belad dan diye te ulu te lukesan ne karniru.


text:
Ne nataman, inggimatayan e ni Muwisis ka karniru wey migkuwa sikandin te langesa wey impulit din diye te sesel-ayan te igkakawanan ne talinga ni Aarun wey diye te timbebakal te igkakawanan ne belad din wey te paa rin.


text:
Nataman, impeendiye degma ni Muwisis te tangkaan ka me anak ni Aarun wey impulitan din degma ka sesel-ayan te igkakawanan ne talinga ran wey te timbebakal te igkakawanan ne belad wey te paa ran. Nataman, inlingut din isawig ka duma ne langesa diye te altar.


text:
Ne ingkuwa rin ka me tabe, ka malambu ne ikug, ka langun ne tabe ne diye te getek, ka atey ne nandeketan te tabe, ka me iihian wey ka tabe kayi, wey ka kawanan ne bubun.


text:
Ne migkuwa sikandin te sabeka ne paan puun te liyang ne intahuan te me paan ne ware patulin ne inhalad e diye te Magbebaye ne Manama. Migkuwa degma sikandin te paan ne insewuhan te mentika, wey te manipis ne paan. In-untud din seini langun diye te tabe wey te kawanan ne bubun te karniru.


text:
Ne imbehey rin e seini langun diye ki Aarun wey te me anak din eyew igkayew ran diye te Manama isip igdasag ne egkayawen.


text:
Pegkeimpus dan te egkayew, ingkuwa red seini ni Muwisis wey inlagkes din te egtutung te igpanubad ne egtutungen diye te altar. Igpanubad seini para te peg-urdina kandan wey meemut ka lansi due diye te Magbebaye ne Manama.


text:
Ne ingkuwa degma ni Muwisis ka kumeng te karniru wey ingkayew rin diye te Manama eyew igdasag ne egkayawen. Seini ka baad din te lukesan ne karniru ne impanubad para te peg-urdina. Inggimu seini langun ni Muwisis su insuhu sikandin te Magbebaye.<pb/>


text:
Ne migkuwa si Muwisis te lana ne ig-itis te peg-urdina wey te langesa ne diye te altar wey impatihisan din si Aarun wey ka me anak din, wey ka me kumbale dan. Iling due ka peg-urdina ki Aarun wey te me anak din wey te me kumbale dan.<pb/>


text:
Ne migkahiyan ni Muwisis si Aarun wey ka me anak din, “Hilutua niyu ka ngalap te ikarangeb ne karniru diye te gumawan te Balungbalung ne Temuwanan. Nakahiyan kud sikaniyu te diye niyu re seini keena wey ka paan ne diye te liyang ne inhalad para te peg-urdina.


text:
Kene kew awe kayi te seled te Balungbalung ne Temuwanan te pitu ne aldew, taman te egkeimpusan e ka peg-urdina kaniyu.


text:
Ne kene kew awe diye te gumawan te Balungbalung ne Temuwanan te aldew wey marusilem te pitu ne aldew. Ne himuwa niyu ka insuhu te Manama keddi ne igpeyimu rin kaniyu eyew kene kew egpatey. Sika ka insuhu te Magbebaye keddi.”


text:
Purisu, intuman ni Aarun wey te me anak din ka langun ne insuhu te Manama ki Muwisis ne igpeyimu kandan.<pb/>


text:
<br/><t>Ka pegbunsud te me talagpanubad te trabahu ran</t><br/>Te igkawalu e ne aldew, in-umew ni Muwisis si Aarun wey ka me anak din, wey ka me igbuyag te Israil.


text:
Ne migkahiyan din si Aarun, “Kuwa ka te sabeka ne turu ne nati te baka wey lukesan ne karniru ne ware nabalbalangi, wey ipanubad nu te Magbebaye ne Manama. Ka baka, para igpalangesa ne ig-awe te sale, wey ka karniru, para te egtutungen ne igpanubad.


text:
Ne pakua nu ka me kabuhalan ni Israil te lukesan ne kambing eyew igpalangesa ne ig-awe te sale. Ne pakua nu man‑e sikandan te baka wey nati te karniru ne nekeg-iling ne tigsabeka pad ne leg‑un, wey ware nabalbalangi eyew egtutungen ne igpanubad.


text:
Pakua nu degma sikandan te turu ne baka wey lukesan ne karniru ne igpanubad para te keupianan diye te Magbebaye ne Manama. Ne pakua nu degma sikandan te egkakeen ne ighalad ne insewuhan te mentika, su kuntee ne aldew egpakita ka Manama kaniyu.”<pb/>


text:
Sikan naa, ingkuwa ran ka me ayam ne ingkahi ni Muwisis wey in-uyan dan diye te tangkaan te Balungbalung ne Temuwanan. Ne miglibulung ka langun ne kabuhalan ni Israil diye te tangkaan te Magbebaye.


text:
Ne migkahi si Muwisis kandan, “Insuhu kew te Magbebaye ne egpanubad eyew igpakita rin kaniyu ka karesen din.”


text:
Ne migkahiyan ni Muwisis si Aarun, “Parani kad dutu te altar wey ipanubad nud ka igpalangesa eyew ig-awe te sale nu wey ka egtutungen ne igpanubad ne igpalangesa ne iglinis te sale nu. Ne sumale te insuhu te Magbebaye, ipanubad nu degma ka igpanubad te me etew wey palangeseyi nu sikandan eyew iglinis te me sale dan.”<pb/>


text:
Purisu migparani e si Aarun te altar wey inggimatayan din ka turu ne nati te baka eyew igpalangesa ne ig-awe te sale din.


text:
Ne ka langesa te baka, in-uyan te me anak din diye te kandin wey in-eled din ka kemel rin te langesa wey impulit din te me sungey-sungey te altar ne eg-unturan te egtutungen. Ka nasame ne langesa, in-ule din diye te pabunsuranan te altar.


text:
Piru intutung din diye te altar ka tabe, ka me iihian, wey ka atey ne nandeketan te tabe su sika ka insuhu te Magbebaye ki Muwisis.


text:
Nataman inggimatayan din e man‑e ka ayam ne igpanubad ne egtutungen. Ne ka langesa te ayam, imbehey e te me anak din diye te kandin, wey insawig din langun seini diye te me kakiliran te altar.


text:
Imbehey te me anak ni Aarun ka me ngalap ne impanggupal e diye te kandin lagkes ka ulu, wey intutung din e diye te altar.


text:
Ne inlu‑luan din ka langun ne tahu ne diye te getek wey ka me paa, wey intutung din e diye te altar duma te duma pad ne baad te ayam.<pb/>


text:
Pegkapenga dutu, in-uyan e ni Aarun ka igmanubad te keet-etawan. Inggun‑aan din te egkuwa ka kambing ne igpalangesa eyew te peg-awe te sale te me etew. Ne inggimatayan din e seini wey impanubad din e iling te inggimu rin te pegpalangesa rin te ig-awe te sale din.


text:
Nataman, in-uyan din e man‑e ka igpanubad ne egtutungen, wey in-ikul din ka tulumanen ke egmenuwen seini te pegpanubad.


text:
Ne in-uyan din degma diye te tangkaan ka egkakeen ne ighalad wey miggamak sikandin dutu wey intimul rin diye te igpanubad ne egtutungen te tagse maselem, wey intutung din e.


text:
Inggilang degma ni Aarun ka turu ne baka wey ka lukesan ne karniru ne igpanubad para te keupianan te me etew. Ne imbehey kandin te me anak din ka langesa te baka wey inlingut din isawig diye te altar.


text:
Ka tabe te turu ne baka wey te karniru, lagkes ka mallambu ne me ikug wey ka tabe ne migbukus diye te getek lagkes ka me iihian wey ka tabe ne migbukus te atey,


text:
in-untud te me anak ni Aarun diye te me kumeng te me ayam. Ne intutung ni Aarun ka me tabe diye te altar.


text:
Piru ka me kumeng wey ka kawanan ne bubun, ingkayew ni Aarun eyew igdasag diye te Magbebaye ne Manama ne egkayawen su sika iya ka insuhu ki Muwisis.<pb/>


text:
Ne ingkayew ni Aarun ka belad din diye te me etew wey impanalanginan din sikandan. Ne migpamaneug sikandin te pegkapenga rin te egpalangesa te ig-awe te sale, pegpanubad te egtutungen wey te pegpanubad para te keupianan.


text:
Nataman, migseled si Muwisis wey si Aarun diye te Balungbalung ne Temuwanan. Te peglihawang dan e, impanalanginan dan ka me etew. Ne dutu, impakita te Manama ka katelesan din diye te langun ne etew.


text:
Sahuhune ne miglepew ka hapuy ne migpuun te tangkaan te Magbebaye wey natutung ka impanubad ne egtutungen wey ka me tabe ne diye te altar. Te pegkakita te me etew dutu, migpanguleyi sikandan wey mig-usengul sikandan diye te tane te pegsimba te Manama.<pb/>


text:
<br/><t>Ka sale ni Nadab wey ni Abihu</t><br/>Nekey naa te due daruwa ne anak ni Aarun ne egngaranan ki Nadab wey Abihu. Migkuwa sikandan te tigsabeka ne tahuanan te insinsu<n>Te Hibruwanen: tigsabeka ne sinsir.</n> wey intahuan dan seeye te baha wey inhalad dan diye te tangkaan te Magbebaye ne Manama. Ne ka seeye ne baha, kene ne eleg ne eggamiten, su ware ma migsuhu ka Magbebaye kandan.


text:
Sikan naa ka migpeuyan ka Magbebaye te hapuy wey natutung e sikandan, diye de sikandan nammatey te tangkaan te Magbebaye.


text:
Ne migkahiyan ni Muwisis si Aarun, “Sika ka igpasabut te Magbebaye te pegkahi rin, ‘Seeye se egparani keddi, keilangan ne eg-ileen a ne matulus, wey keilangan ne egdayanen a diye te tangkaan te keet-etawan ku.’ ” Piru migpeeneng-eneng de si Aarun.<pb/>


text:
Ne in-umew ni Muwisis si Misil wey si Ilsapan ne me anak ni Usiil ne anggam ni Aarun, wey ingkahiyan din, “Awaa niyu ka nammatey ne me suled niyu due te tangkaan te Balungbalung ne Temuwanan wey uyana niyu diye te lihawangan te kampu.”


text:
Purisu, in-angey ran e ka me minatey wey diye dan de gen-geni te kumbale dan, wey in-uyan dan e diye te lihawangan te kampu sumale te insuhu ni Muwisis kandan.<pb/>


text:
Ne migkahiyan ni Muwisis si Aarun wey ka me anak din ne si Iliyasar wey si Itamar, “Kene kew lungku. Tapira niyu ka me bulbul niyu wey kene niyu gisia ka kumbale niyu eyew kene kew egpatey wey eyew kene egkabelu ka Magbebaye ne Manama te langun ne kabuhalan ni Israil. Piru ka me karumaan niyu ne me kabuhalan langun ni Israil, egpakaramag mule te seeye se immannilaban te Manama.


text:
Ne kene kew pa man‑e lihawang te Balungbalung ne Temuwanan. Su emun ke eglihawang kew iya egpatey kew, su in-urdinaan kew e te Magbebaye ne me talagpanubad pinaahi te peg-itis kaniyu te lana.” Ne intuman dan ka insuhu ni Muwisis kandan.<pb/>


text:
“Sikeykew wey ka me anak nu ne me lukes, kene egkaayun ne egseled te Balungbalung ne Temuwanan ke nekeinum te binu wey te minsan nekey ne inumen ne egpekewubug. Ke eggimuwen niyu sika, egpatey kew iya. Keilangan ne egtumanen niyu wey te me kabuhalan niyu ka sika ne tulumanen te ware egtamanan.


text:
Ne keilangan ne eg-ileen niyu ke nekey ka matulus wey ka kene, wey ke nekey ka in-isip ne malinis wey ka in-isip ne malindit.


text:
Ne panulua niyu ka duma niyu ne kabuhalan ni Israil te langun ne me tulumanen ne impabehey ku kaniyu ki Muwisis.”<pb/>


text:
Migkahi si Muwisis ki Aarun wey te daruwa ne anak din ne nasame, ne si Iliyasar wey si Itamar, “Kua niyu ka egkakeen ne ighalad ne nasame te halad ne intutung. Hilutua niyu seini wey kene niyu tahui te patulin wey diye niyu re keena te lenged te altar, su amana ne matulus seini.


text:
Keena niyu sika diye te lama ne in-isip ne matulus, su baad niyu iya sika puun te halad ne egtutungen ne para te Magbebaye ne Manama. Sika ka insuhu te Magbebaye keddi.


text:
Piru ka kumeng ne ingkayew wey ka bubun ne impanubad e, egkakeen niyu te taltalaanak minsan hendei ne in-isip ne malinis. Su sika iya ka baad niyu puun te igpanubad para te keupianan te kabuhalan ni Israil.


text:
Ka impanubad ne bubun, wey kumeng ne ingkayew, keilangan ne eg-uyanen dan duma te me tabe ne igpanubad ne egtutungen eyew igdasag te Magbebaye ne Manama. Ne kaniyu ne baad sika te taltalaanak te ware egtamanan sumale te suhu te Magbebaye.”<pb/>


text:
Ne hengkayi te mig-ugsi-ugsi e si Muwisis meyitenged te kambing ne igpanubad eyew te peg-awe te sale, wey te pegkanengnengi rin ne natutung bes e seeye, nabelu e sikandin ki Iliyasar wey ki Itamar. Purisu migkahi sikandin,


text:
“Mania te ware niyu keena diye te lama te Matulus ne Balungbalung ka impalangesa ne ig-awe te sale? Amana ne matulus sika! Imbehey sika te Magbebaye ne Manama eyew te peg-awe te sale te langun ne kabuhalan ni Israil wey eyew igpalangesa te peglinis te sale te me etew diye te Magbebaye.


text:
Ne puun su ware neuyan diye te Matulus ne Sinabeng ka langesa, keilangan ne ingkeen niyud e perem ka kambing diye te Matulus ne Sinabeng sumale te insuhu ku kaniyu.”<pb/>


text:
Ne migtabak si Aarun ki Muwisis, “Ganna, migpalangesa ka daruwa ne anak ku te ig-awe te sale wey te egtutungen ne igpanubad diye te Magbebaye ne Manama, piru nammatey red sikandan se daruwa. Na, egkabennalan bu red ka Magbebaye ke ingkeen ney ka impalangesa te ig-awe te sale te seini ne aldew?”


text:
<br/><t>Ka me ayam ne in-isip ne malinis wey malindit</t><br/><br/><t>(Diy. 14:3-21)</t><br/>Ne migkahiyan te Magbebaye ne Manama si Muwisis wey si Aarun,


text:
“Kahii nu ka me kabuhalan ni Israil ne ka langun ne mananap kayi te tane, seini re ka egkaayun ne egkeenen:


text:
Ne ka mahintalunan ne babuy minsan ke naperi ka sulu piru kene egsepe-sepe ke egkeen, sikan naa ka isipa niyu seini ne malindit.


text:
Kene kew en iya keen te ngalap te sika ne me mananap wey minsan te pegsamsam naan de te nammatey ne me lawa ran. Isipa niyu sika ne malindit.<pb/>


text:
“Egkaayun ne egkeenen niyu ka langun ne me ngalap diye te dahat wey te weyig ne due piyapis wey engil.


text:
“Ka langun ne me uled-uled ne due pakpak wey due hep‑at ne me paa, kene egkaayun ne egkeenen. Isipa niyu ne malindit sika.


text:
Piru, due duma ne egkaayun ne egkeenen niyu, iling te me uled-uled ne due pakpak wey hep‑at se me paa ne due mule lelenguan diye te elat-elat te paa wey bubun eyew egpekeum-umbetut dan.


text:
Ne seini ka me uled-uled ne eglayang wey egdul‑ug ne egkeenen niyu: me talangas, me tulung-tulung, dalen‑ug, wey palahe.


text:
Ne minsan nekey ne egkeuluhan te sika ne me mananap ke egpatey, eg-isipen degma ne malindit, minsan ka me kasangkapan ne kayu, kumbale, laplap te mananap, hinabel ne saku, wey ka minsan nekey ne kasangkapan. Keilangan ne ig-eled seini te weyig, piru eg-isipen ded man‑e ne malindit seini taman te egkasagkup. Pegkapenga due, eg-isipen e ne malinis wey egkahamit e man‑e.


text:
Ne emun ke diye egkeulug te kuren ne tane ka lawa te napatey ne mananap ne egpananap, ka langun ne tahu kayi eg-isipen degma ne malindit, ne keilangan ne egpeseen e seini.


text:
Ne ka minsan nekey ne egkakeen ne egkatihisan te weyig ne egpuun te sika ne kuren ne tane, eg-isipen ne malindit degma. Ne ka langun ne egkeinum ne weyig ne tahu te sika ne kuren ne tane, eg-isipen degma ne malindit.


text:
Ne ka minsan nekey ne egkeuluhan te napatey ne mananap, eg-isipen ne malindit. Ke iyan egkeuluhan ka kuren wey ke sikan naa se hilutuanan, eg-isipen seini ne malindit wey keilangan ne egpeseen.


text:
Piru ke iyan egkeuluhan ka belun wey ke sikan naa se inlimuran te weyig, kene sika eg-isipen ne malindit; piru ka minsan hentew ne eg-awe te napatey ne mananap, eg-isipen iya ne malindit.


text:
Piru ke iyan egkeuluhan ka beni ne in-eled e te weyig, ka sika ne beni, eg-isipen e ne malindit.<pb/>


text:
“Ke egkapatey ka minsan nekey ne mananap ne egkakeen, eg-isipen ne malindit ka egpakasamsam kayi taman te egkasagkup.


text:
Ne ka minsan hentew ne egkuwa wey ke egkeen naa kayi, keilangan ne egpi‑pian din ka insaluub din, piru eg-isipen ded sikandin ne malindit taman te egkasagkup.<pb/>


text:
Kene kew man‑e keen te egdul‑ug wey ke egpananap naa ne mananap ne hep‑at se paa wey subla pad, su in-isip ne malindit sika.


text:
Ne kene niyu linditi ka pegkeetew niyu. Keilangan ne kene kew egmalindit tenged te me mananap ne in-isip ne malindit.


text:
Su sikeddi ka Magbebaye ne Manama niyu. Keilangan ne egmatulusen niyu ka pegkeetew niyu, su matulus e ma. Purisu kene niyu linditi ka pegkeetew niyu te minsan nekey ne mananap ne egdul‑ug te tane.


text:
Su sikeddiey ka Magbebaye ka impaawe kaniyu puun te Ihiptu eyew egkeyimu a ne Manama niyu. Purisu matulusa niyu ka pegkeetew niyu, su matulus e ma.”<pb/>


text:
Sika ka me tulumanen meyitenged te me mananap wey me manuk-manuk wey te langun ne me mananap ne diye te weyig wey diye te tane,


text:
eyew egkeila niyu ka in-isip ne malindit wey malinis, ka mananap ne egkaayun ne egkeenen wey ka kene egkaayun ne egkeenen.<pb/>


text:
<br/><t>Ka peglinis te malitan ne miglesutan</t><br/>Ne migkahiyan te Magbebaye ne Manama si Muwisis,


text:
“Kahii nu ka me kabuhalan ni Israil, te emun ke due eg-anak te lukes, eg-isipen ka malitan ne malindit taman te pitu ne aldew iling te malitan ne eglangeseen.


text:
Ne keilangan ne egtulian<n>Egtempuhen ka laplap te pupul te lasu.</n> ka bate te igkawalu e ne aldew.


text:
Pegkapenga kayi, egtetahad pad man‑e ka mig-anak te tatelu ne pulu wey tatelu (33) ne aldew human pad eg-isipa sikandin ne malinis. Te kene pad egkapenga ka peglinis kandin, keilangan ne kene pad egsamsam sikandin te minsan nekey ne matulus ne kasangkapan wey kene pad egseled diye te Balungbalung.<pb/>


text:
“Piru ke malitan ka ig-anak din, eg-isipen sikandin ne malindit te daruwa ne simana iling te malitan ne eglangeseen. Keilangan ne egtetahad pad man‑e sikandin te hen‑em ne pulu wey hen‑em (66) ne aldew human eg-isipa sikandin ne malinis.<pb/>


text:
“Ke egkapenge e ka aldew te peglinis te mig-anak te lukes wey ke malitan naa—eg-uyan sikandin te nati te karniru ne sabeka pad ne leg‑un diye te talagpanubad ne diye te gumawan te Balungbalung ne Temuwanan. Igpanubad din seini ne egtutungen ne eglagkesan te tukmu wey ke selepati naa ne igpalangesa ne ig-awe te sale.


text:
Ne igmanubad seini te talagpanubad diye te tangkaan te Magbebaye ne Manama wey igpalangesa eyew iglinis te sale din. Ne egmalinis e sikandin puun te langesa rin te peg-anak din. Sika ka tulumanen te peglinis te malitan ne mig-anak.<pb/>


text:
“Piru ke ware nati te karniru ne igpakabehey rin, eg-uyan naan de sikandin te daruwa ne tukmu wey ke daruwa naa ne selepati; ka sabeka egtutungen ne igpanubad wey ka sabeka, iglinis te sale. Ne egpalangesaan te talagpanubad ka malitan eyew iglinis te sale din wey eg-isipen e sikandin ne malinis.”<pb/>


text:
<br/><t>Ka me tulumanen meyitenged te dalu te laplap</t><br/>Ne migkahiyan te Magbebaye ne Manama si Muwisis wey si Aarun,


text:
“Ke due etew ne due miglebag diye te laplap din, wey ke miglambetug naa wey ke migkekehang naa, ne hendue te egkeyimu ne ibung, keilangan ne eg-uyanen sikandin diye te talagpanubad ne si Aarun wey ke diye naa te sabeka te me talagpanubad ne me kabuhalan din.


text:
Ne egpitawen te talagpanubad ka migbubusuwak. Ne emun ke migmaangkag e ka me bulbul diye te intubuan te busuwak, wey mig-ugseb e seini diye te sapu, ibung naa sika. Ne igpanengneng din e seini wey eg-isipen e ne malindit ka ibungen.


text:
Piru ke migbubusuwak ka laplap din wey ware ded mig-ugseb ka miglebag diye te sapu wey ware migmaangkag ka bulbul dutu, igpasuwey te talagpanubad sikandin igpeugpe te pitu ne aldew.


text:
Te igkapitu e ne aldew, egpitawen e man‑e te talagpanubad ka miglebag. Ne emun ke egkakita te talagpanubad ne ware seini migdalapdap, igpasuwey pad man‑e sikandin igpeugpe te talagpanubad puun te me etew te pitu e man‑e ne aldew.


text:
Te igkapitu e ne aldew, egpitawen e man‑e sikandin te talagpanubad. Ne emun ke migkiles e wey ware migdalapdap ka miglebag, igpanengneng e te talagpanubad ne eg-isipen e ne malinis ka seeye ne etew su me busuwak de seini. Keilangan ne egpi‑pian e te etew ka insaluub din, wey eg-isipen e sikandin ne malinis.


text:
Piru ke egdalapdap ka migbubusuwak diye te laplap din, keilangan ne egpapitew pad man‑e sikandin te talagpanubad minsan ke nakapanengneng e sikandin ne malinis e.


text:
Ne egpitawen e man‑e sikandin te talagpanubad. Ne emun ke malehet ne migdalapdap ka migbubusuwak, igpanengneng te talagpanubad ne due ibung din wey eg-isipen e sikandin ne malindit.<pb/>


text:
“Ke due etew ne due dalu te laplap ne hendue te ibung, keilangan ne eg-uyanen sikandin diye te talagpanubad.


text:
Ne emun ke egkakita te talagpanubad ne due migbubusuwak diye te miglebag ne iyan egpuunan ne migmaangkag ka me bulbul, wey egkakite e ka sapu,


text:
ibung naa sika ne naluhey e diye te kandin. Ne igpanengneng e te talagpanubad ne due ibung din wey eg-isipen e ka sika ne etew ne malindit. Kenad igpasuwey sikandin, su natuenan e ne eg-isipen iya sikandin ne malindit.


text:
Piru emun ke egkakita te talagpanubad ne migdalapdap e amana ka dalu te laplap diye te intiru ne lawa te etew—puun te ulu peendiye te paa,


text:
keilangan ne eg-abayan egpitawa eg-ay-ayari te talagpanubad. Ne emun ke malehet ne migdalapdap e amana ka dalu te laplap din wey migbubusuwak e ka langun ne laplap din, igpanengneng te talagpanubad ne eg-isipen e sikandin ne malinis su busuwak de.<n>Sabeka seini ne dalu ne in-isip te kabuhalan ni Israil ne kene ne malindit su ware ma miglebag wey ke migleput naa ka sapu wey ke ka nane naa, ke kene eg-aween de ka an-anayan ne batek te laplap.</n>


text:
Piru ke pegpitew te talagpanubad ne migleput ka sapu, igpanengneng din e ne eg-isipen sikandin ne malindit su due dalu rin ne malindit su migleput ka sapu ne iyan palinneu te ibung ne dalu.


text:
Piru ke egkabalbalawan e ka pali wey migmaangkag e, keilangan ne egpapitew man‑e sikandin te talagpanubad.


text:
Ne eg-abayan e man‑e sikandin te egpitew te talagpanubad. Ne emun ke migmaangkag e ka pali, igpanengneng e te talagpanubad ne eg-isipen e sikandin ne malinis.<pb/>


text:
wey miglebag e seini wey ke migbubusuwak naa, keilangan ne igpapitew rin seini diye te talagpanubad.


text:
Ne keilangan ne egpitawen seini te talagpanubad. Ke egkakita rin ne mig-ugseb e seini diye te sapu wey migmaangkag e ka bulbul, igpanengneng te talagpanubad ne eg-isipen ne malindit ne etew sikandin su due ibung din ne migbubusuwak.


text:
Piru ke egkakita te talagpanubad ne ware mig-ugseb diye te sapu wey ware degma migmemaangkag ka bulbul te intubuan, ne bayew e neuli, igpasuwey sikandin te talagpanubad puun te me etew te pitu ne aldew.


text:
Ne emun ke migdalapdap seini diye te laplap din, igpanengneng te talagpanubad ne due dalu rin wey eg-isipen e ne malindit; su sika ka palinneu ne due dalu rin ne makaaldek-haldek.


text:
Piru ke ware seini migdalapdap, wey migbebateg de ka intubuan te buu, keilangan ne igpanengneng te talagpanubad ne eg-isipen sikandin ne malinis.<pb/>


text:
keilangan ne igpapitew seini te talagpanubad. Ne emun ke mig-ugseb seini diye te sapu wey migmaangkag e ka me bulbul, ibung naa sika ne diye migtubu te natutung ne laplap. Ne igpanengneng te talagpanubad ne eg-isipen e sikandin ne malindit su due dalu rin ne ibung.


text:
Piru emun ke egkakita te talagpanubad ne ware seini mig-ugseb diye te sapu wey ware migmemaangkag ka me bulbul te natutung ne laplap wey bayew e neulii, igsuwey sikandin te talagpanubad puun te me etew te pitu ne aldew.


text:
Te igkapitu e ne aldew, eg-abayan e man‑e sikandin egpitawa te talagpanubad. Ne emun ke migdalapdap e ka migbubusuwak diye te laplap din, igpanengneng e te talagpanubad ne due ibung din wey eg-isipen e sikandin ne malindit su duen e ibung din.


text:
Piru ke ware migdalapdap wey ke migkiles e seini, miglebag de ka natutung ne laplap. Ne igpanengneng e te talagpanubad ne eg-isipen e sikandin ne malinis su migbebateg de ka natutung.<pb/>


text:
“Ke due lukes wey ke malitan naa ne due migtubu ne dalu te laplap diye te ulu wey ke diye naa te bake,


text:
keilangan ne igpapitew rin seini te talagpanubad. Ne emun ke mig-ugseb e seini diye te sapu wey migmakalawag e ka bulbul rin wey migmahalat e, igpanengneng te talagpanubad ne eg-isipen ka sika ne etew ne malindit su due ibung ne migtubu diye te ulu rin wey ke bake din naa.


text:
Ne emun ke egkakita te talagpanubad ne ware mig-ugseb diye te sapu ka migtubu ne dalu te laplap wey warad meitem ne bulbul wey ke sumpe naa, igpasuwey te talagpanubad ka etew ne due migtubu ne dalu te laplap te pitu ne aldew.


text:
Te igkapitu e ne aldew, egpitawen e man‑e te talagpanubad ka migtubu ne dalu te laplap. Ne emun ke ware seini migdalapdap wey ware migmakalawag ka bulbul wey ke sumpe naa, wey ware man‑e seini mig-ugseb te sapu,


text:
eg-eabulug sikandin wey ke egpanumpe naa piru kene din iglagkes ka intubuan te dalu te laplap. Ne iglein sikandin te talagpanubad te pitu e man‑e ne aldew.


text:
Te igkapitu e man‑e ne aldew, egpitawen e man‑e te talagpanubad ka migtubu ne dalu te laplap. Ne emun ke ware seini migdalapdap wey ware mig-ugseb te sapu, igpanengneng e te talagpanubad ne eg-isipen e sikandin ne malinis. Ne egpi‑pian din e ka insaluub din, wey eg-isipen e sikandin ne malinis.


text:
egpitawen sikandin eg-abayi te talagpanubad. Ne emun ke malehet ne migdalapdap ka kehang diye te laplap din, eg-isipen e sikandin ne malindit. Kenad keilangan ne egpamitew pad ka talagpanubad te bulbul ne egmakalawag.


text:
Piru emun ke egkakita te talagpanubad ne ware migdalapdap ka migtubu ne dalu te laplap, wey migtubu e ka meupiya ne bulbul rin wey ke sumpe din naa, neulian naan e seini. Ne igpanengneng e te talagpanubad ne eg-isipen e sikandin ne malinis.<pb/>


text:
keilangan ne igpapitew rin seini diye te talagpanubad. Ne emun ke kenad egkamelmelehan ka pamuti, me kaliskis de seini ne miglepew. Eg-isipen ka sika ne etew ne malinis.<pb/>


text:
“Ke egkaluluwan ka bulbul te sabeka ne lukes wey egkeupew e sikandin, eg-isipen ded sikandin ne malinis.


text:
Ne keilangan ne egpitawen sikandin te talagpanubad, ne emun ke egmalalab wey egmaangkag iling te ibung ka migbubusuwak diye te ulu rin,


text:
ibung naa iya sika. Keilangan ne igpanengneng te talagpanubad ne eg-isipen sikandin ne malindit su due dalu te laplap ne migtubu diye te ulu rin.<pb/>


text:
“Ne ka ibungen ne etew, keilangan ne egsaluub te nahisi ne kumbale wey kene egpanugkad wey egdingdingan din ka be‑be din, wey egpanguleyi sikandin ne egkahi, ‘Malindit a! Malindit a!’


text:
Eg-isipen sikandin ne malindit taman te kene pad egkeulian ka dalu rin. Ne keilangan ne egsuwey-suwey sikandin wey diye sikandin eg-ugpe te lihawangan te kampu.”<pb/>


text:
<br/><t>Ka balaud meyitenged te abungew</t><br/>“Ke due abungew diye te kumbale<n>Te Hibruwanen: Ka hinabel ne due dalu ne ibung ne makaalat-halat.</n> wey ke diye naa te hinabel


text:
ne inhabel puun te minsan nekey, puun te bulbul te ayam, wey ke diye naa te laplap te ayam, wey ke diye naa te minsan nekey ne inggimu puun te laplap te ayam,


text:
ne migmeilem-ilem naa wey ke miglahem naa, abungew seini ne migdalapdap, wey keilangan ne igpapitew seini diye te talagpanubad.


text:
Ne keilangan ne egpitawen te talagpanubad ka in-abungew, wey iglein din igtahu seini te pitu ne aldew.


text:
Te igkapitu e ne aldew, eg-abayan seini egpitawa te talagpanubad. Ne emun ke migdalapdap ka abungew diye te hinabel, diye te inhabel puun te minsan nekey, wey ke diye naa te laplap te ayam, malehet naa seini ne abungew ne egpakarereet wey eg-isipen sika ne malindit.


text:
Ne keilangan ne egtutungen te talagpanubad ka manggad, wey ke seeye naa se inhabel puun te minsan nekey, wey ke seeye naa se egpuun te bulbul te ayam, wey ke seeye naa se hinabel, wey ke seeye naa se minsan nekey ne inggimu puun te laplap te ayam, su abungew seini ne egpakarereet.<pb/>


text:
egpapi‑pian din ka minsan nekey ne in-abungew wey iglein igtahu seini seled te pitu e man‑e ne aldew.


text:
Egkataman, eg-abayan seini egpitawa te talagpanubad. Ke migmeilem ded wey miglahem ded ka manggad minsan napi‑pian e, eg-isipen ne malindit seini minsan ke ware migdalapdap ka abungew. Sikan naa, keilangan ne egtutungen e seini minsan ke iyan de in-abungew ka diye te tangkaan wey ke diye naa te peka.


text:
Piru emun ke egkakita te talagpanubad ne kenad e egkamelmelehan ka abungew, te napengaan e te egpi‑pi ka manggad, egbindasen din ka in-abungawan diye te manggad wey ke diye naa te laplap te ayam, wey ke diye naa te inhabel puun te minsan nekey.


text:
Piru ke eglibed ded wey egdalapdap ded ka abungew diye te kumbale, wey ke diye naa te inhabel puun te minsan nekey, wey ke diye naa te laplap te ayam, keilangan ne egtutungen e seini.


text:
Piru ke naawe e ka abungew diye te manggad, wey ke diye naa te inhabel puun te minsan nekey, wey ke diye naa te laplap te ayam, te napi‑pian e ka manggad, egpi‑pian pad man‑e eg-abayi seini, wey eg-isipen e seini ne malinis.”<pb/>


text:
Sika iya ka tulumanen meyitenged te abungew diye te kumbale eyew egkanengnengan ke eg-isipen ne malinis wey ke malindit naa ka minsan nekey ne hinabel ne inggimu puun te bulbul te ayam, wey ke hinabel naa, wey ke inhabel naa puun te minsan nekey, wey ke minsan nekey ne inggimu puun te laplap te ayam.<pb/>


text:
<br/><t>Ka tulumanen te peglinis te ibungen</t><br/>Ne ingkahiyan e man‑e te Magbebaye ne Manama si Muwisis,


text:
“Seini ka me tulumanen te peglinis te etew ne neulian te ibung. Te aldew te peglinis kandin, igpapitew sikandin diye te talagpanubad.


text:
Ne eglihawang diye te kampu ka talagpanubad eyew te pegpitew kandin. Ne emun ke egkakita te talagpanubad ne neulian en iya ka etew,


text:
egpaangayen sikandin te seini: daruwa ne manuk-manuk ne neuyag pad wey in-isip ne malinis, sabeka ne sugpang te sidar, malalab-lalab ne hiket, wey sugpang te isupu.


text:
Egkataman, igpahilang te talagpanubad ka sabeka ne manuk-manuk diye te ampew te kuren ne tane ne inweyihan te egpuun te sebseb.


text:
Ne egbalakesen te talagpanubad te eggen-gen ka neuyag pad ne manuk-manuk, ka sugpang te sidar, ka malalab-lalab ne hiket, wey ka sugpang te isupu, wey ig-eled din seini diye te langesa te manuk-manuk ne nakaampew te weyig diye te kuren.


text:
Ne egpabesikan din te langesa te kapapitu ka etew ne eglinisan. Pegkapenga kayi, igpanengneng din e ka etew ne malinis e, wey eglekaan din e ka sabeka ne manuk-manuk.


text:
Ne egpi‑pian te etew ka insaluub din wey egkahisen din ka langun ne bulbul rin, wey egpamanihus sikandin. Ne puun due, eg-isipen e sikandin ne malinis wey egpakaseled e diye te kampu, piru diye pad sikandin eg-uugpe te lihawangan te Balungbalung din te pitu ne aldew.


text:
Emun ke egpitu e ne aldew, eg-abayan din e man‑e te egkahis ka langun ne bulbul rin, ka sumpe din, wey kiley rin. Egpi‑pian din man‑e ka insaluub din wey egpamanihus man‑e sikandin, wey egmalinis e man‑e sikandin.<pb/>


text:
“Te igkawalu e ne aldew, keilangan ne eg-uyan sikandin te daruwa ne lukesan ne nati te karniru, wey sabeka ne beyan ne nati te karniru ne sabeka pad ne leg‑un wey ware nabalbalangi. Eg-uyan man‑e sikandin te tatelu ne kilu ne harina ne amana ne meupiya ne insewuhan te mentika, wey senge-ubab man‑e ne mentika.


text:
Ne ka talagpanubad ne egpanengneng te malinis e ka etew, iyan eg-uyan te sika ne etew duma te langun ne igpanubad diye te gumawan te Balungbalung ne Temuwanan.


text:
Egkataman, egkuen te talagpanubad ka sabeka ne lukesan ne karniru wey ka senge-ubab ne mentika, wey igpanubad eyew igbayad te sale. Ne igkayew rin seini diye te tangkaan te Magbebaye ne Manama eyew igdasag ne egkayawen.


text:
Ne eggilangen din ka nati te karniru diye te gilanganan ne in-isip ne matulus ne eggilangan te ig-awe te sale wey te egtutungen ne igpanubad. Amana red degma ne matulus ka igpanubad ne igbayad te sale iling te igpanubad ne iglinis te sale, wey iyan egpakakamuney ka talagpanubad.


text:
Egkataman, egkuwa ka talagpanubad te langesa te karniru ne igpanubad wey egpulitan din ka sesel-ayan te igkakawanan ne talinga te etew ne eglinisan, wey iglagkes degma ka timbebakal te kawanan ne belad wey paa te etew.


text:
Egkuwa degma ka talagpanubad te mentika ne diye te ubab wey ig-itis din diye te gibang ne palad din,


text:
ig-eled din dutu ka kemel te igkakawanan ne belad din, wey igpatihis din e seini te kapapitu diye te tangkaan te Magbebaye ne Manama.


text:
Ne ka same te mentika ne diye te palad din, ig-ampew rin igpulit diye te langesa ne impulit din diye te sesel-ayan te igkakawanan ne talinga te etew ne eglinisan, wey iglagkes din degma ka timbebakal te kawanan ne belad wey paa te etew.


text:
Ne ka langun ne nasame te mentika ne diye te palad te talagpanubad, igpulit din diye te ulu te etew ne eglinisan. Ne egpalangesaan sikandin te talagpanubad eyew iglinis te sale din diye te tangkaan te Magbebaye ne Manama.<pb/>


text:
“Ne igpanubad te talagpanubad ka igpalangesa eyew iglinis te kalindit te etew. Pegkapenga kayi, eggilangen din ka egtutungen ne igpanubad


text:
wey igpanubad din e diye te altar lagkes ka egkakeen ne ighalad. Ne egpalangesa ka talagpanubad eyew iglinis te sale te etew wey eg-isipen e sikandin ne malinis.<pb/>


text:
“Piru ke egkaayu-ayu sikandin wey kene egpakabehey te seeye ne igmanubad, egkaayun ne iyan din de igbehey ka nati te karniru eyew igbayad te sale. Egkayawen seini eyew iglinis te sale. Egpakabehey re degma sikandin te sabeka ne kilu te harina ne amana ne meupiya ne insewuhan te mentika eyew ighalad, wey senge-ubab te mentika.


text:
Ne egkaayun ne egbehey man‑e sikandin te daruwa ne tukmu wey ke daruwa naa ne selepati ke hendei ka egkaayunan din: ka sabeka para te igpalangesa ne ig-awe te sale, wey ka sabeka, igpanubad ne egtutungen.


text:
Te igkawalu e ne aldew, eg-uyanen din seini langun diye te talagpanubad ne eglinis kandin diye te gumawan te Balungbalung ne Temuwanan diye te tangkaan te Magbebaye ne Manama.


text:
Ne egkuen te talagpanubad ka nati te karniru ne igpanubad eyew igbayad te sale wey ka senge-ubab ne mentika, wey egkayawen din seini diye te tangkaan te Magbebaye eyew igdasag ne egkayawen.


text:
Egkataman, eggilangen din ka nati te karniru ne igpanubad eyew igbayad te sale. Egkuwa sikandin te langesa wey igpulit din diye te sesel-ayan te kawanan ne talinga wey diye te timbebakal te kawanan ne belad wey paa te etew ne eglinisan.


text:
ig-eled din te mentika ka kemel te igkakawanan ne belad din wey igpatihis din e seini te kapapitu diye te tangkaan te Magbebaye ne Manama.


text:
Ne ka same te mentika ne diye te palad din, ig-ampew rin igpulit diye te langesa ne impulit din diye te sesel-ayan te igkakawanan ne talinga te etew ne eglinisan wey iglagkes degma ka timbebakal te kawanan ne belad wey paa rin.


text:
Ne ka langun ne nasame te mentika ne diye te palad te talagpanubad, igpulit din diye te ulu te etew ne eglinisan. Ne egpalangesa ka talagpanubad eyew iglinis te sale te etew diye te tangkaan te Magbebaye ne Manama.


text:
ka sabeka, igpalangesa eyew ig-awe te sale, wey ka sabeka, egtutungen ne igpanubad ne eglagkesan te egkakeen ne ighalad. Ne egpalangesa ka talagpanubad diye te tangkaan te Magbebaye ne Manama eyew iglinis te sale te etew ne eglinisan.


text:
Sika ka me tulumanen te etew ne due ibung, ke ware ayam ne igpanubad ne igpakabehey rin eyew egkalinisan sikandin.”<pb/>


text:
<br/><t>Ka peglinis te abungew diye te baley</t><br/>Ne migkahiyan te Magbebaye ne Manama si Muwisis wey si Aarun,


text:
“Emun ke egpekeuma kew e te inged te Kanaan ne igbehey ku kaniyu, wey ke due baley diye ne egpaabungawan ku,


text:
Ne egpitawen e te talagpanubad ka baley wey egnengnengan ka abungew. Piru te kene pad sikandin eglasud te baley, igpalihawang din pad ka langun ne diye te seled eyew kene eg-isipen ne malindit.


text:
Te igkapitu ne aldew, egpitawen din e man‑e seini. Ne emun ke migdalapdap e ka abungew diye te me alabat,


text:
igpalekat din seeye se me batu ne in-alabat ne in-abungew wey igparegpak diye te lihawangan te siyudad ne egdegpakan te langun ne in-isip ne malindit.


text:
Egkataman, egpakahisan din langun ka seled te alabat wey igparegpak dan ka kinahis diye te lihawangan te siyudad ne degpakanan te malindit.


text:
Ne egkuwa man‑e sikandan te lein ne me batu ne igliwan te me batu ne in-awe, eg-akeban dan te egpulit ka alabat ne nakahisan.<pb/>


text:
eggendiyaan e man‑e seeye te talagpanubad wey egpitawen e man‑e. Ke migdalapdap e ka abungew diye te baley, abungew naa seini ne egpakarereet su eglibed-libed, wey eg-isipen ne malindit seini ne baley.


text:
Purisu, igpahuhus din ka baley wey igparegpak ka langun-langun diye te lihawangan te siyudad, diye te degpakanan te eg-isipen ne malindit.


text:
Ne minsan hentew ne egseled te seeye ne baley ne inlekeban pad, eg-isipen ne malindit taman te egkasagkup,


text:
wey minsan hentew ne eglipereng wey ke egkeen naa diye te seled te sika ne baley, keilangan ne egpami‑pi te insaluub din.<pb/>


text:
“Piru ke egkakita te talagpanubad ne warad migdalapdap ka abungew diye te napulitan e, igpanengneng din ne kenad seeye ne malindit su naawe e ka abungew.


text:
Ne eyew eg-isipen ne malinis ka baley, egkuwa ka talagpanubad te daruwa ne manuk-manuk, wey sabeka ne sugpang te sidar, wey malalab-lalab ne lubid, wey sugpang te isupu.


text:
Ne egbalakesen din te eggen-gen ka sabeka ne sugpang te sidar, wey ka malalab-lalab ne lubid, wey ka sugpang te isupu, wey iglagkes din ka sabeka ne manuk-manuk ne neuyag, wey ig-eled din ka langun diye te weyig ne due langesa te manuk-manuk ne inggimatayan. Ne egpapesikan din ka baley te kapapitu.


text:
Iling due ka peglinis te baley ne iyan eggamiten ka langesa te manuk, ka weyig, ka neuyag ne manuk-manuk, wey ka kayu ne sidar, ka sugpang te isupu, wey ka malalab-lalab ne lubid.


text:
Ne eglekaan ka neuyag ne manuk-manuk diye te lihawangan te siyudad. Iling due ka pegpalangesa rin te peglinis te baley ne in-abungew.”<pb/>


text:
eyew egkanengnengan ke eg-isipen naan e ne malindit wey eg-isipen naan e ne malinis. Sika ka me tulumanen meyitenged te dalu ne egtubu te laplap wey te abungew.<pb/>


text:
<br/><t>Ka me balaud te me dalu ne eglihawang te lawa te etew</t><br/>Ne migkahiyan te Magbebaye ne Manama si Muwisis wey si Aarun,


text:
“Kahii niyu ka me kabuhalan ni Israil: emun ke due eglihawang diye te lebut<n>Ka igpasabut te “lebut” iyan se “kuwa te lukes”.</n> te lukes tenged te dalu, sika se eglihawang, eg-isipen ne malindit.


text:
Ne seini ka tulumanen meyitenged te etew ne due eglihawang diye te lebut din, minsan eglihawang wey se kene, eg-isipen ded sikandin ne malindit.


text:
Ne minsan hentew ne egpakasamsam te inggibatan din, keilangan ne egpi‑pian din ka insaluub din wey egpamanihus sikandin. Eg-isipen sikandin ne malindit taman te egkasagkup.


text:
Ka egpakapinnuu te impinnuuwan din, keilangan ne egpi‑pi te insaluub din wey egpamanihus. Eg-isipen sikandin ne malindit taman te egkasagkup.


text:
Ne ka egpakasamsam te etew ne due eglihawang diye te lebut, keilangan ne egpi‑pi te insaluub din wey egpamanihus. Eg-isipen sikandin ne malindit taman te egkasagkup.


text:
Ka minsan hentew ne egkeileban te etew ne due eglihawang diye te lebut, keilangan ne egpi‑pi te insaluub din wey egpamanihus. Eg-isipen sikandin ne malindit taman te egkasagkup.


text:
Ka minsan hentew ne egpakasamsam te napinnuuwan te etew ne due eglihawang diye te lebut wey ka eg-uyan te seeye ne kasangkapan, eg-isipen degma ne malindit taman te egkasagkup. Ne keilangan egpi‑pian din ka insaluub din wey egpamanihus sikandin. Eg-isipen sikandin ne malindit taman te egkasagkup.


text:
Ne emun ke ware nakapanlu‑lu te belad din ka etew ne due eglihawang diye te lebut wey nakahen-gen te lein ne etew, keilangan ne egpi‑pian te etew ne nahen-genan ka insaluub din wey egpamanihus. Eg-isipen sikandin ne malindit taman te egkasagkup.


text:
Ne ka kuren ne tane ne egkahen-genan te etew ne due eglihawang diye te lebut, keilangan ne egpeseen, wey ka tahuanan ne kayu ne nahen-genan din, keilangan ne eglu‑luan.<pb/>


text:
“Ke warad e eglihawang puun te lebut din, egtetahad sikandin te pitu ne aldew human pad sikandin egmalinis. Ne egpi‑pian din ka insaluub din wey egpamanihus sikandin, wey egmalinis e sikandin.


text:
Te igkawalu e ne aldew, egkuwa sikandin te daruwa ne tukmu wey ke daruwa naa ne selepati. Ne eggendiye sikandin te tangkaan te Magbebaye ne Manama diye te gumawan te Balungbalung ne Temuwanan, wey igbehey rin seini diye te talagpanubad.


text:
Ne igpanubad seini te talagpanubad—ka sabeka, igpalangesa eyew ig-awe te sale, wey ka sabeka, igpanubad ne egtutungen. Ne egpalangesaan te talagpanubad ka sika ne etew diye te tangkaan te Magbebaye eyew te peglinis te sale din tenged te miglihawang te lebut din.<pb/>


text:
“Ke due lukes ne eglihawangan te muntus, keilangan ne egpamanihus sikandin piru eg-isipen ded sikandin ne malindit taman te egkasagkup.


text:
Ka me manggad wey ke kasangkapan naa ne laplap te ayam ne natihisan te muntus, keilangan ne egpi‑pian. Eg-isipen sika ne malindit taman te egkasagkup.


text:
Ke eggilabet ka lukes te malitan, keilangan ne egpamanihus sikandan se daruwa. Ne eg-isipen ded sikandan ne malindit taman te egkasagkup.<pb/>


text:
“Ke eglangeseen ka malitan, eg-isipen sikandin ne malindit taman te pitu ne aldew. Ne ka egsamsam kandin eg-isipen ne malindit taman te egkasagkup.


text:
Ke eggilabet ka lukes te eglangeseen, eg-isipen ka lukes ne malindit te pitu ne aldew, wey eg-isipen ne malindit degma ka langun ne neyibatan din.<pb/>


text:
“Ke egsubla te pila ne aldew ne eglangeseen ka malitan, wey ke eglangeseen de due sikandin minsan kene perem ne timpu ne eglangeseen sikandin, eg-isipen sikandin ne malindit iling te tagse bulan ne eglangeseen sikandin. Eg-isipen sikandin ne malindit taman te duen pad langesa rin.


text:
Ne ka minsan nekey ne egkeyibatan din wey ke egkapinnuuwan din naa te sasangan pad sikandin ne eglangeseen, eg-isipen degma ne malindit iling te tagse bulan ne eglangeseen sikandin.


text:
Ka egpakasamsam te seeye ne me kasangkapan, eg-isipen ne malindit degma wey keilangan ne egpami‑pi sikandin te insaluub din wey egpamanihus. Eg-isipen sikandin ne malindit taman te egkasagkup.


text:
Ke kenad sikandin eglangeseen, egtetahad pad sikandin te pitu ne aldew human pad sikandin egmalinis.


text:
Te igkawalu e ne aldew, eg-uyan sikandin te daruwa ne tukmu wey ke selepati naa wey eg-uyanen din seini diye te talagpanubad, diye te gumawan te Balungbalung ne Temuwanan.


text:
Igpanubad seini te talagpanubad—ka sabeka, igpalangesa eyew ig-awe te sale, wey ka sabeka, igpanubad ne egtutungen. Ne egpalangesa ka talagpanubad eyew iglinis te sale din diye te tangkaan te Magbebaye ne Manama tenged su eglangeseen sikandin.”<pb/>


text:
Ne impepanpanayan te Magbebaye ki Muwisis wey ki Aarun ka me kabuhalan ni Israil meyitenged te egpakamalindit kandan eyew kene sikandan egkapatey ke egseled te Balungbalung ne Temuwanan ne diye te taliware te kampu ran.<pb/>


text:
<br/><t>Ka aldew te peglinis te sale</t><br/>Te migpatey e ka daruwa ne anak ni Aarun tenged su migparani sikandan diye te tangkaan te Magbebaye ne Manama, migkahiyan e te Magbebaye si Muwisis,


text:
“Kahii nu ka suled nu ne si Aarun ne kene egseled egtakuseng diye te Amana ne Matulus ne Sinabeng ne diye te limang te kurtina ne diye ka Tahuanan te Kasabutan. Ke egseled sikandin diye ne egpakakita te katelesan ku pinaahi te gapun diye te ampew te supe<n>Te Hibruwanen: diye te gapun ampew te pinnuuwan te himenew.</n> te Tahuanan te Kasabutan, egpatey sikandin.


text:
Egpakaseled de sikandin diye te Amana ne Matulus ne Sinabeng ke eg-uyan sikandin te turu ne baka ne igpalangesa ne ig-awe te sale wey lukesan ne karniru ne igpanubad ne egtutungen.<pb/>


text:
“Keilangan ne egpamanihus sikandin wey igsaluub din ka egpekeiling te kumbale ne malayat se belad, malepet ne salual ne igbunbun te lebut, tabed, wey salakey.<pb/>


text:
“Egbuyuan din ka langun ne kabuhalan ni Israil te daruwa ne lukesan ne kambing ne igpalangesa ne ig-awe te sale wey lukesan ne karniru ne igpanubad ne egtutungen.


text:
Ne keilangan ne igpanubad ni Aarun ka turu ne baka ne igpalangesa eyew ig-awe te sale din wey sale te pamilya rin.


text:
Egkataman, eg-uyanen din ka daruwa ne kambing, wey igtahu din diye te tangkaan te Magbebaye ne Manama diye te gumawan te Balungbalung ne Temuwanan.


text:
Ne egpintut-pintut sikandin eyew te pegnengneng ke hendei te daruwa ne kambing ka para te Magbebaye wey hendei ka para ki Asasil.<n>Kene ne klaru diye te Hibruwanen ne linalahan ke nekey ka igpasabut te Asasil piru masulug ka migpalintutuu ne ngaran seini te busew ne diye mig-ugpe te inged ne ware mig-ugpe.</n>


text:
Ne ka kambing ne naalam ne para te Magbebaye, eg-uyanen ni Aarun diye te seled wey igpalangesa rin eyew ig-awe te sale.


text:
Piru ka kambing ne para ki Asasil, igpanubad din diye te Magbebaye piru kene din seini eggimatayan. Ne eglekaan din seini diye te disirtu eyew iglinis te sale te me etew.<pb/>


text:
“Ne eg-uyanen ni Aarun ka igpanubad din ne igpalangesa ne ig-awe te sale wey egpalangesa sikandin para kandin mismu, wey te pamilya rin. Te egkeyimatayan din e ka turu ne baka ne igpalangesa eyew ig-awe te sale,


text:
egkuen din ka tahuanan te insinsu wey eggipenuen din te baha ne egpuun te altar ne eg-unturan te egtutungen ne diye te tangkaan te Magbebaye. Ne egkuwa man‑e sikandin te daruwa ne kemkem te insinsu ne meemut ne impatamtamanan te eglupet, wey eg-uyanen din seini diye te Amana ne Matulus ne Sinabeng.


text:
Ne igbukbuk din seini diye te baha ne diye te tangkaan te Magbebaye eyew egkabunbunan te ebel te insinsu ka supe te Tahuanan te Kasabutan eyew kene sikandin egpatey.


text:
Ne egkuwa sikandin te langesa te baka wey ig-eled din te langesa ka kemel rin, wey egpabesikan din ka baad te supe ne diye nakatangke te igsile. Egpabesikan din degma te kapapitu ka ampew te supe.<pb/>


text:
“Eggilangen din degma ka kambing ne igpalangesa eyew ig-awe te sale te keet-etawan. Ne eg-uyanen din ka langesa te kambing diye te Amana ne Matulus ne Sinabeng wey egpabesikan din ka supe te Tahuanan te Kasabutan, iling te inggimu rin te langesa te turu ne baka.


text:
Sika ka eggimuwen ni Aarun te pegpalangesa te peglinis te Amana ne Matulus ne Sinabeng tenged te kalindit te kabuhalan ni Israil wey te langun ne me sale dan, wey te pegsupak dan. Eggimuwen din degma seini diye te nalinditan ne duma ne baad te Balungbalung ne Temuwanan ne diye te taliware dan.


text:
Keilangan ne ware etew diye te Balungbalung ne Temuwanan ke egseled si Aarun diye eyew eglinis te Amana ne Matulus ne Sinabeng taman te eglihawang sikandin. Ne emun ke egpakapalangese e sikandin eyew iglinis te sale dan te taltalaanak wey te langun ne kabuhalan ni Israil,


text:
eglihawang e sikandin diye wey eggendiye sikandin te altar ne diye te lenged te gumawan te Balungbalung ne Temuwanan. Ne egkuwa sikandin te langesa te turu ne baka wey te kambing, wey egpulitan din kayi ka me sungey-sungey te altar.


text:
Igpabesik ni Aarun te kemel rin te kapapitu ka duma ne langesa diye te altar, wey puun due, egkalinisan e seini wey egmatulus e puun te kalindit te me kabuhalan ni Israil.”<pb/>


text:
<br/><t>Ka kambing ne eglekaan</t><br/>“Ke egkeimpusan e ni Aarun te egpalangesa ka Matulus ne Sinabeng wey ka Balungbalung ne Temuwanan, wey ka altar, eg-uyanen din e diye te Manama ka neuyag ne kambing ne para ki Asasil.


text:
Igtel-eb din ka daruwa ne belad din te ulu te kambing wey igpangguhud din ka langun ne sale te kabuhalan ni Israil. Te seini ne paahi, egkaalin ka pegkamalindit dan, wey ka me seyyup dan diye te ulu te kambing. Ne egpalekaan e ni Aarun te me etew ne talagpaleke ka kambing diye te disirtu.


text:
Ne egkeuyan e te kambing ka langun ne sale dan diye te diriyui ne inged, su eglekaan ma seini diye te disirtu.<pb/>


text:
“Ne egseled si Aarun te Balungbalung ne Temuwanan wey egluungen din ka insaluub din te migseled wey iggaat din de seini diye te Matulus ne Sinabeng.


text:
Ne egpamanihus sikandin diye te Matulus ne Sinabeng, wey igsaluub din ka lerew ne kumbale din. Ne egkataman, eglihawang e sikandin wey egtutungen din e ka kandin ne igpanubad eyew iglinis te sale din, wey ka igpanubad degma te me etew eyew iglinis te sale dan.


text:
Ne egtutungen din diye te altar ne tutunganan te igpanubad ka tabe te igpalangesa ne iglinis te sale.


text:
Ne ka etew ne talagleke te kambing ne para ki Asasil, keilangan ne egpami‑pi te insaluub din, wey egpamanihus te kene pad sikandin egseled diye te kampu.


text:
Keilangan ne eg-uyanen diye te lihawangan te kampu wey egtutungen ka nasame ne turu ne baka wey ka kambing ne in-angayan te langesa eyew iglinis te Matulus ne Sinabeng. Iglagkes te egtutung ka laplap, sapu, wey ka tei te me ayam.


text:
Ne seeye se migtutung te same te me ayam, keilangan ne egpami‑pi pad te insaluub din wey egpamanihus pad human eglibed diye te kampu.”<pb/>


text:
<br/><t>Ka Aldew te Pegpasaylu te Sale</t><br/>“Seini ka tulumanen ne eg-ikulen niyu te langun ne timpu: keilangan ne egpuasa kew te igkapitu ne bulan te igkasapulu ne aldew wey kene kew himu te minsan nekey, mahinged ma wey se lapu ne miglemung kaniyu.


text:
Himeley kew wey peeneng-eneng kew te eggimuwen niyu te sika ne aldew wey puasa kew man‑e. Tulumanen seini ne kene egkataman.


text:
Ne iyan egpalangesa kaniyu ka egkaalam ne talagpanubad ne eg-itisan te lana ne iyan igliwan te amey rin isip Labew ne Talagpanubad. Igsaluub din ka igsaluub te Labew ne Talagpanubad,


text:
wey egpalangesaan din ka Amana ne Matulus ne Sinabeng wey ka balungbalung ne temuwanan, wey ka altar, wey iglagkes din te egpalangesa ka me talagpanubad wey ka langun ne keet-etawan eyew egmalinis.


text:
Ne keilangan ne egtumanen niyu seini ne tulumanen ne pegpalangesa te langun ne sale te kabuhalan ni Israil te ware egtamanan wey himuwa niyu seini tagse leg‑un.” Ne intuman ni Muwisis ka insuhu te Magbebaye ne Manama kandin.<pb/>


text:
“Kahii nu si Aarun wey ka me anak din, wey ka langun ne kabuhalan ni Israil ne seini ka igsuhu ku kandan:


text:
Minsan hentew kandan ne eggilang te baka wey ke nati naa te karniru wey ke kambing naa ne igpanubad, keilangan ne diye din seini eggimuwa te gumawan te Balungbalung ne Temuwanan eyew igdasag diye te Magbebaye ne Manama.


text:
Ke diye din seini eggilanga te minsan hendei diye te kampu wey ke diye naa te lihawangan te kampu, nakasale sikandin iling te nakapatey. Ne puun due, egdeldelen e sikandin puun te me karumaan din.


text:
Inggimu seini ne suhu eyew egkeengked ka pegpanubad te kabuhalan ni Israil te minsan hendei. Pegpehet-pehet man‑e seini ne ka igpanubad para te keupianan, igbehey diye te me talagpanubad ne diye te gumawan te Balungbalung ne Temuwanan ne iyan egpanubad diye te Magbebaye.


text:
Ne egpatihisan te talagpanubad te langesa te igpanubad ka altar te Magbebaye ne diye dapit te gumawan te Balungbalung. Egtutungen sika wey meemut ka lansi due diye te Magbebaye.


text:
Su kenad e egpanubad sikandan diye te me busew ne kambing ne insimba ran. Tulumanen seini ne ware egtamanan para kandan wey te egginguma pad ne kabuhalan dan.<pb/>


text:
“Sikan naa, kahii nu sikandan ne minsan hentew te kabuhalan ni Israil wey ke lapu naa ne miglemung kandan ne egpanubad te egtutungen


text:
ne kene dan eg-uyanen diye te gumawan te Balungbalung ne Temuwanan eyew igpanubad te Magbebaye ne Manama, ka sika ne etew, egdeldelen e puun te me karumaan din.”<pb/>


text:
<br/><t>Ka balaud meyitenged te langesa</t><br/>“Ne emun ke due kabuhalan ni Israil wey ke lapu naa ne miglemung kandan ne egkeen te due langesa, egbalaharen ku sikandin wey egdeldelen e sikandin te me kabuhalan din.


text:
Su puun te langesa ka umul te langun ne eggeheyinawa. Ne ka langesa iya ka in-alam ku ne iglinis kaniyu diye te altar. Su ka langesa ne iyan egpuunan te umul, iyan egpakalinis te sale te me etew.


text:
Seini ka egpuunan mania te inlalahan ku ka me kabuhalan ni Israil ne kene egkaayun ne egkeen te langesa ka minsan hentew kandan wey ke me lapu naa ne miglemung kandan.<pb/>


text:
“Ka minsan hentew ne kabuhalan ni Israil wey ke me lapu naa ne miglemung kaniyu ne egpanganup wey egpanitingen te egkaayun ne egkeenen, keilangan ne igpatihis din te tane ka langesa te egkeutel rin wey egbunbunan din.


text:
Tenged su egpuun te langesa ka umul te langun ne eggeheyinawa, sikan naa, egbalabahan ku ka me kabuhalan ni Israil ne egkeen te langesa te minsan nekey ne mananap. Ka egkeen te langesa, egdeldelen e puun te me karumaan din.<pb/>


text:
“Ka minsan hentew te kabuhalan ni Israil wey ke me lapu naa ne mig-ugpe duma kaniyu ne egkeen te mananap ne napatey re due wey ke inggimatayan te lein ne mananap, keilangan ne egpami‑pi sikandin te insaluub din wey egpamanihus, piru eg-isipen ded sikandin ne malindit taman te egkasagkup.


text:
Piru ke kene din egpi‑pian ka insaluub din wey kene egpamanihus, due egkaneem-neem din ne legpad.”<pb/>


text:
Kene kew ikul te me hinimuwan te me matig-Ihiptu ne mig-ugpaan niyu dengan, wey kene kew ikul te me hinimuwan te me matig-Kanaan ne eg-uyanan ku kaniyu. Kene kew ikul te me batasan dan.


text:
Tumana niyu ka me suhu ku wey ikula niyu ka me balaud ku kaniyu. Sikeddiey ka Magbebaye ne Manama niyu.


text:
Sikan naa, tumana niyu ka me suhu ku wey ikula niyu ka me balaud ku kaniyu, su ka egtuman due, egkeuyag. Sikeddiey ka Magbebaye.<pb/>


text:
Kene kew hilabet te iney niyu su egpakapeyilew sika te amey niyu. Iney niyu sikandin; kene niyu sikandin huliri.


text:
Kene kew hilabet te atebey niyu, minsan ke nekegtalaari kew re te amey wey ke iney naa, minsan ke diye miglesut sikandin te baley niyu wey se ware.


text:
Ne kene kew hilabet te apu niyu ne malitan—apu niyu ma sikandin te anak niyu ne lukes wey se malitan—su egpekeyilew kaniyu sika.


text:
Kene kew hilabet te asawa te anggam niyu su egpakapeyilew sika te anggam niyu, wey egkaaye niyu pad man‑e ka asawa rin.


text:
Kene kew hilabet te ambey niyu su asawa ma sikandin te anak niyu. Keilangan ne kene niyu egguliran sikandin.


text:
Kene niyu peglakita te eggilabet ka anak wey ka iney. Kene kew man‑e hilabet te me apu din su amana rin pad iya sikandan wey mareet sika ne himu.


text:
Kene kew duruwey te ipag niyu wey kene kew hilabet kandin su neuyag pad ka asawa niyu wey eyew kene egpekeg-ehet sikandan.<pb/>


text:
Kene niyu ipanubad ka me anak niyu diye te diyus-diyus ne si Muluk, su eyew kene egkabaley-baley ka ngaran te Manama niyu. Sikeddiey ka Magbebaye ne Manama.


text:
Kene kew hilabet te iling niyu red ne lukes iling te peggulid niyu te malitan, su eg-isipen sika ne malindit.


text:
Ne sikaniyu se me lukes, kene kew hilabet te mananap eyew kene kew eg-isipen ne malindit. Ne sikaniyu degma se me malitan, kene kew peyilabet te me mananap su eg-isipen iya sika ne malindit.<pb/>


text:
“Kene niyu linditi ka pegkeetew niyu te minsan hendei te seeye ne me himu, su sika ka nakalindit te me etew ne egdeldelen ku te in-ugpaan dan eyew egkasubalan niyu.


text:
Tenged te nalinditan dan e ka intiru ne tane, imparusaan ku ka inged dan, purisu narelrel e sikandan.


text:
Piru tumana niyu mule ka me suhu ku wey ka me balaud ku, sikaniyu se kabuhalan ni Israil wey ke me lapu naa. Ne kene niyu himuwa ka minsan hendei te seeye se eg-isipen ne malindit ne himu


text:
Su emun ke eg-iling kew red kandan, egdeldelen ku degma sikaniyu iling te pegdeldel ku kandan te nekewun‑a kaniyu.


text:
Minsan hentew ne eggimu te seeye se eg-isipen ne malindit, egdeldelen e puun te me karumaan din.<pb/>


text:
“Purisu tanud-tanud kew ne egkatuman niyu ka igpeyimu ku kaniyu, wey kene niyu ilingi ka mallindit ne hinimuwan te me etew ne nekewun‑a kaniyu. Kene kew en iya bul‑ug himu te iling due su egpakamalindit sika kaniyu. Sikeddiey ka Magbebaye ne Manama niyu.”<pb/>


text:
“Kahii nu ka langun ne kabuhalan ni Israil: Keilangan ne egmatulus kew su matulus a se Magbebaye niyu.


text:
Tahura niyu ka iney wey ka amey niyu, wey himeley kew te Aldew te Peggimeley. Sikeddiey ka Magbebaye niyu.<pb/>


text:
“Kene kew simba te me diyus-diyus wey ke egpanggimu naa te diyus-diyus ne me putew. Sikeddiey ka Magbebaye niyu.<pb/>


text:
“Ke egpanubad kew te igpanubad para te keupianan, keilangan ne eleg ka pegpanubad niyu eyew egdawaten ku sikaniyu.


text:
Keilangan ne egkasimahan de seini wey ke egkararuan naa. Ne emun ke due egkasame te egkatateluwan e, keilangan ne egtutungen e seini.


text:
Ka minsan hentew ne egkeen due, due egkaneem-neem din ne legpad tenged su imbaley-baley rin ka inhalad e keddi, sikan naa, egdeldelen e sikandin puun te me karumaan din.<pb/>


text:
Kene niyu re man‑e amina te egpamupu ka parasan niyu wey ke egpamuruten naa ka neneulug. Pangengkeri niyud e seini para te seeye se ware egkeyimu wey te me lapu. Sikeddiey ka Magbebaye ne Manama niyu.<pb/>


text:
Ne kene niyu gamita ka ngaran ku eyew igpamalehet niyu te ubat su ke eggimuwen niyu sika, egkabaley-baley niyu re ka ngaran ku. Sikeddiey ka Magbebaye.<pb/>


text:
“Kene niyu le-leiha wey ke panakawi naa ka duma niyu. Kene niyu pasimahi te egbayad ka trabahanti niyu.


text:
Kene niyu balbalaya ka kene egdineg ne etew wey kene niyu balabahi ka egbayaan te butud, ke kene, kaaldeki a nikaniyu se Manama niyu. Sikeddiey ka Magbebaye niyu.<pb/>


text:
“Kene kew hukum te kene ne eleg ne peggukum eyew te peglapig te egkaayu-ayu wey ke meyaman naa. Ke kene, peg-ilinga niyu te eggukum ka langun.


text:
Kene kew sesalupet te duma niyu. Kene kew himu te minsan nekey ne egpakarereet te duma niyu. Sikeddiey ka Magbebaye.<pb/>


text:
“Kene kew tetahu te langet te pusung niyu ke due ig-ehet niyu te duma niyu, eyew kene kew egpakalagkes kandan te due sale.


text:
Kene kew suli wey ke ehet naa te duma niyu. Ke kene, geyinawei niyu ka duma niyu iling te peggeyinawa niyu te pegkeetew niyu. Sikeddiey ka Magbebaye.<pb/>


text:
“Tumana niyu ka me balaud ne igpatuman ku kaniyu. Kene niyu paahari ka ayam niyu te lein ne klasi te ayam. Kene niyu pamulei te daruwa ne klasi te beni ka kamet niyu. Kene niyu isaluub ka manggad ne inggimu puun te daruwa ne klasi te hinabel.<pb/>


text:
“Ke due lukes ne eggilabet te uripen ne malitan ne duen e egpangasawa, piru ware pad nalekat te eg-asawa kandin wey ware pad kaligwangan din puun te nekeuripen kandin, keilangan ne egparusaan sikandan. Piru kene de sikandan eggimatayan su ware mem pad kaligwangan te malitan puun te nekeuripen kandin.


text:
Ne ka lukes ne nekeyilabet, eg-uyan te lukesan ne karniru diye te Magbebaye ne Manama, diye te gumawan te Balungbalung ne Temuwanan eyew igbayad te sale ne neyimu rin.


text:
Ne igpalangesa te talagpanubad ka lukesan ne karniru diye te tangkaan te Magbebaye eyew iglinis te sale te lukes wey egkapasaylu e ka sale din.<pb/>


text:
“Ke diye kew e te Kanaan wey ke egpamula kew e te minsan nekey ne prutas ne egkakeen, kene kew egkaayun ne egkeen te behas te tatelu ne leg‑un. Kene kew pa keen te behas su kene egkaayun.


text:
Te igkalalimme e ne leg‑un, egkaayun e ne egkeenen niyu ka me behas te me prutas wey egmasalig e ka me behas kayi. Sikeddiey ka Magbebaye ne Manama niyu.<pb/>


text:
“Kene kew keen te ngalap te minsan nekey ne duen pad langesa. Ne kene kew panagne wey ke pahehane naa.


text:
Ne kene niyu man‑e tulisi ka lawa niyu wey ke pangetebi naa eyew te peglungku te minatey. Sikeddiey ka Magbebaye ne Manama.<pb/>


text:
“Kene niyu ipabaley-baley ka me anak niyu ne me malitan su eg-isipen sikandan ne malindit. Ke eggimuwen niyu sika, egkeempet te malindit ka inged niyu wey egkeelin e ne mareet ka langun.


text:
Himeley kew te Aldew te Peggimeley, wey kaaldeki niyu ka inged ne egsimbaan niyu keddi. Sikeddiey ka Magbebaye.<pb/>


text:
“Kene kew pabulig te egmahehane. Ke egpabulig kew kandan, eg-isipen kew ne malindit. Sikeddiey ka Magbebaye niyu.<pb/>


text:
“Tahura niyu ka me buyag. Kaaldeki a degma nikaniyu se Manama niyu. Sikeddiey ka Magbebaye niyu.<pb/>


text:
ke kene, sahipaa niyu iling te duma niyu red te mahinged. Geyinawei niyu sikandin iling te peggeyinawa niyu te pegkeetew niyu tenged su me lapu kew ma degma dengan diye te Ihiptu. Sikeddiey ka Magbebaye niyu.<pb/>


text:
Gamita niyu ka eleg ne sekeranan,<n>Te Hibruwanen: balans.</n> timbangan wey takesanan.<n>Te Hibruwanen: ipa.</n> Sikeddiey ka Magbebaye ne Manama niyu ka migpalihawang kaniyu diye te Ihiptu.


text:
Ne keilangan ne egtumanen niyu ka langun ne balaud wey ka langun ne me suhu ku. Sikeddiey ka Magbebaye.”<pb/>


text:
“Kahii nu ka me kabuhalan ni Israil wey ka me lapu te egbatuwen taman te egpatey ka minsan hentew kandan ne egpanubad te me anak dan diye ki Muluk.


text:
Egbalaharen kud ka sika ne etew wey egdeldelen e puun te me karumaan din. Tenged te pegpanubad din te anak din diye ki Muluk, nalinditan ka Balungbalung ku, wey imbaley-baley rin ka ngaran ku.


text:
Ne emun ke egbalaharen niyu re sikandin te pegpanubad din te anak din diye ki Muluk wey kene niyu eggimatayan sikandin,


text:
egbalaharen kud sikandin wey ka pamilya rin, wey ka langun ne migparuma-ruma kandin te pegpanubad din ki Muluk. Egdeldelen e sikandan puun te me karumaan dan.<pb/>


text:
“Ke due etew ne egparani wey egparuma-ruma te egmahehane, egbalaharen kud sikandin, wey egdeldelen e puun te me karumaan din.


text:
“Ke due egdilus te amey wey iney rin, keilangan ne eggimatayan. Sikandin ded ka egpuunan te kamatayen din su indilus din ma ka amey wey iney rin.<pb/>


text:
“Ke due etew ne nakalibug te asawa te senge-etew, egpeg-unungen de iya sikandan te eggimatey se daruwa.


text:
Ne ka lukes ne eggilabet te nasunud din ne iney, migpeyilew te amey rin. Keilangan ne egpeg-unungen de sikandan te eggimatey; sikandan ded ka egpuunan te kamatayen dan.


text:
Ke due etew ne eggilabet te ambey rin, egpeg-unungen sikandan te eggimatey su mareet ka inggimu ran. Sikandan ded ka egpuunan te kamatayen dan.


text:
Ke due lukes ne eggilabet te iling din ne lukes, eg-isipen sikandan ne malindit. Keilangan ne egpeg-unungen de sikandan te eggimatey; sikandan ded ka egpuunan te kamatayen dan.


text:
Ke due etew ne egpegduwayen ka anak wey iney, keilangan ne egsilaban sikandan se tatelu, su mareet ka inggimu ran. Kene ne meupiya ne egkasewuhan kew te mareet.


text:
“Ke due lukes ne eg-asawa te atebey rin, minsan nekeg-atebey re sikandan te amey wey ke iney naa, impeyilawan din ka me suled din wey due egkaneem-neem din ne legpad. Ne tenged te inggimu rin, egdeldelen e sikandin wey ka atebey rin puun te me karumaan dan.


text:
Ke due lukes ne eggilabet te malitan ne eglangeseen, egdeldelen e sikandan se daruwa puun te me karumaan dan su nekeiling te inwakisan dan ka kalindit<n>Te Hibruwanen: sebseb te langesa.</n> te malitan.<pb/>


text:
“Ke due lukes ne eggilabet te aye din, impeyilawan din ka aye din. Ne due egkaneem-neem dan ne legpad te daruwa.


text:
Ke due lukes ne eggilabet te asawa te anggam din, impeyilawan din ka anggam din. Ne due egkaneem-neem dan ne legpad te daruwa wey egpatey sikandan ne ware anak.


text:
Ke due etew ne egpakalibug te suled din, impeyilawan din ka suled din. Eg-isipen ne malindit sika ne himu wey keilangan ne eggimatayan sikandan se daruwa ne migpalibuhey ne ware anak.<pb/>


text:
“Tumana niyu ka langun ne me balaud ku wey ka me suhu ku su eyew kene ku sikaniyu egdeldelen diye te tane ne egpeendiyaan ku wey egpeugpaan ku kaniyu.


text:
Kene kew iling te me batasan te keet-etawan ne egdeldelen ku diye te inged ne eggendiyaan niyu. Ingkeepes ku sikandan tenged te peggimu ran te mekeyilew-hilew ne himu.


text:
Ne sumale te ingkahi ku kaniyu, sikaniyud e ka egpakakamuney te tane. Igbehey ku kaniyu sika se meupiya ne tane wey dakel se eg-uma.<n>Te Hibruwanen: tane ne egtulayasan te gatas wey teneb.</n> Sikeddiey ka Magbebaye ne Manama niyu ne mig-alam kaniyu puun te duma ne keet-etawan.


text:
Sikan naa, ilein niyu degma ka in-isip ne malinis ne mananap puun te mananap ne in-isip ne malindit wey ka malindit ne manuk-manuk puun te malinis. Kene kew keen te in-isip ne malindit ne me mananap, manuk-manuk, wey minsan nekey ne egdul‑ug te tane ne impalein ku kaniyu su eg-isipen kew ne malindit.


text:
Keilangan ne matulus kew su sikeddi se Magbebaye niyu, matulus a. In-alam ku sikaniyu puun te duma ne keet-etawan eyew sikeddiey e ka egpakakamuney kaniyu.<pb/>


text:
“Ke due egpahehane, lukes ma wey se malitan, keilangan ne egbatuwen taman te egpatey. Sikandin ded ke egpuunan te kamatayen din.”<pb/>


text:
<br/><t>Ka kene ne eleg ne eggimuwen te talagpanubad</t><br/>Ne migkahiyan te Magbebaye ne Manama si Muwisis, “Kahii nu ka me talagpanubad ne kabuhalan ni Aarun: Kene kew duma te eglebeng minsan te karumaan niyu su egkeisip kew ne malindit,


text:
Keilangan ne igteil niyu ka pegkeetew niyu para keddi te Manama niyu, wey kene niyu balbalaya ka ngaran ku. Keilangan ne matulus kew su sikaniyu ka egpanubad te egkakeen ne egtutungen kayi te keddi te Magbebaye.


text:
Kene kew asawa te malitan ne egpamelegye te lawa wey ke nabaley-baley e ne malitan, wey ke in-engkeran e te asawa, su inteil ku sikaniyu para keddi.


text:
Keilangan ne eg-isipen kew ne matulus te me duma niyu ne kabuhalan ni Israil tenged su sikaniyu ka egpanubad te egkakeen diye te Manama. Keilangan ne eggimuwen niyu sika su sikeddi se Magbebaye, matulus a wey sikeddi ka migmatulus kaniyu.


text:
Ke due anak niyu ne malitan ne egpamelegye te lawa wey egpakapeyilew kaniyu, keilangan ne egsilaban niyu sikandin.<pb/>


text:
“Ne ka Labew ne Talagpanubad iyan pangulu te langun ne me talagpanubad. In-itisan sikandin te lana te peg-alam kandin wey imbehayan te katenged ne egsaluub te kumbale te talagpanubad. Sikan naa ka kene din eggusengen ka bulbul din wey kene din eggisgisien ka insaluub din.


text:
Keilangan ne kene sikandin eg-asawa te malitan ne balu wey ke malitan naa ne in-engkeran te asawa rin wey ke malitan naa ne egpamelegye te lawa. Keilangan ne iyan din eg-asaween ka malitan ne ware pad neyilabeti wey karumaan din ded,


text:
eyew kene egkalinditan ka kabuhalan din su sikeddiey ka Magbebaye ne Manama ka migmatulus kandin.”<pb/>


text:
“Kahii nu si Aarun te kene egkaayun ne eg-uyan te egkakeen ne igpanubad diye te Manama ka me kabuhalan din ne nabalbalangan se lawa kuntee lagkes ka langun ne egpakasinundul pad ne kabuhalan din.


text:
napeku wey ke deisek ne etew, seeye se due dalu te mata wey ke seeye naa se due kehang, wey seeye se kene egpakaanak.


text:
Kene egkaayun ne egpakapanubad te igdasag din te Magbebaye ne Manama ka nabalbalangan ne me kabuhalan ni Aarun ne talagpanubad. Ne tenged te nabalbalangan sikandin, kene sikandin egkaayun ne egpakahalad te egkakeen para te Manama.


text:
Piru egpakakeen ded sikandin te igpanubad ne egkakeen diye te Manama, matulus ma wey se amana ne matulus ne egkakeen.


text:
Piru tenged te nabalbalangan sikandin, keilangan ne kene sikandin egseled diye te Amana ne Matulus ne Sinabeng wey ke diye naa te altar eyew kene din egkabaley-baley ka Matulus ne Ugpaan ku, su sikeddiey ka Magbebaye ne migmatulus te Balungbalung.”<pb/>


text:
Purisu, ingguhud seini langun ni Muwisis ki Aarun wey te me anak din ne me lukes, wey te langun ne kabuhalan ni Israil.<pb/>


text:
“Kahii nu si Aarun wey ka me kabuhalan din te egpatantanuran kandan ka me halad te kabuhalan ni Israil keddi eyew kene egkabaley-baley ka matulus ne ngaran ku. Sikeddiey ka Magbebaye.


text:
Ne ka minsan hentew te me kabuhalan din lagkes ka langun ne egpakasinundul pad ne kabuhalan din, ne in-isip ne malindit ne egdani te egkakeen ne inhalad e keddi te kabuhalan ni Israil, egdeldelen e sikandin puun te tangkaan ku. Sikeddiey ka Magbebaye.<pb/>


text:
“Kene egkaayun ne egkeen te egkakeen ne impanubad e ka kabuhalan ni Aarun ne duen e ibung wey ke duen naa eglihawang diye te lebut din. Egpakakeen de sikandin te egkakeen ne inhalad e ke egmalinis e sikandin. Ne eg-isipen man‑e sikandin ne malindit ke egpakahen-gen sikandin te migpatey wey ke etew naa ne miglihawangan te muntus,


text:
wey ke nakasamsam naa sikandin te mananap ne egdul‑ug wey egpananap wey ke nakasamsam naa sikandin te etew ne in-isip ne malindit.


text:
Ka minsan hentew ne talagpanubad ne egpakasamsam te minsan nekey te mananap ne egdul‑ug wey egpananap wey te etew ne in-isip ne malindit, egmalindit taman te egkasagkup wey kene egpakakeen te egkakeen ne inhalad e, angin e ke egpamanihus sikandin.


text:
Ne saliet de te eglineb e ka aldew, egmalinis e sikandin wey egpakakeen e sikandin te egkakeen ne inhalad e diye te Manama su sika iya ka pegkeen din.


text:
Kene sikandin egkeen te minsan nekey ne napatey re due wey ke inggimatayan naa te duma ne mananap eyew kene sikandin egkeisip ne malindit. Sikeddiey ka Magbebaye ne Manama.<pb/>


text:
“Keilangan ne egtumanen dan ka insuhu ku kandan eyew kene sikandan egpakasale wey kene egpatey tenged te pegsupak dan kayi. Sikeddiey ka Magbebaye ne migmatulus kandan.<pb/>


text:
“Kene egpakakeen te inhalad ne egkakeen ka kene ne karumaan te me talagpanubad. Ne kene man‑e egpakakeen due ka mahaliyug te talagpanubad wey ka insuulan din naa ne trabahanti.


text:
Kene man‑e egpakakeen te immanubad e ka me malitan ne anak te talagpanubad ne mig-asawa te kene ne talagpanubad.


text:
Piru ke nabalu e ka malitan wey ke nekeg-engked naan e sikandin te asawa rin, wey ware nakaanak, egpakakeen e sikandin te pegkeen te amey rin. Piru kene iya egkaayun ne egkeen kayi ka kene ne karumaan te talagpanubad.<pb/>


text:
“Ke due egpakakeen te inhalad e ne ware din tuyui, eg-ulian din ka talagpanubad te nakeen din wey egtimulan din pad ka bali te nakeen din te daruwa ne pulu (20) ne pursintu.


text:
Keilangan ne kene egkabaley-baley te talagpanubad ka inhalad e te me kabuhalan ni Israil diye te Magbebaye ne Manama.


text:
Kene nu iya sikandan pakeena rue te inhalad e eyew kene sikandan egpakasale wey egparusaan. Sikeddiey ka Magbebaye ne migmatulus kandan.”<pb/>


text:
“Kahii nu si Aarun wey ka me kabuhalan din ne me lukes wey ka langun ne kabuhalan ni Israil, wey ka me lapu te Israil. Emun ke iyan niyu igpanubad ka egtutungen ne igpanubad isip pegtuman te impahunlibet niyu wey ke igdasag niyu naa,


text:
keilangan ne lukesan ne baka, lukesan ne karniru, wey ke kambing naa ne ware nabalbalangi eyew egdawaten ku ka igpanubad niyu.


text:
Emun ke iyan niyu igpanubad ka igpanubad para te keupianan eyew igpanubad isip pegtuman te impahunlibet niyu wey ke igdasag naa, keilangan ne baka wey ke karniru naa ne ware nabalbalangi eyew egdawaten ku seini.


text:
Kene egkaayun ne igpanubad keddi ka mananap ne butud, nalepuan, napalian, due kehang, wey due kaliskis. Kene egkaayun ne egtutungen sika diye te altar eyew igdasag keddi.


text:
Egkaayun ne igpanubad niyu eyew igdasag ka baka wey ke nati te karniru naa ne nabalbalangan piru kene egkarawat ne igpanubad seini eyew te pegtuman te impahunlibet niyu ne eggimuwen.


text:
Kene egkaayun ne igpanubad niyu keddi ka mananap ne nalupet se butu, napigse, nakepun wey ke napalian naa. Kene niyu iya seini himuwa diye te inged niyu.<pb/>


text:
“Kene egkaayun ne igmanubad niyu ka me ayam ne egkuen niyu puun te me lapu su in-isip sika ne nabalbalangan wey kene seini egdawaten.”<pb/>


text:
“Ka iyam eglesut ne baka, karniru wey ke kambing naa, keilangan ne kene pad egpitasen diye te iney te pitu ne aldew. Piru ke egsuble e te pitu ne aldew, egkaayun e ne igpanubad sika keddiey.


text:
Kene niyu peglegsaa te egpanubad te sikan ded ne aldew ka talaanak ne baka, wey ke talaanak ne karniru.


text:
Ke eggilang kew te igpanubad eyew te pegpasalamat keddi, ikula niyu ka eleg ne paahi te pegpanubad kayi eyew egdawaten ku seini.


text:
Keilangan ne eg-aminen niyu re seini te egkeen te sikan de ne aldew wey kene kew sesame taman te egkapawe. Sikeddiey ka Magbebaye ne Manama.<pb/>


text:
Kene niyu balbalaya ka matulus ne ngaran ku wey keilangan ne eg-ileen a nikaniyu ne matulus. Sikeddiey ka Magbebaye ka migmatulus kaniyu,


text:
<br/><t>Ka me sahakeen te kabuhalan ni Israil</t><br/><br/><t>(Num. 28:16-25)</t><br/>Ne migkahiyan te Magbebaye ne Manama si Muwisis,


text:
“Kahii nu ka me kabuhalan ni Israil te seini ka me sahakeen ne in-alam te Magbebaye ne keilangan ne eglibulung kew eyew te pegsimba te Magbebaye.”<pb/>


text:
<br/><t>Ka Aldew te Peggimeley</t><br/>“Due hen‑em ne aldew ne egpakatrabahu kew piru ka igkapitu ne aldew, sika ka Aldew te Peggimeley. Kene kew trabahu te sika ne aldew, ke kene, libulung kew eyew te pegsimba minsan hendei kew mig-ugpe, su aldew sika te pegsaye te Manama.<pb/>


text:
“Seini ka me aldew ne in-alam te Magbebaye ne eglibulung kew eyew te pegsimba. Keilangan ne eggimuwen seini te intahahe ne timpu:


text:
Ka Sahakeen te Peglihad te Panalihan eggimuwen te marusilem te an-anayan ne bulan<n>Te Hibruwanen: Nisan.</n> te ikasapulu wey hep‑at (14) ne aldew.


text:
Ka Sahakeen te Paan ne ware Patulin eggimuwen te igkasapulu wey lalimma (15) ne aldew te sikan ded ne bulan. Sahakeen kew te pitu ne aldew ne iyan egkeenen se paan ne ware patulin.


text:
Te an-anayan ne aldew te pegsahakeen niyu, libulung kew eyew te pegsimba te Magbebaye ne Manama wey kene kew trabahu.


text:
Pitu ne aldew ka pegpanubad niyu te egtutungen diye te Magbebaye. Te igkapitu ne aldew, kene kew trabahu wey libulung kew eyew te pegsimba te Magbebaye.”<pb/>


text:
<br/><t>Ka pegsahakeen te an-anayan ne eg-uma</t><br/>Ne migkahiyan e man‑e te Magbebaye si Muwisis,


text:
“Kahii nu ka me kabuhalan ni Israil: Emun ke diye kew e te tane ne igbehey ku kaniyu, wey egpakahaani kew e te an-anayan ne eg-uma, uyan kew diye talagpanubad te senge-bagkes.


text:
Ne igkayew rin seini diye te tangkaan te Magbebaye eyew egdawaten kew nikandin. Eggimuwen seini te talagpanubad te aldew ne egkeimpusan e ka Aldew te Peggimeley.


text:
Te sikan ded man‑e ne aldew, panubad kew e man‑e diye te Magbebaye te nati te karniru ne sabeka pad ne leg‑un wey ware nabalbalangi eyew egtutungen ne igpanubad.


text:
Parumeyi niyu seini te daruwa ne kilu te harina ne amana ne meupiya ne insewuhan te mentika. Ighalad seini ne egkakeen diye te Magbebaye wey ka keemut kayi egpakahale kandin. Lagkesi niyu man‑e te eghalad te eg-inumen ne binu ne senge-litru.


text:
Ke ware kew pad nakahalad te mig-uma ne pinamula niyu, kene niyu pa seini keeni, meyilew ma seini wey ke insandag naa wey ke inggilutu naa ne paan. Sika ka tulumanen ne keilangan ne egtumanen niyu lagkes ka langun ne egpakasinundul pad ne kabuhalan niyu minsan hendei kew eg-ugpe.”<pb/>


text:
<br/><t>Ka pegsahakeen te pegsawit</t><br/><br/><t>(Num. 28:26-31)</t><br/>“Seel kew naa te pitu ne simana pegkeimpus te Aldew te Peggimeley, te aldew ne mig-uyan kew te senge-bagkes ne ingkayew niyu.


text:
Peglihad te pitu ne simana, bunsud kew e man‑e seel taman te igkalalimma ne pulu ne aldew (50) wey halad kew e man‑e diye te Magbebaye ne Manama te iyam ne halad ne egkakeen ne egpuun te egketuen ne me pinamula.


text:
Ne minsan hendei kew eg-ugpe, halad kew te daruwa ne paan ne derakel ne inggimu puun te daruwa ne kilu te harina ne amana ne meupiya, wey due patulin. Kayawa niyu seini eyew ighalad ne egkayawen.


text:
Ne parumeyi niyu sika te pitu ne lukesan ne karniru ne tigsabeka pad ne leg‑un se kabuyahi, sabeka ne turu ne baka, wey daruwa ne lukesan ne karniru ne ware nabalbalangi. Ipanubad niyu sika isip igpanubad ne egtutungen duma te halad ne egkakeen ne egpuun te egketuen ne me pinamula lagkes ka halad ne inumen su ka keemut due egpakahale te Magbebaye.


text:
Ne panubad kew man‑e te sabeka ne lukesan ne kambing eyew igpalangesa ne ig-awe te sale, wey daruwa ne karniru ne sabeka pad ne leg‑un ne para te keupianan.


text:
Ne igkayew te talagpanubad diye te tangkaan te Magbebaye ka daruwa ne karniru wey ka ighalad ne an-anayan ne eg-uma te me pinamula eyew igdasag te Manama. Ighalad iya seeye langun diye te Magbebaye wey baad iya seeye te me talagpanubad.


text:
Te sikan ded man‑e ne aldew kene kew trabahu wey libulung kew eyew te pegsimba te Magbebaye. Keilangan ne egtumanen niyu sika ne me tulumanen lagkes ka langun ne egpakasinundul pad ne kabuhalan niyu, minsan hendei kew eg-ugpe.<pb/>


text:
“ ‘Ke eggaani kew, kene niyu amina te eggaani ka diye te ilis te pinamulaan niyu, wey kene niyu pakilalawi seini. Igtahahe e seini te egkengaayu-ayu wey te me lapu. Sikeddiey ka Magbebaye niyu.’ ”<pb/>


text:
<br/><t>Ka pegsahakeen te iyam ne leg‑un</t><br/><br/><t>(Num. 29:1-6)</t><br/>Ne migkahiyan e man‑e te Magbebaye si Muwisis,


text:
“Kahii nu ka me kabuhalan ni Israil: Himeley kew te an-anayan ne aldew te igkapitu ne bulan. Ne emun ke egkarineg niyud ka dahing te me trumpita, libulung kew e eyew te pegsimba.


text:
Keilangan ne kene kew trabahu te sika ne aldew wey panubad kew diye te Magbebaye te igpanubad ne egtutungen.”<pb/>


text:
<br/><t>Ka Aldew te Pegpasaylu te Sale</t><br/><br/><t>(Num. 29:7-11)</t><br/>Ne migkahiyan e man‑e te Magbebaye si Muwisis,


text:
“Ka igkasapulu ne aldew te seini se igkapitu ne bulan, ka Aldew te Pegpasaylu te me sale niyu. Sika ne timpu ka peglibulung niyu eyew te pegsimba, ne puasa kew naa wey panubad kew te egtutungen para te Magbebaye.


text:
Kene kew trabahu te sika ne aldew su sika ka Aldew te Pegpasaylu te me Sale, te pegpalangesa eyew iglinis te sale niyu diye te Magbebaye niyu.


text:
Ne keilangan ne kene kew iya trabahu. Tulumanen seini ne ware egtamanan para kaniyu lagkes ka langun ne egpakasinundul pad ne kabuhalan niyu, minsan hendei kew eg-ugpe.


text:
Himeley kew te seini ne aldew wey keilangan ne egpuasa kew. Egbunsud seini te maapun te igkasiyam ne aldew te igkapitu ne bulan wey egkeimpusan seini te maapun te igkasapulu ne aldew.”<pb/>


text:
<br/><t>Ka pegsahakeen diye te me leeb</t><br/><br/><t>(Num. 29:12-40)</t><br/>Ne migkahiyan e man‑e te Magbebaye ne Manama si Muwisis,


text:
“Kahii nu ka me kabuhalan ni Israil: Ka Sahakeen diye te me Leeb para te Magbebaye, eggimuwen te igkasapulu wey lalimma ne aldew te igkapitu ne bulan. Sahakeen kew te pitu ne aldew.


text:
Panubad kew te egtutungen diye te Manama te pitu ne aldew wey libulung kew eyew te pegsimba te Magbebaye te igkawalu ne aldew, wey panubad kew te egtutungen. Katammanan seini te pegsahakeen niyu, purisu kene kew trabahu.<pb/>


text:
“Seini ka in-alam ne me sahakeen te Magbebaye ne eglibulung kew eyew egsimba kandin, wey panubad kew te egtutungen ne igpanubad, halad kew te egkakeen ne egpuun te egketuen ne pinamula, igmanubad wey me halad ne igkeinum te timpu te intahahe ne pegsahakeen niyu.


text:
Ne ihalad niyu sika timul te me dasag niyu, te me halad niyu te pegtuman te impahunlibet niyu, wey te me dasag niyu diye te Magbebaye. Ka sika ne sahakeen timul te Aldew te Peggimeley ne eggimuwen niyu tagse simana.<pb/>


text:
“Ke egkatines niyud ka me uma niyu, sahakeen kew para te Magbebaye te igkasapulu wey lalimma (15) ne aldew te igkapitu ne bulan. Sahakeen kew te pitu ne aldew; kene kew trabahu te an-anayan ne aldew wey te igkawalu ne aldew.


text:
Te an-anayan ne aldew, kuwa kew te amana ne meupiya ne behas te me kayu, me pakew te palmira, me sugpang te mallapung ne me kayu, wey ka me kayu-kayu diye te ilis te bangalug. Ne gale-gale kew te pitu ne aldew diye te tangkaan te Magbebaye.


text:
Sahakeen kew para te Magbebaye te pitu ne aldew te igkapitu ne bulan te tagse leg‑un, wey tantanuri niyu seini lagkes ka langun ne egpakasinundul pad ne kabuhalan niyu.


text:
eyew egpakanengneng ka kabuhalan niyu keureme ne impalihawang ku ka me kabuhalan ni Israil puun te Ihiptu wey impeugpe ku sikandan te me leeb. Sikeddiey ka Magbebaye ne Manama niyu.”<pb/>


text:
Sika ka in-alam ne me sahakeen te Magbebaye ne ingguhud ni Muwisis diye te kabuhalan ni Israil.<pb/>


text:
<br/><t>Ka lana ne igtubil te me sulu</t><br/><br/><t>(Iks. 27:20-21)</t><br/>Ne migkahiyan te Magbebaye ne Manama si Muwisis,


text:
“Kahii nu ka me kabuhalan ni Israil te egpeuyanen te mating‑ew ne lana te ulibu eyew igtubil te sulu eyew kene seini egkeebukan.


text:
Keilangan ne egpareketan ni Aarun ka sulu diye te tangkaan te Magbebaye ne Manama diye te tangkaan te hinabel ne indingding te Tahuanan te Kasabutan, ne diye te Balungbalung ne Temuwanan, wey kene eg-ebukan seini taman te maselem. Tulumanen seini ne keilangan ne egtumanen niyu lagkes ka langun ne egpakasinundul pad ne kabuhalan niyu.


text:
Ne keilangan ne ig-untud ni Aarun ka me sulu diye te tahuanan te sulu ne bulawan eyew eglayag layun seini diye te tangkaan te Magbebaye ne Manama.”<pb/>


text:
<br/><t>Ka paan ne ighalad diye te Manama</t><br/>“Ne kuwa kew te daruwa ne kilu te harina ne amana ne meupiya wey hilutu kew te sapulu wey daruwa (12) ne paan.


text:
Keilangan ne egbaaren niyu seini te daruwa ne baad. Tighen‑em ka tagse baad wey meg-un-untura niyu diye te lamisa ne impulitan te bulawan.


text:
Sewuhi niyu te meemut ne insinsu ka tagse dangdang te daruwa ne baad ne paan. Ka insinsu ne egtutungen iyan pegpapitew ne ka langun nakapanubad e te Magbebaye ne Manama.


text:
Keilangan ne layun egtahu si Aarun te paan diye te tangkaan te Magbebaye ne Manama, tagse Aldew te Peggimeley. Sika ka layun niyu igbehey te Manama te ware egtamanan.


text:
Si Aarun wey ka me anak din iyan egpakakamuney te paan ne ighalad, wey diye dan de seini egkeena te Matulus ne Sinabeng, tenged su amana ma ne matulus seini para te Magbebaye ne Manama. Kene egkataman ka pegdawat dan te seini ne paan.”<pb/>


text:
<br/><t>Ka pegbatu te etew ne migbaley-baley te Manama</t><br/>Ne due etew ne matig-Ihiptu se amey wey kabuhalan ni Israil ka iney. Ka ngaran te iney rin, si Silumit ne anak ni Dibri ne kabuhalan ni Dan. Ka seini ne etew migpakig-ehet te sabeka ne kabuhalan ni Israil diye te kampu,


text:
wey imbaley-baley rin wey indilus ka ngaran te Magbebaye ne Manama. Purisu in-uyan dan e sikandin diye ki Muwisis.


text:
Ne imprisu ran pad sikandin taheed te ware pad nanengnengi ka igkeupii te Magbebaye ne Manama ne eggimuwen diye te kandin.<pb/>


text:
“Ipalihawang niyu ka etew ne migbaley-baley keddi. Ne ka langun ne nakarineg te pegbaley-baley rin, egtel-eb te belad dan diye te ulu rin, wey egbatuwen sikandin te langun ne kabuhalan ni Israil.


text:
Ne kahii nu ka me kabuhalan ni Israil ne ka egbaley-baley te Manama rin, keilangan ne eglegparan iya.


text:
Ka egbaley-baley te ngaran te Magbebaye ne Manama, keilangan ne eggimatayan iya. Igpabatu sikandin te langun ne kabuhalan ni Israil. Ne egpeg-ilingen de iya ka lapu wey ka mahinged ne egbaley-baley te Manama, keilangan ne eggimatayan iya.”<pb/>


text:
wey ka egpakapatey te ayam te senge-etew, keilangan ne egliwanan din ka neyimatayan din. Tantanuri niyu ne ka umul, egbayaran ded degma te umul.<pb/>


text:
Ka nakalepu te senge-etew, eglepuan ded degma; ka nakabutud te senge-etew, egbuturen degma; ka nakabingew te senge-etew, egbingawan degma. Ne, ka nekeyimu te mareet diye te duma rin, sikan ded degma ka eggimuwen diye te kandin.


text:
Ka nakapatey te ayam te senge-etew, keilangan ne egliwanan din ka neyimatayan din, piru ka nakapatey te etew, keilangan ne eggimatayan degma.


text:
Para te langun ka sika ne balaud, mahinged ma wey se lapu. Sikeddiey ka Magbebaye ne Manama niyu.”<pb/>


text:
Ne miglalahan e ni Muwisis ka me kabuhalan ni Israil. Pegkapenga rin te eglalag, in-uyan dan e diye te mariyu te kampu ka etew ne migbaley-baley te Manama. Ne imbebatu ran e sikandin su seeye ma iya ka insuhu te Magbebaye ne Manama ki Muwisis.<pb/>


text:
<br/><t>Ka igkapitu ne leg‑un</t><br/><br/><t>(Diy. 15:1-11)</t><br/>Ne migkahiyan te Magbebaye ne Manama si Muwisis diye te Bubungan ne Sinay,


text:
“Kahii nu ka me kabuhalan ni Israil te emun ke diye kew e te tane ne igbehey ku kaniyu, kene niyu pa pamulei ka tane te tagse igkapitu ne leg‑un su egpeyimelayen pad te Magbebaye ne Manama.


text:
Egpakapamula kew, egpakapanengul kew te parasan niyu wey egpakapamupu kew te me behas te pinamula niyu, seled te hen‑em ne leg‑un.


text:
Piru te igkapitu e ne leg‑un, keilangan ne kene niyu egtrabahuwen ka tane niyu. Kene niyu pamulei ka me kamet niyu wey kene niyu man‑e panenguli ka me parasan niyu.


text:
Kene niyu gaaniya ka me pinamula niyu ne nanubu de due diye te inggaaniyan niyu wey kene niyu pamupuwa ka behas te me paras ne ware napanenguli. Keilangan man‑e ne kene niyu egtrabahuwen ka tane te sika ne leg‑un eyew egpekeyimmeley.


text:
Piru egpakakuwa kew red te egkeenen niyu puun dutu, wey ka me uripen niyu, ka me suluhuanen niyu, ka me lapu ne mig-ugpe te marani niyu,


text:
ka me ayam niyu, wey ka me mahintalunan ne diye te tane niyu. Egkaayun ne egkeenen niyu ka minsan nekey ne uma te tane.”<pb/>


text:
<br/><t>Ka Leg-un te Kaligwangan</t><br/>“Ne keilangan ne egseel kew te pitu ne leg‑un ne peggimeley. Ne kapapituwa niyu sika se pitu ne leg‑un ne peggimeley eyew egkeyimu ne hep‑at ne pulu wey siyam (49) ne leg‑un.


text:
Parahinga niyu te derahingi ka me trumpita te minsan hendei, te igkapitu ne bulan ne Aldew red degma te Pegpasaylu te me Sale niyu.


text:
Matulusa niyu ka igkalalimma ne pulu (50) ne leg‑un wey behayi niyu te kaligwangan ka langun ne nangugpe te tane niyu. Leg-un te Kaligwangan seini su egpakalibed kaniyu ka me kasangkapan ne nakabelegye niyu. Egbehayan degma te kaligwangan ka neuripen ne egpekeuli diye te pamilya ran wey diye te me karumaan dan.


text:
Ka igkalalimma (50) ne pulu ne leg‑un, ka Leg-un te Kaligwangan para kaniyu. Ne keilangan ne kene niyu egpamulaan ka me kamet niyu wey ke eggaaniyan naa ka pinamula ne nanubu de due wey ke egpamupuwen naa ka behas te paras ne ware napanenguli.


text:
Matulus sika ne leg‑un para kaniyu su due Kaligwangan niyu wey egpakakeen kew red te me behas te me pinamula niyu.<pb/>


text:
Ke egbelegye kew te tane diye te duma niyu ne kabuhalan ni Israil wey ke egbeli kew naa, kene kew pale-leihey.


text:
Ne emun ke egbeli kew te tane diye te duma niyu ne kabuhalan ni Israil, seela niyu ke pila naan de ne leg‑un ka nahaat ne eggingume e ka Leg-un te Kaligwangan, wey alahaa niyu re ka kentiddad ke kapapila naan de egpakahaani.


text:
Ke pila pad ne leg‑un ne human ka Leg-un te Kaligwangan, egdakel degma ka kentiddad kayi piru ke malepet naan de, deisek naan de degma ka kentiddad due. Su ka malehet, kene ne ka tane ka imbeli niyu, ke kene, ka karakel te egkahaani.


text:
Purisu kene kew pale-leihey, ke kene, kaaldeki niyu ka Manama niyu su sikeddiey ka Magbebaye ne Manama niyu.<pb/>


text:
“Tumana niyu iya ka me balaud wey me suhu ne igpeyimu ku kaniyu eyew egpekeugpe kew diye te tane ne ware igkabantali.


text:
Ne dakel ka eg-uma te tane wey kene kew e egkaawaan te egkakeen, wey eg-ugpe kew ne warad e egpamitawen.<pb/>


text:
“Piru ke eg-inse kew ke nekey ka egkeenen niyu te igkapitu ne leg‑un te kene kew ma egpakapamula wey ke egpakahaani naa,


text:
egpanalanginan ku sikaniyu te igkeem‑em ne leg‑un eyew egpakahaani kew te egkakeen ne eleg te tatelu ne leg‑un.


text:
Purisu taheed te egpamula kew te igkawalu ne leg‑un, iyan niyu pad egkakeen ka nahaani niyu te igkeen‑em ne leg‑un, wey dakel pad ka egkakeen niyu taman te tinggaani e te igkasiyam ne leg‑un.”<pb/>


text:
<br/><t>Ka peg-uli te me kasangkapan</t><br/>“Kene kew bebelegye te tane ne kene niyud egkaawi, su sikeddiey ka kamuney te tane. Impeugpaan ku re sika kaniyu wey impalapuan ku re sika kaniyu.<pb/>


text:
“Purisu ipaawi niyu red te kamuney ka tane din puun kaniyu. Himuwa niyu seini te langun ne tane ne egkabeli niyu.


text:
Ke naayu-ayu e ka duma niyu ne kabuhalan ni Israil wey egkapehes e sikandin ne egbelegye te tane din, kaayun ne ka amana rin pad iya ne karumaan ka eglekat due.


text:
Piru ke ware karumaan din ne egpakalekat te nabelegye din, sikandin ded ka eglekat due ke egmatubung e man‑e sikandin.


text:
Keilangan ne egbayaran din langun ka kentiddad te egkahaani puun te tane din taman te eggingume e ka Leg-un te Kaligwangan. Ne egkaawi din e ka tane din.


text:
Piru ke kene ne eleg ka iglekat din, kene din pad egkaawi seini diye te nabelegyaan din taman te eggingume e ka Leg-un te Kaligwangan. Te sika ne leg‑un, egkaawi din e ka tane din ne warad bayad.<pb/>


text:
“Ke due etew ne migbelegye te baley rin ne nakaseled te alad te siyudad, egkaayun pad ne eglekaten din seeye seled te sabeka ne leg‑un.


text:
Piru ke kene din egkalekat seeye seled te sabeka ne leg‑un, iyan e egpakakamuney dutu ka nakabeli wey ka me kabuhalan din keureme, minsan ke eggingume e ka Leg-un te Kaligwangan.


text:
Piru ka me baley ne diye te me bariyu ne ware nalinguti te alad, eg-isipen ne iling te me kamet, egkaayun ne eglekaten te kamuney te Leg-un te Kaligwangan.<pb/>


text:
“Piru ka me baley te me Libita ne diye te me siyudad dan, egkaayun mule ne eglekaten dan te minsan ken‑u.


text:
Ke kene dan seeye egkalekat, ig-uli seeye diye te kandan te timpu te Leg-un te Kaligwangan, su ka me baley ne diye te siyudad, baad dan iya puun te me karumaan dan ne kabuhalan ni Israil.


text:
Piru ka me panabtaban ne diye lenged te me siyudad dan, keilangan ne kene dan igbelegye su kandan ma iya seini te ware egtamanan.”<pb/>


text:
<br/><t>Ka pegpasambey te egkaayu-ayu</t><br/>“Ke warad egkeyimu te duma niyu ne kabuhalan ni Israil wey kenad e egpekeyimu ne eg-uyag-uyag, bulihi niyu sikandin iling te pegbulig niyu te lapu wey ke mahaliyug naa eyew egpakalemung ded sikandin kaniyu.


text:
Pasambaya niyu sikandin te seleppi piru kene niyu paanaki ka egsambayan din, ke kene, kaaldeki niyu ka Manama niyu eyew egpakalemung ded sikandin kaniyu.


text:
Kene niyu paanaki ka seleppi ne impasambayan niyu kandin wey kene niyu pasubleyi ka bayad te keenen ne igpakeen niyu kandin.


text:
Sikeddiey ka Magbebaye ne Manama niyu ne migpalihawang kaniyu puun te Ihiptu eyew igbehey kaniyu ka inged te Kanaan wey eyew egkeyimu a ne Manama niyu.”<pb/>


text:
<br/><t>Ka pegpaawe te me uripen</t><br/>“Ke warad egkeyimu te duma niyu ne kabuhalan ni Israil ne egkapehes e sikandin ne egpeuripen kaniyu, kene niyu patrabahuwa sikandin iling te uripen.


text:
Isipa niyu sikandin ne egsuulan ne trabahanti wey iling te lapu. Egtrabahu sikandin kaniyu taman te Leg-un te Kaligwangan.


text:
Te sika ne leg‑un, ipaawe niyud e sikandin wey ka me anak din wey egpakalibed e sikandan diye te karumaan dan, wey diye te tane te kaap-apuan dan.


text:
Ne egkaayun ne egpekeuuripen kew te lukes wey malitan piru beliya niyu sikandan diye te marani niyu re ne me inged.


text:
Egpakabeli kew man‑e te me etew ne miglapu kaniyu wey ke me sakup naa te pamilya ran ne neetew te inged niyu. Ka me uripen ne nabeli niyu puun kandan, eg-uripenen iya.


text:
Ne egkaayun ne igpeuripen niyud e man‑e sikandan te me anak niyu wey egkeuripen sikandan taman te egpatey sikandan. Piru kene niyu iya de-deeha ka duma niyu ne kabuhalan ni Israil ne egkeuripen niyu.<pb/>


text:
“Emun ke due lapu de ne naratu, wey due karumaan niyu ne warad iya egkeyimu, wey imbelegye din e ka pegkeetew rin diye te naratu eyew egpeuripen,


text:
ne anggam wey ke suled din naa, wey ke minsan hentew ne amana rin pad iya ne karumaan wey ke duen naan e seleppi din ne igbayad din te kaligwangan din.


text:
Ka eggimuwen din duma te lapu ne nakabeli kandin, egseelen dan ke pile e ne leg‑un ne neuripen sikandin wey ke pila naan de ne leg‑un ne eggingume e ka Leg-un te Kaligwangan. Ke pila naan de ne leg‑un ka nasame, sikan naan de ka egbayaran din ne igpeiling te igbayad te egsuulan ne trabahanti.


text:
Ke mahaan e, deisek naan de degma ka igbayad din te kaligwangan din. Ne ka bali te igbayad din, igpeiling te bayad te egsuulan ne trabahanti.


text:
Keilangan ne eg-isipen sikandin ne trabahanti te seeye se lapu ne nakabeli kandin, wey keilangan ne kene sikandin egle-leihen.


text:
Ne emun ke ware egpakalekat kandin wey ware seleppi ne igbayad te kaligwangan din, egpakaligwang ded sikandin wey ka me anak din ke eggingume e ka Leg-un te Kaligwangan.


text:
Su sikeddiey re ka ahalen te me kabuhalan ni Israil ne me suluhuanen ku. Sikandan ka me suluhuanen ku ne impalihawang ku puun te Ihiptu. Sikeddiey ka Magbebaye ne Manama niyu.”<pb/>


text:
<br/><t>Ka me unag te seeye se matinumanen</t><br/><br/><t>(Diy. 7:12-24; 28:1-14)</t><br/>“ ‘Kene kew himu te me diyus-diyus ne larawan, batu ne limlimuan, sungkaleg wey ke ingkulit naa ne batu eyew egsimbeen niyu, su sikeddiey ka Magbebaye ne Manama niyu.


text:
Himeley kew te Aldew te Peggimeley, wey tahura niyu ka ugpaanan ku. Sikeddiey ka Magbebaye ne Manama.<pb/>


text:
Te kene kew pad egpekeimpus ka egmandiriek, egkengeyinuhan e ka me behas te paras, wey te kene kew pad egpekeimpus ka egpamupu te behas te paras, egpamula kew e man‑e. Ne dakel amana ka egkakeen niyu wey egmatubung kew te peg-ugpe niyu.<pb/>


text:
“ ‘Ne due keupianan te nasud niyu wey egmanlipereng kew ne warad igkengabantali. Eg-alawen ku ka mabbulut ne mananap diye te tane niyu wey igpariyu ku sikaniyu te gira.


text:
Ne sikaniyud e nasi ka egpanalukun te me kuntere niyu wey egpangimatayan niyu sikandan te me kampilan niyu.


text:
Ka lalimma kaniyu, egpakapatey te sabeka ne gatus (100), wey ka sabeka ne gatus (100) kaniyu, egpakapatey te sapulu ne libu (10,000).


text:
Egpanalanginan ku sikaniyu, egpamatubungen ku wey egpamasuluhen, wey egtumanen ku ka kasabutan ku kaniyu.


text:
Ne kene niyu egkaamin te egkeen ka nahaani niyu. Egpangaween niyu naan de ka an-anayan ne nahaani niyu wey egliwanan te iyam ne eg-uma.


text:
Sikeddiey ka Magbebaye ne Manama ne migpalihawang kaniyu puun te Ihiptu eyew kene kew e egkeuripen. Impalihawang kud sikaniyu purisu kene kew e kengeyilew.’ ”<n>Te Hibruwanen: Inggepu ku ka yuggu ne insangen kaniyu, wey hipanew kew ne meupiya.</n><pb/>


text:
<br/><t>Me dusa te seeye se kene ne matinumanen</t><br/><br/><t>(Diy. 28:15-68)</t><br/>“ ‘Piru ke kene kew egpammineg keddi wey ke kene niyu egtumanen ka langun ne me suhu ku,


text:
due eggimuwen ku kaniyu—egtigkawen ku sikaniyu egginalati, egpareraluwen, wey egpalusungan te mangune-kune ne iyan egpuunan ne kene kew e egpakameleg-meleg, wey egmaggase kew e. Ne warad e meupiya ne egpangkusan te pegpamula niyu su iyan man e egpangeen te eg-uma ka me kuntere niyu.


text:
Egbalaharen kud sikaniyu wey egdereetan kew te me kuntere niyu. Ne iyan e egmandu kaniyu seeye se eg-ehet kaniyu wey egpamallahuy kew re due minsan ware egtalukun kaniyu.<pb/>


text:
“ ‘Ne emun ke kene kew pad iya man‑e egpammineg keddi, egdusaan ku sikaniyu egpatamtamani<n>Te Hibruwanen: te kapapitu egpitu.</n> tenged te me sale niyu.


text:
Egdereetan ku ka impeggasal niyu ne karesen niyu wey kene ku egpeuranen, eyew egpangehal e ne subla ka tane niyu.


text:
Ware karuan te peglasey-lasey niyu su deisek naan de ka eg-uma te tane niyu wey kenad degma egpamehas ka me kayu niyu.<pb/>


text:
“ ‘Ne emun ke egsupak kew pad iya man‑e wey kene egpammineg keddi, egtimulan ku pad iya man‑e ka legpad ku.


text:
Egpalusuran ku sikaniyu te mabbulut ne me mahintalunan, wey egpangimatayan dan ka me anak niyu wey ka me ayam niyu, wey egdeisek kew naan de, wey warad eetawen te me dalan niyu.<pb/>


text:
Egpalusuran ku sikaniyu te me kuntere niyu wey egpalegparan kandan su insupak niyu ma ka kasabutan ta. Minsan pad ke egpangeles kew diye te me siyudad niyu, egmareraluwen ku ma iya man‑e sikaniyu te masumpit, wey egkarakep kew e man‑e te me kuntere niyu.


text:
Kene ne eleg ka egkakeen niyu, sikan naa ka sabeka naan de ne hilutuanan te paan ka egkeyilutuan te sapulu ne malitan, wey egba-baaren dan naan de ka paan. Egpakakeen kew iya piru kene kew egkabbulung.<pb/>


text:
sikeddiey e ka eg-uney-uney egkuntere kaniyu tenged te langet ku wey egdusaan ku sikaniyu egpatamtamani.


text:
Egpangguhusen ku ka me panubaran diye te me bubungan, wey ka me altar ne egtutungan te insinsu. Ne igpangantug ku ka nammatey ne lawa niyu diye te diyus-diyus niyu ne kene eggeheyinawa, wey egbalaharen kud e sikaniyu.


text:
Egpatamtamanan ku te eglundus ka me siyudad niyu wey warad eetawen te me matulus ne simbaanan niyu, wey kene ku igkeupii ka me meemut ne lansi te igmanubad niyu.


text:
Ne egpegsusuwayen ku sikaniyu diye te duma ne me nasud su egpalusuran ku sikaniyu. Warad eetawen te tane niyu wey egkallundus e ka me siyudad niyu.


text:
“ ‘Ne seeye se ware nammatey kaniyu diye te inged te me kuntere niyu, egpeumaan ku te mangune-kune ne liyas eyew minsan ke egpakarineg de sikandan te dewun ne egkengeulug, egpamallahuy e sikandan iling te due egpanlupug kandan ne eg-uyan te kampilan, minsan ware iya egpanlupug kandan.


text:
Egmekegsangkub kew e ka egpallahuy iling te etew ne egpallahuy te kampilan, minsan ke ware eglupug kaniyu, wey kene kew egpakaatu te me kuntere niyu.


text:
Te katammanan, egpamatey kew diye te duma ne nasud wey iglebeng kew diye te tane te me kuntere niyu.


text:
Ne ka egkasame kaniyu, egkabaas-baas egpatey diye te tane te me kuntere niyu tenged te me sale niyu wey te sale te kabuybuyahan niyu.<pb/>


text:
Piru egpaaween ku pad sikaniyu due ne tane eyew egpekeyimeley pad seini wey eyew egkaneem-neem niyu pad ka pegparusa ku kaniyu tenged te pegsawile niyu te me suhu ku wey te me tulumanen ku.


text:
Piru minsan pad ke diye kew te tane te me kuntere niyu, kene ku red sikaniyu eg-engkeran wey ke eg-ang-anggaan naa. Kene ku sikaniyu egguleen, su egkasupak ku ka kasabutan ku kaniyu su sikeddiey ka Magbebaye ne Manama niyu.


text:
Te iling due ne paahi, egtumanen ku ka kasabutan ku diye te kaap-apuan niyu te pegpalihawang ku kandan puun te Ihiptu eyew egkakita te me nasud ka karesen ku. Inggimu ku seini kandan eyew egkeyimu a ne Manama ran. Sikeddiey ka Magbebaye ne Manama.’ ”<pb/>


text:
Seeye ka langun ne nalein-lein ne me balaud wey me suhu te Magbebaye ne Manama ne imbehey rin te me kabuhalan ni Israil ne impataha rin ki Muwisis diye te Bubungan ne Sinay.<pb/>


text:
“Kahii nu ka me kabuhalan ni Israil: Emun ke due etew ne ighalad eyew te pegtuman te saad, egkalekat ded sika te iling kayi ne paahi:


text:
Emun ke lukes ne migdaruwe e ne pulu (20) peendiye te hen‑em ne pulu (60) ka idad, egkalekat sikandin te me 570 ne gramu ne pelata sumale te timbangan te me talagpanubad diye te Balungbalung.


text:
Ne emun ke lukes sikandin ne miglalimme e peendiye te daruwa ne pulu (20) ne leg‑un, egkalekat sikandin te me 228 ne gramu ne pelata. Ne emun ke malitan, 114 ne gramu ka iglekat.


text:
Ne emun ke senge-bulan pad sikandin peendiye te lalimma ne leg‑un, me lalimma ne pulu wey pitu (57) ne gramu ne pelata ka iglekat. Ne emun ke malitan, me tatelu ne pulu wey hep‑at (34) ne gramu ka iglekat.


text:
Ne emun ke hen‑em e ne pulu (60) ka idad te lukes wey ke subla pad due, egkalekat sikandin te me 171 ne gramu ne pelata. Ne emun ke malitan, me 114 ne gramu ka iglekat.<pb/>


text:
“Ke due etew ne ware egkeyimu wey migpanaad sikandin ne egbehey piru kene egpakabehey, keilangan ne eg-uyanen sikandin diye te talagpanubad. Ne ka talagpanubad e ka egkahi ke pila ka igbehey rin sumale te egkeyimu rin.<pb/>


text:
“Ke iyan din insaad ka mananap eyew igpanubad diye te Magbebaye ne Manama, ka sika ne mananap, kandin e te Magbebaye ne Manama.


text:
Keilangan ne kene din seini egsaliyuwan wey ke egliwanan naa, minsan pad ke meupiya wey ke mareet naa ka igliwan din. Emun ke egliwanan din ma te lein ne mananap, egkaamul e nasi ne daruwa ne mananap ka igkabehey rin te Manama.


text:
Emun ke in-isip ne malindit ka mananap ne insaad din diye te Magbebaye ne Manama ne kene egkaayun ne igpakahalad, keilangan ne eg-uyanen din seini diye te talagpanubad.


text:
Ne egkentidaran din seini wey kenad egkabalbalawan ka seeye ne kentiddad—meupiya ma ka mananap wey se mareet.


text:
Piru ke egkeupian ka kamuney ne eggawien ka mananap din, egtimulan din te daruwa ne pulu (20) ne pursintu ka bali due.<pb/>


text:
“Ne emun ke due eghalad te baley rin diye te Magbebaye ne Manama, egpitawen pad te talagpanubad ka baley ke meupiya naan pad seini wey ke mareet e, ne egkentidaran e seini te talagpanubad wey kenad egkabalbalawan ka kentiddad due.


text:
Ne emun ke eggawien ded te kamuney ka baley rin, keilangan ne egbayaran din ka kentiddad te baley wey egtimulan din pad te daruwa ne pulu (20) ne pursintu. Ne egkaawi din e ka baley rin.<pb/>


text:
“Ke due eghalad diye te Magbebaye ne Manama te tane ne inggaat kandin, keilangan ne igpeiling din ka kentiddad te mig-uma te tane. Te tagse lalimma ne pulu (50) ne gantang te impamula ne sibada, lalimma ne pulu (50) ne pelata ka bali.


text:
Ke ighalad din ka kamet din, pegkeimpus de te Leg-un te Kaligwangan, kenad egkabalbalawan ka kentiddad dutu taman te eggingume e man‑e ka Leg-un te Kaligwangan.


text:
Piru ke eglihad e ka Leg-un te Kaligwangan ne human din pad ighalad ka kamet din, keilangan ne egseelen te talagpanubad ka kentiddad te sika ne tane sumale te kasuluhan te nasame ne me leg‑un. Ne egsalinan din ka kentiddad dutu.


text:
Ne emun ke eggawien ded te kamuney ka kamet ne inhalad din, keilangan ne egbayaran din ka kentiddad te kamet wey egtimulan din pad te daruwa ne pulu (20) ne pursintu. Ne egkaawi din e seini.


text:
Piru ke kene din e eglekaten ka kamet din wey ke nabelegye din e naan e seini diye te lein ne etew, kene din e seini egkaawi.


text:
Ne emun ke eggingume e ka Leg-un te Kaligwangan, kenad e seini egkaawi su kandin man e seini te Manama. Egpekeiling e seini te kamet ne imbehey diye te Manama wey iyan e egpakakamuney ka me talagpanubad.<pb/>


text:
egkentiddaran seini te talagpanubad sumale ke pila ne leg‑un te kene pad egginguma ka Leg-un te Kaligwangan. Egbayaran te etew te sikan de ne aldew ke pila ka ingkentiddad te talagpanubad wey kandin e seini te Magbebaye ne Manama.


text:
Te Leg-un te Kaligwangan, ig-uli diye te malehet ne kamuney ka tane ne nabeli te senge-etew su karatuan ma seini ne inggaat kandin.<pb/>


text:
“Keilangan ne ka langun ne kentiddad te seeye se ighalad diye te Magbebaye ne Manama, egtimbangen diye te timbangan te me talagpanubad.<pb/>


text:
“Piru ka an-anayan ne nati te mananap, kandin iya te Magbebaye ne Manama purisu kenad keilangan ne igpanubad pad kandin.


text:
Piru ke in-isip ne malindit sika ne mananap, egkalekat din ded sika sumale te ingkentiddad te talagpanubad wey egtimulan din pad te daruwa ne pulu ne pursintu (20). Piru ke kene din eggawien, igbelegye e sika sumale te ingkentiddad te talagpanubad.<pb/>


text:
“Ware minsan nekey ne imbehey e diye te Magbebaye ne Manama ne egkaayun ded ne igbelegye wey ke egbeliyen naa, etew ma wey se mananap ne karatuan ne inggaat. Ighalad iya sika te Magbebaye ne Manama.


text:
Ka etew ne imbehey e diye te Manama eyew eggimatayan, kenad e egkaawi su keilangan ne eggimatayan iya sikandin.<pb/>


text:
“Kandin te Magbebaye ne Manama ka langun ne igkasapulu ne egpuun te eg-uma te tane, nahaani puun te tane wey ke behas naa te me kayu; ighalad iya seini te Magbebaye ne Manama.


text:
Ke due eglibed egbeli te minsan nekey ne igkasapulu din, keilangan ne egbayaran din ka kentiddad dutu wey egtimulan din te daruwa ne pulu (20) ne pursintu.


text:
Emun ke egseel kew te me baka wey me karniru niyu, ka tagse igkasapulu, ihalad niyu iya diye te Magbebaye ne Manama.


text:
Keilangan ne kene din seini ug-ugsiyen ke meupiya naa seini wey ke mareet. Kene man‑e egkaayun ne egsaliyuwan din seini. Ke egsaliyuwan din iya seini, egkaamul e nasi ne daruwa ne ayam igkabehey diye te Manama wey kenad seini egkaawi.”<pb/>


text:
Sika ka me suhu te Magbebaye ne Manama ki Muwisis diye te Bubungan ne Sinay eyew igpatuman te me kabuhalan ni Israil.


text:
<br/><t>Ka hun‑a ne pegpanlista ni Muwisis te me kabuhalan ni Israil</t><br/>Te an-anayan ne aldew te igkarangeb ne bulan te igkarangeb ne leg‑un puun te peg-awe te me kabuhalan ni Israil te Ihiptu, migpakiglalag ka Magbebaye ne Manama ki Muwisis diye te seled te Balungbalung ne Temuwanan diye te disirtu, diye te Sinay. Migkahi ka Magbebaye,


text:
Keilangan ne due sabeka ne etew ne egpuun te tagse kabuhalan. Ka sika ne etew, pangulu te kabuhalan din eyew egbulig kaniyu te egpanlista.”<pb/>


text:
Ne ka me ngaran te naalam ne me pangulu te kabuhalan para te sika ne himu iyan ensi:• Ilisur ne anak ni Sidiyur, ne egpuun te me kabuhalan ni Rubin;


text:
• Ilisama ne anak ni Amihud, ne egpuun te me kabuhalan ni Ipraim;• Gamalil ne anak ni Pidasur, ne egpuun te me kabuhalan ni Manasis;


text:
Ne te an-anayan ne aldew te igkarangeb ne bulan, impalibulung dan e ka langun ne me kabuhalan ni Israil. Immanlista ka me etew sumale te kaap-apuan dan wey pamilya, wey insalsallimbeka te eglista ka langun ne me lukes ne puun te daruwa ne pulu (20) se idad wey ke buyag-buyag e,


text:
sumale te insuhu te Magbebaye ne Manama ki Muwisis. Inggimu ni Muwisis seini ne pegpanlista diye te disirtu, diye te Sinay.


text:
Sikandan ka egpiyalan te Matulus ne Balungbalung ne In-alad ne intahuan te Kasabutan, wey te me kasangkapan kayi. Sikandan ka eg-uyan-uyan te Balungbalung wey te langun ne me kasangkapan kayi. Keilangan ne egtangguwen dan seini wey eglingutan dan te egkekampu.


text:
Ke eggalinen ka Balungbalung, ka me kabuhalan ni Libi ka egtines kayi, wey sikandan ded man‑e ka egpasasindeg. Ne eggimatayan ka minsan hentew ne kene ne kabuhalan ni Libi ne egdani-rani te Balungbalung.


text:
Ne ka duma ne me kabuhalan ni Israil, keilangan ne egkekampu sumale te tagse punduk, wey egpes-ek te bendila dan.


text:
Piru keilangan ne eglingutan te me kabuhalan ni Libi te egkekampu ka Balungbalung eyew te pegbantey ne ware minsan hentew ne egpakarani-rani kayi eyew kena a egkalangetan te me kabuhalan ni Israil. Ka me kabuhalan ni Libi ka egpiyalan te sika ne Balungbalung.”


text:
Purisu intuman te me kabuhalan ni Israil ka langun ne insuhu te Magbebaye ne Manama kandan pinaahi ki Muwisis.<pb/>


text:
<br/><t>Ka pegkateil te me kabuhalan diye te kampu</t><br/>Ne ingkahiyan te Magbebaye ne Manama si Muwisis wey si Aarun:<pb/>


text:
Pakekampuwa niyu ka tagse kabuhalan diye te lenged te bendila te tagse kabuhalan dan ne diye egpakatangke wey egpakalingut te Balungbalung ne Temuwanan.<pb/>


text:
“Ka me punduk enni Huda, Isakar, wey Sabulun diye egkekampu dapit te igsile te Balungbalung ne Temuwanan, diye te diralem te me bendila te tagse kabuhalan dan. Seini ka me ngaran te me kabuhalan dan, me pangulu ran, wey ka kasuluhan te me sakup dan: Te me kabuhalan ni Huda si Naasun ne anak ne lukes ni Aminadab ka pangulu,


text:
Ne 186,400 ka kasuluhan te me lukes diye te me kampu enni Huda, Isakar, wey Sabulun. Sikandan ka eggun‑a eggipanew.<pb/>


text:
“Ka me punduk enni Rubin, Simyun, wey Gad diye egkekampu dapit te igkakawanan ne balabahan te Balungbalung ne Temuwanan, diye te diralem te me bendila te tagse kabuhalan dan. Seini ka me ngaran te me kabuhalan dan, me pangulu ran, wey ka kasuluhan te me sakup dan: Te me kabuhalan ni Rubin si Ilisur ne anak ne lukes ni Sidiyur ka pangulu,


text:
Ne 151,450 ka kasuluhan te me lukes diye te me kampu enni Rubin, ni Simyun, wey ni Gad. Sikandan ka igkarangeb ne eggipanew.<pb/>


text:
Ne ka egsinundul te me kabuhalan ni Gad, iyan ka me kabuhalan ni Libi ne eg-uyan te Balungbalung ne Temuwanan, wey diye sikandan te elat-elat te duma ne punduk. Ne ka langun ne kabuhalan egsinundul eggipanew iling te pegkateil te pegkekampu ran, wey eglenged te tagse bendila dan.<pb/>


text:
“Ka me punduk enni Ipraim, Manasis, wey Binhamin diye egkekampu dapit te iglineb te Balungbalung ne Temuwanan, diye te diralem te me bendila te tagse kabuhalan dan. Seini ka me ngaran te me kabuhalan dan, me pangulu ran, wey ka kasuluhan te me sakup dan: Te me kabuhalan ni Ipraim si Ilisama ne anak ne lukes ni Amihud ka pangulu,


text:
Ne 108,100 ka kasuluhan te me lukes diye te me kampu enni Ipraim, ni Manasis, wey ni Binhamin. Sikandan ka igkatelu ne eggipanew puun te kampu.<pb/>


text:
“Ka me punduk enni Dan, Asir, wey Naptali diye egkekampu dapit te igkahibang ne balabahan te Balungbalung ne Temuwanan, diye te diralem te me bendila te tagse kabuhalan dan. Seini ka me ngaran te me kabuhalan dan, me pangulu ran, wey ka kasuluhan te me sakup dan: Te me kabuhalan ni Dan si Ahisir ne anak ne lukes ni Amisaday ka pangulu,


text:
Ne 157,600 ka kasuluhan te me lukes diye te me kampu enni Dan, ni Asir, wey ni Naptali. Sikandan ka igkeep‑at wey kamewuriyan ne eggipanew puun te kampu.<pb/>


text:
Sika ka langun ne me kabuhalan ni Israil ne nalista diye te listaan te tagse kabuhalan. Migginguma te 603,550 ka kasuluhan te langun ne diye te me kampu.


text:
Piru ware ilagkes te egpanlista ka me kabuhalan ni Libi, sumale te insuhu te Magbebaye ne Manama.<pb/>


text:
Sikan naa ka intuman te me kabuhalan ni Israil ka langun ne insuhu te Magbebaye kandan pinaahi ki Muwisis. Migkekampu ka tagse tribu ne miglenged te kandan ne bendila wey miggipanew ka tagse sabeka duma te tribu wey pamilya rin.<pb/>


text:
<br/><t>Ka me lukes ne anak ni Aarun</t><br/>Ne seini ka pangguhuren meyitenged te me kabuhalan enni Aarun, wey ni Muwisis te timpu ne migpakiglalag ka Magbebaye ne Manama ki Muwisis diye te Bubungan ne Sinay.


text:
Piru migpatey ensi Nadab wey si Abihu diye te tangkaan te Magbebaye te diye pad sikandan langun te disirtu, diye te Sinay, tenged te peggamit dan te hapuy ne kene ne matulus te timpu ne migpanubad sikandan. Ne tenged te ware me anak enni Nadab wey ni Abihu, ensi Iliyasar naan de wey si Itamar ka migpamakey isip me talagpanubad duma te amey ran ne si Aarun.<pb/>


text:
“Ipeumew nu ka me kabuhalan ni Libi wey dumaa nu sikandan diye ki Aarun ne talagpanubad eyew egbulig kandin.


text:
Sikandan ka egbulig ki Aarun wey te langun ne kabuhalan ni Israil pinaahi te peggimu te me himu diye te Balungbalung ne Temuwanan.


text:
Sikandan man‑e ka egtanggu te langun ne me kasangkapan te Balungbalung ne Temuwanan wey egtrabahu diye para te me kabuhalan ni Israil.


text:
Ne ibehey nu ki Aarun wey te me anak din ka katenged isip me talagpanubad. Ne eggimatayan ka minsan hentew ne kene ne kabuhalan ni Libi ne eggimu te himu te talagpanubad.”<pb/>


text:
“In-alam ku ka me kabuhalan ni Libi puun te me kabuhalan ni Israil isip liwan te langun ne lukes ne kinakakayan ne anak te me kabuhalan ni Israil. Keddiey ka me kabuhalan ni Libi,


text:
su keddiey ma ka langun ne lukes ne kinakakayan ne anak te me kabuhalan ni Israil. Te diye kew pad te Ihiptu, impangimatayan ku ka langun ne lukes ne kinakakayan ne anak te me Ihiptuhanen piru inlein ku mule ka langun ne lukes ne kinakakayan ne anak te me kabuhalan ni Israil wey te me mananap dan. Sikan naa ka keddiey sikandan. Sikeddi ka Magbebaye.”<pb/>


text:
“Seela nu ka langun ne lukes ne sakup te kabuhalan ni Libi sumale te me pamilya ran wey me kabuhalan. Ilista nu ka langun ne bate ne lukes ne senge-bulan pad se idad peendiye te buyag-buyag e.”


text:
Purisu impanlista ni Muwisis ka langun ne lukes ne kabuhalan ni Libi sumale te insuhu kandin te Magbebaye.


text:
Ne ka me lukes ne anak ni Mirari iyan ensi Mali wey si Musi.<br/>Sikandan langun ka me kabuhalan ni Libi, sumale te me pamilya ran.<pb/>


text:
Ne diye migkekampu ka me kabuhalan ni Girsun te liyu te Matulus ne Balungbalung ne In-alad dapit te iglineb.


text:
wey te me kurtina ne nakalingut diye te lama te Matulus ne Balungbalung ne In-alad, te altar ne tutunganan te igpanubad, te kurtina te gumawan, wey te me hiket kayi. Sikandan man‑e ka egtanggu te langun-langun ne himu ne egkahamitan te seini ne me kasangkapan.<pb/>


text:
Ne diye migkekampu ka me kabuhalan ni Kuhat te igkakawanan ne balabahan te Matulus ne Balungbalung ne In-alad.


text:
Sikandan ka egtanggu te Tahuanan te Kasabutan, te lamisa, te tahuanan te sulu, te me altar, te me kasangkapan ne eggamiten te me talagpanubad te pegtrabahu diye te Matulus ne Sinabeng, wey te kurtina te gumawan. Sikandan man‑e ka egtanggu te langun-langun ne himu ne egkahamitan te seini ne me kasangkapan.


text:
Ne si Iliyasar ne anak ni Aarun ne talagpanubad, iyan egpangulu te me igbuyag te me kabuhalan ni Libi, wey te seeye se me talagtanggu te Matulus ne Sinabeng.<pb/>


text:
Si Suriil ne anak ni Abihail ka egpangulu te me kabuhalan ni Mirari. Ne diye sikandan migkekampu te igkahibang ne balabahan te Matulus ne Balungbalung ne In-alad.


text:
Ka me kabuhalan ni Mirari ka impiyalan te pegtanggu te me tukeg<n>Igtukeg seini te balungbalung ne in-iling te egtangenan te lekeb ne pididus.</n> te Balungbalung, te me sungkaleg, lagkes ka me balabag, wey me pabunsuranan. Sikandan man‑e ka eggimu te langun-langun ne himu ne egkahamitan te seini ne me kasangkapan.


text:
Sikandan man‑e ka egtanggu te me sungkaleg te alad te lama, te me pabunsuranan, te igpakpak te tane ne eggiketan te lubid te balungbalung, wey te me lubid.<pb/>


text:
Ne diye migkekampu te egkatangkaan te Matulus ne Balungbalung ne In-alad dapit te igsile ensi Muwisis wey Aarun wey ka me anak ni Aarun. Sikandan man‑e ka impiyalan te langun-langun ne himu diye te Balungbalung ne Temuwanan, wey te minsan nekey ne keilangan ne eggimuwen para te me kabuhalan ni Israil. Ne eggimatayan ka minsan hentew ne kene ne kabuhalan ni Libi ne egdani-rani te Matulus ne Sinabeng.


text:
Ne migginguma te 22,000 ka langun ne kabuhalan ni Libi ne lukes. Inseel sikandan ni Muwisis sumale te insuhu te Magbebaye ne Manama. Ne iyan de inlagkes te egseel ka senge-bulan pad se idad peendiye te buyag-buyag e.<pb/>


text:
<br/><t>Ka peglekat te me kinakakayan</t><br/>Ne ingkahiyan te Magbebaye si Muwisis, “Seela nu wey ilista nu ka langun ne lukes ne kinakakayan ne anak te me kabuhalan ni Israil puun te senge-bulan pad se idad peendiye te buyag-buyag e.


text:
Iteil nu ka me kabuhalan ni Libi para keddi isip liwan te langun ne lukes ne kinakakayan ne anak te me kabuhalan ni Israil. Ne ihalad nu degma keddi ka me ayam dan, isip liwan te me panganey ne anak te me ayam te me kabuhalan ni Israil. Sikeddi ka Magbebaye.”


text:
Purisu inseel ni Muwisis ka langun ne lukes ne kinakakayan ne anak te me kabuhalan ni Israil sumale te insuhu kandin te Magbebaye.


text:
Ne migginguma te 22,273 ka langun ne kinakakayan ne me lukes ne senge-bulan pad se idad peendiye te buyag-buyag e.<pb/>


text:
“Ihalad nu keddi ka me kabuhalan ni Libi isip liwan te langun ne kinakakayan ne me lukes ne anak te me kabuhalan ni Israil wey ka me ayam te me kabuhalan ni Libi isip liwan te me ayam te me kabuhalan ni Israil. Keddiey ka me kabuhalan ni Libi. Sikeddi ka Magbebaye.


text:
Ne tenged te due subla ne 273 ne kinakakayan ne me anak te me kabuhalan ni Israil du te anak te me kabuhalan ni Libi, keilangan ne eglekaten sikandan.


text:
Ka iglekat te tagse sabeka kandan, lalimma ne buuk ne pelata ne seleppi. Ne ka tagse buuk te seleppi egtimbangen te timbangan te me talagpanubad.<n>Te Hibruwanen: sikil te balungbalung.</n>


text:
Ne ibehey nu seini ki Aarun wey te me anak din isip iglekat te nakasubla ne kinakakayan ne me lukes ne anak te me kabuhalan ni Israil.”


text:
Purisu migpanguwa si Muwisis te seleppi isip iglekat te seeye se me kinakakayan ne me lukes ne anak te me kabuhalan ni Israil ne nakasubla te kasuluhan te me kabuhalan ni Libi.


text:
Ne ka nalimud din ne seleppi ne iglekat te me kinakakayan ne me lukes ne anak te me kabuhalan ni Israil, migginguma te 1,365. Ne ka kabehat te tagse buuk te seleppi, nekeiling kabehat te pelata ne intimbang te timbangan te me talagpanubad.<n>Te Hibruwanen: sikil te balungbalung.</n>


text:
Ne imbehey e ni Muwisis ka seleppi ki Aarun wey te me anak din sumale te insuhu kandin te Magbebaye ne Manama.<pb/>


text:
<br/><t>Ka himu te me kabuhalan ni Kuhat</t><br/>Ne ingkahiyan te Magbebaye ne Manama si Muwisis wey si Aarun,


text:
Iyan niyu re ilagkes te egsinsus ka me lukes ne puun te tatelu ne pulu (30) se idad peendiye te lalimma ne pulu (50) ne eleg e ne egtrabahu diye te Balungbalung ne Temuwanan.


text:
Ka eggimuwen te me kabuhalan ni Kuhat, iyan ka pegtanggu te me kasangkapan ne ingkapanubad e ne diye te Balungbalung ne Temuwanan.<pb/>


text:
“Ne emun ke eggalin e egkekampu ka me kabuhalan ni Israil, egseled diye te Balungbalung ensi Aarun wey ka me anak din wey egpekasen dan ka kurtina wey igbunbun dan seini te Tahuanan te Kasabutan.


text:
Ne egbunbunan dan pad iya man‑e seini te meupiya ne klasi te laplap te kambing wey eg-akeban dan pad iya man‑e te manggad ne malugtem. Ne pegkeimpus kayi, igtangen dan e ka me yayunganan kayi.<pb/>


text:
“Eghagpiyan dan man‑e te manggad ne malugtem ka lamisa ne egtahuan te paan ne igpanubad diye te Manama. Ne igpanguntud dan ka me palatu, me ubab, me yahung, wey me tahuanan te binu ne ighalad. Ne layun dan degma egtahui ka lamisa te paan ne ighalad diye te Manama.


text:
Ne pegkeimpus kayi, egbunbunan dan e man‑e seini te manggad ne meilem wey eg-akeban pad man‑e te meupiya ne klasi te laplap te kambing wey igtangen dan e man‑e ka me yayunganan.<pb/>


text:
“Ne egbunbunan dan man‑e te manggad ne malugtem ka tahuanan te sulu, lagkes ka me sulu kayi, ka igmangebuk, ka igpanaya te igmuk, wey ka me tahuanan te lana ne igtubil te sulu.


text:
Egbukusan dan man‑e seini te meupiya ne klasi te laplap te kambing wey ig-untud dan e diye te yayunganan.<pb/>


text:
“Ne eghagpiyan dan man‑e te manggad ne malugtem ka altar ne bulawan wey egbunbunan dan seini te meupiya ne klasi te laplap te kambing wey igtangen dan e ka me yayunganan kayi.


text:
Ne egkuen dan ka langun ne kasangkapan ne inggamit diye Matulus ne Sinabeng wey egbukusan dan seini te manggad ne malugtem, wey egbunbunan dan e man‑e te meupiya ne klasi te laplap te kambing. Pegkeimpus kayi, igpanguntud dan e diye te yayunganan.


text:
Ne igpanahu dan kayi ka langun ne kasangkapan te altar ne iyan ka igpanaya te baha, me tinidur, me pala, wey me pelenggana. Ne egbunbunan dan seini te meupiya ne klasi te laplap te kambing, wey igtangen dan e ka me yayunganan kayi.


text:
Ne emun ke egkabunbunan e ni Aarun wey te me anak din ka langun ne kasangkapan ne ingkapanubad e diye te Manama, wey emun ke andam e ka me etew ne eggipanew, egdani-rani e ka me kabuhalan ni Kuhat eyew egyayung kayi. Piru keilangan ne kene dan egkasamsam ka matulus ne me kasangkapan eyew kene sikandan egpatey. Sika ka me kasangkapan te Balungbalung ne Temuwanan ne eg-uyanen te me kabuhalan ni Kuhat.<pb/>


text:
“Ne si Iliyasar ne anak ni Aarun iyan egtanggu te lana ne igtubil te sulu, te meemut ne insinsu, te inaldew-aldew ne me halad ne egkakeen ne egpuun te egketuen ne pinamula, wey te lana ne ig-itis te ulu. Sikandin ka egtanggu te intiru ne Matulus ne Balungbalung ne In-alad wey te langun ne kasangkapan kayi.”<pb/>


text:
Ne seini ka keilangan ne eggimuwen niyu eyew kene sikandan egpatey ke egdani-rani te me kasangkapan ne ingkapanubad e diye te Manama: emun ke egseled te Balungbalung ne Temuwanan ka me kabuhalan ni Kuhat, keilangan ne egdumaan ni Aarun wey te me anak din wey egpanuluen dan ka tagse sabeka ke nekey ka eleg ne eggimuwen wey ke nekey ka eg-uyanen dan.


text:
Piru keilangan ne kene egseled ka me kabuhalan ni Kuhat eyew egtengteng te me kasangkapan ne ingkapanubad e diye te Manama minsan egdagdahew re eyew kene sikandan egpatey.”<pb/>


text:
<br/><t>Ka himu te me kabuhalan ni Girsun</t><br/>Ne ingkahiyan e man‑e te Magbebaye ne Manama si Muwisis,


text:
Iyan nu re ilagkes te egseel ka me lukes ne puun te tatelu ne pulu (30) se idad peendiye te lalimma ne pulu (50) ne eleg e ne egtrabahu diye te Balungbalung ne Temuwanan.


text:
sikandan ka eg-uyan te kurtina te Matulus ne balungbalung ne In-alad, wey te Balungbalung ne Temuwanan wey te me tel-eb kayi, te me tel-eb diye te dibabew ne inggimu puun te meupiya ne klasi te laplap te kambing, te me kurtina te gumawan,


text:
te me kurtina ne nakalingut te lama te Matulus ne Balungbalung ne In-alad, te altar, te kurtina te gumawan te lama, wey te me lubid. Sikandan man‑e ka eggimu te langun ne keilangan ne eggimuwen ne egkahamitan te seini ne me kasangkapan.


text:
Ne si Aarun wey ka me anak din ka egpangulu te me kabuhalan ni Girsun te pegpanguyan wey te peggimu te duma pad ne eggimuwen, wey sikeykew Muwisis ka egbehey kandan te langun ne eggimuwen dan.


text:
Sika ka eggimuwen te me kabuhalan ni Girsun diye te Balungbalung ne Temuwanan. Ne iyan egpangulu kandan si Itamar, ka anak te talagpanubad ne si Aarun.”<pb/>


text:
<br/><t>Ka himu te me kabuhalan ni Mirari</t><br/>“Ne seela nu degma ka tagse pamilya te me kabuhalan ni Mirari.


text:
Ne seini ka eggimuwen dan te intiru ne pegtrabahu ran diye te Balungbalung ne Temuwanan: sikandan ka egpaniang te me tukeg<n>Igtukeg seini te balungbalung ne in-iling te egtangenan te lekeb ne pididus.</n> te Balungbalung, me sungkaleg, me balabag, me pabunsuran,


text:
me sungkaleg ne nakalingut te lama, me igpakpak te tane ne eggiketan te lubid te balungbalung, me lubid, wey te minsan nekey ne due kalabetan kayi. Panulua niyu ki Aarun ka tagse sabeka kandan ke nekey ka eg-uyanen dan.


text:
Sika ka eggimuwen te me kabuhalan ni Mirari diye te Balungbalung ne Temuwanan. Ne iyan egpangulu kandan si Itamar, ka dangeb ne anak te talagpanubad ne si Aarun.”<pb/>


text:
Ne inseel ka tagse sabeka kandan wey impamehayan te himu wey impanulu ke nekey ka eleg ne eg-uyanen sumale te insuhu te Magbebaye ne Manama ki Muwisis.<pb/>


text:
<br/><t>Ka pegpalihawang te mallindit ne etew</t><br/>Ne ingkahiyan te Magbebaye ne Manama si Muwisis,


text:
“Suhua nu ka me kabuhalan ni Israil ne keilangan ne igpalihawang dan puun te kampu ka me ibungen, ka egmanweweyig se lawa, wey ka nallinditan tenged te nakasamsam te minatey.


text:
Lukes ma wey se malitan, keilangan ne igpalihawang eyew kene dan egkalinditan ka kampu ne in-ugpaan ku duma kaniyu.”


text:
Intuman seini te me kabuhalan ni Israil; impalihawang dan puun te kampu ka sika ne me etew sumale te insuhu te Magbebaye ki Muwisis.<pb/>


text:
“Kahii nu ka me kabuhalan ni Israil: ‘Emun ke due me etew—me lukes wey ke me malitan naa ne mig-akal te Magbebaye ne Manama pinaahi te peggimu te seyyup diye te duma ne etew, nakasale sikandan.


text:
Ne keilangan ne igpangguhud din ka sale din, wey egbayad sikandin te kumplitu wey egpasublaan din seini te daruwa ne pulu (20) ne pursintu. Ne igbehey rin seini diye te etew ne neyimuwan din te sale.


text:
Piru ke namatey e ka etew wey ware karumaan kayi ne egkabehayan te igbayad, diye naan de seini igbehey te Magbebaye eyew egkahamit te me talagpanubad. Ka sika ne bayad, igtimul te lukesan ne karniru ne igpalangesa rin eyew te peg-awe te sale din.


text:
Ne ka langun ne eg-uyanen te me kabuhalan ni Israil ne dasag wey me kasangkapan ne igpanubad diye te Manama, egkakandan e seini te talagpanubad.


text:
<br/><t>Ka peg-eleg-eleg para te masinupaken ne asawa</t><br/>Ne ingkahiyan e man‑e te Magbebaye ne Manama si Muwisis,


text:
tenged su nalibuhan sikandin, wey ware seini nataheyi te iglukes din, wey ware iya egpakapamalehet kayi tenged su ware sikandin nasapeni ne nalibuhan,


text:
piru egpangalikud e kandin ka iglukes din minsan ware sikandin nakataha ne nalibuhan ka asawa rin, wey ke egpangalikud naa sikandin minsan ware mareet ne neyimu te asawa rin,


text:
keilangan ne eg-uyanen din ka asawa rin diye te talagpanubad. Ne eg-uyan sikandin te senge-kilu ne harina ne sibada ne ighalad para te asawa rin. Ne kene din seini eg-amutan te mentika wey ke meemut naa ne insinsu su egkakeen ma seini ne halad te pegpangalikud din te asawa rin. Halad seini ne egkakeen te pegnengneng te neyimu ne sale.<pb/>


text:
Ne egkuwa ka talagpanubad te matulus ne weyig wey igtahu din te banga, wey eg-amutan din seini te alinepung ne egpuun te seeg te Matulus ne Balungbalung ne In-alad.


text:
Ne egpasasindehen te talagpanubad ka malitan diye te tangkaan te Magbebaye wey eggusengen din ka bulbul te malitan, wey egpahen-genan din te malitan ka halad ne egkakeen ne egpuun te egketuen ne pinamula. Ne eggen-genan te talagpanubad ka banga ne intahuan te weyig ne mapeit ne eg-uyan te dilus.


text:
Ne egpeuyunen te talagpanubad ka malitan te seini ne pahunlibet, ‘Emun ke ware ka nalibuhi, kene ka eg-utengan te dilus ne eg-uyanen te seini se mapeit ne weyig.


text:
eggimuwen ka perem te Magbebaye ne panunggilingan te me etew pinaahi te dilus din keykew ne iyan se kene kad egpakaanak.


text:
Egseled perem te bituka nu seini se weyig ne eg-uyan te dilus, wey tenged kayi, eglebag e ka getek nu wey egkipes e ka aanakan nu.’ Ne egtabak ka malitan, ‘Malehet iya, malehet iya sika.’<pb/>


text:
“Ne igsulat te talagpanubad ka seini ne dilus diye te laplap te ayam, wey eglu‑luan din seini te mapeit ne weyig su eyew egpekeendiyad te weyig ka me lalag te pegdilus.


text:
Ne egpeinumen din ka malitan te mapeit ne weyig ne eg-uyan te dilus. Ne emun ke nalibuhan iya ka malitan, eg-antus sikandin te masakit ne egkeuyan te mapeit ne weyig.


text:
Ne egkuen te talagpanubad puun te malitan ka egkakeen ne halad tenged te pegpangalikud, wey igkayew rin seini diye te tangkaan te Magbebaye wey eg-uyanen diye te altar.


text:
Ne egkuwa ka talagpanubad te senge-hamak te halad ne egkakeen ne egpuun te egketuen ne pinamula isip eglimlimuan ne halad, wey egtutungen din seini diye te altar. Ne pegkeimpus due, egpeinumen din ka malitan te mapeit ne weyig.


text:
Ke malehet ne nalibuhan iya ka malitan, eg-antus sikandin te subla ne masakit tenged te weyig ne eg-uyan te dilus ne in-inum din. Ne eglebag e ka getek din, wey egkipes e ka aanakan din wey egkeyimu e sikandin ne panunggilingan te me etew tenged te pegdilus kandin te Manama.


text:
“Seini ka balaud meyitenged te pegpangalikud. Emun ke inlinditan te malitan ka pegkeetew rin pinaahi te pegpalibug-libug,


text:
wey egpangalikud ka lukes te asawa rin: egpasasindehen te talagpanubad ka malitan diye te tangkaan te Magbebaye, eyew igpeyimu kandin ka sika ne me balaud.


text:
<br/><t>Ka me balaud meyitenged te Nasariyu</t><br/>Ne ingkahiyan te Magbebaye ne Manama si Muwisis,


text:
“Kahii nu ka me kabuhalan ni Israil: ‘Emun ke due lukes wey ke malitan naa ne egpanaad te pegka-Nasariyu<n>Ka Nasariyu iyan ka etew ne migpanaad diye te Manama ne kene eg-inum te binu, kene egpaalut, wey kene eggen-gen te minatey.</n> wey eghalad te pegkeetew rin diye te Magbebaye,


text:
keilangan ne kene sikandin eg-inum te binu wey te duma pad ne inumen ne egpekewubug. Kene degma sikandin eg-inum te suka ne inggimu puun te binu, wey ke inumen naa ne ingkeles puun te behas te paras, wey ke egkeen naa te iyam pad ne behas te paras wey ke indampil e.


text:
Te intiru ne timpu te pegka-Nasariyu rin, keilangan ne kene sikandin egkeen te minsan nekey ne egpuun te paras, minsan behas de te behas te paras wey ke luwit naa kayi.<pb/>


text:
“ ‘Keilangan ne kene sikandin egpatabulug te kene pad egkeimpusan ka panaad din tenged su matulus sikandin wey nateil para te Magbebaye. Ne egbalaharen din de due ne egmalayat ka bulbul rin te kene pad egkataman ka saad din.<pb/>


text:
minsan ke amey rin wey ke iney rin naa, ke suled din wey ke atebey rin naa. Keilangan ne kene din eglinditan ka pegkeetew rin tenged de kandan, su ka malayat ne bulbul rin ka palinneu te peghalad kandin diye te Magbebaye.


text:
“ ‘Ne emun ke due etew ne egkatigkew egpatey diye te dulug din wey nalinditan ka bulbul rin ne iyan palinneu te peghalad kandin diye te Magbebaye, keilangan ne egpatabulug sikandin te igkapitu ne aldew te peglinis. Ne egmalinis e man‑e sikandin puun te pegkalinditi rin.


text:
Te igkawalu ne aldew, keilangan ne eg-uyan sikandin te daruwa ne buuk ne selepati wey ke tukmu naa diye te talagpanubad diye te gumawan te Balungbalung ne Temuwanan.


text:
Ne egtutungen te talagpanubad ka sabeka isip egtutungen ne igpanubad, wey ka dangeb, igpalangesa eyew te peglinis te sale. Te seini ne paahi, egkapasaylu ka etew te sale din te pegsamsam din te minatey. Te sika ne aldew, ighalad din e man‑e ka pegkeetew rin wey egpatulinen din e man‑e ka bulbul rin.


text:
Ne egbunsud e man‑e sikandin te panaad din te pegka-Nasariyu. Keilangan ne eg-uyan man‑e sikandin te lukesan ne nati te karniru ne sabeka pad ne leg‑un se kabuyahi eyew igpanubad tenged te sale din. Ne tenged te nalinditan ma sikandin, eg-isipen ne ware karuan te me aldew te pegka-Nasariyu rin dengan te ware pad sikandin nalinditi.<pb/>


text:
“ ‘Ne seini ka eggimuwen para te Nasariyu ke egkeimpusan e ka panaad din: eg-uyanen sikandin diye te gumawan te Balungbalung ne Temuwanan.


text:
Ne eg-uyan sikandin te lukesan ne nati te karniru ne sabeka pad ne leg‑un se kabuyahi wey ware nabalbalangi eyew igpanubad ne egtutungen, wey sabeka ne beyan ne nati te karniru ne sabeka man‑e ne leg‑un se kabuyahi wey ware nabalbalangi eyew igpalangesa ne ig-awe te sale. Eg-uyan man‑e sikandin te sabeka ne lukesan ne karniru ne ware nabalbalangi isip panubad para te keupianan.


text:
Ne eg-uyan man‑e sikandin te senge-liyang ne paan ne ware patulin ne inggimu puun te meupiya ne klasi te harina ne linuyang te mentika, wey mannipis ne paan ne impamulitan te mentika duma te halad ne egkakeen wey binu.


text:
Ne eg-uyanen seini te talagpanubad diye te tangkaan te Magbebaye ne Manama wey ighalad din ka halad eyew te peglinis te sale, wey ka igpanubad ne egtutungen.


text:
Ne igpanubad te talagpanubad diye te Magbebaye ka lukesan ne karniru isip igpanubad ne para te keupianan, duma te senge-liyang ne paan ne ware patulin. Ne eghalad man‑e sikandin te binu wey halad ne egkakeen ne egpuun te egketuen ne pinamula.


text:
Ne egpatabulug ka Nasariyu diye te gumawan te Balungbalung ne Temuwanan. Ne egkuen din ka bulbul rin ne palinneu te peghalad kandin diye te Magbebaye, wey igtuug din seini te hapuy ne intutungan te impanubad para te keupianan.<pb/>


text:
“ ‘Ne emun ke egkeimpusan e te egtabulug ka Nasariyu, egkuwa ka talagpanubad te pamanayen te lukesan ne karniru ne impakalkalaan, wey daruwa ne paan—manipis ka sabeka wey makepal ka sabeka ne neelin ne ware patulin, wey igbehey rin seini te Nasariyu.


text:
Ne egkuen e man‑e seini te talagpanubad wey igkayew rin diye te tangkaan te Magbebaye isip egkayawen ne igpanubad. Matulus seini ne baad te halad wey kandin seini te talagpanubad, lagkes ka kumeng wey ka bubun te karniru ne ingkayew degma diye te tangkaan te Magbebaye. Ne pegkeimpus kayi, egkaayun e man‑e ne eg-inum te binu ka Nasariyu.’<pb/>


text:
“Seini ka balaud para te sabeka ne Nasariyu ne egpanaad: ka igpanubad din te Magbebaye keilangan ne eleg iya te impanaad din isip Nasariyu. Ke duen pad igtimul rin, keilangan ne egtumanen din iya seini sumale te balaud te pegka-Nasariyu.”<pb/>


text:
“Kahii nu si Aarun wey ka me anak din te eg-ilingen dan kayi te eg-ampu para te me kabuhalan ni Israil,<pb/>


text:
Ne migkahi ka Magbebaye, “Ke egdawiten ni Aarun wey te me anak din ka ngaran ku eyew egpanalanginan ku ka keet-etawan ku ne me kabuhalan ni Israil, egpanalanginan ku iya sikandan.”<pb/>


text:
<br/><t>Ka me halad te me pangulu</t><br/>Te neimpusan e ni Muwisis te egpasasindeg ka Matulus ne Balungbalung ne in-alad, immapespesikan din e seini te lana wey inhalad din e diye te Magbebaye ne Manama duma te langun ne kasangkapan kayi. Ne in-itisan din e degma te lana ka altar wey ka langun degma ne kasangkapan kayi.


text:
Ne migpanguyan te me halad para te Magbebaye ka me pangulu te Israil wey ka me pangulu te tagse tribu ne impiyalan degma ne egpangulu te seeye se immanlista.


text:
Migpanguyan sikandan te hen‑em ne karwahi wey sapulu wey daruwa (12) ne baka. Tigsabeka ne buuk ne karwahi ka egpuun te tagse daruwa ne pangulu, wey tigsabeka ne buuk ne baka ka egpuun te tagse sabeka kandan. Impanguyan dan seini diye te tangkaan te Magbebaye.


text:
“Dawata nu ka me halad dan eyew egkahamit seini para te me himu te pegtrabahu diye te Balungbalung ne Temuwanan, wey ibehey nu seini diye te me kabuhalan ni Libi sumale te egkeilanganen te tagse sabeka ke nekey ka eggimuwen din.”


text:
Purisu indawat ni Muwisis ka me karwahi wey me baka, wey imbehey rin e seini diye te me kabuhalan ni Libi.


text:
Daruwa ne karwahi wey hep‑at ne baka ka imbehey rin te me anak ni Girsun sumale te egkeilanganen te tagse sabeka ke nekey ka eggimuwen din.


text:
Ne hep‑at ne karwahi wey walu ne baka ka imbehey rin te me anak ni Mirari sumale te egkeilanganen te tagse sabeka ke nekey ka eggimuwen din. Ne iyan dan pangulu si Itamar ne anak ni Aarun.


text:
Piru ware behayi ni Muwisis ka me anak ni Kuhat minsan sabeka su sikandan ma ka impiyalan te pegtiang te me kasangkapan ne ingkahalad e diye te Manama.<pb/>


text:
Te timpu ne in-itisan e te lana ka altar, migpanguyan e degma te me dasag ka me pangulu para te peghalad kayi. In-uyan dan seini diye te tangkaan te altar.


text:
Ne ingkahiyan te Magbebaye si Muwisis, “Keilangan ne tagse aldew te sapulu wey daruwa (12) ne aldew, tigsabeka re ne pangulu ka eg-uyan te me dasag para te peghalad te altar.”<pb/>


text:
Seini ka me dasag te sapulu wey daruwa (12) ne pangulu te Israil te timpu te peghalad te altar: sapulu wey daruwa (12) ne palatu ne pelata, sapulu wey daruwa (12) ne pelata ne yahung, wey sapulu wey daruwa (12) ne bulawan ne ubab.


text:
Sabeka ne kilu wey liware ka kabehat te tagse sabeka te palatu ne pelata, wey tigwalu ne gatus (800) ne gramu ka pelata ne yahung. Ne intimbang seini diye te timbangan te me talagpanubad wey daruwa ne pulu wey walu (28) ne kilu ka langun.


text:
Nenapenu te insinsu ka sapulu wey daruwa (12) ne bulawan ne ubab ne 114 ne gramu ka tagse sabeka. Ne intimbang seini diye te timbangan te me talagpanubad wey 1,368 langun ne gramu seini.


text:
Ne seini ka kasuluhan te langun ne mananap ne egtutungen ne igmanubad: sapulu wey daruwa (12) ne nati ne turu ne baka, sapulu wey daruwa (12) ne lukesan ne karniru, wey sapulu wey daruwa (12) ne lukesan ne nati te karniru ne tigsabeka ne leg‑un se kabuyahi duma te me halad ne egkakeen ne egpuun te egketuen ne pinamula. Ne due man‑e sapulu wey daruwa (12) ne kambing ne igpalangesa ne ig-awe te sale.


text:
Ne seini ka kasuluhan te langun ne mananap ne egtutungen ne igmanubad para te keupianan: daruwa ne pulu wey hep‑at (24) ne turu ne baka, hen‑em ne pulu (60) ne lukesan ne karniru, hen‑em ne pulu (60) ne lukesan ne kambing, wey hen‑em ne pulu (60) ne lukesan ne nati te karniru ne tigsabeka ne leg‑un se kabuyahi. Sika ka langun ne igdasag te peghalad te altar ke igkahalad e seini.


text:
Ne emun ke egseled si Muwisis te Balungbalung ne Temuwanan eyew te pegpakiglalag te Magbebaye ne Manama, egkarineg din ka laheng ne egpakiglalag kandin. Egpuun ka laheng diye te elat-elat te daruwa ne kirubin<n>Ka kirubin, larawan te panalihan ne inggimu re te etew, wey egpekeiling seini te mananap ne due pakpak.</n> ne diye te ampew te Tahuanan te Kasabutan.<pb/>


text:
“Kahii nu si Aarun: ‘Emun ke egpareketan nud e ka me sulu, keilangan ne egkalayahan kayi ka diye te egkatangkaan te tahuanan te sulu.’ ”


text:
Ne intuman seeye ni Aarun. Immareketan din e ka me sulu ne egkalayahan ka diye te egkatangkaan te tahuanan kayi sumale te insuhu te Manama ki Muwisis.


text:
Indekdek ne bulawan ka intiru ne tahuanan te sulu, puun te diralem peendiye te dibabew; impeiling seini te impapitew te Manama ki Muwisis.<pb/>


text:
Ilinga nu sikandan kayi te egmatulus: papespesiki nu sikandan te weyig ne eggamiten te peglinis, wey pakahisi nu ka intiru ne me lawa ran, wey papi‑pii nu kandan ka me kumbale dan. Ne pegkeimpus due, eg-isipen e sikandan ne matulus.


text:
Ne peuyana nu sikandan te sabeka ne buuk ne turu ne nati te baka duma te halad ne egkakeen ne inggimu puun te meupiya ne klasi te harina ne insewuhan te mentika. Ne peuyana nu man‑e sikandan te lein ne turu ne baka isip igpanubad ne ig-awe te sale.


text:
Ne libulunga nu ka langun ne kabuhalan ni Israil wey pasasindeha nu ka me kabuhalan ni Libi diye te katangkaan te Balungbalung ne Temuwanan.


text:
Pasasindeha nu ka me kabuhalan ni Libi kayi te tangkaan ku wey ipatel-eb nu te me kabuhalan ni Israil ka me belad dan diye te me ulu te me kabuhalan ni Libi.


text:
Ne si Aarun ka eghalad te me kabuhalan ni Libi kayi te tangkaan ku isip egkayawen ne halad para keddi puun te me kabuhalan ni Israil, eyew egpakapamakey sikandan keddi.


text:
Ne igtel-eb te me kabuhalan ni Libi ka me belad dan diye te me ulu te daruwa ne turu ne nati te baka. Ka sabeka ne baka, igpanubad ne egtutungen, wey ka sabeka, igpalangesa eyew ig-awe te sale te me kabuhalan ni Libi.<pb/>


text:
“Pasasindeha nu ka me kabuhalan ni Libi diye te tangkaan ni Aarun wey te me anak din wey ihalad nu sikandan isip egkayawen ne halad para keddi.


text:
Te seini ne paahi, igpakalein nu ka me kabuhalan ni Libi puun te me kabuhalan ni Israil, wey keddiey e sikandan.


text:
Ke egkeimpusan nud te eglinis ka me kabuhalan ni Libi wey igpakahalad nud sikandan keddi isip ingkayew ne halad, egkaayun e sikandan ne eggimu te me himu ran diye te Balungbalung ne Temuwanan.


text:
Sikandan ka me kabuhalan ni Israil ne iglein ne para re iya keddi, isip igliwan te langun ne lukes ne kinakakayan ne anak te me kabuhalan ni Israil.


text:
Keddiey ka langun ne kinakakayan ne lukes ne anak te me kabuhalan ni Israil wey ka me panganey ne anak te me ayam dan. Te timpu ne impangimatayan ku ka langun ne lukes ne kinakakayan ne anak te me Ihiptuhanen, inlein ku mule ka langun ne lukes ne kinakakayan ne anak te me kabuhalan ni Israil wey ka me panganey ne anak te me ayam dan.


text:
In-alam ku ka me kabuhalan ni Libi isip igliwan te langun ne lukes ne kinakakayan ne anak te me kabuhalan ni Israil.


text:
Te langun ne me kabuhalan ni Israil, ka me kabuhalan ni Libi ka in-alam ku eyew egbulig ki Aarun wey te me anak din te pegtrabahu diye te Balungbalung ne Temuwanan, para te me kabuhalan ni Israil. Sikandan ka egpalangesa eyew te peglinis te sale te me kabuhalan ni Israil eyew kene sikandan egpatey ke egdani-rani te Balungbalung ne Temuwanan.”<pb/>


text:
Purisu inhalad ni Muwisis wey ni Aarun wey te kabuhalan ni Israil ka me kabuhalan ni Libi sumale te insuhu te Magbebaye ne Manama.


text:
Immatulus te me kabuhalan ni Libi ka me pegkeetew ran wey impami‑pian dan ka me kumbale dan. Ne inhalad e sikandan ni Aarun isip ingkayew ne halad para te Magbebaye. Ne migpalangesa man‑e si Aarun te peg-awe te sale eyew egmatulus sikandan.


text:
Pegkeimpus kayi, migseled e ka me kabuhalan ni Libi te Balungbalung ne Temuwanan eyew egtrabahu diye isip me talagbulig ki Aarun wey te me anak din. Inggimu te keet-etawan diye te me kabuhalan ni Libi ka langun ne insuhu te Magbebaye ki Muwisis.<pb/>


text:
“Seini ka me balaud ne keilangan ne eg-ikulen te me kabuhalan ni Libi: keilangan ne egbunsud te pegtrabahu diye te Balungbalung ne Temuwanan ka me lukes ne kabuhalan ni Libi ne puun te daruwa ne pulu wey lalimma (25) se idad wey buyag-buyag e.


text:
Ne keilangan ne eg-engked sikandan te trabahu ran ke eggingume e te lalimma ne pulu (50) ka idad dan.


text:
Egbulig-bulig naan de sikandan te me duma ran ne kabuhalan ni Libi diye te Balungbalung ne Temuwanan, piru kene sikandan egkaayun ne iyan eggimu ke nekey ka eggimuwen. Sika ka me balaud ne keilangan ne igpeyimu nu te me kabuhalan ni Libi.”<pb/>


text:
<br/><t>Ka pegsahakeen te Peglihad te Panalihan</t><br/>Ne migpakiglalag ka Magbebaye ne Manama ki Muwisis diye te disirtu, diye te Sinay, te an-anayan ne bulan te igkarangeb ne leg‑un puun te peg-awe te me kabuhalan ni Israil te Ihiptu.


text:
Migkahi ka Magbebaye, “Kahii nu ka me kabuhalan ni Israil: ‘Keilangan ne egsahakeen kew te Peglihad te Panalihan, te intahahe ne timpu.


text:
Keilangan ne egsahakeen kew te Peglihad te Panalihan te timpu te marusilem te igkasapulu wey hep‑at (14) ne aldew te seini ne bulan. Ikula niyu ay-ayari ka langun ne tulumanen wey me suhu meyitenged te sahakeen.’ ”


text:
Purisu ingkahiyan ni Muwisis ka me kabuhalan ni Israil ne keilangan ne egsahakeen sikandan te Peglihad te Panalihan.


text:
Ne migsahakeen sikandan te timpu te marusilem te igkasapulu wey hep‑at (14) ne aldew te seeye ne bulan diye te disirtu, diye te Sinay. Intuman te me kabuhalan ni Israil ka langun ne insuhu te Magbebaye kandan pinaahi ki Muwisis.<pb/>


text:
Piru due me etew ne nalinditan tenged te nakasamsam te minatey, purisu, ware sikandan nakaapil te Pegsahakeen te Peglihad te Panalihan te seeye ne aldew. Nangendiye sikandan engki Muwisis wey Aarun


text:
wey migkahi sikandan, “Nalinditan<n>Eg-isipen te me kabuhalan ni Israil ne malindit ka etew ne egpakasamsam te minsan nekey ne in-isip ne malindit.</n> key su nakasamsam key te minatey. Piru mania te ware key paapila te duma ne me kabuhalan ni Israil te peghalad te me dasag para te Magbebaye te intahahe ne timpu?”<pb/>


text:
Ne ingkahiyan sikandan ni Muwisis, “Tahad kew pa taman te egkanengnengan ku ke nekey ka igsuhu te Magbebaye keddi meyitenged kaniyu.”<pb/>


text:
“Kahii nu ka me kabuhalan ni Israil: Emun ke nalinditan kew wey ke ka me kabuhalan niyu naa tenged te nakasamsam te minatey, wey ke diye naa te mariyu ne hipanawan, egkaayun kew red ne egsahakeen te Peglihad te Panalihan.


text:
Piru himuwa niyu seini te timpu te marusilem te igkasapulu wey hep‑at (14) ne aldew te igkarangeb ne bulan. Keena niyu ka ighalad niyu ne nati te karniru duma te me mapeit ne gulay, wey te me paan ne ware patulin.


text:
Ne keilangan ne ware egsameen niyu taman te egkapawe, wey keilangan ne ware minsan sabeka ne tul‑an te karniru ne egkahepu. Te pegsahakeen niyu, keilangan ne eg-ikulen niyu eg-ay-ayari ka me balaud te pegsahakeen.


text:
Piru ke ware kew mule nallinditi wey ke ware kew naa miggipanew diye te mariyu, piru ware kew mig-apil te Pegsahakeen te Peglihad te Panalihan, eg-isipen kew e ne kenad ne kabuhalan pad ni Israil, su ware kew ma mighalad para keddi te intahahe ne timpu. Eg-antus kew tenged te sale niyu.<pb/>


text:
“Ne emun ke due me lapu ne egkeupian ne eg-apil te Pegsahakeen te Peglihad te Panalihan, keilangan ne eg-ikulen dan ka langun ne balaud wey me suhu te pegsahakeen. Nekeg-iling de ka me tulumanen para kaniyu wey te me lapu.”<pb/>


text:
Emun ke egparibabew e ka gapun, egmangalaglag e degma ka me kabuhalan ni Israil, wey ke hendei seini egsanggel, diye degma sikandan egkekampu.


text:
Purisu eggipanew ka me kabuhalan ni Israil wey egkekampu sumale te suhu te Magbebaye ne Manama; kene sikandan egpangipanew ke diye pad ka gapun te ampew te Matulus ne Balungbalung ne In-alad.


text:
Ne kene iya sikandan eggipanew minsan egkaluhey ne egsanggel ka gapun diye te dibabew te Matulus ne Balungbalung ne In-alad. Intuman dan iya ka suhu te Manama.


text:
Ne due me timpu ne egsanggel ka gapun te pila re ne aldew diye dibabew te Matulus ne Balungbalung ne In-alad, purisu kene degma egkaluhey ka me kabuhalan ni Israil ne eg-uugpe. Ne eggipanew e man‑e sikandan sumale te suhu te Manama.


text:
Ne due degma me timpu ne egsanggel re ka gapun diye te dibabew te Balungbalung ne Temuwanan puun te egkasagkup taman te egkapawe, wey egpabulus e man‑e sikandan te peggipanew ran ke egparibabew e man‑e ka gapun. Ne minsan maaldew wey ke marusilem naa ne egparibabew ka gapun, eggipanew degma sikandan.


text:
Ne minsan pad ke egkararuan wey ke senge-bulan naa wey ke senge-leg‑un naa ne egsanggel ka gapun diye te dibabew te Matulus ne Balungbalung ne In-alad, kene iya eggipanew ka me kabuhalan ni Israil. Piru ke egparibabew e seini, human pad man‑e sikandan eggipanew.


text:
Purisu egkekampu wey egpangipanew ka me kabuhalan ni Israil sumale te suhu te Magbebaye pinaahi ki Muwisis.<pb/>


text:
“Himu ka te daruwa ne trumpita ne indekdek ne pelata eyew eggamiten nu te pegpangumew te keet-etawan te peglibulung, wey pegpeyipanew kandan.


text:
Ke egpegdenganen te egparahing ka daruwa ne trumpita, eglibulung ka keet-etawan due te tangkaan nu, diye te gumawan te Balungbalung ne Temuwanan.


text:
Piru ke sabeka re ne trumpita ka egparahingen, ka me pangulu re te tagse tribu ka eglibulung due te tangkaan nu.


text:
Ne emun ke egparahingen nu ka trumpita te pegpanengneng, egpangipanew e ka me tribu ne nangekampu diye te marani te Balungbalung ne Temuwanan, dapit te igsile.


text:
Ne emun ke egparahingen nu ka trumpita te igkarangeb ne pegpanengneng, egpangipanew e degma ka me tribu ne nangekampu diye te igkakawanan ne balabahan. Ka sika ne pegparahing, iyan pegpanengneng ne eggipanew sikandan.


text:
Ne iyan egparahing te me trumpita ka me talagpanubad ne me anak ni Aarun. Sika ka me tulumanen ne keilangan ne eg-ikulen niyu wey te me kabuhalan niyu te langun ne timpu.<pb/>


text:
“Ne emun ke diye kew e te tane niyu, wey te timpu ne egpakiggira kew te me kuntere ne egmanlusud kaniyu, parahinga niyu ka seini ne me trumpita eyew egkasuman-suman ku sikaniyu. Ne sikeddi se Magbebaye ne Manama, egluwasen ku sikaniyu.


text:
Ne emun man‑e ke egmanggale-gale kew te pegsahakeen te Pegbunsud te Bulan, wey te duma pad ne me pegsahakeen, parahinga niyu man‑e ka me trumpita lenged te igmandasag niyu, wey te igmanubad niyu ne egtutungen para te keupianan. Sika ka egpakabulig kaniyu ne egkasuman-suman niyu ka Manama niyu. Sikeddi ka Magbebaye ne Manama niyu.”<pb/>


text:
<br/><t>Ka peg-awe te me kabuhalan ni Israil te Sinay</t><br/>Te igkararuwa ne pulu (20) ne aldew te igkarangeb ne bulan te igkarangeb ne leg‑un puun te peg-awe te keet-etawan te Israil diye te Ihiptu, migparibabew e ka gapun puun te Matulus ne Balungbalung ne In-alad.


text:
Ne nangipanew e ka me kabuhalan ni Israil puun te disirtu, diye te Sinay. Ne diye migsanggel ka gapun te disirtu, diye te Paran.<pb/>


text:
Ne ka hun‑a ne punduk ne miggipanew ne mig-uyan te bendila dan, iyan ka punduk te me kabuhalan ni Huda. Ne ka egpangulu te me kabuhalan ni Huda, iyan si Naasun ne anak ni Aminadab.


text:
Te neimpusan e te egtines ka Matulus ne Balungbalung, intitiang e seini te me kabuhalan ni Girsun wey ni Mirari, wey migsinundul sikandan nangipanew.<pb/>


text:
Ne ka migsinundul ne miggipanew ne mig-uyan te bendila dan, iyan ka punduk te me kabuhalan ni Rubin. Ne ka egpangulu te me kabuhalan ni Rubin, iyan si Ilisur ne anak ni Sidiyur.


text:
Ne ka migsinundul ne miggipanew iyan ka me kabuhalan ni Kuhat ne mig-uyan te matulus ne me kasangkapan. Te ware pad sikandan nekeuma diye te seup ne egkekampuwan dan, nakapasasindeg e ka Matulus ne Balungbalung ne In-alad.<pb/>


text:
Ne ka migsinundul ne miggipanew ne mig-uyan te bendila dan, iyan ka punduk te me kabuhalan ni Ipraim. Ne ka egpangulu te me kabuhalan ni Ipraim, iyan si Ilisama ne anak ni Amihud.


text:
Ne ka kinamewuriyan ne miggipanew ne mig-uyan te bendila dan, iyan ka punduk te me kabuhalan ni Dan. Sikandan ka egbantey diye te keinniyuhan te langun ne punduk. Ne ka pangulu ran, iyan si Ahisir ne anak ni Amisaday.


text:
Ne ingkahiyan ni Muwisis ka uyang din ne si Hubab ne anak te anuhang din ne si Hitru ne matig-Midiyan, “Egpeendiye key e te Inged ne Insaad te Magbebaye ne Manama ne igbehey rin kanami. Duma ka kanami, su eg-ay-ayaran ney ma sikeykew su migsaad ma ka Magbebaye ne egmatubungen din ka Israil.”<pb/>


text:
Piru migtabak si Hubab ki Muwisis, “Kena a egduma. Eg-uli ad e diye te inged ku wey te me karumaan ku.”<pb/>


text:
Piru ingkahiyan sikandin ni Muwisis, “Kene key ubag engkeri su sikeykew ma ka nakataha ke hendei ka meupiya ne egkekampuwan ney diye te disirtu. Sikeykew ka egpanulu kanami.


text:
Ne emun ke egduma ka kanami, egbaaran ney degma sikeykew te langun ne panalangin ne igbehey kanami te Magbebaye.”<pb/>


text:
Purisu nangawe e sikandan puun te bubungan te Magbebaye wey nangipanew e te tatelu ne aldew. Ne layun dan igpewun‑a ka Tahuanan te Kasabutan eyew egpamitew te inged ne egkeyimelayan dan.


text:
Te tagse timpu ne eg-uyanen ka Tahuanan te Kasabutan, egkahi si Muwisis, “Sasindeg kad Magbebaye wey megsusuwaya nu ka me kuntere nu; egmakapallahuy perem ka langun ne eg-ehet keykew.”


text:
Ne emun ke igsabuk e man‑e ka Tahuanan te Kasabutan, egkahi e man‑e si Muwisis, “Libed kad Magbebaye kayi te linibu ne kabuhalan ni Israil.”<pb/>


text:
<br/><t>Ka inged ne Tabira</t><br/>Ne migsagsahukul ka keet-etawan tenged te me malised ne nabayaan dan. Te pegkarineg te Magbebaye ne Manama kandan, nabelu-belu sikandin wey impeuyanan din sikandan te hapuy ne nakatutung te duma ne diye te eletanan te kampu.


text:
Ne tenged kayi, migpabulig sikandan ki Muwisis. Ne mig-ampu si Muwisis te Magbebaye, wey neebukan e ka hapuy.


text:
Sikan naa ka ingngaranan seeye ne inged te Tabira<n>Te Hibruwanen: iyan igpasabut te lalag ne Tabira ka “Egkanlabkanlab”.</n> su migkanlabkanlab ma ka hapuy te Magbebaye diye te taliware dan.<pb/>


text:
<br/><t>Ka pegsagsahukul te keet-etawan</t><br/>Ne ka me talagsagsahukul duma te me etew, amane e egkekeibeg te ngalap. Ne ka duma ne me kabuhalan ni Israil, migmanagsahukul e wey migkahi sikandan, “Meupiya ubag perem ke due egkakeen ta ne ngalap!


text:
Te diye ki pad te Ihiptu, egpakakeen ki te isda ne ware bayad, me timun, tanggiyayun, bumbay, sibuyas, wey me ahus.


text:
Egmanlimuren seini te me kabuhalan ni Israil tagse maselem, wey eggalingen dan seini wey ke egbinayyuwen naa. Ne egpakalkalaan dan seini diye te kuren wey eggimuwen dan ne manipis ne paan. Ne ka nanam kayi, egpekeiling te nanam te paan ne inggilutu te mentika.


text:
Narineg ni Muwisis ka pegsagsahukul te tagse pamilya diye te me gumawan te me balungbalung dan. Ne nalanglangetan ka Magbebaye ne Manama, wey tenged dutu, nasuhey degma si Muwisis.


text:
Ne migkahi si Muwisis diye te Magbebaye, “Mania te inlised-lised a nikeykew se suluhuanen nu Magbebaye? Mania te ware ka nahale keddi wey imbehayan a nikeykew te katenged te pegpangulu te seini ne keet-etawan?


text:
Sikeddi bes ka naberes wey migpalelesut kandan? Mania te igpasapipi nu sikandan keddi iling te talagtanggu ne egsapsapipi te bate peendiye te tane ne insaad nu te me kabuybuyahan dan?


text:
Hendei e naan e egpamitew te ngalap ne igpakeen ku kandan? Migsagsahukul e sikandan keddi ka egbuyu te ngalap ne egkeenen dan.


text:
Kene ku egkeyimu te sikeddi de ka pegtanggu te seini se keet-etawan. Dakel amana seini ne himu para keddi.


text:
Ke iling ma rue, meupiya pad mule ke eggimatayan ad nikeykew. Ke ingkahale e red nikeykew ne kene nu balahara ne eg-antus e pad.”<pb/>


text:
Ne ingkahiyan te Magbebaye si Muwisis, “Libulunga nu ka pitu ne pulu (70) ne me igbuyag te me kabuhalan ni Israil ne neilaan nu ne me pangulu wey me upisyal te keet-etawan. Ne peendiyaa nu sikandan te Balungbalung ne Temuwanan, wey pasasindeha nu sikandan diye duma keykew.


text:
Egpamaneug a diye eyew egpakiglalag keykew. Ne egbaaren ku ka Panisingan ne imbehey ku keykew wey igbehey ku kandan eyew egbulihan ka nikandan te pegtanggu te me kabuhalan ni Israil.


text:
Ne kahii nu ka keet-etawan, ‘Matulusa niyu ka pegkeetew niyu su kaaselem ne aldew duen e ngalap ne egkakeen niyu. Narineg te Magbebaye ka pegpaninehew niyu wey ka pegkahi niyu te egkeupian kew ne egkeen te ngalap, wey ka pegkahi niyu te meupiya pad ka keugpe niyu diye te Ihiptu. Purisu egbehayan kew kaaselem te Magbebaye ne Manama te ngalap ne egkakeen niyu.


text:
Ne kene ne senge-kaaldew re ne egpakakeen kew kayi wey ke daruwa naa wey ke lalimma naa wey ke sapulu naa wey ke daruwa ne pulu (20) naa ne aldew,


text:
ke kene, senge-bulan iya. Egbehayan ku sikaniyu taman te egkasengit kew wey kene kew e egkengeupian ne egkeen kayi, su imbalahad e ma nikaniyu se migduma-ruma kaniyu wey migsinehew kew wey migkahi keddi te meupiya pad perem ke ware kew mig-awe puun te Ihiptu.’ ”<pb/>


text:
Piru migkahi si Muwisis diye te Magbebaye, “Hen‑em ne gatus ne libu (600,000) ka langun ne etew ne migduma keddi, wey kuntee migkahi ka te egbehayan nu sikandan te ngalap ne egkakeen dan te senge-bulan?


text:
Minsan pad eglapeen ney ka langun ne karniru wey me baka ney wey ke egbiyaleen ney naa ka langun ne isda diye te dahat, eleg naa seini kandan?”<pb/>


text:
Ne ingkahiyan te Magbebaye si Muwisis, “Migsuman-suman ke buwa ne kene ku egkeyimu sika? Egkakita nu kuntee ne egkeyimu ku ke nekey ka ingkahi ku.”<pb/>


text:
Purisu miglihawang si Muwisis wey ingkahiyan din e ka keet-etawan te ingkahi kandin te Magbebaye. Ne inlibulung din e ka pitu ne pulu (70) ne me igbuyag wey impalingut din pasasindeha diye te Balungbalung ne Temuwanan.


text:
Ne migpamaneug ka Magbebaye ne migpeiling te gapun wey migpakiglalag ki Muwisis. Ne ingkuwa te Magbebaye ka duma ne Panisingan ne diye te ki Muwisis, wey imbehey diye te pitu ne pulu (70) ne pangulu. Te narawat dan e seini, migpanagne sikandan ne iling te prupita piru kasabeka re seeye neyitabu.<pb/>


text:
Ne due daruwa ne etew ne egngaranan ki Ildad wey ki Midad ne inlagkes te eglista isip me pangulu, piru ware sikandan nekeendiye te Balungbalung ne Temuwanan, su diye de mule sikandan te kampu, piru nabehayan degma sikandan te Panisingan wey migpanagne degma sikandan diye te kampu.


text:
Ne due sabeka ne lukes-lukes ne migpallahuy diye ki Muwisis wey migkahi, “Migpanagne ensi Ildad wey si Midad diye te kampu.”<pb/>


text:
Ne migkahi si Huswi ne anak ni Nun wey talagbulig ki Muwisis puun pad te pegkabate din, “Ahalen, pape-peenenga nu sikandan.”<pb/>


text:
Piru migtabak si Muwisis, “Nalaggew ke naa ke nekey ka egkatamanan te pegkapangulu ku? Para keddi, egkeupian a mule perem ne egkeyimu ne prupita ka langun ne keet-etawan te Manama wey egbehayan te Panisingan din.”


text:
<br/><t>Ka peg-peuyan te Manama te me puhu</t><br/>Ne migpeuyan ka Magbebaye ne Manama te kalamag puun te dahat wey mig-uyan te susuluhi ne puhu. Ne miglingut seini migmanlatun diye te ingkekampuwan dan. Ne hep‑at ne dangew ka katikangan kayi puun te tane. Ne ka kaluahan te impanlatunan kayi, senge-kaaldew ka peggipanew peendiye te tagse kilid ke egtaleen seini.


text:
Ne migmanlihawang ka keet-etawan wey migmandakep te me puhu te intiru ne aldew wey marusilem, wey te seup pad man‑e ne aldew. Ne ware minsan sabeka ne nakarakep te de-deisek de te sabeka ne libu (1,000) ne kilu. Ne impalingut dan seini immandampil diye te kampu.


text:
Piru te diye pad te be‑be dan ka ngalap wey ware pad naabeleng, amana nabelu kandan ka Magbebaye, wey impeuyanan din sikandan te dalu wey migpatey ka masulug ne etew.


text:
Purisu ingngaranan ka seeye ne inged te Kibrut-Hataaba<n>Te Hibruwanen: iyan igpasabut te ngaran ne “Kibrut-Hataaba” ka “Lebenganan te me halamlamen.”</n> su diye ma iglebeng ka me etew ne me halamlamen.


text:
Ne puun te Kibrut-Hataaba, nangipanew e man‑e ka me kabuhalan ni Israil peendiye te Hasirut wey diye pad man‑e sikandan nangekampu.<pb/>


text:
<br/><t>Ka peglegpad ki Miryam</t><br/>Taheed te diye sikandan te Hasirut, inderew‑ey enni Miryam wey ni Aarun si Muwisis su migpangasawa ma sikandin te malitan ne matig-Kusi.


text:
Migkahi sikandan, “Si Muwisis bu re iya mule ka egpakiglalahan te Magbebaye ne Manama? Kene bes naa degma sikandin egpakiglalag kanta?” Piru narineg seeye te Magbebaye.


text:
Te sikan de, ingkahiyan te Magbebaye ensi Muwisis, si Miryam, wey si Aarun, “Lihawang kew ka tatelu, wey hendiye kew te Balungbalung ne Temuwanan.” Ne migmanlihawang e sikandan se tatelu.


text:
Ne migpamaneug ka Magbebaye pinaahi te gapun ne iling te sungkaleg, wey migsasindeg diye te gumawan te Balungbalung ne Temuwanan. Ne in-umew rin e ensi Aarun wey si Miryam. Ne migparani e sikandan se daruwa.


text:
Ne ingkahiyan sikandan te Magbebaye, “Pammineg kew! Ke due prupita te Magbebaye due te kaniyu, egpeila a kandin pinaahi te igmakita wey egpakiglalag a kandin pinaahi te me taheinep.


text:
Piru kene ne iling due ne paahi ka pegpakiglalag ku te suluhuanen ku ne si Muwisis. Sikandin ka impiyalan ku te pegpangulu te keet-etawan ku.


text:
Egpatangtangkeey key ka egpalalahey te klaru wey kene ne pinaahi te me lalag ne malised ne egsabuten, wey nakita a nikandin. Ne mania te ware kew naaldek ne egderew‑ey kandin?”<pb/>


text:
Te warad e ka gapun diye te dibabew te Balungbalung ne Temuwanan, in-ibung e si Miryam wey migmaangkag e ka laplap din. Te pegpitew ni Aarun, nakita rin ne in-ibung e si Miryam.


text:
Ne migkahi si Aarun ki Muwisis, “Ahalen ku, kene key re ubag nikeykew legpari tenged te keungelan ne neyimu ney wey nakasale key.


text:
Kene nu ituhut ne egpekeiling e si Miryam te bate ne miglesut ne migpatey e wey namewu e ka liware te lawa.”<pb/>


text:
Ne migpeyimmimenew si Muwisis te Magbebaye ne Manama te migkahi, “He Manama, bawii nu re ubag si Miryam.”<pb/>


text:
Piru ingkahiyan te Magbebaye si Muwisis, “Ke egkulepaan te amey ni Miryam ka ulaula rin, eg-antusen din ka keyilawan te pitu ne aldew. Purisu palihawanga nu sikandin te kampu te pitu ne aldew. Ne peglihad te pitu ne aldew, henduen pad man‑e ne egpakaseled sikandin te kampu.”


text:
Purisu impalihawang e te kampu si Miryam te pitu ne aldew. Ne ware nangipanew ka keet-etawan taman te impaseled e man‑e si Miryam.


text:
Pegkeimpus dutu, mig-awe e man‑e sikandan diye te Hasirut, wey diyad man‑e nangekampu te disirtu, diye te Paran.<pb/>


text:
<br/><t>Ka me talag-iipat</t><br/><br/><t>(Diy. 1:19-33)</t><br/>Ne ingkahiyan te Magbebaye ne Manama si Muwisis,


text:
“Suhu ka te me etew ne egpeiipaten diye te Kanaan—ka tane ne igbehey ku te me kabuhalan ni Israil. Keilangan ne ka tagse etew ne egsuhuen nu, sikan de se me pangulu te tagse tribu ni Israil.”


text:
Ne intuman ni Muwisis ka insuhu kandin te Magbebaye; insuhu din ka me pangulu te tagse tribu ni Israil, puun te disirtu, diye te Paran.


text:
Sikandan ka insuhu ni Muwisis ne egpeiipaten diye te tane te Kanaan. Ne inliwanan ni Muwisis ki Huswi ka ngaran ni Husiyas ne anak ni Nun.<pb/>


text:
Te ware pad sikandan paligkata ni Muwisis eyew te peg-iipat diye te tane te Kanaan, impanagtahaan din pad sikandan te migkahi, “Pangendiye kew te inged te Nigib, wey panakereg kew diye te bubungan,


text:
wey pitawa niyu ke mamenu ka tane diye, wey ke me makeseg naa ka me etew diye wey ke magguye, ke masulug naa sikandan wey ke pila-pila re.


text:
Pitawa niyu ke nekey ne klasi te inged ka impangugpaan dan—meupiya naa wey ke mareet. Mamenua ka me lungsud dan wey ke kampu naa—impalingutan naa te malig‑en, makepal, wey matikang ne alad wey ke ware,


text:
ke meupiya naa ka tane diye wey ke kene, ke duen naa me kayu wey ke ware. Ne panihuru kew ne egpekeuyan kew te me behas te kayu ne egkakeen te peg-uli niyu.” Te seeye ne timpu iyan pegkekeyinuhi te me behas te paras.<pb/>


text:
Purisu nangendiyad e sikandan wey inleuy ran e ka tane puun te disirtu, diye te Sin, taman te Rihub ne marani te Hamat.


text:
Ne nangendiyad sikandan te inged te Nigib taman te nekeuma sikandan diye te siyudad te Hibrun, ka nangugpaan enni Ahiman, ni Sisay, wey ni Talmay ne me kabuhalan te eleggasi ne egngaranan ki Anak. (Impasasindeg ka Hibrun seled e te pitu ne leg‑un te ware pad ipasasindeg ka siyudad te Suwan diye te Ihiptu.)


text:
Te pegginguma ran diye te bangalug ne egngaranan te Iskul, migpanempug sikandan te me pungpung te paras ne due me behas wey inyayungan te tigdaruwa ne etew. Nanguyan degma sikandan te me prutas ne granada wey me iggira.


text:
Ingngaranan ka seeye ne bangalug te Iskul<n>Te Hibruwanen: ka Iskul iyan igpasabut ka “me pungpung te paras.”</n> tenged te me pungpung te me paras ne impanempug te me kabuhalan ni Israil diye.<pb/>


text:
nanlibed e sikandan diye ki Muwisis wey ki Aarun wey te keet-etawan te Israil diye te Kadis, ka disirtu, diye te Paran. Ne impangguhuran dan e ka keet-etawan te nakita ran, wey impapitew ran pad man‑e ka impanguyan dan ne me prutas.


text:
Ne migkahi sikandan, “Inleuy ney ka tane ne impeendiyaan niyu kanami wey meupiya amana seeye ne tane wey seini red iya ka me prutas diye.


text:
Piru maddesen ka me mahinged diye, wey malluag ka me siyudad dan ne impalingutan te malig‑en, matikang, wey makepal ne alad. Nenakita ney degma diye ka me kabuhalan ni Anak.


text:
Ne ka me Amalikanen, iyan nangugpe te inged te Nigib. Ne ka me Hitihanen, me Hibusihanen, wey me Amurihanen, diye nangugpe te me bubungan. Ne ka me Kanaanen, diye nangugpe te ilis te dahat wey te ilis te Weyig ne Hurdan.”<pb/>


text:
Piru impape-peeneng ni Kalib ka keet-etawan ne egmanagsahukul diye te tangkaan ni Muwisis wey ingkahiyan, “Keilangan ne eggendiye kid kuntee ka eglusud wey eg-ahawen ta ka tane su egkaahew ta iya seini.”<pb/>


text:
Piru ka me etew ne migduma ki Kalib te mig-iipat migkahi, “Kene ta egkatalu sikandan su madmaresen sikandan kanta!”


text:
Ne in-empet dan te egguhud te me kabuhalan ni Israil ka seini se ubat ne guhuren meyitenged te tane ne in-iipatan dan wey migkahi sikandan, “Ka tane ne in-iipatan ney, kene egpakabehey te dakel ne egkahaani eyew egkakeen te me etew, wey mallangkew wey derakel amana ka me etew ne nakita ney diye.


text:
Nenakita ney degma diye ka me eleggasi ne me kabuhalan ni Anak. Egmekeiling de te me talangas ka peggeram-geram ney te pegkeetew ney wey iling ded degma ka pegpitew ran kanami.”<pb/>


text:
<br/><t>Ka pegsagsahukul te me kabuhalan ni Israil</t><br/>Ne migmanguleyi wey migpandalawit ka langun ne kabuhalan ni Israil te seeye ne karusileman tenged te kalaggew.


text:
Ne migsagsahukul sikandan ki Muwisis wey ki Aarun te migkahi, “Meupiya pad perem ke migpatey key e diye te Ihiptu wey ke kayi naa te disirtu!


text:
Mania te eg-uyanen key pad te Magbebaye te seeye ne tane eyew re egpatey te gira wey egpandakepen ka asawa ney wey me anak ney ne dereisek pad? Meupiya pad mule ke eglibed key e diye te Ihiptu.”


text:
Ne migmalalahey sikandan ne migkahi, “Eg-alam ki te egpangulu kanta wey eglibed kid diye te Ihiptu.”<pb/>


text:
Ne miglangkeb ensi Muwisis wey si Aarun diye te tangkaan te langun ne kabuhalan ni Israil ne migmanlibulung.


text:
Ne inggisi ni Huswi ne anak ni Nun wey ni Kalib ne anak ni Hipuni ka me kumbale dan tenged te kalaggew. Sikandan se daruwa ka migduma te peg-iipat.


text:
Ne ingkahiyan dan ka langun ne kabuhalan ni Israil ne migmanlibulung, “Meupiya ma amana ka tane ne inleuy wey in-iipatan ney.


text:
Ke nahale ka Magbebaye kanta, eg-uyanen ki nikandin diye te sika ne tane ne dakel se eg-uma<n>Te Hibruwanen: tane ne egtulayasan te gatas wey teneb.</n> wey igbehey rin sika kanta.


text:
Kene kew re sukul te Magbebaye. Ne kene kew kaaldek te me etew diye su egkatalu ta iya sikandan. Ware egpakabulig kandan, piru egbulihan ki mule te Magbebaye. Purisu kene kew kaaldek kandan.”


text:
Piru egkeupian nasi ka me kabuhalan ni Israil ne egbebatuwen dan ensi Muwisis wey si Aarun. Ne sahuhune ne migpapitew te me kabuhalan ni Israil ka katelesan te Magbebaye diye te Balungbalung ne Temuwanan.<pb/>


text:
<br/><t>Ka peghangyu ni Muwisis te Manama</t><br/>Ne ingkahiyan te Magbebaye si Muwisis, “Ken‑u bes naa mule egkataman ka pegsamsamili keddi te me kabuhalan ni Israil? Kene buwa iya mule sikandan egpalintutuu keddi minsan pad te langun ne kein-inuwan ne inggimu ku diye te kandan?


text:
Egpeuyanan ku te karereetan ka me kabuhalan ni Israil wey egpangimatayan ku sikandan. Piru eggimuwen ku sikeykew ne dakel ne nasud ne madmaresen pad kandan.”<pb/>


text:
Piru ingkahiyan ni Muwisis ka Magbebaye, “Ne nekey naan e ka igpakalalag te me Ihiptuhanen ke egkanengnengan dan seini? Nakanengneng sikandan ne impalihawang nu ka me kabuhalan ni Israil puun te Ihiptu, pinaahi te geem nu.


text:
Ne emun ke egdereetan nu ka keet-etawan nu, egguhuran te me Ihiptuhanen ka me Kanaanen. Ne nakanengneng e ka me Kanaanen ne keet-etawan key nikeykew, wey migpapitew ka kanami. Ne nakanengneng sikandan ke immenu key nikeykew te egduma pinaahi te gapun ne egpekeiling te sungkaleg te timpu te maaldew, wey te hapuy ne egpekeiling te sungkaleg te timpu te marusilem.


text:
Ne kuntee, emun ke egpangimatayan nu ka keet-etawan nu, egpakakahi ka me nasud ne nakataha te kabantug nu,


text:
‘Tenged te kene egkeyimu te Magbebaye ka peg-uyan te seini se keet-etawan diye te tane ne insaad din, sikan naa ka impangimatayan din e sikandan diye te disirtu.’


text:
‘Kena a mahaan egkabelu wey dakel se geyinawa ku ne kene egkabalbalawan; mapasayluwen a te me sale te me etew. Piru egdusaan ku ka nenakasale taman te igkatelu wey igkeep‑at ne kabuhalan.’


text:
Ne sumale te karakel te geyinawa nu ne kene egkabalbalawan, migpeyid‑u-hid‑u a keykew ne egpasayluwen nu seini se keet-etawan, iling te pegpasaylu nu kandan puun te peglihawang dan te Ihiptu.”<pb/>


text:
igsaad ku ne ware minsan sabeka kandan ne egpekeendiye te tane ne insaad ku te me kaap-apuan dan. Su minsan nakita ran e ka karesen ku wey ka me kein-inuwan ne inggimu ku diye te Ihiptu wey diye te disirtu, layun e red iya man‑e nikandan el-elehi wey wara a nikandan palintutuuwi.


text:
Kene sikandan egpekeendiye te tane ne insaad ku te me kabuybuyahan dan. Ware minsan sabeka te migsamsamili keddi ne egpakaseled te seeye ne tane.


text:
Piru ka suluhuanen ku ne si Kalib, egpaseleren ku mule te tane ne inleuy rin su kene ma mule sikandin ne iling te duma, wey mapahetpet mule ka pegpalintutuu rin keddi. Ne diyad e egmangugpe ka me kabuhalan din.


text:
Ne kene kew pa leus su duen pad me Amalikanen wey me Kanaanen ne nangugpe diye te me napu. Ne libed kew naan pa kaaselem diye te disirtu, wey ikul kew te dalan ne migpabulus diye te Malalab ne Dahat.”<pb/>


text:
<br/><t>Ka peglegpad te me sagsahukulen</t><br/>Ne ingkahiyan e man‑e te Magbebaye ne Manama si Muwisis wey si Aarun,


text:
“Ken‑u bes naa mule egpeeneng-eneng seini se me etew ne maddeet se hinimuwan? Narineg ku ka me pegsagsahukul ran keddi.


text:
Purisu kahii nu sikandan te migkahi a se neuyag ne Magbebaye, ‘Eggimuwen ku iya due te kaniyu ka ingkahi niyu.


text:
Egpatey kew kayi te disirtu su migsagsahukul kew ma keddi; ware minsan sabeka kaniyu ne puun te daruwa ne pulu (20) se idad wey buyag-buyag ne egpakaseled te seeye ne tane ne insaad ku,


text:
Ne ka ingkahi niyu ne egpandakepen ne dereisek pad ne me anak niyu, egpanguyanen ku mule diye te seeye ne tane ne insamsamilian niyu. Ne egkaangken dan e mule seini.


text:
Ne ka me anak niyu egkengeyimu ne talagbantey te me karniru kayi te disirtu taman te hep‑at ne pulu (40) ne leg‑un. Ne eg-antus sikandan taman te egpatey kew langun su ware kew ma migmatinumanen keddi.


text:
Ne iling ne hep‑at ne pulu (40) ne aldew ka peg-iipat niyu diye te seeye ne tane, eg-antus kew degma taman te hep‑at ne pulu (40) ne leg‑un tenged te me sale niyu—tigsabeka ne leg‑un ka tagse aldew. Ne egkanengnengan niyu ke mamenu ka langet ku te langun ne egsukul keddi.


text:
Sikeddi ka Magbebaye ne Manama ka miglalag kayi. Ne eggimuwen ku iya seini kayi te maddeet ne me etew ne nasabeka ka egsukul keddi. Egpatey iya sikandan langun kayi te disirtu.’ ”<pb/>


text:
Ne ka sapulu ne etew te insuhu ni Muwisis te peg-iipat diye te tane te Kanaan, migmanlibed ne nanguyan te ubat ne guhuren ne iyan egpuunan ne migsagsahukul ka me kabuhalan ni Israil diye te Magbebaye.


text:
Ka seeye ne me etew ne mig-uyan te ubat ne guhuren, migpatey diye te tangkaan te Magbebaye tenged te dalu.


text:
Te sapulu wey daruwa (12) ne etew ka nangiipat te tane, si Huswi re ne anak ni Nun, wey si Kalib ne anak ni Hipuni ka ware migpatey.<pb/>


text:
<br/><t>Ka peglusud te me kabuhalan ni Israil ne natalu sikandan</t><br/><br/><t>(Diy. 1:41-46)</t><br/>Te impangguhuran e ni Muwisis ka me kabuhalan ni Israil te ingkahi te Magbebaye, miglungku e amana sikandan.


text:
Ne migselem-selem sikandan nangenew te seup ne aldew, wey migpanakereg e diye te bubungan. Ne migkahi sikandan, “Seini key e, wey andam key e ne eggendiye te tane ne insaad te Magbebaye. Eg-angkenen ney ne nakasale key.”<pb/>


text:
Piru migtabak si Muwisis, “Piru mania te egsupaken niyud e man‑e ka suhu te Magbebaye ne egpaliberen kew pad nikandin diye te inged ne ware mig-ugpe? Kene kew iya eglampus!


text:
Kene kew pabulus ka eglusud su kene kew egdumaan te Magbebaye wey egkatalu kew iya te me kuntere niyu.


text:
Ke egsukulan kew te me Kanaanen wey me Amalikanen, egkahule kew iya; kene kew egdumaan te Magbebaye su insupak niyu ma sikandin.”<pb/>


text:
Piru migpaalag-alag iya sikandan miglusud diye te me bubungan te Kanaan minsan ware migduma si Muwisis wey ware dan uyana ka Tahuanan te Kasabutan.


text:
Ne migtupang ka me Amalikanen wey me Kanaanen ne mig-ugpe diye te me bubungan ka egsukul, wey natalu iya ka me kabuhalan ni Israil wey impanlupug taman te Hurma.<pb/>


text:
<br/><t>Ka me balaud meyitenged te igmanubad</t><br/>Ne ingkahiyan te Magbebaye ne Manama si Muwisis,


text:
“Kahii nu ka me kabuhalan ni Israil: Emun ke egginguma kew e diye te tane ne igbehey ku kaniyu eyew eg-ugpaan niyu,


text:
panubad kew diye te Magbebaye te egtutungen ne igpanubad puun te me karniru niyu wey ke me baka naa. Igpanubad sika ne egtutungen, eyew te pegtuman te panaad wey ke me dasag naa para te Magbebaye, wey ke para naa te me sahakeen. Ne ka lansi te sika ne igpanubad ka igkeemuti te Magbebaye.


text:
Emun ke lukesan ne karniru ka igpanubad niyu, patapiki niyu sika te hep‑at ne kilu te meupiya ne klasi te harina ne linuyang te senge-litru wey liware ne mentika.


text:
Ne emun ke egpanubad kew te turu ne baka diye te Magbebaye eyew te pegtuman te panaad wey ke igpanubad naa para te keupianan,


text:
keilangan degma ne egpatapikan niyu sika te hen‑em ne kilu te meupiya ne klasi te harina ne linuyang te daruwa ne litru ne mentika.


text:
“Sika ka eggimuwen niyu te tagse turu ne baka, wey ke lukesan naa ne karniru ne buyag e, wey ke lukesan naa ne karniru ne nati pad, wey ke kambing naa.


text:
Ne ka langun ne diye neetew te Israil wey diye migtulin ne egpanubad te egtutungen isip meemut ne egpakapahale te Magbebaye, keilangan ne eg-ikul te sika langun ne me balaud.


text:
Ne emun ke due lapu ne migtaheed de mig-ugpe due te kaniyu wey ke kenad naa eg-awe ne egkeupian degma ne egpanubad te egtutungen isip pegpahale te Magbebaye, keilangan ne eg-ikul sikandin te sika ne me balaud.


text:
Sikaniyu se me kabuhalan ni Israil wey ka me lapu, nenekeg-iling kew re te pegtengteng ku, wey nekeg-iling de ka me balaud ne eg-ikulen niyu. Me balaud seini ne ware egtamanan ne keilangan ne eg-ikulen niyu wey te mewuri ne egkabuwad ne me kabuhalan niyu.


text:
Ka sika ne me balaud wey me suhu, keilangan ne egtumanen niyu wey te me lapu ne mig-ugpe due te kaniyu.”<pb/>


text:
kaayun ne egkeen kew te me pinamula diye. Piru keilangan ne egteil kew te ighalad niyu te Magbebaye.


text:
Halad kew te an-anayan ne paan ne inggimu puun te linuyang niyu ne harina iling te peghalad niyu te trigu puun te diekanan.


text:
Halad kew diye te Magbebaye ne Manama puun te an-anayan ne linuyang niyu ne harina. Iling due ka eggimuwen te langun ne kabuhalan niyu.<pb/>


text:
“ ‘Piru panunggiling ke ware niyu tuyui ne nakasupak kew te sabeka te seini ne me suhu ne imbehey ku kaniyu pinaahi ki Muwisis,


text:
wey ke ware minsan sabeka ne nakanengneng kayi, keilangan ne eg-uyan ka langun ne keet-etawan te sabeka ne nati ne turu ne baka isip egtutungen ne igpanubad, wey ka lansi due ka igkeemuti te Magbebaye. Ne egpatapikan seini te binu wey harina. Ne eg-uyan man‑e sikandan te lukesan ne kambing isip igpalangesa ne ig-awe te sale.


text:
Ne ka talagpanubad ka egpalangesa eyew ig-awe te sale te langun ne keet-etawan. Egpasayluwen ku sikandan su ware dan ma tuyui ne nakasupak, wey mig-uyan pad man‑e sikandan te igpanubad ne egtutungen.


text:
Egpasayluwen ku ka langun ne kabuhalan ni Israil lagkes ka me lapu ne migmanlemung su narahabas ma ka langun te sale ne ware tuyui.<pb/>


text:
“ ‘Piru ke sabeka re ne etew ka nakasale te ware tuyui, keilangan ne eg-uyan sikandin te sabeka ne beyan ne nati ne kambing ne sabeka pad ne leg‑un se kabuyahi isip panubad ne ig-awe te sale.


text:
Ne ka talagpanubad ka egpalangesa diye te tangkaan te Magbebaye ne Manama, eyew te peg-awe te sale te etew ne nakasale te ware tuyui, wey egpasayluwen sikandin.


text:
Nekeg-iling de ka tulumanen para te nenakasale ne ware tuyui—me kabuhalan ma ni Israil wey se me lapu.


text:
Piru ka minsan hentew ne egpakasale te intuyuan, kabuhalan ma ni Israil wey se lapu ne egbaley-baley keddi, ka sika ne etew kenad e eg-isipen ne duma niyu pad,


text:
su insamsamilian din ma ka lalag ku wey insupak din ka suhu ku. Kenad e sikandin eg-isipen ne duma niyu pad. Sikandin ded ka egpuunan te peg-antus din tenged te sale din.’ ”<pb/>


text:
<br/><t>Ka etew ne migsupak te Aldew te Peggimeley</t><br/>Taheed te diye pad ka me kabuhalan ni Israil te disirtu, nakakita sikandan te etew ne migpangayu te Aldew te Peggimeley.


text:
Ne in-uuyan sikandin te me etew ne nakakita kandin diye te engki Muwisis wey ki Aarun wey te langun ne kabuhalan ni Israil.


text:
Ne imprisu ran sikandin su ware ma sikandan nakataha ke nekey ka eleg ne eggimuwen dan diye te kandin.


text:
Ne ingkahiyan te Magbebaye ne Manama si Muwisis, “Keilangan ne eggimatayan ka sika ne etew! Ipabatu nu sikandin te keet-etawan diye te lihawangan te kampu.”


text:
Purisu in-uuyan e sikandin te keet-etawan diye te lihawangan te kampu wey imbebatu e taman te migpatey, sumale te insuhu te Magbebaye.<pb/>


text:
<br/><t>Ka me palungpung te kumbale</t><br/>Ne insuhu te Magbebaye si Muwisis ne egpakahiyan ka me kabuhalan ni Israil,


text:
“Himuwi niyu te me palungpung ka me sidsid te me kumbale niyu wey panahui niyu te malugtem ne bula-bula ka tagse palungpung. Sika ka eggimuwen te langun ne kabuhalan niyu.


text:
Ka sika ne me palungpung ka egpasuman-suman kaniyu te langun ne suhu te Magbebaye eyew egtumanen niyu. Ne tenged kayi, kene ne iyan niyu egtumanen ka igkeupii niyu ne eggimuwen, wey ka igkengeeyami niyu ne iyan egpakapanulu kaniyu ne egmasinupaken.


text:
Pinaahi te sika ne me palungpung, egpakasuman-suman kew te pegtuman te langun ne suhu te Magbebaye wey egmatulus kew e diye te Manama niyu.


text:
Sikeddi ka Magbebaye niyu, ne migpalihawang kaniyu puun te Ihiptu eyew egkeyimu ne Manama niyu. Sikeddi iya ka Magbebaye, ne Manama niyu.”<pb/>


text:
<br/><t>Ka pegsukul enni Kura</t><br/>Sabeka ne aldew, migsukul ki Muwisis si Kura, ka lukes ne anak ni Isar ne anak ni Kuhat ne anak ni Libi. Duma rin te migsukul ka me sakup te me kabuhalan ni Rubin ne ensi Datan wey si Abiram ne me anak ni Iliyab, wey si Un ne anak ni Pilit.


text:
Migsukul sikandan ki Muwisis duma te 250 ne me lukes ne neila ne me pangulu te me kabuhalan ni Israil.


text:
Migsabeka sikandan wey ingkahiyan dan si Muwisis wey si Aarun, “Suble e seini se inggimu niyu kanami! Mania te igpalabew-labew niyu ka pegkeetew niyu te langun ne keet-etawan te Magbebaye ne Manama, te in-alam ma degma te Manama ka keet-etawan, wey migduma sikandin kandan?”<pb/>


text:
Ne ingkahiyan din si Kura wey ka langun ne duma ne migsukul kandin, “Kaaselem te maselem, igpapitew te Magbebaye ke hentew ka kandin wey hentew ka matulus. Ne egpeparaniyen din diye te tangkaan din ka etew ne eg-alamen din.


text:
wey tahui niyu seini te hapuy wey insinsu diye te tangkaan te Magbebaye. Ne ka etew ne eg-alamen te Magbebaye, iyan eg-isipen ne matulus. Sikaniyu se me kabuhalan ni Libi ka migsuble e.”<pb/>


text:
Ne migpabulus-bulus pad man‑e si Muwisis ka migkahi ki Kura, “Pammineg kew kayi me kabuhalan ni Libi!


text:
Kene bes naan pad ne eleg para kaniyu ne sikaniyu ka in-alam te Magbebaye puun te langun ne kabuhalan ni Israil, eyew egpakaparani kew kandin pinaahi te pegtrabahu diye te Matulus ne Balungbalung, wey egpakabulig te keet-etawan?


text:
In-alam kew nikandin wey ka langun ne karumaan niyu ne me kabuhalan ni Libi eyew egpakaparani kew diye te tangkaan din. Ne kuntee, eg-awes kew pad iya man‑e ne egkeyimu ne me talagpanubad?


text:
Hentew kun bes naa ubag si Aarun ne insagsahukulan niyu? Iyan niyu insagsahukulan ka Magbebaye.”<pb/>


text:
Ne impeumew ni Muwisis si Datan wey si Abiram ne me anak ni Iliyab. Piru migkahi re iya sikandan, “Kene key eggendue!


text:
Kene bes naan pad ne eleg ka pegpalihawang nu kanami puun te Ihiptu ne meupiya ne tane ne dakel se eg-uma,<n>Te Hibruwanen: tane ne egtulayasan te gatas wey teneb.</n> eyew egpatey key kayi te disirtu? Ne kuntee, egpalabew-labew ke pad iya man‑e kanami?


text:
Ne timul pad, ware key nikeykew uyana diye te meupiya ne tane wey dakel se eg-uma wey ke impamehayan key naa nikeykew te egkapanunud ne me kamet wey me parasan. Ne kuntee, eglimbungan key pad iya man‑e nikeykew?<n>Te Hibruwanen: egpamuturan nu pad iya man‑e ka keet-etawan?</n> Kene key eggendue!”<pb/>


text:
Ne nalanglangetan si Muwisis wey ingkahiyan din ka Magbebaye, “Kene nu pandawata ka ighalad dan. Ware ingkuwa ku ne minsan sabeka ne asnu puun kandan, wey ware minsan sabeka kandan ne impasakitan ku.”<pb/>


text:
Ne ingkahiyan ni Muwisis si Kura, “Hendiye ka kaaselem te tangkaan te Magbebaye diye te Balungbalung ne Temuwanan, duma te langun ne me duma nu, wey eggendiye degma si Aarun.


text:
Ne ka tagse sabeka te 250 ne me duma niyu, keilangan ne eg-uyan te tahuanan te insinsu, wey keilangan ne egtahuan dan seini te insinsu wey ighalad dan diye te Magbebaye. Ne sikeykew degma wey si Aarun, uyan kew degma te tahuanan te insinsu.”


text:
Purisu migkuwa te tahuanan te insinsu ka tagse sabeka, wey intahuan dan seini te hapuy wey insinsu, wey migmanasindeg sikandan duma ki Muwisis wey ki Aarun diye te gumawan te Balungbalung ne Temuwanan.


text:
Te nalibulung e ni Kura ka langun ne me duma rin te migsukul ki Muwisis wey ki Aarun, sahuhune ne migpapitew te langun ne miglibulung ka sisil-awi ne katelesan te Magbebaye diye te Balungbalung ne Temuwanan.


text:
Piru migmanlangkeb ensi Muwisis wey si Aarun wey migkahi, “He Manama, ka Manama ne migbehey te umul te langun ne etew, egkabelu ke bes naa te langun te sabeka man de ne etew ka nakasale?”


text:
“Kahii nu ka keet-etawan ne nalibulung te egpepariyuen te me balungbalung enni Kura, ni Datan, wey ni Abiram.”<pb/>


text:
Ne ingkahiyan din ka keet-etawan, “Pariyu kew te me balungbalung te seini se me etew ne maddeet, wey kene kew samsam te minsan nekey ne kandan, su kema ke igpakalagkes kew te eglegpad tenged te me sale dan.”


text:
Purisu migpariyu e ka keet-etawan puun te me balungbalung enni Kura, ni Datan, wey ni Abiram. Ne miglihawang si Datan wey si Abiram puun te me balungbalung dan wey migmanasindeg diye te gumawan duma te me asawa wey me anak dan.<pb/>


text:
Ne ingkahiyan ni Muwisis ka me kabuhalan ni Israil, “Te seini ne paahi, egkanengnengan niyu ne ka Magbebaye ka migsuhu keddi te seini ne me himu wey kene ne keddi ne pegbuut.


text:
Ke egpatey ka seini ne me etew te iling ded te kamatayen te langun, migpasabut naa ne wara a suhua te Magbebaye.


text:
Piru ke eggimu ka Magbebaye te kein-inuwan wey egbekabeka ka tane wey egkengeulug sikandan langun, wey egmemakalebeng e sikandan ne neuyag pad duma te langun ne kandan, egkanengnengan niyu ne migsukul te Magbebaye ka seini ne me etew.”<pb/>


text:
Te nekeimpus de iya si Muwisis ka miglalag, sahuhune ne migbekabeka ka tane ne immanasindehan enni Datan wey ni Abiram,


text:
wey impangameluk sikandan wey ka me pamilya ran lagkes si Kura wey ka me etew ne duma rin wey ka langun ne kasangkapan dan.


text:
Nekeendiye sikandan ne mannekal te inged te me minatey duma te langun ne karatuan dan. Ne nekegtiem e man‑e ka tane wey naawe e sikandan puun te me kabuhalan ni Israil.


text:
Ne namallahuy ka langun ne kabuhalan ni Israil ne nakalingut ne nakarineg te kuleyian dan, su suman-suman te me kabuhalan ni Israil ne kema ke eg-ameluken degma sikandan te tane.<pb/>


text:
“Kahii nu si Iliyasar, ka anak te talagpanubad ne si Aarun te igpakuwa ka me tahuanan te insinsu puun te hapuy su me matulus seini ne tahuanan, wey ipawahey nu ka baha.


text:
Migmatulus ka me tahuanan te insinsu te peghalad kayi te seeye se nenakasale ne nammatey diye te tangkaan te altar te Magbebaye. Purisu iparekdek nu seini taman te egmanipis wey itel-eb nu seini te altar. Egkeyimu seini ne tuus te pegpaney-paney te me kabuhalan ni Israil.”


text:
Purisu impanguwa ni Iliyasar ne talagpanubad ka me burunsi ne tahuanan te insinsu ne inhalad te seeye se me etew ne impanilaban. Ne impandekdek din e seini wey inggimu ne tel-eb te altar.


text:
Neyimu seini ne tuus te pegpaney-paney te me kabuhalan ni Israil, eyew ware minsan hentew ne kene ne kabuhalan ni Aarun ne egpakarani-rani te altar eyew egtutung te insinsu, su kema ke egpekeiling sikandin ki Kura wey te me duma rin.<pb/>


text:
<br/><t>Ka pegluwas ni Aarun te keet-etawan</t><br/>Piru te seup ne aldew, migmanagsahukul e man‑e ka me kabuhalan ni Israil ki Muwisis wey ki Aarun te migkahi, “Impangimatayan niyu ka me etew te Magbebaye ne Manama.”


text:
Ne taheed te nalibulung ka me kabuhalan ni Israil wey nasabeka ka migsagsahukul ki Muwisis wey ki Aarun, migtangke sikandan te Balungbalung ne Temuwanan, wey nakita ran ne nabukusan seini te gapun, wey miglepew ka katelesan te Magbebaye.


text:
“Pariyu kew te seini ne me etew su eg-aminen ku sikandan te egpangimatey te senge-pele-pele de.”<pb/>Piru migmanlangkeb sikandan se daruwa


text:
wey ingkahiyan ni Muwisis si Aarun, “Kua nu ka tahuanan nu te insinsu wey tahui nu seini te hapuy puun te altar wey tahui nu man‑e seini te insinsu. Ne dagdahawi nu seini uyana diye te me kabuhalan ni Israil wey panubad-tubad ka diye te Magbebaye eyew te peglinis te me sale dan. Nalanglangetan ka Magbebaye wey migbunsud e ka karereetan.”


text:
Ne intuman ni Aarun ka insuhu ni Muwisis, wey migpallahuy sikandin diye te taliware te me kabuhalan ni Israil su migbunsud man e ka karereetan. Ne migtutung si Aarun te insinsu eyew egpasayluwen te Magbebaye ka me kabuhalan ni Israil te me sale dan.


text:
Ne migsasindeg si Aarun diye te taliware te nammatey wey ware nammatey, wey migpeeneng-eneng e ka karereetan.


text:
Te migpeeneng-eneng e ka karereetan, miglibed e man‑e si Aarun diye te ki Muwisis ne diye te gumawan te Balungbalung ne Temuwanan.<pb/>


text:
“Kahii nu ka me kabuhalan ni Israil ne egbehey keykew te sapulu wey daruwa (12) ne tuked—sabeka ne tuked ka egpuun te tagse pangulu te tagse tribu. Ne pasulati nu te ngaran te tagse pangulu ka tuked din.


text:
Iyan nu isulat te tuked ni Libi ka ngaran ni Aarun su sabeka man de ne tuked ka egpuun te pangulu te tagse tribu.


text:
Ne ipanahu nu ka me tuked diye te katangkaan te Tahuanan te Kasabutan diye te Balungbalung ne Temuwanan ne egpakigkitaan ku kaniyu ki Aarun.


text:
Ne egsubingan ka tuked te etew ne eg-alamen ku. Ne te seini ne paahi, egpeeneng-eneng ka me kabuhalan ni Israil ne egsagsahukul keykew.”<pb/>


text:
Purisu inlalahan ni Muwisis ka me kabuhalan ni Israil, wey migbehey kandin te tuked ka tagse pangulu te tagse tribu. Sapulu wey daruwa (12) ka langun ne tuked; sabekeen iya dutu ka tuked ni Aarun.


text:
Ne impanahu e ni Muwisis ka me tuked diye te tangkaan te Magbebaye diye te Balungbalung ne Temuwanan ne intahuan te Tahuanan te Kasabutan.<pb/>


text:
Te pegkamaselem, migseled si Muwisis te Balungbalung ne Temuwanan ne intahuan te Tahuanan te Kasabutan, wey nakita rin ne migsubing mule ka tuked ni Aarun ne puun te me kabuhalan ni Libi; migbubulak seini wey migbebehas te neneyinuhan ne almindras.


text:
Ne impanguyan ni Muwisis diye te lihawangan ka langun ne tuked puun te tangkaan te Magbebaye, wey impapitew rin te me kabuhalan ni Israil. Intengtengan dan seini wey ingkuwe e te tagse pangulu ka tuked din.


text:
Ne ingkahiyan te Magbebaye si Muwisis, “Ilibed nu itahu ka tuked ni Aarun diye te tangkaan te Tahuanan te Kasabutan. Itines nu seini isip tuus te pegsukul. Ne egpatey iya sikandan ke kene sikandan egpeeneng-eneng ka egmanagsahukul keddi.”


text:
su egkapatey ma ka minsan hentew ne egdani-rani re te Balungbalung te Magbebaye. Egpatey key bes iya mule langun?”<pb/>


text:
<br/><t>Ka himu te me talagpanubad wey me Libita</t><br/>Ne ingkahiyan te Magbebaye ne Manama si Aarun, “Sikeykew wey ka me anak nu wey ka me karumaan nu, iyan egpakababa te me sale ne egkeyimu niyu te pegtrabahu niyu diye te Balungbalung ne Temuwanan. Piru sikeykew re wey ka me anak nu ka egpakababa te me sale ne egkeyimu niyu ne due kalabetan te pegkatalagpanubad niyu.


text:
Ne pandumaa nu ka me karumaan nu ne me kabuhalan ni Libi eyew egbulig sikandan keykew wey te me anak nu te egtrabahu diye te Balungbalung ne Temuwanan.


text:
Keilangan ne eggimuwen dan ka me katungdanan dan kaniyu, wey diye te Balungbalung ne Temuwanan. Piru keilangan ne kene sikandan egparani te matulus ne me kasangkapan, wey te altar su ke eggimuwen dan sika egpatey sikandan, wey egpakalagkes ka degma.


text:
Egbulihan kew nikandan wey eggimuwen dan ka katungdanan dan ne iyan ka pegtanggu te Balungbalung ne Temuwanan, wey ka peggimu te langun ne gulinganan diye te seled. Ne keilangan ne warad lein ne egbulig kaniyu.


text:
Himuwa niyu ka me himu diye te Balungbalung ne Temuwanan lagkes ka me himu diye te altar eyew kena ad e egkalangetan te me kabuhalan ni Israil.


text:
In-alam ku ka me karumaan nu ne me kabuhalan ni Libi puun te langun ne kabuhalan ni Israil eyew egpabulihen ku kaniyu. Imbehey ku sikandan kaniyu isip dasag eyew eggimu te me gulinganan diye te Balungbalung ne Temuwanan.


text:
Piru sikeykew re wey ka me anak nu ka egtrabahu isip me talagpanubad. Sikaniyu re ka eggimu te langun-langun ne eggulinganan diye te altar wey diye te Amana ne Matulus ne Sinabeng. Dasag ku kaniyu ka pegkatalagpanubad niyu. Ne eggimatayan ku ka minsan hentew ne kene ne talagpanubad ne egdani-rani te Amana ne Matulus ne Sinabeng.”<pb/>


text:
Ne ingkahiyan te Magbebaye ne Manama si Aarun, “Igbehey ku keykew ka langun ne matulus ne igdasag keddi te me kabuhalan ni Israil. Igbehey ku seini keykew wey te me kabuhalan nu isip baad niyu ne kene egkataman.


text:
Ne seini ka me baad niyu puun te me halad ne ware tutunga ne ingkapanubad e diye te Manama: ka halad ne me pegkeen, ka me halad eyew egkapasaylu ka etew, wey ka me halad tenged te pegsupak. Egkaangken nu seini wey te me anak nu.


text:
Keena niyu seini diye te amana ne matulus ne inged. Egkaayun degma ne egkeen kayi ka langun ne lukes. Ne isipa niyu seini ne amana ne matulus para kaniyu.<pb/>


text:
“Egkaangken nu man‑e isip baad nu ne kene egkataman ka egkayawen ne me halad te me kabuhalan ni Israil. Imbehey ku seini keykew wey te me kabuhalan nu isip baad niyu ne kene egkataman. Ne ka langun ne malinis ne sakup te pamilya nu, lukes ma wey se malitan, egkaayun ne egkeen te seini ne me halad.<pb/>


text:
“Igbehey ku keykew ka amana ne mateles ne mentika, binu, trigu, wey ka an-anayan ne me behas ne ighalad te me kabuhalan ni Israil kayi te keddi.


text:
Egkaangken nu ka langun ne an-anayan ne uma ne eg-uyanen te me kabuhalan ni Israil kayi te keddi puun te tane dan. Ne ka langun ne sakup te pamilya nu ne in-isip ne malinis, egkaayun ne egkeen kayi.<pb/>


text:
“Ne egkaangken nu man‑e ka langun ne panganey ne lukes, etew ma wey se mananap ne ighalad keddi te me kabuhalan ni Israil. Piru keilangan ne igpalekat nu ka me panganey ne lukes ne anak te etew, wey ka me panganey te mananap ne in-isip ne malindit.


text:
Ke sabeka pad ne bulan ka idad te bate, ipalekat nu te lalimma ne buuk ne pelata ne intimbang te timbangan te me talagpanubad.<n>Te Hibruwanen: sikil te balungbalung.</n>


text:
Piru kene nu ipalekat ka panganey ne anak te baka, karniru, wey ke kambing naa su keddiey e sikandan. Ne panlapaa nu sika wey imapesik-pesik nu ka me langesa diye te altar wey tutunga nu ka me tabe isip igpanubad ne egtutungen. Ne ka lansi due ka igkeemuti ku.


text:
Igbehey ku keykew wey te me anak nu isip ware egtamanan ne dasag ka matulus ne me halad te me kabuhalan ni Israil kayi te keddi. Sabeka seini ne kasabutan ne kene egkabalbalawan te ware egtamanan para keykew wey te me kabuhalan nu.”<pb/>


text:
Ne ingkahiyan pad man‑e te Magbebaye ne Manama si Aarun, “Sikaniyu se me talagpanubad, kene kew egpakapanunud te tane te Israil, su sikeddi mismu ka egbehey kaniyu te egkeilanganen niyu.”<pb/>


text:
<br/><t>Ka baad para te me Libita</t><br/>Ne migkahi ka Magbebaye, “Ne meyitenged te me kabuhalan ni Libi, egbayaran ku sikandan te pegtrabahu ran diye te Balungbalung ne Temuwanan. Igbehey ku kandan isip kandan ne baad, ka langun ne igkasapulu ne igbehey te me kabuhalan ni Israil.


text:
Ne puun kuntee, ware minsan hentew te me kabuhalan ni Israil ne egdani-rani te Balungbalung ne Temuwanan, angin e te me talagpanubad wey me Libita. Su egpakasale wey egkapatey ka me kabuhalan ni Israil ne lerew re due ne egdani-rani te Balungbalung ne Temuwanan.


text:
Piru ka me kabuhalan ni Libi ka egtrabahu diye te Balungbalung ne Temuwanan, wey sikandan ka egpakababa ke egpakasale sikandan te pegtrabahu ran diye. Kene egkabalbalawan ka seini ne tulumanen para te langun ne kabuhalan niyu. Ware egkapanunud te me kabuhalan ni Libi ne tane puun te me kabuhalan ni Israil


text:
su igbehey ku ma isip baad dan ka me igkasapulu ne igbehey keddi te me kabuhalan ni Israil. Sikan naa ka migkahi a te ware egkapanunud dan puun te me kabuhalan ni Israil.”<pb/>


text:
<br/><t>Ka me pegpaney-paney para te me Libita</t><br/>Ne ingkahiyan e degma te Magbebaye si Muwisis,


text:
“Kahii nu pa man‑e ka me kabuhalan ni Libi, ‘Emun ke egkarawat niyud ka me igkasapulu ne igbehey kaniyu te me kabuhalan ni Israil, behey kew degma keddi te igkasapulu niyu puun te sika ne igkasapulu isip halad niyu keddi.


text:
Ne eg-isipen ku sika ne halad niyu, iling te halad ne trigu ne egpuun te diekanan, wey ke binu naa ne egpuun te kelesanan te behas te paras.


text:
Sikan naa ka keilangan ne eghalad kew degma kayi te keddi puun te langun ne igkasapulu ne egkarawat niyu puun te me kabuhalan ni Israil. Ne ka igbehey niyu keddi ne ikasapulu, diye niyu ibehey ki Aarun.


text:
Ne keilangan ne iyan niyu igbehey keddi ka amana ne meupiya ne baad puun te langun ne dasag ne egkarawat niyu.


text:
Ne emun ke igpakahalad niyud kayi te keddi ka amana ne meupiya ne baad, kaniyud e ka same, iling te same te uma ne kandin e te talagbasuk ke egpakahalad e sikandin.


text:
Egkaayun ne minsan hendei niyu egkeena duma te pamilya niyu ka baad niyu, su unag niyu ma sika te pegtrabahu niyu diye te Balungbalung ne Temuwanan.


text:
Kene kew egpakasale ke egkeenen niyu seini, ke inhalad niyud diye te Magbebaye ne Manama ka amana ne mateles ne baad. Piru sihuruwa niyu ne kene niyu egkabaley-baley ka me halad te me kabuhalan ni Israil pinaahi te pegkeen te me baad niyu ke ware niyu pad ipakahalad ka keddi ne baad, eyew kene kew egpatey.’ ”<pb/>


text:
<br/><t>Ka abu te malalab ne nati te baka</t><br/>Ne ingkahiyan te Magbebaye ne Manama si Muwisis wey si Aarun,


text:
“Seini pad man‑e ka sabeka ne tulumanen ne igkeupii ku ne eggimuwen niyu: Kahii niyu ka me kabuhalan ni Israil ne keilangan ne egbehey kaniyu te malalab ne beyan ne baka ne ware pad anak, wey ware pad idaru.<n>Te Hibruwanen: ware de due yuggu ne miglepew.</n>


text:
Ne ibehey niyu seini ki Iliyasar ne talagpanubad, wey uyana niyu diye te lihawangan te kampu wey lapaa niyu diye te tangkaan din.


text:
Ne igpaseneb ni Iliyasar te langesa ka kemel din wey igpapesik-pesik din ka langesa te kapapitu diye te katangkaan te Balungbalung ne Temuwanan.


text:
Ne taheed te egtetengteng si Iliyasar, egtutungen ka sika ne baka egtimmana—ka laplap, ka sapu, ka langesa, wey ka me bituka.


text:
Ne egkuwa si Iliyasar te kayu ne sidar, sugpang te isupu, wey te malalab ne lubid wey ig-antug din seini diye te taliware te intutung ne baka.


text:
Ne pegkeimpus due, keilangan ne egpi‑pian ni Iliyasar ka kumbale din wey egpamanihus sikandin. Ne egkaayun e ne egseled sikandin te kampu piru eg-isipen pad sikandin ne malindit taman te marusilem.


text:
Ne ka seeye se migtutung te baka, keilangan degma ne egpami‑pi te kumbale din wey egpamanihus, wey eg-isipen degma sikandin ne malindit taman te marusilem.


text:
Ne iyan egtines te abu te baka ka etew ne in-isip ne malinis. Ne igtines din seini diye te malinis ne tinesanan diye te lihawangan te kampu. Egtinesen seini eyew eggamiten te me kabuhalan ni Israil ne ig-amut te weyig ne eggamiten te peglinis para te peg-awe te sale.


text:
Ne ka seeye se migtines te abu te baka, keilangan degma ne egpami‑pi te kumbale din wey eg-isipen degma sikandin ne malindit taman te marusilem. Ware egtamanan te sika ne balaud para te me kabuhalan ni Israil wey te me lapu ne mig-ugpe duma kandan.”<pb/>


text:
<br/><t>Ka egpakasamsam te minatey</t><br/>“Eg-isipen ne malindit taman te pitu ne aldew ka etew ne egpakasamsam te minatey.


text:
Ne keilangan ne eglinisan din ka pegkeetew rin te igkatelu wey te igkapitu ne aldew pinaahi te weyig ne eggamiten te peglinis, wey eg-isipen e sikandin ne malinis. Piru ke kene din eglinisan ka pegkeetew rin te igkatelu wey te igkapitu ne aldew, kenad e sikandin eg-isipen ne malinis.


text:
Ka minsan hentew ne nakasamsam te minatey, wey ware miglinis te pegkeetew rin, miglindit te Balungbalung te Magbebaye ne Manama. Ne ka sika ne etew eg-isipen e ne kenad ne kabuhalan pad ni Israil. Ne tenged te ware sikandin napespesiki te weyig ne eggamiten te peglinis, egpakapabulus-bulus en iya ka pegkamalindit din.<pb/>


text:
“Ne seini ka balaud ke due etew ne egpatey diye te seled te balungbalung: ka minsan hentew ne egseled te sika ne balungbalung, wey ka minsan hentew ne diye daan te seled, eg-isipen ne malindit taman te pitu ne aldew.


text:
Ne eg-isipen degma ne malindit ka langun ne tahuanan ne ware supe ne diye te seled te seeye ne balungbalung.


text:
Ne eg-isipen degma ne malindit taman te pitu ne aldew ka langun ne diye te lihawangan ne nakasamsam te etew ne inggimatayan pinaahi te kampilan, wey ke namatey naa iling te kamatayen te duma, wey ke nakasamsam naa te tul‑an te etew, wey ke nakasamsam naa te sabalanan.


text:
Ne ka me etew ne nalinditan te sika ne paahi, keilangan ne egkuwa te abu te baka ne intutung eyew ig-awe te sale. Ne igtahu dan seini te tahuanan wey egweyihan dan.


text:
Ne ka etew ne in-isip ne malinis, egkuwa te sugpang te isupu wey igdallut din seini te weyig wey egpapespesikan din ka balungbalung wey ka langun ne kasangkapan diye te seled lagkes ka me etew. Ne egpapespesikan din degma ka etew ne nakasamsam te tul‑an te etew wey ke inggimatayan pinaahi te kampilan wey ke sabalanan naa.


text:
Te igkatelu wey igkapitu ne aldew, egpapespesikan te malinis ne etew ka etew ne in-isip ne malindit. Ne keilangan ne egpi‑pian te etew ne inlinisan ka kumbale din wey egpamanihus sikandin wey eg-isipen e sikandin ne malinis te pegkamarusilem.<pb/>


text:
“Piru ke kene egpanlinis ka etew ne in-isip ne malindit, eg-isipen e sikandin ne kenad ne kabuhalan pad ni Israil su inlinditan din ma ka Balungbalung te Magbebaye ne Manama, wey tenged te ware sikandin napespesiki te weyig ne eggamiten te peglinis, egpakapabulus-bulus en iya ka pegkamalindit din.


text:
Tulumanen seini ne kene egkabalbalawan te ware egtamanan. Ka seeye se egpesik-pesik te weyig ne eggamiten te peglinis, keilangan ne egpami‑pi te kumbale din. Ne ka egsamsam te sika ne weyig, eg-isipen ne malindit taman te marusilem.


text:
Ne ka minsan nekey ne egkahen-genan te etew ne malindit, egmalindit degma, wey ka seeye degma se egpakasamsam kayi, egmalindit degma taman te marusilem.”<pb/>


text:
<br/><t>Ka neneyitabu diye te Kadis</t><br/><br/><t>(Iks. 17:1-7)</t><br/>Te an-anayan ne bulan, nekeuma ka me kabuhalan ni Israil diye te disirtu ne egngaranan te Sin, wey nangekampu sikandan diye te marani te lungsud te Kadis. Ne diyad e migpatey si Miryam wey diye de degma ilebeng.<pb/>


text:
Te seeye ne timpu, ware weyig diye ne egkeinum te me kabuhalan ni Israil. Ne tenged dutu, migsabeka sikandan ka egkuntere ki Muwisis wey ki Aarun.


text:
Ne insenditan dan si Muwisis te migkahi, “Meupiya pad perem ke nakalagkes key e te me duma ney ne nammatey diye te tangkaan te Magbebaye ne Manama!


text:
Mania te in-uyan key pad nikeykew kayi te disirtu? In-uyan key naa nikeykew kayi eyew egpatey duma te me ayam ney?


text:
Mania te impaawe key pad iya nikeykew puun te Ihiptu wey in-uyan kayi te malised ne eg-ugpaan ne kene egkapamulaan te trigu wey ke iggira naa wey ke paras naa wey ke granada naa? Ne ware pad iya man‑e weyig kayi ne egkeinum ney.”


text:
Ne mig-awe e si Muwisis wey si Aarun puun te tangkaan te me kabuhalan ni Israil wey miggendiye te gumawan te Balungbalung ne Temuwanan wey miglangkeb sikandan diye. Ne migpapitew kandan diye ka katelesan te Magbebaye.<pb/>


text:
“Kua nu ka tuked ne sika te tangkaan te Tahuanan te Kasabutan, wey palibulunga niyu ki Aarun ka me kabuhalan ni Israil. Ne taheed te egtetengteng sikandan, suhua nu sika se batu ne egpatulayas te weyig ne egkeinum dan. Te seini ne paahi, egkabehayan niyu sikandan te weyig wey ka me ayam dan.”


text:
Ne ingkuwa ni Muwisis ka tuked puun te tangkaan te Tahuanan te Kasabutan, sumale te insuhu kandin te Magbebaye.<pb/>


text:
Ne impalibulung ni Muwisis wey ni Aarun ka me kabuhalan ni Israil diye te egkatangkaan te batu. Ne ingkahiyan sikandan ni Muwisis, “Pammineg kew se me masinupaken; keilangan bes naan iya ne egbehayan ney sikaniyu te weyig puun te seini ne batu?”


text:
Ne ingkayew ni Muwisis ka tuked din wey inlampesan din e ka batu te kararuwa, wey sahuhune ne due migtulayas ne dakel ne weyig. Ne nanginum e ka me kabuhalan ni Israil wey ka me ayam dan.<pb/>


text:
Piru ingkahiyan te Magbebaye si Muwisis wey si Aarun, “Tenged te ware kew ma migsalig keddi, wey wara a tahura nikaniyu diye te tangkaan te me kabuhalan ni Israil, kene ne sikaniyu ka egpangulu kandan peendiye te tane ne igbehey ku kandan!”<pb/>


text:
Ne ingngaranan seeye te weyig ne Miriba<n>Te Hibruwanen: ka Miriba iyan igpasabut ka “migsagsahukul.”</n> su diye ma migsagsahukul te Magbebaye ka me kabuhalan ni Israil, wey diye degma ipapitew te Manama ka pegkamatulus din.<pb/>


text:
<br/><t>Ware pabayaa te Hari te inged ne Idum ka me kabuhalan ni Israil</t><br/>Ne migsuhu si Muwisis te me etew puun te Kadis peendiye te Hari te inged ne Idum, eyew te pegkahi, “Seini ka lalag ne egpuun te me suled nu ne me kabuhalan ni Israil: Nakanengneng ka te langun ne kalised ne nabayaan ney.


text:
Nangendiye te Ihiptu ka me kabuybuyahan ney, wey diye key nenekeugpe te naluhey ne timpu. Ne amana key baybayari te me Ihiptuhanen duma te me kaap-apuan ney.


text:
Ne migpangananey key te Magbebaye, wey narineg din ka me laheng ney. Ne migsuhu sikandin te panalihan wey impalihawang key puun te Ihiptu. Ne seini key e kuntee te Kadis, ka sabeka ne lungsud te eletanan te tane nu.


text:
Tuhuti key ubag nikeykew ne egbaye te tane nu. Kene key egbaye diye te me kamet wey ke parasan naa, wey kene key degma eg-inum te weyig puun te me belun. Diye key re egbaye te dalan nu, Hari—kene key egsuwey diye te igkakawanan wey ke igkahibang naa taman te egpakalihad key te eletanan te tane nu.”<pb/>


text:
Piru migtabak ka Hari te inged ne Idum, “Kene kew baye kayi te kanami; emun ke egbaye kew, eglusuran wey egpangimatayan ney sikaniyu.”<pb/>


text:
Ne migtabak ka me kabuhalan ni Israil, “Eg-ikul key te maluag ne dalan. Ke egpekeinum key wey ka me ayam ney te weyig niyu, egbayaran ney sikaniyu; pabayaa key re ubag wey sikan de iya.”<pb/>


text:
Piru migtabak man‑e ka Hari, “Kene egkaayun.”<pb/>Ne inlibulung te Hari ka masulug wey mannekal ne me sundalu rin eyew egpakiggira te me kabuhalan ni Israil.


text:
Ne tenged te ware pabayaa te me Idumihanen ka me kabuhalan ni Israil, mig-alihu naan de sikandan.<pb/>


text:
<br/><t>Ka pegpatey ni Aarun</t><br/>Ne nangipanew e ka langun ne kabuhalan ni Israil puun te Kadis, wey migginguma sikandan diye te Bubungan ne Hur.


text:
Ne diye te Hur, ne marani te eletanan te inged ne Idum, migpakiglalag ka Magbebaye ne Manama ki Muwisis wey ki Aarun te migkahi,


text:
“Kene egpakaseled si Aarun diye te tane ne igbehey ku te me kabuhalan ni Israil; egpatey sikandin wey eglemung e te me kabuybuyahan din su migsupak kew ma se daruwa te me suhu ku meyitenged te weyig diye te Miriba.


text:
Ne luunga nu ka kumbale ni Aarun te pegkatalagpanubad, wey isaluub nu te anak din ne si Iliyasar. Ne egpatey si Aarun diye wey eglemung e te me kabuybuyahan din.”<pb/>


text:
Ne intuman ni Muwisis ka insuhu kandin te Magbebaye. Migtakereg sikandan se tatelu diye te Bubungan ne Hur taheed te egpamipitew kandan ka me kabuhalan ni Israil.


text:
Ne inluung e ni Muwisis ka kumbale ni Aarun te pegkatalagpanubad wey insaluub din e ki Iliyasar. Ne migpatey e si Aarun diye te puntul te bubungan. Ne nataman migtupang e si Muwisis wey si Iliyasar.


text:
Te pegkanengnengi te me kabuhalan ni Israil ne migpatey e si Aarun, miglungku e sikandan langun para kandin seled tatelu ne pulu (30) ne aldew.<pb/>


text:
<br/><t>Ka pegkatalu te me Kanaanen</t><br/>Te pegkarineg te Kanaanen ne Hari te Arad ne mig-ugpe te inged te Nigib ne egpalundaniyan e ka me kabuhalan ni Israil diye te dalan te Atarim, inlusuran din sikandan, wey nakarakep sikandin te duma ne kabuhalan ni Israil.


text:
Ne migpanaad diye te Magbebaye ne Manama ka me kabuhalan ni Israil te migkahi, “Ke igbehey nu kanami seini ne me etew, egtamtamanan ney iya te eglundus ka me lungsud dan.”


text:
Ne intabak te Magbebaye ka inhangyu te me kabuhalan ni Israil, wey imbehey rin iya kandan ka me Kanaanen. Ne indereetan dan iya ka me Kanaanen wey ka me lungsud dan. Purisu ingngaranan ka seeye ne inged te Hurma.<n>Te Hibruwanen: ka Hurma iyan igpasabut ka “pegkalundus.”</n><pb/>


text:
Ne nataman, nangipanew e man‑e sikandan puun te Bubungan ne Hur, wey diye migbaye te dalan ne egpeendiye te Malalab ne Dahat, eyew eg-alihu te inged ne Idum. Piru naawaan te pegpariralem ka me kabuhalan ni Israil taheed te nangipanew sikandan.


text:
Ne migsagsahukul sikandan te Manama wey ki Muwisis te migkahi, “Mania te impalihawang key pad nikeykew puun te Ihiptu eyew re egpatey kayi te disirtu ne ware egkakeen wey egkeinum? Napelaan key e kayi te egkakeen ne ware nanam.”


text:
Purisu migpeuyan ka Magbebaye te me uled ne egmanggilu, wey masulug ne me kabuhalan ni Israil ka impangahat wey nammatey.<pb/>


text:
Ne migparani ki Muwisis ka me kabuhalan ni Israil wey migpangananey te migkahi, “Nakasale key su migsagsahukul key ma keykew wey te Magbebaye. Ampu ka ne egpangaween din ka me uled.” Purisu mig-ampu si Muwisis para te me kabuhalan ni Israil.


text:
Ne ingkahiyan te Magbebaye si Muwisis, “Himu ka te burunsi ne larawan te uled ne eggilu, wey isel-et nu seini diye te geed ne impes-ek. Ne kene egpatey ka langun ne nakahatan te uled ke egpitew kayi.”


text:
Sikan naa, miggimu e si Muwisis te burunsi ne larawan te uled ne eggilu, wey intahu din seini diye te geed ne impes-ek. Ne ka minsan hentew ne egkakahatan te uled, kene egpatey ke egtengteng te sika se burunsi ne uled.<pb/>


text:
<br/><t>Ka peg-alingkus dan diye te Muwab</t><br/>Ne nataman nangipanew e man‑e ka me kabuhalan ni Israil, wey diyad man‑e sikandan nangekampu te Ubut.


text:
Ne nataman, nangipanew e man‑e sikandan puun te Ubut, wey diyad man‑e nangekampu te Abarim ne diye te disirtu ne egkatalipag te Muwab, dapit te igsile.


text:
Ne puun diye, nangipanew e man‑e sikandan wey diyad man‑e nangekampu te bangalug ne egngaranan te Sirid.


text:
Ne puun diye, nangipanew e man‑e sikandan wey diyad man‑e nangekampu te ilis te Weyig ne Arnun ne diye te disirtu, ne marani te eletanan te tane te me Amurihanen. Eletanan ka Arnun te tane te me Muwabihanen wey te me Amurihanen.


text:
Sikan naa ka nasulat diye te Baseen te Gira te Magbebaye ka, “lungsud te Wahib ne sakup te Supa, ka me napu, ka Weyig ne Arnun,


text:
Ne puun diye, migpabulus e man‑e ka me kabuhalan ni Israil diye te Bir, ne diye iya ka belun ne diye kahii te Magbebaye si Muwisis, “Libulunga nu ka keet-etawan, su egbehayan ku sikandan te weyig.”


text:
Ne mig-ulahing ka me kabuhalan ni Israil te seini ne ulahingen:<pb/>“He belun, tulayas ka,<pb/>wey eg-ulahingan ney sikeykew!<pb/>


text:
Ka belun ne impakaliyan te me pangulu<pb/>wey te me talahuren ne me etew,<pb/>pinaahi te me katenged dan.”<n>Te Hibruwanen: pinaahi te me bastun wey me tuked ne palinneu te katenged dan.</n><pb/>Ne nataman nangipanew e man‑e ka me kabuhalan ni Israil puun te disirtu, wey nangendiyad e te Matana.


text:
Ne puun te Matana, nangendiyad sikandan te Nahalil, wey puun te Nahalil, nangendiyad sikandan te Bamut.


text:
Ne puun te Bamut, migpabulus-bulus sikandan diye te bangalug te Muwab ne marani te puntul te Bubungan ne Pisga ne egpakapantew te disirtu.<pb/>


text:
<br/><t>Ka pegkatalu enni Sihun wey ni Ug</t><br/><br/><t>(Diy. 2:26–3:11)</t><br/>Ne migsuhu ka me kabuhalan ni Israil te me suluhuanen eyew egpalalahen ki Sihun ne Hari te me Amurihanen,


text:
“Pabayaa key te tane nu. Kene key egsuwey diye te me kamet wey ke parasan naa, wey kene key eg-inum te weyig diye te me belun niyu. Diye key re iya egbaye te dalan te Hari taman te egpakalihad key te eletanan te tane nu.”


text:
Piru ware tuhuti ni Sihun ne egbaye ka me kabuhalan ni Israil te eletanan te tane din. Nasi din mule libulunga ka me sundalu rin wey inlusuran dan ka me kabuhalan ni Israil diye te disirtu, diye te Hahas.


text:
Piru natalu sikandan te me kabuhalan ni Israil diye te giraanan, wey naahew e ka tane dan puun te Weyig ne Arnun peendiye te Weyig ne Habuk taman te tane te me Amunihanen ne iyan eletanan ka Hasir.<n>Te Hibruwanen: ka eletanan ne malig‑en.</n>


text:
Naahew te me kabuhalan ni Israil ka langun ne siyudad te me Amurihanen lagkes ka Hisbun wey ka langun ne bariyu diye, wey sikandan e mule ka nangugpe.


text:
Ka Hisbun iyan siyudad ni Sihun ne Hari te me Amurihanen. Sikandin ka migpakig-ehet dengan te hun‑a ne Hari te Muwab wey mig-ahew te langun ne tane te Hari diye taman te Arnun.


text:
Sikan naa ka migkahi ka me talagbalak te,<pb/>“Pangendini kew te Hisbun,<pb/>ne iyan ka siyudad ni Sihun.<pb/>Balbalawi niyu seini te egpasasindeg.<pb/>


text:
Migmanlusud dengan ka me sundalu te Hisbun<pb/>ne egpekeiling te hapuy ne migkanlabkanlab<pb/>ne nakasilab te lungsud te Ar ne sakup te Muwab,<pb/>wey te me bubungan diye te ilis te Weyig ne Arnun.<pb/>


text:
Mekeyid‑u-hid‑u kew se langun ne me matig-Muwab!<pb/>Egkareetan kew se keet-etawan ne migsimba te diyus-diyus ne si Kamus!<pb/>Imbalahad ni Kamus ne egpekeeles-heles ka me anak din ne me lukes,<pb/>wey narakep ni Sihun ne Hari te me Amurihanen ka me anak din ne mengebay.<pb/>


text:
Purisu naawe e ka me kabuhalan te me Amurihanen puun te Hisbun taman te Dibun,<pb/>wey nahuhus e ka Nupa wey ka Midiba.”<pb/>


text:
Ne migsuhu si Muwisis te me etew ne egpeiipaten diye te Hasir. Ne impangahew ran ka me bariyu kayi, wey impandeldel ran ka me Amurihanen ne nangugpe diye.<pb/>


text:
Ne migbatiku ka me kabuhalan ni Israil wey migpangendiyad te Basan. Ne miglihawang si Ug ne Hari te Basan duma te langun ne sundalu rin, wey migpakiggira sikandan te me kabuhalan ni Israil diye te Idrii.


text:
Piru ingkahiyan te Magbebaye ne Manama si Muwisis, “Kene ka kaaldek su igbehey ku sikandin keykew lagkes ka langun ne keet-etawan din wey ka intiru ne tane din. Ne himuwa nu diye te kandin ka inggimu nu ki Sihun, ka matig-Hisbun ne Hari te me Amurihanen.”


text:
Purisu inggimatayan te me kabuhalan ni Israil si Ug lagkes ka me anak wey ka langun ne keet-etawan din, wey warad iya nasame kandan. Ne naangken e te me kabuhalan ni Israil ka tane din.<pb/>


text:
<br/><t>Ka pegpeumew ni Balak ki Balaam</t><br/>Ne nataman, nangipanew e man‑e ka me kabuhalan ni Israil, wey diyad man‑e sikandan nangekampu te kanapnapuan te Muwab, te ilis te Weyig ne Hurdan ne egkatalipag te Hiriku.


text:
Te pegkanengnengi te Hari te Muwab ne si Balak ne anak ni Sipur, te langun ne inggimu te me kabuhalan ni Israil diye te me Amurihanen, wey te kasulug te me kabuhalan ni Israil,


text:
Ne ingkahiyan te me Muwabihanen ka me igbuyag te Midiyan, “Eg-aminen iya te seini ne keet-etawan ka langun ne nakalingut kanta—iling sikandan te baka ne eg-amin egpanabtab te me sagbet diye te kamet.”<pb/>Purisu te seeye ne timpu, ka anak ni Sipur ne si Balak ne Hari te Muwab


text:
migsuhu te me upisyal ne egpeendiyeen ki Balaam ne anak ni Biyur ne diye mig-ugpe te Pitur ne marani te Weyig ne Iyupratis te inged te Amaw. Ne seini ka igpakahi ni Balak ki Balaam, “Due keet-etawan ne namuun te Ihiptu, wey nekeempet sikandan te intiru ne tane wey nangugpe e kayi te marani ku.


text:
Hendini ke naa kuntee, wey dilusa nu sikandan su madmaresen sikandan keddi. Kema ke egkatalu wey egkaddeldel ku red sikandan puun te inged ku. Nakanengneng a nahud ne ka minsan hentew ne egpanalanginan nu, egkapanalanginan iya, wey ka minsan hentew ne egdilusen nu, egkarilus iya.”<pb/>


text:
Purisu miggipanew e ka me igbuyag te Muwab wey Midiyan ne nanguyan te igbayad dan ki Balaam te egdilus te me kabuhalan ni Israil. Nangendiye sikandan ki Balaam wey ingguhuran dan e sikandin te igpalalag ni Balak diye te kandin.


text:
Ne ingkahiyan sikandan ni Balaam, “Hirehe kew pa kayi, wey egguhuran ku re sikaniyu ke nekey ka iglalag keddi te Magbebaye ne Manama.” Purisu miggirehe pad diye ki Balaam ka me pangulu te Muwab.<pb/>


text:
Ne migtabak si Balaam, “Insuhu sikandan te Hari te Muwab ne si Balak ne anak ni Sipur eyew te pegkahi keddi te seini ne lalag,


text:
‘Due keet-etawan ne namuun te Ihiptu, wey nekeempet sikandan te intiru ne tane. Ne hendini ke naa kuntee wey dilusa nu sikandan su kema ke egkatalu wey egkaddeldel ku red sikandan puun te inged ku.’ ”


text:
Ne ingkahiyan te Manama si Balaam, “Kene ka duma kandan wey kene nu dilusa ka seeye ne keet-etawan su impanalanginan kud sikandan.”<pb/>


text:
Purisu te peggimata ni Balaam te maselem, ingkahiyan din e ka me pangulu ni Balak te, “Uli kew e diye te tane niyu, su wara a tuhuti te Manama ne egduma kaniyu.”


text:
Purisu mig-enew e ka me pangulu te Muwab wey migmanlibed e diye ki Balak, wey ingkahiyan dan e sikandin, “Migbalibad si Balaam ne egduma kanami.”<pb/>


text:
Ne migsuhu e man‑e si Balak te me pangulu ne masmasulug wey subla pad ne me talahuren du te hun‑a ne impanuhu din.


text:
Te pegginguma ran diye ki Balaam, ingkahiyan dan e sikandin, “Migkahi si Balak ne anak ni Sipur te, ‘Kene nu tuhuti ne egkabalabahan ka te minsan nekey te peggendini nu te keddi,


text:
su egdasahan ku iya sikeykew, wey eggimuwen ku ka minsan nekey ne igkahi nu keddi. Purisu hendini ka wey dilusa nu seini ne me etew.’ ”<pb/>


text:
Piru migtabak si Balaam te me sinuhu ni Balak, “Minsan pad igbehey ni Balak keddi ka baley rin ne napenu te me pelata wey bulawan, kene ku iya egsupaken ka suhu te Manama, ne Manama ku.


text:
Piru hirehe kew pa kayi kuntee te marusilem, iling te me duma niyu, su kema ke duen pad iglalag keddi te Manama.”<pb/>


text:
Te pegkamarusilem, ingkahiyan te Manama si Balaam, “Emun ke iyan dan innendini ka eg-angey keykew, duma ka kandan, piru keilangan ne iyan nu re eggimuwen ka igpeyimu ku keykew.”


text:
Purisu te pegkamaselem, mig-enew si Balaam wey insakangan din e ka asnu rin, wey migdume e sikandin te me igbuyag te Muwab.<pb/>


text:
<br/><t>Ka panalihan wey ka peglalag te asnu</t><br/>Piru nabelu amana ka Manama te migduma si Balaam. Purisu migsasindeg ka panalihan te Manama diye te dalan eyew te pegbalabag kandin te mig-untud te asnu duma te daruwa ne suluhuanen din.


text:
Ne nakita te asnu ka panalihan te Manama ne miggen-gen te kampilan ne migsasindeg diye te dalan. Purisu migsuwey ka asnu wey migpeendiyad e te kamet. Ne inlampesan ni Balaam ka asnu eyew eglibed diye te dalan.


text:
Ne migsasindeg ka panalihan te Manama diye te malig-et ne dalan taliware te me batu ne alad te daruwa ne parasan.


text:
Te pegkakita te asnu te panalihan te Manama, migsahilid e seini diye te alad ne batu wey nalipit ka paa ni Balaam. Purisu inlampesan e man‑e ni Balaam ka asnu.


text:
Ne miggalin e man‑e ka panalihan te Manama diye te kewun‑aan, wey diyad migsasindeg te lilig-eti ne dalan ne ware egkasuwayan diye te igkakawanan wey ke igkahibang naa.


text:
Te pegkakita te asnu te panalihan te Manama, migbuluku naan de seini ne neunturan ni Balaam. Ne nanasnasian naan pad iya ka langet ni Balaam, wey inlampesan din e man‑e te tuked din ka asnu.


text:
Ne impalalag te Manama ka asnu wey mig-inse ki Balaam, “Nekey bes ka neyimu ku? Mania te inlampesan a nikeykew te katatelu?”<pb/>


text:
Ne migtabak si Balaam, “Uya su in-ung-ungelan a nikeykew. Ke duen pa perem kampilan ku kayi, eggimatayan ku iya mule sikeykew.”<pb/>


text:
Ne ingkahiyan te asnu si Balaam, “Kene bes naa ne sikeddi ka asnu nu ne layun nu eg-un-unturi puun pad dengan taman kuntee? Neyimu ku naa dengan seini keykew?”<pb/>Ne migtabak si Balaam, “Ware.”<pb/>


text:
Ne intuhutan te Manama ne egkiteen ni Balaam ka panalihan ne miggehen-gen te kampilan ne migsasindeg diye te taliware te dalan. Purisu miglangkeb si Balaam te tane.


text:
Ne ingkahiyan sikandin te panalihan te Manama, “Mania te inlampesan nu te katatelu ka asnu nu? Seini a eyew te pegbalabag keykew, su mareet ka seini ne hipanew nu.


text:
Katatelu nakakita keddi ka asnu, wey katatelu sikandin mig-alihu keddi. Ke ware pad sikandin mig-alihu keddi, inggimatayan kud perem sikeykew kuntee, piru eg-uyahen ku mule ka asnu nu.”<pb/>


text:
Ne in-angken ni Balaam ne nakasale sikandin diye te panalihan te Manama te migkahi, “Nakasala a su wara a nahud nakataha te migsasindeg ke bes due te taliware te dalan eyew te pegbalabag keddi. Sikan naa, ke mareet ma diye te keykew seini se hipanew ku, eglibed ad e nasi.”<pb/>


text:
Ne migtabak ki Balaam ka panalihan te Manama, “Duma ka te me etew, piru iyan nu re ilalag ka igpalalag ku keykew.” Purisu migduma red si Balaam te me pangulu ni Balak.<pb/>


text:
<br/><t>Ka peg-elit-elit ni Balak ki Balaam</t><br/>Te pegkanengnengi ni Balak te eggingume e si Balaam, insinug-ung din e sikandin diye te sabeka te me lungsud te Muwab, ne marani te Weyig ne Arnun, ne pulipusan te eletanan te tane din.


text:
Ne ingkahiyan ni Balak si Balaam, “Mania te ware ka miggendini te an-anayan ne pegpeumew ku keykew? Kahiyen nu buwa ne kene ku sikeykew egdasahan?”<pb/>


text:
Ne migtabak si Balaam ki Balak, “Miggendini ad e te keykew, piru kena a egkaayun ne eglalag te minsan nekey. Iyan ku re iglalag ka igpalalag keddi te Manama.”


text:
Ne migpanubad si Balak te turu ne me baka wey me karniru diye. Ne impamehayan din te ngalap si Balaam wey ka me pangulu ne mig-angey kandin.


text:
Te pegkapawe, indume e ni Balak si Balaam diye te Bamut-Baal, wey nakita rin diye te marani ka keet-etawan te Israil.<pb/>


text:
<br/><t>Ka pegpanalangin ni Balaam te Israil</t><br/>Ne ingkahiyan ni Balaam si Balak, “Peyimuwi a kayi te pitu ne altar, wey behayi a te pitu ne turu ne baka wey pitu ne lukesan ne karniru.”<pb/>


text:
Ne intuman ni Balak ka ingkahi ni Balaam. Ne migpanubad sikandan se daruwa te tigsabeka ne turu ne baka wey lukesan ne karniru diye te tagse altar.


text:
Ne ingkahiyan ni Balaam si Balak, “Sasindeg ke naa due te kakiliran te egtutungen ne igpanubad nu taheed te eggipanew a su kema ke egpakigkita ka Magbebaye ne Manama keddi. Ne egnangenan ku re sikeykew te minsan nekey ne igkahi keddi te Manama.” Ne migtakereg e si Balaam diye te masalad ne bubungan


text:
wey migpakigkita ka Manama kandin. Ne migkahi si Balaam, “In-andam kud e ka pitu ne altar ne egtutungan te igpanubad, wey migpanubad ad te tigsabeka ne turu ne baka wey lukesan ne karniru diye te tagse altar.”<pb/>


text:
Ne inlalahan te Manama si Balaam te igpalalag kandin, wey ingkahiyan, “Libed kad diye ki Balak wey kahii nu sikandin te ingkahi ku keykew.”


text:
Ne miglibed e si Balaam diye ki Balak wey neumaan din pad sikandin duma te langun ne pangulu te Muwab ne migmanasindeg diye te kakiliran te intutung ne impanubad.<pb/>


text:
Ne migkahi si Balaam,<pb/>“Puun te Aram, te me bubungan dapit te igsile,<pb/>impeengkayi a ni Balak ne Hari te Muwab,<pb/>wey ingkahiyan a nikandin,<pb/>‘Dilusa nu ka me kabuhalan ni Hakub; dilusa nu ka keet-etawan te Israil!’<pb/>


text:
Piru egmenuwen ku naa te egdilus ka ware dilusa te Manama?<pb/>Egmenuwen ku naa te eglalag te pegdereet ka ware dereeti te Manama?<pb/>


text:
Puun te puntul te me bubungan, nakita ku sikandan!<pb/>Nangugpe de iya sikandan ne kandan de, wey nakanengneng sikandan ne subla pad sikandan panalangini du te duma ne me nasud.<pb/>


text:
Ware minsan hentew ne egpakaseel te me kabuhalan ni Hakub ne iling kasulug te alinepung.<pb/>Ware minsan hentew ne egpakaseel minsan te igkeep‑at de ne baad te me kabuhalan ni Israil.<pb/>Egpatey a perem ne iling te kamatayen te me matareng ne etew.<pb/>Egpekeiling perem kandan ka katamanan te umul ku.”<pb/>


text:
Ne ingkahiyan ni Balak si Balaam, “Nekey‑a seini se inggimu nu keddi? Impaangey ku sikeykew eyew egdilusen nu ka me kuntere ku, piru mania te nasi nu sikandan panalangini?”<pb/>


text:
<br/><t>Ka igkarangeb ne pegpanalangin ni Balaam te Israil</t><br/>Ne ingkahiyan e man‑e ni Balak si Balaam, “Eggendiye ki te lein ne inged. Ne egkakita nu diye ka sabeka ne punduk te me kabuhalan ni Israil—kene ne langun. Ne dilusa nu sikandan.”


text:
Purisu indume e ni Balak si Balaam diye te kamet ni Supim ne diye te puntul te Bubungan ne Pisga. Ne miggimu sikandin diye te pitu ne altar wey migpanubad te tigsabeka ne turu ne baka wey lukesan ne karniru diye te tagse altar.<pb/>


text:
Ne ingkahiyan e man‑e ni Balaam si Balak, “Sasindeg ke naa due te kakiliran te egtutungen ne igpanubad nu taheed te eggipanew a su kema ke egpakigkita ka Manama keddi.”<pb/>


text:
Ne migpakigkite e man‑e ka Manama ki Balaam wey inlalahan e man‑e te igpalalag ki Balak, wey ingkahiyan, “Libed kad man‑e diye ki Balak wey kahii nu sikandin te ingkahi ku keykew.”


text:
Ne miglibed e man‑e si Balaam diye ki Balak wey neumaan din pad iya man‑e sikandin duma te langun ne pangulu te Muwab ne migmanasindeg diye te kakiliran te intutung ne impanubad. Ne mig-inse si Balak, “Nekey‑a ka ingkahi keykew te Manama?”<pb/>


text:
Kene ne iling te etew ka Manama, purisu kene sikandin eg-uubat.<pb/>Kene sikandin ne anak te etew, purisu kene egkaalin-halin ka suman-suman din.<pb/>Eggimuwen din iya ka minsan nekey ne eglalahen din.<pb/>Ka eglalahen din, egkeyitabu iya.<pb/>


text:
Nengnengi nu ne insuhu a iya te Manama te pegpanalangin te me kabuhalan ni Israil,<pb/>wey impanalanginan din en iya sikandan,<pb/>purisu kene kud seini egkabalbalawan.<pb/>


text:
“Ware nakita rin ne mareet diye te me kabuhalan ni Hakub.<pb/>Ware nakita rin ne kahubut diye te me kabuhalan ni Israil.<pb/>Indumaan sikandan te Manama, ne Manama ran<pb/>wey in-ila ran sikandin isip Hari dan.<pb/>


text:
Impalihawang sikandan te Manama puun te Ihiptu;<pb/>para kandan, egpekeiling sikandin kanekal te leew ne baka.<pb/>


text:
Ne ware dilus ne eg-uteng te me kabuhalan ni Hakub;<pb/>ware timbusawen ne egpakakuntere te me kabuhalan ni Israil.<pb/>Purisu egpakakahi ka me etew meyitenged te me kabuhalan ni Hakub te,<pb/>‘Amana ne kein-inuwan ka inggimu te Manama te me kabuhalan ni Israil.’<pb/>


text:
Ka sika ne keet-etawan<pb/>egpekeiling te liyun ne migtawalang wey andam e ne egdawi;<pb/>kene seini egbuluku taman te egkakeen din ka narawi rin<pb/>wey egkasupsup din ka langesa te napatey rin.”<pb/>


text:
Ne ingkahiyan ni Balak si Balaam, “Kene nud iya nasi sikandan dilusa, piru kene nu degma panalangini.”<pb/>


text:
Piru migtabak si Balaam, “Inlalahan kud e sikeykew te iyan ku re iya eglalahen ka igpalalag keddi te Manama.”<pb/>


text:
Ne ingkahiyan e man‑e ni Balak si Balaam, “Egdumeen kud e man‑e sikeykew diye te lein ne inged. Kema ke egtuhutan ke red te Manama ne egdilusen nu ka me kabuhalan ni Israil diye.”


text:
Purisu indume e man‑e ni Balak si Balaam diye te puntul te Bubungan ne Piyur ne egpakapantew te disirtu.


text:
Ne ingkahiyan e man‑e ni Balaam si Balak, “Peyimuwi ad man‑e te pitu ne altar kayi, wey behayi ad e man‑e te pitu ne turu ne baka wey pitu degma ne lukesan ne karniru.”


text:
Ne intuman e man‑e ni Balak ka ingkahi ni Balaam. Ne migpanubad e man‑e sikandan se daruwa te tigsabeka ne turu ne baka wey lukesan ne karniru diye te tagse altar.<pb/>


text:
<br/><t>Ka pegpanagne ni Balaam diye te Piyur</t><br/>Te nasabut ni Balaam ne ingkahale te Magbebaye ne Manama ka pegpanalangin te me kabuhalan ni Israil, warad sikandin migpanagne iling te hun‑a ne inggimu rin, ke kene, migtangke naan de sikandin diye te disirtu.


text:
Te pegtengteng ni Balaam, nakita rin ka tagse tribu te Israil ne migkekampu. Ne in-umaan sikandin te Panisingan te Manama,


text:
wey migkahi sikandin,<pb/>“Sikeddi si Balaam ne anak ni Biyur.<pb/>Malehet ka me lalag ku, nasabut ku ke nekey ka eleg,<pb/>


text:
su narineg ku ka lalag te Manama,<pb/>wey due impakita keddi te Maresen ne Manama.<pb/>Migpariralem a kandin wey impasabut din ka impakita rin keddi. Seini ka lalag ku:<pb/>


text:
Egpekeiling seini te me napu ne luluahi;<pb/>egpekeiling te me pinamulaan diye te ilis te weyig,<pb/>wey egpekeiling te me kayu ne egngaranan te alu ne impamula te Magbebaye ne Manama,<pb/>wey te me sidar diye te ilis te me weyig.<pb/>


text:
Ne egsibu ka weyig puun te me tahuanan dan,<pb/>wey egmamula sikandan diye te tane ne egkengaweyihan.<pb/>Ne subla pad ne maresen ki Agag ka Hari dan keureme,<pb/>wey egkareyrey ka migharian din.<pb/>


text:
Ka Manama ka migpalihawang kandan puun te Ihiptu.<pb/>Egpekeiling sikandan kanekal te leew ne baka.<pb/>Intalu ran ka langun ne nasud ne migsukul kandan;<pb/>impanggepu-gepu dan ka me tul‑an te me kuntere dan,<pb/>wey impamane dan sikandan.<pb/>


text:
Egpekeiling sikandan te liyun ne eglipereng.<pb/>Ne ware egpaalag-alag ne egpukew kandan.<pb/>Egpanalanginan ka langun ne egpanalangin kandan,<pb/>wey egdilusen ka langun ne egdilus kandan.’ ”<pb/>


text:
Ne nalanglangetan si Balak ki Balaam wey insuntuk din te limang ne kamemeu rin ka palad din. Ne ingkahiyan din si Balaam, “Impeumew ku sikeykew eyew igparilus ka me kuntere ku, piru nasi nu mule sikandan panalangini te katatelu.


text:
Sikan naa ka uli kad diye te kaniyu. Migsaad a ne eg-unahan ku sikeykew piru ware migtuhut ka Magbebaye ne Manama ne egkeunahan ka.”<pb/>


text:
Ne migtabak si Balaam ki Balak, “Nalingawan nu bes ka ingkahi ku te me sinuhu nu ne mig-angey keddi? Migkahi a,


text:
‘Minsan pad igbehey ni Balak keddi ka baley rin ne napenu te me pelata wey bulawan, kene ku iya egsupaken ka suhu te Magbebaye ne Manama te peggimu te minsan nekey, meupiya ma wey se mareet pinaahi re te keddi mismu ne planu. Iyan ku re iya eglalahen ka igpalalag keddi te Magbebaye ne Manama.’ ”<pb/>


text:
Ne ingkahiyan ni Balaam si Balak, “Na, eg-uli ad diye te keet-etawan ku kuntee. Piru te kene pad, egguhuran ku pad sikeykew te eggimuwen keureme te me kabuhalan ni Israil diye te keet-etawan nu.”<pb/>


text:
Ne migpabulus-bulus si Balaam ka migkahi,<pb/>“Sikeddi si Balaam ne anak ni Biyur,<pb/>malehet ka me lalag ku, nasabut ku ke nekey ka eleg.<pb/>


text:
Narineg ku ka lalag te Manama,<pb/>wey due impakita keddi te Maresen ne Manama.<pb/>Migpariralem a kandin wey impasabut din ka impakita rin keddi. Seini ka lalag ku:<pb/>


text:
‘Nakita ku ka egkeyitabu keureme;<pb/>nakita ku ne due egkeyimu ne Hari ne egpuun te kabuhalan ni Hakub.<pb/>Egpekeiling sikandin te bituen<pb/>wey egdereetan din ka langun ne Muwabihanen<pb/>wey ka langun ne kabuhalan ni Isaw.<pb/>


text:
Egkatalu rin ka me kuntere din ne me matig-Idum, ka inged ne egngaranan ded man‑e te Siir,<pb/>wey egkaahew rin ka tane dan.<pb/>Piru egpabulus-bulus mule ka Israil te pegpanpanalu rin.<pb/>


text:
Ne due talagmandu ne egpuun te kabuhalan ni Hakub,<pb/>wey egdereetan din ka nenasame ne neuyag pad diye te me siyudad te Muwab.’ ”<pb/>


text:
Ne nakita degma ni Balaam ka me Amalikanen wey migkahi sikandin,<pb/>“Ka Amalik iyan subla ne maresen te langun ne nasud,<pb/>piru egdereetan ded iya man‑e seini te katamanan.”<pb/>


text:
Ne nakita rin degma ka me Kinihanen wey migkahi sikandin,<pb/>“Malig‑en seini se impangugpaan niyu,<pb/>iling te salag ne diye nakatahu te dalayap.<pb/>


text:
Ne migpabulus-bulus pad man‑e si Balaam ka migkahi,<pb/>“Hentew naa ka egkasame ne manekal ke eggimuwen e seini te Manama?<pb/>


text:
Ne egmanlepew ka me talaglusud ne egmanguntud te me barku puun te Kitim,<pb/>wey egbaybayaran dan ka Asur wey ka Ibir,<pb/>piru egkahuhus ded degma ka Kitim.”<pb/>


text:
<br/><t>Ka pegsimba te me kabuhalan ni Israil te diyus-diyus</t><br/>Taheed te migkekampu ka me kabuhalan ni Israil diye te Sitim, migbunsud e miggilabet ka me lukes te Muwabihanen ne me malitan.


text:
Ka seini ne me malitan ka migginggat te me kabuhalan ni Israil te pegpanubad diye te me diyus-diyus dan. Ne nangekeen e ka me kabuhalan ni Israil te me halad, wey migsimba te seeye ne me diyus-diyus.


text:
Sikan naa ka mig-apil e ka me kabuhalan ni Israil migsimba ki Baal diye te Piyur. Ne nalanglangetan te me kabuhalan ni Israil ka Magbebaye ne Manama.


text:
Ne ingkahiyan te Magbebaye si Muwisis, “Pandakepa nu ka langun ne pangulu te me kabuhalan ni Israil wey pangimatayi nu sikandan kayi te tangkaan ku ne egkiteen te keet-etawan, eyew egkaawe e ka langet ku te me kabuhalan ni Israil.”<pb/>


text:
Purisu imbanasalan ni Muwisis ka me talewukum te Israil te migkahi, “Keilangan ne egpangimatayan niyu ka me etew niyu ne mig-apil migsimba ki Baal diye te Piyur.”<pb/>


text:
Ne due sabeka ne kabuhalan ni Israil ne migduruma te malitan ne matig-Midiyan diye te balungbalung din. Nakakita kayi si Muwisis wey ka langun ne kabuhalan ni Israil taheed te egmaninehew sikandan diye te gumawan te Balungbalung ne Temuwanan.


text:
Te pegkakita kayi ni Pinihas ne anak ni Iliyasar ne anak te talagpanubad ne si Aarun, migsasindeg e sikandin wey miglihawang puun te libulunganan, wey mig-uyan te kelaab.


text:
Insinundul rin ka etew diye te seled te balungbalung wey impilak din lagkes ka malitan wey mig-abbas kandan te daruwa ka kelaab. Te seini ne paahi, migpeeneng-eneng e ka pegkapatey te me kabuhalan ni Israil.


text:
“Iyan nakaawe te langet ku te me kabuhalan ni Israil si Pinihas ne anak ni Iliyasar ne anak te talagpanubad ne si Aarun, su nalangetan ma degma sikandin iling te pegkalangeti ku te me kabuhalan ni Israil ne migsupak keddi. Purisu ware ku amina te egpangimatey ka me kabuhalan ni Israil.


text:
wey igbehey ku kandin wey te me kabuhalan din ka kasabutan meyitenged te pegkatalagpanubad te ware egtamanan su miglapig ma sikandin keddi wey nabulihan din ka me kabuhalan ni Israil ne napasaylu ka me sale dan.’ ”<pb/>


text:
Si Simri ka ngaran te kabuhalan ni Israil ne inggimatayan duma te malitan ne matig-Midiyan. Anak si Simri ni Salu ne pangulu te sabeka ne pamilya ne sakup te me kabuhalan ni Simyun.


text:
Ne si Kusbi ka ngaran te malitan ne matig-Midiyan ne inggimatayan. Anak si Kusbi ni Sur ne pangulu te sabeka ne pamilya ne matig-Midiyan.<pb/>


text:
su in-isip kew ma nikandan ne me kuntere dan pinaahi te peglimbung kaniyu ne egpakasimba kew ki Baal diye te Piyur, wey tenged degma ki Kusbi ka malitan ne anak te matig-Midiyan ne pangulu. Inggimatayan si Kusbi diye te Piyur te timpu te karereetan.”<pb/>


text:
<br/><t>Ka igkarangeb ne pegpaninsus</t><br/>Pegkeimpus te karereetan, ingkahiyan te Magbebaye ne Manama si Muwisis wey si Iliyasar ne anak te talagpanubad ne si Aarun,


text:
“Sinsusa niyu ka tagse pamilya te langun ne kabuhalan ni Israil, ka egpuun te daruwa ne pulu (20) se idad wey ke buyag-buyag e ne egkaayun e ne eg-apil te gira.”


text:
Purisu inlalahan e ni Muwisis wey ni Iliyasar ne talagpanubad ka me kabuhalan ni Israil diye te kanapnapuan te Muwab, te ilis te Weyig ne Hurdan ne egkatalipag te Hiriku. Migkahi sikandan,


text:
“Sinsusa niyu ka me lukes ne puun te daruwa ne pulu (20) se idad wey me buyag-buyag e.” Suhu seini te Magbebaye ne Manama ki Muwisis.<br/><t>Ka me kabuhalan ni Rubin</t><br/><pb/>Ne seini ka listaan te me kabuhalan ni Israil ne nangawe te Ihiptu:


text:
Ne ka me anak ni Iliyab, iyan ensi Nimwil, si Datan, wey si Abiram. Si Datan wey Abiram, iyan ka me pangulu te me kabuhalan ni Israil ne migpakigsabeka ki Kura ne migsukul te Magbebaye, ki Muwisis, wey ki Aarun.


text:
Ne migbekabeka ka tane wey impangameluk sikandan duma ki Kura. Naamin nammatey pinaahi te hapuy ka 250 ne mig-ikul kandan. Ne neyimu seeye ne paney-paney te me kabuhalan ni Israil.


text:
<br/><t>Ka me kabuhalan ni Simyun</t><br/>Ne ka me kabuhalan ni Simyun, iyan ka me pamilya enni Nimwil, ni Hamin, ni Hakin,


text:
<br/><t>Ka me kabuhalan ni Gad</t><br/>Ne ka me kabuhalan ni Gad, iyan ka me pamilya enni Sipun, ni Hagi, ni Suni,


text:
<br/><t>Ka me kabuhalan ni Huda</t><br/>Si Huda, due daruwa ne anak ne si Unan wey si Ir ne migpatey diye te tane te Kanaan.


text:
<br/><t>Ka me kabuhalan ni Isakar</t><br/>Ne ka me kabuhalan ni Isakar, iyan ka me pamilya enni Tula, ni Pua,


text:
<br/><t>Ka me kabuhalan ni Sabulun</t><br/>Ne ka me kabuhalan ni Sabulun, iyan ka me pamilya enni Sirid, ni Ilun, wey ni Haliil.


text:
Ne sabeka te me anak ni Hipir ne egngaranan ki Silupihad, ware anak ne me lukes, piru due me anak ne malitan ne iyan ensi Mala, si Nua, si Hugla, si Maaka, wey si Tirsa.


text:
<br/><t>Ka me kabuhalan ni Ipraim</t><br/>Ne ka me kabuhalan ni Ipraim, iyan ka me pamilya enni Sutala, ni Bikir, wey ni Tahan.


text:
Ne 32,500 ka langun ne kabuhalan ni Ipraim. Sika ka me pamilya enni Manasis wey ni Ipraim ne me anak ni Husi.<pb/>


text:
<br/><t>Ka me kabuhalan ni Binhamin</t><br/>Ne ka me kabuhalan ni Binhamin, iyan ka me pamilya enni Bila, ni Asbil, ni Ahiram,


text:
<br/><t>Ka me kabuhalan ni Asir</t><br/>Ne ka me kabuhalan ni Asir, iyan ka me pamilya enni Himna, ni Isbi, wey ni Biriyas.


text:
<br/><t>Ka me kabuhalan ni Naptali</t><br/>Ne ka me kabuhalan ni Naptali, iyan ka me pamilya enni Hasil, ni Guni,


text:
<br/><t>Ka kasuluhan te langun ne lukes wey ka pegbaad-baad te tane</t><br/>Ne 601,730 ka langun ne lukes ne me kabuhalan ni Israil ne nalista.<pb/>


text:
“Pama-baara nu ka tane diye te me tribu isip karatuan ne egkapanunud dan sumale te kasuluhan te me ngaran ne nalista.


text:
Maluaha nu ka baad te tribu ne masulug se sakup, wey malig-eta nu re ka baad te tribu ne deisek de se sakup. Pamaari nu ka tagse tribu sumale te kasuluhan te me sakup.


text:
Piru keilangan ne pinaahi te pegpintut-pintut ka pegbaad-baad te tane. Ne egpakarawat ka tagse tribu te tane ne egkeilanganen dan, sumale te kasuluhan te nalista ne me ngaran.


text:
Egba-baaren pinaahi te pegpintut-pintut ka tane isip karatuan ne egkapanunud te me tribu ne masulug se sakup wey te me tribu ne deisek de se sakup.”<pb/>


text:
<br/><t>Ka me kabuhalan ni Libi</t><br/>Ne ka me kabuhalan ni Libi iyan ka me pamilya ni Girsun, ni Kuhat, wey ni Mirari.


text:
Ne ka duma pad man‑e ne me kabuhalan ni Libi iyan ka me pamilya ni Libni, ni Hibrun, ni Mali, ni Musi, wey ni Kura. Ne si Kuhat ka amey ni Amram.


text:
Ne ka asawa ni Amram, iyan si Husibid ne kabuhalan ded man‑e ni Libi. Diye neetew te Ihiptu si Husibid. Ne me anak en iya ni Amram ki Husibid ensi Aarun, si Muwisis, wey si Miryam.


text:
Piru migpatey ensi Nadab wey si Abihu diye te tangkaan te Magbebaye ne Manama tenged te peggamit dan te kene ne eleg ne hapuy te timpu ne migpanubad sikandan.


text:
Ne daruwa ne pulu wey tatelu ne libu (23,000) ka langun ne kabuhalan ni Libi ne senge-bulan pad se idad wey seeye se buyag-buyag e. Ware sikandan ilagkes te egpanlista su kene ma sikandan egkabaaran te tane isip karatuan ne egkapanunud te me kabuhalan ni Israil.<pb/>


text:
Sika langun ka me kabuhalan ni Israil ne impanlista ni Muwisis wey ni Iliyasar ne talagpanubad, diye te kanapnapuan te Muwab, te ilis te Weyig ne Hurdan ne egkatalipag te Hiriku.


text:
Piru warad nasame te langun ne nalagkes te an-anayan ne pegpanlista ni Muwisis wey ni Aarun diye te disirtu, diye te Sinay,


text:
su migkahi ma ka Magbebaye ne Manama meyitenged kandan te, “Egpatey iya sikandan diye te disirtu, wey ware minsan sabeka kandan ne egkaluwas,” purisu ware iya nasame kandan angin e mule ki Kalib ne anak ni Hipuni wey ki Huswi ne anak ni Nun.<pb/>


text:
<br/><t>Ka me malitan ne anak ni Silupihad</t><br/>Ne si Silupihad due anak ne me malitan ne iyan ensi Mala, si Nua, si Hugla, si Milka, wey si Tirsa. Anak ni Hipir si Silupihad wey apu ni Gilyad. Ne si Gilyad ka anak ni Makir wey apu ni Manasis. Ne si Manasis ka anak ni Husi.


text:
Ne nangendiye te gumawan te Balungbalung ne Temuwanan ka me anak ni Silupihad wey migmanasindeg sikandan diye te tangkaan ni Muwisis, ni Iliyasar ne talagpanubad, te me pangulu, wey te langun ne kabuhalan ni Israil. Ne migkahi sikandan,


text:
“Namatey ka amey ney diye te disirtu, piru kene sikandin ne duma te seeye se migpakigsabeka ki Kura ne migsukul te Magbebaye. Namatey sikandin tenged te sale din mismu, wey ware anak din ne lukes.


text:
Ne eg-aween naa ka ngaran te amey ney puun te kabuhalan din tenged de te ware anak din ne me lukes? Baari key te egkapanunud te amey ney iling te baad te me karumaan ney.”<pb/>


text:
“Eleg ka ingkahi te me malitan ne me anak ni Silupihad. Keilangan ne egbaaran nu sikandan te tane iling te me karumaan dan. Ibehey nu kandan ka tane ne baad perem te amey ran.


text:
Ne kahii nu ka me kabuhalan ni Israil te emun ke egpatey ka sabeka ne etew ne ware anak ne lukes, keilangan ne igbehey ka karatuan ne egkapanunud din diye te me anak din ne malitan.


text:
Ne emun ke ware man‑e me anak din ne malitan, igbehey ka egkapanunud din diye te me suled din ne lukes.


text:
Ne emun ke ware man‑e me suled din ne lukes, igbehey ka egkapanunud din diye te me lukes ne suled te amey rin.


text:
Ne emun ke ware man‑e me lukes ne suled te amey rin, igbehey ka egkapanunud din diye te amana rin pad iya ne karumaan wey ka sika ne karumaan din, iyan e egpakakamuney kayi. Keilangan ne egtumanen sika te me kabuhalan ni Israil isip balaud wey suhu, sumale te insuhu ku keykew Muwisis.”<pb/>


text:
<br/><t>Ka peg-alam ki Huswi isip liwan ki Muwisis</t><br/><br/><t>(Diy. 31:1-8)</t><br/>Sabeka ne aldew, ingkahiyan e man‑e te Magbebaye si Muwisis, “Takereg ka diye te Bubungan ne Abarim wey pamantawa nu ka tane ne imbehey ku te me kabuhalan ni Israil.


text:
su migsupak kew ma se daruwa te me suhu ku diye te disirtu, diye te Sin. Te timpu ne migmanagsahukul keddi ka me kabuhalan ni Israil diye te Miriba, ware niyu ipeila kandan ka pegkamatulus ku.”<pb/>Ka Miriba iyan seeye ka weyig ne diye te disirtu, diye te Sin.<pb/>


text:
“He Magbebaye, ka Manama ne migbehey te umul te langun ne etew, alam ka te etew ne egpangulu te me kabuhalan ni Israil,


text:
wey iyan eggun‑a kandan minsan hendei sikandan egpabaye wey egpangulu kandan te gira eyew ka keet-etawan nu Magbebaye, kene egpekeiling te me karniru ne ware talagtameng.”<pb/>


text:
Ne ingkahiyan te Magbebaye si Muwisis, “Ipeumew nu ka etew ne napenu te Panisingan ne iyan si Huswi ne anak ni Nun, wey itel-eb nu kandin ka belad nu.


text:
Pasasindeha nu sikandin diye te tangkaan ni Iliyasar ne talagpanubad, wey diye te tangkaan te me kabuhalan ni Israil, wey ipataha nu kandan ne in-alam ku si Huswi ne egsubal keykew.


text:
Ne pasasindeha nu sikandin diye te tangkaan ni Iliyasar ne iyan egnengneng ke nekey ka igkeupii ku pinaahi te Urim wey Tumim. Te seini ne paahi, egkabulihan ni Iliyasar si Huswi wey ka langun ne kabuhalan ni Israil ke nekey ka eleg ne eggimuwen dan.”


text:
Ne intuman ni Muwisis ka insuhu kandin te Magbebaye. Impeumew rin si Huswi wey impasasindeg din diye te tangkaan ni Iliyasar ne talagpanubad wey diye te tangkaan te langun ne kabuhalan ni Israil.


text:
Ne intel-eb din ka belad din ki Huswi wey impataha rin ka langun ne si Huswi ka egsubal kandin sumale te insuhu te Magbebaye.<pb/>


text:
<br/><t>Ka inaldew-aldew ne igmanubad</t><br/><br/><t>(Iks. 29:38-46)</t><br/>Ne ingkahiyan te Magbebaye ne Manama si Muwisis,


text:
“Kahii nu ka me kabuhalan ni Israil: ‘Keilangan ne egpanubad kew te egkakeen ne egtutungen wey ka lansi due ka igkeemuti te Magbebaye. Imanubad niyu sika te intahahe ne timpu.’<pb/>


text:
“Ne kahii nu man‑e sikandan te seini ka inaldew-aldew ne egtutungen ne igmanubad niyu diye te Magbebaye: daruwa ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
Ne ka tagse sabeka kayi, egpatapikan te tigtatelu ne salmun ne harina ne amana ne meupiya ne linuyang te tatelu ne salmun ne mentika te ingkeles ne ulibu.


text:
Sika ka inaaldew-aldew ne igmanubad ne egtutungen ne insuhu dengan kaniyu te Magbebaye diye te Bubungan ne Sinay. Igpanubad sika ne egtutungen, wey meemut ka lansi diye te Magbebaye ne Manama.


text:
Ne ka tagse sabeka te sika ne igmanubad, egpatapikan man‑e te binu ne tigsenge-litru. Ne eg-itisen ka binu diye matulus ne inged isip halad para te Magbebaye.


text:
Ne iling ded ka eggimuwen niyu te igkarangeb ne karniru ne igpanubad niyu te maapun. Patapiki niyu red man‑e seini te iling ded ne klasi te harina wey binu isip pegpahale te Magbebaye. Igmanubad sika ne egtutungen wey ka lansi due ka igkeemuti te Magbebaye.”<pb/>


text:
<br/><t>Ka igmanubad te Aldew te Peggimeley</t><br/>“Ne seini ka egtutungen niyu ne igmanubad te Aldew te Peggimeley: daruwa ne lukesan ne nati te karniru ne tigsabeka ne leg‑un se kabuyahi wey ware nenabalbalangi. Ne patapiki niyu seini te binu wey daruwa ne kilu te meupiya ne klasi te harina ne linuyang te mentika.


text:
Sika ka egtutungen ne igmanubad niyu te Aldew te Peggimeley, ware labet due ka inaldew-aldew ne igpanubad ne egtutungen wey te me halad ne binu.”<pb/>


text:
<br/><t>Ka igmanubad te an-anayan ne aldew te tagse bulan</t><br/>“Ne seini ka egtutungen niyu ne igmanubad te tagse an-anayan ne aldew te bulan: daruwa ne turu ne nati te baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
Ne ka sika ne igmanubad, patapiki niyu te meupiya ne klasi te harina ne linuyang te mentika. Ka tagse sabeka ne baka ne igpanubad, patapiki niyu te tigtatelu ne kilu, wey ka lukesan ne karniru patapiki niyu te daruwa ne kilu,


text:
wey ka tagse sabeka te nati te karniru, patapiki niyu te tigsenge-kilu. Igmanubad sika ne egtutungen wey ka lansi due ka igkeemuti te Magbebaye.


text:
Ne ka tagse sabeka te turu ne baka, patapiki niyu man‑e te binu ne tigdaruwa ne litru, wey ka lukesan ne karniru, patapiki niyu te senge-litru wey liware, wey ka tagse sabeka te nati te karniru, patapiki niyu te tigsenge-litru. Sika ka egtutungen niyu ne igmanubad tagse an-anayan ne aldew te bulan te intiru ne leg‑un.


text:
Ne lagkes kew panubad te sabeka ne lukesan ne kambing isip igpalangesa ne ig-awe te sale, ware pad labet due ka inaldew-aldew ne igmanubad niyu.”<pb/>


text:
<br/><t>Ka me halad te Sahakeen te Paan ne Ware Patulin</t><br/><br/><t>(Lib. 23:5-14)</t><br/>“Ne Sahakeen kew te Peglihad te Panalihan te igkasapulu wey hep‑at (14) ne aldew te an-anayan ne bulan.


text:
Te igkasapulu wey lalimma (15) ne aldew, egbunsud ka Sahakeen te Paan ne Ware Patulin, taman te pitu ne aldew. Te sika se pitu ne aldew, kene kew keen te paan ne in-amutan te patulin.


text:
Te an-anayan ne aldew te Sahakeen, libulung kew eyew te pegsimba te Magbebaye, wey kene kew trabahu te sika ne aldew.


text:
Ne tutung kew te igmanubad niyu diye te Magbebaye: daruwa ne turu ne nati te baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
Ne ka sika ne igmanubad, patapiki niyu te meupiya ne klasi te harina ne linuyang te mentika. Ka tagse sabeka te turu ne nati te baka, patapiki niyu te tigtatelu ne kilu, wey ka lukesan ne karniru, patapiki niyu te daruwa ne kilu,


text:
Te iling ded ne paahi, tagse aldew te pitu ne aldew, panubad kew te egkakeen ne egtutungen wey ka lansi due ka igkeemuti te Magbebaye. Imanubad niyu sika piru ware labet due ka inaldew-aldew ne egtutungen ne igmanubad niyu.


text:
Te igkapitu ne aldew, libulung kew e man‑e eyew te pegsimba te Magbebaye, wey kene kew trabahu te sika ne aldew.”<pb/>


text:
<br/><t>Ka igmanubad te Sahakeen te Pegsawit</t><br/><br/><t>(Lib. 23:15-22)</t><br/>“Te timpu ne eghalad kew diye te Magbebaye te hun‑a ne behas te trigu te an-anayan ne aldew te Sahakeen te Pegsawit, libulung kew man‑e eyew te pegsimba te Magbebaye, wey kene kew trabahu te sika ne aldew.


text:
Ne tutung kew te igpanubad ne daruwa ne turu ne nati te baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi. Ne ka lansi due ka igkeemuti te Magbebaye.


text:
Ne ka sika ne igmanubad, patapiki niyu te meupiya ne klasi te harina ne linuyang te mentika. Ka tagse sabeka te turu ne nati te baka, patapiki niyu te tigtatelu ne kilu, ne ka sabeka ne lukesan ne karniru, patapiki niyu te daruwa ne kilu,


text:
Patapiki niyu ka kambing ne igpanubad niyu te ighalad ne binu wey egkakeen ne egpuun te egketuen ne pinamula, ware pad labet due ka inaldew-aldew ne igmanubad niyu. Ne keilangan ne ware nenabalbalangi ka igmanubad niyu ne me ayam.”<pb/>


text:
<br/><t>Ka igmanubad te Sahakeen te Pegparahing te me Trumpita</t><br/><br/><t>(Lib. 23:23-25)</t><br/>“Te an-anayan ne aldew te igkapitu ne bulan, libulung kew eyew te pegsimba te Magbebaye ne Manama, wey parahing kew te me trumpita. Ne kene kew trabahu te sika ne aldew.


text:
Ne seini ka egtutungen niyu ne igmanubad: sabeka ne turu ne nati te baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi wey ware nenabalbalangi. Ne ka lansi due ka igkeemuti te Magbebaye.


text:
Ne ka sika ne igmanubad, patapiki niyu te meupiya ne klasi te harina ne linuyang te mentika. Ka sabeka ne turu ne nati te baka, patapiki niyu te tatelu ne kilu, wey ka lukesan ne karniru, patapiki niyu te daruwa ne kilu,


text:
Ne lagkes kew man‑e panubad te sabeka ne lukesan ne kambing isip igpalangesa eyew te peglinis te sale.


text:
Ne ka sika ne igpanubad, ware labet te tagse bulan wey inaldew-aldew ne igmanubad niyu ne egmatapikan te ighalad ne binu wey egkakeen ne egpuun te egketuen ne pinamula sumale te suhu. Igmanubad sika ne egtutungen, wey ka lansi due ka igkeemuti te Magbebaye.”<pb/>


text:
<br/><t>Ka igpalangesa te Aldew te Pegpasaylu te Sale</t><br/><br/><t>(Lib. 23:26-32)</t><br/>“Te igkasapulu (10) ne aldew te igkapitu ne bulan, libulung kew e man‑e eyew te pegsimba te Magbebaye; puasa kew wey kene kew trabahu te sika ne aldew.


text:
Piru tutung kew te igmanubad niyu ne sabeka ne turu ne nati te baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi wey ware nenabalbalangi. Ne ka lansi due ka igkeemuti te Magbebaye.


text:
Ne lagkes kew man‑e panubad te sabeka ne lukesan ne kambing isip igpalangesa ne ig-awe te sale; ware pad labet due ka igpanubad ne igpalangesa wey ka inaldew-aldew ne igmanubad niyu ne egmatapikan te ighalad ne binu wey egkakeen ne egpuun te egketuen ne pinamula.”<pb/>


text:
<br/><t>Ka igmanubad te Sahakeen te me Leeb</t><br/><br/><t>(Lib. 23:33-44)</t><br/>“Te igkasapulu wey lalimma (15) ne aldew te sikan ded man‑e ne bulan, libulung kew e man‑e eyew te pegsimba te Magbebaye, wey kene kew trabahu te sika ne aldew. Ne sahakeen kew te pitu ne aldew, para te Magbebaye.


text:
Ne panubad kew te egtutungen: sapulu wey tatelu (13) ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi ne ware nenabalbalangi. Ne ka lansi due ka igkeemuti te Magbebaye.


text:
Ne ka sika ne igmanubad, patapiki niyu te meupiya ne klasi te harina ne linuyang te mentika. Ka tagse sabeka te sapulu wey tatelu (13) ne turu ne baka, patapiki niyu te tigtatelu ne kilu, wey ka tagse sabeka te daruwa ne lukesan ne karniru, patapiki niyu te tigdaruwa ne kilu,


text:
Ne lagkes kew man‑e panubad te sabeka ne lukesan ne kambing isip panubad ne ig-awe te sale, ware pad labet due ka inaldew-aldew ne igmanubad niyu ne egmatapikan te ighalad ne binu wey egkakeen ne egpuun te egketuen ne pinamula.<pb/>


text:
“Te igkarangeb ne aldew te Sahakeen, seini ipanubad niyu: sapulu wey daruwa (12) ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
Ne ka tagse sabeka te me turu ne baka, te lukesan ne karniru, wey te me nati te karniru, patapiki niyu te me halad ne binu wey egkakeen ne egpuun te egketuen ne pinamula sumale te suhu.


text:
“Te igkatatelu ne aldew te Sahakeen, panubad kew te sapulu wey sabeka (11) ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
Ne lagkes kew man‑e panubad te sabeka ne lukesan ne kambing isip panubad ne ig-awe te sale, ware pad labet due ka inaldew-aldew ne igmanubad niyu ne egmatapikan te halad ne binu wey egkakeen ne egpuun te egketuen ne pinamula.<pb/>


text:
“Te igkeep‑at ne aldew te Sahakeen, panubad kew te sapulu (10) ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
“Te igkalimma ne aldew te Sahakeen, panubad kew te siyam ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi ne ware nenabalbalangi.


text:
“Te igkeen‑em ne aldew te Sahakeen, panubad kew te walu ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
“Te igkapitu ne aldew te Sahakeen, panubad kew te pitu ne turu ne nati te baka, daruwa ne lukesan ne karniru, wey sapulu wey hep‑at (14) ne lukesan ne nati te karniru ne tigsabeka ne leg‑un se kabuyahi wey ware nenabalbalangi.


text:
“Te igkawalu ne aldew te Sahakeen, libulung kew e man‑e eyew te pegdayan te Magbebaye ne Manama. Ne kene kew trabahu te sika ne aldew.


text:
Piru tutung kew te igmanubad niyu diye te Magbebaye te sabeka ne turu ne baka, sabeka ne lukesan ne karniru, wey pitu ne lukesan ne nati te karniru ne tigsabeka ne leg‑un se kabuyahi wey ware nenabalbalangi. Ne ka lansi due ka igkeemuti te Magbebaye.


text:
Ne ka turu ne baka, ka lukesan ne karniru, wey ka me nati te karniru, patapiki niyu te me halad ne binu wey egkakeen ne egpuun te egketuen ne pinamula sumale te suhu.


text:
“Keilangan ne igmanubad niyu ka sika langun diye te Magbebaye te inteil ne timpu te me Sahakeen. Ne ware pad labet te igmanubad niyu te pegtuman te panaad niyu, wey te duma pad ne dasag ne igmamehey niyu re due, wey te egtutungen ne igmanubad, me halad ne binu wey egkakeen ne egpuun te egketuen ne pinamula, wey te me halad para te meupiya ne rilasyun diye te Magbebaye.”<pb/>


text:
Purisu ingguhuran e ni Muwisis ka me kabuhalan ni Israil te langun sumale te insuhu kandin te Magbebaye.<pb/>


text:
<br/><t>Me tulumanen meyitenged te pahunlibet</t><br/>Ne ingkahiyan ni Muwisis ka me pangulu te me tribu te Israil, “Migsuhu ka Magbebaye ne Manama


text:
ne emun ke egpanaad ka sabeka ne lukes wey ke egpahunlibet naa diye te Magbebaye ne due eggimuwen din wey ke kene din naa eggimuwen, keilangan ne egtumanen din iya seini.<pb/>


text:
“Ne emun degma egpanaad wey ke egpahunlibet naa diye te Magbebaye ka mengebay ne miglemung pad te amey wey iney rin, ne due eggimuwen din wey ke kene din naa eggimuwen,


text:
wey nanengnengan te amey rin ka impahunlibet din diye te Magbebaye piru migpeeneng-eneng de, keilangan ne egtumanen din ka sika ne panaad.


text:
Piru ke egbalabag ka amey rin ke egpakanengneng meyitenged te impahunlibetan din, kenad keilangan ne egtumanen din pad seini, wey egpasayluwen sikandin te Magbebaye su migbalabag ma ka amey rin.<pb/>


text:
“Ne emun ke egpakaasawe e ka sabeka ne mengebay taheed te duen pad impanaad din wey ke impahunlibetan naa ne ware diye te suman-suman din,


text:
wey nanengnengan te iglukes din ka impahunlibetan din, piru migpeeneng-eneng de, keilangan ne egtumanen din ka sika ne panaad.


text:
Piru ke egbalabag ka iglukes din ke egpakanengneng meyitenged te impahunlibetan din, kenad keilangan ne egtumanen din pad seini, wey egpasayluwen sikandin te Magbebaye.<pb/>


text:
“Piru ke balu wey ke in-engkeran naa ne malitan ka egpanaad wey ke egpahunlibet naa, keilangan iya ne egtumanen din ka sika ne panaad.<pb/>


text:
“Ne emun ke manggiasawa ne malitan ka egpanaad wey ke egpahunlibet naa ne due eggimuwen din wey ke kene din naa eggimuwen,


text:
wey egpakanengneng ka iglukes din meyitenged te impahunlibetan din, piru migpeeneng-eneng de, keilangan iya ne egtumanen din ka sika ne panaad.


text:
Piru ke egbalabag ka iglukes din ke egpakanengneng meyitenged te impahunlibetan din, kenad keilangan ne egtumanen din pad seini, wey egpasayluwen sikandin te Magbebaye.


text:
Purisu due katenged te iglukes te pegtuhut wey pegbalabag te minsan nekey ne igpanaad wey ke igpahunlibet naa te asawa rin.


text:
Piru ke egpakanengneng ka iglukes meyitenged te impahunlibetan te asawa rin diye te Magbebaye piru migpeeneng-eneng de, migpasabut naa sika ne intuhutan din ka asawa rin ne egtumanen ka langun ne panaad din.


text:
Piru ke egpakanengneng ka lukes meyitenged kayi, ne wey e egbalabag ke pile e ne aldew ka eglihad, ka lukes ka egparusaan te parusa ne para perem te asawa rin.”<pb/>


text:
Sika ka me tulumanen ne imbehey te Magbebaye ki Muwisis meyitenged te alunggun, wey meyitenged te mengebay ne miglemung pad te amey wey iney rin.<pb/>


text:
“Sulii nu ka me matig-Midiyan te inggimu ran diye te me kabuhalan ni Israil. Ne pegkeimpus due, egpatey kad.”<pb/>


text:
Purisu ingguhuran e ni Muwisis ka me kabuhalan ni Israil te migkahi, “Pangandam kew te gira; eglusuran ta ka me matig-Midiyan, su igpaneem-neem te Magbebaye kandan ka pegsuli din.


text:
Keilangan ne egpeuyan te tigsenge-libu (1,000) ne etew ka tagse tribu te Israil eyew egpakiggira.”<pb/>


text:
Purisu mig-alam sikandan te tigsenge-libu (1,000) ne etew puun te tagse tribu te Israil. Ne sapulu wey daruwa ne libu (12,000) ka langun wey nasangkap te me panganiban te gira.


text:
Ne impeendiye sikandan ni Muwisis te giraanan wey impanguluwan ni Pinihas ne anak te talagpanubad ne si Iliyasar. Ne migpanguyan si Pinihas te me kasangkapan ne egpuun te Balungbalung ne Temuwanan lagkes ka trumpita ne egparahingen te pegpepangandam.


text:
Inlusuran dan ka me matig-Midiyan sumale te insuhu te Magbebaye ki Muwisis, wey impangimatayan dan ka langun ne lukes.


text:
Inlagkes dan te egpangimatey ka lalimma ne Hari te Midiyan ne iyan ensi Ibi, si Rikim, si Sur, si Hur, wey si Riba. Inggimatayan dan degma pinaahi te kampilan si Balaam ne anak ni Biyur.<pb/>


text:
Ne impandakep te me kabuhalan ni Israil ka langun ne malitan, lagkes ka me bate, wey impanguyan dan ka me kamil, ka me karniru, wey ka langun ne karatuan.


text:
Ne impanguyan dan seini langun diye ki Muwisis, ki Iliyasar ne talagpanubad, wey te langun ne kabuhalan ni Israil ne diye te me kampu diye te kanapnapuan te Muwab, te ilis te Weyig ne Hurdan ne egkatalipag te Hiriku.<pb/>


text:
<br/><t>Ka peg-uli te me sundalu</t><br/>Ne insinug-ung sikandan enni Muwisis, ni Iliyasar, wey te me igbuyag te me kabuhalan ni Israil diye te lihawangan te kampu.


text:
Sikandan ka mig-ikul te me tambag ni Balaam wey sikandan ka egpuunan ne mig-inniyug te Magbebaye ka me kabuhalan ni Israil diye te Piyur. Ne tenged due, impeuyanan te Magbebaye te karereetan ka me kabuhalan ni Israil.


text:
Purisu pangimatayi niyu ka langun ne bate ne lukes wey ka langun ne malitan ne neyilabetan e te lukes.


text:
Ne sikaniyu langun se nakapatey wey ke nakasamsam naa te minatey, kene kew pa seled te kampu taman te pitu ne aldew. Te igkatatelu wey te igkapitu ne aldew, keilangan ne eglinisan niyu ka pegkeetew niyu lagkes ka nandakep niyu.


text:
Ne linisi niyu degma ka langun ne kumbale niyu wey ka langun ne kasangkapan niyu ne inggimu puun te bulbul wey ke laplap naa te kambing wey ke kayu naa.”<pb/>


text:
Ne ingkahiyan ni Iliyasar ne talagpanubad ka me sundalu ne egpuun te gira, “Seini ka tulumanen ne imbehey te Magbebaye ki Muwisis:


text:
keilangan ne igtuug niyu, eyew egkeyimu ne malinis, piru keilangan pad iya man‑e seini ne eglu‑luan te weyig te peglinis eyew egkeyimu ne matulus. Piru panlu‑lui niyu re mule te weyig ka minsan nekey ne kene egkaayun ne igtuug.


text:
Ne pami‑pii niyu ka me kumbale niyu te igkapitu ne aldew eyew egmalinis kew e, wey egkaayun kew e man‑e ne egseled te kampu.”<pb/>


text:
“Seela nu ka langun ne naahew lagkes ka me ayam wey ka naddakep ne etew. Pabulig ka ki Iliyasar ne talagpanubad wey te me pangulu te me pamilya.<n>Te Hibruwanen: “me ulu te me amey.”</n>


text:
Baara niyu seini te daruwa ne baad: ka katenge, para te me sundalu ne me kabuhalan ni Israil ne migpakiggira, wey ka katenge, para te duma ne keet-etawan ne me kabuhalan ni Israil.


text:
Ne dapihi nu puun te baad te me sundalu, ka Magbebaye; sabeka te tagse lalimma ne gatus (500) te me etew, te me baka, te me asnu, te me karniru, wey te me kambing.


text:
Ne puun te baad te me kabuhalan ni Israil, dapig ka te tigsabeka puun te tagse lalimma ne pulu (50) te me etew, te me baka, te me asnu, te me karniru, wey te me kambing. Ne ibehey nu naa seini diye te me kabuhalan ni Libi ne iyan impiyalan te Balungbalung te Magbebaye.”


text:
Ne seini ka kasuluhan te katenge ne baad te me sundalu ne migpakiggira: 337,500 ne buuk ka me karniru wey kambing,


text:
16,000 ne buuk ka me malitan ne naddakep. Ne tatelu ne pulu wey daruwa (32) ne buuk ka baad te Magbebaye.


text:
Ne imbehey ni Muwisis ki Iliyasar ne talagpanubad ka baad ne para te Magbebaye sumale te insuhu kandin te Magbebaye.<pb/>


text:
Ne seini ka baad te me kabuhalan ni Israil ne katenge te imbehey ni Muwisis te me sundalu ne migpakiggira:


text:
Ne puun te seini se baad te me kabuhalan ni Israil, migdapig si Muwisis te tigsabeka puun te tagse lalimma ne pulu (50) ne etew wey ke ayam naa sumale te insuhu kandin te Magbebaye. Ne imbehey rin seini diye te me kabuhalan ni Libi ne iyan impiyalan te Balungbalung te Magbebaye.<pb/>


text:
Purisu in-uyan ney eyew igdasag para te Magbebaye ka seini se langun ne nakuwa ney ne me kasangkapan ne bulawan: me binukul, me sising, me ariyus, wey me balieg eyew kene key egparusaan te Magbebaye.”


text:
Ne sabeka ne gatus wey siyam ne pulu (190) ne kilu ka me kasangkapan ne bulawan ne immandasag te me kumandir te me sundalu para te Magbebaye.


text:
Ne impanguyan ni Muwisis wey ni Iliyasar ne talagpanubad ka me kasangkapan ne bulawan diye te Balungbalung ne Temuwanan eyew egkasuman-suman te Magbebaye ka me kabuhalan ni Israil.<pb/>


text:
<br/><t>Ka me tribu diye te talipag te Hurdan</t><br/><br/><t>(Diy. 3:12-22)</t><br/>Masulug amana ka me ayam te me kabuhalan ni Rubin wey ni Gad. Purisu te pegkakita ran ne meupiya ne eg-uyahan te me ayam ka tane te Hasir wey Gilyad,


text:
migparani sikandan ki Muwisis, ki Iliyasar, wey te me pangulu te me kabuhalan ni Israil, wey migkahi sikandan,


text:
iyan ka me inged ne indereetan te Magbebaye pinaahi te langun ne kabuhalan ni Israil. Ne ka seini ne me inged, meupiya ne eg-uyahan te me ayam, wey nakita niyu ne masulug amana ka me ayam ney.


text:
Sikan naa, emun ke igkahale key nikaniyu, ibehey niyu ubag kanami ka seini ne tane isip baad ney. Kene key e nikaniyu palapasa te Hurdan.”<pb/>


text:
Piru ingkahiyan sikandan ni Muwisis, “Iyan niyu naa igkeupii ne eg-uugpe kew re taheed te egmangendiye te giraanan ka me karumaan niyu ne me kabuhalan ni Israil?


text:
Eg-awaan niyu re te kabagget ka me kabuhalan ni Israil ne eggendiye te tane ne igbehey kandan te Magbebaye.


text:
Sika iya degma ka inggimu te me kabuybuyahan niyu dengan te timpu ne insuhu ku sikandan puun te Kadis-Barniya eyew te peg-iipat te seeye ne tane.


text:
Te pegginguma ran te bangalug ne egngaranan te Iskul, wey te nakita ran e ka tane ne igbehey kandan te Magbebaye, nasi dan e awei te kabagget ka me kabuhalan ni Israil eyew kenad eggendiye te seeye ne tane.


text:
‘Tenged te kene ne mapahetpet ka pegtuman dan keddi, langun te seeye se daruwa ne pulu (20) se idad wey me buyag-buyag e ne inluwas ku puun te Ihiptu, kene egpakakita te tane ne insaad ku ki Abraham, ki Isaak, wey ki Hakub.


text:
Angin e mule ki Kalib ne anak ni Hipuni ne matig-Kina, wey ki Huswi ne anak ni Nun, su me mapahetpet ma mule ka pegtuman dan keddi.’


text:
Nalanglangetan ka Magbebaye te me kabuhalan ni Israil, purisu inlaag-laag din sikandan diye te disirtu taman te hep‑at ne pulu (40) ne leg‑un, taman te naamin e migpatey ka me kabuhalan ne nakasale kandin.


text:
Ne kuntee, sikaniyu se me kabuhalan te me makasesale, egsubal kew e man‑e eggimu iling te inggimu te me kabuybuyahan niyu. Egtimulan niyu re ka langet te Magbebaye te me kabuhalan ni Israil.


text:
Emun ke eg-inniyug kew te Magbebaye, egbalaharen din e degma ka me kabuhalan ni Israil kayi te disirtu, wey sikaniyu ka egpuunan te karereetan dan.”<pb/>


text:
Ne migkahi sikandan ki Muwisis, “Egmangealad key re kayi para te me ayam ney, wey egmasasindeg key degma te me lungsud ne egmeugpaan ney te me asawa wey me anak ney.


text:
Piru andam key degma ne eggun‑a te me karumaan ney ne me kabuhalan ni Israil eyew egpakiggira. Egbulihan ney sikandan taman te egpakaangken sikandan te tane dan. Ne taheed te egpakiggira key, igmanggaat ney re ka asawa wey me anak ney te me lungsud ne nalingutan te malig‑en, matikang, wey makepal ne alad ne batu eyew kene sikandan egkarandaniyan te me mahinged te seini ne tane.


text:
Ne kene key egmanguli taman te egpakarawat ka langun ne kabuhalan ni Israil te egkapanunud dan ne tane.


text:
Ne kene key e degma egbuyu te baad ney te tane duma kandan diye te talipag te Hurdan su iyan ney man e baad ka tane kayi te talipag dapit te igsile.”<pb/>


text:
Purisu ingkahiyan sikandan ni Muwisis, “Ke malahet ma iya ne egduma kew te egpakiggira para te Magbebaye,


text:
wey egmanlapas te Hurdan ka langun ne sundalu niyu taman te egkaddeldel e te Magbebaye ka me kuntere din,


text:
wey egkaahew e egkalegleheti ka tane, kaayun e ne eglibed kew kayi su natuman niyud ma ka himu niyu para te Magbebaye wey te me karumaan niyu ne me kabuhalan ni Israil. Ne egkaangken niyud ka seini ne tane diye te tangkaan te Magbebaye.


text:
Piru ke kene niyu sika eggimuwen, egpakasale kew te Magbebaye, wey kene kew iya egpakaalihu te legpad tenged te me sale niyu.


text:
Ne uya, masasindeg kew te me lungsud para te me asawa wey me anak niyu, wey mangealad kew para te me ayam niyu, piru pegkeimpus due, tumana niyu ka insaad niyu.”<pb/>


text:
Piru sikanami se me suluhuanen nu ne nasangkap te me panganiban te egpakiggira, egmanlapas key te Hurdan eyew egpakiggira, sumale te suhu nu.”<pb/>


text:
Purisu insuhu ni Muwisis si Iliyasar ne talagpanubad, si Huswi ne anak ni Nun, wey ka me pangulu te me pamilya te me tribu te Israil.


text:
Migkahi sikandin, “Emun ke egmanlapas te Hurdan ka me kabuhalan ni Rubin wey ni Gad ne nasangkap te panganiban te egpakiggira, wey emun ke egkaahew niyud ka tane, ibehey niyu kandan ka tane te Gilyad.


text:
Piru ke kene sikandan egduma kaniyu te eglapas te Hurdan eyew egpakiggira, keilangan ne diye sikandan te Kanaan eg-angken te tane ne baad dan duma kaniyu.”<pb/>


text:
Egmanlapas key iya te Hurdan se nasangkap te panganiban te pegpakiggira, eyew eg-apil te egpakiggira diye te Kanaan, piru seini ne tane te talipag te Hurdan ka egbuyuen ney isip baad ney.”<pb/>


text:
Purisu imbehey ni Muwisis diye te me kabuhalan ni Rubin, wey ni Gad, wey te katenge te kabuhalan ni Manasis ne anak ni Husi ka migharian ni Sihun ne Hari te me Amurihanen wey ka migharian ni Ug ne Hari te Basan. Imbehey ni Muwisis ka intiru ne tane lagkes ka me lungsud, wey ka me inged ne nakalingut diye.


text:
te Bit-Nimra, wey te Bit-Haran. Ka seini ne me siyudad, inlingutan dan te malig‑en, matikang, wey makepal ne me alad ne batu. Ne mig-ealad man‑e sikandan para te me ayam dan.


text:
lagkes ka me siyudad ne egngaranan dengan te Nibu, Baal-Miyun, wey Sibma. Immanliwanan dan ka me ngaran te duma ne lungsud ne immasasindeg dan.<pb/>


text:
Ne inlusuran te me kabuhalan ni Makir ne anak ni Manasis ka Gilyad wey naahew ran seeye, wey immandeldel ran ka me Amurihanen ne nangugpe diye.


text:
Purisu imbehey ni Muwisis ka Gilyad diye te me kabuhalan ni Makir ne anak ni Manasis wey diyad sikandan nangugpe.


text:
Ne impanlusuran ni Hair ne anak ded man‑e ni Manasis ka me bariyu te Gilyad wey nenaahew rin seini, wey ingngaranan din e te “Me Bariyu ni Hair.”


text:
Ne impanlusuran degma te etew ne egngaran ki Nuba ka lungsud te Kinat wey ka me bariyu ne nakalingut diye, wey ingngaranan din e seeye te “Nuba” isip pegpabantug te ngaran din.<pb/>


text:
<br/><t>Ka pegkaleug-leug puun te Ihiptu peendiye te Sinay</t><br/>Seini ka me inged ne nabayaan te me kabuhalan ni Israil te peg-awe dan te Ihiptu. Mig-awe sikandan te Ihiptu ne migpunduk-punduk wey impanguluwan sikandan ni Muwisis wey ni Aarun.


text:
Ne tenged te suhu te Magbebaye ne Manama, immanlista ni Muwisis ka ngaran te inged ne migligkatan dan, wey ka me inged ne nabayaan dan.<pb/>


text:
Mig-awe te Ramisis ka me kabuhalan ni Israil te igkasapulu wey lalimma (15) ne aldew te an-anayan ne bulan ne iyan ka pegkeimpus te Sahakeen te Peglihad te Panalihan. Mig-awe sikandan ne due kabulut taheed te egmanetengteng kandan ka me Ihiptuhanen


text:
ne egmanlelebeng te me kinakakayan ne me anak dan ne impangimatayan te Magbebaye, wey inggukuman din degma ka me diyus-diyus dan.<pb/>


text:
Ne mig-awe e man‑e sikandan te Sukut, wey nangendiyad man‑e te Itam ne ilis te disirtu, wey diyad man‑e nangekampu.


text:
Ne mig-awe e man‑e sikandan te Itam, wey migpalilibed e man‑e peendiye te Pihahirut ne egkatalipag te Baal-Sipun, wey diyad man‑e nangekampu te marani te Migdul.


text:
Ne nangawe e man‑e sikandan te Pihahirut, wey miglapas e te Malalab ne Dahat, wey nangipanew e man‑e te tatelu ne aldew diye te disirtu, diye te Itam. Ne diye pad man‑e sikandan nangekampu te Mara.


text:
Ne mig-awe e man‑e sikandan te Mara, wey nangendiyad e man‑e te Ilim. Ne diye, due sapulu wey daruwa (12) ne sebseb, wey pitu ne pulu (70) ne kayu ne palmira. Purisu diyad man‑e sikandan nangekampu.


text:
Ne mig-awe e man‑e sikandan te Ilim, wey nangendiyad e man‑e te ilis te Malalab ne Dahat, wey diyad man‑e nangekampu.


text:
Ne mig-awe e man‑e sikandan te Malalab ne Dahat, wey nangendiyad e man‑e te disirtu, diye te Sin wey diyad man‑e nangekampu.


text:
Ne mig-awe e man‑e sikandan te disirtu, diye te Sin, wey nangendiyad man‑e te Dupka, wey diyad man‑e nangekampu.


text:
Ne mig-awe e man‑e sikandan te Alus, wey nangendiyad man‑e te Ripidim, wey diyad man‑e nangekampu. Ne ware weyig diye ne egkeinum te me etew.


text:
Ne mig-awe e man‑e sikandan te Ripidim, wey miggendiyad e man‑e te disirtu, diye te Sinay, wey diyad man‑e nangekampu.<pb/>


text:
<br/><t>Ka pegkaleug-leug diye te inged ne ware mig-ugpe</t><br/>Ne mig-awe e man‑e sikandan te disirtu, diye te Sinay, wey miggendiyad man‑e te Kibrut-Hataaba, wey diyad man‑e nangekampu.


text:
Ne mig-awe e man‑e sikandan te Kibrut-Hataaba, wey miggendiyad man‑e te Hasirut, wey diyad man‑e nangekampu.


text:
Ne mig-awe e man‑e sikandan te Ritma, wey miggendiyad man‑e te Rimun-Piris, wey diyad man‑e nangekampu.


text:
Ne mig-awe e man‑e sikandan te Rimun-Piris, wey miggendiyad man‑e te Libna wey diyad man‑e nangekampu.


text:
Ne mig-awe e man‑e sikandan te Kihilata, wey miggendiyad man‑e te Bubungan ne Sipir, wey diyad man‑e nangekampu.


text:
Ne mig-awe e man‑e sikandan te Bubungan ne Sipir, wey miggendiyad man‑e te Harada, wey diyad man‑e nangekampu.


text:
Ne mig-awe e man‑e sikandan te Harada, wey miggendiyad man‑e te Makhilut, wey diyad man‑e nangekampu.


text:
Ne mig-awe e man‑e sikandan te Makhilut, wey miggendiyad man‑e te Tahat, wey diyad man‑e nangekampu.


text:
Ne mig-awe e man‑e sikandan te Hasmuna, wey miggendiyad e man‑e te Musirut, wey diyad man‑e nangekampu.


text:
Ne mig-awe e man‑e sikandan te Musirut, wey miggendiyad man‑e te Bini-Haakan, wey diyad man‑e nangekampu.


text:
Ne mig-awe e man‑e sikandan te Bini-Haakan, wey miggendiyad man‑e te Hur-Hagidgad, wey diyad man‑e nangekampu.


text:
Ne mig-awe e man‑e sikandan te Hur-Hagidgad, wey miggendiyad man‑e te Hutbata, wey diyad man‑e nangekampu.


text:
Ne mig-awe e man‑e sikandan te Hutbata, wey miggendiyad man‑e te Abruna, wey diyad man‑e nangekampu.


text:
Ne mig-awe e man‑e sikandan te Abruna, wey miggendiyad man‑e te Isiyun-Gibir, wey diyad man‑e nangekampu.


text:
Ne mig-awe e man‑e sikandan te Isiyun-Gibir, wey miggendiyad man‑e te Kadis, ka disirtu ne diye te Sin, wey diyad man‑e nangekampu.


text:
Ne mig-awe e man‑e sikandan te Kadis, wey miggendiyad man‑e te Bubungan ne Hur, ka eletanan te tane te Idum, wey diyad man‑e nangekampu.<pb/>


text:
Ne migtakereg diye te Bubungan ne Hur si Aarun ne talagpanubad, sumale te suhu te Magbebaye ne Manama, wey migpatey e sikandin diye. An-anayan seeye ne aldew te igkalimma ne bulan te igkeep‑at ne pulu (40) ne leg‑un puun te peg-awe te me kabuhalan ni Israil te Ihiptu.


text:
Te seeye ne timpu, ka Kanaanen ne Hari te Arad ne diye mig-ugpe te Nigib ne sakup ded te Kanaan, nakarineg ne egpalundaniyan e ka me kabuhalan ni Israil.<pb/>


text:
Ne puun te Hur, miggendiyad e man‑e ka me kabuhalan ni Israil te Salmuna, wey diyad man‑e nangekampu.


text:
Ne mig-awe e man‑e sikandan te Salmuna, wey miggendiyad e man‑e sikandan te Punun, wey diyad man‑e nangekampu.


text:
Ne mig-awe e man‑e sikandan te Punun, wey miggendiyad e man‑e sikandan te Ubut, wey diyad man‑e nangekampu.


text:
Ne mig-awe e man‑e sikandan te Ubut, wey miggendiyad e man‑e sikandan te Iyi-Abarim ne eletanan te Muwab, wey diyad man‑e nangekampu.


text:
Ne mig-awe e man‑e sikandan te Iyi-Abarim, wey miggendiyad e man‑e sikandan te Dibun-Gad, wey diyad man‑e nangekampu.


text:
Ne mig-awe e man‑e sikandan te Dibun-Gad, wey miggendiyad e man‑e sikandan te Almun-Diblataim, wey diyad man‑e nangekampu.


text:
Ne mig-awe e man‑e sikandan te Almun-Diblataim, wey miggendiyad e man‑e sikandan te kabubunganan te Abarim ne marani te Nibu, wey diyad man‑e nangekampu.


text:
Ne mig-awe e man‑e sikandan te kabubunganan te Abarim, wey miggendiyad e man‑e sikandan te kanapnapuan te Muwab, te ilis te Weyig ne Hurdan ne egkatalipag te Hiriku, wey diyad man‑e nangekampu.


text:
Nakalurug sikandan ka nangekampu diye te ilis te Hurdan puun te Bit-Hisimut taman te Abil-Satim ne diye te kanapnapuan te Muwab.<pb/>


text:
Ne taheed te diye pad sikandan te kanapnapuan te Muwab, te ilis te Weyig ne Hurdan ne egkatalipag te Hiriku, ingkahiyan te Magbebaye ne Manama si Muwisis,


text:
keilangan ne egpandeldelen niyu ka langun ne mahinged diye wey dereeti niyu ka langun ne diyus-diyus dan ne inggimu puun te batu wey putew, wey guhusa niyu ka me panubaran dan diye te me bubungan.


text:
Ne pama-baara niyu ka tane pinaahi te pegpintut-pintut sumale te kasuluhan te sakup te tagse tribu. Maluaha niyu ka baad te tribu ne masulug se sakup, wey malig-eta niyu re ka baad te tribu ne deisek de se sakup. Ka tane ne egkapintutan te tagse sabeka, iyan e kandin ne baad. Te seini ne paahi, egkabaad-baad niyu ka tane diye te tagse tribu.<pb/>


text:
“Piru ke kene niyu egpandeldelen ka me mahinged diye, ka seeye se nenasame iyan egpakabalabag kaniyu iling te egpakasundang te mata niyu wey egpakaruhi te kakiliran niyu. Egpakabehey sikandan kaniyu te kahubut.


text:
“Kahii nu ka me kabuhalan ni Israil: ‘Emun ke egseled kew e diye te tane te Kanaan, ka tane ne igbehey ku kaniyu, seini ka me eletanan:


text:
ka eletanan diye te igkakawanan ne balabahan, iyan ka disirtu diye te Sin ne nakapaayun te inged ne Idum. Ne ka eletanan diye te igkakawanan ne balabahan, egpuun te tamanan te dahat ne egngaranan te Namatey ne Dahat.


text:
Ne migbatiku seini diye te igkakawanan ne balabahan peendiye te igtakereg te Akrabim ne egpeendiye te inged ne ware mig-ugpe, diye te Sin. Ne egpabulus seini diye te igkakawanan ne balabahan te Kadis-Barniya peendiye te Hasar-Adar taman diye te Asmun.


text:
Ne puun te Asmun, egbatiku man‑e seini diye te Bangalug te Ihiptu taman te Dahat ne Miditiranyu.<pb/>


text:
“ ‘Ne ka eletanan diye te igkahibang ne balabahan, egbunsud diye te Dahat ne Miditiranyu peendiye te Bubungan ne Hur.


text:
Ne egpabulus seini diye te Ribla dapit te igsile te Ayin, peendiye te igsile ne ilis te Lanew te Galiliya.


text:
Ne egpabulus seini diye te Hurdan taman diye te Namatey ne Dahat.<pb/>“ ‘Sika ka tane niyu wey ka me eletanan kayi.’ ”<pb/>


text:
Purisu ingguhuran e ni Muwisis ka me kabuhalan ni Israil te migkahi, “Sika ka egkapanunud niyu ne tane ne egba-baaren niyu pinaahi te pegpintut-pintut. Migsuhu ka Magbebaye ne Manama te iyan naan de egpamehayan due ka siyam wey katenge ne tribu,


text:
su nabehayan man‑e ka me kabuhalan ni Rubin, ni Gad, wey katenge te kabuhalan ni Husi ne iyan ka me kabuhalan ni Manasis.


text:
Ka daruwa ne tribu wey ka katenge te tribu ni Manasis, nakarawat e te baad dan ne iyan ka diye te talipag te Hurdan dapit te igsile ne egkatalipag te Hiriku.”<pb/>


text:
“Si Iliyasar ne talagpanubad wey si Huswi ne anak ni Nun ka egbaad-baad te tane para te me kabuhalan ni Israil.


text:
Ne alam kew naa te tigsabeka ne pangulu puun te tagse tribu eyew egpabulihen kandan te pegbaad-baad te tane.”


text:
Ne seini ka me ngaran te me etew ne impangalam te Magbebaye:• te me kabuhalan ni Huda,• si Kalib ne anak ni Hipuni;


text:
Sikandan ka in-alam te Magbebaye ne Manama ne egpabulihen te pegbaad-baad te tane te Kanaan ne egkapanunud te me kabuhalan ni Israil.<pb/>


text:
<br/><t>Ka me siyudad para te me Libita</t><br/>Ne diye te kanapnapuan te Muwab, te ilis te Weyig ne Hurdan ne egkatalipag te Hiriku, ingkahiyan te Magbebaye ne Manama si Muwisis,


text:
“Kahii nu ka me kabuhalan ni Israil: ‘Behayi niyu ka me kabuhalan ni Libi te me siyudad wey me panabtaban ne nakalingut te sika ne me siyudad puun te tane ne egkarawat niyu.


text:
Ne ka me panabtaban ne igbehey niyu te me kabuhalan ni Libi, keilangan ne lalimma ne gatus (500) ne mitrus ka kaluag ne nakalingut te alad te siyudad.


text:
Seked kew diye te lihawangan te alad te siyudad te tigsiyam ne gatus (900) ne mitrus diye te tagse pikungan: dapit te igsile, dapit te iglineb, dapit te igkakawanan ne balabahan, wey dapit te igkahibang ne balabahan. Sika ka egkeyimu ne me panabtaban te me ayam te me kabuhalan ni Libi. Ne diye naa te taliware te sika se hep‑at ne pikungan ka siyudad.


text:
Behayi niyu ka me kabuhalan ni Libi te hen‑em ne siyudad ne egkaaputan te seeye se etew ne egpallahuy ne nakapatey ne ware tuyui. Ne ware labet due ka hep‑at ne pulu wey daruwa (42) ne siyudad.


text:
Purisu egkeyimu e ne hep‑at ne pulu wey walu (48) ne siyudad ka igpakabehey niyu te me kabuhalan ni Libi duma te nakalingut ne me panabtaban diye te marani te sika ne me siyudad.


text:
Egpuun sika ne me siyudad te tane ne baad te me tribu te Israil. Ka dakel ne tribu, egbehey te masmasulug ne siyudad, wey ka deisek de ne tribu, egbehey te pila-pila re ne siyudad.’ ”<pb/>


text:
<br/><t>Ka me siyudad ne aputanan</t><br/><br/><t>(Diy. 19:1-13; Huswi 20:1-9)</t><br/>Ne ingkahiyan te Magbebaye ne Manama si Muwisis,


text:
“Kahii nu ka me kabuhalan ni Israil: ‘Emun ke egpakalapas kew e te Weyig ne Hurdan wey egmekeugpe kew e diye te Kanaan,


text:
Sika ne me siyudad ka eg-aputan te egpakapatey eyew kene egkeyimatayan te egsuli kandin taheed te kene pad sikandin egkewukuman te langun.


text:
Tatelu ne siyudad diye te igsile te Weyig ne Hurdan, wey tatelu degma diye te iglineb te tane te Kanaan.


text:
Ka sika se hen‑em ne siyudad ka egkeyimu ne aputanan niyu, wey te me lapu ne mig-ugpe due te kaniyu wey te me migmalmahaliyug de. Siyudad sika ne aputanan te etew ne egpakapatey ne ware tuyui.<pb/>


text:
“ ‘Piru ka seeye se egpakapatey pinaahi te peglampes te putew, eg-isipen ne talaggimatey wey keilangan ne eggimatayan.


text:
Ne emun ke imbatu te etew ka senge-etew wey namatey e, eg-isipen ne talaggimatey ka migbatu kandin, wey keilangan ne eggimatayan.


text:
Ne emun ke inlampesan te kayu ka sabeka ne etew wey namatey e, eg-isipen ne talaggimatey ka miglampes kandin, wey keilangan ne eggimatayan.


text:
Ne ka karumaan pad iya mismu te inggimatayan ka egkaayun ne egsuli; keilangan ne eggimatayan din ka talaggimatey ke egpekegkita sikandan.<pb/>


text:
“ ‘Ne emun ke indumutan te sabeka ne etew ka senge-etew, wey intuku din, wey ke indegpak din naa te minsan nekey, wey namatey e,


text:
wey ke insuntuk din naa wey namatey e, eg-isipen sikandin ne talaggimatey. Ne egkaayun degma sikandin ne eggimatayan te karumaan mismu te seeye se namatey ke egpekegkita sikandan.<pb/>


text:
“ ‘Piru panunggiling ke nakapatey ka sabeka ne etew te ware din dumuti wey ware din tuyui su narugsuan wey ke naregpak din naa te minsan nekey,


text:
wey ke ware sikandin nakabantey te neuluhan din te batu ka sabeka ne etew ne kene ne kuntere din, wey namatey e,


text:
eglibulung ka langun eyew eggukuman sikandin wey ka seeye se egsuli perem kandin, sumale te me suhu.


text:
Ne emun ke egkapamalehetan ne ware din tuyui ka peggimatey, keilangan ne egpangabangan sikandin te keet-etawan puun te me etew ne egkeupian perem ne egsuli kandin, wey igpalibed sikandin diye te siyudad ne aputanan. Diye sikandin egpeugpaa taman te egpatey e ka Labew ne Talagpanubad ne in-itisan te matulus ne lana.


text:
wey egkiteen sikandin te egkeupian ne egsuli, egkaayun sikandin ne eggimatayan, wey kene eg-isipen ne talaggimatey ka migsuli kandin.


text:
Purisu keilangan ne egpalunggehaat de diye te siyudad ne aputanan ka nakapatey taman te egpatey e ka Labew ne Talagpanubad. Ne egkaayun e ne eg-uli sikandin diye te ugpaan din.


text:
Sika ka me balaud wey me suhu ne ware egtamanan ne keilangan ne egtantanuran niyu wey te me kabuhalan niyu, minsan hendei kew eg-ugpe.<pb/>


text:
“ ‘Ke miggimatey ka sabeka ne etew te senge-etew, keilangan ne eggimatayan sikandin, piru keilangan ne due me talagpamalehet te nakapatey sikandin. Piru ke sabeka re ka talagpamalehet, keilangan ne kene sikandin eggimatayan.


text:
Ne kene kew dawat te iglekat para te umul te talaggimatey ne nakapatey su keilangan iya ne eggimatayan sikandin.


text:
Ne kene kew man‑e dawat te iglekat te umul te etew ne mig-aput diye te siyudad ne aputanan eyew egpekeuli e sikandin te ware pad migpatey ka Labew ne Talagpanubad.


text:
Te sika ne paahi, egkapanalliyaan niyu ne egkalinditan ka tane ne eg-ugpaan niyu, su ka peggimatey egpakalindit te nasud. Ne ware egpakalinis kayi angin e te kamatayen te etew ne nakapatey.


text:
Purisu kene niyu linditi ka tane ne eg-ugpaan niyu, su sikeddi se Magbebaye ne Manama, eg-ugpe duma kaniyu te me kabuhalan ni Israil.’ ”<pb/>


text:
<br/><t>Ka egkapanunud te me manggiasawa ne malitan</t><br/>Ne ka me pangulu te me kabuhalan ni Gilyad ne anak ni Makir wey apu ni Manasis ne anak ni Husi, migparani ki Muwisis wey te me pangulu te me pamilya te me kabuhalan ni Israil,


text:
wey migkahi, “Ahalen, te timpu ne insuhu ka te Magbebaye ne Manama te pegbaad-baad te tane ne egkapanunud te me kabuhalan ni Israil pinaahi te pegpintut-pintut, insuhu ka man‑e nikandin ne igpabehey ka baad te suled ney ne si Silupihad diye te anak din ne me malitan.


text:
Piru ke egmakaasawa sikandan te lein ne tribu, egpekeendiyad e te tribu te me iglukes dan ka tane ne egkapanunud dan. Te sika ne paahi, egkasalinan e ka baad te tribu ney.


text:
Te pegginguma te lalimma ne pulu (50) ne leg‑un ne iyan ka leg‑un te kaligwangan, igpanguli e ka tane ne nakaprinda, ne egmakatimul e ka tane te me anak ni Silupihad diye te tane te tribu te me iglukes dan. Purisu egkaawe e ka egkapanunud dan isip karatuan ne igpakahaat te me kaap-apuan ney.”<pb/>


text:
Ne ingkahiyan ni Muwisis ka me kabuhalan ni Israil sumale te lalag te Magbebaye ne migkahi, “Eleg ka ingkahi te me tribu te kabuhalan ni Husi.


text:
Seini ka ingkahi te Magbebaye meyitenged te me malitan ne me anak ni Silupihad, ‘Egkaayun sikandan ne egpangasawa te igkeupii ran, piru keilangan ne sakup de degma te tribu ran ka eg-asaween dan.


text:
Te sika ne paahi, ka egkapanunud te tagse kabuhalan ni Israil, kene egpekeendiye te lein ne tribu, su keilangan iya ne kene egkaawe diye te tagse sabeka ka tane ne egkapanunud din puun te me kabuybuyahan din.


text:
Ka langun ne malitan ne egpakapanunud te tane puun te tribu ran, keilangan ne iyan de degma eg-asaween ka sakup ded te tribu ran, eyew kene egkaawe diye te tagse sabeka ka tane ne napanunud din puun te me kabuybuyahan din.


text:
Kene egkaayun ne egkaangken te sakup te lein ne tribu ka egkapanunud te senge-etew. Keilangan ne kene egkaawe diye te tagse tribu te Israil ka egkapanunud dan.’ ”<pb/>


text:
Ka me anak ni Silupihad ne me malitan iyan ensi Mala, si Tirsa, si Hugla, si Milka, wey si Nua. Ne iyan dan de impangasawa ka me lukes ne me anak te me anggam dan


text:
ne me kabuhalan ni Manasis ne anak ni Husi. Purisu ware ded naawe puun te tribu ran ka napanunud dan ne tane te amey ran.<pb/>


text:
Sika ka me tulumanen wey me suhu ne imbehey te Magbebaye te me kabuhalan ni Israil pinaahi ki Muwisis te timpu ne diye sikandan te kanapnapuan te Muwab, te ilis te Weyig ne Hurdan ne egkatalipag te Hiriku.


text:
<br/><t>Ka igpewun‑a te me lalag ni Muwisis</t><br/>Seini ka insulat ne me guhuren ni Muwisis diye te me kabuhalan ni Israil taheed te diye pad sikandan te disirtu, diye te talipag te Weyig ne Hurdan dapit te igsile. Te seeye ne timpu, diye sikandan te Bangalug te Hurdan, marani te Sup, elat-elat te Paran wey te me lungsud te Tupil, Laban, Hasirut, wey Disahab.


text:
Ne puun te Bubungan ne Sinay peendiye te Kadis-Barniya, me sapulu wey sabeka (11) ne aldew ka peggipanew ne diye egbaye te me bubungan te inged ne Idum.<n>Bubungan ne Siir ka dangeb ne ngaran te inged ne Idum.</n>


text:
Te an-anayan ne aldew te igkasapulu wey sabeka (11) ne bulan te igkeep‑at ne pulu (40) ne leg‑un puun te peg-awe te me kabuhalan ni Israil te Ihiptu, impangguhuran e sikandan ni Muwisis te langun ne igpahuhud te Magbebaye diye te kandan.


text:
Ingguhud seini ni Muwisis te natalu rin e si Sihun ka Amurihanen ne Hari ne migmandu te Hisbun, wey si Ug ne matig-Basan ne Hari ne migmandu te Astarut wey Idrii.


text:
Impangguhuran ni Muwisis ka me kabuhalan ni Israil meyitenged te balaud te Manama te diye pad sikandan te inged te Muwab ne talipag te Hurdan dapit te igsile.<pb/>


text:
<br/><t>Ka peg-awe te me kabuhalan ni Israil puun te Sinay</t><br/>Ne ingkahiyan ni Muwisis ka me kabuhalan ni Israil, “Te diye ki pad te Bubungan ne Sinay, migkahi ka Magbebaye ne Manama ta, ‘Naluhey kew e ka mig-uugpe te seini ne bubungan.


text:
Purisu awe kew e kayi. Pangendiye kew e te me bubungan te me Amurihanen, wey te nakalingut ne me inged ne iyan ka napu te Hurdan, me bubungan, me kapatahan dapit te iglineb, me napu te inged te Nigib, wey diye te me inged ne ilis te Dahat ne Miditiranyu. Pabulus kew diye te Kanaan, wey Libanun, taman diye te dakel ne Weyig ne Iyupratis.


text:
Pammineg kew, igbehey kud kuntee kaniyu ka tane ne eggendiyaan niyu. Hipanew kew e wey angkena niyud ka Inged ne Insaad ku te me kaap-apuan niyu ne ensi Abraham, Isaak, wey si Hakub, wey te langun ne kabuhalan dan.’ ”<pb/>


text:
<br/><t>Ka peg-alam ni Muwisis te me pangulu</t><br/><br/><t>(Iks. 18:13-27)</t><br/>Ne ingkahiyan e man‑e ni Muwisis ka me kabuhalan ni Israil, “Taheed te diye ki pad te Bubungan ne Sinay, migkahi a kaniyu, ‘Kene ku egkeyimu ka pegpangulu kaniyu ke sikeddiey re sabeka.


text:
Ne egbuhalen kew pad iya man‑e perem te Magbebaye ne Manama te kaap-apuan niyu te sabeka ne libu (1,000) ne lupi, wey egmatubungen sumale te insaad din kaniyu.


text:
Piru egmenuwen ku naa te eggusey ka masumpit ne igmekeg-apul niyu, wey ka me prublima niyu ke sikeddiey re sabeka.


text:
Purisu alam kew te me etew ne matagseb, masinabuten, wey talahuren puun te me kabuhalan niyu, eyew eggimuwen ku ne me pangulu niyu.’


text:
Purisu impeumew ku ka me pangulu te me kabuhalan niyu ne me matagseb, masinabuten, wey talahuren, wey inteil ku sikandan eyew egkeyimu ne me talewukum niyu wey me upisyal. Ka duma kandan me pangulu te tigsenge-libu (1,000) ne me etew, te tigmahatus (100), te tiglalimma ne pulu (50), wey te tigsapulu (10).


text:
Ne impanpanayan ku sikandan te migkahi, ‘Pammineha niyu ka igmekeg-apul te me etew niyu, wey keilangan ne matareng ka peggukum niyu te minsan hentew—me kabuhalan ma ni Israil wey se lapu.


text:
Ne keilangan ne ware eglapihan niyu te peggukum niyu. Pammineha niyu ka daruwa, egkaayu-ayu ma wey se meyaman. Ne kene kew kaaldek te minsan hentew su egpuun ma te Manama ka peggukum niyu. Ne emun ke due dakel ne prublima, ipeyinguma niyu kayi te keddi su sikeddiey e ka eggusey due.’


text:
<br/><t>Ka me talagsilib</t><br/><br/><t>(Num. 13:1-33)</t><br/>Ne ingkahiyan e man‑e ni Muwisis ka me kabuhalan ni Israil, “Ne puun te Bubungan ne Sinay, migpangipanew kid e man‑e peendiye te disirtu ne nakita niyu mismu, peendiye te me bubungan te me Amurihanen. Te pegginguma ta diye te Kadis-Barniya,


text:
ingkahiyan ku sikaniyu, ‘Nekeuma kid kayi te me bubungan te me Amurihanen, ka igbehey kanta te Magbebaye ne Manama ta.


text:
Pammineg kew, imbehey e te Magbebaye ne Manama niyu ka tane ne eggendiyaan niyu. Hipanew kew e wey angkena niyud seeye sumale te insaad te Manama te me kaap-apuan niyu. Purisu kene kew iya kaaldek wey kene kew kaawei te kabagget.’


text:
Ne migparani kew langun keddi wey migkahi, ‘Te kene ki pad egmangendiye, eggun‑a ki pad egsuhu te me etew eyew egsilib te seeye ne tane eyew egkahuhuran ki nikandan ke mamenu ka me lungsud ne eggingumaan ta, wey hendei ki egbaye ka eggendiye.’


text:
Ne insuman-suman ku ne meupiya seeye ne planu. Purisu mig-alam a te sapulu wey daruwa (12) ne etew—tigsabeka puun te tagse tribu niyu.


text:
Ne migpanakereg e sikandan diye te me bubungan wey migpangingume e diye te bangalug ne egngaranan te Iskul, wey migmanisilib e sikandan diye.


text:
Te migmanguli e sikandan, migpanguyan sikandan te me prutas puun diye, wey impangguhuran kid nikandan ne amana ne meupiya ka tane ne igbehey kanta te Magbebaye ne Manama ta.<pb/>


text:
Nangugpe kew re te me balungbalung niyu wey migmanagsahukul kew ka migkahi, ‘Nalangetan kanta ka Magbebaye purisu impalihawang ki nikandin puun te Ihiptu eyew igbehey ki diye te me Amurihanen eyew egpangimatayan ki nikandan.


text:
Egmenuwen te naa te egmangendiye? Ingginalatan ki te me etew ne insuhu ta ne egpasisiliben te seeye ne tane. Migkahi sikandan, “Me mallangkew wey mannekal pad kanta ka me etew diye. Ne malig‑en pad iya man‑e ka me siyudad dan ne inlingutan te me malig‑en, matikang, wey makepal ne alad ne batu ne nekeuma diye te aw-awangan. Ne timul pad, nenakita ney pad iya man‑e diye ka me eleggasi.” ’<n>Te Hibruwanen: me kabuhalan ni Anak.</n><pb/>


text:
su ka Magbebaye ne Manama niyu ka egpangulu kaniyu wey sikandin ka egpakig-ehet para kaniyu, iling te nakita ta ne inggimu rin diye te Ihiptu.


text:
Ne diye te disirtu, nakita niyu ke immenu kew te egduma te Magbebaye ne Manama niyu, iling te amey ne migbaba te anak din, taman te nekeuma kew kayi te seini ne inged.’


text:
Piru minsan inlalag kud langun sika kaniyu, ware kew red iya man‑e migpalintutuu te Magbebaye ne Manama niyu,


text:
minsan ke sikandin ka miggun‑a te hipanawan niyu eyew egpanulu te egbayaan niyu wey te egkekampuwan niyu. Migpeiling sikandin te sungkaleg ne hapuy ne egkalegleg ke marusilem, wey migpeiling te sungkaleg ne gapun ke maaldew.”<pb/>


text:
<br/><t>Ka pegparusa te me kabuhalan ni Israil</t><br/><br/><t>(Num. 14:20-45)</t><br/>“Ne narineg te Magbebaye ka pegsagsahukul niyu, wey nabelu sikandin kaniyu, wey migpahunlibet te migkahi,


text:
‘Ware minsan sabeka te seini se mareet ne kabuhalan ne egpakakita te meupiya ne Inged ne Insaad ku te me kaap-apuan dan,


text:
angin e mule ki Kalib ne anak ni Hipuni su egpakakita mule sikandin kayi. Igbehey ku mule kandin wey te me kabuhalan din ka tane ne inggendiyaan din su mapahetpet ma mule ka pegtuman din keddi.’


text:
Ne tenged kaniyu, nabelu degma keddi ka Magbebaye, wey ingkahiyan a nikandin, ‘Kene ka degma egpekeendiye te inged te Kanaan.


text:
Piru egtuhutan ku mule ka talagbulig nu ne si Huswi ne anak ni Nun te pegpangulu te me kabuhalan ni Israil eyew te peg-angken te Kanaan. Purisu baggeta nu sikandin ne egpakannekal.’<pb/>


text:
“Ne ingkahiyan kid e man‑e te Magbebaye, ‘Ka ingkahi niyu ne me anak niyu ne ware pad me hanew ne egpandakepen te me kuntere niyu, egbulihan ku mule ne egpekeendiye te seeye ne tane, wey egkaangken dan e seini.


text:
“Ne migtabak kew keddi ne migkahi, ‘Nakasupak key te Magbebaye ne Manama. Piru kuntee, egpakiggira key mule te me kuntere ney sumale te insuhu kanami te Magbebaye ne Manama ney.’ Ne in-andam niyud ka me panganiban niyu eyew egpakiggira su migsuman-suman kew ne malemu re ne egkatalu ka keet-etawan ne nangugpe diye te me bubungan.<pb/>


text:
“Ne ingkahiyan a te Magbebaye, ‘Kene nu sikandan peendiyaa ka eggira su egkatalu iya sikandan te me kuntere dan su kene ku ma sikandan egdumaan.’


text:
Purisu inlalahan ku sikaniyu piru ware kew migpammineg. Insupak niyu ka suhu te Magbebaye tenged te pegkaambuhen niyu su nasi kew ma nangipanew ka egpakiggira diye te me bubungan.


text:
Piru insukulan kew te me Amurihanen ne nangugpe diye te me bubungan wey egmekeiling sikandan te me patiyukan ka migmanlupug kaniyu puun te Siir taman te Hurma.


text:
Ne nanlibed kew e diye te me kampu niyu diye te Kadis-Barniya, wey migsinehew kew diye te tangkaan te Magbebaye ka egpabulig piru ware kew nikandin pammineha.


text:
<br/><t>Ka pegkaleleug te me kabuhalan ni Israil</t><br/>Ne ingkahiyan e man‑e ni Muwisis ka me kabuhalan ni Israil, “Ne nataman migmambatiku kid diye te disirtu peendiye te Malalab ne Dahat, sumale te insuhu kanta te Magbebaye, wey nenakalingut-lingut ki re diye te me bubungan te inged ne Idum<n>Siir ka dangeb ne ngaran te inged ne Idum.</n> te naluhey ne timpu.<pb/>


text:
Ne kahii nu ka me kabuhalan ni Israil: Mahaan kew e eglihad te eletanan te me inged te me karumaan niyu ne me kabuhalan ni Isaw ne nangugpe diye te Siir. Egkengaaldek sikandan kaniyu,


text:
piru keilangan ne kene kew pakiggira kandan, su kene ku igbehey kaniyu ka minsan hendei ne baad te tane dan, su imbehey ku ma ka me inged te Idum diye te me kabuhalan ni Isaw isip kandan mismu ne tane.


text:
Ne taheed te eggipanew kew diye te tane dan, kaayun kew ne egbebeli te egkakeen wey weyig ne egkeinum puun kandan.<pb/>


text:
“ ‘Impalampus kew te Magbebaye ne Manama niyu te langun ne inggimu niyu. Intamengan kew nikandin te peggipanew niyu kayi te luluahi ne disirtu. Indumaan kew nikandin te hep‑at ne pulu (40) ne leg‑un, wey ware kew nakulangi te minsan nekey ne ingkeilangan niyu.’<pb/>


text:
“Purisu immanliharan te re ka me lungsud te me karumaan ta ne me kabuhalan ni Isaw ne nangugpe diye te Siir. Ware ki namaye te dalan te Araba puun te Ilat wey Isiyun-Gibir, su diye ki re namaye te disirtu peendiye te Muwab.


text:
Ne impanpanayan ki te Magbebaye te migkahi, ‘Kene kew pakiggira te me Muwabihanen ne me kabuhalan ni Lut, su kene ku igbehey kaniyu ka minsan hendei ne baad te tane dan su imbehey ku ma ka Ar diye te kandan isip tane dan mismu.’ ”<pb/>


text:
<br/><t>Ka me tribu ne diye te marani te Kanaan</t><br/>(Te ware pad ibehey te Manama diye te me Muwabihanen ka Ar, iyan pad dengan nangugpe diye ka me kabuhalan te me eleggasi ne egngaranan te Imim ne mannekal wey masulug. Me mallangkew degma sikandan iling te me eleggasi ne Anakim.


text:
Ne iling te me Anakim, neilaan degma sikandan ne me Ripaimhanen, piru me Imim ka igngengaran kandan te me Muwabihanen.


text:
Ne iyan degma dengan nangugpe diye te Siir ka me Hurihanen piru immandeldel wey impangimatayan sikandan te me kabuhalan ni Isaw wey iyan e mule nangugpe diye, iling te inggimu te me kabuhalan ni Israil diye te tane ne imbehey kandan te Magbebaye.)<pb/>


text:
Ne migpabulus-bulus si Muwisis ka migkahi te me kabuhalan ni Israil, “Ne nataman migmanlapas kid te weyig diye te Bangalug ne Sirid sumale te insuhu kanta te Magbebaye.


text:
Tatelu ne pulu wey walu (38) e ne leg‑un ka miglihad puun te peg-awe ta te Kadis-Barniya, taman te nammatey e ka langun ne kabuhalan ne me bahani, sumale te impahunlibet te Magbebaye meyitenged kandan.


text:
Ne emun ke egpalinggumaan kew e te eletanan te inged te me Amunihanen ne me kabuhalan ni Lut, kene kew himu te samuk kandan wey ke egpakiggira naa kandan su kene ku igbehey kaniyu ka minsan hendei ne baad te tane dan, su imbehey ku ma sika kandan isip kandan mismu ne tane.’ ”<pb/>


text:
(Neilaan degma dengan sika ne inged te Ripaimhanen, su in-ugpaan ma dengan sika te me kabuhalan ni Ripaim, piru me Sumsumim ka igngengaran kandan te me Amunihanen.


text:
Mabbulut degma sikandan, masulug, wey mallangkew iling te me Anakim. Piru impangimatayan sikandan te Magbebaye, purisu iyan e nangugpe te tane dan ka me Amunihanen.


text:
Ne iling ded degma ka inggimu te Magbebaye diye te me Hurihanen, impangimatayan din sikandan. Purisu iyan e nangugpe te tane dan ka me kabuhalan ni Isaw taman kuntee.


text:
Ne iling degma kayi ka neyitabu te me Abihanen ne nangugpe diye te me bariyu ne ilis te Dahat ne Miditiranyu taman te Gasa. Impangimatayan sikandan te me Kiritihanen wey iyan e mule nangugpe te me inged dan.)<pb/>


text:
Ne migpabulus-bulus si Muwisis ka migkahi te me kabuhalan ni Israil, “Ne ingkahiyan a te Magbebaye, ‘Panines kew e wey lapas kew e te Weyig ne Arnun. Lusuri niyud si Sihun ka matig-Hisbun ne Hari te me Amurihanen su igbehey kud sikandin kaniyu, eyew egkaangken niyud ka tane din.


text:
Puun kuntee, egtuhutan ku ne egpangelkelen te pegkaaldek kaniyu ka langun ne etew te intiru ne kalibutan ke egpakarineg sikandan kaniyu.’ ”<pb/>


text:
<br/><t>Ka pegkatalu ni Sihun</t><br/><br/><t>(Num. 21:21-30)</t><br/>Ne ingkahiyan e man‑e ni Muwisis ka me kabuhalan ni Israil, “Purisu te diye kid e te disirtu, diye te Kidimut, migsuhu a te me suluhuanen te peggendiye ki Hari Sihun, eyew te peghangyu kandin te pegkahi,


text:
‘Pabayaa key ubag nikeykew te tane nu. Eg-ikul key re te kelesadda wey kene key egsuwey diye te igkakawanan wey ke igkahibang naa.


text:
Ne egbayaran ney re ka egkakeen wey egkeinum ney. Ka ighangyu ney re ubag ne egpabayeen key re nikeykew


text:
iling te pegpabaye kanami te me matig-Idum ne nangugpe diye te Siir, wey te me Muwabihanen ne nangugpe diye te Ar, taman te nakalapas key te Weyig ne Hurdan peendiye te tane ne igbehey kanami te Magbebaye ne Manama ney.’<pb/>


text:
“Piru ware ki pabayaa ni Sihun, ka Hari ne matig-Hisbun su impakehal ma te Magbebaye ne Manama niyu ka suman-suman din eyew igpakabehey rin sikandin kayi te kanta wey egkaahew ta ka tane din ne seinid iya kuntee se in-ugpaan ta.<pb/>


text:
“Ne ingkahiyan a te Magbebaye, ‘Igbehey kud kuntee kaniyu si Sihun wey ka tane din, purisu lusuri niyud sikandin wey ahawa niyud ka tane din.’


text:
Ne miglihawang si Sihun puun te lungsud te Hisbun duma te me sundalu rin wey migpakiggira kanta diye te Hahas.


text:
Ne impangabangan ki te Magbebaye ne Manama ta, wey natalu ta sikandin lagkes ka langun ne anak wey me sundalu rin.


text:
Ne impanlundus ta patamtamani ka me lungsud din wey impangimatayan ta ka langun ne etew, wey warad iya insame ta minsan sabeka.


text:
Ne impanuyuk ta mule ka langun ne ayam wey impanguyan ta ka langun ne karatuan ne naahew ta puun te me lungsud dan.


text:
Ne imbulihan ki degma te Magbebaye eyew egkatalu ta ka me lungsud te Aruwir ne diye te ilis te weyig te Bangalug ne Arnun lagkes ka siyudad ne diye te seeye ne bangalug, taman te Gilyad. Warad iya lungsud ne ware ta naahew.


text:
Piru in-alihu ta mule ka me lungsud te me Amunihanen, ka me lungsud diye te ilis te Weyig te Habuk, wey ka me lungsud ne nakalingut te me labuntud sumale te insuhu kanta te Magbebaye ne Manama ta.”<pb/>


text:
<br/><t>Ka pegkatalu ni Ug</t><br/><br/><t>(Num. 21:31-35)</t><br/>“Ne nataman, migmambatiku kid peendiye te Basan. Ne miglihawang si Ug ne Hari te Basan duma te langun ne sundalu rin eyew egpakiggira kanta diye te Idrii.


text:
Piru ingkahiyan a te Magbebaye, ‘Kene ka kaaldek kandin su igbehey ku sikandin keykew lagkes ka langun ne keet-etawan din wey ka intiru ne tane din. Himuwa nu diye te kandin ka inggimu nu ki Sihun, ka matig-Hisbun ne Hari te me Amurihanen.’<pb/>


text:
“Purisu imbehey kanta te Magbebaye ne Manama ta si Ug ne Hari te Basan lagkes ka langun ne sundalu rin. Ne warad iya insame ta minsan sabeka.


text:
Ne impangahew ta ka hen‑em ne pulu (60) ne me lungsud ni Ug diye te intiru ne inged te Argub ne sakup te migharian din ne iyan ka Basan.


text:
Ka seini langun ne me lungsud, inlingutan te me matikang wey makepal ne alad ne batu, wey me putew ka me pagul te me gumawan kayi. Ne nenaahew ta degma ka langun ne me lungsud ne nakalingut kayi ne ware me alad.


text:
Ne impanlundus ta patamtamani ka me lungsud ni Ug iling te inggimu ta te me lungsud ni Sihun, wey impangimatayan ta ka langun ne etew, wey warad iya insame ta minsan sabeka.


text:
Ne impanuyuk ta ka langun ne ayam wey impanguyan ta ka langun ne karatuan ne naahew ta puun te me lungsud dan.<pb/>


text:
“Purisu nenaahew ta puun te daruwa ne Hari ne me Amurihanen ka tane ne diye te talipag te Weyig ne Hurdan puun te Weyig ne Arnun taman te Bubungan ne Hirmun.


text:
(Ka Bubungan ne Hirmun, Siryun ka igngengaran te me matig-Sidun, wey Sinir ka igngengaran kayi te me Amurihanen.)


text:
Nenaahew ta ka langun ne siyudad diye te me napu ne diye te igkakawanan ne balabahan, lagkes ka intiru ne Gilyad taman te Salika wey Idrii; me siyudad ne sakup te migharian ni Ug ne iyan ka Basan.”


text:
(Si Ug naan de ka nasame ne kabuhalan te me Ripaimhanen. Putew ka lungun din ne hep‑at ne mitrus ka kalayat, wey daruwa ne mitrus ka kaluag, ne inseked te saamulan ne sekeranan. Ne diye pad iya kuntee seini te Raba ne siyudad te me Amunihanen.)<pb/>


text:
<br/><t>Ka me tribu diye te talipag te Hurdan</t><br/><br/><t>(Num. 32:1-42)</t><br/>Ne ingkahiyan e man‑e ni Muwisis ka me kabuhalan ni Israil, “Te nenaahew tad seini ne tane, imbehey ku te me kabuhalan ni Rubin wey ni Gad ka me inged ne diye te igkahibang ne balabahan te Aruwir ne diye te marani te Weyig ne Arnun lagkes ka katenge te inged te Gilyad wey ka me lungsud.


text:
Ne imbehey ku te katenge te kabuhalan ni Husi ne iyan ka me kabuhalan ni Manasis ka duma ne baad te inged te Gilyad wey ka intiru ne Basan ne iyan ka migharian ni Ug.”<pb/>(Neilaan dengan ka Basan ne inged te Ripaimhanen.


text:
Ne si Hair ne kabuhalan ni Manasis, iyan nakaangken te intiru ne inged te Argub ne sakup te Basan, taman te eletanan te Gisur wey Maaka. Ne ka me bariyu kayi ingngaranan din te “Me bariyu ni Hair” taman kuntee ne me timpu.)<pb/>


text:
wey imbehey ku te me tribu ni Rubin wey ni Gad ka tane puun te Gilyad taman te Weyig ne Arnun. Ne iyan eletanan diye te igkakawanan ne balabahan ka Weyig ne Arnun wey iyan eletanan diye te igkahibang ne balabahan ka Weyig ne Habuk ne eletanan degma te me Amunihanen.<pb/>


text:
“Ka eletanan te inged te tatelu ne tribu dapit te iglineb, iyan ka Weyig ne Hurdan, wey puun man‑e te Galiliya taman diye te Namatey ne Dahat, marani te kalandihan te Bubungan ne Pisga.<pb/>


text:
“Te seeye ne timpu, ingkahiyan ku ka me kabuhalan ni Rubin, ni Gad, wey ka katenge te kabuhalan ni Husi ne iyan ka me kabuhalan ni Manasis, ‘Imbehey e kaniyu te Magbebaye ne Manama niyu ka seini ne tane ne talipag te Weyig ne Hurdan dapit te igsile, lagkes ka me lungsud kayi. Piru keilangan ne egmanlapas te Hurdan ka langun ne sundalu niyu eyew egbulig te duma niyu ne me kabuhalan ni Israil te peg-angken te tane dan.


text:
Ne ka me asawa wey anak niyu, duma te me ayam niyu, egkaayun ne egpalunggaat de kayi te me lungsud ne imbehey ku kaniyu su nakanengneng a ne masulug ka me ayam niyu.


text:
Keilangan ne egbulihan niyu ka me karumaan niyu ne me kabuhalan ni Israil te pegtalu te me kuntere dan eyew egkaangken dan e degma ka tane ne diye te talipag te Hurdan dapit te iglineb ne igbehey kandan te Magbebaye ne Manama niyu. Ne egkaayun e ne eglibed kew te tane ne imbehey kaniyu.’<pb/>


text:
“Te seeye ne timpu, ingkahiyan ku si Huswi, ‘Nakita nu ka langun ne inggimu te Magbebaye te daruwa ne Hari ne si Sihun wey si Ug. Ne iling degma due ka eggimuwen din diye te langun ne migharian ne egmangendiyaan niyu.


text:
<br/><t>Ware tuhuti si Muwisis ne egpekeendiye te Kanaan</t><br/>“Purisu te seeye ne timpu, migpangananey a te Magbebaye te migkahi,


text:
‘He Magbebaye, impapitew nud kuntee te suluhuanen nu ka karesen nu, su warad lein ne manama due te langit wey kayi te tane ne egpekeyimu te kein-inuwan ne inggimu nu.


text:
Purisu ke egkaayun ubag ne tuhuti a ubag nikeykew ne eglapas te Hurdan eyew egpakakite e pad ubag te meupiya ne tane diye te talipag te Hurdan, wey te me mateles ne bubungan wey te Libanun.’<pb/>


text:
“Piru nabelu keddi ka Magbebaye tenged kaniyu wey wara a nikandin pammineha. Ingkahiyan e re iya nikandin te, ‘Eleg e! Kena ad e lalahi nikeykew meyitenged due.


text:
Takereg ka diye te puntul te Bubungan ne Pisga wey pamantew ka minsan hendei, piru kene ka lapas te Hurdan.


text:
Si Huswi ka egpangulu te me kabuhalan ni Israil te peglapas te Hurdan eyew te peg-angken te tane ne egkakita nu. Purisu pepakannekala nu sikandin wey panulua nu te keilangan ne eggimuwen din.’<pb/>


text:
<br/><t>Ka pegbagget ni Muwisis te me kabuhalan ni Israil te pegtuman te suhu</t><br/>Ne ingkahiyan ni Muwisis ka me kabuhalan ni Israil, “Tumana niyu ka langun ne balaud wey me suhu ne impanulu ku kaniyu, eyew egpekeendiye kew wey egpekeugpe te inged te Kanaan; ka inged ne insaad te Magbebaye ne Manama te me kaap-apuan ta.


text:
Kene niyud timuli te minsan nekey wey ke eg-awaan niyu naa ka suhu te Magbebaye ne Manama ta. Keilangan ne egtumanen niyu iya seini.


text:
Nakita niyu mismu ka inggimu te Magbebaye diye te Bubungan ne Piyur. Impangimatayan din ka langun ne migsimba ki Baal.


text:
Piru sikaniyu mule se migmatinumanen te Magbebaye ne Manama niyu, neuyag kew pad mule taman kuntee.<pb/>


text:
“Impanulu kud kaniyu ka me balaud wey me suhu ne imbehey keddi te Magbebaye ne Manama ku ne insimba ku, eyew egtumanen niyu seini diye te tane ne eggendiyaan wey eg-angkenen niyu.


text:
Tumana niyu seini te mapahetpet su pinaahi kayi, igpakapapitew niyu diye te duma ne nasud ka katagseb wey salabutan niyu. Ke egpakarineg sikandan te seini ne me balaud, egkahi sikandan, ‘Malehet iya ne me matagseb wey me masinabuten ka keet-etawan te seini se maresen ne nasud.’


text:
Warad lein ne nasud, deisek ma wey se dakel ne due manama ne iling te Magbebaye ne Manama ta, su alistu sikandin ne egbulig kanta, wey egtabaken ki iya nikandin ke egpangananey ki kandin.


text:
Warad iya lein ne mabantug ne nasud ne due me balaud wey me suhu ne iling te impanulu ku kaniyu kuntee.<pb/>


text:
“Bantayi niyu re ne kene niyu egkalingawan ka langun ne nenakita niyu ne inggimu te Manama ta. Tantanuri niyu layun seini taman te duem pad umul niyu.


text:
Tantanuri niyu ka timpu ne migmanasindeg kew diye te tangkaan te Magbebaye niyu diye te Sinay ne ingkahiyan kew te, ‘Palibulunga nu ka me kabuhalan ni Israil kayi te tangkaan ku su egkeupian a ne egpakiglalag kandan, eyew egkateu sikandan ne egtahud keddi taman te duen pad umul ran, wey eyew igpakapanulu dan degma te me anak dan.’<pb/>


text:
“Ne migparani wey migmanasindeg kew diye te pabunsuranan te Bubungan ne Sinay taheed te nabukusan seini te makepal ne gapun wey migkanlabkanlab ne hendue te nekeuma ka legleg diye te langit.


text:
Ne migpakiglalag kaniyu ka Magbebaye puun te taliware te hapuy. Nakarineg kew te laheng piru ware etew ne nakita niyu.


text:
Ne ingguhuran kew e nikandin te kasabutan din kaniyu wey insuhu kew nikandin te pegtuman kayi. Iyan sika ka Sapulu ne Balaud ne ingkulit din diye te daruwa ne malumpayag ne batu.


text:
Te seeye ne timpu, insuhu a te Magbebaye ne egpanuluen ku sikaniyu meyitenged te me balaud wey me suhu ne egtumanen niyu diye te tane ne eg-angkenen niyu.”<pb/>


text:
<br/><t>Ka me pegpaney-paney meyitenged te diyus-diyus</t><br/>Ne ingkahiyan ni Muwisis ka me kabuhalan ni Israil, “Te timpu ne migpakiglalag kaniyu ka Magbebaye puun te taliware te hapuy diye te Bubungan ne Sinay, ware niyu sikandin nakita. Purisu bantey kew


text:
ne kene kew egpakasupak kandin pinaahi te pegpangimu te larawan te minsan nekey ne ulaula—lukes ma wey se malitan,


text:
Ne kene niyu simbaa ka aldew, ka bulan, wey ka me bituen, su immangimu re sika te Magbebaye ne Manama niyu para te langun ne etew te intiru ne kalibutan.


text:
Piru impalihawang kew te Magbebaye puun te Ihiptu, ka inged ne migbayad-bayad kaniyu iling te iiniti ne sugnu, eyew egkeyimu kew ne keet-etawan din ne sikaniyud iya kuntee.


text:
Piru nabelu keddi ka Magbebaye tenged kaniyu, wey migpahunlibet sikandin ne kena a egpakalapas te Hurdan wey kena a egpekeendiye te meupiya ne tane ne igbehey rin kaniyu,


text:
su kayi e re egpatey te inged te Muwab—kena a egkaayun ne eglapas te Hurdan—piru sikaniyu, egkaayun kew mule ne eglapas eyew te peg-angken te meupiya ne tane.


text:
Piru keilangan ne kene niyu eglingawan ka kasabutan niyu te Magbebaye ne Manama niyu. Kene kew supak pinaahi te pegpangimu te minsan nekey ne larawan, su ingkene sika kaniyu te Magbebaye niyu,


text:
su egkabelu ka Magbebaye ke egsimba kew te lein ne me manama, wey egpekeiling sikandin te hapuy ne egpakasilab te minsan nekey.<pb/>


text:
“Ne emun ke egkaluhey kew e ka eg-ugpe diye te inged te Kanaan, wey duen e me anak niyu wey eg-apuanan kew e, kene kew supak pinaahi te pegpangimu te minsan nekey ne larawan, su mareet iya sika diye te tangkaan te Magbebaye ne Manama niyu, wey egpakapabelu sika kandin.


text:
Kuntee ne aldew, egdawiten ku ka langit wey ka tane eyew egpamalehet te mareet meyitenged kaniyu, ne emun ke egmangimu kew te me diyus-diyus, sahuhune ne egkengaawe kew puun te tane ne eg-angkenen niyu diye te talipag te Hurdan. Kene kew kaluhey diye su egkammatey kew iya langun.


text:
Ne egmegsusuwayen kew te Magbebaye diye te duma ne me nasud wey pila-pila naan de kaniyu ka egkeuyag.


text:
Ne diye, egsimba kew e te me diyus-diyus ne inggimu re te etew puun te kayu wey batu ne kene egpakakita, kene egpakarineg, kene egpakakeen wey ke egpakaarek naa.


text:
su hiimenawen ka Manama niyu. Kene kew nikandin eg-engkeran wey ke egdereetan naa. Kene din egkalingawan ka kasabutan din te me kaap-apuan niyu ne impamalehetan din pinaahi te me pahunlibet.<pb/>


text:
“Pitawa niyu ka neneyitabu puun te aldew ne inggimu te Manama ka etew kayi te kalibutan taman kuntee. Ne pitawa niyu ka intiru ne kalibutan ke duen naa kein-inuwan ne neyitabu wey ke nahuhud naa ne iling due.


text:
Duen naa duma ne manama ne miggeram migkuwa te keet-etawan puun te lein ne nasud eyew egkakandin pinaahi te me peg-eleg-eleg, me palinneu, me kein-inuwan, gubut, keseg, geem, wey makaliyas-liyas ne me himu iling te inggimu te Magbebaye ne Manama niyu para kaniyu diye te Ihiptu wey sikaniyu mismu ka nakakita kayi.


text:
Impapitew sika kaniyu te Manama, eyew te pegpamalehet kaniyu ne sikandin de iya ka Manama wey warad lein.


text:
Imparineg kew nikandin te laheng din puun te langit eyew te pegpanulu kaniyu. Ne impapitew rin kaniyu kayi te kalibutan ka egkanlabkanlab ne hapuy rin, wey egkarineg niyu ka laheng din puun te taliware te sika ne hapuy.


text:
Ne tenged te inggeyinawaan din ka me kaap-apuan niyu, in-alam kew nikandin se me kabuhalan dan, wey impalihawang kew nikandin puun te Ihiptu pinaahi te dakel ne geem din.


text:
Immandeldel rin ka susuluhi ne punduk te keet-etawan ne maddesen pad kaniyu eyew egpakaseled kew diye te tane dan eyew igpakabehey rin e kaniyu isip egkapanunud niyu.


text:
Purisu tumana niyu ka langun ne balaud din ne ingkahi ku kaniyu kuntee, eyew egmeupiya ka peg-ugpe niyu wey te me kabuhalan niyu, wey eyew egpekeugpe kew te egkaluhey diye te tane ne igbehey kaniyu te Magbebaye ne Manama niyu wey egkaangken niyu seini te ware egtamanan.”<pb/>


text:
<br/><t>Ka me aputanan ne siyudad</t><br/>Te nekeimpus e si Muwisis ka migpakiglalag te me kabuhalan ni Israil, in-alam din e ka tatelu ne siyudad diye te talipag te Hurdan dapit te igsile,


text:
eyew eggimuwen ne aputanan te etew ne egpakapatey te senge-etew ne ware tuyui, wey kene ne kuntere din. Egkaayun sikandin ne eg-aput te minsan hendei te seini ne me aputanan ne siyudad eyew kene sikandin egkamenu.


text:
Ne seini ka me siyudad: ka Bisir ne diye te ampew te bubungan ne mapatag, para te me sakup te me kabuhalan ni Rubin, ka Ramut te inged te Gilyad para te me sakup te me kabuhalan ni Gad, wey ka Gulan te inged te Basan, para te me sakup te me kabuhalan ni Manasis.<pb/>


text:
<br/><t>Ka pegbehey te balaud</t><br/>Ne seini ka me balaud te Manama ne ingkahi ni Muwisis te me kabuhalan ni Israil.


text:
Naahew ni Muwisis wey te me kabuhalan ni Israil ka tane ni Sihun wey ka inged ni Ug, ka matig-Basan ne Hari te me Amurihanen. Sikandan ka daruwa ne Hari te me Amurihanen diye te talipag te Hurdan dapit te igsile.


text:
Ka tane dan ne nenaahew te me kabuhalan ni Israil, nakapuun de iya te Aruwir ne dibdibabew te Weyig ne Arnun wey nakapabulus diye te Bubungan ne Siryun, ne ingngaranan degma te Hirmun,


text:
lagkes ka intiru ne napu ne diye te talipag te Hurdan dapit te igsile, taman te Namatey ne Dahat ne diye te lenlen te Bubungan ne Pisga.<pb/>


text:
<br/><t>Ka Sapulu ne Balaud</t><br/><br/><t>(Iks. 20:1-17)</t><br/>Ne impeumew ni Muwisis ka me kabuhalan ni Israil wey ingkahiyan din sikandan, “Me kabuhalan ni Israil, pammineg kew te me balaud wey me suhu ne igpangguhud ku kaniyu kuntee ne aldew. Iskuyleyi niyu seini wey tumana niyu te mapahetpet.


text:
Inggimu rin seini ne kasabutan kene ne para re te me kaap-apuan ta, ke kene, para degma kanta langun te seini kuntee ne aldew.


text:
Te seeye ne aldew, migsasindeg a diye te taliware niyu wey te Magbebaye eyew te pegpasabut kaniyu te egmanlalahen din, su nenaaldek kew ma te hapuy wey ware kew nanakereg diye te bubungan. Ne migkahi ka Magbebaye:<pb/>


text:
“Sikeddiey ka Magbebaye ne Manama niyu ne mig-angey kaniyu puun te inged te Ihiptu, wey ka migpaawe kaniyu te neneuripen.<pb/>


text:
“Himuwa niyu ka igpeyimu ku kaniyu te Aldew te Peggimeley, wey iteil niyu seini ne aldew para keddi te Magbebaye ne Manama<n>Te Hibruwanen: eggimuwen ne matulus.</n> niyu sumale te insuhu ku kaniyu.


text:
piru ka igkapitu ne aldew, Aldew sika te Peggimeley, wey iteil niyu para te Magbebaye ne Manama niyu. Kene kew trabahu te minsan nekey, sikaniyu langun se taltalaanak, minsan ka me suluhuanen niyu ne lukes wey malitan, me baka, me asnu, wey duma pad ne me ayam niyu. Ne iling ded degma ka me mahaliyug niyu ne miglapu due te kaniyu. Te seini ne paahi, egpekeyimeley ubag degma ka me uripen niyu iling kaniyu.


text:
Sumsumana niyu ne me uripen kew degma dengan diye te Ihiptu, wey sikeddi ka Magbebaye ne Manama niyu ka migpalihawang kaniyu pinaahi te karesen wey geem ku. Purisu sikeddi se Magbebaye niyu, migsuhu a kaniyu ne keilangan ne eggimuwen niyu ka langun ne igpeyimu ku kaniyu te Aldew te Peggimeley.<pb/>


text:
“Tahura niyu ka amey wey iney niyu sumale te insuhu ku kaniyu, eyew egmalayat ka umul niyu wey egmeupiya ka peg-ugpe niyu diye te tane ne igbehey kaniyu te Magbebaye ne Manama niyu.<pb/>


text:
“Kene kew keimma te asawa te senge-etew, te baley rin, te kamet din, te me suluhuanen din ne me lukes wey me malitan, te me ayam din, wey te minsan nekey ne kandin.”<pb/>


text:
Ne ingkahiyan ni Muwisis ka me kabuhalan ni Israil, “Sika ka me suhu te Magbebaye kaniyu te migmanlibulung kew diye te Bubungan ne Sinay. Te timpu ne miglalag sikandin te meemen ne laheng ne egpuun te taliware te hapuy ne nalingutan te makepal ne gapun, sika iya ne me suhu ka ingkahi rin wey warad duma pad. Ingkulit din seini diye te daruwa ne malumpayag ne batu wey imbehey rin e keddi.”<pb/>


text:
<br/><t>Ka pegkaaldek te me etew</t><br/><br/><t>(Iks. 20:18-21)</t><br/>“Te pegkarineg niyu te laheng ne egpuun te taliware te makepal ne gapun taheed te migkanlabkanlab ka bubungan, migparani e keddi ka langun ne pangulu te me kabuhalan niyu wey ka me igdatu niyu,


text:
wey migkahi sikandan, ‘Impapitew te Magbebaye ne Manama ta ka geem wey katelesan din, wey narineg ney ka laheng din puun te taliware te hapuy. Ne nakanengneng key e kuntee ne kene bes egpatey ka etew ke egpakiglalag ka Manama kandin.


text:
Piru egkammatey key mule pinaahi te sika ne hapuy ke egpakarineg key pad man‑e te laheng te Magbebaye ne Manama ta.


text:
Ware etew ne kene egpatey ke egpakarineg te laheng te manekal ne Manama ne egpakiglalag kandin puun te taliware te hapuy.


text:
Sikeykew re ubag Muwisis ka egparani diye te Manama ta eyew egpammineg te iglalag din. Ne guhuri key re te langun ne iglalag din su egpamminehen ney wey egtumanen ney seini.’<pb/>


text:
“Ne narineg te Manama ka ingkahi niyu keddi, wey ingkahiyan a nikandin, ‘Narineg ku ka ingkahi ran keykew, wey eleg iya ka ingkahi ran.


text:
Meupiya iya perem ke layun sikandan egsuman-suman ne egtahud keddi, wey egtuman te me suhu ku eyew egmatubung sikandan wey ka me kabuhalan dan, te ware egtamanan.


text:
Piru palunggaat ka mule kayi duma keddiey eyew iglalag ku keykew ka langun ne balaud wey me suhu ne keilangan ne igpanulu nu te me kabuhalan ni Israil eyew egtumanen dan diye te tane ne igbehey ku kandan.’ ”<pb/>


text:
Ne ingkahiyan e man‑e ni Muwisis ka me kabuhalan ni Israil, “Purisu tumana niyud iya te mapahetpet ka me balaud te Magbebaye ne Manama niyu; kene kew en iya supak minsan sabeka te me balaud din.


text:
Tumana niyu seini langun eyew egmeupiya ka peg-ugpe niyu wey egmalayat pad ka umul niyu diye te tane ne eg-angkenen niyu.”<pb/>


text:
<br/><t>Ka suhu ne labew te langun</t><br/>Ne migpabulus-bulus si Muwisis ka migkahi diye te me kabuhalan ni Israil, “Seini ka me balaud wey suhu ne ingkahi keddi te Magbebaye ne Manama ta ne igpepanulu kaniyu, eyew egtumanen niyu diye te tane ne eggendiyaan wey eg-angkenen niyu.


text:
Sikaniyu wey ka me anak niyu wey ka me apu niyu, keilangan ne egtahud te Manama, wey egtuman te langun ne balaud din ne ingkahi ku kaniyu, eyew egmalayat ka umul niyu diye te seeye ne tane.


text:
Purisu pammineg kew me kabuhalan ni Israil—tumana niyud iya te mapahetpet ka me suhu din, eyew egmeupiya ka peg-ugpe niyu, wey egkeyimu kew ne mabantug ne nasud diye te meupiya ne tane wey dakel se eg-uma,<n>Te Hibruwanen: tane ne egtulayasan te gatas wey teneb.</n> su sika ka insaad te Manama diye te me kaap-apuan niyu.<pb/>


text:
Geyinawei niyu ka Manama niyu te mapahetpet wey ipapitew niyu te langun ne eggimuwen niyu ne inggeyinawaan niyu sikandin.


text:
Ipanulu niyu layun seini diye te me anak niyu. Ne malalahey kew meyitenged kayi ke egpaminpinnuu kew diye te me baley niyu, ke egpangipanew kew, ke egpangibat kew, wey ke eggimata kew te maselem.


text:
Isulat niyu seini wey ibagkes niyu te bakelawan niyu wey ilelangkus niyu eyew egkasuman-suman niyu seini.


text:
Isulat niyu seini diye te sungkaleg te gumawan te me baley niyu, wey diye te me gumawan te me alad te me lungsud niyu.”<pb/>


text:
<br/><t>Ka me pegpaney-paney te pegkamasinupaken</t><br/>Ne ingkahiyan e man‑e ni Muwisis ka me kabuhalan ni Israil, “Migsaad ka Manama niyu diye te me kaap-apuan niyu ne ensi Abraham, si Isaak, wey si Hakub, ne igbehey rin kaniyu ka tane ne eg-uyanan din kaniyu. Ka seini ne tane, due malluag wey matubung ne me siyudad ne kene ne sikaniyu ka migpasasindeg.


text:
Ne ka me baley diye, neelin ne nenapenu te mateles ne me kasangkapan ne kene ne sikaniyu ka migpanahu. Ne due me belun diye ne kene ne sikaniyu ka migkekali, wey due me ulibuwan wey me parasan ne kene ne sikaniyu ka migpamula. Ke eg-uyanen kew e te Manama diye te seeye ne tane, egpakakeen kew te minsan nekey ne igkeibeg niyu.


text:
Piru kene niyu re iya kalingawi ka Manama ne migpalihawang kaniyu puun te pegkeuripen diye te Ihiptu.


text:
Tahura niyu ka Manama niyu, wey sikandin de pamakaya niyu, wey kahi kew te egdusaan kew nikandin ke kene niyu eggimuwen ka insaad niyu.


text:
su egkabelu ka Manama ne migduma kaniyu ke egsimba kew te lein ne me manama. Emun ke eggimuwen niyu sika, egkaneem-neem niyu ka langet te Manama, wey egguleen kew nikandin kayi te kalibutan.<pb/>


text:
Himuwa niyu ka matareng diye te tangkaan din eyew egmeupiya ka peg-ugpe niyu wey egkaangken niyu ka meupiya ne Inged ne Insaad din te me kaap-apuan niyu.


text:
“Te egginguma ne me timpu, emun ke eg-inse ka me anak niyu te, ‘Mania te insuhu ki te Magbebaye ne Manama ta te pegtuman te seini ne me balaud wey me suhu?’


text:
Ne kahii niyu sikandan, ‘Neuripen key dengan te Hari diye te Ihiptu, piru impalihawang key te Manama pinaahi te dakel ne geem din.


text:
Nakakita key mismu te masulug ne kein-inuwan wey makaalat-halat ne pegdereet te Manama te me Ihiptuhanen wey te Hari dan wey te intiru ne pamilya rin.


text:
Ne impalihawang key nikandin puun te Ihiptu eyew eg-uyanen key kayi te seini ne Inged ne Insaad din te me kaap-apuan ta ne igbehey rin kanta.


text:
Migsuhu ka Magbebaye ne Manama ta ne keilangan ne egtumanen ney ka langun ne balaud din, wey egtahuren ney sikandin ne Manama ney, eyew egmatubung key wey egmalayat pad ka umul ney iling te seinid iya kuntee.


text:
Ne emun ke egtumanen ta te mapahetpet ka langun ne suhu te Magbebaye ne Manama ta, egkeyimu ki ne matareng diye te tangkaan din.’ ”<pb/>


text:
<br/><t>Ka pegpaney-paney te me kabuhalan ni Israil</t><br/><br/><t>(Iks. 34:11-16)</t><br/>Ne ingkahiyan ni Muwisis ka me kabuhalan ni Israil, “Ke eg-uyanen kew e te Magbebaye ne Manama niyu diye te tane ne eg-angkenen niyu, egpandeldelen din ka pitu ne nasud ne masmasulug wey me madmaresen pad kaniyu, ne iyan ka me Hitihanen, me Girgasihanen, me Amurihanen, me Kanaanen, me Pirisihanen, me Hibihanen, wey me Hibusihanen.


text:
Ne emun ke igbehey e sikandan te Manama due te kaniyu, wey egkatalu niyud sikandan, kene kew naa himu te kasabutan duma kandan, ke kene, pangimatayi niyu sikandan langun te ware pegkeyid‑u.


text:
su sikandan ka egpuunan ne egmanginniyug e te Manama ka me anak niyu, wey iyan dan e egsimbeen ka lein ne me manama. Ne emun ke egkeyitabu sika, egkaneem-neem niyu ka langet te Manama, wey sahuhune ne egguleen kew nikandin.


text:
Purisu seini himuwa niyu: panlundusa niyu ka me altar dan ne tutunganan te igpanubad, panlupeta niyu ka immeg-untud-untud dan ne me batu ne inhalad dan ki Baal, pamelera niyu ka me sungkaleg dan ne larawan ni Asira, wey panilabi niyu ka impangulit dan ne me larawan.


text:
Himuwa niyu sika su keet-etawan kew ma te Manama niyu. Te langun ne etew te intiru ne kalibutan, sikaniyu ka in-alam te Manama eyew egkeyimu ne keet-etawan din.<pb/>


text:
“In-alam kew wey inggeyinawaan te Manama kene ne tenged te masmasulug kew du te duma ne keet-etawan, su ka malehet, sikaniyu iya ka subla ne deisek te langun.


text:
Piru in-alam kew te Manama su inggeyinawaan kew ma nikandin—intuman din iya ka insaad din te me kaap-apuan niyu. Sikan naa ka impalihawang kew nikandin pinaahi te dakel ne geem din puun te peg-uripen kaniyu te Hari te Ihiptu.


text:
Purisu sumsumana niyu paay-ayari ne malehet iya ne Manama ka insimba niyu. Egkasalihan sikandin ne Manama, wey egtumanen din ka me saad din wey ka geyinawa rin ne kene egkabalbalawan diye te masulug ne kabuhalan ne eggeyinawa kandin wey egtuman te me suhu din.


text:
Purisu tumana niyud iya te mapahetpet ka langun ne balaud wey me suhu ne ingkahi ku kaniyu kuntee.”<pb/>


text:
<br/><t>Ka me panalangin te pegkamatinumanen</t><br/><br/><t>(Diy. 28:1-14)</t><br/>Ne migpabulus-bulus si Muwisis ka migkahi te me kabuhalan ni Israil, “Emun ke egtumanen niyu te mapahetpet ka langun ne suhu, egtumanen te Manama ka kasabutan din kaniyu wey ka geyinawa ne kene egkabalbalawan ne insaad din te me kaap-apuan niyu.


text:
Eggeyinawaan kew nikandin, egpanalanginan, wey egpamasuluhen ka me kabuhalan niyu. Egpanalanginan din degma ka me anak niyu wey ka me kamet niyu eyew due egkakeen niyu, binu, wey lana te ulibu. Ne egpanalanginan din degma ka me ayam niyu—me baka, me karniru, wey me kambing niyu diye te Inged ne Insaad din te me kaap-apuan niyu ne igbehey kaniyu.


text:
Egpanalanginan kew nikandin labew te langun ne keet-etawan. Ne ware minsan sabeka kaniyu ne kene egpakaanak, lukes ma wey se malitan. Ne iling ded degma ka me ayam niyu.


text:
Ne igpariyu kew te Manama puun te langun ne dalu, wey kene kew nikandin egpasalerepen te mangune-kune ne me karereetan ne iling te nakita niyu diye te Ihiptu. Piru egpasalerepen din mule te iling dutu ka langun ne kuntere niyu.


text:
Ne keilangan ne egpangimatayan niyu sikandan wey kene niyu keyid‑uwi ka langun ne etew ne igbehey kaniyu te Manama. Ne kene kew simba te me manama ran su sika ka egpakaakal kaniyu.<pb/>


text:
Kene kew kaaldek kandan, ke kene sumsumana niyu ka inggimu te Magbebaye ne Manama niyu diye te Hari te Ihiptu wey te langun ne keet-etawan din.


text:
Sumsumana niyu ka me makaalat-halat ne dalu ne nakita niyu, ka me kein-inuwan, ka dakel ne geem wey kanekal ne inggamit te Manama te pegpalihawang kaniyu. Sikan ded degma ka eggimuwen te Manama diye te langun ne etew ne igkengaaldek niyu.


text:
Kene kew kaaldek kandan su egdumaan kew te Manama niyu. Mabantug sikandin ne Manama wey sikandin de ka eleg ne igkaaldek niyu.


text:
Egpahan-ganaran sikandan egmandeldela te Manama ke egpalundaniyan kew e kandan. Kene din egtuhutan ne egkahule niyu sikandan te kasabeka re, su ke eggimuwen din sika, ka me mananap ne egpanalukun kaniyu mahaan de egmasulug, wey kene niyud egkaawe ka sika ne me mananap.


text:
Piru igbehey sikandan te Manama due te kaniyu. Ne egkewukag sikandan taman te egkammatey langun sikandan.


text:
Igbehey rin kaniyu ka me Hari dan. Egpangimatayan niyu sikandan wey egkaawe e ka me ngaran dan kayi te ampew te tane. Ne ware minsan sabeka ne egpakabalabag kaniyu te pegpangimatey kandan langun.


text:
Panilabi niyu ka impangulit dan ne me larawan te me diyus-diyus dan. Ne kene niyu ikeimma wey ke egkuen naa ka me bulawan wey me pelata ne nakareket due. Kene niyu iya kua sika eyew kene kew egsahad te balatik. Pakaddiyu kew iya due su igkalindit iya sika te Magbebaye ne Manama niyu.


text:
Kene kew panguyan diye te me baley niyu te minsan hendei te sika ne me diyus-diyus, eyew kene kew egdereetan te Manama. Pariyui niyu wey ikeepes niyu seini su indilus e seini te Manama.”<pb/>


text:
<br/><t>Ka meupiya ne tane ne eg-angkenen</t><br/>Ne migpabulus-bulus si Muwisis ka migkahi te me kabuhalan ni Israil, “Tumana niyu te mapahetpet ka langun ne suhu ne ingkahi ku kaniyu kuntee, eyew egmalayat pad ka umul niyu, egmasulug ka me kabuhalan, wey egpakaangken te Inged ne Insaad te Magbebaye ne Manama diye te me kaap-apuan niyu ne igbehey kaniyu.


text:
Sumsumana niyu ne indumaan kew te Magbebaye ne Manama niyu te hipanawan niyu te hep‑at ne pulu (40) ne leg‑un diye te disirtu. Inggimu rin seeye eyew egsalig kew kandin, wey eyew te peg-eleg-eleg kaniyu wey pegnengneng ke nekey ka igkeupii niyu, ke egtumanen niyu naa ka me suhu din wey ke kene.


text:
Inlised-lised kew nikandin pinaahi te pegpahutas kaniyu, wey nataman, imbehayan kew e man‑e te mana ne egkeenen niyu—pegkeen ne ware niyu re due naherami wey te me kaap-apuan niyu. Inggimu seeye te Manama eyew te pegpanulu kaniyu ne kene ne iyan de igkeuyag te etew ka pegkeen, ke kene, te tagse lalag degma te Manama.


text:
Ne te hep‑at ne pulu (40) ne leg‑un ne hipanawan niyu, warad iya naggisi ka me kumbale niyu, wey ware degma nanlebag ka me paa niyu.


text:
su eg-uyanen kew nikandin diye te meupiya ne tane ne masulug se me beuhan wey me sebseb diye te me bangalug wey me bubungan;


text:
Kene kew egkaawaan te egkakeen, wey te minsan nekey ne diye te seeye ne tane. Ne egpakakuwa kew te me putew diye ne iling de te egmanlaglag kew te me batu, wey egmakakekali kew degma te masulug ne burunsi diye te me bubungan.


text:
Egpakakeen kew te minsan nekey ne igkeupii niyu, wey egdayanen niyu ka Manama tenged te pegbehey rin kaniyu te meupiya ne tane.”<pb/>


text:
<br/><t>Ka me pegpaney-paney ne kene eglingawan ka Manama</t><br/>Ne ingkahiyan e man‑e ni Muwisis ka me kabuhalan ni Israil, “Kene niyu kalingawi ka Manama niyu, wey tumana niyu ka me balaud wey me suhu din ne ingkahi ku kaniyu kuntee.


text:
kene kew peggasal. Kene kew kalingew ne me uripen kew dengan diye te Ihiptu, piru ka Manama re ka migpalihawang kaniyu,


text:
wey migduma kaniyu diye te luluahi wey makaliyas-liyas ne disirtu ne due egmanggilu ne me uled wey me tapilak. Ware weyig diye ne inged, piru migpalepew sikandin te weyig ne egkeinum niyu puun te sumalem ne batu.


text:
Sikandin ka migbehey kaniyu te mana ne egkakeen niyu—pegkeen ne ware de due naherami te me kaap-apuan niyu. Inggimu seeye te Manama eyew egsalig kew kandin, wey eyew te peg-eleg-eleg kaniyu, wey te katamanan, egbehayan kew nikandin te meupiya ne peg-ugpe.


text:
Sumsumana niyu ka Manama niyu su sikandin ka migbehey kaniyu te katuenan eyew egkaangken niyu ka karatuan. Inggimu seeye te Manama eyew te pegtuman te insaad din diye te me kaap-apuan niyu.


text:
Piru egpanpanayan ku sikaniyu te mapahetpet ne emun ke eglingawan niyu ka Manama niyu, wey iyan niyud egsimbeen ka lein ne me manama, egpangimatayan kew iya te Manama.


text:
Ke kene niyu egtumanen ka Manama, egpandereetan kew red degma nikandin iling te me nasud ne egdereetan din ke egpalinggumaan kew e.”<pb/>


text:
<br/><t>Ka pegbulig te Manama te me kabuhalan ni Israil</t><br/>“Pammineg kew me kabuhalan ni Israil! Egmanlapas kew e kuntee te Hurdan eyew te pegdeldel te me nasud ne derakel wey me madmaresen pad kaniyu. Malluag ka me siyudad dan ne inlingutan te malig‑en, matikang, wey me makepal ne alad ne batu.


text:
Me makeseg wey mallangkew ka me mahinged diye—me eleggasi sikandan ne me kabuhalan ni Anak. Ne sumale te nanengnengan niyu, ware egpakasukul kandan.


text:
Piru kuntee, egkakita niyu ne eggun‑a kaniyu eglapas te Hurdan ka Magbebaye ne Manama niyu, iling te hapuy ne egsilab te me kuntere niyu. Egtaluwen din sikandan ke egpalinggumaan kew e, eyew malemu re ne egpandeldelen niyu sikandan sumale te insaad kaniyu te Magbebaye.<pb/>


text:
“Ne emun ke egkaddeldel e te Magbebaye ne Manama ka me kuntere niyu ke egpalinggumaan kew e, kene kew suman-suman te, ‘In-uyan ki te Magbebaye ne Manama eyew te peg-angken te seini ne inged tenged su matareng ki.’ Kene ne sika. Impandeldel sikandan te Magbebaye ne Manama tenged te maddeet ne hinimuwan dan.


text:
Kene ne tenged su matareng kew ne egkaangken niyu ka me nasud dan, ke kene, egpandeldelen sikandan te Magbebaye ne Manama tenged te maddeet ne hinimuwan dan, wey eyew degma te pegtuman te insaad din diye te me kaap-apuan niyu ne ensi Abraham, Isaak, wey si Hakub.


text:
Purisu keilangan ne egsumsumanen niyu ne ware ibehey kaniyu te Manama seini se meupiya ne tane eyew egkaangken niyu tenged su me matareng kew, su ka malehet memakehal se me ulu niyu.”<pb/>


text:
<br/><t>Ka bulawan ne larawan te nati ne baka</t><br/>Ne ingkahiyan e man‑e ni Muwisis ka me kabuhalan ni Israil, “Sumsumana niyu ne diye te disirtu, inhanggat niyu ka langet te Magbebaye ne Manama niyu. Migmasinupaken kew kandin puun pad te peglihawang niyu te Ihiptu taman kuntee.


text:
Ne minsan te diye ki pad te Bubungan ne Sinay, inhanggat niyu ka langet te Magbebaye ne Manama, purisu egpangimatayan kew e perem nikandin.


text:
Neyitabu seeye te diya a te bubungan eyew egdawat te kasabutan ne ingkulit te Magbebaye ne Manama diye te malumpayag ne batu. Mig-uugpa a diye taman te hep‑at ne pulu (40) ne aldew wey hep‑at ne pulu (40) ne marusilem. Ne wara a migkeen wey mig-inum te seeye ne me timpu.


text:
Ne imbehey e keddi te Magbebaye ne Manama ka daruwa ne malumpayag ne batu ne ingkulitan din te langun ne suhu ne inlalag din kaniyu puun te taliware te hapuy diye te Bubungan ne Sinay taheed te nanlibulung kew diye.


text:
Ka daruwa ne malumpayag ne batu ne ingkulitan te Magbebaye ne Manama te kasabutan din, imbehey rin keddi peglihad te hep‑at ne pulu (40) ne aldew wey hep‑at ne pulu (40) ne marusilem.<pb/>


text:
“Ne ingkahiyan a te Magbebaye ne Manama, ‘Enew ka wey dagdahew ka tupang su ka keet-etawan nu ne in-uyan nu puun te Ihiptu, migsupak e keddi. Mahaan de sikandan migsuwey te igkeupii ku ne eg-ikulen<n>Te Hibruwanen: te dalan ne insuhu ku kandan.</n> dan. Miggimu e sikandan te intunew ne diyus-diyus ne egsimbeen dan.’<pb/>


text:
“Ne ingkahiyan e pad man‑e te Magbebaye ne Manama, ‘Nakita ku ne makehal iya se me ulu te seini ne me etew.


text:
Balahara a nikeykew su egpangimatayan ku sikandan eyew egkaawe e ka ngaran dan kayi te ampew te tane. Piru eggimuwen ku mule sikeykew ne kaap-apuan te sabeka ne nasud ne madmaresen pad kandan.’<pb/>


text:
“Ne taheed te nalegleg pad ka bubungan, mig-enew wey migtupang ad ne mig-uyan te daruwa ne malumpayag ne batu ne ingkulitan te kasabutan.


text:
Ne nakita ku sikaniyu ne migsupak kew te Magbebaye ne Manama niyu. Migpangimu kew te burunsi ne diyus-diyus ne nati te baka—inlemlemuwan niyu re inniyuhi ka me suhu te Magbebaye ne Manama niyu.


text:
Ne miglangkeb ad e man‑e diye te tangkaan te Magbebaye ne Manama taman te hep‑at ne pulu (40) ne aldew wey hep‑at ne pulu (40) ne marusilem. Ne wara a migkeen wey mig-inum tenged te langun ne sale niyu. Amana ne mareet diye te tangkaan te Manama seini se nati te baka ne inggimu niyu, wey sika ka egpuunan ne nalangetan sikandin.


text:
Ne naaldek a ne tenged te langet te Magbebaye ne Manama kaniyu wey ki Aarun, egpangimatayan kew nikandin. Piru migpammineg ded iya man‑e sikandin keddi.


text:
Te seeye ne timpu, amana nabelu ka Magbebaye ne Manama ki Aarun, wey eggimatayan din e perem. Piru mig-ampu a degma para ki Aarun te seeye ne timpu.


text:
Ne ingkuwa ku ka nati ne baka ne inggimu niyu ne iyan egpuunan ne nakasale kew, wey intunew kud seini te hapuy. Ne nataman impatamtamanan kud seini lupeta, wey insawed kud diye te bangalug ne egtulayasan te weyig puun te bubungan.<pb/>


text:
“Ne inhanggat niyu pad iya man‑e ka langet te Magbebaye ne Manama diye te Tabir, Masa, wey diye te Kibrut-Hataaba.


text:
Te impaligkat kew e te Magbebaye ne Manama niyu puun te Kadis-Barniya, ingkahiyan kew nikandin te, ‘Hipanew kew e wey angkena niyud ka tane ne imbehey ku kaniyu.’ Piru ware niyu sikandin tumana; ware kew migpalintutuu kandin.


text:
“Purisu miglangkeb a diye te tangkaan te Magbebaye ne Manama taman te hep‑at ne pulu (40) ne aldew wey hep‑at ne pulu (40) ne marusilem su migkahi ma ka Magbebaye ne Manama te egpangimatayan kew nikandin.


text:
Ne mig-ampu a diye te Magbebaye ne Manama, ‘He Magbebaye ne Manama, kene nu re ubag sikandan pangimatayi su keet-etawan nu ma sikandan; inluwas nu sikandan wey impalihawang nu puun te Ihiptu pinaahi te dakel ne geem nu.


text:
Kene nu linglingaa ka kakehal te me ulu te seini ne me etew wey ka maddeet ne hinimuwan dan. Sumsumana nu ka me suluhuanen nu ne ensi Abraham, Isaak, wey si Hakub.


text:
Emun ke egpangimatayan nu sikandan, kema ke egpakakahi ka me Ihiptuhanen te, “Ware sikandan neuyan te Magbebaye ne Manama diye te Inged ne Insaad din kandan, purisu diye din naan de uyana te disirtu eyew egpangimatayan din diye tenged su nabelu sikandin kandan.”


text:
<br/><t>Ka iyam ne malumpayag ne batu</t><br/><br/><t>(Iks. 34:1-10)</t><br/>Ne ingkahiyan e man‑e ni Muwisis ka me kabuhalan ni Israil, “Te peglihad te hep‑at ne pulu (40) ne aldew wey hep‑at ne pulu (40) ne marusilem, ingkahiyan a te Magbebaye ne Manama, ‘Sesapsap ka te daruwa ne malumpayag ne batu ne iling te an-anayan, wey takereg ke naa kayi te bubungan. Ne himu ka man‑e te tahuanan ne kayu.


text:
Igsulat ku due ka insulat ku diye te an-anayan ne me batu ne impese nu. Ne itahu nu naa seini te tahuanan ne kayu.’<pb/>


text:
“Purisu miggimu a te tahuanan ne kayu ne egngaranan te akasya, wey migsesapsap ad te daruwa ne malumpayag ne batu ne iling te an-anayan. Ne migtakereg ad diye te bubungan wey in-uyan kud ka daruwa ne malumpayag ne batu.


text:
Ne insulat e te Magbebaye ne Manama te seini se daruwa ne malumpayag ne batu, ka iling ded te seeye se an-anayan ne malumpayag ne batu. Ka ingkulit din, iyan ka Sapulu ne Balaud ne inlalag din kaniyu puun te taliware te hapuy diye te Bubungan ne Sinay te timpu ne migmanlibulung kew diye. Ne imbehey rin e seini keddi.


text:
Ne migtupang ad wey intahu kud ka daruwa ne malumpayag ne batu diye te tahuanan ne inggimu ku, sumale te insuhu keddi te Magbebaye ne Manama. Ne duen ded iya kuntee seini te tahuanan.”<pb/>


text:
(Te seeye ne timpu, miggipanew e ka me kabuhalan ni Israil puun te me belun te me Haakanen, wey miggendiyad te Musira. Ne diyad migpatey si Aarun wey diyad degma ilebeng. Ne iyan e migsubal kandin te pegkatalagpanubad ka anak din ne Iliyasar.


text:
Ne puun te Musira, miggendiyad man‑e sikandan te Gudguda wey miggendiyad man‑e te Hutbata ne masulug se bangalug ne egtulayasan te weyig.


text:
Te seeye ne timpu, in-alam te Magbebaye ne Manama ka me kabuhalan ni Libi eyew iyan eg-uyan te Tahuanan te Kasabutan din, eyew egpamakey diye te tangkaan din, wey te peg-ampu ne egpanalanginan din ka me kabuhalan ni Israil. Ne taman kuntee, sikan ded iya man‑e ka himu ran.


text:
Purisu ware baari te tane ka me kabuhalan ni Libi isip egkapanunud dan ne karatuan ne inggaat, iling te duma ran ne me kabuhalan ni Israil, su iyan dan ma himu ka egpamakey te Magbebaye ne Manama niyu isip me talagpanubad.)


text:
Ne migpabulus-bulus si Muwisis ka migkahi te me kabuhalan ni Israil, “Ne mig-uugpa a diye te bubungan taman te hep‑at ne pulu (40) ne aldew wey hep‑at ne pulu (40) ne marusilem, wey migpammineg ded iya man‑e keddi ka Magbebaye ne Manama, wey ware kew red nikandin pangimatayi.


text:
Ingkahiyan a te Magbebaye ne Manama te egpeyipanawen ad eyew egpanguluwan ku sikaniyu te peggendiye wey peg-angken te Inged ne Insaad din te me kaap-apuan niyu.”<pb/>


text:
<br/><t>Ka suhu te pegtahud wey pegtuman te Manama</t><br/>“Ne kuntee me kabuhalan ni Israil, ka imbuyu de kaniyu te Magbebaye ne Manama niyu, iyan ka egtahuren niyu sikandin wey egtumanen niyu ka langun ne igpeyimu rin, eggeyinawaan niyu sikandin, wey egpamakayen niyu te mapahetpet.


text:
Kandin te Magbebaye ne Manama ka langun! Ka Magbebaye ne Manama niyu ka kamuney te aw-awangan, te titikangi ne langit, te kalibutan, wey te langun-langun de iya ne tahu kayi.


text:
Piru in-alam te Magbebaye ne Manama ka me kaap-apuan niyu wey inggeyinawaan din sikandan labew te langun ne etew. Ne in-alam kew degma nikandin se me kabuhalan dan labew te langun ne nasud, wey taman kuntee, me keet-etawan kew iya nikandin.


text:
Purisu puun kuntee, paruma-ruma kew e te Magbebaye ne Manama, wey kene niyud pakehala ka me ulu niyu.


text:
Maresen amana ka Magbebaye ne Manama niyu labew te me manama wey te me talagmandu. Mabantug sikandin wey maresen wey eleg ne egtahuren; ware eglapihan din te peggukum din, wey kene sikandin egdawat te bayad ne igbunbun te mareet.


text:
Eggimuwen din ka eleg ne peggukum para te me ilu wey te me balu. Inggeyinawaan din ka me lapu ne mig-ugpe kayi te kanta, wey imbehayan din te egkakeen wey me kumbale.


text:
Tahura niyu ka Magbebaye ne Manama niyu, wey pamakaya niyu sikandin. Kene kew engked kandin, wey kahi kew te egdusaan kew nikandin ke kene niyu eggimuwen ka insaad niyu.


text:
Deyraya niyu sikandin su sikandin de ka Manama ne miggimu te me kein-inuwan wey makaliyas-liyas ne me himu para kaniyu ne sikaniyu mismu ka nakakita.


text:
Te timpu ne nangendiye dengan te Ihiptu ka me kaap-apuan niyu, pitu ne pulu (70) de sikandan langun, piru kuntee, impamasulug kew e te Magbebaye ne Manama niyu iling kasulug te me bituen diye te langit.”<pb/>


text:
<br/><t>Ka karesen te Manama</t><br/>Ne ingkahiyan ni Muwisis ka me kabuhalan ni Israil, “Geyinawei niyu ka Magbebaye ne Manama niyu, wey tumana niyu ka langun ne insuhu din kaniyu.


text:
Kene niyu kalingawi ka natuenan niyu meyitenged te Magbebaye ne Manama pinaahi te nenabbaybayaan niyu duma kandin. Sikaniyu mismu ka nakapamalehet kayi; kene ne ka me anak niyu. Ware sikandan nakakita te pegkatalahuren wey pegkamaresen te Magbebaye ne Manama,


text:
Ware man‑e sikandan nakakita te inggimu te Manama diye te me sundalu te Ihiptu duma te me kudde wey te me karwahi ran; ke immenu sikandan te Magbebaye ne Manama te eglened te timpu ne impanlupug kew nikandan. Impangimatayan sikandan te Magbebaye ne Manama.


text:
Sumsumana niyu ka inggimu rin engki Datan wey ki Abiram ne me anak ni Iliyab te tribu ni Rubin. Impabekabeka rin ka tane wey impaameluk din sikandan ne mannekal re due duma te me pamilya ran, me balungbalung, me suluhuanen, wey me ayam dan.


text:
Sikaniyu mismu ka nakakita te peggamit te Magbebaye ne Manama te dakel ne geem din te peggimu te seini se langun ne kein-inuwan.”<pb/>


text:
<br/><t>Ka me saad wey me paney-paney</t><br/>Ne migkahi e man‑e si Muwisis, “Purisu tumana niyu ka langun ne suhu ne ingkahi ku kaniyu kuntee eyew egmanekal kew ka eggipanew wey eg-angken te tane diye te talipag te Hurdan.


text:
Ke egtuman kew, egmalayat ka umul niyu wey egmatubung kew diye te meupiya ne tane wey dakel se eg-uma<n>Te Hibruwanen: tane ne egtulayasan te gatas wey teneb.</n> ne insaad te Magbebaye ne Manama diye te me kaap-apuan niyu wey te me kabuhalan dan.


text:
Ka tane ne eggendiyaan niyu eyew eg-angkenen, kene ne iling te tane diye te Ihiptu ne impuunan niyu, ne emun ke egpamula kew, keilangan pad ne egpamisbisan.


text:
tane seini ne intanggu te Magbebaye ne Manama niyu, wey intetamengan din seini te langun ne timpu.<pb/>


text:
“Ke egtumanen niyu re layun ka me suhu ne ingkahi ku kaniyu kuntee, ne keilangan ne eggeyinawaan niyu ka Magbebaye ne Manama niyu, wey egpamakayen niyu sikandin te mapahetpet,


text:
egpeuyanan kew nikandin te uran te eleg ne timpu, eyew egpakalilimud kew te me trigu, me behas te paras ne eggimuwen ne binu, wey te me ulibu eyew eggimuwen ne mentika,


text:
wey egpatubuen din ka me sagbet diye te panabtaban para te me ayam niyu. Ne egkakeen niyu ka langun ne igkeupii niyu ne egkeenen.


text:
Piru bantey kew su kema ke eg-inniyug kew te Magbebaye ne Manama niyu, wey iyan niyud egsimbeen ka lein ne me manama.


text:
Ke eggimuwen niyu sika, egkabelu kaniyu ka Magbebaye ne Manama, wey kene din egpeuranen, wey egkammare e ka tane wey kenad e egbehey te meupiya ne uma. Ne egkataman, egkammatey kew wey egkaawe kew e puun te meupiya ne tane ne igbehey kaniyu te Magbebaye ne Manama.<pb/>


text:
“Purisu kene niyu kalingawi seini se me suhu ne ingkahi ku kaniyu. Isulat niyu seini wey ibagkes niyu te bakelawan niyu wey ilelangkus niyu eyew egkasuman-suman niyu seini.


text:
Ipanulu niyu layun seini diye te me anak niyu. Ne malalahey kew meyitenged kayi ke egpaminpinnuu kew diye te me baley niyu, emun ke eggipanew kew, ke egmangibat-hibat kew, wey ke egmangimata kew te maselem.


text:
Isulat niyu seini diye te sungkaleg te gumawan te me baley niyu, wey te me gumawan te me alad te me lungsud niyu.


text:
Himuwa niyu sika eyew sikaniyu wey ka me kabuhalan niyu, egmalayat ka umul niyu diye te Inged ne Insaad te Magbebaye ne Manama te me kaap-apuan niyu, taman te duen pad langit diye te dibabew te kalibutan.<pb/>


text:
“Emun ke egtumanen niyu te mapahetpet ka langun ne suhu ne ingkahi ku kaniyu ne iyan ka eggeyinawaan niyu ka Magbebaye ne Manama niyu, wey egpalunggaat kew ne matinumanen kandin,


text:
egpandeldelen din ka langun ne nasud ke egpalinggumaan kew e te tane ne eg-angkenen niyu, minsan masmasulug sikandan wey madmaresen pad kaniyu.


text:
Egkaangken niyu ka tane ne egkabayaan niyu; puun de iya te disirtu, taman te Libanun, wey puun man‑e te Weyig ne Iyupratis taman te Dahat ne Miditiranyu dapit te iglineb.


text:
Ne ware minsan hentew ne egpakabalabag kaniyu sumale te insaad te Magbebaye ne Manama, su eggimuwen din ne egkengaaldek kaniyu ka langun ne etew diye te me inged ne egkabayaan niyu.<pb/>


text:
Piru egdilusen kew ke egsupaken niyu seini, wey ke iyan niyu egsimbeen ka lein ne me manama ne ware niyu neileyi.


text:
Ne emun ke eg-uyanen kew e te Magbebaye ne Manama diye te tane ne eg-angkenen niyu, egpangguhud ka duma kaniyu diye te Bubungan ne Girisim ke egmenuwen kew te Manama te egdasag, wey egpangguhud degma ka duma kaniyu diye te Bubungan ne Ibal ke egmenuwen kew nikandin te egparusa.


text:
(Ka seeye ne me bubungan, neelin ne diye te talipag te Hurdan dapit te iglineb, ne iyan ka inged te me Kanaanen ne nangugpe te Araba ne egkatalipag te Gilgal, marani te matulus ne kayu ne egngaranan te Muri.)


text:
Mahaan kew e egmanlapas te Hurdan eyew te peggendiye te tane ne eg-angkenen niyu ne igbehey kaniyu te Magbebaye ne Manama niyu. Ne emun ke egkaangken niyud seeye ne tane wey egmekeugpe kew e diye,


text:
<br/><t>Ka inged ne egsimbaan</t><br/>“Ne seini ka me balaud wey me suhu ne keilangan ne egtumanen niyu diye te tane ne igbehey kaniyu te Magbebaye ne Manama, ka Manama te me kaap-apuan niyu, eyew egkaangken niyud te ware egtamanan.


text:
Emun ke egkaahew niyud ka tane dan, keilangan ne egpangguhusen niyu egpatamtamani ka me simbaan dan te me manama ran—ka diye te me bubungan, me labuntud, wey ka diye te egdalungan te me kayu.


text:
Panlundusa niyu ka me altar ne tutunganan dan te igpanubad, panlupeta niyu ka immeg-untud-untud dan ne me batu, panilabi niyu ka me sungkaleg ne larawan ni Asira, wey pamesaa niyu ka impangulit dan ne me larawan te me manama ran, eyew kenad egkasimba ka seeye ne me diyus-diyus diye te seeye ne me inged.<pb/>


text:
Eg-alam ka Magbebaye ne Manama te sabeka ne inged puun te inged te sabeka te me kabuhalan niyu, eyew diye kew eglibulung langun ka egsimba kandin.


text:
Ne diye niyu panguyana ka langun ne igmanubad niyu ne egtutungen, wey ka me duma ne ighalad niyu, me igkasapulu, me dasag, ka igsaad niyu ne ighalad diye te Magbebaye, wey ka me panganey te me ayam niyu.


text:
Ne sikaniyu wey ka me pamilya niyu, egmangeen kew te ngalap te immanubad diye te inged ne egsimbaan niyu te Magbebaye ne Manama niyu duma te kahale, tenged te pegpalampus din kaniyu te langun ne inggimu niyu.<pb/>


text:
su ware kew pad nekeuma diye te tane ne eg-ugpaan niyu ne ware samuk ne igbehey kaniyu te Magbebaye ne Manama.


text:
Ke egpakalapas kew e te Weyig ne Hurdan, wey egpekeugpe kew e te tane ne igbehey kaniyu te Magbebaye ne Manama, eg-ugpe kew e diye ne malinawen, su kene ma egtuhutan te Magbebaye ne Manama ne egsamuken kew te langun ne kuntere niyu ne nakalingut kaniyu.


text:
Eg-alam ka Magbebaye ne Manama te sabeka ne inged eyew diye niyu sikandin egsimbaa. Ne diye niyu panguyana ka igsuhu ku kaniyu: ka igmanubad niyu ne egtutungen, ka igmanghalad niyu, ka igkasapulu niyu, ka igmandasag niyu, wey ka langun ne insaad niyu ne ighalad diye te Magbebaye.


text:
Ne gale-gale kew diye te tangkaan te Magbebaye ne Manama niyu duma te me anak niyu ne me lukes wey me malitan, me suluhuanen niyu ne me lukes wey me malitan, lagkes ka me Libita ne nangugpe diye te me lungsud niyu—sumsumana niyu ne ware ubag mule baad te me Libita.


text:
ke kene, diye de iya te inged ne eg-alamen te Magbebaye ne Manama puun te sabeka te me kabuhalan niyu. Ne diye niyu himuwa ka langun ne insuhu ku kaniyu.<pb/>


text:
“Piru egkaayun ded mule ne eglape kew wey egkeen te me ayam niyu minsan hendei. Egpakakeen kew taman te igkeupii niyu, iling te egmangekeen kew te ngalap te usa, sumale te igbehey kaniyu te Magbebaye ne Manama niyu. Egkaayun man‑e ne egkeen ka langun ne etew; in-isip ma ne malindit wey se malinis.


text:
Ne kene egkaayun ne egkeenen niyu diye te me ugpaan niyu ka me halad niyu ne egkakeen, binu, wey ke mentika naa, panganey te me ayam niyu, wey ka insaad niyu ne ighalad, duma ne ighalad niyu, wey ka memeupiya ne igmandasag niyu;


text:
diye niyu re seini keena te inged ne egsimbaan te Magbebaye ne Manama niyu, diye te inged ne eg-alamen din, duma te me anak niyu ne me lukes wey me malitan, me suluhuanen niyu ne me lukes wey me malitan, wey te me Libita ne nangugpe diye te me lungsud niyu. Gale-gale kew diye te tangkaan te Magbebaye ne Manama niyu tenged te langun ne inggimu niyu.


text:
“Ne egpamaluahen e te Magbebaye ne Manama niyu ka tane niyu sumale te insaad din, wey egkakeen niyu ka langun ne ngalap ne igkeibeg niyu.


text:
Ne emun ke mariyu te me ugpaan niyu ka inged ne eg-alamen te Magbebaye ne Manama niyu eyew egsimbaan niyu kandin, egkaayun ne diye kew re te me ugpaan niyu eglape te baka niyu wey ke karniru naa ne igbehey kaniyu te Magbebaye ne Manama. Ne sumale te insuhu ku kaniyu, egkaayun ne egkeen kew te me ayam taman te igkeupii niyu,


text:
iling te egmangekeen kew te ngalap te usa. Egkaayun ne egkeen ka langun; in-isip ma ne malindit wey se malinis.


text:
Piru kene kew keen te langesa su langesa ma ka egpuunan te umul; kene niyu ilagkes te egkeen duma te sapu ka umul.


text:
Kene kew en iya keen te langesa eyew egmeupiya ka peg-ugpe niyu wey te me kabuhalan niyu, su meupiya diye te tangkaan te Magbebaye ka kene egkeen te langesa.


text:
Piru keilangan iya ne eg-uyanen niyu diye te inged ne eg-alamen te Magbebaye ne Manama ka igmanubad wey me dasag ne insaad niyu para kandin.


text:
Tutunga niyu diye te altar te Magbebaye ne Manama niyu ka langun ne egtutungen ne igpanubad. Ne ka langesa te duma ne igpanubad niyu, ulei niyu diye te altar, piru keena niyu mule ka sapu.


text:
Tumana niyud iya ka langun ne suhu ne ingkahi ku kaniyu, eyew egmeupiya ka peg-ugpe niyu wey te me kabuhalan niyu te ware egtamanan, su meupiya wey eleg diye te tangkaan te Magbebaye ka pegtuman te langun ne suhu.”<pb/>


text:
<br/><t>Ka me pegpaney-paney meyitenged te me diyus-diyus</t><br/>Ne migpabulus-bulus si Muwisis ka migkahi te me kabuhalan ni Israil, “Emun ke egguleen e te Magbebaye ne Manama ka me nasud ne egpangendiyaan niyu, wey egkaddeldel niyud ka me mahinged diye wey sikaniyud ka egpangugpe te tane dan,


text:
bantey kew ne kene kew egkasaligkat pinaahi te peg-ikul niyu te pegsimba ran. Kene kew panginginse ke immenu ran te egsimba ka me manama ran eyew eg-ilingen niyu degma ka pegsimba niyu.


text:
Kene niyu simbaa ka Magbebaye ne Manama niyu iling te pegsimba ran te me manama ran, su ka paahi te pegsimba ran, inggimu ran ka langun ne igkeepes te Magbebaye. Ne impanutung dan pad iya man‑e ka me anak dan isip egtutungen ne igpanubad diye te me manama ran.<pb/>


