# verses

text:
Luwasa key pinaahi te geem nu wey tabaka nu ka peg-ampu ney,<pb/>eyew egkaluwas key se me pinalangge nu.<pb/>


text:
Migkahi ka Manama diye te timplu nu,<pb/>“Egpanalu a iya. Egbaaren ku ka Sikim wey ka napu te Sukut wey igbehey ku te me etew.<pb/>


text:
Ka tane te Gilyad wey te Manasis, keddiey.<pb/>Ka Ipraim ka talagpangabang<n>Te Hibruwanen: hilmit.</n> ku,<pb/>wey ka Huda ka tuked ku.<pb/>


text:
Ka Muwab ka lu‑luanan ku te paa ku,<pb/>wey ka inged ne Idum ka tahuanan ku te sandal ku.<pb/>Egpanagyawan a ka egpanalu te me matig-Pilistiya.”<pb/>


text:
Hentew‑a ka egpanulud keddi diye te siyudad ne in-alad te matikang wey makepal ne batu?<pb/>Hentew‑a ka egduma keddi diye te siyudad te Idum?<pb/>


text:
<br/><t>Egpangananey ne egbulihan te Manama</t><br/><t>Ka ulahingen ni Dabid para te pangulu te mangngulahing ne egbalesen te intagpesan ne me instrumintu.</t><pb/>Pammineg ka te pegpangananey ku, he Manama,<pb/>Linglingaa nu ka peg-ampu ku keykew.<pb/>


text:
Egpangumew a keykew puun te katammanan te inged su egkaaldek a.<pb/>Uyana a diye te inged ne egpakapariyu a te igkaaldek.<n>Te Hibruwanen: uyana a diye te batu ne matikang pad keddi.</n><pb/>


text:
Peugpaa a nikeykew diye te baley nu te intiru ne umul ku,<pb/>alupkupa a iling te piyak ne eg-alupkupen te inayan.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Su narineg nu, he Manama ka me saad ku,<pb/>wey indasahan a nikeykew iling te pegbehey nu te karatuan te seeye se egtahud keykew.<pb/>


text:
Timuli nu pa ka umul te Hari,<pb/>eyew egmalayat pad ka peg-ugpe din,<pb/>wey egpakakita pad te me kabuhalan din.<pb/>


text:
Eghari perem sikandin te ware egtamanan ne kene egpakapariyu keykew.<pb/>Tantanuri nu sikandin su ka geyinawa nu kene egkabalbalawan wey egkasalihan ka.<pb/>


text:
<br/><t>Egsalig te pegpangabang te Manama</t><br/><t>Ka ulahingen ni Dabid para te pangulu te mangngulahing ne si Hidutun.</t><pb/>Ka Manama re ka egtetaharan ku wey kena a egkapelaan.<pb/>Sikandin de ka egpuunan ne egkaluwas a.<pb/>


text:
Sikandin ka egpaalindungan ku wey ka talagluwas ku.<pb/>Maresen sikandin ne aputanan ku wey kena a iya egkamenu.<pb/>


text:
Sikaniyu langun se me kuntere ku,<pb/>ken‑u kew egsanggel ka eglusud ne egdereet keddiey?<pb/>Egpekeiling ad e te alabat ne egpakakiling e wey alad ne egpakayadyad e.<pb/>


text:
Igkeupii niyu ne egkaawa a te dakel ne katungdanan ku.<pb/>Egkatelesan kew re iya ka eggelebek eg-uubat.<pb/>Meupiya ka egpanlalahen niyu kunaleg te egpandilus e ka geyinawa niyu.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Diye e re eg-iman-iman te Manama wey kena a egkapelaan,<pb/>su sikandin de ka egkapallatengan ku.<pb/>


text:
Sikandin de ka egpaalindungan ku wey ka talagluwas ku.<pb/>Maresen sikandin ne aputanan ku wey kena a iya egkamenu.<pb/>


text:
Diye te Manama egkakita ka kaluwasan wey ka kabantug.<pb/>Sikandin ka maresen ne batu ne aputanan ku.<pb/>


text:
Salig kew kandin te langun ne timpu.<pb/>Sikaniyu se keet-etawan, isalig niyu ka umul niyu kandin.<pb/>Ka Manama ka aputanan ta.<pb/>


text:
Ka me etew ne iling te re, iyan de egkeilingan ka geyinawa.<pb/>Ne ka etew ne mabantug, ware degma karuan.<pb/>Minsan egtimbangen sikandan ke hentew ka mabehat,<pb/>piru mabmabehat pad kandan ka kalamag.<pb/>


text:
Kene kew pasakit te etew eyew re egkaangey niyu ka igkeupii niyu.<pb/>Kene kew panakew eyew re egkaangey niyu ka igkeupii niyu.<pb/>Kene kew salig-salig te dakel ne karatuan.<pb/>


text:
Migkahi man‑e ka Magbebaye te kene iya egkabalbalawan ka geyinawa rin.<pb/>Malehet iya ne eg-unahan te Manama ka etew sumale te neyimu rin.<pb/>


text:
<br/><t>Ka peg-iman-iman te Manama</t><br/><t>Ka ulahingen ni Dabid te diye sikandin te disirtu diye te Huda.</t><pb/>He Manama sikeykew ka Manama ku.<pb/>Egparani a keykew su egkeupian ka geyinawa ku keykew.<pb/>Egkeupian ka geyinawa ku ne egpakaheram keykew,<pb/>iling te eggeramen ku te diya a te mammara ne inged,<pb/>wey egkammaraan a te weyig.<pb/>


text:
Egdayanen ku sikeykew su ka geyinawa nu ne kene egkabalbalawan,<pb/>subla pad ne dakel se karuan du te umul.<pb/>


text:
Egdayanen ku sikeykew taman te egkeuyag e pad.<pb/>Egkayawen ku ka belad ku te peg-ampu keykew.<pb/>


text:
Egkabennalan a iya keykew,<pb/>iling te etew ne egkabulung-bulung te sahakeen.<pb/>Ne eg-ulahing a ka egdayan keykew duma te kahale.<pb/>


text:
tenged su egbulihan a layun nikeykew.<pb/>Egkahale-gala a ne eg-ulahing keykew su imbantayan a nikeykew<pb/>iling inayan ne egkupkup te me piyak.<pb/>


text:
Piru egkahale ka Hari tenged te inggimu te Manama,<pb/>wey egkahale degma ka migsesaad te Manama.<pb/>Piru egsagpengan din ka be‑be te me ubaten.<pb/>


text:
<br/><t>Ka igdusa te mareet ne me etew</t><br/><t>Ka ulahingen ni Dabid para te pangulu te mangngulahing.</t><pb/>Pammineha a, he Manama te pegsagsahukul ku.<pb/>Kena a peyimateyi te me kuntere ku,<pb/>ne masumpit ne eglelalis keddiey.<pb/>


text:
Migpabanbanasaley sikandan ne egpamuhawang te mareet.<pb/>Migplanu sikandan ne egteteen te igsahilut dan te me etew.<pb/>Migkahi sikandan, “Ware egpakakita kayi.<pb/>


text:
Hentew ka egpakasahimanu te mareet ka eggimuwen ta?<pb/>Impaay-ayaran ta te egplanu seini.”<pb/>Kene iya egkatirew ka maralem ne suman-suman wey pusung te etew.<pb/>


text:
Egdereetan sikandan te Manama tenged te impanlalag dan.<pb/>Egmakalengey-lengey ka langun ne egpakakita kandan.<pb/>


text:
Ne egkaaldek ka langun ne me etew.<pb/>Igpangguhud dan ka nangimu te Manama,<pb/>wey impalemlem dan ka nangimu rin.<pb/>


text:
Egkahale ka me matareng wey egsaye tenged te nangimu te Magbebaye,<pb/>wey eg-aput sikandan te Manama.<pb/>


text:
<br/><t>Pegdayan wey pegpasalamat</t><br/><t>Ka ulahingen ni Dabid para te pangulu te mangngulahing.</t><pb/>Manama likes ka ne egdayanen diye te Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>Egtumanen ney ka insaad ney keykew.<pb/>


text:
Keupianan te etew ne in-alam nu,<pb/>wey ingginggat nu ne egpeugpeen te timplu nu.<pb/>Egkahale-gale key te keupianan diye te baley nu,<pb/>ne iyan ka matulus ne timplu nu.<pb/>


text:
He Manama ne talagluwas ney,<pb/>kein-inuwan ne me himu nu ka intabak nu kanami.<pb/>Sikeykew ka egsalihan te me etew,<pb/>te intiru ne kalibutan, minsan seeye se diye te iglapas te dahat.<pb/>


text:
Insaparan nu ka eglehes ne me bunlud te dahat,<pb/>wey ka kahulub te keet-etawan ne egpanagyawan.<pb/>


text:
Egliyasen e keykew ka me etew tenged te nangimu nu ne kein-inuwan,<pb/>minsan seeye se nangugpe diye te mariyu ne me inged.<pb/>Egpakapahale te me etew puun te igsile taman te iglineb,<pb/>ka langun ne nangimu nu te intiru ne kalibutan.<pb/>


text:
Impapitew nu ka pegtugganul nu te tane pinaahi te pegpeuran nu kayi,<pb/>wey egpakabehey te meupiya ne uma.<pb/>Ne ka weyig nu Manama kene egkeetiyan.<pb/>Imbehayan nu ka me etew te egkahaani,<pb/>su intahahe nu ka tane ne eg-umeen iya.<pb/>


text:
Impeuranan nu ka tane ne indaru,<pb/>taman te migmewumel e ka tane tenged te uran,<pb/>wey impanalanginan nu ka me pinamula ne egpanubu.<pb/>


text:
Dakel ka impeuma nu te me kamet te intiru ne leg‑un.<pb/>Egmatubung amana ka me inged ne egbayaan nu.<pb/>


text:
Dakel ka me hilamunen ne nanubu diye te panabtaban te disirtu,<pb/>wey egpekeiling e ka me bubungan te me etew ne dakel se kahalaan.<pb/>


text:
Miggulanap ka me ayam diye te panabtaban;<pb/>neempet te me egketuen ne pinamula ka napu ne malluag.<pb/>Egpekeiling e ka me napu wey me panabtaban,<pb/>te me etew ne eg-ul-ulahing su dakel se kahalaan.<pb/>


text:
<br/><t>Ka pegdayan wey pegpasalamat</t><br/><t>Ka ulahingen para te pangulu te mangngulahing.</t><pb/>Sikaniyu langun se nangugpe te intiru ne kalibutan,<pb/>panguleyi kew te dakel ne kahalaan diye te Manama.<pb/>


text:
Kahii niyu ka Manama, “Kein-inuwan amana ka me himu nu.<pb/>Subla ka ne maresen sikan naa ka migparani ka me kuntere nu,<pb/>wey miglangkeb diye te tangkaan nu.<pb/>


text:
Egsimbeen ka te langun ne keet-etawan te intiru ne kalibutan.<pb/>Eg-ulahingan dan ka ngaran nu.”<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Hendini kew wey pitawa niyu ka nangimu te Manama.<pb/>Kein-inuwan amana ka nangimu rin diye te me etew.<pb/>


text:
Impabaluy rin ne mammara ka dahat,<pb/>wey miglihad e dutu ka me etew ne nangipanew.<pb/>Eggale-gale ki tenged te inggimu te Manama.<pb/>


text:
Pinaahi te geem din eghari sikandin te ware egtamanan,<pb/>wey egbantayan din ka langun ne me nasud.<pb/>Kene ne eleg ne egpegpeggasal ka me etew ne egsupak te Manama.<pb/>


text:
Sikaniyu se me keet-etawan, dayana niyu ka Manama ta.<pb/>Ipasengku-sengku niyu ka laheng niyu te pegdayan.<pb/>


text:
Su inggeraman key iya nikeykew, he Manama.<pb/>Inlinisan key nikeykew iling te putew ne inlalab te hapuy.<pb/>


text:
Impasahilut key nikeykew te me kuntere ney,<pb/>wey impabaybayaran key nikeykew te mabbehat ne egtiangen.<pb/>


text:
Impari-diekan key nikeykew te me kuntere ney,<pb/>wey nabaybayaran key iling te nasilaban wey nabaggiyuwan.<pb/>Piru in-uyan key red nikeykew diye te tane ne maluag amana.<pb/>


text:
Egpanubad a keykew te mallambeg ne me karniru, turu ne baka, wey kambing,<pb/>eyew igpanubad ne egtutungen.<pb/>


text:
Sikaniyu se egtahud te Manama, hendini kew wey pammineg kew,<pb/>su egpangguhuran ku sikaniyu ke nekey ka inggimu rin keddiey.<pb/>


text:
Emun ke inggeles ku re ka sale ku diye te pusung ku,<pb/>ware e buwa perem pammineha te Magbebaye.<pb/>


text:
Egdayanen ka Manama su ware din balahara ka peg-ampu ku,<pb/>wey duen ded ka geyinawa rin keddi ne kene egkabalbalawan.<pb/>


text:
<br/><t>Ka ulahingen te pegpasalamat</t><br/><t>Ka ulahingen te pegdayan para te pangulu te mangngulahing ne egbalesen te intagpesan ne me instrumintu.</t><pb/>He Manama, ikeyid‑u key ubag nikeykew wey panalangini key.<pb/>Ipapitew nu ka keupiya nu kanami,<n>Te Hibruwanen: ipalayag nu ka ulaula nu kanami.</n><pb/>


text:
eyew egkanengnengan te langun ne me etew te kalibutan ka igkeupii nu,<pb/>wey egkanengnengan dan degma ka kaluwasan ne egpuun keykew.<pb/>


text:
Egkahale perem wey eg-ulahing te kahalaan ka mahinged te me nasud,<pb/>su eleg ka peggukum nu kandan, wey indumaan nu sikandan wey impanulu.<pb/>


text:
<br/><t>Ka ulahingen te pegpanalu</t><br/><t>Ka ulahingen ni Dabid para te pangulu te mangngulahing.</t><pb/>Weil kad Manama wey pegsuwaya nu ka me kuntere nu.<pb/>Ne seeye se eg-ehet keykew, egpariyu perem wey egpamallahuy.<pb/>


text:
Deldela nu sikandan iling te ebel ne eglayap te kalamag.<pb/>Egkaawe perem ka mareet ne me etew due te tangkaan nu,<pb/>iling te egkaleney ne kendila.<pb/>


text:
Piru egkahale mule ka me matareng,<pb/>wey mahalew-galew sikandan diye te tangkaan te Manama,<pb/>wey egkeele-hele sikandan.<pb/>


text:
Ulahingi niyu ka Manama,<pb/>ulahing kew te pegdayan kandin.<pb/>Dayana niyu sikandin se eg-untud te gapun,<pb/>wey Magbebaye ne Manama ka ngaran din.<pb/>Gale-gale kew diye te tangkaan din.<pb/>


text:
Sikandin ka amey te seeye se me ilu,<pb/>wey talagpangabang te me balu.<pb/>Sikandin ka Manama ne mig-ugpe diye te matulus ne timplu.<pb/>


text:
Egtalipunen din seeye se ware egkeugpaan,<pb/>wey igpaleke din ka pinirisu wey egpamatubungen.<pb/>Piru ka me masinupaken, eg-ugpe te mammara ne tane.<pb/>


text:
He Manama, te timpu ne impanguluwan nu te peggipanew ka keet-etawan nu,<pb/>wey indumaan nu sikandan diye te disirtu,<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
nawelwel ka tane wey miglugsu ka uran,<pb/>uya su miglepew ka Manama te Sinay,<pb/>ka Manama te me matig-Israil.<pb/>


text:
He Manama, impalugsu nu ka dakel ne uran diye te tane ne imbehey nu te keet-etawan nu,<pb/>wey in-upianan nu red ka impeugpaan nu kandan.<pb/>


text:
Diyad nangugpe ka keet-etawan nu,<pb/>wey imbehayan nu sikandan se egkengaayu-ayu te egkeilanganen dan,<pb/>tenged te dakel ne hid‑u nu.<pb/>


text:
Namallahuy ka me Hari duma te me sundalu ran,<pb/>wey imbaad-baad e te me malitan ka me kasangkapan dan.<pb/>


text:
Minsan seeye se migpalunggehaat de eyew egtameng te me karniru,<pb/>nabaaran ded te me larawan te me selepati ne impulitan ka me pakpak te pelata,<pb/>wey impulitan ka me bulbul te malehet ne bulawan.<pb/>


text:
Intalagtag te Amana ne Maresen ne Manama ka me Hari,<pb/>wey nekeiling sikandan te migkehal ne weyig ne nekeempet diye te bubungan te Salmun.<pb/>


text:
Amana ne mateles ka bubungan te Manama, ka bubungan te Basan.<pb/>Masulug amana ka me labuntud diye te Basan.<pb/>


text:
Mania te egkeimma ka, Basan te seini ne me labuntud,<pb/>te bubungan ne in-alam te Manama ne eg-ugpaan?<pb/>Uya su sika iya ne bubungan ka eg-ugpaan din te ware egtamanan.<pb/>


text:
Amana ne masalig ka karwahi te Manama wey libu-libu seini.<pb/>Migduma sikandan te Magbebaye ne miglepew te matulus ne inged te Sinay.<pb/>


text:
Migtakereg sikandin te matikang ne bubungan wey mig-uyan te migluyud ne me dinakep,<pb/>wey migdawat te me dasag te me etew wey minsan te migsupak kandin.<pb/>Ne diye iya mig-ugpe ka Magbebaye ne Manama.<pb/>


text:
Egdayanen ka Magbebaye, ka Manama ne talagluwas kanta,<pb/>su tagse aldew ne egbulihan ki nikandin te igkalasey ta.<pb/>


text:
Ka Manama ta, talagluwas sikandin ne Manama.<pb/>Sikandin ka Magbebaye ne egluwas kanta eyew kene ki egkeyimatayan.<pb/>


text:
Migkahi ka Magbebaye ne Manama,<pb/>“Egpaaween ku ka me kuntere ku puun te Basan,<pb/>egpaaween ku red sikandan diye te pused te dahat,<pb/>


text:
eyew egpangimatayan niyu sikandan, egpandi-diekan,<pb/>wey egpandilaan te me asu niyu ka langesa ran.”<pb/>


text:
Egkakita te langun ka pegpanalu nu Manama,<pb/>ne migluyud ka te me etew peendiye te timplu nu,<pb/>eyew egpapitew ne migpanalu ka Manama ne Hari ku.<pb/>


text:
Miggun‑a ka me mangngulahing wey migsinundul ka egbales te ulahingen.<pb/>Migpataliware ka me mengebay ne egbebasal te me tamburin.<pb/>


text:
Migmanguleyi sikandan, “He Manama, egdayanen ka diye te kasuluhan!<pb/>Dayana niyu ka Magbebaye, sikaniyu langun se me kabuhalan ni Israil.”<pb/>


text:
Miggun‑a kandan ka deisek ne kabuhalan ni Binhamin,<pb/>migsinundul ka susuluhi ne kabuhalan ni Huda ne impanguluwan te me pangulu ran.<pb/>Ne migsinundul ka me pangulu te kabuhalan ni Sabulun,<pb/>ne migpamewuri ka me pangulu te kabuhalan ni Naptali.<pb/>


text:
Sapari nu Manama ka mahinged te me nasud ne egpekeiling te me mabbulut ne me mahintalunan diye te me luwayen.<pb/>Sapari nu man‑e ka keet-etawan ne egpekeiling te me turu wey me nati te baka,<pb/>taman te eghalad e sikandan keykew te pelata.<pb/>Pegsuwaya nu ka me etew ne egkeupian ne egpakiggira.<pb/>


text:
Due me etew ne eg-uyan te me dasag ne burunsi ne egpuun te Ihiptu.<pb/>Ne egkaana-ana re due ka me matig-Kus ne egkayew te me belad dan ka eg-ampu keykew Manama.<pb/>


text:
Ulahingi niyu ka Manama, sikaniyu se me mahinged te kalibutan.<pb/>Ulahing kew te pegdayan te Magbebaye,<pb/>


text:
ne mig-untud te tapey e ne langit.<pb/>Pammineg kew kandin te miglalag ne migderaheneg se laheng.<pb/>


text:
Ipangguhud niyu ka karesen te Manama ne migmandu te Israil.<pb/>Egkakita diye te langit ke mamenu karesen sikandin.<pb/>


text:
Kein-inuwan amana ka Magbebaye diye te matulus ne ugpaan din.<pb/>Manama sikandin te me matig-Israil,<pb/>wey imbehayan din te geem wey kanekal ka keet-etawan din.<pb/>Egdayanen ka Manama.<pb/>


text:
<br/><t>Ka pegpangananey</t><br/><t>Ka ulahingen ni Dabid para te pangulu te mangngulahing ne eg-ulahingen iling te peg-ulahing te “Me Liryu.”</t><pb/>Luwasa a, he Manama su hendue te egkaleplep ad e.<pb/>


text:
Hendue te egkatanled ad te basak ne maralem,<pb/>wey ware egkariekan ku.<pb/>Hendue te naleplep ad te maralem ne weyig,<pb/>wey nalened ad te dakel ne baggiyu.<pb/>


text:
Napelaan ad e ka egsinehew,<pb/>wey masakit e ka abelengan ku.<pb/>Egmarusilem e ka pegtengteng ku te egtetahad,<pb/>te bulig te Manama ku.<pb/>


text:
Masmasulug pad te bulbul ku seeye se eg-ehet keddiey te ware egpuunan.<pb/>Maddesen seeye se egkeupian ne egdereet keddiey,<pb/>wey imbebayungan a nikandan wey impepehes a ne igpeuli kun ka tinakew ku kun.<pb/>


text:
Amana ne Maresen ne Manama,<pb/>kene nu ubag peyilawi ka me etew ne migpallateng wey migparani keykew tenged keddi.<pb/>


text:
Tenged te amana ne dakel ka geyinawa ku te timplu nu, egdereetan ad.<pb/>Sikeddi ka nasakitan te peglemet dan keykew.<pb/>


text:
Eg-id-iranen a te me etew ne egpaminpinnuu te gumawan te siyudad,<pb/>wey egsusumpaliten ad te me talewubug.<pb/>


text:
Piru diye e re mule te keykew eg-ampu, he Magbebaye.<pb/>Mig-iman-iman a ne egginguma red ka timpu,<pb/>ne egtabaken e red nikeykew te peg-ampu ku Manama,<pb/>su ka geyinawa nu kene egkabalbalawan wey egkasalihan ka ne talagluwas.<pb/>


text:
Kena a balahara ka egpakalebeng te basak.<pb/>Pangabangi a puun te me kuntere ku wey puun te maralem ne weyig.<pb/>


text:
Kene nu ituhut ne egkalened a te weyig,<pb/>wey egleplep te maralem ne weyig,<pb/>wey ke egpakatalu naa te lungag.<pb/>


text:
Tabake e red, he Magbebaye,<pb/>su meupiya ka wey kene egkabalbalawan se geyinawa.<pb/>Linglinge e red Manama,<pb/>su amana ka ne hiid‑uwen.<pb/>


text:
Kene ka heles keddi te suluhuanen nu su egkalasey ad seini,<pb/>mahaan ka wey tabaka ad nikeykew.<pb/>


text:
Nakanengneng ka ke immenu a te peglemet,<pb/>pegpeyilew, wey pegbaley-baley.<pb/>Nakanengneng ka te langun ne egkuntere keddi.<pb/>


text:
Nasakitan ka pusung ku te pegpeyilew ran keddi,<pb/>wey naawe e ka kabagget te geyinawa ku.<pb/>Mig-iman-iman a ne due egkeyid‑u keddi,<pb/>piru warad iya sabeka.<pb/>Migpallateng a te egpakaliwang keddi,<pb/>piru warad iya sabeka.<pb/>


text:
Egkabbutud perem sikandan wey kenad egpakakita,<pb/>wey layun naan de sikandan egkelkela te liyas.<pb/>


text:
Awaa nud ka me ngaran dan,<pb/>diye te libru ne insulatan te neneuyag pad.<pb/>Kene nu sikandan ilagkes ilista te me matareng.<pb/>


text:
Emun ke egkakita seini te egkengaayu-ayu, egkahale sikandan.<pb/>Sikaniyu se eg-aput te Manama, kahale kew wey kabagget kew.<pb/>


text:
Su egpamminehen te Magbebaye ka egkaayu-ayu,<pb/>wey kene din eg-ang-anggaan ka keet-etawan din ne nenaprisu.<pb/>


text:
Egdayanen sikandin te langun ne diye te langit,<pb/>wey ka langun ne diye te tane wey te dahat egsaye kandin.<pb/>


text:
Su egluwasen te Manama ka Hirusalim,<n>Te Hibruwanen: Siyun. Sabeka seini te me ngaran te Hirusalim.</n><pb/>wey igpasasindeg din ded ka me siyudad diye te Huda.<pb/>Eg-ugpe diye ka keet-etawan din wey sikandan e ka kamuney te in-ugpaan dan.<pb/>


text:
Ne iyan e egpakakamuney te sika ne inged,<pb/>ka me kabuhalan te me suluhuanen din,<pb/>wey ka egpekeugpe dutu seeye se miggeyinawa kandin.<pb/>


text:
<br/><t>Ka pegpangananey te Manama</t><br/><t>Ka ulahingen ni Dabid para te pangulu te mangngulahing, eyew egsumsumanen sikandin te Manama.</t><br/><t>(Salmu 40:13-17)</t><br/><pb/>Mahaan ka, he Manama wey luwasa a.<pb/>Keiyal ka Magbebaye wey bulihi a.<pb/>


text:
Ne seeye perem se eglelalis ne eggimatey keddiey,<pb/>egkengeyilawan perem wey egkengalibeg.<pb/>Ne seeye se egkeupian ne egdereet keddiey,<pb/>egpakalibed perem te igbaye dan wey egkaruruhu.<pb/>


text:
Seeye se eg-aput due te keykew,<pb/>egkahale-gale perem tenged keykew.<pb/>Egkahi perem seeye se egkeupian ne egluwasen te Manama,<pb/>“Egdayanen ka Manama.”<pb/>


text:
Piru egkaayu-ayu e re wey ware egkeyimu.<pb/>Dugpua a ubag Manama.<pb/>Sikeykew ka talagbulig ku wey talagluwas.<pb/>Magbebaye, kene ka ubag lamu-lamu.<pb/>


text:
<br/><t>Kena a engkeri ke warad keseg ku</t><br/><pb/>Duen a te keykew eg-aput, he Manama.<pb/>Kena ad iya ubag peyilawi te duma.<pb/>


text:
Sikeykew ka batu ne egpaalindungan ku,<pb/>wey sikeykew layun ka aputanan ku.<pb/>Migsuhu ka ne egluwasen a su sikeykew ka alindunganan ku ne batu wey malig‑en ne helesanan.<pb/>


text:
Luwasa a, he Manama ku puun te mareet ne me etew,<pb/>ipaawa a su nahen-genan a te mabbulut wey bahani ne me etew.<pb/>


text:
Su sikeykew re ka egkapallatengan ku Manama;<pb/>migsalig a keykew Magbebaye minsan te bate e pad.<pb/>


text:
Te sikan e pad iya neetew ne migsalig ad keykew.<pb/>Sikeykew ka migpalesut keddi te aanakan te iney ku.<pb/>Egdayanen ku sikeykew te ware egtamanan.<pb/>


text:
Egkeupian e naan de iya ne egdayan keykew,<pb/>minsan egkaapunan ne egsaye te keykew ne katelesan.<pb/>


text:
Su egmahuhurey ka me kuntere ku meyitenged keddi,<pb/>wey migmasabsabutey seeye se egdereet keddi.<pb/>


text:
Migkahi sikandan, “Imbalahad e sikandin te Manama.<pb/>Eglupuhen tad sikandin wey egdakepen ta,<pb/>su nabalahad e sikandin wey warad egpakapangabang.”<pb/>


text:
Egkeyilawan perem ka egbayung keddiey wey egkahule.<pb/>Eglemetan perem wey egkeyilawan ka egkeupian ne egpasakit keddi.<pb/>


text:
Igpangguhud ku layun ka meupiya ne me himu nu—<pb/>ka pegluwas nu te keet-etawan nu<pb/>minsan ke masulug ka kene ku igpakahuhud.<pb/>


text:
Eggendiya a te me etew wey igpangguhud ku ka kein-inuwan ne me himu nu.<pb/>Iyan ku re igpangguhud ka keupiya nu.<pb/>


text:
Impanulu a nikeykew, he Manama puun te bate e pad,<pb/>wey egpabulus e pad ne egpangguhud meyitenged te kein-inuwan ne me himu nu.<pb/>


text:
Ne minsan ke egkabuyag ad wey ke eg-ubanen e,<pb/>kene e red balahara nikeykew Manama,<pb/>taman te igpakapangguhud kud ka karesen nu te seup ne kabuhalan,<pb/>wey igpakanangen kud ka geem nu kandan.<pb/>


text:
Kene egkaseked ka keupiya nu su egmanimpa-timpa te langit.<pb/>Hentew naa ka egpekeiling keykew Manama te amana ne kein-inuwan se egmangimuwen?<pb/>


text:
Minsan impaneem-neem a nikeykew te dakel ne keyirapan wey kalasayan,<pb/>egbehayan e red nikeykew te kanekal.<pb/>Egpekeiling a te etew ne inlebeng e,<pb/>ne eg-uyahen<n>Te Hibruwanen: igpaampew.</n> nu red man‑e.<pb/>


text:
Egpangelit a te alpa ka egdayan keykew,<pb/>su egkasalihan ka Manama.<pb/>Egbalesen ku te lira ka ulahingen ku keykew,<pb/>Matulus ne Manama te Israil.<pb/>


text:
Egkuleyi a tenged te kahalaan,<pb/>wey eg-ulahing a te pegdayan keykew,<pb/>tenged te pegluwas nu te umul ku.<pb/>


text:
Igpangguhud ku te langun ne timpu ka keupiya nu te pegbulig keddiey,<pb/>su neyilawan wey nalibeg ka me etew ne egpasakit keddiey.<pb/>


text:
<br/><t>Ka peg-ampu para te Hari</t><br/><t>Ka ulahingen ni Sulumun.</t><pb/>He Manama, panulua nu ka Hari te eleg ne peggukum,<pb/>wey ipakita nu kandin ka pegkamatareng nu<pb/>


text:
su eyew egmatareng sikandin ka eggukum te keet-etawan nu,<pb/>wey eleg ka peggukum din te egkengaayu-ayu.<pb/>


text:
Egbehey perem te panalangin ka me bubungan diye te keet-etawan nu,<pb/>wey egbulihan te labuntud ka mig-ugpe ne matareng.<pb/>


text:
Egpangabangan te Hari ka egkengaayu-ayu,<pb/>wey egluwasen din ka egkengaware-ware ne me etew<pb/>wey egdereetan din ka migleig-leig kandan.<pb/>


text:
Egpabulus perem ne egtahud ka me etew keykew,<pb/>taman te eglayag pad ka aldew wey ka bulan diye te langit.<pb/>


text:
Egpekeiling perem ka Hari te uran ne eglugsu diye te hilamunen,<pb/>iling te bilis-bilis ne egpakasubid te inged.<pb/>


text:
Egmatubung perem ka me matareng te timpu te peghari din,<pb/>wey dakel ka keupianan dan taman te eglayag pad ka bulan.<pb/>


text:
Eghari perem sikandin puun te limang ne dahat taman diye te limang,<pb/>wey egmandu perem sikandin te Weyig ne Iyupratis taman te katamanan te inged.<pb/>


text:
Egpanimbuel perem kandin ka me tribu ne diye nangugpe te disirtu,<pb/>wey egpakarile e te tane ka me kuntere din ne eglangkeb diye te tangkaan din.<pb/>


text:
Egduwaran perem sikandin te Hari te Tarsis,<pb/>wey te seeye ne me Hari ne diye te me ilis te dahat.<pb/>Egdasag perem kandin ka me Hari te Siyiba wey Siba.<pb/>


text:
Egpanimbuel perem te tangkaan din ka langun ne me Hari,<pb/>wey egpasakup kandin ka langun ne me nasud.<pb/>


text:
Su egbulihan din ka ware egkeyimu ke egpangananey kandin,<pb/>wey egpangabangan din ka egkaayu-ayu ne ware egpakabulig.<pb/>


text:
Igkeyid‑u rin ka egkaleig-leig wey ka ware egkeyimu,<pb/>wey egluwasen din seeye se egkaayu-ayu.<pb/>


text:
Egmalayat perem ka umul rin.<pb/>Egbehayan perem sikandin te bulawan puun te Siyiba.<pb/>Meupiya perem ne ig-ampu sikandin layun,<pb/>wey egpanalanginan te Manama layun.<pb/>


text:
Egmatubung perem ka pinamula te tane,<pb/>minsan ka me pinamula diye puntul te me bubungan ne egbanley.<pb/>Egbehas perem seini iling te bubungan te Libanun.<pb/>Egmasulug perem ka me etew diye te me siyudad,<pb/>iling kasulug te me hilamunen diye te kabenesan.<pb/>


text:
Kene perem egkalingawan ka ngaran din te ware egtamanan,<pb/>wey egpabulus ka bantug din taman te duen pad ka aldew.<pb/>Egkapanalanginan perem ka me etew tenged kandin,<pb/>wey egngaranan sikandin te impanalanginan,<pb/>te me etew te langun ne me nasud.<pb/>


text:
Egdayanen ka Magbebaye, ka Manama te Israil.<pb/>Sikandin de ka egpekeyimu te minsan nekey ne me kein-inuwan.<pb/>


text:
Egdayanen te ware egtamanan ka mabantug ne ngaran din.<pb/>Egpekeempet perem te inged ka katelesan din.<pb/>Malehet iya. Malehet iya.<pb/>


text:
<t>(Salmu 73–89)</t><br/><t>Ka matareng ne peggukum te Manama</t><br/><t>Ka ulahingen ni Asap.</t><pb/>Malehet iya ne meupiya ka Manama te Israil,<pb/>te seeye se malinis se me pusung.<pb/>


text:
Ware sikandan mig-antus iling te duma ne etew;<pb/>ware sikandan neyirapi iling te nabayaan te duma.<pb/>


text:
Purisu impapitew ran ka hambug dan iling te imbebalieg dan,<pb/>wey ingkukumbale dan ka kabulut dan.<pb/>


text:
Napenu ka me pusung dan te mareet,<pb/>wey napenu ka me suman-suman dan te mareet ne eggimuwen.<pb/>


text:
Inlemetan dan ka duma wey inlalahan dan te mareet;<pb/>migpaambug sikandan ka egpanginaldek te duma.<pb/>


text:
Miglalag sikandan te mareet meyitenged te Manama ne diye te langit,<pb/>wey egpaambug ne egsuhu te me etew kayi te ampew te kalibutan.<pb/>


text:
Purisu minsan ka keet-etawan te Manama migtahud e kandan,<pb/>wey egpalintutuuwan ka langun ne iglalag dan.<pb/>


text:
Ne egkahi sikandan, “Mania te egpakanengneng ka Manama?<pb/>Due katuenan te Maresen ne Manama?”<pb/>


text:
Purisu ware karuan ke egmalinisen ku ka pusung ku,<pb/>wey ware karuan ke egpakannekal a ne kene egkabiluwan ka me belad ku.<pb/>


text:
Ke nakalalag e ma te iling te inlalag te me etew ne mareet se hinimuwan,<pb/>egkaakalan kud e perem ka me anak nu.<pb/>


text:
Piru mig-el-elehan ku te egsabut ke mania te egmemayaman ka me etew ne mareet se hinimuwan,<pb/>piru amana seini ne malised ne egsabuten.<pb/>


text:
Nataman, miggendiya ad e te timplu te Manama,<pb/>ne henduen ku pad nasabut ke nekey ka egkatamanan dan.<pb/><pb/>


text:
Ka malehet, diye nu sikandan itahu te malurek ne dalan,<pb/>wey igpeendiye nu sikandan te karereetan.<pb/>


text:
Egpekeiling sikandan te taheinep ne egkaawe de te pegkamaselem;<pb/>te peggimata nu, Magbebaye, egkalaag e sikandan.<pb/><pb/>


text:
Mig-inahak a nikeykew pinaahi te tambag nu,<pb/>te katammanan, eg-uyanen a nikeykew diye te meupiya ne peg-ugpe.<pb/>


text:
Warad e duma due te langit ne egsalihan ku, ke kene, sikeykew re!<pb/>Ne warad e duma ne igkeupii ku kayi te ampew te tane, ke kene, sikeykew naan de iya.<pb/>


text:
Minsan egmahuye ka lawa ku wey ka pusung ku,<pb/>piru ka Manama ka kanekal ku,<pb/>wey ka keilangan ku te ware egtamanan.<pb/>


text:
Seeye se egpariyu keykew, egkengatarin,<pb/>wey egdereetan nu ka langun ne kene egmatinumanen keykew.<pb/>


text:
Piru meyitenged keddiey, meupiya ke egparani a te Manama.<pb/>Inggimu ku ka Maresen ne Magbebaye ne helesanan ku,<pb/>wey igpangguhud ku te minsan hentew ka meupiya ne inggimu nu.<pb/>


text:
<br/><t>Ka pegpangananey eyew egbulihan te Manama</t><br/><t>Ka ulahingen<n>Te Hibruwanen: “maskil”, kema ke lein buwa ne klasi te ulahingen.</n> ni Asap.</t><pb/>Manama, mania te in-ang-anggaan key en iya nikeykew te malehet?<pb/>Mania te nabelu ka te keet-etawan ne egtangguwen nu?<pb/>


text:
Manama, tantanuri nu red ka keet-etawan nu ne in-alam nu dengan,<pb/>wey inluwas nu eyew eggimuwen nu ne keet-etawan.<pb/>Tantanuri nu ka Bubungan ne Siyun<n>Sakup te Hirusalim ka Bubungan ne Siyun.</n> ne ugpaan nu.<pb/>


text:
Paralan-dalan ka wey pitawa nu ka timplu,<pb/>ne egkaparahas-dahasan te egkahuhus.<pb/>Ingguhus te me kuntere ney ka langun,<pb/>ne diye te timplu nu.<pb/>


text:
Migmanguleyi ka me kuntere nu,<pb/>diye te elat-elat te timplu<n>Te Hibruwanen: sinabeng ne temuwanan.</n> nu.<pb/>Migpanahu sikandan te me bendila dan diye,<pb/>eyew te pegpanengneng ne migpanalu sikandan.<pb/>


text:
Egpanlusud sikandan iling te me etew ne egpamuwalas,<pb/>ne egkubayan te wasey ka egpameled te me kayu.<pb/>


text:
Migkahi sikandan diye te geyinawa ran,<pb/>“Egguleen key nikandan eg-am-amina.”<pb/>Intutung dan ka langun ne egsimbaan ney keykew,<pb/>te minsan hendei kayi te inged te Israil.<pb/>


text:
Warad me kein-inuwan ne palinneu ne egkakita ney,<pb/>wey warad degma me prupita ney,<pb/>wey ware key nakanengneng ke ken‑u egkataman ka egkeula-ula ney.<pb/>


text:
He Manama ken‑u egkataman ka pegbaley-baley keykew te me kuntere ney?<pb/>Egparahas-dahas naa sikandan ne egpeyilew keykew taman keureme?<pb/>


text:
Mania te migpepegnel ka wey ware nu sikandan duseyi?<pb/>Kawkawanan ka wey dereeti nud sikandan.<pb/>


text:
Sikeykew Manama, Hari kad en iya mule minsan dengan,<pb/>wey kamasulug kad migluwas te me etew te kalibutan.<pb/>


text:
Imbaad nu ka dahat tenged su maresen ka,<pb/>wey inlupet nu ka me ulu te derakel ne me mananap diye te dahat.<pb/>


text:
Sikeykew ka miglupet te me ulu te salimbaweng,<pb/>wey impakeen nu ka lawa ran te me mahintalunan diye te disirtu.<pb/>


text:
Sikeykew ka miggimu te maaldew wey marusilem.<pb/>Sikeykew ka migteil ke hendei nakatahu ka bulan wey ka aldew.<pb/>


text:
Sikeykew ka miggimu te langun ne patamanan te kalibutan,<pb/>wey sikeykew ka miggimu te tingmeinit wey tingmaagsil.<pb/>


text:
He Manama, sumsumana nu ke immenu ka te egbaley-baley te me kuntere nu,<pb/>wey immenu ka te egpeyilew te egkengeungel ne me etew.<pb/>


text:
Kene nu ibehey ka keet-etawan nu diye te me kuntere dan,<pb/>su egpekeiling sikandan te me selepati ne igsunggud te me mabbulut ne me mahintalunan.<pb/>


text:
Tantanuri nu ka kasabutan nu kanami,<pb/>tenged su mig-ingeran te maddeet ka marusilem ne baad te kalibutan.<pb/>


text:
Kene nu balahara ne egkeyilawan ka egkaleig-leig.<pb/>Egdayanen ka perem te egkaayu-ayu wey ware egkeyimu.<pb/>


text:
Weil kad Manama wey pakabbulut kad.<pb/>Sumsumana nu ne eggelebekan ka te egbaley-baley te egkengeungel.<pb/>


text:
Kene nu kalingawi ka peglelalis te me kuntere nu,<pb/>wey ka pegpanagyawan te pegbebantak dan keykew layun.<pb/>


text:
<br/><t>Ka Manama ka talaggukum</t><br/><t>Ka ulahingen ni Asap para te pangulu te mangngulahing ne eg-ulahingen iling te peg-ulahing te “Kene nu dereeti.”</t><pb/>He Manama, egpasalamat key keykew.<pb/>Egpasalamat key keykew su marani ka kanami.<pb/>Ne impangguhud te me etew ka kein-inuwan ne me himu nu.<pb/>


text:
Migkahi ka Manama,<pb/>“Migkekerew ad e ke ken‑u a eggukum,<pb/>wey ware eglapihan ku te peggukum ku.<pb/>


text:
Emun ke egkawelwel ka kalibutan wey egpangelkelen e te liyas ka nangugpe,<pb/>sikeddiey ka eggiresen te me pabunsuran te kalibutan eyew kene egkaweil.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Insaparan ku ka me hambuhen ne kene egpaambug,<pb/>wey innangenan ku ka me etew ne mareet se hinimuwan te kene egpeggasal.<pb/>


text:
Insaparan ku sikandan ne kene egpaambug ka eglalag,<pb/>wey kene man‑e egpegpeggasal te katuenan dan.”<pb/>


text:
Su ka kabantug te etew kene egpuun diye te igsile wey ke iglineb,<pb/>kene man‑e seini egpuun diye te disirtu,<pb/>


text:
su diye de egpuun te Manama ne talaggukum.<pb/>Sikandin ka egpabantug te sabeka ne etew,<pb/>wey sikandin ded degma ka egpariralem te duma.<pb/>


text:
Su miggen-gen sikandin te ubab ne napenu te binu,<n>“ubab ne napenu te binu” iyan igpasabut ka langet te Manama.</n><pb/>ne iyam wey amana ne masakit.<pb/>Ne igbusbus din seini diye te inged,<pb/>wey egpekeinum ka langun ne me etew,<pb/>taman te egkaamin e egtihis ka diye te ubab wey warad egkasame.<pb/>


text:
Piru kena a egpeeneng-eneng ka egpangguhud meyitenged keykew.<pb/>Manama ni Hakub, egdayanen ku sikeykew te me ulahingen.<pb/>


text:
Egkaawe ka katuenan te me etew ne mareet se hinimuwan,<pb/>piru egkatimulan ka katuenan te me matareng.<pb/>


text:
<br/><t>Egkareeg te Manama ka me kuntere din</t><br/><t>Ka ulahingen ni Asap para te pangulu te mangngulahing ne egbalesen te intagpesan ne me instrumintu.</t><pb/>Neilaan ka Manama diye te Huda;<pb/>mabantug ka ngaran din diye te Israil.<pb/>


text:
Ne diye, egpanggepuen din ka me tunud te me kuntere<pb/>ne egkilap de ne igpane.<pb/>Egdereetan din degma ka me kalasag, me kampilan,<pb/>wey ka duma pad ne me panganiban.<pb/>


text:
Amana ka ne maresen Manama,<pb/>subla ke pad ne mateles te bubungan ne panganupanan.<n>Te Hibruwanen: bubungan ne nakarawi.</n><pb/>


text:
Impangahawan nu ka me bahani te impangahew ran degma ne me kasangkapan.<pb/>Nammatey sikandan langun ne ware iya nakapanimbulut.<pb/>


text:
He Manama ni Hakub, kasabeka nu re sikandan balukani,<pb/>wey namatey e ka migpangudde wey ka kudde.<pb/>


text:
te migsasindeg kad Manama ka eggukum,<pb/>eyew egluwasen ka langun ne mapariralem te minsan hendei ne inged.<pb/>


text:
Malehet iya ne egkasaye ka,<pb/>ke egkabelu ka te me etew.<pb/>Ne ware nu pad iamin ipapitew ka langet nu.<pb/>


text:
Sesaad kew te Magbebaye ne Manama niyu,<pb/>wey tumana niyu ka igsaad niyu.<pb/>Ka langun ne mig-ugpe te marani,<pb/>egpeuyanen te igdasag te Manama ne eleg ne igkaaldek.<pb/>


text:
Egpegnelen din ka me pangulu ne mapegpeggasal,<pb/>igkaaldek sikandin te me Hari te minsan hendei ne inged.<pb/>


text:
<br/><t>Ka pegkahale minsan egkeyirapan</t><br/><t>Ka ulahingen ni Asap para te pangulu te mangngulahing ne si Hidutun.</t><pb/>Migpanguleyi a ka egpangananey te Manama,<pb/>wey egpamminehen a nikandin.<pb/>


text:
Te timpu ne egkabaybayaran a,<pb/>egpammitew a te Manama.<pb/>Minsan te marusilem, kena a egkapu-pu ka egkayew te belad ku,<pb/>wey ware egpakaliwang keddi eyew egmeupiya ka geyinawa ku.<pb/>


text:
Ke egkasuman-suman ku ka Manama ne egpakapanlagkuy a.<pb/>Ke egpalemlem a kandin ne egmasakit ka geyinawa ku.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Egkapawaan e re due ka egsuman-suman te ulahingen ne in-ulahing ku.<pb/>Migpalemlem a wey nekeinsa a te pegkeetew ku,<pb/>


text:
Nataman bu naan e ka geyinawa rin keddi ne kene egkabalbalawan?<pb/>Eglingawan din buwad iya ka insaad din?<pb/>


text:
Nalingew buwad sikandin te hiid‑uwen sikandin?<pb/>Kene buwad sikandin egkeyid‑u su nabelu sikandin?”<pb/>


text:
Ne migkahi a, “Seinid iya ka kulis ku: migkuntere e keddiey ka kawanan ne belad te Amana ne Maresen ne Manama.”<pb/>


text:
Egtantanuran ku ka me himu nu Magbebaye.<pb/>Uya, egtantanuran ku ka me kein-inuwan ne nangimu nu dengan.<pb/>


text:
Ka keykew ne suman-suman Manama, kene egpekeiling te duma.<n>Te Hibruwanen: matulus.</n><pb/>Ware manama ne iling keykew te maresen ne Manama ney.<pb/>


text:
Sikeykew ka Manama ne egpekeyimu te me kein-inuwan.<pb/>Impapitew nu ka karesen nu te me keet-etawan.<pb/>


text:
Inluwas nu ka keet-etawan nu su maresen ka;<pb/>inluwas nu ka me kabuhalan ni Hakub wey ni Husi.<pb/>


text:
Egpangelkelen ka pused te dahat ke egpakakita keykew,<pb/>iling te etew ne egpangelkelen ke egkaliyasan!<pb/>


text:
Eglugsu ka uran puun te egmangikibel,<pb/>wey migdagsang ka luhung diye te langit,<pb/>wey miggeteb ka kilat te minsan hendei.<pb/>


text:
Migdagsang ka luhung ne egpakaruma te egbalisusu ne kalamag,<pb/>wey migmalayag ka inged tenged te dakel ne kilat,<pb/>wey nawelwel ka intiru ne kalibutan.<pb/>


text:
Miglapas ka te dahat wey migbaye diye te elat te migpahamayan ne weyig,<pb/>ne ware nakita ka kemes nu.<pb/>


text:
In-inahak nu ka keet-etawan nu iling te me karniru,<pb/>wey iyan nu impepangulu kandan si Muwisis wey si Aarun.<pb/>


text:
<br/><t>Ka pegpanulu te Manama te keet-etawan din</t><br/><t>Ka ulahingen<n>Te Hibruwanen: “maskil”, ngaran buwa seini te klasi te ulahingen.</n> ni Asap.</t><pb/>Pammineg kew me karumaan ku ne kabuhalan ni Israil.<pb/>Nengneng kew te iglalag ku kuntee.<pb/>


text:
Egpangguhud a kaniyu te panunggilingan,<pb/>wey egnangenan ku sikaniyu meyitenged te maddalem ne epad te kabuybuyahan,<pb/>


text:
Kene tad iggeles te me anak ta,<pb/>wey igpangguhud tad te me kabuhalan ta,<pb/>ka nakabantug te Magbebaye ne himu rin,<pb/>wey ka karesen wey kein-inuwan ne nangimu te Manama.<pb/>


text:
Miggimu sikandin te kasabutan ki Hakub,<pb/>wey imbehayan din te balaud ka me kabuhalan ni Israil.<pb/>Imbanasalan din ka me kabuybuyahan ta,<pb/>ne igpanulu seini te me kabuhalan dan,<pb/>


text:
eyew egkanengnengan degma seini te me anak dan keureme,<pb/>wey igpakapanulu dan degma te me kabuhalan dan.<pb/>


text:
Puun due, iyan dan de egpallatengen ka Manama,<pb/>wey kene dan egkalingawan ka nangimu te Manama,<pb/>wey egtumanen dan ka me suhu din.<pb/>


text:
Kene sikandan egpekeiling te kabuybuyahan dan,<pb/>ne makehal se ulu wey masinupaken te Manama.<pb/>Kene ne manekal ka pegsalig dan te Manama,<pb/>wey kene egkasalihan te Manama.<pb/>


text:
Ware dan e tantanuri ka nangimu rin dengan,<pb/>wey inlingawan dan e ka me kein-inuwan ne impakita rin kandan.<pb/>


text:
Miggimu te me kein-inuwan ka Manama diye te Suwan, diye te Ihiptu,<pb/>wey nakita te me kabuybuyahan ta seini langun.<pb/>


text:
Imbaad din ka dahat wey impalapas din sikandan diye te elat.<pb/>Impakehal din ka weyig iling te nekeglimang ne dalama.<pb/>


text:
Te maaldew, intuusan din sikandan te gapun te peggipanew ran,<pb/>te marusilem, egkalegleg ne hapuy ka igteng‑ew rin kandan.<pb/>


text:
Impabekabeka rin ka me batu diye te disirtu,<pb/>wey migtulayas ka weyig ne hendue te diye migpuun te diralem te tane,<pb/>wey impeinum din sikandan te weyig.<pb/>


text:
Piru nanasnasian de iya sikandan miggimu te sale diye te disirtu,<pb/>wey migsupak sikandan te Amana ne Maresen ne Manama.<pb/>


text:
Migleglehetan dan te eg-eleg-eleg ka Manama,<pb/>su imbuyuan dan sikandin te igkeibeg dan ne egkakeen.<pb/>


text:
Indali-dian dan ka Manama te migkahi,<pb/>“Duen naa egkakeen ne igpakasendad te Manama kanta kayi te disirtu?<pb/>


text:
Malehet ne imbarasan din ka batu,<pb/>wey migtulayas ka weyig wey migduu.<pb/>Piru egpakabehey naa degma sikandin te egkakeen?<pb/>Egpakapakeen naa sikandin te ngalap te keet-etawan din?”<pb/>


text:
Purisu nangebel-ebel ka langet te Magbebaye,<pb/>te narineg din ka inlalag dan.<pb/>Nabelu-belu<n>Te Hibruwanen: naleteman ka hapuy din.</n> amana sikandin te me anak ni Hakub,<pb/>wey nalanglangetan<n>Te Hibruwanen: migtakereg ka langet din.</n> sikandin te kabuhalan ni Israil,<pb/>


text:
wey in-uluhan din sikandan te egkakeen ne manna,<pb/>ne egpekeiling te eglugsu ne uran eyew due egkakeen dan.<pb/>


text:
Migkeen sikandan langun te egkakeen te me panalihan.<pb/>Impeuyanan sikandan te Manama te dakel ne egkakeen.<pb/>


text:
Impakalamahan te Manama ka aw-awangan puun te igsile,<pb/>wey impalayap din ka kalamag puun te iglineb.<pb/>


text:
Impeuyanan din sikandan te ngalap iling te alinepung ne egkabusbus puun te langit.<pb/>Impeuralan din sikandan te me bayaku iling kasulug te pantad te dahat.<pb/>


text:
Impalene din ka me bayaku diye te elat te kampu ran,<pb/>wey nekeempet de iya diye te inleleeban dan.<pb/>


text:
Purisu nangeen sikandan wey nabbulung-bulung,<pb/>su imbehey te Manama ka igkeibeg dan te egkeen.<pb/>


text:
ne nabelu e ka Manama kandan.<pb/>Impangimatayan din ka subla ne manekal ne me etew,<pb/>wey ka me kanakan diye te Israil.<pb/>


text:
Piru ware iya man‑e sikandan nareha,<pb/>wey miggimu red te sale diye te Manama.<pb/>Minsan nakita ran e ka kein-inuwan ne inggimu rin,<pb/>ware iya man‑e sikandan migpalintutuu kandin.<pb/>


text:
Purisu in-epus din e ka umul ran iling te geyinawa ne egkaawe,<pb/>wey neelin ne masumpit ka egkeula-ula ran te pila ne leg‑un ne peg-ugpe.<pb/>


text:
Te nangimatayan din e sikandan,<pb/>migparani e sikandan te Manama.<pb/>Mig-inniyug e sikandan te me sale dan, wey mig-aput te Manama.<pb/>


text:
Nasuman-suman dan ne aputanan<n>Te Hibruwanen: batu.</n> dan bes ka Manama,<pb/>wey talagluwas dan ka Amana ne Maresen ne Manama.<pb/>


text:
Piru ka Manama hiimenawen,<pb/>wey in-awe din ka me sale dan,<pb/>wey ware din ded dereeti sikandan.<pb/>Kamasulug din pegnela ka belu din,<pb/>wey ware din parumdumeyi ka langet din.<pb/>


text:
Nasuman-suman din ne me etew re sikandan,<pb/>egpekeiling de sikandan te kalamag ne eglihad de.<pb/>


text:
Kenad egkaseel ka pegsupak dan te Manama diye te disirtu,<pb/>wey impasakitan dan sikandin te seeye ne inged.<pb/>


text:
Inlingawan dan e ka pegpangabang kandan te Manama dengan,<pb/>te timpu ne inluwas din sikandan te me kuntere dan.<pb/>


text:
Nalingawan dan e ka kein-inuwan ne nangimu rin diye te Ihiptu,<pb/>wey ka me palinneu ne nangimu rin diye te tane te Suwan.<pb/>


text:
Impewulunan din sikandan te me lengew-lengew,<pb/>wey miggulanap degma ka me bakbak ne migdereet kandan.<pb/>


text:
Impakeen din te me palahe ka me pinamula ran,<pb/>wey impaamin din te me talangas ka nahaani ran.<pb/>


text:
Indereetan din man‑e te apiyew ka me baka ran,<pb/>wey imparagsangan din te kilat ka me ayam dan.<pb/>


text:
Impaneem-neem din kandan ka egpangebel-ebel ne langet din,<pb/>wey impabayaan din te me panalihan ne me talagdereet,<pb/>su amana sikandin nabelu-belu wey neubil kandan.<pb/>


text:
Impapitew rin iya ne nabelu-belu sikandin,<pb/>wey ware din sikandan pangabangi ne eyew kene egpatey,<pb/>ke kene, nasi din de iya sikandan ipasalerep te karereetan,<pb/>wey naamin-amin sikandan nahule.<pb/>


text:
Impangimatayan din ka langun ne kinakakayan te me matig-Ihiptu,<pb/>seeye se igkasalig<n>Te Hibruwanen: an-anayan ne behas.</n> te me kabuhalan ni Ham diye te ugpaan dan.<pb/>


text:
Ne impaawe din te Ihiptu ka keet-etawan din,<pb/>iling te impaawe ne me karniru.<pb/>Ne indumaan din sikandan diye te disirtu,<pb/>iling te in-inahak ne me ayam.<pb/>


text:
Indumaan din sikandan, purisu ware sikandan naaldek.<pb/>Piru nalened mule te dahat ka me kuntere dan.<pb/>


text:
Indeldel rin ka me mahinged pariyu te keet-etawan din,<pb/>wey imbaad-baad din ka tane diye te tribu te Israil,<pb/>wey impeugpe din sikandan diye.<pb/>


text:
Piru mig-el-elehan dan ka Amana ne Maresen ne Manama,<pb/>wey ware sikandan migtuman te me suhu din.<pb/>


text:
Migsuwey sikandan kandin wey mig-akalan dan sikandin,<pb/>iling te inggimu te me kabuybuyahan dan dengan.<pb/>Kene sikandan egkasalihan iling te pane ne mareet.<pb/>


text:
Miggimu sikandan te me panubaran diye te me bubungan,<pb/>eyew egkabelu ka Manama kandan.<pb/>Migsimba sikandan te ingkulit dan ne me larawan,<pb/>eyew egpangalikud sikandin kandan.<pb/>


text:
Nanengnengan seini te Manama wey nabelu sikandin.<pb/>Purisu in-engkeran din e ka me kabuhalan ni Israil.<pb/>


text:
Impaahew rin te me kuntere ka Tahuanan te Kasabutan,<pb/>ka tuus te kandin ne karesen wey katelesan.<pb/>


text:
Ne nammatey ka me talagpanubad te pegpahiggireey,<pb/>piru kene egkaayun ne egpakaramag kandan ka me asawa ran ne nenabalu.<pb/>


text:
Ne hendue te naalimukawan ka Magbebaye,<pb/>egpekeiling sikandin te manekal ne etew ne migmabulut tenged te inumen.<pb/>


text:
Nenakapallahuy ka me kuntere din ne indula rin,<pb/>impeyilawan din sikandan te ware egtamanan.<pb/>


text:
Insamsamilian din e ka me kabuhalan ni Husi,<pb/>ware din e sikandan alama se me kabuhalan ni Ipraim.<pb/>


text:
Piru iyan din in-alam ka me kabuhalan ni Huda,<pb/>wey ka Bubungan ne Siyun<n>Sakup te Hirusalim ka Bubungan ne Siyun.</n> ne indakelan din te geyinawa.<pb/>


text:
Impasasindeg din ka ugpaan din iling katikang te langit,<pb/>wey iling karesen te tane ne kene egkaweil.<pb/>


text:
In-alam din si Dabid ne suluhuanen din,<pb/>in-angey rin sikandin ka talagbantey te me karniru.<pb/>


text:
In-angey rin sikandin ka egsinsinundul te talanati ne karniru,<pb/>wey impepangulu rin te kabuhalan ni Hakub,<pb/>ka in-alam din ne keet-etawan te Israil.<pb/>


text:
<br/><t>Ka peg-ampu te kaligwangan te nasud</t><br/><t>Ka ulahingen ni Asap.</t><pb/>Manama, inlusuran te me mahinged te duma ne inged ka inged te keet-etawan nu.<pb/>Inlinditan dan ka matulus ne timplu nu,<pb/>wey intamtamanan dan te egguhus ka Hirusalim.<pb/>


text:
Impakeen dan e te me bayaku ka nammatey ne me suluhuanen nu,<pb/>wey insunggud dan e te me mahintalunan ka me lawa te me etew ne migtuman keykew.<pb/>


text:
Egpekeiling e te weyig ne egtulayas ka langesa,<pb/>te seeye se nangimatayan diye te Hirusalim.<pb/>Nekeempet ka minatey te Hirusalim,<pb/>wey warad nasame ne egpakalebeng kandan.<pb/>


text:
Inlelemetan key wey impeyilawan te me sumbaley ney,<pb/>wey imbaley-baley key te me etew diye te duma ne inged.<pb/>


text:
He Magbebaye, ken‑u egkataman seini?<pb/>Egparahas-dahas ke naa ne egkalangetan kanami te ware egtamanan?<pb/>Ken‑u egkataman ka egpangebel-ebel e ne langet nu te pegpangalikud nu?<pb/>


text:
Ipaneem-neem nu ka langet nu te me nasud ne kene eg-ila keykew,<pb/>wey ipakita nu ka kabulut nu te me migharian ne kene eg-umew keykew.<pb/>


text:
Kene key dakeseli te me sale te kabuybuyahan ney.<pb/>Keiyal ka ubag wey ikeyid‑u key e,<pb/>su amana key e nabaybayari seini.<pb/>


text:
Bulihi key, he Manama su sikeykew ka talagpangabang ney.<pb/>Luwasa key eyew egkakita ka keykew ne karesen.<pb/>Pangabangi wey awaa nud ka me sale ney eyew egkabantug ka ngaran nu.<pb/>


text:
Mania te eg-insaan key te duma ne me nasud ne egkahi,<pb/>“Hendei naan e ka Manama niyu?”<pb/>Ipakita nu kanami wey te me nasud ne egsulian nu ka miggimatey te me suluhuanen nu.<pb/>


text:
Pammineg ka te mapeit ne ngangangan te me pinirisu.<pb/>Ipakita nu ka dakel ne karesen nu te pegpalihawang,<pb/>te seeye se inggukuman e ne eggimatayan.<pb/>


text:
Ne sikanami se keet-etawan nu ne iling te me karniru ne impalayud nu,<pb/>egpasalamat key layun keykew te ware egtamanan.<pb/>Igpangguhud ney ka pegdayan ney keykew te me kabuhalan ney keureme.<pb/>


text:
<br/><t>Ka peg-ampu para te kaligwangan te nasud</t><br/><t>Ka ulahingen ni Asap para te pangulu te mangngulahing ne eg-ulahingen iling te peg-ulahing te “Me Liryu te Kasabutan.”</t><pb/>Pammineha key, he Talagtanggu te Israil.<pb/>Intanggu nu si Husi iling te karniru ne egtangguwen.<pb/>Ipapitew nu ka katelesan nu, sikeykew se migpinnuu te trunu rin,<pb/>ne nakaampew te me kirubin.<n>Ka kirubin, sabeka ne klasi te panalihan ne egpekeiling te mananap ne due pakpak wey belad.</n><pb/>


text:
Ipapitew nu ka karesen nu te me kabuhalan ni Ipraim, Binhamin, wey ni Manasis.<pb/>Keiyal ka wey luwasa key e.<pb/>


text:
He Manama, ipalibed nu red ka keupianan ney.<pb/>Ipapitew nu kanami ka malayag-layag ne ulaula nu,<pb/>eyew egkaluwas key red.<pb/>


text:
He Magbebaye ne Amana ne Maresen ne Manama.<pb/>Ken‑u egkataman ka langet nu kanami te eg-ampu keykew?<pb/>


text:
Impakeen key nikeykew te kalasayan iling te egkakeen;<pb/>innibulung key nikeykew te pegsinehew iling te egkeinum.<pb/>


text:
Intuhutan nu ne egkarulihis key te samuk puun te me sumbaley ney,<pb/>eyew eg-ahew te tane ney, wey migngingisiyan key e te me kuntere ney.<pb/>


text:
He Amana ne Maresen ne Manama, ipalibed nu red ka keupianan ney.<pb/>Ipapitew nu kanami ka malayag-layag ne ulaula nu,<pb/>eyew egkaluwas key red.<pb/>


text:
Nekeiling key te paras ne imbarut nu te Ihiptu,<pb/>wey impamula diye te inged ne indeldel nu ka me mahinged.<pb/>


text:
Inggawanan nu ka tane wey nakareralid te maralem ka paras,<pb/>wey migtulin seini wey neempet ka inged.<pb/>


text:
Nakalampey ka me sugpang te paras diye te dahat te Miditiranyu,<pb/>wey nekeuma ka me dalid diye te Weyig ne Iyupratis.<pb/>


text:
Indereetan e seini te me mahintalunan ne babuy,<pb/>wey impangeen e te me mananap diye te mabbenes.<pb/>


text:
Libed kad ubag se Amana ne Maresen ne Manama.<pb/>Pantew ka puun te langit wey pitawa key se nekeiling e te paras.<pb/>


text:
Uyaha key red Magbebaye ne Amana ne Maresen ne Manama.<pb/>Ipakita nu kanami ka malayag-layag ne ulaula nu,<pb/>eyew egkaluwas key.<pb/>


text:
<br/><t>Ka ulahingen te pegdayan te Manama</t><br/><t>Ka ulahingen ni Asap para te pangulu te mangngulahing ne egbalesen te intagpesan ne instrumintu.<n>Te Hibruwanen: “Gitit” ne instrumintu wey ke laheng naa.</n></t><pb/>Panaman-taman kew ulahing te Manama ne migbehey kanta te keseg.<pb/>Kuleyi kew te kahale diye te Manama ni Hakub.<pb/>


text:
Impatuman din seini te me kabuhalan ni Husi,<pb/>te mig-awe sikandan diye te Ihiptu.<pb/>Nakarineg a te laheng ne ware ku pad narineg ne migkahi,<pb/>


text:
“Impeyimeley ku sikaniyu ka egluehan ne egpamaba,<pb/>wey impapeeneng-eneng ku sikaniyu ka egpangenat te me bukag.<pb/>


text:
Migpangananey kew keddi te timpu ne nabaybayaran kew,<pb/>wey impangabangan ku sikaniyu.<pb/>Ne intabak ku sikaniyu puun diye te migpaddusilem,<pb/>wey inggeraman ku sikaniyu diye te weyig te Miriba.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Keet-etawan ku pammineg kew ke egpanuluen ku sikaniyu,<pb/>kabuhalan ni Israil linga-linga kew te iglalag ku kaniyu.<pb/>


text:
Sikeddiey ka Magbebaye ne Manama niyu,<pb/>ne iyan migpaawe kaniyu te inged te Ihiptu.<pb/>Hinganga ka pataman-taman wey egpakeenen ku sikeykew.<pb/>


text:
Piru kene egpammineg keddi ka keet-etawan ku.<pb/>Kene egparuma-ruma keddi ka me kabuhalan ni Israil.<pb/>


text:
Sikan naa ka imparuyun-duyunan kud sikandan te makehal ne ulu ran,<pb/>wey balahad e sikandan ka egparuma-ruma te igkeupii ran.<pb/>


text:
Meupiya naan de iya ke egpamminehen a te keet-etawan ku,<pb/>wey mateles naan de iya ke eg-ikul sikandan te igkeupii ku.<pb/>


text:
Egdagdahawan ku te egtalu ka me kuntere dan,<pb/>wey egkayawen ku ka belad ku eyew egdereetan ka eg-ehet kandan.<pb/>


text:
Ne seeye se egkabelu keddiey,<pb/>egpanimbuel diye te tangkaan ku.<pb/>Sikan de iya ka egkeula-ula ran te ware egtamanan.<pb/>


text:
Piru egpakeenen ku mule sikaniyu te meupiya amana ne trigu.<pb/>Egpeuralan ku sikaniyu te teneb puun te batu.”<pb/>


text:
<br/><t>Ka Manama ka labew te me Hari</t><br/><t>Ka ulahingen ni Asap.</t><pb/>Migpinnuu e ka Manama ne egtambung te kalibulunganan te maddesen.<pb/>Migpangulu sikandin kandan ka eggukum.<pb/>


text:
Migkahi sikandin, “Ken‑u kew egkataman ka eggukum te kene ne eleg?<pb/>Ken‑u egkataman ka peglapig niyu te me etew ne mareet se hinimuwan?<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Keilangan ne eleg ka peggukum niyu te egkaleig-leig wey me ilu.<pb/>Pangabangi niyu ka katenged te egkabaybayaran wey egkaayu-ayu.<pb/>


text:
Pangabangi niyu ka egkaleig-leig wey ka egkaayu-ayu.<pb/>Bulihi niyu sikandan puun te belad te me etew ne mareet se hinimuwan.<pb/>


text:
Ware katuenan dan wey kene egpakasabut,<pb/>wey egkaleug-leug sikandan te marusilem,<pb/>taheed te egkawelwel ka pabunsuran te tane.<pb/>


text:
Piru egpatey kew red iling te duma ne me etew.<pb/>Egkapeled kew red degma iling te duma ne me pangulu.”<pb/>


text:
Sasindeg ka, he Manama wey hukumi nu ka kalibutan,<pb/>su sikeykew ka kamuney te langun ne me nasud.<pb/>


text:
<br/><t>Ka peg-ampu eyew egkareeg ka me kuntere te Israil</t><br/><t>Ka ulahingen ni Asap.</t><pb/>He Manama, kene ka peeneng-eneng.<pb/>Manama, lalag ka wey kene ka leman.<pb/>


text:
Su pitew ka, egmanagyawan e ka me kuntere nu,<pb/>egmanlelalis<n>Te Hibruwanen: igpatikang ka ulu.</n> e seeye se eg-ehet keykew.<pb/>


text:
Migbebentaan e sikandan ne egdereet te keet-etawan nu,<pb/>wey impaay-ayaran dan seini te egplanu.<pb/>Migpasabsabutey sikandan eyew egdereetan ka igkannuhun nu.<pb/>


text:
Migkahi sikandan, “Kuwa kid, su egdereetan ta sikandan se senge-nasud,<pb/>eyew egkaawe e ka Israil wey kenad egkatantanuran te minsan ken‑u.”<pb/>


text:
Ka me matig-Idum wey ka me kabuhalan ni Ismail,<pb/>wey ka me matig-Muwab wey ka me kabuhalan ni Hagar,<pb/>


text:
ka me kabuhalan ni Gibal, wey ni Amun, wey ka me Amalikanen,<pb/>wey ka me Pilistihanen, wey ka me matig-Tiru,<pb/>


text:
ka me matig-Asirya, migsaamul degma kandan.<pb/>Nasabeke e sikandan wey migmaresen e ka me kabuhalan ni Amun wey ka me matig-Muwab.<n>Te Hibruwanen: Neyimu e sikandan ne belad te me anak ni Lut.</n><pb/>


text:
Ipeiling nu red sikandan te me matig-Midiyan ne indereetan nu,<pb/>wey ki Sisira wey ki Habin diye te Weyig ne Kisun,<pb/>


text:
Himuwa nu diye te me pangulu ran ka iling te inggimu nu ki Urib wey ki Siib,<pb/>wey himuwa nu diye te mabantug ka iling te inggimu nu ki Siba wey ki Salmuna.<pb/>


text:
Su migkahi sikandan, “Eg-ahawen ta ka palayuran te Manama,<pb/>eyew sikante e ka egpakakamuney.”<pb/>


text:
He Manama ku, ipeiling nu sikandan te alinepung ne egbebalisusu,<pb/>iling te lahami ne eglayap te kalamag.<pb/>


text:
Iling ka te hapuy ne egpakasilab te katalunan,<pb/>iling te legleg ne egpakasanlab te bubungan.<pb/>


text:
Lupuha nu sikandan ne egpekeiling te manekal ne kalamag,<pb/>wey hinaaldeka nu sikandan iling te balisusu.<pb/>


text:
Egkeyilawan perem sikandan wey egkaruruhu te ware egtamanan.<pb/>Egkahule perem sikandan eyew egkeyilawan.<pb/>


text:
Ne egkanengnengan dan perem,<pb/>ne sikeykew se egngaranan te Magbebaye,<pb/>iyan Amana ne Maresen ne Manama te intiru ne kalibutan.<pb/>


text:
<br/><t>Eg-iman-iman a te baley te Manama</t><br/><t>Ka ulahingen te me kabuhalan ni Kura para te pangulu te mangngulahing ne egbalesen te intagpesan ne instrumintu.<n>Te Hibruwanen: “Gitit” ne instrumintu wey ke laheng naa.</n></t><pb/>Amana ne mateles ka ugpaan nu,<pb/>he Amana ne Maresen ne Magbebaye.<pb/>


text:
Eg-iman-iman ka pusung ku wey egkabigtawan ad,<pb/>ka egkeeyaman te derakel ne me sinabeng te Magbebaye.<pb/>Eg-ul-ulahing ka pusung ku wey ka geyinawa<n>Te Hibruwanen: sapu.</n> ku,<pb/>ka egkahale-gale te manekal ne Manama.<pb/>


text:
Minsan ka it-it migsesalag, wey ka me kaluhey-luhey due eg-ugpaan dan, eyew egkatahuan dan te me pispis dan diye te marani te altar ne tutunganan te igpanubad.<pb/>He Amana ne Maresen ne Magbebaye, Hari ku wey Manama ku.<pb/>


text:
Keupianan te seeye se diye mig-ugpe te baley nu,<pb/>ne layun eg-ulahing ka egsaye keykew.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Keupianan te seeye se etew ne diye egpuun te keykew se kanekal,<pb/>wey egkeupian ne eggendiye te Bubungan ne Siyun.<n>Sakup te Hirusalim ka Bubungan ne Siyun.</n><pb/>


text:
Te peglihad dan te Napu te Baka,<pb/>inggimuwan dan e seini te me sebseb.<pb/>Miglelanew e puun te uran ne mig-uran te kene pad ne timpu te peg-uran.<pb/>


text:
Egparahas-dahas sikandan ka eggipanew ne kene egkabeley,<pb/>wey migginguma sikandan diye te Bubungan te Siyun te tangkaan te Manama.<pb/>


text:
He Magbebaye ne Amana ne Maresen ne Manama,<pb/>pammineha nu ka peg-ampu ku.<pb/>Pammineg ka te iglalag ku Manama ni Hakub.<pb/>


text:
He Manama, upiani nu ka Hari ney ne iyan egpangabang kanami,<pb/>wey ka in-alam nu ne egpangulu kanami.<pb/>


text:
Su meupiya pad ka eg-ugpe diye te baley nu te senge ka aldew,<pb/>du te eg-ugpe te minsan hendei te egkaluhey-luhey.<n>Te Hibruwanen: sabeka ne libu ne aldew.</n><pb/>Meupiya pad ke talagtameng a te gumawan te baley te Manama ku,<pb/>du te eg-ugpe diye te me baley te me etew ne mareet se hinimuwan.<pb/>


text:
Su ka Magbebaye egpekeiling te aldew wey te kalasag,<pb/>wey egpangabang ka Manama wey egpabantug te minsan hentew.<pb/>Kene sikandin egkannuhun ne egbehey te meupiya,<pb/>te minsan hentew ne meupiya se eggimuwen.<pb/>


text:
<br/><t>Ka peg-ampu para te keupianan te nasud</t><br/><t>Ka ulahingen te me kabuhalan ni Kura para te pangulu te mangngulahing.</t><pb/>Magbebaye, upiani nu ma ka tane ney,<pb/>ipalibed nu red ka karatuan ni Hakub.<pb/>


text:
Impasaylu nud ka keet-etawan nu te me sale dan,<pb/>imbunbunan nud ka langun ne mareet ne inggimu ran.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Ipalibed nu red ka keupianan ney, he Manama ne talagluwas ney.<pb/>Kene kad e kabelu pad kanami.<pb/>


text:
Kene naan en iya egkaawe ka kabelu nu kanami?<pb/>Egkalangetan ke naan pad man‑e te me kabuhalan ney keureme?<pb/>


text:
Kene key naan e nikeykew eg-uyahen?<pb/>Eyew egkahale key perem se keet-etawan nu tenged keykew.<pb/>


text:
He Magbebaye ipapitew nu kanami ka geyinawa nu ne kene egkabalbalawan,<pb/>wey luwasa key red nikeykew.<pb/>


text:
Egpamminehen ku ka iglalag te Magbebaye,<pb/>su keupianan ka igpangguhud te Manama te keet-etawan din.<pb/>Piru keilangan ne kenad egliberan te in-alam din ne keet-etawan ka keungelan dan.<pb/>


text:
Malehet iya ne egluwasen din egdagdahawi seeye se egtahud kandin,<pb/>eyew ka katelesan te Manama eg-ugpe kayi te inged ney.<pb/>


text:
Egpekegduma<n>Te Hibruwanen: egpekegsinug-ung.</n> ka geyinawa ne kene egkabalbalawan wey ka kamalehetan.<pb/>Kene degma egpekegpitas<n>Te Hibruwanen: egpekegharek.</n> ka katareng wey keupianan.<pb/>


text:
Eglepew te tane ka kamalehetan iling te sebseb,<pb/>iling te egpantew ka katareng diye te langit.<pb/>


text:
Ka katareng egpekeiling te etew ne eggun‑a eggipanew,<pb/>wey iyan tuus ka kemes din te egbayaan.<pb/>


text:
<br/><t>Ka dakel amana ne geyinawa te Manama</t><br/><t>Ka peg-ampu ni Dabid.</t><pb/>He Magbebaye pammineha a nikeykew wey tabaka a nikeykew,<pb/>su egkaayu-ayu a wey warad iya egkeyimu.<pb/>


text:
Luwasa a nikeykew puun te kamatayen su migpalintutuu a te Manama.<pb/>Luwasa a nikeykew se suluhuanen nu, su migsalig a keykew.<pb/>Sikeykew ka Manama ku.<pb/>


text:
He Magbebaye, baggeta nu ka pusung ku eyew egkahale ka suluhuanen nu,<pb/>su due te keykew eg-aput ka geyinawa ku.<pb/>


text:
Su meupiya ka, he Magbebaye wey mahaan egpasaylu,<pb/>kene egkabalbalawan ka geyinawa nu te seeye se egpangananey keykew.<pb/>


text:
Ware egpekeiling keykew te minsan hentew ne me manama,<pb/>he Magbebaye, ware egpekeiling te keykew ne hinimuwan.<pb/>


text:
Egparani keykew ka langun ne me etew te minsan hendei ne me nasud,<pb/>wey egsimba sikandan keykew Magbebaye.<pb/>Egbantuhen dan ka ngaran nu.<pb/>


text:
Panulua a Magbebaye te igkeupii nu ne eggimuwen,<pb/>eyew egpekeikul a te kamalehetan.<pb/>Sabekaa nu ka geyinawa ku ne egtahud keykew Manama.<pb/>


text:
Egpasalamat a te intiru ne pusung ku keykew Magbebaye ne Manama ku.<pb/>Egbantuhen ku ka ngaran nu te ware egtamanan.<pb/>


text:
Su dakel ka geyinawa nu keddiey ne kene egkabalbalawan.<pb/>Inluwas nu ka umul ku diye te inged te me minatey ne amana ne maralem.<pb/>


text:
He Manama eglelalisan a te eglusud te hambuhen,<pb/>senge-luyuran te me etew ka egbebantak ne eggimatey keddi.<pb/>Ware sikandan nekeila keykew.<pb/>


text:
Piru sikeykew Magbebaye, hiid‑uwen ka wey hiimenawen,<pb/>kene ka mahaan egkabelu Manama,<pb/>wey kene egkabalbalawan ka dakel ne geyinawa nu wey layun egkasalihan.<pb/>


text:
Lilingey ke red keddi wey ikeyid‑u a.<pb/>Behayi a te kanekal se suluhuanen nu,<pb/>wey luwasa nu ka anak te suluhuanen nu ne malitan.<pb/>


text:
Papitawa a te palinneu ne egbulihan a nikeykew,<pb/>eyew egkeyilawan seeye se eg-ehet keddiey,<pb/>su egbulihan e ma wey egliwangen a nikeykew.<pb/>


text:
<br/><t>Ka me kein-inuwan ne nangimu te Manama</t><br/><t>Ka ulahingen te me kabuhalan ni Kura.</t><pb/>Ne diye te matulus ne bubungan itahu te Manama ka siyudad din.<pb/>


text:
Inggeyinawaan te Magbebaye ka me inged te Hirusalim,<n>Te Hibruwanen: Siyun. Sabeka seini te me ngaran te Hirusalim.</n><pb/>subla pad te langun ne ugpaan ni Hakub.<n>Israil ka sabeka ne ngaran ni Hakub.</n><pb/>


text:
Hirusalim, egkahuhud ka me kein-inuwan ne me himu meyitenged keykew, he siyudad te Manama.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Emun ke iglista ku ka me nasud ne nekeila keddiey,<pb/>iglagkes ku ka Ihiptu<n>Te Hibruwanen: Rahab ka igngaran te Ihiptu.</n> wey ka Babilunya.<pb/>Iglagkes ku man‑e ka Pilistiya, ka Tiru, wey ka Itiyupiya.<pb/>Egkahi sikandan, “Eg-isipen ku ka me etew te sika ne me inged ne neetew iya diye te Siyun.”<pb/>


text:
Egkahuhud iya ka Siyun ne iney te langun ne me inged,<n>Te Hibruwanen: ka etew wey tagse etew, neetew iya diye.</n><pb/>su iyan eglig‑en te seini ne inged ka Amana ne Maresen ne Manama.<pb/>


text:
Iglista te Magbebaye ka me ngaran te kandin ne me etew,<pb/>ne egpuun te nalein-lein ne punduk wey egkahi sikandin te in-isip din sikandan ne mahinged te Siyun.<pb/>


text:
Egkahi ka me talagsayew wey ka mangngulahing,<pb/>“Sikeykew ka egpuunan te keupianan ku.”<n>Te Hibruwanen: Due te keykew langun ka sebseb ku.</n><pb/>


text:
<br/><t>Layun egpangananey te Manama</t><br/><t>Ka ulahingen te me kabuhalan ni Kura para te pangulu te mangngulahing. Eg-ulahingen seini iling te peg-ulahing te “Mahalat Linut,” ka ulahingen<n>Te Hibruwanen: “maskil”, ngaran buwa seini te klasi te ulahingen.</n> ni Hirman ne kabuhalan ni Isra.</t><pb/>He Magbebaye ne talagluwas keddi ne Manama,<pb/>egpangananey a layun keykew tagse aldew wey tagse marusilem.<pb/>


text:
Egpekeuma red ubag perem diye te keykew ka peg-ampu ku,<pb/>wey egpamminehen a nikeykew te igpangananey ku keykew.<pb/>


text:
iling te nakasewug e te me minatey,<pb/>wey nekeiling e te nekeyibat diye te lebeng.<pb/>Nekeiling ad te seeye se kenad egkasuman-suman,<pb/>su nakasuwey e sikandan te duma.<n>Te Hibruwanen: belad.</n><pb/>


text:
Nabehatan a te langet nu ne hendue te nakapisel keddi,<pb/>wey ingginalatan a nikeykew te masumpit ne me bunlud nu.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Impitas a nikeykew te me duma ku,<pb/>wey egkaalatan e sikandan keddiey.<pb/>Ingkulung a eyew kena a egpakapallahuy.<pb/>


text:
Kena ad e egpakameleg-meleg su layun e re eglungku.<pb/>Tagse aldew ne egpangananey a keykew Magbebaye.<pb/>Igtinawe ku ka belad ku keykew Manama.<pb/>


text:
Eggimuwan nu naa ka me minatey te kein-inuwan?<pb/>Egpekeenew naan pad sikandan eyew egdayanen ka?<pb/>


text:
Egkaayun naan pad ne igpanengneng ka geyinawa nu ne kene egkabalbalawan diye te lebeng?<pb/>Igpakapataha naan pad diye te inged te me minatey ne egkasalihan ka?<pb/>


text:
Nakita naan pad ka kein-inuwan ne himu nu diye te marusilem?<pb/>Egkasuman-suman naan pad ka meupiya ne nangimu nu diye te inged ne inlingawan e?<pb/>


text:
Egkabaybayaran a wey egpatey ad e perem,<pb/>puun pad te bate e pad.<pb/>In-antus ku ka pegginalat nu keddi,<pb/>wey kena ad e egpekeeleg.<pb/>


text:
Nekeiling a te nalingutan te dakel ne baggiyu te naapunan.<pb/>Nakulung ad nikandan wey warad egkabayaan.<pb/>


text:
Impitas nu keddi ka inggeyinawaan ku wey ka alukuy ku.<pb/>Nekeiling naan de te iyan ku egkaruma-ruma layun ka delem.<pb/>


text:
<br/><t>Eg-ulahingen ku ka keupiya te Manama</t><br/><t>Ka ulahingen<n>Te Hibruwanen: “maskil”, ngaran buwa seini te klasi te ulahingen.</n> ni Itan ne kabuhalan ni Isra.</t><pb/>Eg-ulahingan ku ka Magbebaye ne Manama<pb/>tenged te geyinawa rin ne kene egkabalbalawan te ware egtamanan.<pb/>Igpangguhud ku te langun ne me kabuhalan,<pb/>ne egkasalihan ka.<pb/>


text:
Su migkahi a, “Kene egkataman ka geyinawa te Manama ne kene egkabalbalawan,<pb/>wey ka pegkamatinumanen din kene egkaweil iling te langit.”<pb/>


text:
Migkahi ka Magbebaye ne Manama, “Miggimu a te kasabutan te seeye se in-alam ku,<pb/>migpanaad a ki Dabid ne suluhuanen ku.<pb/>


text:
Layun ku igpahari ka me kabuhalan nu te ware egtamanan;<pb/>igpapinnuu ku ka trunu nu ne egsubsubalan te keykew ne kabuhalan.”<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/>


text:
Egdayanen ka te langit, he Magbebaye ne Manama,<pb/>tenged te kein-inuwan ne nangimu nu.<pb/>Egkasalihan ka te kalibulungan te me matulus.<pb/>


text:
Su hentew naan de iya diye te langit, ka egpekeiling te Magbebaye ne Manama?<pb/>Hentew naan de iya diye te langit, ka egpakalepeng te Magbebaye?<pb/>


text:
Igkaaldek amana ka Manama te seeye se me matulus;<pb/>maresen pad sikandin du te langun ne nakalingut kandin.<pb/>


text:
Hentew‑a ka egpekeiling keykew, he Amana ne Maresen ne Manama?<pb/>Egkasalihan ke pad iya man‑e te seeye se nakalingut keykew.<pb/>


text:
Egpakasuhu ka te manekal ne me bunlud,<pb/>wey egpakasapad ka ne egpeeneng-eneng seini ke egsipuk.<pb/>


text:
Inlupet nu si Rahab<n>Rahab: Ka igpasabut te ngaran ne Rahab “ka hambuhen,” wey senge-kakuwa ne eggamiten seini ne panunggilingan te Ihiptu.</n> ne iling te minatey;<pb/>inggule nu ka me kuntere nu wey natalagtag sikandan tenged te karesen nu.<pb/>


text:
Inggimu nu ka igkakawanan wey ka igkahibang ne me balabahan dapit te igsile.<pb/>Egdayanen ka te bubungan te Tabur wey eg-ulahingen ka te bubungan te Hirmun.<pb/>


text:
Maresen ka bakelawan nu,<pb/>wey manekal ka belad nu,<pb/>wey kene egkeilingan ka kawanan ne belad nu.<pb/>


text:
Matareng ka peghari nu wey eleg ka peggukum nu;<pb/>ka geyinawa nu kene egkabalbalawan, wey egtuman ka te langun ne saad nu te pegpangulu nu.<pb/>


text:
Keupianan te etew ne nakanengneng te egkahale ne laheng,<pb/>wey mig-ikul te egpakapahale keykew, Magbebaye.<pb/>


text:
Egkaapunan sikandan ka egkahale-gale tenged te ngaran nu;<pb/>egdayan sikandan keykew tenged te katareng nu.<pb/>


text:
Su ka kalasag ney due te keykew egpuun Magbebaye ne Manama;<pb/>sikeykew ka matulus ne Manama te Israil, ne migbehey te Hari ney.<pb/>


text:
Migpakiglalag ka dengan te matinumanen ne suluhuanen nu diye te taheinep din,<pb/>wey migkahi ka, “Egbulihan ku ka sabeka ne manekal;<pb/>egpabantuhen ku ka in-alam ku puun te me etew.<pb/>


text:
Kene sikandin egkatalu te katuenan te me kuntere din,<pb/>wey kene sikandin egkalupig te mareet ne me etew.<pb/>


text:
Eglupeten ku ka me kuntere din diye te tangkaan din,<pb/>wey egdereetan ku seeye se eg-ehet kandin.<pb/>


text:
Kene ku sikandin eg-engkeran wey kene egkabalbalawan ka geyinawa ku kandin;<pb/>eggimuwen ku sikandin ne maresen tenged te keddi ne ngaran.<pb/>


text:
Egpangananey sikandin keddiey,<pb/>‘Sikeykew ka amey ku, ka Manama ku,<pb/>wey maresen ne batu ne iyan talagpangabang ku.’<pb/>


text:
Eggimuwen ku sikandin ne panganey ne anak ku ne lukes;<pb/>ka amana ne maresen te langun ne Hari te kalibutan.<pb/>


text:
Ka geyinawa ku kandin kene egkabalbalawan te ware egtamanan,<pb/>wey kene ku eglingawan ka kasabutan ku kandin.<pb/>


text:
Egbugbuhalen ku ka me anak din te ware egtamanan,<pb/>wey kene egkaawe ka trunu rin taman te duen pad ka langit.<pb/>


text:
Piru kene ku eg-aween ka geyinawa ku kandan ne kene egkabalbalawan,<pb/>wey kene ku eg-ubatan sikandan te impasalig ku kandan.<pb/>


text:
Kasabeke e re migsaad,<pb/>pinaahi te matulus ne ngaran ku;<pb/>kene ku iya eg-ubatan si Dabid.<pb/>


text:
Due iya kabuhalan din te ware egtamanan;<pb/>kene egkataman ka peghari din taman te duen pad ka aldew.<pb/>


text:
Egpabulus-bulus ka peghari din,<pb/>iling te bulan ne kene egkaawe,<pb/>kene ne ubat ne pamalehet ne egkakita diye te langit.”<pb/>


text:
Piru kuntee indeldel nud wey in-engkeran sikandin;<pb/>nangebel-ebel e ka langet nu te in-alam nu.<pb/>


text:
Imbalahad nud ka kasabutan niyu te suluhuanen nu;<pb/>ka kuruna rin inlinditan nud te alinepung.<pb/>


text:
Inlundus nud ka langun ne alad din ne batu ne matikang wey makepal;<pb/>ingguhus nud ka aputanan din.<pb/>


text:
Impabantug nu ka karesen te me kuntere din;<pb/>imbehayan nu te kahalaan ka langun ne eg-ehet kandin.<pb/>


text:
He Magbebaye, ken‑u ka egpeeneng ka kene egkataman ne eggeles-heles?<pb/>Ken‑u ka egkataman ka egpangebel-ebel e se langet?<pb/>


text:
Sumsumana nu ne mahaan de egkataman ka umul ku.<pb/>Nekey‑a ka egpuunan ne inggimu nu ka langun ne etew,<pb/>eyew egkeyimu ne ware karuan?<pb/>


text:
Duen naa etew ne neuyag ne kene egpatey?<pb/>Hentew naa ka egpakaluwas te umul te etew puun te geem te inged te minatey?<pb/>


text:
Magbebaye, hendei naan e ka geyinawa nu ne kene egkabalbalawan dengan?<pb/>Migsaad ka wey migpasalig ka ki Hari Dabid.<pb/>


text:
Sumsumana nu, he Magbebaye ne Manama, ne impeyilawan ka suluhuanen nu;<pb/>tantanuri nu ne in-antus ku ka pegdali-di keddiey te langun ne nasud.<pb/>


text:
In-alam a nikeykew Magbebaye ne Manama,<pb/>piru eglelemetan e te me kuntere din ka in-alam nu.<pb/>


text:
<t>(Salmu 90–106)</t><br/><t>Ka me etew wey ka Manama</t><br/><t>Ka peg-ampu ni Muwisis ne suluhuanen te Manama.</t><pb/>Magbebaye, sikeykew ka aputanan ney,<pb/>wey te langun ne kabuhalan ney.<pb/>


text:
Te ware pad neyimu ka me bubungan,<pb/>Manama kad en iya ne ware egtamanan,<pb/>minsan ware pad neyimu ka tane wey ka intiru ne kalibutan.<pb/>


text:
Ipalibed nu red ka etew diye te tane,<pb/>wey kahii nu, “Libed kew te tane,<pb/>sikaniyu se me etew.”<pb/>


text:
Su hendue te sabeka re ne aldew diye te keykew ka pila ne leg‑un,<pb/>wey nekeiling seini te senge-karusileman de.<pb/>


text:
Inggule nu sikandan iling te naanlas te baggiyu,<pb/>nekeiling de sikandan te taheinep,<pb/>iling te hilamunen ne migsubul te maselem-selem.<pb/>


text:
Mateles iya seini te maselem pad wey egsubul,<pb/>piru egkalanes e seini te maapun e wey egkahangu e.<pb/>


text:
Inlimud nu ka mareet ne me hinimuwan ney diye te tangkaan nu,<pb/>inlayahan nu te katelesan nu ka neeles ne me sale ney.<pb/>


text:
Su naheraman ney ka kabelu nu,<pb/>wey mahaan de egkataman ka peg-ugpe ney.<pb/>Mahaan de egkaawe ka me umul ney;<pb/>nekeiling de te sabeka ne pegpanlagkuy.<pb/>


text:
Pitu ne pulu (70) ka egkeumaan te umul ney,<pb/>wey ke walu naa ne pulu (80) ke egkeuyag key pad.<pb/>Piru neelin de ne kalasayan wey samuk ka egtamanan ney.<pb/>Piru mahaan e seini egkataman ke egkaawe key e.<pb/>


text:
Hentew‑a ka egpakataha te geem te pegkabelu nu?<pb/>Hentew‑a ka egpakanengneng te makaliyas-liyas ne egkaheram tenged te pegkabelu nu?<pb/>


text:
Purisu panulua key ne malepet de ka umul ney,<pb/>eyew egkeyimu key ne matagseb te peg-ugpe ney.<pb/>


text:
Libed kad, he Magbebaye kayi te kanami.<pb/>Ken‑u ka egkataman ka eg-iling due?<pb/>Ikeyid‑u nud ubag ka me suluhuanen nu.<pb/>


text:
Hipenua key te geyinawa nu ne kene egkabalbalawan te tagse maselem,<pb/>eyew egkahale-gale key te intiru ne umul ney.<pb/>


text:
Pahalaa key ubag te mananey ne timpu iling kaluhey te timpu ne nabaybayaran key,<pb/>wey iling kaluhey te timpu ne mareet ka neula-ula ney.<pb/>


text:
Ipapitew nu ka me himu nu diye te me suluhuanen nu,<pb/>wey ipakita nu ka dakel ne karesen nu diye te me kabuhalan dan.<pb/>


text:
Egpekeuma perem kanami ka keupiya te Magbebaye ne Manama ney,<pb/>wey bulihi key te langun ne eggimuwen ney.<pb/>Uya iya, idasag nu kanami ka nangimu ney.<pb/>


text:
<br/><t>Ka Manama ka talagpangabang ta</t><br/><pb/>Seeye se eg-ugpe diye te ugpaan te Amana ne mabantug ne Maresen ne Manama,<pb/>egkaralungan iya te karesen te Magbebaye ne Manama.<pb/>


text:
Egkahiyan ku ka Magbebaye, “Sikeykew ka talagpangabang wey aputanan ku,<pb/>wey sikeykew ka migsalihan ku Manama ku.”<pb/>


text:
Su egluwasen ka te Manama puun te igsahilut te minsan hentew,<pb/>wey egpangabangan ka puun te egpakapatey ne me dalu.<pb/>


text:
Eg-alupkupen ka nikandin iling te banug ne due pakpak,<pb/>wey eg-akelupen ka nikandin eyew egpangabangan.<pb/>Te pegkamatinumanen din, egtamengan ka nikandin wey egpangabangan.<pb/>


text:
Kene ka kaaldek te makaliyas-liyas ne delem,<pb/>wey kene ka kaliyasi te me tunud ne egmakatandeg te maaldew.<pb/>


text:
Kene ka kaalati te me dalu ne egtigkew egduma te karusileman,<pb/>wey kene ka kaaldek te karereetan te egpekeuntud ka aldew.<pb/>


text:
Egkahule ka senge-libu ne me etew diye te lenged nu,<pb/>wey sapulu ne libu red degma ka diye te igkakawanan nu,<pb/>piru kene seini egpekeuma diye te keykew.<pb/>


text:
Mata-mata nud iya te egpipitew,<pb/>wey egkakita nu ke egmenuwen te egdusa ka me etew ne mareet se hinimuwan.<pb/>


text:
Su egsuhuen din ka me panalihan din ne egbantey keykew,<pb/>wey egpabantayan ka minsan hendei ka egbaye.<pb/>


text:
Egpandi-diekan nu ka me liyun wey ka me mammiley,<pb/>egpanlentayan nu ka me anak te liyun wey ka me uled.<pb/>


text:
Migkahi ka Manama,<pb/>“Egluwasen ku sikeykew se miggeyinawa keddiey.<pb/>Egpangabangan ku sikeykew se mig-ila te ngaran ku.<pb/>


text:
Ke egpangumew ka keddi,<pb/>egtabaken ku sikeykew.<pb/>Egdumaan ku sikeykew te timpu te samuk,<pb/>egluwasen ku sikeykew wey igpabantug ku.<pb/>


text:
<br/><t>Ka ulahingen te pegsaye</t><br/><t>Ka ulahingen ne eg-ulahingen te Aldew te Peggimeley.</t><pb/>Meupiya naan de iya ka egpasalamat keykew, Magbebaye ne Manama,<pb/>wey eg-ulahing te ngaran nu, he Amana ne Mabantug ne Manama.<pb/>


text:
Meupiya naan de iya ka egpangguhud meyitenged te geyinawa nu ne kene egkabalbalawan,<pb/>wey te pegkamatinumanen nu te tagse aldew wey marusilem,<pb/>


text:
Nakapahale keddiey, he Magbebaye, ka maddesen ne me himu nu,<pb/>wey mig-ulahing a te pegkahale tenged te inggimu nu.<pb/>


text:
Ne minsan pad egpanulin iling te hilamunen ka me etew ne mareet se hinimuwan,<pb/>wey egmatubung ka me etew ne mareet se hinimuwan,<pb/>egkatamtamanan ded iya sikandan egkareeti.<pb/>


text:
Nakataha key ne egpatey ka me kuntere nu, he Magbebaye ne Manama,<pb/>wey egkengatalu ka langun ne me etew ne mareet se hinimuwan.<pb/>


text:
Piru imbehayan a mule nikeykew te kanekal iling te kanekal te mahintalunan ne turu ne baka,<pb/>wey in-itisan a nikeykew te tetelesi ne lana.<pb/>


text:
Nakita kud ka me kuntere ku ne nenatalu,<pb/>wey narineg kud ka kuleyian te me etew ne mareet se hinimuwan.<pb/><pb/>


text:
Egmatubung ka matareng ne me etew iling te kayu ne palmira,<pb/>wey egtulin sikandan iling te sidar ne kayu diye te Libanun.<pb/>


text:
Iling sikandan te me kayu ne impamula diye te baley te Magbebaye;<pb/>egtulin sikandan diye te timplu te Manama ta.<pb/>


text:
<br/><t>Ka Manama ne Hari</t><br/><pb/>Hari ka, Magbebaye ne Manama!<pb/>Insaluub nu ka karesen,<pb/>wey intetabed nu ka kanekal.<pb/>Inteil nu ay-ayari ka kalibutan diye te natahuan kayi,<pb/>wey kenad iya seini egkaweil.<pb/>


text:
Malig‑en e ka trunu nu, Magbebaye, puun pad dengan,<pb/>wey duen kad e te ware pad migbunsud ka timpu.<pb/><pb/>


text:
Egpanguleyi e ka dahat, he Magbebaye,<pb/>egderalegdeg e ka lehes,<pb/>migderahubi e te marahing ka me bunlud.<pb/>


text:
Magbebaye ne diye te langit,<pb/>maresen ke pad te dahat ne egderahubi te marahing,<pb/>maresen ke pad du te me bunlud te dahat.<pb/><pb/>


text:
Amana egkasalihan ka me balaud nu, he Magbebaye,<pb/>wey matulus iya ka timplu nu te ware egtamanan.<pb/>


text:
<br/><t>Ka Manama ka talaggukum te langun</t><br/><pb/>He Magbebaye, Manama ka ne eglegpad iya;<pb/>ipakita nud ka pegsuli nu para kanami, Manama!<pb/>


text:
Sikeykew ka talaggukum kanami langun;<pb/>purisu sagman kad wey legpari nud ka me hambuhen te eleg kandan!<pb/>


text:
Ken‑u pad taman ne egkahale-gale ka me etew ne mareet se hinimuwan?<pb/>Ken‑u pad taman, he Magbebaye?<pb/>


text:
Impanleig-leig dan ka keet-etawan nu, he Magbebaye,<pb/>wey imbaybayaran dan ka in-alam nu ne me etew.<pb/>


text:
Impangimatayan dan ka me balu ne me malitan wey ka me ilu,<pb/>lagkes ka me lapu ne mig-ugpe te inged ney.<pb/>


text:
Ne migkahi sikandan, “Ware ki kitaa te Magbebaye;<pb/>ware ki sumsumana te Manama te Israil.”<pb/><pb/>


text:
Inggimu te Manama ka me talinga ta—kene naa iya sikandin egpakarineg?<pb/>Inggimu rin ka mata ta—kene naa iya sikandin egpakakita?<pb/>


text:
Egdisiplineen din ka me nasud—kene din naa iya eglegparan sikandan?<pb/>Egpanuluen din ka langun ne etew—ware naa iya katuenan din?<pb/>


text:
Nakataha ka Magbebaye te egsumsumanen ta;<pb/>nakataha sikandin ne ware me karuan te egmanumsumanen ta.<pb/><pb/>


text:
Impeyimeley nu sikandin te me timpu te samuk<pb/>taman te egdereetan nud ka me etew ne mareet se hinimuwan.<pb/>


text:
Tenged su kene nu eg-engkeran, he Magbebaye, ka keet-etawan nu;<pb/>kene nu iya egbalaharen ka me etew ne in-alam nu.<pb/>


text:
Te kene egkaluhey, eg-ikul ded man‑e eggukum ka me talewukum ke nekey ka eleg,<pb/>wey egkengaggale ka langun ne matareng.<pb/><pb/>


text:
Hentew naan de iya ka egpangabang keddiey puun te me etew ne mareet se hinimuwan?<pb/>Hentew naan de iya ka egbulig keddiey puun te me makasesale?<pb/>


text:
Emun ke wara a bulihi nikeykew, Magbebaye ne Manama,<pb/>nakalemung buwad perem ka gimukud ku te inged te me minatey.<pb/>


text:
Ne emun ke egpakasuman-suman a ne egpatey ad e,<pb/>imbulihan a nikeykew, he Magbebaye, duma te geyinawa nu ne kene egkabalbalawan.<pb/>


text:
Migplanu sikandan te mareet meyitenged te matareng ne me etew,<pb/>wey impangimatayan dan ka ware me sale.<pb/>


text:
Eglegparan nu sikandan tenged te maddeet ne me himu ran,<pb/>wey egdereetan nu sikandan tenged te me sale dan;<pb/>egdereetan nu iya sikandan, Magbebaye ne Manama ney.<pb/>


text:
<br/><t>Ka ulahingen te pegsaye</t><br/><pb/>Hendini kew, eg-ulahingan ta ka Magbebaye!<pb/>Eggulub-gulub ki te kahale due te maresen ne manluluwas ta!<pb/>


text:
Egparani ki kandin duma te pegpasalamat,<pb/>wey eggulub-gulub ki te kahale ne eg-ulahing te pegsaye diye te kandin!<pb/>


text:
Sikandin ka kamuney te dahat su inggimu rin sika,<pb/>wey kandin man‑e ka tane su intumpi din sika.<pb/>


text:
Hendini kew, egpariralem ki wey egsimba ki,<pb/>egpanimbuel ki diye te tangkaan te Magbebaye ne miggimu kanta!<pb/>


text:
Su Manama ta sikandin,<pb/>wey keet-etawan ki nikandin ne intanggu rin iling te me karniru.<pb/>Na, emun ke egkarineg niyu kuntee ka ingkahi te Manama,<pb/>


text:
kene niyu pakehala ka ulu niyu iling te inggimu te kabuybuyahan niyu diye te Miriba,<pb/>wey diye te Masa ne diye te disirtu.<pb/>


text:
Kahi te Manama, “Mig-el-elehan a te kabuybuyahan niyu,<pb/>minsan se nakita ran e ka inggimu ku kandan.<pb/>


text:
Ingkeepes ku sikandan te hep‑at ne pulu ne leg‑un.<pb/>Nakakahi a te apulen seini ne me etew,<pb/>wey makehal se me ulu!<pb/>


text:
Sikan naa ka nabelu a wey migsaad ne migkahi,<pb/>‘Kene niyud iya egkarawat ka himelayanan ne egpuun keddiey.’ ”<pb/>


text:
<br/><t>Ka pegsaye wey peg-ulahing te Manama</t><br/><br/><t>(1 Kru. 16:23-33)</t><br/><pb/>Ulahing kew te iyam ne ulahingen diye te Magbebaye,<pb/>ulahing kew langun se intiru ne kalibutan.<pb/>


text:
Ulahing kew diye te Magbebaye,<pb/>dayana niyu ka ngaran din.<pb/>Ipangguhud niyu ka pegluwas din tagse aldew.<pb/>


text:
Ipanengneng niyu te duma ne me nasud ka katelesan din,<pb/>inangen niyu diye te langun ne me etew ka kein-inuwan ne me himu rin.<pb/>


text:
Su maresen ka Magbebaye,<pb/>likes iya sikandin ne egdayanen.<pb/>Eleg iya sikandin ne igkaaldek te langun ne me maddesen.<pb/>


text:
Su ka me manama te duma ne me nasud, me diyus-diyus de,<pb/>piru iyan mule miggimu te langit ka Magbebaye.<pb/>


text:
Diye egkakita te tangkaan din ka katelesan wey ka karesen din,<pb/>diye egkakita te ugpaan din ka kanekal wey keupianan.<pb/>


text:
Dayana niyu ka Magbebaye,<pb/>sikaniyu langun se me taltalaanak.<pb/>Ibehey niyu te Magbebaye,<pb/>ka katelesan wey ka kanekal.<pb/>


text:
Ibehey niyu te Magbebaye ka katelesan,<pb/>ne eleg iya te kandin ne ngaran.<pb/>Dasag kew kandin,<pb/>wey hendiye kew te me sinabeng din ne libulunganan.<pb/>


text:
Simbaa niyu ka Magbebaye puun su subla sikandin ne matulus,<pb/>ikaaldek niyu sikandin, sikaniyu se intiru ne kalibutan.<pb/>


text:
Kahii niyu ka duma ne me nasud, “Eghari ka Magbebaye.<pb/>Nakapabunsud te meupiya ka kalibutan,<pb/>wey kene seini egkaweil.<pb/>Eggukuman din ka me etew,<pb/>wey eg-ikulen din ka eleg ne peggukum.”<pb/>


text:
Egkahale ka langit, wey egmahalew ka tane.<pb/>Egdahing ka dahat wey eglalag ka langun ne egkakita diye.<pb/>


text:
Egsaye ka me kamet wey ka langun ne egkakita diye.<pb/>Eg-ulahing te kahale ka me kayu diye te puwalas,<pb/>


text:
eg-ulahing diye te tangkaan te Magbebaye.<pb/>Su eglepew sikandin ka eggukum te kalibutan.<pb/>Matareng sikandin ka eggukum,<pb/>wey egkasalihan sikandin ka eggukum te me etew.<pb/>


text:
<br/><t>Ka peghari te Manama</t><br/><pb/>Eghari ka Magbebaye, egkahale ka kalibutan.<pb/>Egkahale ka masulug ne me pulu diye te dahat.<pb/>


text:
Nalingutan sikandin te gapun wey delem.<pb/>Nakapabunsud ka peghari din due te katareng wey eleg ne peggukum.<pb/>


text:
Eglayahan te kilat din ka kalibutan,<pb/>ne egkakita seini te intiru ne kalibutan wey egpangelkelen sikandan te liyas.<pb/>


text:
Ka me bubungan iling te kendila ne egkaleney,<pb/>egkewugnak seini diye te tangkaan te Magbebaye te intiru ne kalibutan.<pb/>


text:
Egpeyilawan seeye se egsimba te me larawan,<pb/>wey seeye se egpegpeggasal te ware karuan ne me diyus-diyus.<pb/>Ka langun ne maddesen, eg-usengul diye te tangkaan te Manama.<pb/>


text:
Ne nahale ka me matig-Hirusalim ne nakarineg,<pb/>miggale-gale ka me matig-Huda<n>Te Hibruwanen: Me anak ni Huda ne malitan.</n><pb/>tenged te peggukum nu, he Manama.<pb/>


text:
Su subla ka ne maresen te langun kayi te intiru ne kalibutan.<pb/>Subla ka pegdayan keykew du te pegdayan te me maddesen.<pb/>


text:
Sikaniyu se miggeyinawa te Magbebaye,<pb/>ikeepes niyu ka mareet.<pb/>Impangabangan din ka keet-etawan din,<pb/>ne kene egkareetan ka umul ran,<pb/>inluwas din sikandan puun te me etew ne mareet se hinimuwan.<pb/>


text:
Ka layag, miglayag eyew te keupianan te me matareng,<pb/>wey kahalaan te seeye se malinis se pusung.<pb/>


text:
Kahale kew due te Magbebaye, sikaniyu se me matareng,<pb/>ne pasalamat kew te matulus ne ngaran din.<pb/>


text:
<br/><t>Ka peg-ulahing diye te Magbebaye</t><br/><t>Ka ulahingen.</t><pb/>Ulahing kew te iyam ne ulahingen diye te Magbebaye,<pb/>su kein-inuwan ka nangimu rin.<pb/>Ka kawanan ne belad din wey ka matulus ne bakelawan din,<pb/>ka puunan te kapanaluwan din.<pb/>


text:
Intantanuran din ka geyinawa rin ne kene egkabalbalawan,<pb/>wey ka pegtuman din te saad din te me matig-Israil.<n>Te Hibruwanen: baley te Israil.</n><pb/>Nakita te intiru ne kalibutan ka pegluwas te Magbebaye te Israil.<pb/>


text:
Eggulub-gulub kew te kahalaan se intiru ne kalibutan;<pb/>ulahing kew wey egsaye ne egkahale-gale.<pb/>


text:
Ulahingi niyu ka Magbebaye ne egbalesen te alpa.<pb/>Pangelit kew te alpa ne egkarumaan te eggung.<pb/>


text:
Parahing kew te me trumpita wey te sungey te me karniru.<pb/>Gulub-gulub kew diye te tangkaan te Hari—ka Magbebaye.<pb/>


text:
Eglehes ka dahat wey eggulub-gulub ka langun ne tahu kayi.<pb/>Eggulub-gulub ka kalibutan wey ka langun ne tahu diye.<pb/>


text:
Egpekeiling ka me weyig te me etew ne egpegtagpi te me belad dan,<pb/>ne eglagpu ka egkahale-gale ne me bubungan ne eg-ulahing,<pb/>


text:
diye te tangkaan te Magbebaye.<pb/>Su eglepew sikandin ka eggukum te kalibutan.<pb/>Ka peggukum din te kalibutan, eg-ikul te eleg ne gantangan wey palabian,<pb/>ne egpeg-ilingen din te eggukum ka me etew.<pb/>


text:
<br/><t>Ka pegkamatulus te Manama ta</t><br/><pb/>Eghari ka Magbebaye ne Manama, ne egpangelkelen ka me etew.<pb/>Migpinnuu sikandin te trunu ne nekeuntud te me kirubin,<pb/>wey egkawelwel ka inged.<pb/>


text:
Maresen ka Magbebaye diye te Hirusalim<n>Te Hibruwanen: Siyun. Sabeka seini te me ngaran te Hirusalim.</n>;<pb/>egdayanen sikandin te langun ne me etew.<pb/>


text:
Manekal ka Hari wey inggeyinawaan din ka eleg ne peggukum.<pb/>Eleg ka gantangan wey palabian te peggukum din,<pb/>wey impapitew rin ka pegkamatareng din te me kabuhalan ni Israil.<pb/>


text:
Dayana niyu ka Magbebaye ne Manama ta.<pb/>Simba kew diye te tangkaan te trunu rin.<pb/>Matulus sikandin.<pb/><pb/>


text:
Nakalagkes si Muwisis wey si Aarun te me talagpanubad din.<pb/>Ne si Samwil degma ka duma te seeye se mig-umew te ngaran te Magbebaye.<pb/>Migpangumew sikandan te Magbebaye,<pb/>wey intabak din sikandan.<pb/>


text:
Migpakiglalag sikandin kandan<pb/>puun te gapun ne egpekeiling te sungkaleg.<pb/>Intantanuran dan ka malehet ne me panulu din.<pb/><pb/>


text:
Intabak nu sikandan Magbebaye ne Manama ney.<pb/>Sikeykew ka Manama ne migpasaylu kandan,<pb/>piru migsulian nu sikandan te mareet ne inggimu ran.<pb/>


text:
Dayana niyu ka Magbebaye ne Manama ta.<pb/>Egsimbeen sikandin diye te matulus ne bubungan din,<pb/>su matulus ka Magbebaye ne Manama ta.<pb/>


text:
<br/><t>Ka dakel ne geyinawa te Manama</t><br/><t>Ka ulahingen te pegpasalamat.</t><pb/>Panguleyi kew ne egkahale-gale diye te Magbebaye ne Manama,<pb/>sikaniyu langun se intiru ne inged.<pb/>


text:
Gale-gale kew ka egpamakey te Manama.<pb/>Ul-ulahing kew te kahale ka egparani diye te tangkaan din.<pb/>


text:
Nengnengi niyu ne Manama ka Magbebaye.<pb/>Sikandin iya ka miggimu kanta wey sikandin ka kamuney kanta.<pb/>Keet-etawan ki nikandin wey intanggu iling te me karniru ne impalayud diye te panabtaban te tane din.<pb/>


text:
Seled kew te me gumawan te ugpaanan din ka egpasalamat kandin,<pb/>wey lasud kew te me lama ne egsaye kandin.<pb/>Pasalamat kew kandin wey sayaa niyu ka ngaran din.<pb/>


text:
Su meupiya ka Magbebaye.<pb/>Kene egkataman ka geyinawa rin ne kene egkabalbalawan,<pb/>wey egpabulus sikandin ne egkasalihan te langun ne me kabuhalan.<pb/>


text:
<br/><t>Ka saad te Hari</t><br/><t>Ka ulahingen ni Dabid.</t><pb/>Eg-ulahing a keykew, he Magbebaye,<pb/>su dakel ka geyinawa nu wey eleg ka peggukum nu.<pb/>Purisu eg-ulahing a keykew.<pb/>


text:
Iyan ku egtantanuran te eg-ikul ka dalan,<pb/>ne kene egpakapalindit te pegkeetew ku.<pb/>Ken‑u ke naan pad eggendini te keddi?<pb/>Eg-ugpa a iya ne maheteng<pb/>kayi te ugpaan ku.<pb/>


text:
Kene ku eggeyeken ka mareet ne himu,<pb/>wey kena a eg-iling te me talaggubabe,<pb/>wey kena a egparuma-ruma te mareet.<pb/>


text:
Egdereetan ku seeye se egsesalupet te duma rin,<pb/>kene ku egparuy-ruyunan seeye se egpakpaketul de due wey hambuhen.<pb/>


text:
Egtumpisan ku ka matinumanen ne me etew te inged ku,<pb/>wey igpalemung ku sikandan te ugpaan ku.<pb/>Egtuhutan ku ne egtrabahu keddi seeye se eg-up-upiya ne eg-ugpe,<pb/>wey eg-ikul te maheteng ne dalan.<pb/>


text:
Ware etew ne eglilimbung ne egpekeugpe te baley ku,<pb/>ware ubaten ne egkaluhey kayi te tangkaan ku.<pb/>


text:
Egdereetan ku te tagse aldew ka me etew ne mareet se hinimuwan te seini ne inged;<pb/>eg-aween ku sikandan langun kayi te siyudad te Magbebaye.<pb/>


text:
<br/><t>Ka peg-ampu te egkabaybayaran</t><br/><t>Ka peg-ampu te nabeley e ne egkabaybayaran, wey migsagsahukul e diye te Manama.</t><pb/>Pammineha nu ka peg-ampu ku Magbebaye;<pb/>egkarineg nu perem ka pegpangananey ku keykew.<pb/>


text:
Kene ka geles keddi te aldew ne egkabaybayaran a.<pb/>Panallinga ka keddi wey dagdahawi a te egtabak te aldew ne egpangumew a.<pb/>


text:
Mahaan e egkataman ka peg-ugpe ku,<pb/>iling te ebel ne eglayap de.<pb/>Egpekeiling e te baha ka lawa ku ne egmeinit.<pb/>


text:
Nekeiling ad te nakasabsabeka ne banug diye te disirtu,<pb/>wey nekeiling ad te ekang diye te inged ne nahuhus wey in-engkeran.<pb/>


text:
Kena a egkewulep ke eglipereng a.<pb/>Nekeiling a te bayaku ne nakasabsabeka ne miglatun diye te atep te baley.<pb/>


text:
Egkaapunan de ka me kuntere ku ne egdali-di keddi;<pb/>seeye se egsusumpalit keddi, igpandilus dan e ka ngaran ku.<pb/>


text:
uya su nalangetan ka wey nabelu ka keddiey,<pb/>su inggenat a nikeykew wey imbantulang a nikeykew.<pb/>


text:
Piru sikeykew, he Magbebaye, eghari ka te ware egtamanan;<pb/>egkatantanuran ka ngaran nu te langun ne kabuhalan.<pb/>


text:
Miggingume e ka timpu ne igkeyid‑u nu ka Hirusalim,<n>Te Hibruwanen: Siyun. Sabeka seini te me ngaran te Hirusalim.</n><pb/>su eleg de iya ne egbulihan e sika,<pb/>su sikan en iya ka eleg ne timpu.<pb/>


text:
Su igkannuhun te me suluhuanen nu ka me batu diye,<pb/>wey igkalulunu dan ka me alinepung dutu.<pb/>


text:
Keilangan ne igsulat seini eyew egpakanengneng ka seup ne kabuhalan,<pb/>eyew seeye se eglesut pad egpakarayan te Magbebaye keureme.<pb/>


text:
Su migpamantew sikandin puun te ugpaan din ne matulus,<pb/>impantew rin ka tane puun te langit.<pb/>


text:
Impammineg din seeye se egdeg-uy ne me pinirisu,<pb/>wey eyew igpaleke seeye se newukuman ne eggimatayan.<pb/>


text:
Ne igpanengneng dan diye te Siyun,<pb/>ka ngaran te Magbebaye,<pb/>wey egdayanen dan sikandin diye te Hirusalim,<pb/>


text:
Ne migkahi a, “He Manama ku, kene e pa ubag kua nikeykew,<pb/>te kene e pad egkabuyag.<pb/>Magbebaye, neuyag ka te ware egtamanan.<pb/>


text:
Egkaawe mule seini piru sikeykew, ware egtamanan nu.<pb/>Egpekeiling de sikandan te me kumbale ne egkaleddak.<pb/>Egpekeiling naan de sikandan te me kumbale ne egluungen nu,<pb/>wey igdegpak wey egkatarin e.<pb/>


text:
Ka me anak ney te me suluhuanen nu, ware igkabantali ran te egmanguugpe;<pb/>egbulihan nu sikandan ne meupiya se peg-ugpe due te keykew.”<pb/>


text:
<br/><t>Ka geyinawa te Manama</t><br/><t>Ka ulahingen ni Dabid.</t><pb/>Dayana nu ka Magbebaye, pusung ku;<pb/>intiru ne pegkeetew ku, dayana nu ka matulus ne ngaran din.<pb/>


text:
Inluwas ka nikandin puun te kamatayen,<pb/>wey impabayangan ka nikandin te geyinawa rin ne kene egkabalbalawan wey te keyid‑u rin.<pb/>


text:
Innibulung ka nikandin te langun ne me meupiya,<pb/>su eyew kene ka egkabuyag wey egmanekal ke pad iling te kulahu.<pb/><pb/>


text:
Miglapihan te Magbebaye te miggukum ka egkaleig-leig,<pb/>wey inggukuman din sikandan te eleg ne peggukum.<pb/>


text:
Impanengneng din diye te ki Muwisis ka me pamaahi rin,<pb/>wey impanengneng din diye te langun ne etew te Israil ka me himu rin.<pb/>


text:
Hiid‑uwen ka Magbebaye wey hiimenawen;<pb/>mananey egkabelu wey dakel amana ka geyinawa ne kene egkabalbalawan.<pb/>


text:
Kene ki nikandin eglegparan sumale te neyimu ta ne me sale,<pb/>wey ware ki nikandin duseyi te neyimu ta ne mareet.<pb/>


text:
Su egpekeiling te kariyuan te langit wey te tane,<pb/>ka dakel ne geyinawa rin ne kene egkabalbalawan te seeye se due pegkaaldek kandin.<pb/>


text:
Ne egpekeiling degma te kariyuan te igsile wey te iglineb,<pb/>ka kariyuan te me sale ne impariyu din puun kanta.<pb/>


text:
Ka hid‑u te Manama diye te me etew ne due pegkaaldek kandin,<pb/>egpekeiling te hid‑u te amey diye te me anak din.<pb/>


text:
Su nakanengneng sikandin ke immenu ki te eggimu;<pb/>nakasuman-suman sikandin ne alinepung ki re iya.<pb/>


text:
Ka etew, egpekeiling de te hilamunen ka umul rin;<pb/>migtubu sikandin iling te me bulak diye te mabbenes.<pb/>


text:
Piru ka geyinawa te Magbebaye ne kene egkabalbalawan,<pb/>kene egkaawe te ware egkatamanan te seeye se due pegkaaldek kandin.<pb/>Ne egpabulus ka katareng din te langun ne me kabuhalan<pb/>


text:
Dayana niyu ka Magbebaye, sikaniyu se me panalihan,<pb/>sikaniyu se maddesen ne iyan eg-uyan te planu rin,<pb/>wey migtuman te me suhu din.<pb/>


text:
Dayana niyu ka Magbebaye, sikaniyu se me sundalu te me panalihan,<pb/>ne migpamakey kandin wey miggimu te igkeupii rin.<pb/>


text:
Dayana niyu ka Magbebaye, sikaniyu se langun ne inggimu rin,<pb/>te langun ne inged ne migmanduan din.<pb/>Dayana nu ka Magbebaye, pusung ku.<pb/>


text:
<br/><t>Ka pegdayan para te Talaggimu</t><br/><pb/>Egdayanen te pusung ku ka Magbebaye,<pb/>he Magbebaye ne Manama ku, amana ka ne maresen.<pb/>Insaluub nu ka katelesan wey kabantug.<pb/>


text:
Nabukusan ka te malayag ne nekeiling e te kumbale nu.<pb/>Intekul nu ka langit iling te balungbalung.<pb/>


text:
Ne intahu nu ka lantawan nu diye te ampew te weyig.<pb/>Inggimu nu ne karwahi ka me gapun.<pb/>Mig-untud ka ne egparuma-ruma re te kalamag.<pb/>


text:
Egsuhuen nu ka kalamag ne egpangguhud te lalag nu.<pb/>Talagbulig keykew ka me kilat wey me hapuy.<pb/>


text:
Impaampew rin ka dahat te tane,<pb/>iling te manggad ne imbunbun.<pb/>Nabunbunan te weyig ka me bubungan.<pb/>


text:
Impanguleyian nu ka me weyig wey nangayun e.<pb/>Imbalukanan nu sikandan wey nekeiling te migdagsang ne luhung ka laheng nu;<pb/>te sikan de, migpariyu e sikandan.<pb/>


text:
Impatulayas nu ka me weyig te me inged ne inteilan nu te egpabulusan,<pb/>miglepew ka me bubungan wey migdalanahan ka me napu te weyig.<pb/>


text:
Inteilan nu sikandan te eletanan ne kene dan egkaliyuwan,<pb/>eyew kene dan e man‑e egkatimpaan ka tane.<pb/>


text:
Miglenged de iya dutu nangugpe ka me bayaku,<pb/>wey egmangulahing sikandan diye te sugpang te kayu.<pb/>


text:
Imbusbusan nu ka me bubungan te weyig puun te ugpaan nu diye te aw-awangan.<pb/>Napenu ka inged te mateles ne nangimu nu.<pb/>


text:
Impatubu nu ka me hilamunen,<pb/>eyew due egkakeen te me ayam,<pb/>wey impatubu nu ka me pinamula ne egtangguwen te etew,<pb/>eyew due egkakeen ne egkaangey rin puun te tane.<pb/>


text:
Miggimu ka te binu eyew meupiya ka eggeramen te etew.<pb/>Miggimu ka te lana eyew egmateles ka ulaula te etew.<pb/>Miggimu ka te egkakeen eyew egkabulung ka me etew.<pb/>


text:
Egkatamtamanan egkaweyihi ka me kayu te Magbebaye,<pb/>ne iyan ka me sidar diye te Libanun ne impamula rin.<pb/>


text:
Migsesalag dutu te me kayu ka me bayaku.<pb/>Migsesalag te malapung ne me kayu ka me kayametan.<pb/>


text:
Miggimu nu ka delem wey egngaranan e te marusilem,<pb/>ne iyan ka pegpanleug-leug te me mahintalunan.<pb/>


text:
Egginihel ka me anak te liyun ka egpandawi,<pb/>eyew egpamitew te egkakeen ne igbehey te Manama.<pb/>


text:
He Magbebaye, dakel amana ka himu nu;<pb/>matagseb ka wey neyimu nu ka langun,<pb/>napenu de iya ka kalibutan te nangimu nu.<pb/>


text:
Inggimu nu ka dahat ne dakel wey maluag,<pb/>wey kene egkaseel ka me hinimu ne mig-ugpe kayi, dereisek wey derakel.<pb/>


text:
Eggipanew diye te dahat ka me barku,<pb/>wey eggalew-halew degma diye ka salimbaweng ne inggimu nu.<pb/>


text:
Eglimuren dan ka langun ne igbehey nu;<pb/>mesi egbekalen nud ka palad nu, egkabayangan e sikandan te langun ne meupiya.<pb/>


text:
Emun ke egpariyu ka, ne amana sikandan egkabantalan,<pb/>egpatey sikandan ke egbugtusen nu ka geyinawa ran;<pb/>eglibed sikandan diye te tane ne impuunan dan.<pb/>


text:
Impabayaan nu sikandan te Panisingan nu wey neuyag sikandan;<pb/>imbalbalawan nu ka inged wey iyam e man‑e.<pb/>


text:
Egpangelkelen e ka tane iling te etew ne eg-umaan te liyas,<pb/>su egkaalatan te mata nu ne egliting.<pb/>Ne hendue te egkasilaban ka bubungan,<pb/>su eg-eebel ka eggen-genan nu.<pb/>


text:
Eg-ulahingan ku ka Magbebaye taman te egpatey a;<pb/>egdayanen ku ka Manama ku taheed te neuyag e pad.<pb/>


text:
Eg-aween perem te inged ka me makasesale,<pb/>wey egkahule e ka me etew ne mareet se hinimuwan.<pb/>Egdayanen te pusung ku ka Magbebaye!<pb/>Dayanen ka Magbebaye ne Manama!<pb/>


text:
<br/><t>Ka kein-inuwan ne inggimu te Manama</t><br/><br/><t>(1 Kru. 16:8-22)</t><br/><pb/>Pasalamati niyu ka Magbebaye,<pb/>dawita niyu ka ngaran te Manama.<pb/>Ipangguhud niyu te keet-etawan<pb/>ka langun ne nangimu rin.<pb/>


text:
Tantanuri niyu layun ka kein-inuwan ne nangimu rin,<pb/>kene niyu kalingawi ka me kein-inuwan wey ka peggukum din.<pb/>


text:
Pammineg kew se me kabuhalan ni Abraham ne suluhuanen din,<pb/>nengneng kew me anak ni Hakub ne in-alam din.<pb/>


text:
Layun din egkasuman-suman ka kasabutan ne inggimu rin,<pb/>kene din egkalingawan ka insaad din te masulug ne me kabuhalan.<pb/>


text:
Miggimu sikandin te kasabutan duma ki Abraham,<pb/>ne migpahunlibet ded man‑e sikandin ka migsesaad ki Isaak,<pb/>


text:
wey impamalehetan din seini ne kasabutan diye ki Hakub.<pb/>Inggimu rin seini ne ware egtamanan ne kasabutan.<pb/>


text:
Migkahi ka Manama, “Igbehey ku keykew ka tane te Kanaan,<pb/>sika ka keykew ne baad te igbehey ku ne karatuan.”<pb/>


text:
Egkalaag-laag pad dengan sikandan te me nasud,<pb/>wey eggalin-halin eg-ugpe te minsan hendei ne me migharian.<pb/>


text:
Ware din tuhuti ne egbaybayaran sikandan te minsan hentew,<pb/>insaparan din ka me Hari ne egdereet kandan.<pb/>


text:
Kahi rin te migsapad, “Kene niyu pasakiti ka in-alam ku ne me etew,<pb/>kene niyu dereeti ka me prupita ku.”<pb/>


text:
Te timpu ne migpeuyanan din te gulabung ka tane te Kanaan,<pb/>wey indereetan din ka langun ne egkakeen,<pb/>


text:
taman te natuman e ka inlalag te Magbebaye.<pb/>Migpamalehet ka lalag te Magbebaye ne malehet iya ka inlalag din.<pb/>


text:
Ne impabuhal-buhal te Magbebaye ka keet-etawan din.<pb/>Inggimu rin sikandan ne maresen pad du te me kuntere dan.<pb/>


text:
Ne impeehetan din te me etew ka keet-etawan din,<pb/>ne impabaybayaran din ka me suluhuanen din.<pb/>


text:
Ne miggimu sikandan te masulug ne me kein-inuwan te Manama,<pb/>wey miggimu sikandan te me palinneu diye te Ihiptu.<pb/>


text:
Imparusilem te Manama ka Ihiptu wey ka intiru ne inged,<pb/>piru imbalahad de te me etew ka inlalag din.<pb/>


text:
Migguli-huli ka me bakbak ne nanlepew te intiru ne inged,<pb/>nekeempet ka me bakbak minsan diye te me sinabeng te Hari.<pb/>


text:
Migsuhu ka Manama wey nanlepew ka susuluhi ne me langew,<pb/>nekeempet de iya te nasud dan ka me lengew-lengew.<pb/>


text:
Migsuhu ka Manama wey nanlepew ka me talangas,<pb/>migguli-huli re iya ka me tileng ne migginguma.<pb/>


text:
Miggimatayan din ka langun ne panganey ne me lukes,<pb/>ka igkasalig ne mannekal te kabuhalan dan.<pb/>


text:
Nataman, impaawe din ka me kabuhalan ni Israil,<pb/>ne nanguyan te pelata wey bulawan.<pb/>Warad iya mahuye ne etew ne nakasewug,<pb/>te kabuhalan te me tribu ne kabuhalan ni Israil.<pb/>


text:
Nahale-gale ka me matig-Ihiptu te nangawe e sikandan,<pb/>su naalatan e sikandan te neula-ula ran.<pb/>


text:
Migbuyu sikandan te egkakeen, wey imbehayan din te puhu,<pb/>wey innibulung din sikandan te egkakeen ne egpuun te langit.<pb/>


text:
Imbutbutan din ka batu, wey migbusuwak ka weyig,<pb/>migtulayas ka weyig iling te beuhan diye te disirtu.<pb/>


text:
Ne impaawe din ka keet-etawan din ne nahale-gale,<pb/>inlekaan din sikandan se in-alam din ne nangulahing.<pb/>


text:
Imbehayan din sikandan te tane te duma ne me etew,<pb/>nakarawat sikandan te tane ne ware dan ikalasey.<pb/>


text:
Inggimu rin seini eyew egtumanen dan ka me suhu din,<pb/>wey eg-ikulen dan ka me balaud din.<pb/>Dayanen ka Magbebaye ne Manama!<pb/>


text:
<br/><t>Ka keupiya te Magbebaye</t><br/><pb/>Dayana niyu ka Magbebaye ne Manama!<pb/>Pasalamati niyu sikandin su meupiya sikandin wey ware tamanan te geyinawa rin ne kene egkabalbalawan.<pb/>


text:
Duen naa egpakapangguhud te kein-inuwan ne nangimu te Magbebaye?<pb/>Duen naa eleg ne egpakarayan kandin?<pb/>


text:
Keupianan te seeye se egtanud-tanud ne kene egpakaleig-leig te duma,<pb/>wey layun eleg ka hinimuwan.<pb/>


text:
Tantanuri a, he Magbebaye ke igkeyimmenawi nud ka keet-etawan nu.<pb/>Bulihi a ke egluwasen nud e sikandan,<pb/>


text:
eyew egkakita ku ka pegmatubung te me etew ne in-alam nu,<pb/>wey egpakasawit a te kahalaan te keet-etawan nu,<pb/>wey egkarayan a degma iling kandan te in-alam nu.<pb/>


text:
Nakasale key red iling te me amey ney dengan,<pb/>neelin key ne nekeyimu te mareet wey kene ne meupiya.<pb/>


text:
Te diye pad ka me kaap-apuan ney te Ihiptu,<pb/>imbalahad dan ka kein-inuwan ne immangimu nu.<pb/>Nalingawan dan ka geyinawa nu ne kene egkabalbalawan,<pb/>wey nasi sikandan migpakig-ehet keykew diye te ilis te Malalab ne Dahat.<pb/>


text:
Piru inluwas nu sikandan eyew kene egkahuhud ka ngaran nu,<pb/>wey eyew egkawangal-wangal ka geem nu.<pb/>


text:
Imbanasalan nu ka Malalab ne Dahat ne egkammara,<pb/>wey migmammare en iya seini.<pb/>Ne impalapas nu sikandan diye te nammara ne elat te dahat,<pb/>wey iling dan te nangipanew diye te inged ne kene egkeugpaan.<pb/>


text:
Ne impangabangan din sikandan puun te me belad<n>Te Hibruwanen: belad.</n> te eg-ehet kandan,<pb/>wey inluwas din sikandan puun te geem<n>Te Hibruwanen: belad.</n> te kuntere dan.<pb/>


text:
Purisu migpalintutuu sikandan te me lalag din,<pb/>wey mig-ulahing sikandan ka migdayan kandin.<pb/><pb/>


text:
Purisu imbehey rin kandan ka imbuyu dan,<pb/>piru impeuyanan din degma sikandan te dalu ne egpakarereet.<pb/><pb/>


text:
Diye te kampu ran, nasekel sikandan ki Muwisis,<pb/>wey ki Aarun ka immatulus te Magbebaye ne Manama.<pb/>


text:
Ne due hapuy ne nakasilab te me duma ran,<pb/>wey nakatutung te me etew ne mareet se hinimuwan.<pb/><pb/>


text:
Inliwanan dan ka mabantug ne Manama ran,<pb/>te larawan te turu ne baka ne egkeen te hilamunen.<pb/>


text:
Nalingawan dan e ka Manama ran ne migluwas kandan,<pb/>ka miggimu te me kein-inuwan diye te Ihiptu,<pb/>


text:
wey te kein-inuwan ne himu diye te tane ni Ham,<pb/>wey te makaliyas-liyas ne himu diye te Malalab ne Dahat.<pb/>


text:
Sikan naa ka egdereetan e perem sikandan te Manama,<pb/>piru si Muwisis ne in-alam din,<pb/>mighangyu ne kenad igpabulus ka pegdereet kandan.<pb/><pb/>


text:
Migsagsahukul sikandan diye te me balungbalung dan,<pb/>wey ware dan tumana ka Magbebaye ne Manama.<pb/>


text:
Purisu ingkayew te Manama ka belad din,<pb/>wey migpahunlibet kandan ne egkahule sikandan diye te disirtu<pb/>


text:
wey egkapatey ka me kabuhalan dan diye te me nasud,<pb/>wey egmekegsuwey-suwey sikandan diye te duma ne tane.<pb/><pb/>


text:
Impeyibelu dan ka Magbebaye ne Manama te mareet ne me himu ran,<pb/>sikan naa ka impeuyanan sikandan te karereetan.<pb/>


text:
Piru migsasindeg si Pinihas,<pb/>wey inlegparan din ka nakasale,<pb/>wey mig-engked e ka karereetan.<pb/>


text:
Impeyibelu dan ka Magbebaye ne Manama diye te weyig te Miriba,<pb/>wey ingkasakiti seeye ni Muwisis.<pb/>


text:
Ware dan gulaa ka keet-etawan te Kanaan,<pb/>ne iyan perem insuhu te Magbebaye ne Manama kandan,<pb/>


text:
Impangimatayan dan ka me anak dan ne ware sale,<pb/>wey impanubad dan diye te me diyus-diyus te Kanaanen,<pb/>wey seeye ka nakalindit te tane.<pb/>


text:
Migmalindit sikandan tenged te me himu ran,<pb/>wey egpekeiling sikandan te malitan ne egpamelegye te lawa.<pb/><pb/>


text:
Imbehey rin sikandan diye te duma ne me nasud,<pb/>su eyew iyan egpangulu kandan ka kuntere dan.<pb/>


text:
Masulug ne timpu ne impangabangan sikandan te Manama,<pb/>piru nasi sikandan migpakig-ehet kandin,<pb/>wey nareetan sikandan tenged te sale dan.<pb/>


text:
Insuman-suman din ka kasabutan din kandan,<pb/>wey nekegsendit sikandin tenged te geyinawa rin ne kene egkabalbalawan.<pb/>


text:
Luwasa key, he Magbebaye ne Manama,<pb/>wey angaya key puun te me nasud eyew egkalibulung key ne egpasalamat te matulus ne ngaran nu,<pb/>wey eyew egpakarayan key keykew.<pb/><pb/>


text:
Deyrayen te ware egtamanan ka Magbebaye ne Manama,<pb/>ka Manama te Israil.<pb/>Ka langun ne keet-etawan egkahi, “Malehet iya!”<pb/>Dayanen ka Magbebaye ne Manama!


text:
<t>(Salmu 107–150)</t><br/><t>Ka pegpasalamat tenged te keupiya te Manama</t><br/><pb/>Pasalamati niyu ka Magbebaye ne Manama,<pb/>su meupiya sikandin;<pb/>ware egtamanan te geyinawa rin ne kene egkabalbalawan.<pb/>


text:
Lalag kew se inluwas te Magbebaye ne Manama.<pb/>Pasalamat kew se impangabangan din te keyirapan.<pb/>


text:
Inlibulung kew nikandin puun te mariyu ne me inged.<pb/>In-angey kew nikandin puun te igsile, te iglineb,<pb/>te igkakawanan wey igkahibang ne balabahan.<pb/>


text:
Due me etew ne nanleleug diye te disirtu.<pb/>Natarin sikandan wey ware nakatulitu te siyudad ne eg-ugpaan.<pb/>


text:
Ne migpangananey sikandan taheed te egkabaybayaran,<pb/>“Magbebaye, bulihi key!”<pb/>Ne impangabangan din sikandan.<pb/>


text:
Impanulud din sikandan te matul-id ne dalan,<pb/>taman te nekeuma sikandan te siyudad ne eg-ugpaan dan.<pb/>


text:
Eleg iya ne egpasalamatan dan ka Magbebaye ne Manama,<pb/>tenged te geyinawa rin ne kene egkabalbalawan,<pb/>wey te me mateles ne nangimu rin diye te keet-etawan.<pb/>


text:
Due me etew ne nanguugpe diye te marusilem wey makaalat-halat ne prisuwan,<pb/>nabaybayaran sikandan se ingkeddinaan.<pb/>


text:
Neyitabu sika kandan su mig-apul sikandan te insuhu te Manama,<pb/>inggubabe dan ka panulu te Amana ne Maresen ne Manama.<pb/>


text:
Purisu impatamtamanan din sikandan baybayari te egpatrabahu.<pb/>Nenapeled sikandan wey ware egpakabulig kandan.<pb/>


text:
Ne dutu, migpangananey sikandan ka egkabaybayaran,<pb/>“Magbebaye, bulihi key!”<pb/>Ne impangabangan din e sikandan.<pb/>


text:
Impaawe din sikandan diye te durusilemi ne prisuwan,<pb/>impamugtus din ka imbaku kandan ne me keddina.<pb/>


text:
Due me etew ne neungel puun te mareet ne me himu ran,<pb/>wey mig-antus sikandan tenged te me sale dan.<pb/>


text:
Migpangananey sikandan ka egkabaybayaran,<pb/>“Magbebaye, bulihi key!”<pb/>Ne impangabangan din sikandan.<pb/>


text:
Ne inlalag din de wey neulian e sikandan.<pb/>Inluwas din sikandan ka egmamitu-pitu naan de se geyinawa.<pb/>


text:
Eleg iya ne egpasalamatan dan ka Magbebaye ne Manama,<pb/>tenged te geyinawa rin ne kene egkabalbalawan,<pb/>wey te me mateles ne nangimu rin te keet-etawan.<pb/>


text:
Nakita ran ka me himu te Magbebaye,<pb/>ka me kein-inuwan ne nangimu rin diye te pused te dahat.<pb/>


text:
Nenakaantug ka me barku ran diye te aw-awangan,<pb/>wey egpakabugsu de maa diye te dahat.<pb/>Sikan naa ka inliyas sikandan te mangune-kune,<pb/>su makaliyas-liyas ka intamanan dan.<pb/>


text:
Egpakatilistilis e sikandan iling te egkengewubug,<pb/>wey kenad egkateu-teu ke nekey ka eggimuwen dan.<pb/>


text:
Ne migpangananey sikandan ka egkabaybayaran,<pb/>“Magbebaye, bulihi key!”<pb/>Ne impangabangan din sikandan.<pb/>


text:
Ne nahale sikandan te migpeeneng-eneng e ka dahat,<pb/>wey impanulud te Manama sikandan diye te igkeupii ran ne egtuhunan.<pb/>


text:
Eleg iya ne egbantuhen dan sikandin diye te kalibulungan,<pb/>wey egdayanen diye te tangkaan te me pangulu.<pb/>


text:
Impeetiyan din ka me weyig wey migbaluy e ne disirtu,<pb/>neyimu e ne makehal ne tane ka me sebseb.<pb/>


text:
Impabaluy rin ne ware karuan<n>Te Hibruwanen: mapeit te asin.</n> ka meupiya ne tane,<pb/>tenged te sale te me mahinged.<pb/>


text:
Impanalanginan din sikandan sikan naa ka nabuhal-buhal sikandan,<pb/>wey ware din man‑e balahara ne egkasalinan ka me ayam dan.<pb/>


text:
Emun ke egkaawaan e sikandan, egkeyilawan e,<pb/>tenged te pegbayad-bayad, karereetan, wey kalaggew.<pb/>


text:
Eglegparan din ka me pangulu te me inged,<pb/>wey eglaahen din sikandan diye te kapangkalan ne ware egbayaan.<pb/>


text:
Piru egpangabangan din ka egkaayu-ayu ne egbaybayaran,<pb/>egtangguwen din sikandan se taltalaanak iling te kandin ne ayam.<pb/>


text:
Egkakita te me matareng wey egkahale-gale sikandan,<pb/>ne egpakapeeneng-eneng naan de ka mareet se hinimuwan.<pb/>


text:
Seeye se matagseb, egtanud-tanud kayi.<pb/>Egpalemlemen din ka geyinawa te Magbebaye ne Manama ne kene egkabalbalawan.<pb/>


text:
<br/><t>Dakel ka egkeyimu ta ke due ka Manama</t><br/><br/><t>(Salmu 57:7-11; 60:5-12)</t><br/><t>Ka ulahingen ni Dabid.</t><pb/>Kene egkabalbalawan ka pegsalig ku keykew, Manama!<pb/>Eg-ulahingan ku sikeykew wey egdayanen ku te intiru ne pusung ku.<pb/>


text:
Egpasalamatan ku sikeykew Magbebaye,<pb/>diye te duma ne me inged.<pb/>Eg-ulahing a ka egdayan keykew,<pb/>duma te me etew.<pb/>


text:
Su egtimpa pad te langit ka geyinawa nu ne kene egkabalbalawan,<pb/>wey egpakalepeng te gapun ka pegtuman nu te saad nu.<pb/>


text:
Egtimpa pad te langit ka pegsaye keykew Manama.<pb/>Egpekeempet te kalibutan ka keykew ne katelesan.<pb/>


text:
Impangabangan nu seeye se indakelan nu te geyinawa,<pb/>su maresen ka ne migluwas kandan,<pb/>wey intabak a nikeykew.<pb/>


text:
Migpahunlibet ka Manama te karesen din,<pb/>“Egkarayan a. Egbaaren ku ka Sikim,<pb/>egtengeen ku ka napu te Sukut.<pb/>


text:
Sikeddi ka kamuney te Gilyad wey keddi ka Manasis.<pb/>Iyan ku kalu ne putew ka Ipraim,<pb/>iyan ku tuked ka Huda.<pb/>


text:
Ka Muwab ka lu‑luanan ku.<pb/>Ka Idum ka talagluung te sepatus ku.<pb/>Egkatalu ku ka Pilistiya,<pb/>wey egpanagyawan a te kahalaan.”<pb/>


text:
Hentew‑a ka egpakapanulud keddi diye te maresen ne siyudad?<pb/>Hentew‑a ka eg-uyan keddi diye te Idum?<pb/>


text:
Ware key naan iya engkeri nikeykew, Manama?<pb/>Ware kad migduma kanami te egpakiggira, Manama?<pb/>


text:
<br/><t>Bulihi a Manama ku</t><br/><t>Ka ulahingen ni Dabid para te pangulu te mangngulahing.</t><pb/>He Manama ne egsayeen ku, kena a balahara.<pb/>


text:
Su egdereetan a wey eglilimbungan a te me etew ne mareet se hinimuwan.<pb/>Egpangguhud sikandan te ubat meyitenged keddiey.<pb/>


text:
Inggeyinawaan ku sikandan piru iyan dan de insuli keddi ka egpamayung.<pb/>Piru migparahas-dahas e re due ka mig-ampu.<pb/>


text:
Mareet ka insuli dan te keupiya ku.<pb/>Ingkeepes a nikandan minsan geyinawa ka impapitew ku kandan.<pb/>


text:
Igpandakesel sikandin te me etew ne mareet se hinimuwan,<pb/>wey igpasasindeg diye te igkakawanan din ka egbayung kandin.<pb/>


text:
Emun ke eggukuman e sikandin, egkapamalehetan iya ne nakasale sikandin.<pb/>Ne egsumsumanen e te me etew ne kene ne meupiya ka peg-ampu din.<pb/>


text:
Kenad perem sikandin egkaluhey kayi te kalibutan.<pb/>Igbehey e perem ka trabahu rin diye te duma ne etew.<pb/>


text:
Egkaleleug perem ka me anak din wey egpampamuyu naan de,<pb/>wey egpaaween e perem sikandan diye te nahuhus e ne ugpaan dan.<pb/>


text:
Egpanguen perem ka me kasangkapan din te neutangan din.<pb/>Egpangahawen perem te me mahaliyug ka karatuan din.<pb/>


text:
Kenad perem egkabuhal-buhal ka me anak din,<pb/>ne egkalingawan e ka ngaran te seup ne kabuhalan din!<pb/>


text:
Egkatanuran perem te Magbebaye ne Manama,<pb/>ka sale te me kabuybuyahan dan.<pb/>Kene perem egpasayluwen ka sale te iney rin.<pb/>


text:
Layun de perem seeye egkasuman-suman te Magbebaye,<pb/>wey eg-aween e perem te Manama sikandin wey kenad egkasuman-suman kayi te kalibutan.<pb/>


text:
Su warad iya sikandin nakasuman-suman ne egpapitew te keupiya,<pb/>su nasi de iya migleig-leig wey migpangimatey<pb/>te egkaayu-ayu, te egkaware-ware, wey te ware egkeyimu.<pb/>


text:
Egkeupian sikandin ne egdilus te duma,<pb/>uya egliberan degma sikandin igdilus.<pb/>Kene sikandin egkeupian ne egpanalangin te duma,<pb/>uya kene degma sikandin egkapanalanginan.<pb/>


text:
Eggelebek sikandin egdilus te duma,<pb/>wey nekeiling e seini te igkalayami rin ne kumbale.<pb/>Uya egkaabeleng din seini peendiye te getek din iling te weyig,<pb/>wey egleneb diye te tul‑an din iling te lana.<pb/>


text:
Egkabukusan perem sikandin te dilus iling te kumbale ne egpakabukus kandin,<pb/>wey egkataberan perem iling te sinturun ne igtetabed te tagse aldew.<pb/>


text:
Sika perem ka iglegpad te Magbebaye te me talagbayung keddi,<pb/>wey egsulian din ka seeye se eglalag te mareet keddiey.<pb/>


text:
Piru Magbebaye ne Manama ku,<pb/>pangabangi a nikeykew sumale te insaad nu.<pb/>Su mateles ka geyinawa nu ne kene egkabalbalawan,<pb/>sikan naa ka luwasa a ubag nikeykew.<pb/>


text:
Egpekeiling a te alung ne egkaawe ke egkasagkup e,<pb/>iling te talangas ne eglayap te kalamag.<pb/>


text:
Eggelebekan a nikandan te egbaley-baley,<pb/>ke egkiteen a nikandan, eglengey-lengey sikandan ka egdali-di keddi.<pb/>


text:
Bulihi a, he Magbebaye ne Manama ku,<pb/>luwasa a sumale te geyinawa nu ne kene egkabalbalawan.<pb/>


text:
Igdilus a nikandan, piru egpanalanginan a mule nikeykew.<pb/>Emun ke eglusud sikandan, egkapeyilawan de iya,<pb/>piru dakel ka kahalaan te suluhuanen nu.<pb/>


text:
Egkeyilawan perem egkatamtamani ka me talagbayung keddi;<pb/>egkasaluuban perem sikandan te pegkeyilew iling te kumbale.<pb/>


text:
Egpataman-taman a egpasalamat te Magbebaye ne Manama,<pb/>egdayanen ku sikandin diye te kasuluhan.<pb/>


text:
Su egsasindeg sikandin wey eglapig te egkaayu-ayu,<pb/>eyew egluwasen sikandin puun te seeye se eglelalis ne eggimatey kandin.<pb/>


text:
<br/><t>Ka Manama wey ka in-alam din ne Hari</t><br/><t>Ka ulahingen ni Dabid.</t><pb/>Seini ka inlalag te Magbebaye te ahalen ku,<pb/>“Pinnuu ka kayi te igkakawanan<n>Sumale te batasan te me Hudiyu, ka talahuren de ne etew ka egpakapinnuu diye te igkakawanan te mabantug ne etew.</n> ku,<pb/>taman te eggimuwen kud ka me kuntere nu ne me uripen<n>Te Hibruwanen: egkeyimu ne diekanan nu.</n> nu.”<pb/>


text:
Egpaharien ka te Mabebaye puun te Hirusalim peendiye te duma ne me inged,<pb/>wey eghari ka te me kuntere nu.<pb/>


text:
Emun ke egpakiggira kad te me kuntere nu,<pb/>eg-uney-uney re due egbulig keykew ka keet-etawan nu.<pb/>Ka me kanakan wey me mengebay egbulig keykew,<n>Kene ne klaru ka igpasabut te Hibruwanen ne “puun te aanakan te kaseleman.”</n><pb/>iling te demmug te kaseleman.<n>Kene ne klaru ka igpasabut te Hibruwanen ne “demmug te kabatei nu, keykew iya ka kamuney.”</n><pb/>


text:
Migpahunlibet ka Magbebaye ne kene din egbalbalawan ka insaad din,<pb/>ne egkeyimu ka ne talagpanubad te ware egtamanan iling te talagpanubad ne si Milkisidik.<pb/>


text:
Egpangabangan<n>Te Hibruwanen: due te igkakawan.</n> ka layun te Magbebaye ne Manama,<pb/>egguleen din ka me Hari te timpu ne igpapitew rin e ka kandin ne langet.<pb/>


text:
Eglegparan din ka me mahinged te me nasud,<pb/>egpekeempet de iya ka minatey te minsan hendei,<pb/>wey egguleen din ka me pangulu te intiru ne kalibutan.<pb/>


text:
Eg-inum sikandin diye te beuhan diye te deralanen,<pb/>purisu egpanalu iya sikandin.<n>Te Hibruwanen: igtenggak din ka ulu rin.</n><pb/>


text:
<br/><t>Egdayanen ka Manama</t><br/><pb/>Egdayanen ku ka Magbebaye!<pb/>Egpasalamatan ku ka Magbebaye te keddi ne geyinawa,<pb/>te timpu ne eglibulung key te me matareng.<pb/>


text:
Kein-inuwan ka immangimu nu Magbebaye ne Manama;<pb/>innengnengan seini te langun ne egkeeyaman te himu nu.<pb/>


text:
Igpasuman-suman din kanta layun ka kein-inuwan ne nangimu rin;<pb/>amana ne hiimenawen wey hiid‑uwen ka Magbebaye.<pb/>


text:
Egbehayan din te egkakeen seeye se egtahud kandin;<pb/>kene din iya eglingawan ka kasabutan din minsan ken‑u.<pb/>


text:
Impapitew rin te keet-etawan din ka kein-inuwan ne himu rin;<pb/>imbehey rin kandan ka tane ne iyan kamuney ka duma ne nasud.<pb/>


text:
Egkasalihan ka nangimu rin wey kene ne mareet;<pb/>egkapalintutuuwan iya ka langun ne suhu din.<pb/>


text:
Kene egkaawe seini te minsan ken‑u,<pb/>wey inggimu rin seini duma te pegkamatinumanen wey pegkamatareng.<pb/>


text:
Inluwas din ka kandin ne keet-etawan;<pb/>miggimu sikandin te kasabutan kandan te ware egtamanan.<pb/>Matulus wey maresen ka ngaran din.<pb/>


text:
Ka pegtahud te Magbebaye ka egpuunan te katagseb;<pb/>ka langun ne egtuman te me suhu din egmatagseb.<pb/>Egdayanen sikandin te ware egtamanan.<pb/>


text:
<br/><t>Ka kahalaan te meupiya ne etew</t><br/><pb/>Dayanen ka Magbebaye ne Manama!<pb/>Keupianan te etew ne egtahud te Magbebaye,<pb/>wey egkabagget ne egtuman te me suhu din.<pb/>


text:
Egmaresen ka me kabuhalan din kayi te kalibutan;<pb/>egpanalanginan ka kabuhalan te etew ne matareng.<pb/>


text:
Ne minsan te marusilem duen ded malayag para te me matareng,<pb/>su hiimenawen sikandin, hiid‑uwen wey matareng.<pb/>


text:
Kene sikandin egkalaggew wey egkaaldek;<pb/>taman te egkiteen din e ka me kuntere din ne egkareeg.<pb/>


text:
Matumpis sikandin wey egpamehey te egkaayu-ayu;<pb/>ka katareng din kene egkataman.<pb/>Egmabantug sikandin wey egtahuren.<pb/>


text:
Egkakita seini te me etew ne mareet se hinimuwan wey egkabbelu sikandan;<pb/>egpakapangngahat naan de sikandan wey eg-awe e.<pb/>Ka igkeupii te me etew ne mareet se hinimuwan, kenad iya egkatuman.<pb/>


text:
<br/><t>Ware egpekeiling te Magbebaye ne Manama ta</t><br/><pb/>Dayana niyu ka Magbebaye ne Manama!<pb/>Sikaniyu se me suluhuanen te Magbebaye,<pb/>dayana niyu ka ngaran din.<pb/>


text:
Impatahikul din te iglukes ka malitan ne kene eg-anak,<pb/>inggimu rin sikandan ne mahalew-galew ne me iney.<pb/>Dayanen ka Magbebaye ne Manama!<pb/>


text:
<br/><t>Ka ulahingen te kaluwasan</t><br/><pb/>Te timpu ne mig-awe ka me kabuhalan ni Israil te Ihiptu,<pb/>sika ka peg-engked te me kabuhalan ni Hakub te me etew ne kene ne iling dan se linalahan.<pb/>


text:
Migletu-letu iling te kambing ka me bubungan,<pb/>ne nekeiling e te me karniru ne mig-um-umbetut ka me tuhal.<pb/>


text:
Sikaniyu se me bubungan, mania te migletu-letu kew iling te me kambing?<pb/>Sikaniyu se me tuhal, mania degma te mig-um-umbetut kew iling te me karniru?<pb/>


text:
He kalibutan, kaliyasi ka te pegginguma te Magbebaye;<pb/>egkelkelen ka diye te tangkaan te Manama ni Hakub,<pb/>


text:
ne iyan migpatulayas te weyig puun te batu,<pb/>wey migpatulalug te weyig ligkat te bangan ne batu.<pb/>


text:
<br/><t>Ka Manama re ka likes ne egsalihan</t><br/><pb/>He Magbebaye, kene ne sikanami ka egkabantug;<pb/>kene ne sikanami su sikeykew ka egkabantug.<pb/>Su ka geyinawa nu kene egkabalbalawan,<pb/>wey egtumanen nu iya ka saad nu.<pb/>


text:
Mania te eg-insaan key mule te me mahinged te duma ne me nasud,<pb/>“Hendei naan e ka Manama niyu?”<pb/>


text:
Ka me diyus-diyus dan, nangimu re puun te pelata wey bulawan;<pb/>etew re ka nangimu te egsimbeen dan.<pb/>


text:
Due me belad, piru kene eggeram;<pb/>due me paa, piru kene egpekeyipanew,<pb/>wey kene pad man‑e egpakapanahaal.<pb/>


text:
Seeye se miggimu te me diyus-diyus,<pb/>egpekeiling ded te me diyus-diyus dan.<pb/>Egpekeiling ded degma te me diyus-diyus,<pb/>seeye se egsalig-salig te nangimu ran.<pb/>


text:
He matig-Israil, salig kew te Magbebaye;<pb/>Sikandin ka talagbulig kaniyu wey ka talagpangabang kaniyu.<pb/>


text:
Me kabuhalan ni Aarun, salig kew te Magbebaye;<pb/>Sikandin ka talagbulig kaniyu wey ka talagpangabang kaniyu.<pb/>


text:
Sikaniyu se migtahud te Magbebaye, salig kew kandin;<pb/>Sikandin ka talagbulig kaniyu wey ka talagpangabang kaniyu.<pb/>


text:
Nasuman-suman ki red te Magbebaye;<pb/>egpanalanginan ki red nikandin.<pb/>Egpanalanginan din ka me kabuhalan ni Israil;<pb/>egpanalanginan din ka kabuhalan ni Aarun.<pb/>


text:
Ka nammatey e, kenad egdayan te Magbebaye,<pb/>wey iling ded seeye se miggendiyad te keyimmelayan.<n>Te Hibruwanen: migtupang e diye te ware eglalag.</n><pb/>


text:
Piru sikanta se neneuyag pad, egpasalamat ki te Magbebaye,<pb/>puun kuntee te seini ne timpu taman keureme.<pb/>Egdayanen ney ka Magbebaye ne Manama!<pb/>


text:
<br/><t>Egdayanen ku ka Manama ne migluwas keddi</t><br/><pb/>Eggeyinawaan ku ka Magbebaye,<pb/>su impammineg a nikandin;<pb/>intabak a ka egpangananey kandin.<pb/>


text:
Mig-ayad-ayad sikandin migpammineg keddiey,<pb/>sikan naa ka eglasi-lasi a eg-umew kandin taheed te malenggew e pad.<pb/>


text:
Layun e re egsahad te karereetan wey egpatey e perem;<pb/>tabid e re egkaalati te egkakita-kita kud ne eglebengan keddi.<pb/>Naliyasan a amana wey nalaggew.<pb/>


text:
Inluwas a te Magbebaye ka egpatey e,<pb/>impangabangan a ka egpakasinehew e,<pb/>imbulihan a ka egpakaluruy e.<pb/>


text:
Nekey naan e ka igpakabehey ku te Magbebaye,<pb/>ne igsuli ku te langun ne inggimu rin ne meupiya keddi?<pb/>


text:
Eggale-gale<n>Iyan buwa igpasabut te mangngulahing te “egkayawen ku ka ubab te kaluwasan” ka egdasag te inumen diye te Magbebaye.</n> a tenged te naluwas a;<pb/>egdawiten ku ka ngaran te Magbebaye ne Manama.<pb/>


text:
Eggimuwen ku ke nekey ka insaad ku te Magbebaye,<pb/>diye te tangkaan te langun ne keet-etawan din.<pb/>


text:
He Magbebaye, suluhuanen a nikeykew;<pb/>suluhuanen a nikeykew ne anak te malitan ne suluhuanen nu red.<pb/>Impaawa a nikeykew ka nabaku.<pb/>


text:
Eggimuwen ku ke nekey ka insaad ku te Magbebaye,<pb/>diye te tangkaan te langun ne keet-etawan din,<pb/>


text:
ne nalibulung diye te lama te timplu nu Magbebaye,<pb/>ne nekeelat-elat te Hirusalim.<pb/>Egdayanen ku ka Magbebaye ne Manama!<pb/>


text:
<br/><t>Egdayanen ka Manama su dakel ka geyinawa rin</t><br/><pb/>Dayana niyu me keet-etawan te me nasud ka Magbebaye ne Manama.<pb/>Ipabantug niyu sikandin, sikaniyu langun se keet-etawan.<pb/>


text:
Su indakelan ki amana te Magbebaye te geyinawa,<pb/>wey kene egkataman ka pegtuman din te me saad din kanta.<pb/>Dayana niyu ka Magbebaye ne Manama!<pb/>


text:
<br/><t>Kene egkataman ka geyinawa te Manama</t><br/><pb/>Pasalamati niyu ka Magbebaye ne Manama su meupiya sikandin,<pb/>ne kene egkataman ka geyinawa rin ne kene egkabalbalawan.<pb/>


text:
Sikaniyu se me matig-Israil, kahi kew te,<pb/>“Kene egkataman ka geyinawa rin ne kene egkabalbalawan.”<pb/>


text:
Sikaniyu se me kabuhalan ni Aarun, kahi kew te,<pb/>“Kene egkataman ka geyinawa rin ne kene egkabalbalawan.”<pb/>


text:
Seeye se due pegkaaldek te Manama, egkahi,<pb/>“Kene egkataman ka geyinawa rin ne kene egkabalbalawan.”<pb/>


text:
Te subla ne pegkalaggew ku, egpangananey a te Magbebaye;<pb/>intabak a nikandin wey migmeupiye e ka geyinawa ku.<pb/>


text:
Inlingutan a te keet-etawan;<n>Te Hibruwanen: langun ne nasud.</n><pb/>piru indeldel ku sikandan pinaahi te ngaran te Magbebaye.<pb/>


text:
Inlingutan a nikandan wey neeletan ad e.<pb/>Piru indeldel ku sikandan pinaahi te ngaran te Magbebaye.<pb/>


text:
Inlingutan a nikandan iling te me patiyukan ne miggulun keddi,<pb/>piru naawe sikandan iling te newugmas ne duhiyen;<pb/>indeldel ku sikandan pinaahi te ngaran te Magbebaye.<pb/>


text:
In-asek-asek a nikandan te egdula;<pb/>sikan naa ka egkareetan ad,<pb/>piru imbulihan a te Magbebaye.<pb/>


text:
Eg-ulahing ka me matareng diye te ugpaan dan,<pb/>ka egkahale-gale su naluwas sikandan,<pb/>“Ka maresen ne Magbebaye<n>Te Hibruwanen: kawanan ne belad te Magbebaye.</n> ka migpepanalu kanta!<pb/>


text:
Ka Maresen ne Magbebaye ka migbehey te kapanaluwan kanta!<pb/>Ka Maresen ne Magbebaye ka migpepanalu kanta!”<pb/>


text:
Lukati nu ka me gumawan te katulusan,<pb/>eyew egpakaseled a wey egpakapasalamat a keykew Magbebaye.<pb/>


text:
Egpanalanginan seeye se egparani te Magbebaye!<pb/>Egpanalanginan ney sikaniyu diye te timplu te Magbebaye.<pb/>


text:
Manama ka Magbebaye ne migtanud-tanud layun kanta.<pb/>Kua niyud ka igpanubad,<pb/>wey ibanggut niyu diye te me sungey-sungey te altar ne tutunganan te igpanubad.<pb/>


text:
Sikeykew ka Manama ku;<pb/>egpasalamatan ku sikeykew.<pb/>Sikeykew ka Manama ku;<pb/>egdayanen ku sikeykew.<pb/>


text:
Pasalamati niyu ka Magbebaye su meupiya sikandin;<pb/>kene egkataman ka geyinawa rin ne kene egkabalbalawan.<pb/>


text:
<br/><t>Ka Balaud te Manama</t><br/><pb/>Meupiya seeye se mig-ugpe ne ware igkarew‑ey,<pb/>wey mig-ikul te balaud te Magbebaye ne Manama.<pb/>


text:
Egdayanen ku sikeykew te intiru ne pusung ku,<pb/>taheed te egpanuluen a nikeykew te matareng ne me balaud nu.<pb/>


text:
<br/><t>Ka pegtuman te balaud te Manama</t><br/><pb/>Egmenuwen te me kabatbataan ne kene egpakasuwey te igkeupii nu?<pb/>Egtumanen dan de iya ka me suhu nu.<pb/>


text:
<br/><t>Ka kahalaan te pegtuman te Balaud te Manama</t><br/><pb/>Ipakita nu ubag keddiey te suluhuanen nu ka keupiya nu,<pb/>eyew eg-ugpa a ne egtuman te lalag nu.<pb/>


text:
Insaparan nu ka indilus nu ne me hambuhen,<pb/>tenged su ware ma sikandan migtuman te me suhu nu.<pb/>


text:
Eglibulung ka me pangulu wey egsuman-suman ne egdereet keddiey,<pb/>piru egpalemlemen ku te suluhuanen nu ka igmanulu nu.<pb/>


text:
<br/><t>Ka pegpakannekal te pegtuman te balaud te Manama</t><br/><pb/>Mahaan ad egpatey wey nakabahed e re.<pb/>Uyaha a ubag nikeykew iling te insaad nu.<pb/>


text:
Impangguhud ku keykew ka neneyimu ku, wey impammineg a nikeykew;<pb/>panulua a te me balaud nu.<pb/>


text:
Ne iling te egkabigtawan ad tenged te laggew ku,<pb/>purisu uyaha a nikeykew iling te insaad nu.<pb/>


text:
Nasabeke e ka suman-suman ku ne egtuman te me suhu nu;<pb/>intantanuran ku layun ka me balaud nu.<pb/>


text:
Eg-ay-ayaran kud iya te eg-ikul<n>Te Hibruwanen: egpallahuy.</n> ka me suhu nu,<pb/>uya su intimulan<n>Te Hibruwanen: imparakel.</n> nu ma ka salabutan ku.<pb/>


text:
<br/><t>Ka peg-ampu para te katagseb</t><br/><pb/>Panulua a, he Magbebaye, te igpasabut te me balaud nu,<pb/>wey egtumanen ku seini layun.<pb/>


text:
Behayi a te salabutan, eyew egkatantanuran ku ka balaud nu,<pb/>wey egkatuman ku seini te intiru ne pusung ku.<pb/>


text:
Egkeupian ad iya ne egtuman te me suhu nu,<pb/>ne tenged su matareng ke ma, behayi a ubag te iyam ne umul.<pb/>


text:
<br/><t>Ka pegsalig te Balaud te Manama</t><br/><pb/>Ipakita nu, he Magbebaye, ka geyinawa nu keddiey ne kene egkabalbalawan,<pb/>wey luwasa a iling te insaad nu keddiey.<pb/>


text:
Bulihi a ne egpangguhud layun te kamalehetan,<pb/>tenged su duen de te me suhu nu ka eg-im-imanen ku.<pb/>


text:
<br/><t>Egkasalihan ka Balaud te Manama</t><br/><pb/>Tantanuri nu ka insaad nu keddiey te suluhuanen nu,<pb/>tenged su sika ka egpallatengen ku.<pb/>


text:
Ne minsan egkabaybayaran a, egkaliwang e red,<pb/>uya su egpakabehey ma te umul keddiey ka saad nu.<pb/>


text:
Egkasuman-suman ku ka me balaud nu dengan, he Magbebaye,<pb/>wey egpakaliwang iya seini keddiey.<pb/>


text:
Egkasuman-suman ku sikeykew, he Magbebaye, te timpu te marusilem,<pb/>wey egkapalemlem kud ka balaud nu.<pb/>


text:
<br/><t>Ka peggeyinawa te Balaud te Manama</t><br/><pb/>Sikeykew re iya, he Magbebaye ne Manama, ka keilangan ku;<pb/>igsaad ku ne egtumanen ku ka me suhu nu.<pb/>


text:
Minsan pad nasahilut ad te me etew ne mareet se hinimuwan,<pb/>piru ware kud iya nalingawi ka me balaud nu.<pb/>


text:
Eggimata a te egliware e ka marusilem,<pb/>eyew egdayan keykew,<pb/>uya su eleg ka peggukum nu.<pb/>


text:
He Magbebaye ne Manama, napenu te geyinawa nu ne kene egkabalbalawan ka kalibutan;<pb/>panulua a ubag te me balaud nu.<pb/>


text:
<br/><t>Ka karuan te Balaud te Manama</t><br/><pb/>Intuman nu ka insaad nu, he Magbebaye,<pb/>wey meupiya ka keddiey te suluhuanen nu.<pb/>


text:
Te ware e pad legpari nikeykew, mig-engked ad keykew,<pb/>piru kuntee egtumanen kud ka lalag nu.<pb/>


text:
Ne minsan pad egbebayungan a te me hambuhen te kene ne malehet,<pb/>intuman ku red iya ka me suhu nu te intiru ne pusung ku.<pb/>


text:
Warad iya mule geyinawa ran,<n>Te Hibruwanen: kene eggeram ke pusung dan iling te kalambuan.</n><pb/>piru igkatelesi ku mule ka balaud nu.<pb/>


text:
<br/><t>Ka katareng te Balaud te Manama</t><br/><pb/>In-ay-ayaran a himuwa nikeykew;<pb/>behayi a ubag te katagseb eyew egkasabut ku ka me balaud nu.<pb/>


text:
Egkahale seeye se egtahud keykew ke egkakita a nikandan,<pb/>tenged su migsalig e ma te saad nu.<pb/>


text:
Nakataha a, he Magbebaye, ne eleg ka peggukum nu,<pb/>wey inlegparan a nikeykew tenged su egtuman ke ma te insaad nu.<pb/>


text:
Liwanga a te geyinawa nu ne kene egkabalbalawan,<pb/>iling te insaad nu keddiey te suluhuanen nu.<pb/>


text:
Keyid‑u ka ubag keddiey, eyew egpabulus a ne eg-ugpe,<pb/>tenged su igkatelesi kud iya ka balaud nu.<pb/>


text:
Egkengeyilawan ka me hambuhen,<pb/>tenged su impatamtamanan a nikandan bebayungi te ubat.<pb/>Piru egpalemlemen ku ka me suhu nu.<pb/>


text:
Tuhuti a ubag ne egkatuman ku ka me balaud nu te intiru ne pusung ku,<pb/>eyew kena a egkapeyilawan.<pb/>


text:
<br/><t>Ka peg-ampu eyew egkaluwas</t><br/><pb/>Napelaan ad ka egtetahad ke egluwasen a nikeykew,<pb/>piru mig-iman-iman e red iya te lalag nu.<pb/>


text:
Kena ad egpakameleg-meleg ka egtetahad te insaad nu;<pb/>nekeinsa ad ka migkahi, “Ken‑u e pad nikeykew egpangabangi?”<pb/>


text:
Nekeiling ad te lerut ne laplap ne tahuanan te binu ne inteluk,<pb/>piru ware kud iya nalingawi ka balaud nu.<pb/>


text:
Ne migpangimu te paluwak ka me hambuhen ne ware migtuman te balaud nu,<pb/>eyew egpasaharan keddiey.<pb/>


text:
Egkasalihan iya ka langun ne suhu nu.<pb/>Imbaybayaran a te me etew ne egbayung keddiey te ubat,<pb/>purisu bulihi a ubag!<pb/>


text:
Deisek naan de iya perem ne egkeyimatayan ad nikandan,<pb/>piru ware ku inniyuhi ka me suhu nu.<pb/>


text:
Ne tenged te geyinawa nu ne kene egkabalbalawan, ikeyid‑u a ubag nikeykew,<pb/>eyew egkatuman ku ka me lalag nu.<pb/>


text:
<br/><t>Ka pegsalig te balaud te Manama</t><br/><pb/>Ware egtamanan te lalag nu, he Magbebaye;<pb/>kene seini egkabalbalawan due te langit.<pb/>


text:
Kene egkabalbalawan ka pegkamatinumanen nu te langun ne kabuhalan;<pb/>inteil nu ay-ayari ka inged wey kenad iya seini egkaawe.<pb/>


text:
Duen ded ka langun ne kasangkapan taman kuntee tenged te suhu nu,<pb/>tenged su suluhuanen nu ma ka langun.<pb/>


text:
Emun ke kene pad ne balaud nu ka egpakapahale keddiey,<pb/>impatey e buwad perem tenged te me peg-antus ku.<pb/>


text:
Sikeykew ka kamuney te umul ku, purisu luwasa a ubag nikeykew,<pb/>tenged su migpakannekal a ka mig-ikul te me suhu nu.<pb/>


text:
Miggepasan ad te me etew ne mareet se hinimuwan eyew eggimatayan a,<pb/>piru egsumsumanen ku ka me balaud nu.<pb/>


text:
<br/><t>Ka peggeyinawa te balaud te Manama</t><br/><pb/>Inggeyinawaan kud iya ka balaud nu;<pb/>egsumsumanen ku seini te intiru ne aldew.<pb/>


text:
Dakel pad ka natuenan ku du te me talagpanulu ku,<pb/>tenged su insuman-suman ku ma ka me suhu nu.<pb/>


text:
Tetelesi<n>Te Hibruwanen: meemis.</n> naan de iya mule ka me lalag nu,<pb/>subla pad ne mateles du te teneb.<pb/>


text:
Migmatagseb a tenged te me suhu nu,<pb/>purisu igkatameneng kud iya ka langun ne maddeet ne hinimuwan.<pb/>


text:
<br/><t>Ka keupianan puun te balaud te Manama</t><br/><pb/>Iling te sulu ka lalag nu ne eg-inahak keddiey,<pb/>wey eglayag te egbayaan ku.<pb/>


text:
He Magbebaye ne Manama, amana ad iya nabaybayari,<pb/>purisu sumpuli nu pa ubag ka umul ku iling te insaad nu.<pb/>


text:
Dawata nu ubag, he Magbebaye, ka peg-ampu ku te pegpasalamat keykew,<pb/>wey panulua a te me suhu nu.<pb/>


text:
Migbebaled e ka me etew ne mareet se hinimuwan para keddiey,<pb/>piru ware kud iya engkeri ka me suhu nu.<pb/>


text:
<br/><t>Ka keupianan te pegtuman te Balaud te Manama</t><br/><pb/>Igkalangeti kud iya seeye se kene ne mapahetpet ne egtuman keykew,<pb/>piru inggeyinawaan ku ka balaud nu.<pb/>


text:
Pariyu kew keddiey, sikaniyu se makasesale ne me etew,<pb/>eyew egkatuman ku ka me suhu te Manama ku.<pb/>


text:
Behayi a ubag te kanekal iling te insaad nu eyew egpabulus a ne eg-ugpe;<pb/>kene nu ubag ituhut ne egkasuhey a te peg-iman-iman ku!<pb/>


text:
Mig-inniyuhan nu ka langun ne ware migtuman te me balaud nu;<pb/>warad iya me pulus te pegpanlimbung dan.<pb/>


text:
In-isip nu ne iling te lapek ka langun ne me etew ne mareet se hinimuwan,<pb/>purisu inggeyinawaan ku ka me balaud nu.<pb/>


text:
<br/><t>Ka pegtuman te Balaud te Manama</t><br/><pb/>Inggimu ku ka eleg wey matareng,<pb/>purisu kena a ubag ibehey te me kuntere ku.<pb/>


text:
Isaad nu ubag ne egbulihan a nikeykew se suluhuanen nu.<pb/>Kena a ubag balahara ne egle-leihen te me hambuhen.<pb/>


text:
Sahipaa a ubag nikeykew se suluhuanen nu,<pb/>sumale te geyinawa nu ne kene egkabalbalawan,<pb/>wey panulua a te me balaud nu.<pb/>


text:
Timpu e ne egsagman ka, he Magbebaye ne Manama,<pb/>tenged su insupak e te me etew ka balaud nu.<pb/>


text:
Purisu intuman ku ka langun ne suhu nu,<pb/>wey igkalangeti kud iya ka langun ne maddeet ne hinimuwan.<pb/>


text:
<br/><t>Ka eyam te pegtuman te Balaud te Manama</t><br/><pb/>Meupiya naan de iya ka igmanulu nu,<pb/>purisu intuman ku seini te intiru ne pusung ku.<pb/>


text:
Egpakabehey te kalayag te suman-suman te me etew ka igmanulu nu,<pb/>wey egpakabehey te katagseb te ware me katuenan.<pb/>


text:
Sahipaa e red ubag, wey keyid‑u ka ubag keddiey,<pb/>iling te eggimuwen nu layun te seeye se miggeyinawa keykew.<pb/>


text:
<br/><t>Ware eglapihan te Balaud te Manama</t><br/><pb/>Matareng ka, he Magbebaye ne Manama,<pb/>wey eleg ka peggukum nu.<pb/>


text:
Matareng ka igmanulu nu te ware egtamanan;<pb/>behayi a ubag te katagseb eyew egpabulus a ne eg-ugpe.<pb/>


text:
<br/><t>Ka peg-ampu eyew egkaluwas</t><br/><pb/>Egpangananey a keykew te intiru ne pusung ku, he Magbebaye ne Manama;<pb/>tabaka a ubag nikeykew wey egtumanen ku ka me suhu nu.<pb/>


text:
Mig-enew ad te ware pad migsile ka aldew ka egpangananey keykew,<pb/>su mig-iman-iman a te saad nu.<pb/>


text:
Pammineha a ubag, he Magbebaye, tenged te geyinawa nu ne kene egkabalbalawan;<pb/>ipakita nu ka hid‑u nu, wey bantayi a nikeykew.<pb/>


text:
Egparani e keddiey ka me etew ne mareet se hinimuwan ne migbayad-bayad keddiey,<pb/>ka me etew ne warad iya migtuman te balaud nu.<pb/>


text:
<br/><t>Ka peg-ampu eyew egkaluwas</t><br/><pb/>Pitawa nu ka peg-antus ku wey luwasa a ubag nikeykew,<pb/>tenged su intantanuran ku ma ka balaud nu.<pb/>


text:
Kene egkaluwas ka me etew ne mareet se hinimuwan,<pb/>tenged su ware ma migtuman sikandan te me balaud nu.<pb/>


text:
Masulug ka me kuntere ku ne migbayad-bayad keddiey,<pb/>piru ware kud iya engkeri ka me balaud nu.<pb/>


text:
Egkalanglangetan ad iya ke egkakita ku ka me akalen,<pb/>tenged su ware ma migtuman sikandan te me suhu nu.<pb/>


text:
Nakataha ka ne inggeyinawaan ku ka me suhu nu, he Magbebaye.<pb/>Kene egkabalbalawan ka geyinawa nu, luwasa a ubag nikeykew.<pb/>


text:
<br/><t>Ka pegtuman te balaud te Manama</t><br/><pb/>Imbaybayaran a te me pangulu minsan ware egpuunan,<pb/>piru intahud ku ka me lalag nu.<pb/>


text:
Nahale-gale a tenged te me saad nu,<pb/>iling te kahalaan te etew ne nakakita te susuluhi ne karatuan.<pb/>


text:
Igkalangeti ku wey igkatameneng kud iya ka langun ne ubat,<pb/>piru inggeyinawaan kud iya ka balaud nu.<pb/>


text:
<br/><t>Ka peg-ampu eyew egbulihan</t><br/><pb/>Pammineha nu ubag, he Magbebaye ne Manama ka pegpangananey ku!<pb/>Behayi a ubag te katagseb iling te insaad nu.<pb/>


text:
Mig-iman-iman a, he Magbebaye ne Manama, ne egluwasen a nikeykew.<pb/>Ka me balaud nu ka kahalaan ku.<pb/>


text:
Nalaag-laag ad iling te natarin ne karniru,<pb/>purisu pamitawa a ubag se suluhuanen nu,<pb/>tenged su intuman ku ma ka me balaud nu.<pb/>


text:
<br/><t>Ka peg-ampu eyew egpangananey te Manama</t><br/><t>Ka ulahingen te pegpatakereg diye te Hirusalim.</t><pb/>Te egkabaybayaran ad, migpangananey a te Magbebaye,<pb/>ne intabak a nikandin.<pb/>


text:
Egdusaan kew nikandin te mahalang ne pane te bahani,<pb/>wey insayab ka sait te baha ne egkalegleg.<pb/>


text:
Mekeyid‑u-hid‑u e naan de iya ka mig-ugpe diye te Misik,<pb/>wey miglemung te me mahinged te Kidar.<pb/>


text:
Egkeupian a te ware samuk.<pb/>Piru ke igguhud kud seini,<pb/>nasi de iya sikandan egkeupian ne egpakiggira.<pb/>


text:
<br/><t>Ka Magbebaye ne Manama ka talagtameng</t><br/><t>Ka ulahingen para te pegpatakereg diye te Hirusalim.</t><pb/>Migleng‑ag a te me bubungan,<pb/>wey mig-inse ke hendei egpuun ka egpangabang keddi.<pb/>


text:
Kene ka egbalaharen te Magbebaye ne Manama ne egpakarugsu,<pb/>wey kene sikandin egliplipereng ka egtameng keykew.<pb/><pb/>


text:
Egtameng ka Magbebaye ne Manama keykew.<pb/>Egsasindeg sikandin te igkakawanan nu eyew egkaralungan ka nikandin.<pb/>


text:
Egpangabangan ka te Magbebaye ne Manama te langun ne karereetan,<pb/>wey egtangguwen ka nikandin.<pb/>


text:
Egtantanuran ka nikandin,<pb/>minsan hendei ka eggendiye,<pb/>kunteen ma wey te ware egtamanan.<pb/>


text:
<br/><t>Ka Hirusalim</t><br/><t>Ka ulahingen ni Dabid te pegpatakereg diye te Hirusalim.</t><pb/>Nahala a te migkahi sikandan,<pb/>“Eggendiye ki te timplu te Magbebaye ne Manama.”<pb/>


text:
Egtakereg te sika ne siyudad ka langun ne tribu te Israil,<pb/>ka me tribu ne in-alam te Manama,<pb/>tenged su seini ka balaud te Israil.<pb/>


text:
Meupiya ne due keupianan te intiru ne Hirusalim,<pb/>wey ka me matikang ne baley ne pantawanan te talagbantey te siyudad.”<pb/>


text:
Tenged te me suled ku wey te me alukuy ku,<pb/>egkahi a diye te Hirusalim,<pb/>“Due keupianan nu!”<pb/>


text:
<br/><t>Ka peg-ampu te egpeyid‑u-hid‑u</t><br/><t>Ka ulahingen para te pegpatakereg diye te Hirusalim.</t><pb/>Magbebaye ne Manama, egleng‑ag a keykew,<pb/>due te langit ne migharian nu.<pb/>


text:
Ne iling te me suluhuanen ne me lukes ne egtetahad te ahalen dan ne lukes,<pb/>wey iling te suluhuanen ne malitan ne egtetahad te ahalen din ne malitan,<pb/>egtetahad key degma keykew, he Magbebaye ne Manama ney,<pb/>taman te igkeyid‑u key e nikeykew.<pb/><pb/>


text:
Egderali-dian key en iya layun te me meyaman,<pb/>wey eg-ay-ayuwen key en iya layun te me hambuhen.<pb/>


text:
<br/><t>Ka Manama ka manluluwas te keet-etawan din</t><br/><t>Ka ulahingen ni Dabid para te pegpatakereg diye te Hirusalim.</t><pb/>Emun ke ware ki lapihi te Magbebaye ne Manama,<pb/>nekey buwad perem ka neumaan ta?<pb/>Tabak kew, me matig-Israil!<pb/><pb/>


text:
in-abeleng ki buwad perem nikandan ne manekal pad iling te egdawiyen<pb/>tenged te mangune-kune ne langet dan kanta.<pb/>


text:
Egdeyrayen ta ka Magbebaye,<pb/>su ware ki nikandin parereeti te me kuntere ta ne iling te egpandawi.<pb/>


text:
Nekeiling ki te bayaku ne nakaawe te bitaya te egpanitingen;<pb/>nahuhus e ka bitaya, wey nakaawe kid!<pb/>


text:
Nabulihan ki tenged te ngaran te Magbebaye ta<pb/>ne iyan miggimu te langit wey migtumpi te tane.<pb/>


text:
<br/><t>Ka keupianan te keet-etawan te Manama</t><br/><t>Ka ulahingen te pegpatakereg diye te Hirusalim.</t><pb/>Ka me etew ne migsalig te Magbebaye ne Manama,<pb/>egpekeiling te Bubungan ne Siyun<n>Sakup te Hirusalim ka Bubungan ne Siyun.</n> ne maresen wey kene egkaweil.<pb/>


text:
Egtamengan te Magbebaye ka keet-etawan din te ware egtamanan,<pb/>iling te siyudad te Hirusalim ne nalingutan te me bubungan.<pb/>


text:
Ka me etew ne mareet se hinimuwan, kene egpakapabulus-bulus ne egmandu te tane ne in-ugpaan te me matareng,<pb/>su kema ke eggimu e degma te mareet ka me matareng.<pb/>


text:
He Magbebaye ne Manama, himuwa nu ka meupiya diye te me matareng,<pb/>wey diye te seeye se maheteng se sumansuman.<pb/><pb/>


text:
Piru legpari nu duma te me makasesale ka keet-etawan nu ne mig-inniyug keykew,<pb/>wey mig-ikul te mareet ne hinimuwan.<pb/>Egginguma ka keupianan te Israil.<pb/>


text:
<br/><t>Ka peg-ampu para te keupianan te Israil</t><br/><t>Ka ulahingen para te pegpatakereg diye te Hirusalim.</t><pb/>Te timpu ne impalibed ki te Magbebaye ne Manama diye te Hirusalim puun te pegkarakep ta,<pb/>egkahiyen ta ne taheinep te re seeye.<pb/>


text:
Amana se me ngisiyan ta wey nangulahing ki tenged te kahale.<pb/>Ne migkahi ka keet-etawan te duma ne nasud,<pb/>“Dakel ne kein-inuwan ka inggimu te Magbebaye ne Manama para kandan.”<pb/>


text:
Malehet iya ne miggimu ka Magbebaye ne Manama te dakel ne kein-inuwan para kanta,<pb/>wey amana ki nahale-gale.<pb/><pb/>


text:
He Magbebaye ne Manama, matubunga key e man‑e nikeykew,<pb/>iling te neetiyan ne me beuhan te inged te Nigib ne egbusbusan nu te weyig.<pb/>


text:
Ka seeye se migsinehew ne mig-uyan te puntil ne intahuan te beni eyew igpamula,<pb/>egmanggaani ne egkahale-gale wey egmanguli ne eg-uyan te nahaani ran.<pb/>


text:
<br/><t>Ka pegpasalamat te keupiya te Manama</t><br/><t>Ka ulahingen ni Sulumun para te pegpatakereg diye te Hirusalim.</t><pb/>Ke kene egbulig ka Magbebaye ne Manama te pegpasasindeg te baley,<pb/>ware karuan te peglasey-lasey te etew ne migpasasindeg te sika ne baley.<pb/>Ke kene egbantayan te Magbebaye ne Manama ka siyudad, ware karuan te me talagbantey ne egpulan ne egbantey.<pb/>


text:
Ware karuan te maselem-selem ne peggimata,<pb/>wey te egkapulan te peglasey-lasey eyew egkeuyag de,<pb/>su ka Manama man de ka egbehey te me keilangan te seeye se inggeyinawaan din, minsan te timpu ne egmanlipereng sikandan.<pb/><pb/>


text:
Ka me anak ne lukes ne neetew te bate-bate pad ka amey,<pb/>egpekeiling te me tunud te sabeka ne bahani.<pb/>


text:
Keupianan te etew ne masulug se me anak ne lukes!<pb/>Kene sikandin egkapeyilawan ke egpakig-apul te me kuntere din diye te hukumanan.<pb/>


text:
<br/><t>Ka dasag te me matinumanen te Magbebaye</t><br/><t>Ka ulahingen para te pegpatakereg diye te Hirusalim.</t><pb/>Keupianan te langun ne due pegkaaldek te Magbebaye ne Manama,<pb/>wey mig-ikul te igkeupii rin.<pb/><pb/>


text:
Egpakakeen kew te impakannekalan niyu te egtrabahu,<pb/>egpanalanginan kew wey egpakameupiya seini kaniyu.<pb/>


text:
Egpekeiling ka asawa niyu te paras ne mabehas-behas due te baley niyu,<pb/>wey egpekeiling te me ulibu ne sikan pad egtubu ka me anak niyu ne eglingut due te lamisa niyu.<pb/>


text:
Egpanalanginan kew te Magbebaye ne Manama ne mig-ugpe te timplu rin diye te Siyun ne iyan ka siyudad te Hirusalim!<pb/>Egkakita niyu ne egmatubung ka Hirusalim.<pb/>


text:
<br/><t>Ka peg-ampu ne igpariyu te kuntere</t><br/><t>Ka ulahingen para te pegpatakereg diye te Hirusalim.</t><pb/>Imbaybayaran a patamtamani te me kuntere ku,<pb/>puun pad te pegkabate ku.<pb/>Na kahi kew degma se me matig-Israil:<pb/>


text:
“Imbaybayaran key patamtamani te me kuntere ney,<pb/>puun pad te pegbunsud te nasud ney.<pb/>Piru ware key en iya natalu nikandan.<pb/>


text:
Piru matareng ka Magbebaye ne Manama,<pb/>wey intamped din ka peg-uripen kanami te mareet se me hinimuwan.”<pb/><pb/>


text:
Egkatalu wey egkeyilawan,<pb/>ka langun ne migdumut te Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>


text:
Egmekeiling sikandan te me hilamunen,<pb/>ne egmanubu diye te atep te baley ne egkalanes de te sikan pad egtubu.<pb/>


text:
Warad iya egbaye diye ne egkahi te me talaggaani,<pb/>“Egpanalanginan kew te Magbebaye ne Manama!”<pb/>Ne ware degma me talaggaani ne egtabak, “Egpanalanginan kew degma te Magbebaye!”<pb/>


text:
<br/><t>Ka peg-ampu te pegpangananey</t><br/><t>Ka ulahingen para te pegpatakereg diye te Hirusalim.</t><pb/>Tenged te masumpit ne egkeulaula ku,<pb/>migpangananey a keykew Magbebaye ne Manama.<pb/>


text:
Magbebaye, emun buwa ke intantanuran nu ka me sale ney,<pb/>warad en iya egpakaalihu te peglegpad nu.<pb/>


text:
Mapahetpet ad iya ne migtetahad te bulig nu Magbebaye ne Manama,<pb/>wey migsalig a te lalag nu.<pb/>


text:
Migtetahad a keykew Magbebaye ne Manama,<pb/>labew pad te talagtameng ne egtetahad ne egkapawe e.<pb/><pb/>


text:
He me matig-Israil, salig kew te Magbebaye ne Manama,<pb/>su ware egtamanan te geyinawa rin ne kene egkabalbalawan,<pb/>wey layun sikandin andam ne egluwas.<pb/>


text:
<br/><t>Ka mapahetpet ne peg-ampu</t><br/><t>Ka ulahingen ni Dabid te pegpatakereg diye Hirusalim.</t><pb/>He Magbebaye ne Manama, kena a ne hambuhen,<pb/>wey wara a migpegpeggasal.<pb/>Wara a mig-awes te me meupiya,<pb/>wey minsan nekey ne amana ne mateles keddiey.<pb/>


text:
Piru migpeeneng-eneng e re wey migpalene-lene te geyinawa,<pb/>iling te bate ne inlutas wey insalulu te iney;<pb/>iling te bate ne inlutas ne kenad egbuyu egsusu.<pb/>


text:
<br/><t>Indayan ka timplu te Manama</t><br/><t>Ka ulahingen ni Dabid para te pegpatakereg diye te Hirusalim.</t><pb/>He Magbebaye ne Manama, kene nu lingawi si Dabid,<pb/>wey ka langun ne malised ne in-antus din.<pb/>


text:
Sumsumana nu, he Magbebaye ne Manama,<pb/>ka insaad din keykew te Amana ne Maresen ne Manama ni Hakub:<pb/>


text:
taman te egpakakita ad te eg-ugpaan te Magbebaye ne Manama,<pb/>baley ne para te Amana ne Maresen ne Manama ni Hakub.”<pb/><pb/>


text:
Ne diye te Iprata,<n>ka tapey ne ngaran te Bitlihim.</n> nakarineg key meyitenged te Tahuanan te Kasabutan,<pb/>wey nakita ney seini diye te unayan te Haar.<pb/>


text:
Ne migkahi key, “Egmangendiye ki te timplu te Magbebaye;<pb/>egsimba ki kandin diye te tangkaan te pinnuuwan din!”<pb/><pb/>


text:
Hendiye kad, he Magbebaye ne Manama te baley ne himelayanan nu,<pb/>duma te Tahuanan te Kasabutan ne palinneu te karesen nu.<pb/>


text:
Meupiya perem ke eleg layun ka eggimuwen te me talagpanubad nu,<pb/>wey egkuleyi perem te pegkahale ka matinumanen ne keet-etawan nu!<pb/><pb/>


text:
Migsaad ka dengan ki Dabid, wey egtumanen nu iya seini:<pb/>“Sabeka te me anak nu ka eggimuwen ku ne Hari,<pb/>wey eghari sikandin subal keykew.<pb/>


text:
Ne emun ke egtumanen te me anak nu ka kasabutan ku wey ka me suhu ku,<pb/>eghari degma ka me anak dan taman te ware egtamanan.”<pb/><pb/>


text:
In-alam te Magbebaye ne Manama ka Hirusalim,<n>Te Hibruwanen: Siyun. Sabeka seini te me ngaran te Hirusalim.</n><pb/>su igkeupii rin ne eg-ugpe diye.<pb/>


text:
Migkahi sikandin, “Seini ka himelayanan ku taman te ware egtamanan;<pb/>kayi a eg-ugpe, su igkeupii ku seini.<pb/>


text:
Ne egbehayan ku ka Siyun te langun ne keilangan din;<pb/>egpeyib-hibulungen ku ka egkengaayu-ayu ne keet-etawan din.<pb/>


text:
Egluwasen ku layun ka me talagpanubad din;<pb/>egmangulahing wey egmanguleyi te pegkahale ka keet-etawan din.<pb/>


text:
Ne kayi, eggimuwen ku ne maresen ne Hari ka sabeka te me kabuhalan ni Dabid;<pb/>inteil kud ne eglayag ka in-alam ku ne eghari.<pb/>


text:
<br/><t>Ka peg-ugpe ne due pegsabeka</t><br/><t>Ka ulahingen ni Dabid para te pegpatakereg diye te Hirusalim.</t><pb/>Amana ne tetelesi wey amana ne meupiya,<pb/>ke due pegsabeka te peg-ugpe te keet-etawan te Manama!<pb/>


text:
Ka pegsabeka egpekeiling te mahal ne lana,<pb/>ne in-itis diye te ulu ni Aarun,<pb/>ne migtulayas peendiye te sumpe din,<pb/>wey diye te ulang te kumbale din.<pb/>


text:
Ne egpekeiling seini te demmug diye te Bubungan te Hirmun<pb/>ne migtihis diye te me bubungan te Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>Migsaad ka Magbebaye ne Manama diye te Hirusalim te panalangin<pb/>ne iyan ka umul ne ware egtamanan.<pb/>


text:
<br/><t>Ka peg-umew te pegdayan te Manama</t><br/><t>Ka ulahingen para te pegpatakereg diye te Hirusalim.</t><pb/>Hendini kew se langun ne suluhuanen te Magbebaye ne Manama,<pb/>wey ka egpamakey diye te timplu te timpu te marusilem,<pb/>dayana niyu ka Magbebaye ne Manama.<pb/>


text:
Kayawa niyu ka me belad niyu diye te matulus ne timplu,<pb/>wey dayana niyu ka Magbebaye ne Manama!<pb/><pb/>


text:
Ka Magbebaye ne Manama ne miggimu te langit wey tane,<pb/>ka egpanalangin kaniyu puun te Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>


text:
<br/><t>Ka ulahingen te pegdayan</t><br/><pb/>Dayana niyu ka Magbebaye ne Manama!<pb/>Dayana niyu ka ngaran din, me suluhuanen te Magbebaye,<pb/>


text:
Dayana niyu ka Magbebaye su meupiya sikandin;<pb/>ulahingi niyu ka ngaran din<pb/>su hiimenawen<n>Te Hibruwanen: Meupiya.</n> sikandin!<pb/>


text:
Nakataha a ne maresen ka Magbebaye ne Manama;<pb/>amana pad ne maresen du te langun ne diyus-diyus.<pb/>


text:
Eggimuwen te Magbebaye ka minsan nekey ne igkeupii rin,<pb/>diye te langit wey kayi te kalibutan,<pb/>diye te me dahat wey diye te diralem te me dahat.<pb/>


text:
Sikandin ka migpalihawang te me gapun puun te keepusan ne baad te kalibutan,<pb/>ka miggimu te kilat duma te uran,<pb/>wey ka migpalihawang te kalamag puun te me baley te kalamag.<pb/><pb/>


text:
Sikandin ka migpangimatey te panganey ne me lukes diye te Ihiptu,<pb/>panganey ne anak te me etew wey me mananap.<pb/>


text:
Ne diye te Ihiptu, miggimu sikandin te me palinneu wey me kein-inuwan,<pb/>eyew eglegparan si Paraun wey ka langun ne suluhuanen din.<pb/>


text:
iling ki Sihun ne Hari te me Amurihanen,<pb/>ki Ug ne Hari te Basan,<pb/>wey te langun ne Hari te Kanaan.<pb/>


text:
He Magbebaye ne Manama, egpabulus-bulus ka ngaran nu taman te ware egtamanan,<pb/>wey kene egkalingawan ka kabantug nu te langun ne kabuhalan.<pb/>


text:
Egpamalehetan te Magbebaye ne ware sale te keet-etawan din;<pb/>egkeyimenawan sikandin te me suluhuanen din.<pb/><pb/>


text:
Egpekeiling iya kandan ka langun ne etew,<pb/>ne miggimu wey migsalig te me diyus-diyus dan.<pb/><pb/>


text:
Dayana niyu ka Magbebaye ne Manama, he keet-etawan te Israil;<pb/>dayana niyu sikandin, me kabuhalan ni Aarun!<pb/>


text:
Dayana niyu ka Magbebaye, he kabuhalan ni Libi;<pb/>dayana niyu sikandin, sikaniyu se migtahud wey migpamakey kandin!<pb/>


text:
Dayana niyu ka Magbebaye diye te Siyun,<pb/>diye te Hirusalim ne ugpaan din.<pb/>Dayana niyu ka Magbebaye ne Manama!<pb/>


text:
<br/><t>Ka me ulahingen te pegpasalamat</t><br/><pb/>Pasalamati niyu ka Magbebaye ne Manama su meupiya sikandin;<pb/>kene egkataman ka geyinawa rin ne kene egkabalbalawan!<pb/>


text:
Pasalamati niyu ka Manama ne labew te langun ne manama;<pb/>kene egkataman ka geyinawa rin ne kene egkabalbalawan!<pb/>


text:
Pasalamati niyu ka Amana ne Maresen ne Manama te langun;<pb/>kene egkataman ka geyinawa rin ne kene egkabalbalawan!<pb/><pb/>


text:
Sikandin de ka egpekeyimu te me kein-inuwan;<pb/>kene egkataman ka geyinawa rin ne kene egkabalbalawan!<pb/>


text:
Inggimu rin ka langit pinaahi te katagseb din;<pb/>kene egkataman ka geyinawa rin ne kene egkabalbalawan!<pb/>


text:
Inggimu rin ka tane ne egpakaampew te maralem ne weyig;<pb/>kene egkataman ka geyinawa rin ne kene egkabalbalawan!<pb/>


text:
Inggimu rin ka me malayag diye te langit;<pb/>kene egkataman ka geyinawa rin ne kene egkabalbalawan!<pb/>


text:
Inggimu rin ka aldew ne eglayag te maaldew;<pb/>kene egkataman ka geyinawa rin ne kene egkabalbalawan.<pb/>


text:
Inggimu rin ka bulan wey ka me bituen ka eglayag te marusilem;<pb/>kene egkataman ka geyinawa rin ne kene egkabalbalawan!<pb/><pb/>


text:
Sikandin ka miggimatey te panganey ne me lukes ne anak te me matig-Ihiptu;<pb/>kene egkataman ka geyinawa rin ne kene egkabalbalawan!<pb/>


text:
Impalihawang din puun te Ihiptu ka keet-etawan te Israil;<pb/>kene egkataman ka geyinawa rin ne kene egkabalbalawan!<pb/>


text:
Impakita rin ka dakel ne karesen din te pegpalihawang din kandan;<pb/>kene egkataman ka geyinawa rin ne kene egkabalbalawan!<pb/>


text:
Ne impalapas din ka keet-etawan din diye te taliware te dahat;<pb/>kene egkataman ka geyinawa rin ne kene egkabalbalawan!<pb/>


text:
Piru inlened din ka Hari te Ihiptu wey ka me sundalu rin diye te Malalab ne Dahat;<pb/>kene egkataman ka geyinawa rin ne kene egkabalbalawan!<pb/><pb/>


text:
Pasalamati niyu sikandin te peg-inahak din te keet-etawan din diye te disirtu;<pb/>kene egkataman ka geyinawa rin ne kene egkabalbalawan!<pb/>


text:
Pasalamati niyu sikandin ka miggimatey te maddesen ne me Hari;<pb/>kene egkataman ka geyinawa rin ne kene egkabalbalawan!<pb/>


text:
Inggimatayan din ka mabantug ne me Hari;<pb/>kene egkataman ka geyinawa rin ne kene egkabalbalawan!<pb/>


text:
Inggimatayan din si Sihun, ka Hari te me Amurihanen;<pb/>kene egkataman ka geyinawa rin ne kene egkabalbalawan!<pb/>


text:
Inggimatayan din degma si Ug, ka Hari te Basan;<pb/>kene egkataman ka geyinawa rin ne kene egkabalbalawan!<pb/>


text:
Impepanunud din ka tane dan te keet-etawan din;<pb/>kene egkataman ka geyinawa rin ne kene egkabalbalawan!<pb/>


text:
Imbehey rin seini ne tane diye te me matig-Israil ne keet-etawan din;<pb/>kene egkataman ka geyinawa rin ne kene egkabalbalawan!<pb/>


text:
Ware ki nalingawi nikandin te timpu ne natalu ki te me kuntere ta;<pb/>kene egkataman ka geyinawa rin ne kene egkabalbalawan!<pb/>


text:
Inluwas ki nikandin puun te me kuntere ta;<pb/>kene egkataman ka geyinawa rin ne kene egkabalbalawan!<pb/>


text:
Impakeen din ka langun ne impangimu rin;<pb/>kene egkataman ka geyinawa rin ne kene egkabalbalawan!<pb/><pb/>


text:
Pasalamati niyu ka Manama ne diye te langit;<pb/>kene egkataman ka geyinawa rin ne kene egkabalbalawan!<pb/>


text:
<br/><t>Ka peglungku te pegkahuhus te Hirusalim</t><br/><pb/>Ne migpaminnuu key diye te ilis te me weyig te Babilunya;<pb/>migpaninehew key te nasuman-suman ney ka Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>


text:
Su diye, impeulahing key te migpandakep kanami;<pb/>insuhu key nikandan ne eg-alumama kandan. Migkahi sikandan,<pb/>“Ulahingi key te ulahingen meyitenged te Hirusalim!”<pb/><pb/>


text:
Ne egmenuwen ney naa te eg-ulahing te ulahingen te Magbebaye ne Manama,<pb/>kayi te lein ne nasud?<pb/>


text:
Kena ad man‑e egpekeulahing,<pb/>ke eglingawan kud sikeykew,<pb/>wey ke kene kud sikeykew egsumsumanen ne dakel ne kahalaan ku!<pb/><pb/>


text:
Sumsumana nu, he Magbebaye ne Manama,<pb/>ka inggimu te me matig-Idum te timpu ne naahew te Babilunya ka Hirusalim.<pb/>Migkahi sikandan,<pb/>“Tamtamani niyud sika guhusa!”<pb/><pb/>


text:
Egdereetan kew iya, keet-etawan te Babilunya!<pb/>Egpanalanginan ka me etew ne egsuli kaniyu,<pb/>tenged te inggimu niyu kanami.<pb/>


text:
Egpanalanginan ka me etew ne egpangahew te me anak niyu ne egsusu pad,<pb/>wey egpanlampes kandan diye te batu.<pb/>


text:
<br/><t>Ka peg-ampu te pegpasalamat</t><br/><t>Ka ulahingen ni Dabid.</t><pb/>Egpasalamat a keykew te intiru ne pusung ku, he Magbebaye ne Manama;<pb/>eg-ulahing a te pegdayan keykew diye te tangkaan te me manama.<pb/>


text:
Mig-usengul a diye te tane ka migtangke te matulus ne timplu nu,<pb/>wey migdayan te ngaran nu tenged te geyinawa nu ne kene egkabalbalawan, wey te pegtuman nu te lalag nu;<pb/>impakita nu ne sikeykew wey ka lalag nu labew iya te langun.<pb/>


text:
Intabak a nikeykew te in-umew ku sikeykew;<pb/>inlig‑en a nikeykew te kanekal nu ne imbehey nu keddi.<pb/><pb/>


text:
Egpasalamat keykew, he Magbebaye ne Manama, ka langun ne Hari te kalibutan,<pb/>tenged su narineg dan ka me lalag nu.<pb/>


text:
Su minsan pad amana ka ne Mabantug ne Manama,<pb/>insuman-suman nu ka egkengaayu-ayu;<pb/>kene egpekeeles keykew ka me mapegpeggasal.<pb/><pb/>


text:
Ne minsan amana ne masulug ka igkangilam ku,<pb/>impangabangan a nikeykew;<pb/>imbalabahan nu ka langet te me kuntere ku,<pb/>wey inluwas a nikeykew pinaahi te geem nu.<pb/>


text:
Eggimuwen nu iya ke nekey ka insaad nu ne egtamanan ku;<pb/>ka geyinawa nu kene egkabalbalawan, he Magbebaye ne Manama, ware egtamanan.<pb/>Kene nu ubag balahara ka impangimu nu.<pb/>


text:
<br/><t>Ka kumplitu ne katagseb wey pegtanggu te Manama</t><br/><t>Ka ulahingen ni Dabid para te pangulu te mangngulahing.</t><pb/>He Magbebaye ne Manama, nakita nud ka seled te pusung ku wey neilaan ad iya nikeykew.<pb/>


text:
Nakataha ka te langun ne eggimuwen ku,<pb/>minsan pad mariyu ka, nakanengneng ka te egsumsumanen ku.<pb/>


text:
Hendei e naan e egbaye eyew egpakapariyu a te Panisingan nu?<pb/>Hendei e naan e egbaye eyew egpekeeles a keykew?<pb/>


text:
Emun ke eggendiya a te langit, ne diye ke ma iya;<pb/>emun ke eggendiya a te inged te me minatey,<pb/>ne diye ke ma iya.<pb/>


text:
Emun ke eggendiya a te igsile,<pb/>wey ke eg-ugpe e naa diye te diriyui ne inged dapit te iglineb,<pb/>


text:
Emun ke egkaangyu ku re iya perem ka marusilem ne egdingding keddi,<pb/>wey seini se malayag ne egmarusilem,<pb/>


text:
piru minsan ka marusilem kene ne marusilem keykew,<pb/>wey iling ded kalayag te maaldew ka marusilem.<pb/>Su nekeg-iling de ka malayag wey ka marusilem keykew.<pb/><pb/>


text:
Sikeykew ka miggimu keddiey;<pb/>impaay-ayaran a nikeykew te eggimu diye te aanakan te iney ku.<pb/>


text:
Egdayanen ku sikeykew tenged su amana ne kein-inuwan ka peggimu nu keddiey;<pb/>kein-inuwan ka me himu nu,<pb/>wey nakataha a iya due.<pb/>


text:
Nakita ad nikeykew te ware e pad miglesut.<pb/>Ne ka kaluhayan te umul ku,<pb/>nakasulat e diye te baseen nu,<pb/>minsan ware pad seini migbunsud.<pb/>


text:
He Manama, amana ne tetelesi te geyinawa ku ka egkasuman-suman nu;<pb/>leleheni ne egsabuten ka egkengasuman-suman nu.<pb/>


text:
Ne masulug pad sika du te pantad ke egseelen ku;<pb/>te peggimata ku, duma ku red sikeykew.<pb/><pb/>


text:
He Manama, meupiya perem ke eggimatayan nud ka me etew ne mareet se hinimuwan!<pb/>Meupiya perem ke kena ad eggilabetan te me etew ne mangngimatey!<pb/>


text:
Igkalangeti kud iya, he Magbebaye, ka egkalangetan keykew;<pb/>egdumutan kud iya ka egsukul keykew!<pb/>


text:
Pitawa a, he Manama, eyew egkatahaan nu ke nekey ka diye te pusung ku;<pb/>el-elehi a, eyew egkanengnengan nu ka egsumsumanen ku.<pb/>


text:
Ne pitawa nu ke due mareet ne neyimu ku,<pb/>wey panulua a te dalan peendiye te umul ne ware egtamanan.<pb/>


text:
<br/><t>Ka peg-ampu te pegpangananey</t><br/><t>Ka ulahingen ni Dabid para te pangulu te mangngulahing.</t><pb/>Luwasa a, he Magbebaye ne Manama, puun te me etew ne mareet se hinimuwan;<pb/>pangabangi a puun te mabbulut ne me etew.<pb/>


text:
Iling te malalas ne me uled ka me dile dan;<pb/>iling te lalas te uled ka me lalag dan.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/><pb/>


text:
Pangabangi a, he Magbebaye, puun te geem te me etew ne mareet se hinimuwan;<pb/>luwasa a puun te mabbulut ne me etew,<pb/>ne migsuman-suman ne egdereet keddiey.<pb/>


text:
Migbebaled ka hambuhen ne me etew para keddiey;<pb/>migsesahilut sikandan para keddiey,<pb/>wey miggimu te paluwak diye te dalan eyew egsahad a.<pb/><pb/>


text:
Migkahi a te Magbebaye, “Sikeykew ka Manama ku.”<pb/>Pammineha nu ubag ka pegpangananey ku, he Magbebaye!<pb/>


text:
He Magbebaye ne Manama ku, ka maresen ne talagpangabang ku,<pb/>impangabangan a nikeykew te timpu te gubut.<pb/>


text:
He Magbebaye, kene nu ibehey te me etew ne mareet se hinimuwan ka igkeupii ran;<pb/>kene nu ipalampus ka me planu ran.<pb/><pb/>


text:
Kene nu pepanaluwa ka me kuntere ku ne miglingut keddiey;<pb/>eglibed ded perem kandan ka me bantak dan keddiey.<pb/>


text:
Egkengeuluhan perem sikandan te me baha;<pb/>egkengeulug perem sikandan te bitu, wey kenad egmakalihawang.<pb/>


text:
Kene perem eglampus seeye se egpamayung te duma;<pb/>egpanahap perem wey egkengareetan ka mabbulut ne me etew.<pb/><pb/>


text:
Nakataha a ne egpangabang ka, he Magbebaye te egkengaayu-ayu,<pb/>wey kene egkaleig-leig te peggukum ka ware egkeyimu.<pb/>


text:
<br/><t>Ka peg-ampu te timpu te marusilem</t><br/><t>Ka ulahingen ni Dabid.</t><pb/>Migpangananey a keykew, he Magbebaye ne Manama, bulihi a kuntee!<pb/>Pammineha nu ubag ka pegpangananey ku keykew.<pb/>


text:
Dawata nu ubag ka peg-ampu ku iling te insinsu,<pb/>wey ka ingkayew ku ne me belad ku iling te igpanubad te timpu te marusilem.<pb/><pb/>


text:
Ipariyu a te mareet ne eggimuwen,<pb/>wey kena a paam-ambaha te me etew ne eggimu te mareet.<pb/>Kena a iparuma te me etew ne egmanlimbung,<pb/>kena a patambunga te sahakeen dan.<pb/><pb/>


text:
Egkaayun ne eglegparan a te etew ne maheteng wey egsaparan a nikandin duma te himenew,<pb/>piru kene ku igkeupii ne eg-itisan te lana ka ulu ku te me etew ne mareet se hinimuwan,<pb/>tenged su in-ampu ku layun ka maddeet ne me himu ran.<pb/>


text:
Emun ke igdegpak e ka me pangulu ran diye te batuwen ne kundawasan,<pb/>egpalintutuu e ka me etew ne malehet ka inlalag ku.<pb/>


text:
Piru migsalig a iya keykew, he Magbebaye ne Manama.<pb/>Sikeykew ka talagpangabang ku,<pb/>purisu kena a ubag balahara ne egpatey.<pb/>


text:
Ipariyu a te me balatik ne inteen para keddiey,<pb/>me baled te me etew ne mareet se hinimuwan.<pb/>


text:
Egkeuney re perem egsahad ka me etew ne mareet se hinimuwan,<pb/>te me baled dan,<pb/>wey eglihad e re ne kenad iya egkamenu.<pb/>


text:
<br/><t>Ka peg-ampu te pegpangananey</t><br/><t>Ka ulahingen<n>Te Hibruwanen: “maskil”, ngaran buwa seini te klasi te ulahingen.</n> wey peg-ampu ni Dabid te diye sikandin te sulung.</t><pb/>Migpabulig a te Magbebaye ne Manama;<pb/>migpangananey a kandin.<pb/>


text:
Inlalag ku kandin ka langun ne pegsagsahukul ku;<pb/>insumbung ku kandin ka langun ne igkalaggew ku.<pb/>


text:
Ne emun ke egkalaggew ad,<pb/>egdumaan a nikandin.<pb/>Ne diye te dalan ne egbayaan ku,<pb/>due baled te me kuntere ku.<pb/>


text:
Te miglilingey a,<pb/>nakita ku ne warad iya egbulig keddiey;<pb/>ware egpangabang keddiey.<pb/>Warad iya migsahipe keddiey.<pb/><pb/>


text:
Migpabulig a keykew, he Magbebaye;<pb/>sikeykew ka talagpangabang ku;<pb/>sikeykew re iya ka keilangan ku kayi te kalibutan.<pb/>


text:
Pammineha nu ubag ka pegpangananey ku,<pb/>su warad egkapallahuyan ku.<pb/>Luwasa a puun te me kuntere ku,<pb/>su makeseg pad sikandan keddiey.<pb/>


text:
Luwasa a ubag nikeykew te kalised;<pb/>eyew egpakapasalamat a te ngaran nu.<pb/>Ne eglingut ka keet-etawan nu keddiey,<pb/>ke egkakita ran ka keupiya nu keddiey.<pb/>


text:
<br/><t>Ka pegpangananey</t><br/><t>Ka ulahingen ni Dabid.</t><pb/>He Magbebaye ne Manama, tenged te matareng ke ma wey matinumanen te saad nu,<pb/>pammineha nu ka peg-ampu ku te pegpangananey keykew, wey tabaka a.<pb/>


text:
Kene nu hukumi seini se suluhuanen nu,<pb/>su ware ma matareng ne etew due te tangkaan nu.<pb/><pb/>


text:
Intetalukunan a te me kuntere ku;<pb/>natalu a nikandan wey ingkukulung a diye te marusilem ne inged,<pb/>wey nekeiling ad e te etew ne naluhey re migpatey.<pb/>


text:
Purisu naawe e ka langun ne egkapallateng ku,<pb/>wey iyan e migdapit te pusung ku ka liyas.<pb/><pb/>


text:
Natanuran ku ka migmanlihad ne timpu,<pb/>wey nasuman-suman ku ka langun ne inggimu nu,<pb/>wey duen ad e se migpalemlem te nangimu nu dengan.<pb/>


text:
Ingkayew ku ka me belad ku te peg-ampu ku due te keykew;<pb/>nammaraan ka gimukud ku keykew iling te tane ne migmammara.<n>Te Hibruwanen, duen pad sumpul ne “sila”, ne palinneu buwa te seeye se eg-ulahing ne keilangan ne egsanggel.</n><pb/><pb/>


text:
He Magbebaye ne Manama, tabaka a nikeykew kuntee!<pb/>Naawe e ka langun ne egkapallateng ku!<pb/>Kena a helesi su kema ke egkapatey ad e degma.<pb/>


text:
Ipasuman-suman nu keddi te tagse maselem ka geyinawa nu ne kene egkabalbalawan,<pb/>su sikeykew man de iya ka insalihan ku.<pb/>Mig-ampu a ne egpanuluen a nikeykew te dalan ne eleg ne eg-ikulen ku,<pb/>su duen e re egpabulig keykew.<pb/>


text:
Mig-aput a keykew Magbebaye ne Manama,<pb/>eyew egluwasen a nikeykew puun te langun ne kuntere ku.<pb/>


text:
Sikeykew ka Manama ne insimba ku;<pb/>panulua a nikeykew te pegtuman te igkeupii nu.<pb/>Ipeinahak a nikeykew te panisingan nu,<pb/>eyew igpakapanulud a nikandin diye te keupianan.<pb/>


text:
He Magbebaye ne Manama, luwasa a nikeykew eyew egkareyrey ka ngaran nu;<pb/>tenged su matareng ka, luwasa a nikeykew puun te langun ne keyirapan.<pb/>


text:
Tenged te geyinawa nu ne kene egkabalbalawan,<pb/>pangimatayi nu ka langun ne me kuntere ku, su suluhuanen e ma nikeykew.<pb/>


text:
<br/><t>Ka pegpasalamat tenged te kapanaluwan</t><br/><t>Ka ulahingen ni Dabid.</t><pb/>Egdayanen ka Magbebaye ne Manama ne aputanan<n>Te Hibruwanen: batu.</n> ku.<pb/>Imbasbas a nikandin ne egkateu ne egpakiggira;<pb/>impanulu a nikandin ne egpakiggira.<pb/>


text:
Ka Magbebaye ka igkasalig ku ne egpangabang keddi;<pb/>sikandin ka aputanan wey talagluwas keddi;<pb/>sikandin ka insalihan ku wey impasakup din keddi ka langun ne nasud.<pb/><pb/>


text:
He Magbebaye, nekey bes ka etew,<pb/>mania te amana nu sikandin egtantanuri?<pb/>Nekey bes ka karuan te etew,<pb/>mania te amana nu egsumsumana?<pb/>


text:
Egkeiling de te eglihad ne kalamag ka umul te etew,<pb/>wey ke alung naa ne mahaan de egkaawe.<pb/><pb/>


text:
He Magbebaye, lukati nu ka langit wey pamaneug ka.<pb/>Samsama nu ka me bubungan eyew egmangeebel seini.<pb/>


text:
Pahetebi nu te kilat ka me bubungan eyew egkengatempag seini;<pb/>ipatandeg nu ka me tunud nu eyew egmekegsuwey-suwey ka me kuntere ku.<pb/>


text:
Tinawaa a nikeykew due te langit,<pb/>wey batuna a puun te maralem ne weyig,<pb/>ne iyan ka karereetan puun te me lapu.<pb/>


text:
He Manama, eg-ulahingan ku sikeykew te iyam ne ulahingen;<pb/>egdayanen ku sikeykew ne egbalesan te alpa ne egpangeliten.<pb/>


text:
Sikeykew ka migpepanalu te me Hari,<pb/>sikeykew ka migluwas ki Dabid ne suluhuanen nu puun te karereetan.<pb/>


text:
Luwasa a puun te mabbulut ne me kuntere ku.<pb/>Luwasa a puun te karereetan ne egpuun te me lapu ne me ubaten.<pb/>Migmahunlibet sikandan ne miglalag kun sikandan te malehet.<pb/>


text:
Ka me anak ney ne me kanakan pad,<pb/>egmekeiling perem te me pinamula ne malambeg wey malig‑en.<pb/>Ne ka me anak ney ne me mengebay,<pb/>egmekeiling perem kateles te me sungkaleg te palasyu ne inggelian.<pb/>


text:
Egkapenu perem te langun ne klasi te uma te me pinamula ka me lelapeng ney.<pb/>Egkengabuhal perem te linibu ka me karniru ney ne diye te me unayan.<pb/>


text:
Egkabuhal perem ka me baka ney wey kene egkengaawaan.<pb/>Warad e perem egpanlusud wey egpandakep kanami,<pb/>eyew warad e egpaninehew diye te me plasa tenged te kalaggew.<pb/>


text:
Dakel ka keupianan te seeye se impanalanginan.<pb/>Keupianan te seeye se migpamakey te Magbebaye ne Manama.<pb/>


text:
<br/><t>Ka ulahingen te pegdayan</t><br/><t>Ka ulahingen ni Dabid.</t><pb/>Egsimbeen ku sikeykew Manama ku wey Hari ku.<pb/>Egdayanen ku ka ngaran nu te ware egtamanan.<pb/>


text:
Mabantug ka Magbebaye ne Manama,<pb/>wey likes ka ne egdayanen;<pb/>kene egkatepengan ka kabantug nu.<pb/>


text:
Igpanengneng te keet-etawan ka me kein-inuwan ne neyimu nu,<pb/>wey igpanugtul ku degma ka kabantug nu.<pb/>


text:
He Magbebaye ne Manama, hiid‑uwen wey hiimenawen ka;<pb/>kene ka mahaan egkabelu wey dakel ka geyinawa nu ne kene egkabalbalawan.<pb/>


text:
He Magbebaye ne Manama,<pb/>egpasalamatan ka te langun ne hinimuwan nu,<pb/>wey egdayanen ka te langun ne keet-etawan nu.<pb/>


text:
igpangguhud dan diye te langun ne etew ka me kein-inuwan ne neyimu nu,<pb/>wey ignangen dan ka karesen wey kabantug te migharian nu.<pb/>


text:
Ware egtamanan te migharian nu,<pb/>wey kene egkataman ka pegmandu nu te langun ne kabuhalan.<pb/>Egtumanen nu ka langun ne lalag nu,<pb/>wey meupiya ka te langun ne inggimu nu.<pb/>


text:
Migpallateng keykew ka langun ne eggeheyinawa,<pb/>wey impamehayan nu sikandan te me pegkeen ne ingkeilangan dan tagse aldew.<pb/>


text:
Mabehey-behey ka te langun ne hinimuwan nu ne eggeheyinawa,<pb/>wey matumpis ka kandan taman te egkeuralan e sikandan.<pb/>


text:
He Magbebaye ne Manama, matareng ka te langun ne himu nu,<pb/>wey meupiya ka te langun ne inggimu nu.<pb/>


text:
Marani ka Magbebaye te langun ne eg-umew keykew;<pb/>te me etew ne mapahetpet ne egpangananey keykew.<pb/>


text:
Igbehey nu ka ingkeilangan te langun ne migtahud keykew;<pb/>egpamminehen nu ka pegpangananey ran wey egbulihan nu sikandan.<pb/>


text:
Egtetamengan nu Magbebaye ka langun ne miggeyinawa keykew,<pb/>piru egpandereetan nu ka langun ne me etew ne mareet se hinimuwan.<pb/><pb/>


text:
Eg-ulahing a te pegsaye ku keykew, Magbebaye ne Manama;<pb/>egdayanen te langun ka matulus ne ngaran nu te ware egtamanan.<pb/>


text:
<br/><t>Egdayanen ka Manama ne Manluluwas</t><br/><pb/>Egdayanen ku ka Magbebaye ne Manama!<pb/>He pusung ku, dayana nu ka Magbebaye!<pb/>


text:
Egdayanen ku ka Magbebaye taheed te manekal e pad;<pb/>eg-ulahingan ku ka Manama te intiru ne umul ku.<pb/><pb/>


text:
Emun ke egpatey e sikandan, eglibed ded sikandan diye te tane,<pb/>te sika ne aldew, egkataman e ka langun ne me planu ran.<pb/><pb/>


text:
Keupianan te etew ne egsalig te Manama ni Hakub,<pb/>wey egpallateng te Magbebaye ne Manama rin<pb/>


text:
ne miggimu te langit wey tane,<pb/>dahat wey ka langun ne nakatahu dutu.<pb/>Egtuman sikandin layun te me saad din;<pb/>


text:
eggukum sikandin lapig te egkenga-ayu-ayu,<pb/>wey egbehayan din te egkeenen ka egmanggutasan.<pb/>Igpalihawang te Magbebaye ka naddakep,<pb/>


text:
wey impakita rin ka me butud.<pb/>Egliwangen din ka egmangay-ayuwen;<pb/>inggeyinawaan din ka me matareng.<pb/>


text:
Egpangabangan din ka me lapu ne in-ugpe te Israil;<pb/>egbulihan din ka me balu wey ka me ilu,<pb/>piru egdereetan din ka me etew ne mareet se hinimuwan.<pb/><pb/>


text:
Eghari ka Magbebaye te ware egtamanan!<pb/>Eghari ka Manama nu Hirusalim,<n>Te Hibruwanen: Siyun. Sabeka seini te me ngaran te Hirusalim.</n> te langun ne timpu.<pb/>Dayanen ka Magbebaye ne Manama!<pb/>


text:
<br/><t>Egdayanen ka Magbebaye ne Manama</t><br/><pb/>Dayana niyu ka Magbebaye ne Manama!<pb/>Eleg ne eg-ulahingan te me pegsaye ka Manama ta su meupiya sikandin;<pb/>mateles amana sikandin wey eleg ne eg-ulahingan.<pb/>


text:
Impasasindeg ded man‑e te Magbebaye ka Hirusalim,<pb/>wey impalibed din ded ka me Israilita ne naddakep.<pb/>


text:
Imbawian din ka geyinawa te me etew ne nasakitan,<pb/>wey impamagkesan din ka me pali dan.<pb/><pb/>


text:
Impangabangan din ka egkengaleig-leig,<pb/>piru impangugngug din te tane ka me etew ne mareet se hinimuwan.<pb/><pb/>


text:
Ulahing kew te pegpasalamat te Magbebaye ne Manama;<pb/>balesi niyu te salurey ka pegsaye niyu te Manama ta.<pb/>


text:
Imbunbunan din te me gapun ka langit;<pb/>impeuranan din ka tane,<pb/>wey immatubu din ka me hilamunen diye te me bubungan.<pb/>


text:
Impamehayan din te egkakeen ka me mahintalunan,<pb/>wey impanungguran din ka egmangengangang ne me pispis te me uwak.<pb/><pb/>


text:
Iyan din mule igkahale seeye se migtahud kandin,<pb/>wey migsalig te geyinawa rin ne kene egkabalbalawan.<pb/><pb/>


text:
Deyraya niyu me matig-Hirusalim ka Magbebaye ne Manama;<pb/>sayaa niyu me matig-Siyun ka Manama niyu.<pb/>


text:
Inggiresenan din ka me pagul te gumawan te siyudad niyu,<pb/>wey impanalanginan din ka me anak niyu ne duma niyu.<pb/>


text:
Imbehayan din te keupianan ka intiru ne inged niyu,<pb/>wey inggibulung kew nikandin te amana ne memeupiya ne trigu.<pb/><pb/>


text:
Egpekeempet te kalibutan ka me suhu din,<pb/>wey mahaan de egpekeuma ka lalag din te minsan hendei.<pb/>


text:
Impeuranan din ka tane te egpekeiling te mummu ne egngaranan te isnu,<pb/>wey in-empet din ka demmug iling te alinepung.<pb/>


text:
Egsuhuen din de ka apiyew wey egkaleney e seini;<pb/>egpakalamahen din, wey egdalanag e ka weyig.<pb/><pb/>


text:
Ware din seini himuwa diye te duma ne me nasud;<pb/>ware sikandan nakanengneng te kandin ne me balaud.<pb/>Dayanen ka Magbebaye ne Manama!<pb/>


text:
<br/><t>Pegpanengneng te kalibutan te pegdayan te Manama</t><br/><pb/>Dayana niyu ka Magbebaye ne Manama!<pb/>Deyraya niyu ka Magbebaye due te langit,<pb/>dayana niyu sikandin due te aw-awangan.<pb/>


text:
Dayana niyu sikandin, sikaniyu se langun ne panalihan din;<pb/>deyraya niyu sikandin, sikaniyu se langun ne sundalu rin!<pb/><pb/>


text:
Dayana niyu sikandin, he aldew wey bulan;<pb/>deyraya niyu sikandin, he me bituen ne egmanlayag!<pb/>


text:
Dayana niyu sikandin, he subla ne matikang ne langit,<pb/>wey sikaniyu se weyig due te dibabew te langit.<n>weyig due te dibabew te langit: Egkakita diye te Hin 1:6-7.</n><pb/><pb/>


text:
Eleg sikandan langun ne egdayan te ngaran te Magbebaye,<pb/>tenged su miglalag de sikandin, wey neyimu e sikandan.<pb/>


text:
Inteil sikandan te Magbebaye diye te me inged dan te ware egtamanan;<pb/>miggimu sikandin te balaud ne kene dan egsupaken.<pb/><pb/>


text:
Dayana niyu ka Magbebaye, sikaniyu se due te kalibutan,<pb/>sikaniyu se bubuyahen ne me ngalap te dahat, wey te deralemi ne dahat,<pb/>


text:
sikaniyu se me kilat wey me apiyew, uran ne egpekeiling te mummu ne egngaranan te isnu wey me gapun,<pb/>wey manekal ne kalamag ne egtuman te suhu din!<pb/><pb/>


text:
Dayana niyu sikandin, sikaniyu se me labuntud wey me bubungan,<pb/>me kayu ne egpamehas wey me sidar,<pb/>


text:
langun ne me mananap: me ayam wey me mahintalunan,<pb/>egmandul‑ug ne me mananap wey me manuk-manuk.<pb/><pb/>


text:
Dayana niyu sikandin, sikaniyu se me Hari wey langun ne keet-etawan,<pb/>me upisyal wey langun ne me pangulu te kalibutan!<pb/>


text:
Likes ne egdayan sikandan langun te ngaran te Magbebaye,<pb/>tenged su labew sikandin te langun.<pb/>Maresen pad sikandin du te minsan nekey kayi te kalibutan wey ke diye naa te langit.<pb/>


text:
Inlig‑en din ka nasud din,<pb/>eyew egdayanen sikandin te langun ne keet-etawan din—<pb/>ka keet-etawan te Israil ne pinalangge din.<pb/>Dayana niyu ka Magbebaye ne Manama!<pb/>


text:
<br/><t>Ka ulahingen te pegdayan</t><br/><pb/>Dayana niyu ka Magbebaye ne Manama!<pb/>Ulahing kew te iyam ne ulahingen diye te Magbebaye;<pb/>deyraya niyu ka Manama diye te kalibulungan te me matinumanen ne keet-etawan din.<pb/>


text:
He me matig-Israil, manggale-gale kew tenged te Talaggimu kaniyu;<pb/>manggale-gale kew me matig-Hirusalim<n>Te Hibruwanen: Siyun. Sabeka seini te me ngaran te Hirusalim.</n> su sikandin ka Hari niyu.<pb/>


text:
Egkahale ka Magbebaye ne Manama te keet-etawan din;<pb/>impabantug din seeye se me mapariralemen, pinaahi te pegpepanalu rin kandan.<pb/>


text:
Eleg ne egmanggale-gale ka keet-etawan te Manama tenged te me kapanaluwan dan;<pb/>peulahinga niyu sikandan tenged te kahale, minsan diye te me hibatanan dan.<pb/>


text:
Pepanguleyia niyu sikandan te pegsaye te Manama,<pb/>taheed te egpangaykayawen dan ka me panganiban dan,<pb/>


text:
Egparusaan ka me Hari sumale te suhu te Manama.<pb/>Sika ka katelesan para te me matinumanen ne keet-etawan te Manama!<pb/>Dayana niyu ka Magbebaye ne Manama!<pb/>


text:
<br/><t>Dayana niyu ka Magbebaye</t><br/><pb/>Dayana niyu ka Magbebaye!<pb/>Deyraya niyu ka Manama due te timplu rin!<pb/>Dayana niyu ka karesen din due te langit!<pb/>


text:
Dayana niyu sikandin tenged te me kein-inuwan ne me himu rin;<pb/>deyraya niyu sikandin tenged te dakel ne karesen din!<pb/><pb/>


text:
Dayana niyu sikandin te dahing te trumpita;<pb/>deyraya niyu sikandin te lagtingen te alpa wey lira.<pb/>


text:
Dayana niyu sikandin te tamburin wey pegsayew.<pb/>Deyraya niyu sikandin te me alpa wey me pulendag.<pb/>


text:
Dayana niyu ka Magbebaye, sikaniyu se langun ne eggeheyinawa!<pb/>Dayana niyu ka Magbebaye ne Manama!


text:
<br/><t>Ka tuyu te me lalahen</t><br/>Ka me lalahen ni Sulumun, ne anak ni Dabid ne Hari te Israil.<pb/>


text:
Ka tuyu te seini ne me lalahen, ka pegbehey te katagseb wey katuenan. Egpakabehey man‑e seini te me katuenan te pegsabut te me panulu ne egpakabehey te katagseb.


text:
Egpakabehey seini te katagseb te seeye se ware pad hanew, wey egpakabehey te me kabatbataan te katuenan te peg-alam.


text:
Ka matagseb ne egpakarineg kayi, egkatimulan se katuenan wey seeye se duen e katuenan te pegnengneng, egkapanulu pad


text:
eyew egkasabut dan ka igpasabut te me lalahen, me panunggilingan, wey ka egmaantukan te me matagseb.<pb/>


text:
<br/><t>Ka paney-paney te me kanakan wey me mengebay</t><br/>Ka pegkaaldek te Magbebaye ne Manama ka egpuunan te katuenan. Piru ka me ungel, kene egdawat te katagseb wey kene egpepanulu.<pb/>


text:
Egpekeiling ki te Siyul, eg-abeleng te manekal pad, wey natimman pad, iling te seeye se egpekeendiye te bitu.


text:
Sika ka egpangkusan te etew ne eg-aken-aken te karatuan te mareet ne paahi. Sikandan ded ka egpuunan te kamatayen dan.<pb/>


text:
<br/><t>Ka pegpangumew te katagseb</t><br/>Ka katagseb, egpekeiling te etew ne migpanguleyi te meemen diye te me deralanen wey diye te kasuluhan.


text:
Migpangumew sikandin diye te dibabew te matikang wey makepal ne batu ne alad, wey diye te me gumawan te siyudad ne bayaanan te me etew. Migkahi sikandin,<pb/>


text:
“Sikaniyu se me gubabeen, egpabulus kew naan pad egbaley-baley?<pb/>Sikaniyu se egkengeungel, egpabulus kew naan pad egsamsamili te katuenan?<pb/>Kene kew bes egpakasabut?<pb/>


text:
Pammineg kew te pegsapad ku;<pb/>igpasabut ku kaniyu ka suman-suman ku<pb/>wey igpanengneng ku kaniyu ka katuenan ku.<pb/>


text:
Sikan naa, egngisiyan ku sikaniyu ke due keyirapan ne egginguma kaniyu; egdali-dian ku sikaniyu ke due igkaaldek niyu,<pb/>


text:
wey ke due egginguma kaniyu ne samuk ne egpekeiling te bagyu, wey karereetan ne egpekeiling te balisusu, wey ke eggingumaan kew te kalaggew wey kalised.<pb/>


text:
Ne eg-umawen a nikaniyu piru kene ku egtabaken sikaniyu; egpamitawen a nikaniyu te minsan hendei, piru kena a egkakita nikaniyu.<pb/>


text:
Tenged su kene kew egkeupian ne egpanuluen, wey imbalahad niyu ka pegkaaldek te Magbebaye ne Manama.<pb/>


text:
Sikan naa, egkahaani niyu red ka mareet ne himu niyu wey egpekegsendit kew te mareet ne hinimuwan niyu.<pb/>


text:
Egkengammatey ka me etew ne ware aperu su imbalahad dan man de ka katagseb. Egkareetan ka me etew ne umbeg su ware ma sikandan miglinga-linga te katuenan.<pb/>


text:
Piru ka migpammineg keddi, eg-ugpe ne ware igkangilam, wey ware igkaaldek su egpakapariyu ma sikandin te karereetan.”<pb/>


text:
<br/><t>Ka me keupianan ne egpuun te katagseb</t><br/>Anak, kene nu lingawi ka me lalag ku keykew wey tantanuri nu ka me suhu ku.


text:
Ke eggimuwen nu seini, egkanengnengan nu ke nekey ka kaluwasan te pegkaaldek te Magbebaye ne Manama, wey egkasabut nu ka katuenan meyitenged kandin.


text:
Emun ke egpammineg ka keddi, egkasabut nu ke nekey ka pegkamatareng, ka eleg ne peggukum, wey ka meupiya te duma. Egpakataha ka ke nekey ka eleg ne eggimuwen nu.


text:
Ka katagseb ka egpakapaalihu keykew puun te seeye se maddeet se hinimuwan wey te seeye se maddeet ne egpanlelalag.


text:
Migsuwey sikandan te maheteng ne peg-ugpe wey mig-ikul te eggimuwen te me etew ne diye te marusilem.


text:
Ka katagseb degma ka egpakapaalihu keykew puun te baliyuten ne malitan ne egginalig keykew te mateles ne me lalag din.


text:
In-engkeran te sika ne malitan ka lukes ne migpangasawa kandin te bate-bate pad sikandin. Inlingawan din e ka saad din te Manama te peg-asawa rin.


text:
Ka dalan peendiye te baley rin, migleus diye te kamatayen. Ke egbaye ka te dalan peendiye te baley rin, iling de te migpeendiye ka te inged te me minatey.


text:
Ware minsan hentew ne egbaye kandin ne egpakalibed pad, wey ke egpakatulitu naan pad te dalan peendiye te inged te me malenggew.


text:
Piru ka maddeet ne etew wey me limbungen, egkaawe te inged; egpamaruten sikandan iling te me hilamunen.<pb/>


text:
<br/><t>Ka tambag para te anak</t><br/>Anak, kene nu kalingawi ka impanulu ku keykew; tantanuri nu layun ka me suhu ku,


text:
Kene nud iya engkeri ka keupiya wey ka pegkamatinumanen, iling te balieg ne layun due te lieg nu, wey itines nu te pusung nu.


text:
Emun ke eggimuwen nu sika, egpekeiling sika te manedted ne delemetan ne egpakabawi te pali nu wey egpekeuli te tul‑an nu.


text:
Tahura nu ka Magbebaye pinaahi te peghalad nu te karatuan nu wey te hun‑a ne baad te langun ne behas te pinamula nu.


text:
Ke eggimuwen nu sika, egkapenu e ka lelapeng nu te eg-uma ne me pinamula nu, wey egbusuwe ka binu diye te tahuanan.


text:
su egdisiplineen te Magbebaye seeye se inggeyinawaan din iling te amey ne egdisiplina te anak din ne igkatelesi rin.<pb/>


text:
wey labew pad seini ne impurtanti du te mahal ne me batu, wey ware minsan nekey ne igkeupii nu ne egpekeiling kayi.


text:
Ka katagseb, egpekeiling te kayu ne egpakabehey te umul te seeye se egpakaangken kayi, wey keupianan te seeye se egkapet kandin.<pb/>


text:
Intumpi te Magbebaye ka tane<pb/>pinaahi te katagseb din,<pb/>wey intekul rin ka langit<pb/>pinaahi te katuenan din.<pb/>


text:
Pinaahi te katagseb din<pb/>ne migbusuwak ka me weyig diye te diralem<pb/>wey migtihis ka uran puun te me gapun.<pb/>


text:
Anak, kene nu balahara ka katagseb nu ne egkaawe due te keykew; tantanuri nu ka katagseb wey ka katuenan te peg-alam.


text:
Egdilusen te Magbebaye ka pamilya te me makasesale, piru egpanalanginan din mule ka pamilya te me matareng.


text:
<br/><t>Ka panulu te me anak</t><br/>Me anak, pammineha niyu ka pegpanulu te amey niyu wey linglingaa niyu sika eyew egpakaangken kew te katuenan.


text:
Impanulu a te amey ku te miggenendue, “Itines nu te pusung nu ka impanulu ku keykew, wey tumana nu ka me suhu ku eyew egmalayat ka umul nu.


text:
Pakannekal ka ne egpakaangken te katagseb wey pegsabut. Tantanuri nu wey ikula nu ka impanulu ku keykew.


text:
Dakeli nu te geyinawa ka katagseb wey kene nu engkeri wey egtantanuran ka nikandin, wey egpangabangan.


text:
Seini ka puunan te katagseb: pakannekal ka ne egmatagseb ka. Ne minsan nekey ka eggimuwen nu, pakannekal ka ne egkatimulan ka katagseb nu.


text:
Egpekeiling ka katagseb te tetelesi ne bulak ne insaluub te ulu ne egpakabehey keykew te kabantug.”<pb/>


text:
Ka dalan te matareng, egpekeiling te egkasi-si ne kaliwaswasan ne egkapahan-ganaran egmalayag taman te egpekeuntud e ka aldew.


text:
Ka peg-ugpe te mareet ne me etew egpekeiling te penpenengan ne delem; ne kene dan egkanengnengan ke nekey ka egpuunan te karereetan dan.<pb/>


text:
Labew te langun, bantayi nu ka pegsuman-suman nu, su ke nekey ka egsumsumanen nu, sika iya degma ka eggimuwen nu.


text:
<br/><t>Ka pegpaney-paney meyitenged te pegpanlibug</t><br/>Anak, pammineg ka ayad-ayad te katagseb wey katuenan ne igpanulu ku keykew


text:
Su ka peglalag-lalag te egpalibug-libug ne malitan, egpekeiling keemis te teneb wey egpekeiling ka lanang te lana te ulibu.


text:
Piru te katammanan, ware lein ne iggaat din keykew, ke kene, iyan de ka pepeiti iling te aperu, wey sesakiti iling te pali.


text:
Kene sikandin eglinga-linga te dalan ne egpeendiye te umul. Ware kalintahaan din ne nalaag-laag bes sikandin.<pb/>


text:
Emun ke kene, iyan e egpakaangken te kabantug niyu ka duma ne me etew, wey egpatey kew diye te belad te me etew ne ware keyid‑u.


text:
Ne egpakakahi kew naan de, “Hendei naan iya te ware ki migpadisiplina wey ware ta tantanuri ka pegpasapad kanta!


text:
Kene ne meupiya ne egkatalagtag ka beuhan ne eg-inuman nu diye te maddiyu; kene ne meupiya ne ka sebseb nu egpakales‑ag diye te me deralanen.


text:
Mateles sikandin wey mekein-inniyat iling te usa. Purisu egkeeyaman ka perem te kumeng din, wey layun ka perem egkabukusi te geyinawa rin.


text:
Anak, kene ka peinniyat te egpalibug-libug ne malitan. Kene ne meupiya ne eglunggun ka te asawa te duma.


text:
Ka hinimuwan te maddeet ne etew, egpekeiling te baled. Egkeuney sikandan egsahad te kandan mismu ne sale.


text:
Ne egpatey sikandan tenged su imbalahad dan ma ka pegdisiplina kandan, wey egkengallaag-laag sikandan tenged te egkasublaan ne keungelan dan.<pb/>


text:
<br/><t>Ka duma pad ne pegpaney-paney</t><br/>Anak, ke migsaad ka ne iyan egbayad te utang te duma ne etew,


text:
Ke neyimu nu sika, neyiketan ka te sika ne etew, piru seini himuwa nu eyew egpakaawe ka due: hendiyei nu sikandin wey peyid‑u-hid‑u ka ne kene kad e iglagkes te utang.


text:
Luwasa nu ka pegkeetew nu iling te manuk-manuk wey ke kuleping naa ne eg-alihu puun te mangnganup.<pb/>


text:
piru egpakalimud sikandan te pegkeen te timpu te tingmeinit eyew te pegpangandam para te timpu te tingmaagsil.


text:
Taheed te eglipereng ka, egginguma keykew ka keyirapan ne egpekeiling te etew ne due panganiban.<pb/>


text:
Due pitu ne klasi te etew ne igkeepes te Magbebaye ne Manama wey kene din en iya seini igkeupii:<pb/>


text:
ka kene ne malehet ne talagpamalehet,<pb/>wey ka etew ne egpuunan ne egpekeg-ehet ka tahasuled.<pb/>


text:
Itines<n>Te Hibruwanen: Ibagkes.</n> nu layun te suman-suman nu ka me lalag dan, iling te balieg ne layun due te lieg nu.


text:
Su ka me panulu dan, iyan egkitkit keykew ke eggipanew ka, wey egtameng keykew ke eglipereng ka, wey egpanulu keykew ke eggimata ka.


text:
Ka me suhu egpekeiling te sulu, wey ka me panulu, iyan kalayag. Ne ka me pegsapad ka egpakameupiya keykew wey egpakamalayat te umul nu.


text:
Sika ne me pegpanulu ka egpakapariyu keykew puun te mareet ne malitan wey te me lalag din ne egpekeinniyat.


text:
Egkabayaran de te senge-timman ne paan ka malitan ne egpamelegye te lawa, piru egpakapatey te lukes ka malitan ne egpalibug-libug.<pb/>


text:
Piru ke egkasapenan sikandin, egbayad sikandin te pitu ne lupi wey keilangan ne igbehey rin ka langun ne kandin.


text:
Kene sikandin egparuwad wey kene egkaawe ka langet din minsan mamenu karakel ka igbetad kandin.<pb/>


text:
<br/><t>Ka malitan ne egpanpanlibug</t><br/>Anak, pammineha nu ka me lalag ku keykew wey tantanuri nu ka me suhu ku.


text:
Itines nu te pusung nu ka impanulu ku keykew, wey tumana nu ka me suhu ku eyew egmalayat ka umul nu. Isipa nu ka impanulu ku ne iling te amana nu igkannuhun ne kasangkapan nu.


text:
Sika ka egpakapariyu keykew puun te egpalibug-libug ne malitan wey te egpekeinniyat ne me lalag din.<pb/>


text:
Ne insinug-ung e sikandin te malitan ne migkukumbale iling te malitan ne egpamelegye te lawa, wey migplanu te mareet.


text:
Senge-kakuwa ne eg-eatang sikandin diye te bebalakan, wey ke diye naa te deralanen, wey diye te me palingkiyan.


text:
Te sikan de, migdume en iya kandin ka lukes-lukes, iling te turu ne baka ne diye egpabulus te gilanganan, wey iling te kuleping ne diye egpabulus te due balatik


text:
taman te natampakan e te pane ka pusung din. Egpekeiling sikandin te manuk-manuk ne diye egpabulus te luyluy wey ware nakataha te kamatayen ka eggingumaan din.<pb/>


text:
Ka baley rin dalan peendiye te Siyul ke eg-ikul ka te sika ne dalan egpabulus ka te inged te me minatey.<pb/>


text:
<br/><t>Indayan ka katagseb</t><br/><pb/>Pammineg kew! Migpangumew ka katagseb iling te etew;<pb/>migparineg-dineg ka katuenan te laheng din.<pb/>


text:
Diye sikandin migsasindeg te matikang ne me inged,<pb/>diye te ilis te dalan wey te me bebalakan.<pb/>


text:
Migpangumew sikandin diye te kakiliran te me gumawan te siyudad,<pb/>diye te egkatangkaan ne gumawan ne bayaanan te egseled te siyudad. Migkahi sikandin,<pb/>


text:
Sikaniyu se me ware pad hanew, bebasbas kew ne egmatesan e ka me suman-suman niyu!<pb/>Sikaniyu se me ungel, suman-suman kew e!<pb/>


text:
Iyan niyu alama ka me panulu ku du te seleppi,<pb/>wey iyan niyu awesa ka katuenan du te bulawan.<pb/><pb/>


text:
“Su ka katagseb, subla pad ne dakel se karuan du te mahal ne me batu.<pb/>Ne ware iya labew pad te katagseb te langun ne igkeinniyat niyu.<pb/>


text:
Sikeddi ka katagseb! Egkateu a ne egtengteng ke nekey ka malehet,<pb/>wey egkateu a ne eg-alam ke nekey ka eleg.<pb/>


text:
Ka pegkaaldek te Magbebaye ne Manama, iyan sika se pegdumut te mareet.<pb/>Igkeepes ku ka egpaambug wey ka egparibabew,<pb/>ka kene ne meupiya ne me paahi, wey ka mareet ne me lalag.<pb/>


text:
Ne tenged keddi, egpakamandu ka me Hari.<pb/>Ne ka me pangulu, egpekeyimu te meupiya ne me Balaud.<pb/>


text:
Tenged keddi, ka me pangulu wey ka me Hari,<pb/>egpakamandu te keet-etawan te matareng ne paahi.<pb/>


text:
Dakel ka keupianan te etew ne egdawat keddi,<pb/>subla pad te mahal ne bulawan<pb/>wey mateles ne pelata.<pb/>


text:
Inggimu ku ne meyaman ka miggeyinawa keddi,<pb/>wey inggipenu ku te karatuan ka me baley ran.<pb/><pb/>


text:
“Sikeddi ka an-anayan ne inggimu te Magbebaye te langun ne inggimu rin. Duen ad te ware pad neyimu ka langun.<pb/>


text:
Duen ad e te peggimu rin te me langit,<pb/>wey te pegtahu din te eletanan te langit wey te tane,<pb/>


text:
te pegtahu din te eletanan te dahat<pb/>eyew kene seini egsibu.<pb/>Duen ad e te pegtahu din te me pabunsuran te kalibutan.<pb/>


text:
Duen a te dulug din iling te talagbebaley.<pb/>Nakapahala a kandin tagse aldew;<pb/>egkahala a layun duma kandin.<pb/>


text:
Pammineha niyu ka igpanulu ku kaniyu, eyew egmatagseb kew;<pb/>sumsumana niyu seini wey kene niyu balahara.<pb/>


text:
Due keupianan te etew ne egpammineg keddi,<pb/>wey te etew ne egtetameng keddi tagse aldew diye te gumawan ku,<pb/>wey te etew ne egtetahad diye te baley ku.<pb/>


text:
Piru ka kene egpamitew keddi, migdereet te pegkeetew rin,<pb/>wey ka langun ne egkeepes keddi, egkeupian ne egpatey.”<pb/>


text:
<br/><t>Ka katagseb wey ka keungelan</t><br/>Ka katagseb, egpekeiling te etew ne migbebaley wey insungkalehan din te pitu.


text:
Insuhu din ka me suluhuanen din ne me malitan eyew te pegginggat te me etew diye te bariyu te migkahi,


text:
Engkeri niyud e ka keungelan niyu wey ugpe kew ne iling te matagseb ne me etew eyew egmalayat ka umul niyu.”<pb/>


text:
Ke egsaparan nu ka hambuhen ne etew, egkapeyilawan ke re iya; ke egsaparan nu ka mareet ne etew, egdereetan ke re iya nikandin.


text:
Kene nu sapari ka etew ne hambuhen su egdumutan ke re nikandin. Piru ke egsaparan nu ka etew ne matagseb, egtahuren ka nikandin.


text:
Ke egpanuluen nu ka etew ne matagseb, egkatimulan ka katagseb din; ke egpanuluen nu ka etew ne matareng, egkatimulan ka katuenan din.<pb/>


text:
Ka pegkaaldek te Magbebaye ne Manama ka bunsuranan te katagseb, wey ka peg-ila te Matulus ne Manama ka egpuunan te salabutan.


text:
Migkahi sikandin, “Tambung kew te sahakeen, me etew ne ware aperu!” Ne migkahi man‑e sikandin diye te me umbeg,


text:
Ne ware nakataha ka me etew ne ka eggendiye te baley rin, egkapatey bes, wey ka seeye se nakaseled e, diyad e te inged te me minatey.<pb/>


text:
<br/><t>Ka me lalahen ni Sulumun</t><br/>Seini ka me lalahen ni Sulumun:<pb/>Ka anak ne matagseb, egpakapahale te amey wey iney rin,<pb/>piru ka anak ne kene egtulik, egpakapalaggew kandan.<pb/>


text:
Kene egpakameupiya keykew<pb/>ka karatuan ne egkaangken nu pinaahi te limbung,<pb/>piru egpakaluwas mule keykew ka pegkamatareng.<pb/>


text:
Kene egtuhutan te Magbebaye ne Manama ne eggutasan ka me matareng,<pb/>piru egbalabahan din ka igkeupii te maddeet ne etew.<pb/>


text:
Ka kanakan ne eglilimud te egkakeen te tinggaani, matagseb,<pb/>piru ka kanakan ne egliplipereng de, egpakapeyilew.<pb/>


text:
Egpanalanginan te Magbebaye ka matareng ne etew,<n>Te Hibruwanen: Diye te ulu te matareng ne etew ka me panalangin.</n><pb/>piru ka me lalag ne impanlalag te maddeet ne etew, iyan de egdereet kandan.<pb/>


text:
Ke egpatey ka matareng ne etew, egkeyimu sikandin ne panalangin te duma, wey layun egkatanuri,<pb/>piru mahaan de egkalingawi ka mareet ne etew.<pb/>


text:
Ka matagseb ne etew, egdawat te me meupiya ne tambag.<pb/>Piru egkahunaan ka egpangasak de due te ware karuan.<pb/>


text:
Ka matareng ne etew, mariyu te karereetan,<pb/>piru ka etew ne egpekeyimu te mareet, egkasapenan.<pb/>


text:
Ka etew ne egpanungkilat ne mareet se tuyu, egpakabehey te kalaggew.<pb/>Ne ka etew ne egpangasak de due te ware karuan egkahunaan.<pb/>


text:
Ka lalag te matareng ne etew, egpekeiling te sebseb ne egpakabehey te umul,<pb/>piru egpakarereet ka lalag te mareet ne etew.<pb/>


text:
Egpekeyimu re te samuk ka pegkasundug,<pb/>piru ka geyinawa, egpakapasaylu te langun ne seyyup.<pb/>


text:
Ka etew ne due salabutan, eglalag-lalag ne due katagseb.<pb/>Piru ka etew ne kene egtulik, eleg ne egdisiplineen wey egparusaan.<pb/>


text:
Ka matagseb ne etew, egpakannekal ne egtimul te katagseb din,<pb/>piru ka eglalahen te etew ne ungel, egpakarereet de.<pb/>


text:
Egpakabulig te meyaman ka karatuan din,<pb/>piru ka keyirapan te egkaayu-ayu iyan egpakarereet kandin.<pb/>


text:
Ka bayad te matareng ne etew, iyan sika se malayat ne umul<pb/>piru eglegparan ka mareet ne etew.<pb/>


text:
Ka etew ne egpalintutuu ke egsaparan,<pb/>egmalayat se umul,<pb/>piru ka etew ne kene eg-angken te seyyup din, egkatarin-tarin iya.<pb/>


text:
Ke egpanaweles ka eglalag,<pb/>egkaseyyup ka iya,<pb/>piru ke matagseb ka,<pb/>peeneng-eneng ke re.<pb/>


text:
Ka me lalag te matareng ne etew, egpekeiling te seleppi ne neelin ne pelata,<pb/>piru ware karuan te suman-suman te maddeet ne etew.<pb/>


text:
Ka me lalag te matareng ne etew, egpakabehey te keupianan te masulug ne etew.<pb/>Piru egpatey ka egkengeungel su ware ma me salabutan dan.<pb/>


text:
Egkaratu ka etew pinaahi re te panalangin te Magbebaye,<pb/>wey kene ne pinaahi te peglasey-lasey te himu.<pb/>


text:
Ka ungel ne etew, egkahale ne eggimu te mareet,<pb/>piru ka etew ne meupiya se salabutan, iyan mule igkahale ka katagseb.<pb/>


text:
Ke nekey ka igkaaldek te mareet ne etew, nasi egkeyitabu kandin,<pb/>piru egkaangken mule te matareng ne etew ka igkeupii rin.<pb/>


text:
Ke egginguma ka keyirapan ne iling te bagyu, egkeuyan ka mareet ne etew,<pb/>piru kene mule egkamenu ka matareng ne etew.<pb/><pb/>


text:
Iling te suka ne egpakapangingilu te ngipen<pb/>wey ke ebel naa ne egpakapaluwe te mata, ka pehulen egpakabelu degma te seeye se egsuhu kandin.<pb/>


text:
Ka etew ne due pegkaaldek te Magbebaye, egmalayat se umul.<pb/>Piru mahaan de mule egpatey ka maddeet ne etew.<pb/>


text:
Ka pegpallateng te me matareng ne etew, egpakabehey kandan te kahale,<pb/>piru kene mule egginguma ka in-iman-iman te maddeet ne etew.<pb/>


text:
Ka me matareng ne etew, matagseb ne eglalag,<pb/>piru egpakarereet mule ka eglalahen te mareet ne etew.<pb/>


text:
Ka matareng ne etew, nakanengneng ke nekey ka eleg ne iglalag,<pb/>piru ka mareet ne etew, iyan de nanengnengan ka maddeet ne me lalag.<pb/>


text:
Igkeepes te Magbebaye ne Manama<pb/>ka me etew ne eggamit te kene ne eleg ne timbangan,<pb/>piru egkahale sikandin te eleg ne pegtimbang.<pb/>


text:
Ka keupiya te matareng ne etew, egpakapanulu kandin te eleg ne eggimuwen din.<pb/>Piru ka pegpapitew-pitew re te etew ne kene egkasalihan, egpakarereet kandin.<pb/>


text:
Kene egpakaluwas ka karatuan te etew<pb/>ke igpeyingume e te Manama ka kamatayen,<pb/>piru egpakaluwas puun te kamatayen ka pegkamatareng.<pb/>


text:
Egpakameupiya te peg-ugpe ka pegkamatareng,<pb/>piru egpakarereet te etew ka mareet ne hinimuwan din.<pb/>


text:
Ke egpatey e ka etew ne mareet,<pb/>egkaawe e degma ka pegpallateng din,<pb/>wey warad karuan te langun ne in-iman-iman din ne karatuan.<pb/>


text:
Egluwasen te Manama ka etew ne matareng,<pb/>piru egpakasalerep mule te kasamuk ka etew ne mareet.<pb/>


text:
Egpakarereet te duma ka me lalag te me etew ne ware mig-ila te Manama,<pb/>piru ka katagseb te matareng ne etew, egpakaluwas kandin.<pb/>


text:
Egkengahale ka me mahinged te sabeka ne siyudad<pb/>ke egmeupiya ka peg-ugpe te me matareng ne etew,<pb/>wey egkengahale degma sikandan ke egpatey ka maddeet ne etew.<pb/>


text:
Egmatubung ka siyudad pinaahi te me panalangin te Manama te me matareng ne etew,<pb/>piru egkareetan seini tenged te me lalag te maddeet ne me etew.<pb/>


text:
Ka be-baan, egpangguhud te iggeles de perem,<pb/>piru ka matareng ne etew kene egpangawang egpangguhud.<pb/>


text:
Egkahuhus ka sabeka ne nasud ke ware matagseb ne egpangulu,<pb/>piru egmalig‑en seini ke masulug ka me talagtambag.<pb/>


text:
Egpekegsendit ka ke egsaad ka ne egbulig te sabeka ne lapu;<pb/>meupiya pad mule ke kene nu sika eggimuwen.<pb/>


text:
Ke meupiya ka te duma,<pb/>ingkeyid‑u nu degma ka pegkeetew nu,<pb/>piru ke mabulut ka,<pb/>indereetan nu re ka pegkeetew nu.<pb/>


text:
Ka malehet, ware iya egkahaani te etew ne mareet,<pb/>piru ka matareng, duen iya dasag ne egkarawat din.<pb/>


text:
Egkeepes ka Magbebaye te seeye se iyan de egsumsumanen se mareet<pb/>piru egkahale mule sikandin te seeye se eggimu te matareng.<pb/>


text:
Ka mateles ne malitan ne ware katuenan te peg-alam,<pb/>egpekeiling de te bulawan ne sising ne intangen diye te irung te babuy.<pb/>


text:
Meupiya se egpangkusan te igkeupii te matareng ne etew,<pb/>piru karereetan ka egpangkusan te egpallatengen te maddeet ne me etew.<pb/>


text:
Due me etew ne matumpis<pb/>piru egkanasnasian de iya egmeyaman,<pb/>due degma me leheren<pb/>piru nasi de iya egkaayut-ut.<pb/>


text:
Eg-id-iranen te me etew ka eggeeles te egkakeen<pb/>piru egderayanen dan mule seeye se egpamelegye.<pb/>


text:
Ka etew ne egpakannekal ne egpamitew te meupiya, egpakaangken te keupianan,<pb/>piru ka etew ne egpamitew te samuk, egpakasalerep iya te samuk.<pb/>


text:
Egkeyid‑uwan ka etew ne egsalig te karatuan din, iling te egkalanes ne hilamunen,<pb/>piru egmatubung mule ka etew ne matareng<pb/>iling te meilem-ilem ne pinamula.<pb/>


text:
Ka etew ne eg-uyan te samuk te pamilya rin<pb/>ware egkapanunud ne karatuan.<pb/>Ne ka ware gulehud<pb/>egkeyimu ne suluhuanen te matagseb.<pb/>


text:
Ka etew ne egkeupian ne egmatagseb,<pb/>egdawat ne egsaparan.<pb/>Piru ka etew ne ware salabutan, egkabelu ke egsaparan.<pb/>


text:
Igkahale te Magbebaye ne Manama ka meupiya ne etew,<pb/>piru eglegparan din ka egsuman-suman te mareet.<pb/>


text:
Ware keupianan te etew ne mareet se hinimuwan,<pb/>piru ka matareng ne etew, kene egkaweil iling te kayu ne nakareralid te maralem.<pb/>


text:
Igpakapeggasal te lukes wey kahalaan din ka meupiya ne asawa rin.<pb/>Piru ka mekeyilew-hilew ne malitan,<pb/>egpekeiling te dalu ne egpakadereet te tul‑an te asawa rin.<pb/>


text:
Egpakapatey ka me lalag te maddeet ne me etew,<pb/>piru egpakaluwas ka me lalag te me matareng.<pb/>


text:
Egdereetan ka me etew ne maddeet<pb/>wey ware egkasame ne kabuhalan dan,<pb/>piru egkeuyag mule ka kabuhalan te matareng.<pb/>


text:
Meupiya pad ka egkaayu-ayu ne migtrabahu eyew egpakakeen<pb/>du te migpapitew-pitew ne ubag kun meyaman piru mig-antus te gutas.<pb/>


text:
Ka matareng ne etew, egtanggu te me mananap din,<pb/>piru ka mareet ne etew, egbayad-bayad te me ayam din.<pb/>


text:
Ka mabasuk ne etew, egmanubla-subla se pegkeen,<pb/>piru ka etew ne eggelebek eggimu te ware karuan, ware naa salabutan.<pb/>


text:
Ka maddeet ne etew, egkeupian layun ne eggimu te mareet, purisu egkengareetan sikandan.<pb/>Piru ka me matareng, kene mule egkamenu iling te kayu ne egpakaderalid te maralem wey egbebehas.<pb/>


text:
Ka mareet ne etew, egkasahilut te lalag din mismu,<pb/>piru ka matareng ne etew, egpakaalihu mule te samuk.<pb/>


text:
Ka etew ne matagseb ne eglalag-lalag, due me keupianan,<pb/>wey ka meupiya se me hinimuwan, egpakarawat te me dasag.<pb/>


text:
Ka ungel, migpalintutuu ne layun eleg sikandin,<pb/>piru ka me matagseb, egpammineg mule te tambag.<pb/>


text:
Ke eg-usihen ka ungel ne etew, mahaan sikandin egbubunlis.<pb/>Piru ka matareng ne etew, egbalaharen din de mule ke egpeyilawan sikandin.<pb/>


text:
Ka egkasalihan ne egpamalehet, egpangguhud te malehet.<pb/>Piru ka kene egkasalihan, egpangguhud te ubat.<pb/>


text:
Ka pegpangawang eglalag, egpakapasakit iling te egpakapali ne kampilan,<pb/>piru ka me lalag te matagseb, egpakabawi mule.<pb/>


text:
Ka mareet ne etew, iyan de egsumsumanen ka peglilimbung.<pb/>Piru seeye mule se egsuman-suman te meupiya, egpakaangken te kahale.<pb/>


text:
Ware mareet ne egkeyitabu te etew ne matareng,<pb/>piru kasamuk de ka egkaangken te etew ne mareet.<pb/>


text:
Igkeepes te Magbebaye ka me ubaten,<pb/>piru igkahale din mule seeye se egmangguhud te malehet.<pb/>


text:
Ka matagseb ne etew, kene egpaambug te katuenan din,<pb/>piru ka ungel, egwangal-wangal iya te keungelan din.<pb/>


text:
Ka matareng ne etew egpakapanulu te duma rin te eleg,<pb/>piru ka himu te maddeet ne me etew egpakapasuwey te duma.<pb/>


text:
Ka pehulen ne etew egdaat-daat te egkeutel rin,<pb/>piru ka mabasuk ne etew egtumpis te keingesan din.<pb/>


text:
Ka matagseb ne anak<pb/>egpammineg ke egsaparan te amey rin.<pb/>Piru ka makehal se ulu<pb/>kene iya eg-angken te seyyup din.<pb/>


text:
Egdasahan ka me etew ne meupiya ne egpanlalag-lalag,<pb/>piru samuk mule ka egkaangken te seeye se me limbungen.<pb/>


text:
Ka etew ne egbantey te peglalag-lalag din,<pb/>migbantey te umul rin.<pb/>Piru ka etew ne egpanaweles de due eglalag, egkahunaan iya.<pb/>


text:
Kene egkaangken te etew ne pehulen ka igkeupii rin,<pb/>piru egkaangken mule te etew ne mabasuk ka langun ne igkeupii rin.<pb/>


text:
Ka matareng ne etew, egkeepes te ubat,<pb/>piru ka mareet ne etew<pb/>eggimu te mekeyilew-hilew wey egkalemetan ne me himu.<pb/>


text:
Ka pegkamatareng, egpakabulig te etew ne ware sale,<pb/>piru ka makasesale, egkareetan tenged te mareet ne himu rin.<pb/>


text:
Due me etew ne egpapitew-pitew ne ubag kun me meyaman, piru egkengaayu-ayu bes.<pb/>Ne due degma me etew ne egpapitew-pitew ne egkengaayu-ayu piru me meyaman bes.<pb/>


text:
Ka me meyaman, egpakabayad te umul ran eyew re egpakaawe,<pb/>piru ka egkengaayu-ayu, ware mule eglelalis te umul ran.<pb/><pb/>


text:
Ka matareng, egpekeiling te sulu ne lelayahi,<pb/>piru ka mareet ne etew, egpekeiling te sulu ne egkeebukan e.<pb/>


text:
Ka karatuan ne ware ikalasey, mahaan de egkaawe,<pb/>piru ka karatuan ne egkatallintek te eglilimud, nasi egdakel.<pb/>


text:
Egpakamasakit te pusung ke mananey egkatuman ka egpallatengen,<pb/>piru egpakabehey te kahale ka natuman e ne impallateng.<pb/>


text:
Emun ke egbalaharen nu ka meupiya ne tambag,<pb/>egkeuyan ka iya diye te karereetan,<pb/>piru ke egpalintutuu ka te me panulu, egdasahan ka iya.<pb/>


text:
Ka pegpanulu te matagseb ne etew, egpekeiling te sebseb ne egbehey te umul,<pb/>wey egpakabulig keykew te peg-alihu te karereetan ne egginguma.<pb/>


text:
Egtahuren ka etew ne meupiya se suman-suman,<pb/>piru karereetan ka egpangkusan te etew ne kene egkasalihan.<pb/>


text:
Ka matagseb ne etew, egsumsumanen pad ka minsan nekey ne eggimuwen din.<pb/>Piru ka ungel ne etew, kenad egsuman-suman, purisu kenad iya egsalilung ka keungelan din.<pb/>


text:
Ka kene egkasalihan ne insuhu ne egpahuhuren, egpakabehey te samuk,<pb/>piru ka egkasalihan, egpekeuyan te keupianan.<pb/>


text:
Egkaayu-ayu wey egkeyilawan ka etew ne kene egkeupian te me tambag.<pb/>Piru egbantuhen mule ka egpammineg te me tambag.<pb/>


text:
Amana ka kahale te etew ke egkaangken din ka igkeupii rin.<pb/>Piru egpakamasakit te pusung te me ungel ka peg-engked te malindit.<pb/>


text:
Ka egduma-ruma te matagseb, egmatagseb degma,<pb/>piru ka egduma-ruma te ungel, egkabaybayaran.<pb/>


text:
Ka meupiya ne etew, due igkahaat ne egkapanunud te me kabuhalan din.<pb/>Piru ka karatuan te me makasesale, egpekeendiye te me matareng.<pb/>


text:
Dakel perem ka uma te tane te egkaayu-ayu,<pb/>piru ware dan seini naangken tenged te maddeet ne etew ne iyan e eggakamhakam kayi.<pb/>


text:
Ke kene nu eglampesan ka anak nu, ware nu sikandin geyinawei,<pb/>piru ke inggeyinawaan nu ka anak nu, layun nu sikandin egdisiplinaa.<pb/>


text:
Ka malitan ne matagseb, egpakalig‑en te pamilya rin,<pb/>piru ka malitan ne ungel, egpakahuhus te pamilya rin.<pb/>


text:
Ka matareng ne etew, egkaaldek te Magbebaye ne Manama,<pb/>piru egpakabaley-baley re te Manama ka etew ne eggimu te mareet.<pb/>


text:
Ka egpanlalahen te ungel ne etew, egpekeuyan te parusa para kandin,<pb/>piru ka egpanlalahen te matagseb ne etew, egpakabulig mule kandin.<pb/>


text:
Ke ware baka nu ne igdaru, ware egkahaani nu,<pb/>piru ke due baka nu ne manekal ne igdaru, egkapenu ka lelapeng nu.<pb/>


text:
Ka egkasalihan ne egpamalehet, egpangguhud te malehet,<pb/>piru ka kene egkasalihan, eg-uubat de iya.<pb/>


text:
Ka etew ne lemeten, kenad iya egpakaangken te katagseb minsan egmemenu pad sikandin,<pb/>piru ka etew ne due salabutan, mahaan de egkateu.<pb/>


text:
Ka katagseb te etew ne due salabutan, egpakabulig kandin te pegnengneng te eleg ne eggimuwen din,<pb/>piru ka keungelan te ungel ne etew, egpakaakal te pegkeetew rin.<pb/>


text:
Hendue te ware de diye te me ungel ne etew ke egpakasale sikandan,<pb/>piru ka me matareng, egkeupian mule ne egkapasaylu ka me sale dan.<pb/>


text:
Sikeykew re ka nakanengneng te kalaggew wey kahale nu,<pb/>wey ware degma duma ne egkabaaran kayi.<pb/>


text:
Egdereetan ka baley te maddeet ne me etew,<pb/>piru egmatubung ka peg-ugpe te taltalaanak ne matareng.<pb/>


text:
Egkaayun ne iggeles ka peglungku pinaahi te pegngisi,<pb/>piru ke egkapenge e ka pegngisi, duen ded ka pegkalaggew.<pb/>


text:
Egkarawat te mareet ne etew ke nekey ka eleg para kandin,<pb/>wey egdasahan ka meupiya ne etew te meupiya ne hinimuwan din.<pb/>


text:
Ka etew ne ware aperu, egpalintutuu te minsan nekey,<pb/>piru ka matagseb ne etew, egtanud-tanud te eleg ne egbayaan din.<pb/>


text:
Ka matagseb ne etew, egbantey te pegkeetew rin wey egpariyu te mareet,<pb/>piru ka ungel, nasi mule egparani te gubut.<pb/>


text:
Ka etew ne mahaan de egkabelu, egpekeyimu te keungelan,<pb/>wey ka etew ne migplanu te mareet, igkalangeti te Manama.<pb/>


text:
Ka me etew ne ware aperu, egpakahaani te behas te me keungelan dan,<pb/>piru ka me matagseb ne etew, egdasahan te katuenan dan.<pb/>


text:
Ka maddeet ne etew, egpanimbuel diye te matareng ne me etew<pb/>wey egpeyid‑u-hid‑u ne egpabulig kandan.<pb/>


text:
Ware egkeupian te me etew ne egkaayu-ayu, minsan ka me sumbaley ran,<pb/>piru masulug mule ka alukuy te me meyaman.<pb/>


text:
Sale ka peglemet te minsan hentew,<pb/>piru egpanalanginan seeye se egkeyid‑u te egkengaayu-ayu.<pb/><pb/>


text:
Egpakasale ke re ke egsuman-suman ka te mareet diye te duma,<pb/>piru ke egsuman-suman ka te meupiya, eggeyinawaan ka te etew wey eg-unungan ka.<pb/>


text:
Egpakabehey te keupianan ka pegtrabahu,<pb/>piru egpakaayu-ayu ka iyan de eggimuwen se egpeggasal.<pb/>


text:
Egdasahan te karatuan ka matagseb,<pb/>piru ka dasag te me ungel, iyan de iya degma ka subla pad ne keungelan.<pb/>


text:
Ka malehet ne talagpamalehet, egpakaluwas te masulug ne umul,<pb/>piru ka ubaten, kene egkasalihan.<pb/>


text:
Ka etew ne due pegkaaldek te Magbebaye, ware igkangilam,<pb/>wey egkeyimu sikandin ne aputanan te me anak din.<pb/>


text:
Ka pegkaaldek wey ka pegtahud te Magbebaye<pb/>ka egpuunan te umul wey sika ka paahi te peg-alihu te kamatayen.<pb/>


text:
Matagseb ne subla ka etew ne mananey egkabelu,<pb/>piru ka mahaan de egkabelu, migpeila re ne ungel sikandin.<pb/>


text:
Egpakameupiya te lawa ka meupiya ne suman-suman,<pb/>piru ka pegkeimma, egpekeiling te dalu ne egpakamahebu te tul‑an.<pb/>


text:
Ka seeye se egdeeg-deeg te egkengaayu-ayu,<pb/>migpakita ne inlemetan din ka Magbebaye ne miggimu kandan.<pb/>Piru ka egkeyid‑u te seeye se egkengaware-ware,<pb/>migpakita te pegtahud din te Magbebaye.<pb/>


text:
Egpatey ka mareet ne etew tenged te mareet ne hinimuwan din,<pb/>piru egbulihan ka matareng minsan te timpu te kamatayen din.<pb/>


text:
Ka etew ne due salabutan, katagseb de ka egsumsumanen,<pb/>piru ka etew ne ungel, warad iya hanew meyitenged te katagseb.<pb/>


text:
Egmalig‑en ka sabeka ne nasud ke matareng ka me mahinged kayi,<pb/>piru ke eggimu sikandan te sale, egkeyilawan iya ka nasud dan.<pb/>


text:
Igkabennali te Hari ka suluhuanen ne matagseb,<pb/>piru egparusaan din ka suluhuanen ne egpakapeyilew kandin.<pb/>


text:
Egpakabehey te katuenan ka me lalag te matagseb ne etew,<pb/>piru ware karuan te me lalag te egkeungel.<pb/>


text:
Egkakita te Magbebaye ne Manama ka langun diye te minsan hendei ne inged,<pb/>egkakita rin ka eggimu te mareet wey meupiya.<pb/>


text:
Egpakabehey te umul ka me meupiya ne lalag,<pb/>piru ka me mallangit ne lalag, egpakamasakit te pusung.<pb/>


text:
Kene egdawaten te ungel ne etew ka pegpanulu te amey rin,<pb/>piru egdawaten seini te matagseb ne etew.<pb/>


text:
Due dakel ne karatuan diye te baley te matareng,<pb/>piru egkaddeetan ka me karatuan te me maddeet.<pb/>


text:
Egpekeempet ka katuenan pinaahi te pegpanulu te me matagseb,<pb/>wey kene ne pinaahi te me ungel.<pb/>


text:
Egkahale ka Magbebaye ke eg-ampu ka me matareng,<pb/>piru igkeepes din ka me halad te maddeet ne me etew.<pb/>


text:
Egkalindit ka Magbebaye te me hinimuwan te etew ne maddeet,<pb/>piru eggeyinawaan din mule ka eggimu te matareng.<pb/>


text:
Egdisiplineen te mangune-kune ka seeye se eg-engked te matareng ne dalan,<pb/>wey egpatey ka kene egdawat te me panulu.<pb/>


text:
Ke nanengnengan te Magbebaye<pb/>ka diye te inged te me minatey,<pb/>iyan naan pa ka suman-suman te etew.<pb/>


text:
Ka me etew ne lemeten, kene egkeupian ne egsaparan,<pb/>sikan naa ka egpariyu sikandan te matagseb.<pb/>


text:
Malised layun ka egkeula-ula te egkengaayu-ayu,<pb/>piru ka etew ne egkahale de due,<pb/>egkahale iya sikandin te tagse aldew.<pb/>


text:
Meupiya pad ka egkaayu-ayu ne due pegkaaldek te Manama<pb/>du te meyaman ne kene egkataman se samuk.<pb/>


text:
Meupiya pad ke egkeen ke re te gulay duma te inggeyinawaan nu<pb/>du te egkeen ka te mananam ne ngalap ne egkalangetan ke re due.<pb/>


text:
Ka etew ne mahaan de egkabelu, iyan egpuunan te samuk,<pb/>piru ka etew ne egpariralem, egpakapapeeneng-eneng te egpeg-ehetey.<pb/>


text:
Ka etew ne pehulen, egkalised-lised minsan hendei,<pb/>piru mateles mule ka peg-ugpe te matareng.<pb/>


text:
Kene ka eglampus te eggimuwen nu ke ware egpakatambag keykew,<pb/>piru ke masulug ka egtambag keykew, eglampus ka iya.<pb/>


text:
Amana egkahale ka etew ke egpakatabak sikandin te eleg ne tabak.<pb/>Meupiya naan de iya ke egpakaselengan te eleg ne timpu ka eleg ne tabak din.<pb/>


text:
Ka matareng ne etew, eg-ikul te dalan ne egpeendiye te umul,<pb/>wey eg-alihu sikandin te dalan ne egpeendiye te kamatayen.<pb/>


text:
Egguhusen te Magbebaye ka me baley te me etew ne hambuhen,<pb/>piru egbantayan din mule ka karatuan te me balu.<pb/>


text:
Igkalindit te Magbebaye ka me suman-suman te maddeet ne etew,<pb/>piru igkahale din ka meupiya ne me peglalag.<pb/>


text:
Ka etew ne egpakaangken te karatuan te mareet ne paahi,<pb/>egpekeuyan te samuk te pamilya rin.<pb/>Piru egmalayat mule se umul te etew ne kene egdawat te sagpeng te be‑be.<pb/>


text:
Ka matareng ne etew, egsuman-suman te kene pad sikandin egtabak,<pb/>piru ka mareet ne etew, mahaan egtabak piru egpekeuyan seini te samuk.<pb/>


text:
Egpamminehen te Magbebaye ka me peg-ampu te matareng,<pb/>piru kene din eglinglingeen ka maddeet.<pb/>


text:
Ke kene ka eglinga-linga te me panulu,<pb/>egkareetan ka pegkeetew nu.<pb/>Piru ke egpammineg ka te me panulu,<pb/>egkatimulan ka katagseb nu.<pb/>


text:
Ka pegkaaldek te Magbebaye<pb/>ka egpakapanulu te katagseb.<pb/>Ka pegpariralem egpakapanulud te etew eyew egmabantug.<pb/>


text:
Egsuman-suman ka ne eleg ka langun ne inggimu nu,<pb/>piru egpitawen te Manama ke nekey ka tuyu nu.<pb/>


text:
Inggimu te Magbebaye ne Manama ka langun ne due egpabulusan;<pb/>minsan ka maddeet ne etew, karereetan ka egpangkusan.<pb/>


text:
Emun ke eggeyinawaan nu ka Magbebaye<pb/>wey egmatinumanen ka kandin,<pb/>egpasayluwen ka nikandin;<pb/>emun ke egkaaldek ka te Magbebaye,<pb/>egpakaalihu ka te karereetan.<pb/>


text:
Meupiya pad ke due deisek ne karatuan ne naangken pinaahi te peglasey-lasey,<pb/>du te dakel ne karatuan ne naangken te mareet ne paahi.<pb/>


text:
Igkeupii te Magbebaye ka eleg ne timbangan wey eleg ne sekeranan.<pb/>Sikandin ka egbuut ke egmenuwen te eggamit ka timbangan.<pb/>


text:
Egkalindit ka Hari te mareet ne himu,<pb/>su egmaresen ka peghari din pinaahi te pegkamatareng.<pb/>


text:
Egkeupian ka Hari ne egpammineg te kamalehetan<pb/>wey egkahale sikandin te etew ne egpangguhud te malehet.<pb/>


text:
Emun ke egkabelu ka Hari, diye egpangkus te due egkapatey ne suluhuanen,<pb/>purisu ka matagseb ne etew, egpakannekal ne egkahale kandin ka Hari.<pb/>


text:
Emun ke mahalew-halew ka Hari,<pb/>egmahalew-halew degma ka me etew,<pb/>wey egmeupiya ka egkatamanan dan.<pb/>Ne ka keupiya te Hari, egpekeiling te uran ne egpakapatubu te beni ne impamula.<pb/>


text:
Ka matareng ne etew, egpariyu te mareet ne himu;<pb/>ka migtanud-tanud te pegbebatasan din,<pb/>migbantey te umul rin.<pb/>


text:
Ka pegpaambug, iyan egpangkusan ka karereetan,<pb/>wey ka pegparibabew, iyan egpangkusan ka egkariralem.<pb/>


text:
Meupiya pad ka egpariralem duma te egkengaayu-ayu,<pb/>du te egbaad-baad te karatuan duma te me hambuhen.<pb/>


text:
Egmatubung ka etew ne egpammineg te me panulu,<pb/>wey due keupianan te etew ne migsalig te Magbebaye ne Manama.<pb/>


text:
Ka matagseb ne etew egkeilaan pinaahi te meupiya ne salabutan din,<pb/>ka meupiya ne peglalag-lalag din egpakabagget amana.<pb/>


text:
Ka katagseb iyan sebseb te umul te me matagseb,<pb/>piru ka pegpanulu te me ungel warad iya karuan.<pb/>


text:
Ka matagseb ne etew, egsum-sumanen din pad ka eglalahen din,<pb/>purisu egpakabagget iya ka me lalag din.<pb/>


text:
Ka memeupiya ne lalag,<pb/>egpekeiling te teneb ne egpakapahale,<pb/>wey egpakameupiya te lawa.<pb/>


text:
Ka etew ne mareet egpamitew iya te paahi<pb/>te pegdereet te duma,<pb/>wey ka peglalag-lalag din egpekeiling te migkanlabkanlab ne hapuy.<pb/>


text:
Ka etew ne salupeten, egpangguhud de due egpangawang te me ware karuan,<pb/>sikandin ka egpuunan ne egkasamuk wey egkareetan ka me talag-alukuy.<pb/>


text:
Meupiya pad ka kene mahaan egkabelu<pb/>du te etew ne mabulut.<pb/>Meupiya pad ka egpakatigkel te pegkeetew rin;<pb/>du te etew ne egpakalusud te siyudad.<pb/>


text:
Egpintut-pintut ka me etew te pegnengneng te igkeupii te Manama;<pb/>piru iyan egbuut te langun ka Manama.<pb/>


text:
Ka matagseb ne suluhuanen<pb/>iyan egmandu te ungel ne anak te ahalen din,<pb/>wey egbaaran sikandin te egkapanunud din.<pb/>


text:
Eg-el-elehan te Magbebaye ne Manama ka pusung te etew,<pb/>iling te bulawan wey pelata ne eglenayen te hapuy.<pb/>


text:
Ka mareet ne etew, egpammineg te mareet ne me lalag,<pb/>wey ka ubaten ne etew, egpammineg degma te ubat.<pb/>


text:
Ka miglemet te egkengaayu-ayu<pb/>miglemet degma te miggimu kandan.<pb/>Egparusaan ka etew ne nasi egkahale te karereetan te duma.<pb/>


text:
Igpakapeggasal te me buyag ka me apu dan,<pb/>wey igpakapeggasal degma te me anak ka me amey wey me iney ran.<pb/>


text:
Ka sagpeng te be‑be iling te taleyid‑u te etew ne migbehey,<pb/>minsan nekey ne eggimuwen din, eglampus sikandin.<pb/>


text:
Ka etew ne eglingew te mareet ne neyimu te duma,<pb/>egpapitew te geyinawa,<pb/>piru ka etew ne eg-ulit-ulit te mareet,<pb/>egpekegsuwey te pegpaal-alukuyey.<pb/>


text:
Ka etew ne due salabutan, mahaan de egpakasabut minsan kasabeka re egsapari,<pb/>piru ka ungel, kene iya egpakasabut minsan kapapila sikandin egpanlampesi.<pb/>


text:
Ka etew ne mabulut, egpamitew te samuk,<pb/>wey eglusuran sikandin iling te mangngayew ne egtigkew.<pb/>


text:
Meupiya pad ke egpakasinug-ung ka te iney te mananap ne egngaranan te usu ne nalaahan te anak<pb/>du te egpakasinug-ung ka te ungel ne eggimu iya te mareet.<pb/>


text:
Ka egpuunan te apulanan, egpekeiling te migluluwang te subung,<pb/>sikan naa, isanggel niyud sika te kene pad egdakel.<pb/>


text:
Ka etew ne egkeupian te samuk, miggeyinawa te sale,<pb/>wey ka etew ne egparibabew, egpamitew te karereetan.<pb/><pb/>


text:
Ka etew ne layun egsuman-suman te mareet, kene iya egmatubung,<pb/>wey ka etew ne ubaten, iyan egpangkusan ka karereetan.<pb/>


text:
Ka mareet ne etew, egdawat te seleppi ne sagpeng te be‑be<pb/>eyew egdereetan ka eleg ne peggukum.<pb/>


text:
Ka matagseb ne etew egsuman-suman te eleg ne eggimuwen din.<pb/>Piru ka ungel minsan hendei re egpabulus se suman-suman.<pb/>


text:
Ka etew ne kene egtakuseng egpangasak, duen naa salabutan;<pb/>ka etew ne egpakatigkel te pegkeetew rin, malayat naa se suman-suman.<pb/>


text:
Ka etew ne kene eg-al-alukuy,<pb/>iyan de egsumsumanen ka pegkeetew rin,<pb/>wey egsupaken din ka eleg ne katuenan te duma.<pb/>


text:
Ka ungel, kene egkeupian ne egpakasabut,<pb/>iyan din de igkeupii ka egpangguhud ke nekey ka insuman-suman din.<pb/>


text:
Ka eglalahen te matagseb ne etew,<pb/>egpakabehey te katagseb diye te duma;<pb/>egpekeiling seini te maralem ne sebseb ne egtulayas diye te napu.<pb/>


text:
Kene ne meupiya ne iyan eglapihan ka nakasale,<pb/>kene degma ne meupiya ne kene ne eleg ka peggukum te ware sale.<pb/>


text:
Ka me lalag te etew ne egkeungel,<pb/>iyan egpuunan ne egpakakita sikandin te apulanan,<pb/>wey egkahumian iya sikandin.<pb/>


text:
Ka ngaran te Magbebaye ne Manama,<pb/>egpekeiling te malig‑en ne baley<pb/>ne aputanan te me matareng eyew egpakapariyu te karereetan.<pb/>


text:
Migpalintutuu ka me meyaman ne egpakabulig kandan ka karatuan dan<pb/>ne migsuman-suman sikandan ne iling seini te matikang wey makepal ne alad.<pb/>


text:
Ungel ka etew ne egsalemak egtabak te ware din pad nasabut ka inse,<pb/>wey egkeyilawan sikandin.<pb/>


text:
Egpekeuli te etew ne egderalu ka pegpakannekal rin ne egkeuyag,<pb/>piru ke kene sikandin egpakannekal, ware egpakabulig kandin.<pb/>


text:
Ka me matagseb eg-iman-iman ne egkatimulan ka katagseb dan,<pb/>ka talinga ran egkeupian ne egpakarineg pad te me katuenan.<pb/>


text:
Emun ke egkeupian ka ne egpakaparani te mabantug ne etew,<pb/>uyan ka te dasag, wey ibehey nu naa kandin.<pb/>


text:
Ka etew ne eggun‑a eglalag diye te husayan, hendue te eleg<pb/>taman te eggingume e ka kuntere din ne eg-inse-inse kandin.<pb/><pb/>


text:
Emun ke egpekeg-apul diye te hukumanan ka daruwa ne maddesen ne etew,<pb/>iyan de egpakapasanggel kandan ka pegpintut-pintut.<pb/>


text:
Ke egbulihan nu ka suled nu, egpangabangan ka nikandin iling te malig‑en ne siyudad.<pb/>Piru ke eg-ehetan nu sikandin,<pb/>kene ka nikandin egpangabangan.<pb/>


text:
Ka me lalag, egpakabehey te umul wey ke kamatayen naa,<pb/>wey ka seeye se egpangawang de due egpanlalag,<pb/>egsahap ded iya te egpanlalahen din.<pb/>


text:
Emun ke egpakaasawa kad e, nakakita kad e te keupianan,<pb/>wey migpeila sika ne impanalanginan ka te Manama.<pb/>


text:
Emun ke eglalag ka egkaayu-ayu, egpeyid‑u-hid‑u mule,<pb/>piru ka meyaman, malangit ne egtabak.<pb/>


text:
Due me talag-alukuy ne kene egkaluhey,<pb/>piru due degma me talag-alukuy ne subla pad te tahasuled.<pb/>


text:
Ware karuan te kabagget te etew ke ware katuenan din.<pb/>Ka etew ne egkaana-ana, nasi egkaseyyup.<pb/>


text:
Ka me meyaman, layun de egpakakita te iyam ne alukuy,<pb/>piru ka egkengaayu-ayu eg-eengkeran nasi te me alukuy ran.<pb/>


text:
Masulug ka egkeupian ne egpakapahale te matumpis ne etew,<pb/>wey egkeupian ne egpangalukuy te seeye se egpakabulig kandan.<pb/>


text:
Ka etew ne egkaayu-ayu eg-eehetan te me karumaan din<pb/>hutuk naan pad iya ne eg-eengkeran sikandin te me alukuy rin.<pb/>Minsan egmemenu sikandin ka egpangalukuy<pb/>piru egkaruruhu de iya sikandin.<pb/>


text:
Ka etew ne miggeyinawa te pegkeetew rin,<pb/>egpakannekal ne egpakaangken te katagseb taman te egkeyimu rin;<pb/>ka etew ne due natuenan, due keupianan.<pb/>


text:
Ka ungel,<pb/>kene ne eleg ne eg-ugpe ne matubung,<pb/>wey ka me suluhuanen,<pb/>kene ne eleg ne egmandu te me ahalen.<pb/>


text:
Ka etew ne meupiya se salabutan,<pb/>egpakatigkel te pegkeetew rin.<pb/>Ne emun ke due egpakasale kandin,<pb/>kene din seini eglinglingeen.<pb/>


text:
Ka langet te Hari, egpekeiling te pegginihel te liyun,<pb/>piru ka himenew rin, egpekeiling te demmug te me hilamunen.<pb/>


text:
Ka anak ne ungel, egpakarereet te amey rin.<pb/>Ka malitan ne apulen, egpekeiling te uran ne egtapek te aldew ka egpanpanihis.<pb/>


text:
Egpakapanunud ka etew te baley wey seleppi<pb/>puun te amey wey iney rin,<pb/>piru ka Manama re ka egpakabehey kandin te matagseb ne asawa.<pb/>


text:
Ka etew ne egtuman te me suhu te Manama, egmalayat se umul,<pb/>piru ka kene egtuman, mahaan de egpatey.<pb/>


text:
Ke migbehey ka te egkaayu-ayu,<pb/>iling de te migpasambey ka te Manama<pb/>wey egbayaran ka iya degma nikandin.<pb/>


text:
Panulua nu ka me anak nu te me bate pad sikandan<pb/>wey mahaan pad sikandan egpakasabut,<pb/>su ke kene nu sikandan egpanuluen, migbulig ke re ne egdereet te pegkeetew ran.<pb/>


text:
Balahara nu ne eglegparan ka etew ne mahaan egkabelu,<pb/>su ke egbulihan nu sikandin<pb/>egliberan din ded man‑e ka inggimu rin<pb/>wey egpabulig ded man‑e sikandin keykew.<pb/>


text:
Pammineha nu ka me panulu<pb/>wey tantanuri nu ka me paney-paney,<pb/>eyew egmatagseb ka keureme.<pb/>


text:
Tahura nu wey kaaldeki ka Magbebaye ne Manama<pb/>eyew egmalayat ka umul nu,<pb/>wey egpakapariyu ka te karereetan.<pb/>


text:
Due me etew ne me pehulen naan de iya<pb/>su minsan ka pegsungit te egkeenen dan, kene dan egkeyimu.<pb/>


text:
Ke egparusaan ka lemeten,<pb/>egkapanulu ka ware salabutan;<pb/>ke egpanuluen ka due salabutan, egmatagseb sikandin.<pb/>


text:
Ka ubaten ne tigpamalehet, migbaleybaley te eleg ne peggukum;<pb/>ka mareet ne himu, egpekeiling te keenen ne amana igkeupii te maddeet ne etew.<pb/>


text:
Ka subla ne peg-inum te egpekewubug ne inumen,<pb/>egpakamatale te etew wey egpekeiling e te egbusawen.<pb/>Purisu ka etew ne egpewubug-hubug, egkeungel.<pb/>


text:
Ka langet te Hari, egpekeiling te pegginihel te liyun.<pb/>Purisu, emun ke egpeyibeluen nu sikandin, eggimatayan ka iya nikandin.<pb/>


text:
Kabantug te sabeka ne etew ka pegpariyu te samuk;<pb/>ka me ungel re ne me etew ka egkeupian te samuk.<pb/>


text:
Ka etew ne pehulen ne egdaru te timpu te pegpamula,<pb/>ware egkahaani rin te timpu te tinggaani e.<pb/>


text:
Ka suman-suman te sabeka ne etew,<pb/>egpekeiling te weyig ne maralem,<pb/>piru egkatirew sika te matagseb ne etew.<pb/>


text:
Egkeilaan ka lukes-lukes ke mamenu sikandin<pb/>pinaahi te me hinimuwan din,<pb/>ke matareng naa wey se kene.<pb/>


text:
Ka talagbebeli, layun de egsagsahukul te mahal kun ka egpameliyen,<pb/>piru ke egkabeli rin e seini, egpeggasal e sikandin te nabeli rin.<pb/>


text:
Ka lalag te matagseb ne etew,<pb/>dakel pad se karuan du te bulawan<pb/>wey te me mahal ne batu.<pb/>


text:
Ke due sabeka ne etew ne egsaad<pb/>ne sikandin ka egbayad keykew te utang te lapu,<pb/>buyui nu sikandin te kumbale ne iggerentiya,<pb/>eyew egbayad iya sikandin.<pb/>


text:
Mananam te sabeka ne etew ka egkakeen ne tinakew,<pb/>piru egkataman, egpekeiling e seini te pantad diye te be‑be din.<pb/>


text:
Eglampus ka planu nu pinaahi te me tambag;<pb/>kene ka pakiggira ke ware meupiya ne tambag te duma.<pb/>


text:
Ka etew ne id-iranen, kene iya sikandin egpekeeles te guhuren,<pb/>sikan naa, pakaddiyu ka te iling due ne etew.<pb/>


text:
Ka egdilus te iney wey amey rin,<pb/>egpatey iya iling te sulu<pb/>ne egkeebukan diye te delem.<pb/>


text:
Ka karatuan ne inggaat ne eggagaanan te eg-angey,<pb/>kene egpakabehey te keupianan te mewuri ne timpu.<pb/>


text:
Egkeepes ka Magbebaye ne Manama<pb/>te me etew ne eggamit te kene ne eleg ne timbangan,<pb/>su kene ne meupiya sika ne himu.<pb/>


text:
Suman-suman ke pa ke nekey ka igsaad nu ne igdasag diye te Magbebaye,<pb/>su kema ke egpekegsendit ka tenged te saad nu.<pb/>


text:
Ke eggukum ka matagseb ne Hari,<pb/>eg-ay-ayaran din iya te egnengneng ke hentew ka nekeyimu te mareet,<pb/>wey egparusaan din iya.<pb/>


text:
Imbehayan ki te Magbebaye te suman-suman wey kunsinsya,<pb/>eyew egkeugsi-ugsi ta ka pegkeetew ta.<pb/>


text:
Ke hiimenawen wey matinumanen ka sabeka ne Hari,<pb/>ware mareet ne egkeyitabu kandin,<pb/>wey egpakapabulus-bulus ka pegmandu din.<pb/>


text:
Egkareyrey ka me bate-bate pad tenged te kanekal ran,<pb/>wey egkabantug ka me buyag e tenged te me uban dan.<pb/>


text:
Senge-kakuwa ne keilangan ne egpakaheram ki te peggumi<pb/>eyew egkabalbalawan ka mareet ne batasan ta.<pb/>


text:
Egbuutan te Magbebaye ne Manama ka suman-suman te Hari<pb/>iling te pegpatulayas din te weyig minsan hendei.<pb/>


text:
Egsuman-suman ka etew ne eleg ka langun ne inggimu rin,<pb/>piru eg-ug-ugsiyen te Manama ka pusung din.<pb/>


text:
Egkahale pad ka Magbebaye<pb/>ke eleg wey matareng ka eggimuwen ta<pb/>du te igmanubad ne mananap.<pb/>


text:
Emun ke egplanu ka te meupiya wey egbasuk ka, egmatubung ka iya.<pb/>Piru ke egkaana-ana ka ne egmeyaman, nasi ka egkaayu-ayu.<pb/>


text:
Ka karatuan ne egkaangken pinaahi te limbung<pb/>mahaan de egkaamin wey egpanulud diye te kamatayen.<pb/>


text:
Ka kabulut te maddeet ne etew,<pb/>iyan ded egpakarereet kandan,<pb/>su ware ma sikandan miggimu te matareng.<pb/>


text:
Ka etew ne nakasale, mig-ikul te dalan ne nabegkul,<pb/>piru ka ware sale, mig-ikul te dalan ne matul-id.<pb/>


text:
Meupiya pad ke diye ka eg-ugpe te ampew te atep te baley nu,<pb/>du te eglemung ka te asawa nu ne matalabad.<pb/>


text:
Ka maddeet ne etew, layun naan de mareet ne himu se igkeupii,<pb/>wey ware himenew ran te duma.<pb/>


text:
Emun ke egparusaan ka me etew ne egbaley-baley te duma,<pb/>egkapanulu ka me ware aperu wey egkengeyimu sikandan ne matagseb.<pb/>Ne emun ke egpanuluen ka matagseb, egkatimulan pad ka katuenan din.<pb/>


text:
Ka Manama ne matareng,<pb/>nakakita te me hinimuwan te me makasesale diye te baley ran,<pb/>wey egparusaan din sikandan.<pb/>


text:
Emun ke kene nu egpamminehen ka pegpeyid‑u-hid‑u te egkengaayu-ayu,<pb/>kene degma egtabaken ka pegpeyid‑u-hid‑u nu.<pb/>


text:
Emun ke egkatuman ka eleg ne peggukum,<pb/>egkahale ka me matareng,<pb/>piru egkasuhey mule ka maddeet.<pb/>


text:
Ka minsan hentew ne egkeupian ne eggale-gale wey egsahakeen, egkaayut-ut iya;<pb/>ka minsan hentew ne egkaam-amanaan te binu wey te me mahal ne peemut,<pb/>kene iya egkaratu.<pb/>


text:
Meupiya pad ke diye ka eg-ugpe te inged ne ware mahinged,<pb/>du te eglemung ka te asawa nu ne apulen wey malangit.<pb/>


text:
Ka me etew ne matagseb, egmatubung ka peg-ugpe dan<pb/>piru ka me ungel, eg-aminen dan de te eggastu ka diye te kandan.<pb/>


text:
Ka etew ne eg-ugpe ne matareng wey hiid‑uwen te duma,<pb/>egpakaangken te malayat ne umul, egmatubung, wey egmabantug.<pb/>


text:
Ka matagseb ne etew, egpakaahew te siyudad<pb/>ne imbantayan te mabbulut wey me makeseg ne me etew,<pb/>wey egguhusen din ka malig‑en ne alad ne insalihan dan.<pb/>


text:
Ka etew ne amana egpeggasal, egparibabew,<pb/>wey egpanlemet te duma,<pb/>egngaranan te “Hambuhen”.<pb/>


text:
Ka igkeupii te pehulen ne etew,<pb/>egpekeuyan kandin diye te karereetan<pb/>su kene ma sikandin egtrabahu.<pb/>


text:
Due me etew ne iyan de ugpe se egpalelehed.<pb/>Piru ka me etew ne matareng,<pb/>kene mule egkannuhun ne egpamehey.<pb/>


text:
Igkeepes te Magbebaye ka igmanubad te maddeet ne etew,<pb/>wey naan pa iya ka igmanubad dan ne egdumaan te mareet ne igkeupii ran.<pb/>


text:
Ka mareet ne etew, egpaambug te neyimu rin,<pb/>piru ka matareng ne etew, egsuman-suman pad mule ke nekey ka neyimu rin.<pb/>


text:
Minsan ke naandam e ka me kudde para te pegpakiggira,<pb/>piru ka Manama red iya man‑e ka egpakabehey te kapanaluwan.<pb/>


text:
Meupiya pad ka bantug,<pb/>du te dakel ne karatuan;<pb/>meupiya pad ke igkabennali ka te me etew,<pb/>du te bulawan wey ke seleppi naa.<pb/>


text:
Ware kaleinan te me meyaman wey te egkengaayu-ayu<pb/>su nekeg-iling de sikandan ne inggimu te Magbebaye ne Manama.<pb/>


text:
Ka matagseb ne etew, egpakakita te egginguma ne karereetan,<pb/>purisu egpakapanalliye e mule sikandin daan.<pb/>Piru ka etew ne ware aperu,<pb/>egsahap iya mule, wey egkabaybayaran.<pb/>


text:
Ka dasag te pegpariralem, wey pegkaaldek te Magbebaye,<pb/>iyan ka me karatuan, kabantug, wey malayat ne umul.<pb/>


text:
Ka maddeet ne etew, eggipanew te dalan ne masulug se karereetan wey samuk,<pb/>piru eg-alihu mule te seeye ne dalan ka egbantey te pegkeetew rin.<pb/>


text:
Panulua nu ka bate te eleg ne eggimuwen din;<pb/>kene din seini eglingawan minsan egkabuyag sikandin e.<pb/><pb/>


text:
Ka migpamula te mareet ne himu,<pb/>eggaani te karereetan,<pb/>wey egkataman e ka pegpandeeg-deeg dan te duma.<pb/>


text:
Egpanalanginan seeye se matumpis<pb/>su migpanalad ma sikandan te egkakeen diye te egkengaayu-ayu.<pb/>


text:
Ke egdeldelen nu ka etew ne lemeten,<pb/>egkasanggel e degma ka pegpaap-apuley, pegpeehetey,<pb/>wey ka pegpataltalesebey.<pb/>


text:
Eg-ay-ayaran egtamengi te Magbebaye ka malehet ne katagseb,<pb/>piru egdereetan din mule ka me planu te me akalen.<pb/>


text:
Ka pehulen ne etew, eg-uugpe de te baley wey egkahi,<pb/>“Kema ke egdawiyen a te liyun ke eglihawang a.”<pb/>


text:
Ka mekein-inniyat ne me lalag te egpalibug-libug ne malitan,<pb/>egpekeiling te maralem ne bitu te karereetan.<pb/>Ne egkengeulug iya kayi ka langun ne igkalangeti te Magbebaye.<pb/>


text:
Ka etew ne egdeeg-deeg te egkaayu-ayu,<pb/>wey ke egdasag naa te meyaman eyew egkaratu sikandin,<pb/>nasi sikandin egkaayut-ut.<pb/>


text:
<br/><t>Ka tatelu ne pulu ne me lalahen</t><br/>Pammineg ka te me lalag te matagseb ne me etew wey tantanuri nu seini.


text:
Migsusulat a te tatelu ne pulu (30) ne me panulu para kaniyu. Dakel ka egkaangey niyu ne katuenan wey me meupiya ne me tambag.


text:
Ne pinaahi kayi egkanengnengan nu ka kamalehetan, wey egpakatabak ka te malehet te seeye se eg-inse keykew.


text:
<t>-1-</t>Kene ka leig-leig te egkengaayu-ayu su ware egkeyimu ran wey kene nu dieki ka katenged dan diye te hukumanan,


text:
<t>-5-</t>Ka etew ne meupiya ne egtrabahu, diye egpamakey te me Hari, wey kene ne diye te lerew re ne me etew.


text:
<t>-7-</t>Kene nu lasaya ka pegkeetew nu eyew re egkaratu ka. Sumsumana nu ke nekey ka meupiya, wey peeneng-eneng kad ka eglasey-lasey.


text:
<t>-8-</t>Kene ka tuhen te egkeenen te etew ne leheren; kene ka keibeg minsan pad ke mananam ka egkeenen din,


text:
su migbalansi sikandin te heles de. Egkahi sikandin, “Na, pangeen ke ma,” piru kene egpuun te pusung din ka sika ne pegginggat din.


text:
<t>-9-</t>Kene ka pakiglalag te etew ne ungel su eglemetan din de ka eglalahen nu minsan matagseb ka.


text:
<t>-11-</t>Tantanuri nu ka langun ne impanulu keykew, wey tuliki nu ka me lalag meyitenged te katuenan.


text:
<t>-14-</t>Kene ka keimma te me makasesale, ke kene, kaaldeki nu ka Magbebaye ne Manama te intiru ne umul nu.


text:
<t>-15-</t>Anak, pammineha nu ka me panulu ku keykew. Keilangan ne egmatagseb ka, eyew egpekeikul ka te eleg ne dalan.


text:
su egpakaayu-ayu ka pegpewubug-hubug wey pegpabebel-is. Ke iyan nu re eggimuwen se eglipereng, kene egkaluhey ne iyan nu naan de igsaluub ka maddeet ne kumbale.


text:
<t>-16-</t>Pammineha nu ka amey wey iney nu ne iyan migbehey keykew te umul, wey kene nu sikandan balahara ke egkabuyag e.<pb/>


text:
Pakannekal ka ne egkaangken nu ka kamalehetan, katagseb, panulu, wey salabutan, wey kene nu sika isaliyu te minsan nekey.<pb/>


text:
Amana egkahale ka amey te anak din ne matareng;<pb/>egkahale-gale iya ka amey te anak din ne matagseb.<pb/>


text:
Egkahale iya ka amey wey iney nu ke matareng ka wey ke matagseb ka, iyan naan pa iya ka iney nu ne mig-anak keykew.


text:
Eggepas sikandin iling te takawen, wey egmasulug ka me lukes ne egpakalibug kandin wey egpakasale te me asawa ran.


text:
<t>-18-</t>Hentew‑a ne etew ka eglungku, egpangehet, sahukulen, egkahumian, wey egkapalian te ware egpuunan wey layun egmalalab se mata?


text:
Ne duen e egkengakita nu ne minsan nekey, wey kene kad e egpakasuman-suman amana, wey egpakapanlalag kad te maddeet.


text:
Peggeram-geram nu ne hendue te diye ka miggibat-hibat te barku ne diye te elat te dahat ne egkaan-antuwal.


text:
Ne egkahi ka, “Insumbag a nikandan piru wara a nasakiti, inlampesan a piru ware ku naheram. Ken‑u e bu pad egpekeyimata? Egkeupian a ne eg-inum e man‑e.”


text:
<t>-20-</t>Ne pinaahi te katagseb wey te salabutan, igpakapes-ek ka baley wey egkeyimu ne malig‑en.<pb/>


text:
<t>-22-</t>Ka katagseb, kene egkatirew te ungel ne etew, su emun ke eglibulung ka me pangulu ne egmalalahey, ware igkalalag din.


text:
Egkaayun ne egkahi ka, “Ware hanew ku meyitenged kayi,” piru nakanengneng ka Manama ke nekey ka due te suman-suman nu, su migbebantey sikandin keykew. Egsulian ka nikandin ke nekey ka me hinimuwan nu.


text:
Ne iling ded degma ka katagseb, egpakameupiya degma seini te umul nu. Ne emun ke egkaangken nu seini, egmeupiya ka eggingumaan nu wey egkatuman iya ka impallateng nu.


text:
<t>-27-</t>Kene ka ikul te eggimuwen te makasesale ne egpangatang wey egpanlusud diye te baley te matareng ne etew.


text:
Minsan kapapitu egkapeled ka matareng ne etew, eg-enew red iya sikandin. Piru ka makasesale egkareetan iya te masumpit ne egkatamanan.


text:
<t>-28-</t>Kene ka kahale ke egpakaneem-neem te karereetan ka kuntere nu, wey kene ka gale-gale ke egkasaligkat sikandin.


text:
Emun ke egkakita te Magbebaye ne Manama ne egkahale ka, kene sikandin egkabennalan keykew wey kene din e nasi egparusaan ka me kuntere nu.


text:
<t>-30-</t>Anak, kaaldeki nu ka Magbebaye wey ka Hari, wey kene ka pangalukuy te me etew ne egsupak kandan.


text:
Su ka iling due ne me etew, egkengareetan te senge-pele-pele de. Ne ware ki nakanengneng ke nekey ne karereetan ka igpeyinguma kandan te Magbebaye wey ke Hari naa.<pb/>


text:
<br/><t>Ka duma pad ne me lalahen</t><br/>Seini pad iya man‑e ka me lalag te matagseb ne etew:<pb/>Kene ne meupiya te sabeka ne talaggukum ne due eglapihan din.


text:
Kene ka bayung te duma nu wey ke egpanlalag naa te ubat meyitenged kandin, ke ware eleg ne katarengan nu.


text:
impanubuan e seini te me duhi wey ingkampetan e te hilamunen, wey nagguhus e ka me batu ne inlingut ialad dutu.


text:
<br/><t>Ka duma pad ne me lalag ni Sulumun</t><br/>Seini pad man‑e ka duma ne me lalahen ni Sulumun ne in-ilingan te me etew ni Isikiyas ne Hari te Huda.


text:
Egbantuhen ka Manama tenged te minsan nekey ne ware din ipahawa-hawa, piru egbantuhen ka Hari tenged te minsan nekey ne igpakapapitew rin.<pb/>


text:
Iling te langit ne kene egkeumaan, wey te dahat ne kene egkatirew tenged te karalem, kene degma egkanengnengan ka suman-suman te me Hari.<pb/>


text:
Te iling due ne paahi, ke egpandeldelen nu ka maddeet ne talagtambag te Hari, egmalig‑en ka migharian din pinaahi te pegkamatareng.<pb/>


text:
Ke eggendiye ka te Hari, kene ka sasindeg diye te tangkaan din; kene ka man‑e sasindeg diye te eg-ugpaan te me mabantug.


text:
Meupiya pad ne egkahiyan ka, “Pamaneyik ka kayi,” du te egkamelmelehan nud iya ne egle-leihen ka diye te tangkaan te me talahuren.<pb/>


text:
Kene ka ana-ana hendiye te hukumanan tenged te nakita nu. Ke due lein ne egpakapamalehet ne naseyyup ka, egpakapeyilawan ka?<pb/>


text:
Emun ke nekeg-apul kew te sumbaley nu, husaya niyu seini ne sikaniyu re, wey kene niyu ipanengneng te minsan hentew,


text:
Ka lalag ne egpakasalete te eleg ne timpu,<pb/>egpekeiling te mansanas ne bulawan ne indayan-dayanan te pelata.<pb/>


text:
Ka pegsapad te matagseb ne etew diye te etew ne egpammineg kayi, egpekeiling te eritis ne bulawan wey mahal ne balieg.<pb/>


text:
Ka egkasalihan ne suluhuanen, egpakapahale te seeye se migsuhu kandin. Egpekeiling sikandin te maagsil ne weyig<n>Te Hibruwanen: isnu.</n> te timpu te meinit.<pb/>


text:
Ka me etew ne migsaad te minsan nekey ne kene egkatuman, egpekeiling te gapun wey kalamag ne ware egkeuyan ne uran.<pb/>


text:
Ka pegpariralem wey ka me lalag ne kene ne malangit, egpakabennal te me pangulu wey te minsan hentew ne makehal se pusung.<n>Te Hibruwanen: tul‑an.</n><pb/>


text:
Marelag ke re panumbaley te sumbaley nu su kema ke egkapelaan e sikandin wey egkeepes e keykew.<pb/>


text:
Ka etew ne egpamalehet te ubat meyitenged te sumbaley rin, egpekeiling te sundang wey ke kampilan naa, wey ke tunud naa ne maliddus.<pb/>


text:
Egkeyimu ne ware karuan ke egsalig ka te etew ne kene egkasalihan te timpu te keyirapan. Su egpekeiling sikandin te tigkey wey nabalingu ne paa ne ware igpakabulig.<pb/>


text:
Emun ke eg-ulahing ka diye te etew ne miglungku egkeulat de iya iling te inluungan nu sikandin te kumbale te timpu te tingmaagsil wey ke in-itisan nu naa te suka ka pali din.<pb/>


text:
su emun ke eggimuwen nu sika, impunggisan nu sikandin te salakey, piru egdasahan ka mule te Magbebaye ne Manama.<pb/>


text:
Ka pegsesalupet ka egpuunan te kabelu, iling te kalamag te igkahibang ne balabahan ne eg-uyan te uran.<pb/>


text:
Meupiya pad ke diye ka eg-ugpe te pikungan te atep te baley, du te diye ka te seled ne duma nu ka asawa nu ne mabulut.<pb/>


text:
Ka meupiya ne guhuren ne egpuun te mariyu ne inged, egpekeiling te maagsil ne weyig ne egpakamanekal te nammaraan.<pb/>


text:
Ka matareng ne etew ne egparuyun-duyun de te mareet ne etew, egpekeiling te basaken ne beuhan wey ke sebseb naa ne natahuan te maligsem.<pb/>


text:
Kene ne meupiya ka eg-am-amana egkeen te teneb, wey kene degma ne meupiya ka layun de egpareyrey.<pb/>


text:
Emun ke kene eggayul ne eg-uran te isnu te timpu te gulabung<pb/>wey ke eg-uran naa te timpu te tinggaani,<pb/>kene degma ne eleg ne egbantuhen ka ungel ne etew.<pb/>


text:
Kene ka egkeutengan te dilus ke ware sale nu;<pb/>egpekeiling te eglayang ne bayaku ne eglihad de wey kene eglatun.<pb/>


text:
Keilangan ne eglampesan ka kudde,<pb/>wey egkakangan ka asnu eyew egparuma-ruma.<pb/>Ne iling naan ded degma ka ungel, keilangan ne eglampesan eyew egpalintutuu.<pb/>


text:
Piru senge-kakuwa ne meupiya degma ne egtabaken nu sikandin<pb/>eyew egkanengnengan din ne kene bes sikandin ne matagseb iling te insuman-suman din.<pb/>


text:
Ka etew ne egpanaha te ungel ne etew,<pb/>egpekeiling de te intempug din ka paa rin,<pb/>wey migpamitew re sikandin te samuk.<pb/>


text:
Ware karuan te me lalahen te ungel,<pb/>egpekeiling seini te me paa te pungku ne kene egpakabulig.<pb/>


text:
Kalalungan de ka egdeyrey te etew ne ungel,<pb/>iling te etew ne nasi igbagkes ka batu te pintik.<pb/>


text:
Egpakapasakit ka me lalahen te ungel ne etew,<pb/>iling te duhiyen ne kayu ne igwelwelewes te etew ne egkewubug.<pb/>


text:
Ka etew ne egpatrabahu te ungel ne etew ne eglihad de wey ke talewubug naa,<pb/>egpekeiling te talagpane ne egpanaweles de due egpamane.<pb/>


text:
Duen pad egkapallateng te etew ne subla ne ungel,<pb/>du te etew ne migsuman-suman ne subla sikandin ne matagseb.<pb/>


text:
Ka pehulen ne etew, egbalbalikid de diye te hibatanan din<pb/>iling te lekeb ne saliet malukati ne malekebi re man‑e.<pb/>


text:
Due me etew ne subla ne pehulen,<pb/>su minsan ka pegsungit naan de te keenen dan, kene dan egkeyimu.<pb/>


text:
Ka pehulen ne etew, migsuman-suman ne matagseb pad sikandin<pb/>du te pitu ne etew ne memeupiya ne egpanabak.<pb/>


text:
Ka etew ne eg-amung-amung te apulan te duma<pb/>egpekeiling te etew ne egdakep te eglihad ne asu ne diye eggen-geni te talinga.<pb/>


text:
Ka usig ne etew, iyan egpuunan te apulan,<pb/>iling te museng ne egpakabebaha,<pb/>wey kayu ne egpakalegleg te hapuy.<pb/>


text:
Ka peg-iran-iran, egpekeiling te mananam amana ne egkakeen<pb/>ne amana ne meupiya ne eg-abelengen.<pb/>


text:
Emun ke inggeles nu ka mareet ne suman-suman nu pinaahi te mateles ne me lalag<pb/>egpekeiling ka te pelata ne impakepkep te bratu ne kuren ne inggimu puun te tane.<pb/>


text:
Egkaayun ne iggeles te etew ka kabelu din<pb/>pinaahi te meupiya ne me lalag din,<pb/>piru eglimbungan ke bes de nikandin.<pb/>


text:
Minsan meupiya ka me lalag din,<pb/>kene ka palintutuu kandin,<pb/>su napenu te malindit ka suman-suman din.<pb/>


text:
Ka etew ne eglulungag te tane eyew egkeuluhan te duma, iyan nasi egkeulug;<pb/>ka eglilid te batu diye te duma rin, iyan nasi egkaliliran.<pb/>


text:
Kene ka peggasal meyitenged te keureme<pb/>su ware ka nakataha ke nekey ka egkeyitabu te seup ne aldew.<pb/>


text:
Balahad e ke iyan egdeyrey keykew ka duma ne etew wey ke lapu naa,<pb/>wey kene ka uney-uney deyrey te pegkeetew nu.<pb/>


text:
Mabehat ka batu wey ka pantad,<pb/>piru subla pad ne mabehat ka samuk ne egpuun te ungel ne etew.<pb/>


text:
Ka etew ne egkabelu, amana ne bubuluti wey egpakarereet,<pb/>piru subla pad ne mabulut ka etew ne egpangalikud.<pb/>


text:
Meupiya pad ne egsaparan nu ka sabeka ne etew<pb/>du te egkahiyan nu te inggeyinawaan nu sikandin<pb/>piru egbalaharen nu re ka mareet ne batasan din.<pb/>


text:
Masakit ka pegsapad te sabeka ne alukuy piru egkasalihan mule.<pb/>Piru ka peggarek te kuntere, kene egkasalihan.<pb/>


text:
Ka etew ne nabulung e,<pb/>kenad e egkeupian ne egkeen minsan te teneb,<pb/>piru ka etew ne eggutasan,<pb/>egmananam diye te kandin minsan pad ka mapeit ne egkakeen.<pb/>


text:
Egpakapahale keykew ka lana wey ka peemut,<pb/>iling te malehet ne tambag te amana nu ne alukuy.<pb/>


text:
Kene nu kalingawi ka me alukuy nu wey ke alukuy naa te amey nu.<pb/>Emun ke due keyirapan nu, kenad keilangan ne egpangananey ke pad te karumaan nu ne diye te mariyu,<pb/>su iyan e egpakabulig keykew ka marani ne sumbaley nu.<pb/>


text:
Anak, keilangan ne egmatagseb ka su eyew egkahala a degma,<pb/>wey eyew due igkatabak ku te minsan hentew ne eglemet keddi.<pb/>


text:
Ka matagseb ne etew, egpakakita te egginguma ne karereetan,<pb/>purisu tapey e mule sikandin egpakapanalliya.<pb/>Piru ka ware aperu,<pb/>egsahap iya mule, wey egkabaybayaran.<pb/>


text:
Emun ke due sabeka ne etew ne egsaad<pb/>ne sikandin ka egbayad keykew te utang te lapu,<pb/>buyui nu sikandin te kumbale ne iggerentiya,<pb/>eyew egbayad iya sikandin.<pb/>


text:
Emun ke egbalbalukan ka te maselem pad<pb/>ka eg-al-alumama te sumbaley nu,<pb/>egpekeiling de te indilus nu sikandin.<pb/>


text:
Ne kene nu sikandin egkasaparan<pb/>iling te kalamag ne kene nu egkabalabahan<pb/>wey te lana ne kene nu egkahen-genan.<pb/>


text:
Ka etew ne egpakaangken te katuenan puun te duma rin,<pb/>egpekeiling te putew ne egmahalang ke egpekegkahis.<pb/>


text:
Emun ke egtangguwen nu ka kayu ne iggira,<pb/>egpakakeen ka te behas kayi;<pb/>emun ke egtangguwen nu ka ahalen nu,<pb/>egbantuhen ka nikandin.<pb/>


text:
Iling te ulaula nu ne egkakita nu ke egpantew ka te weyig,<pb/>egkakita degma ka suman-suman nu pinaahi te batasan nu.<pb/>


text:
Ka igkeupii te etew, kene iya egkataman,<pb/>iling ded te kamatayen<pb/>wey lebenganan<n>Te Hibruwanen: Siyul wey Abaddun.</n> ne kene egkataman.<pb/>


text:
Ka bulawan wey ka pelata, eggeraman eglenaya pinaahi te hapuy,<pb/>wey ka etew degma, eggeraman pinaahi te me pegdeyrey kandin.<pb/>


text:
Emun ke egkaamin e ka kumpay, egpanubul red man‑e seini, wey te sasangan pad seini egpanubul, egpanlaglag kad e man‑e te me hilamunen diye te me bubungan eyew due egkakeen te me ayam nu.


text:
Egpekeyimu ka te me kumbale puun te laplap te me karniru, wey egpakabebeli ka te tane puun te halin te me kambing nu.


text:
Ne egpakakuwa ka degma te dakel ne gatas te me kambing nu para te pamilya nu, wey te me suluhuanen nu ne me malitan.<pb/>


text:
Ka mareet ne etew, egpallahuy re due minsan ware eglupug kandin,<pb/>piru ka matareng ne etew, kene mule egkaaldek iling te liyun.<pb/>


text:
Emun ke egpakasale ka sabeka ne nasud,<pb/>layun de seini egliwan te me pangulu.<pb/>Piru egmaresen seini wey egpakapabulus<pb/>ke me matagseb wey ke due me katuenan te me pangulu.<pb/>


text:
Ka pangulu ne egleig-leig te egkaayu-ayu ne etew,<pb/>egpekeiling te makeseg ne uran ne egpakarereet te eggaaniyen.<pb/>


text:
Emun ke kene ka egtuman te Balaud,<pb/>migpasabut ne miglapig ka te me maddeet ne etew.<pb/>Piru ke egtuman ka kayi,<pb/>migpasabut ne migpakigkuntere ka kandan.<pb/>


text:
Ka maddeet ne etew, ware nakasabut te eleg ne peggukum,<pb/>piru ka migtuman te igkeupii te Manama, nakasabut-sabut mule kayi.<pb/>


text:
Meupiya pad ka etew ne egkaayu-ayu piru egkasalihan,<pb/>du te etew ne meyaman piru kene egkasalihan.<pb/>


text:
Ka anak ne egtuman te Balaud, matagseb naa.<pb/>Piru ka anak ne egduma-ruma te me lalung ne etew,<pb/>egpakapeyilew te amey wey iney rin.<pb/>


text:
Emun ke egkaratu ka pinaahi te pegpatubu nu te seleppi nu,<pb/>egpekeendiye ka karatuan nu te me etew ne matumpis te egkengaayu-ayu.<pb/>


text:
Emun ke egginalihen nu ka matareng ne etew eyew egpakasale,<pb/>sikeykew red mismu ka egsahad te bitu ne inggimu nu.<pb/>Piru due keupianan nu ke ware igkarew‑ey keykew.<pb/>


text:
Ka meyaman, layun egsuman-suman ne matagseb sikandin,<pb/>piru ka egkaayu-ayu ne etew ne matagseb, eg-ugsi-ugsi mule ke matagseb naan iya ka meyaman.<pb/>


text:
Egkahale ka langun<pb/>ke iyan egkeyimu ne pangulu ka me matareng ne etew,<pb/>piru ke iyan egkeyimu ne pangulu ka maddeet ne etew, egpangeles ka keet-etawan.<pb/>


text:
Kene ka iya egmatubung ke egbunbunan nu ka me sale nu,<pb/>piru ke eg-angkenen nu seini diye te Manama wey eg-engkeran nu,<pb/>egkeyimenawan keykew ka Manama.<pb/>


text:
Due keupianan te etew ne layun egkaaldek te Magbebaye ne Manama.<pb/>Piru ka etew ne makehal se pusung, egpekeendiye iya te karereetan.<pb/>


text:
Ka pangulu ne egdeeg-deeg te egkengaayu-ayu,<pb/>egpekeiling te liyun ne egginihel<pb/>wey ke usu naa ne egpamitew te egpammueren.<pb/>


text:
Ka pangulu ne kene ne matagseb,<pb/>amana ne bubuluti wey egleig-leig.<pb/>Piru ka etew ne kene egkeupian ne egkaratu pinaahi te mareet ne himu,<pb/>egpakaangken te malayat ne umul.<pb/>


text:
Ka etew ne nakapatey te etew,<pb/>nekeiling de te miglulungag e sikandin te lebeng din,<pb/>purisu balahara nu sikandin.<pb/>


text:
Ka etew ne eg-ugpe ne ware igkarew‑ey,<pb/>egkaluwas puun te karereetan,<pb/>piru ka etew ne mareet se hinimuwan, egpekeendiye iya te karereetan.<pb/>


text:
Ka mabasuk ne etew, egmanubla-subla se pegkeen,<pb/>piru egkaayu-ayu ka etew ne egdaat-daat te timpu rin te peggimu te me ware karuan.<pb/>


text:
Egpanalanginan te dakel ka etew ne egkasalihan,<pb/>piru ka etew ne egkaana-ana ne egkaratu, kene egpakaalihu te legpad.<pb/>


text:
Kene ne meupiya ne duen de eglapihan nu.<pb/>Piru duen iya me etew ne eggimu te iling due<pb/>eyew egpakakeeen de minsan deisek.<pb/>


text:
Ka etew ne leheren, egkeupian ne mahaan egkaratu,<pb/>piru ware sikandin nakanengneng ne nasi bes sikandin egkaayu-ayu.<pb/>


text:
Meupiya pad ne egsaparan nu ka etew,<pb/>su egpasalamatan ke red nikandin,<pb/>du te egdeyrayen nu sikandin te ubat.<pb/>


text:
Ka etew ne egpanakew diye te amey wey iney rin<pb/>wey egsuman-suman ne kene ne sale seeye,<pb/>duma red sikandin te me takawen.<pb/>


text:
Ka leheren ne etew, iyan egpuunan te samuk,<pb/>piru ka etew ne egsalig te Magbebaye, egmatubung mule.<pb/>


text:
Ungel ka etew ne egsalig te pegkeetew rin,<n>Te Hibruwanen: Pusung.</n><pb/>piru ka etew ne matagseb,<pb/>egpakapariyu mule te karereetan.<pb/>


text:
Ka etew ne matumpis te egkaayu-ayu,<pb/>kene egkaawaan te me keilangan din.<pb/>Piru ka etew ne leheren te egkaayu-ayu,<pb/>egdirilusen te me etew.<pb/>


text:
Emun ke iyan egkeyimu ne pangulu ka maddeet ne etew, egpangeles ka keet-etawan.<pb/>Piru ke egkengaawe e sikandan te pegkapangulu ran,<pb/>iyan e man‑e egmandu ka me matareng.<pb/>


text:
Emun ke egpaheed-geed ka ne egpakehal te ulu nu<n>Te Hibruwanen: lieg.</n> minsan kapapila kad e sapari,<pb/>egginguma ka timpu ne egsahap ka, wey kene kad e egpekeenew.<pb/>


text:
Emun ke matareng ka pangulu,<pb/>egkahale ka me etew.<pb/>Piru ke mareet ka pangulu,<pb/>egkengallaggew sikandan.<pb/>


text:
Ka etew ne egkeup-upian te katagseb,<pb/>egpakapahale te amey rin.<pb/>Ka etew ne iyan de himu se egduma-ruma te malitan ne egpamelegye te lawa,<pb/>egdaat-daat de te karatuan din.<pb/>


text:
Emun ke iyan egsumsumanen te Hari ka eleg ne peggukum,<pb/>egmalig‑en ka nasud.<pb/>Piru ke iyan din de egsumsumanen ka seleppi,<pb/>egkahuhus iya ka nasud din.<pb/>


text:
Ka etew ne egdeyrey te ubat te sumbaley rin,<pb/>iling de te in-uney rin sahiluta ka paa rin.<n>Te Hibruwanen: belata ka biyale.</n><pb/>


text:
Ka mareet ne etew,<pb/>egkasahilut te mareet ne hinimuwan din,<pb/>piru ka matareng ne etew, eg-ul-ulahing mule wey eggale-gale.<pb/>


text:
Ka matareng ne etew, egsuman-suman te katenged te egkaayu-ayu.<pb/>Piru kene mule egpakasuman-suman kayi ka maddeet ne etew.<pb/>


text:
Ka me etew ne lemeten,<pb/>iyan egpuunan ne egkasamuk ka intiru ne siyudad,<pb/>piru ka me matagseb, iyan egpakabewu te kabelu.<pb/>


text:
Emun ke egpakig-apul ka matagseb ne etew te ungel,<pb/>egngisi re ka ungel, wey egpanampele,<pb/>wey kene egpeeneng-eneng.<pb/>


text:
Ka etew ne ware igkarew‑ey,<pb/>egdumutan te me etew ne talaggimatey,<pb/>piru egpangabangan sikandin te me etew ne matareng.<pb/>


text:
Kene egpakatigkel ka ungel te kabelu din,<pb/>piru ka matareng ne etew, mahaan egpakatigkel te langet din.<pb/>


text:
Emun ke egpalintutuu te ubat ne guhuren ka pangulu,<pb/>egkeyimu ne mareet ka langun ne upisyal rin.<pb/>


text:
Ka egkaayu-ayu, wey ka egleig-leig,<pb/>nekeg-iling de sikandan ne imbehayan te Magbebaye ne Manama te mata.<pb/>


text:
Ka peglampes wey pegsapad,<pb/>egpakabehey te katagseb te bate.<pb/>Piru ke egbalaharen de sikandin,<pb/>egpakapeyilew re sikandin te iney rin.<pb/>


text:
Emun ke mareet ka pangulu,<pb/>egmasulug degma ka me etew ne eggimu te mareet.<pb/>Piru egkengaddeetan sikandan wey egkakita te me matareng ka pegkareeti ran.<pb/>


text:
Panulua nu ka anak nu taheed te bate pad sikandin,<pb/>eyew kene ka egkallagew kandin,<pb/>wey layun nu sikandin igkahale.<pb/>


text:
Ware keupianan te nasud<pb/>ke ware lalag te Manama ne egpakapanulu.<pb/>Piru due keupianan te seeye se migtuman te Balaud te Manama.<pb/>


text:
Kene egkapanulu ka suluhuanen pinaahi te me lalag de,<pb/>su minsan egpakasabut ded sikandin,<pb/>kene iya sikandin egpammineg.<pb/>


text:
Ke eg-upianan nu ka suluhuanen nu puun pad te pegkabate din,<pb/>diye egpangkus te egkaangken din ka langun ne keykew te mewuri ne timpu.<pb/>


text:
Ka etew ne egduma-ruma te takawen,<pb/>egdereet de te kandin mismu ne pegkeetew.<pb/>Egsaad sikandin ne egpamalehet,<pb/>piru kene sikandin egpangguhud te malehet.<pb/>


text:
Emun ke egkaaldek ka te etew, nasi ka egsahap.<pb/>Piru egkaluwas ka ke egsalig ka te Magbebaye.<pb/>


text:
Masulug ka egkeupian ne eglapihan te pangulu,<pb/>piru diye de te Magbebaye egkaangken te etew ka eleg ne peggukum.<pb/>


text:
Ka matareng ne etew, egkeepes te mareet ne etew,<pb/>wey ka mareet ne etew, egkeepes degma te matareng ne etew.<pb/>


text:
<br/><t>Ka me lalahen ni Agur</t><br/>Seini ka immanlalag ni Agur ne anak ni Haki ne matig-Masa. Inlalag din seini diye ki Itiil wey ki Ukal. Migkahi sikandin:<pb/>


text:
“Te langun ne etew, sikeddi ka subla ne ungel<pb/>su ka suman-suman ku, kene ne iling te suman-suman te etew.<pb/>


text:
Wara ad iya migbebasbas eyew egmatagseb<pb/>wey ware degma kalintahaan<n>Te Hibruwanen: Katuenan.</n> ku meyitenged te Magbebaye ne Manama.<pb/>


text:
Angin e te Manama, hentew naa ka egpekeendiye te langit wey nakapamaneug de man‑e?<pb/>Duen naan e etew ne nakahen-gen te kalamag?<pb/>Duen naan e etew ne nakabubugsung te weyig te kumbale din?<pb/>Hentew naa ka migtahu te eletanan te kalibutan?<pb/>Ke due, hentew ka ngaran din, wey ka me ngaran te me anak din?<pb/>Kema ke nakanengneng kew iya?<pb/>


text:
“Egtumanen iya te Magbebaye ka me saad din. Egpekeiling sikandin te kalasag te seeye se eg-aput kandin.


text:
Kene nu timuli ka me lalag din su kema ke egsaparan ka nikandin, wey igpanengneng din ne ubaten ka.”<pb/>


text:
<br/><t>Ka duma pad ne me lalahen</t><br/>Magbebaye, due ubag daruwa ne egbuyuen ku keykew. Ibehey nu naa ubag seini te kene e pad egpatey.


text:
An-anayan, bulihi a ne kena a egpekeuubat. Igkarangeb, kena a himuwa ne meyaman wey ke egkaayu-ayu naa, alahaa nu re ka egkakeen ne keilangan ku.


text:
Su emun ke meyaman a, kema ke kene kud sikeykew egkeilanganen; ne emun ke egkaayu-ayu a man‑e, kema ke egpakapanakew a wey egkapeyilawan ku ka matulus ne ngaran nu.<pb/>


text:
Kene nu bayungi ka suluhuanen diye te tangkaan te ahalen din, su ke ma ke egdilusen ka nikandin wey eg-antus ka.<pb/>


text:
Due me anak ne kene egtahud te amey wey iney ran, wey egpekeyimu pad iya man‑e ne egdilus kandan.<pb/>


text:
Due me etew ne subla ne egleig-leig te egkengaayu-ayu wey te ware egkeyimu iling te kampilan ne egdereet. Egkengeuyag sikandan pinaahi te sika ne hinimuwan dan.<pb/>


text:
Ka etew ne leheren, egpekeiling te limatek ne due daruwa ne anak ne layun de egkahi, “Behayi a! Behayi a!”<pb/>Due hep‑at ne kene egkeuralan:<pb/>


text:
ka inged te me minatey,<pb/>ka malitan ne kene egpakaanak,<pb/>ka tane ne keilangan te weyig,<pb/>wey ka hapuy ne kene egkataman.<pb/>


text:
Emun ke egdali-dian nu wey ke egsupaken nu ka amey wey iney nu, meupiya pad ke igpatuktuk te uwak ka mata nu, wey igpakeen te me banug ka lawa nu.<pb/>


text:
Mania te egpakalayang ka banug diye te aw-awangan,<pb/>mania te egpakarul‑ug ka uled diye te me batuwen,<pb/>mania te eg-antew ka barku diye te dahat,<pb/>wey mania te egpekeg-alig ka lukes wey malitan?<pb/>


text:
Ne iling kayi ka eggimuwen te malitan ne egpalibug-libug: emun ke egkalibuhan e sikandin, egkahi e sikandin, “Ware mareet ne neyimu ku.”<pb/>


text:
ka bubuluti ne malitan ne egpakaasawa red,<pb/>wey ka uripen ne malitan ne egpakasubal egpakaasawa te ahalen din ne malitan.<pb/>


text:
ka me iteng, minsan kene sikandan ne mannekal, piru egmanlilimud sikandan te egkakeen dan te timpu te meinit;<pb/>


text:
ka me mananap ne egngaranan te kunihu, minsan kene sikandan ne mannekal, piru diye sikandan migpangugpe te batuwen;<pb/>


text:
ka me tektek, ne egkarakep nu re te belad nu, piru egkakita nu sikandan diye te me palasyu te me Hari.<pb/>


text:
Emun ke eggelebekan nu te egkulibew ka gatas, egkehal iya sika; ke egsumbahen nu ka irung te etew, egpakalangesa iya sika; ke eglelalis ka, egpakakita ka iya te samuk.<pb/>


text:
<br/><t>Ka me lalahen te Hari</t><br/>Seini ka immanlalag ni Hari Limwil ne matig-Masa. Impanulu kandin seini te iney rin:<pb/>


text:
Limwil, kene ne meupiya ne eg-inum te binu ka me Hari, kene ne meupiya te me pangulu ka egkeibeg-ibeg te inumen.


text:
Su emun ke egkewubug e sikandan, egkalingawan dan e ka Balaud wey egdi-diekan dan e ka katenged te langun ne egkaayu-ayu.


text:
Balahara nu re ne eg-inum te subla ne egpekewubug ne binu ka seeye se mahaan e egpatey wey seeye se eg-antus te subla ne masakit.


text:
Peinuma nu iya sikandan eyew egkalingawan dan ka me keyirapan wey eyew kene dan e egkasuman-suman ka pegkaayu-ayu ran.”<pb/>


text:
Keilangan ne ka peggukum nu, egpekeikul te gantangan wey palabian. Lalag ka eyew te pegpangabang te katenged te egkengaayu-ayu wey te seeye se ware egkekeyimu.”<pb/>


text:
<br/><t>Ka meupiya ne asawa ne malitan</t><br/>Malised ne egpamitawen ka meupiya ne asawa wey mahal pad sikandin du te mahal ne me batu.<pb/>


text:
Kene sikandin eggimu te egpakarereet te iglukes din, su layun de ne meupiya ka eggimuwen din te intiru ne umul rin.<pb/>


text:
Eggimate e sikandin te kene pad egkasi-si ka kaliwaswasan eyew eggilutu te egkakeen dan te taltalaanak, wey eyew egpanengneng te me suluhuanen dan ke nekey ka eggimuwen dan.<pb/>


text:
Egpamitew sikandin te tane wey egbeliyen din seini te seleppi ne inlimud din, wey egpamulaan din te paras.<pb/>


text:
Nakanengneng sikandin ke pila ka egkaseleppi din te sika ne eggimuwen din. Sikan naa kene egkeebukan ka sulu din te marusilem.<pb/>


text:
Kene sikandin egkalaggew te timpu ne eg-uran te isnu su duen ma makepal ne manggad<n>Te Hibruwanen: malalab ne hinabel.</n> para te pamilya rin.<pb/>


text:
Egpangimu sikandin te hagpi te me hibatanan wey egsaluub sikandin te mahal ne kumbale ne malugtem se batek.<pb/>


text:
Neilaan ka iglukes din<n>Te Hibruwanen: Mabantug diye te gumawan te siyudad.</n> wey sabeka sikandin te me pangulu diye te lungsud dan.<pb/>


text:
Ka kateles te malitan, egpakalimbung iya wey duen de katamanan. Piru ka malitan ne due pegkaaldek te Magbebaye ne Manama, eleg ne egdayanen.<pb/>


text:
Deyraya nu sikandin te langun ne neyimu rin. Ne tenged te meupiya ne neyimu rin egtahuren sikandin te me etew.


text:
<br/><t>Ware karuan te langun</t><br/>Seini ka me lalag te matagseb ne anak ni Dabid ne Hari te Hirusalim.<pb/>


text:
Kahi te matagseb: Malised ne egsabuten! Malised ne egsabuten!<pb/>Malised ne egsabuten ka langun!<pb/>


text:
Egkaawe ka sabeka ne kabuhalan<pb/>wey egkasubalan e man‑e te lein,<pb/>piru kene egkabalbalawan ka kalibutan.<pb/>


text:
Egpangalamag ka diye te igkakawanan ne balabahan<pb/>wey egpabulus seini diye te igkahibang ne balabahan;<pb/>eglibeng-libeng de iya seini wey eglibed diye te impuunan din.<pb/>


text:
Egtulayas diye te dahat ka langun ne me beuhan,<pb/>piru kene egkapenu ka dahat;<pb/>eglibed e man‑e ka me beuhan diye te impuunan dan<pb/>wey egtulayas e man‑e diye te dahat.<pb/>


text:
Egpakapela seini se langun;<pb/>egpakapela seini.<pb/>Kene egkapelaan ka mata ne egtetengteng<pb/>wey kene egkapelaan ka talinga ne egpammineg.<pb/>


text:
Ka neyimu e dengan egkeyimu red man‑e kuntee.<pb/>Ka neyitabu e dengan egkeyitabu ded man‑e kuntee;<pb/>warad iya egkakita ta ne iyam pad kayi te kalibutan.<pb/>


text:
Duen naan pad egkeyitabu ne egkakahi ta ne iyam?<pb/>Ware iya, neyitabu e sika te ware ki pad neetew.<pb/>


text:
Warad egpakasuman-suman te neneyitabu e,<pb/>wey ke egpakasuman-suman naa te egkeyitabu pad.<pb/>Kenad degma seeye egkasuman-suman pad te egpakasubal ne kabuhalan.<pb/>


text:
<br/><t>Ka nabaybayaan te matagseb</t><br/><pb/>Sikeddiey ka matagseb ne Hari te Israil<pb/>wey diya a mig-ugpe te Hirusalim.<pb/>


text:
Inggamit ku ka suman-suman ku te pegnengneng te katagseb<pb/>wey inggamit ku ka katuenan ku te peg-ugsi-ugsi te langun ne neyitabu kayi te kalibutan.<pb/>Ne nanengnengan ku ne ka kalaggew impatapik e te Manama te etew.<pb/>


text:
Nakita ku ka langun ne hinimuwan kayi te kalibutan,<pb/>wey nakakahi a te malised ne egsabuten ka langun;<pb/>egpekeiling seini keyirap te egpanlupug te kalamag.<pb/>


text:
Ka egkapeku kenad egkaketeng,<pb/>wey ka egkalaag kenad egkakita.<n>Te Hibruwanen: ka egkatarin kenad egkaseel.</n><pb/>


text:
Nasuman-suman ku,<pb/>“Dakel ka katagseb ku du te langun ne mighari te Hirusalim;<pb/>matagseb a wey mangngateu e pad kandan.”<pb/>


text:
Purisu inggamit ku ka suman-suman ku te pegnengneng te katagseb,<pb/>wey te seeye se egpakabusew wey te keungelan,<pb/>piru egpekeiling de seini te miglupug a te kalamag.<pb/>


text:
Su emun ke egdakel e ka katagseb ku<pb/>nasi e degma egdakel ka peglungku ku.<pb/>Su ka egdakel se katuenan,<pb/>nasi egdakel degma ka kalaggew.<pb/>


text:
Nasakat a ne miggale-gale ad,<pb/>wey mig-eleg-eleg ke nekey ka kahalaan.<pb/>Piru nanengnengan ku ne ware ded man‑e karuan te inggimu ku.<pb/>


text:
Miggala-gala a te inumen,<pb/>piru minsan pad due,<pb/>ware naawe ka katagseb ku.<pb/>Nakasuman-suman a ne kema ke sika ka amana ne meupiya ne eggimuwen te etew<pb/>te malepet ne umul rin.<pb/><pb/>


text:
Migbebeli a te me uripen ne lukes wey malitan,<pb/>wey due me uripen ne miglesut diye te baley ku.<pb/>Masulug degma ka me ayam ku<pb/>du te me etew ne mig-ugpe te Hirusalim hun‑a keddi.<pb/>


text:
Migmanlimud a degma te pelata wey bulawan<pb/>ne mig-angey ku diye te tinesanan te me Hari<pb/>diye te me prubinsya ne migmanduan ku.<pb/>Masulug ka egpeulahingen ku ne me lukes wey me malitan<pb/>wey masulug degma ka me duwey ku, ka igkeupii te me lukes.<pb/><pb/>


text:
Purisu neyimu a ne mabantug<pb/>wey mabmabantug pad te langun ne nekeugpe te Hirusalim hun‑a keddi.<pb/>Piru minsan pad due, matagseb e red.<pb/>


text:
Naangey ku ka langun ne igkeupii ku.<pb/>Inggimu ku ka langun ne igkatelesi ku.<pb/>Nahala a te langun ne inggimu ku<pb/>wey seini ka unag te langun ne impakannekalan ku.<pb/>


text:
Piru impalemlem ku ka langun ne inggimu ku ne nalasey-lasey a,<pb/>wey nasuman-suman ku ne ware karuan te langun.<pb/>Nekeiling e re te miglupug te kalamag,<pb/>wey ware karuan te impakannekalan ku kayi te kalibutan.<pb/>


text:
Sikan naa ka impeg-iling ku<pb/>ka katagseb, keungelan, wey keumbehan.<pb/>Su ware egpekeyimu ne egpeg-iling te katagseb, keungelan, wey keumbehan,<pb/>ke kene sikeddi de iya se Hari.<pb/>


text:
Ne nanengnengan ku ne meupiya ka katagseb du te keungelan,<pb/>iling te kalayag ne meupiya du te delem.<pb/>


text:
Ka matagseb ne etew egpakakita te egpabulusan din<pb/>piru ka ungel kene egpakanengneng te egpatangkaan din.<pb/>Piru nanengnengan ku ne ka matagseb wey ka ungel<pb/>nekeg-iling de ka egpangkusan.<pb/>


text:
Sikan naa ka nakasuman-suman a ne ka egkeyitabu te ungel<pb/>sikan ded degma ka egkeyitabu keddi.<pb/>Nekey naa ka egkaangey ku te dakel ne katagseb ku?<pb/>Ne nakakahi a te malised seini ne egsabuten.<pb/>


text:
Su ka matagseb ne etew, iling te ungel ne mahaan ded egkalingawi;<pb/>egginguma ka timpu ne ware tapid kandan ka egkalingawan.<pb/>Egpatey ka matagseb ne etew iling ded degma ka ungel.<pb/>


text:
Purisu igkeepes ku ka umul<pb/>su ka me trabahu ku kayi te kalibutan nakalasey-lasey re keddi.<pb/>Ware karuan te seini se langun;<pb/>iling de te miglupug a te kalamag.<pb/>


text:
Igkeepes ku ka langun ne impakannekalan ku kayi te kalibutan,<pb/>su igpakataleu ku man de seini te egsinundul keddi.<pb/>


text:
Ne hentew ka egpakanengneng ke matagseb<pb/>wey ke ungel naa ka etew ne egsinundul keddi?<pb/>Piru minsan ke hentew pad sikandin,<pb/>sikandin ded iya man e ka egpakakamuney<pb/>te langun ne impakannekalan ku te intiru ne keseg ku<pb/>wey te katagseb ku kayi te kalibutan.<pb/>Ware ded man‑e karuan kayi.<pb/>


text:
Su minsan ke migpakannekal ka te intiru ne katagseb nu wey te katuenan nu,<pb/>igpakataleu red man e ka langun diye te etew ne ware migpakannekal kayi.<pb/>Ware iya karuan kayi wey kene ne meupiya seini.<pb/>


text:
Nekey ka egkaangey te etew te inlaslasayan din<pb/>wey te impakannekalan din kayi te kalibutan?<pb/>


text:
Su te intiru ne aldew te pegtrabahu rin<pb/>prublima wey kasakitan man de ka egkaangey rin.<pb/>Ne minsan ke marusilem<pb/>kene egpekeyimeley ka suman-suman din.<pb/>Ware ded man‑e karuan kayi.<pb/>


text:
Purisu ka amana ne meupiya ne eggimuwen te etew<pb/>iyan ka pegkeen wey peg-inum wey peggale-gale<pb/>te langun ne impakannekalan din.<pb/>Ne nanengnengan ku degma ne egpuun seini te Manama.<pb/>


text:
Ka etew ne egpakapahale te Manama,<pb/>egbehayan din te katagseb, katuenan wey kahalaan.<pb/>Piru ke egkaratu ka makasesale, egkuen din ka karatuan din<pb/>eyew igbehey rin te etew ne nakapahale kandin.<pb/>Malised seini ne egsabuten;<pb/>iling de te etew ne miglupug te kalamag.<pb/>


text:
<br/><t>Ka timpu te minsan nekey</t><br/>Due timpu para te langun kayi te kalibutan,<pb/>wey eleg ne aldew te minsan nekey ne egkeyitabu.<pb/>


text:
Due timpu te pegkeetew,<pb/>wey due timpu te pegpatey.<pb/>Due timpu te pegpamula,<pb/>wey due timpu te peggaani.<pb/>


text:
Due timpu te peggimatey,<pb/>wey due timpu te pegbawi.<pb/>Due timpu te pegguhus te minsan nekey,<pb/>wey due timpu te peggimu te minsan nekey.<pb/>


text:
Due timpu te pegsinehew,<pb/>wey due timpu te pegngisi.<pb/>Due timpu te peglungku,<pb/>wey due timpu te pegsayew.<pb/>


text:
Due timpu te pegdegpak te me batu,<pb/>wey due timpu te peglilimud te me batu.<pb/>Due timpu te pegkepkep,<pb/>wey due timpu te pegpariyu.<pb/>


text:
Due timpu te pegpamitew,<pb/>wey due timpu te pegsanggel te pegpamitew.<pb/>Due timpu te pegtines,<pb/>wey due timpu te pegdegpak.<pb/>


text:
Due timpu te pegbindas,<pb/>wey due timpu te pegteyi.<pb/>Due timpu te pegpeeneng-eneng,<pb/>wey due timpu te peglalag.<pb/>


text:
Due timpu te peggeyinawa,<pb/>wey due timpu te pegkabelu.<pb/>Due timpu te gubut,<pb/>wey due timpu te keupianan.<pb/>


text:
Migkekerew e ka Manama te langun ne timpu.<pb/>Intahuan din te inse ka me suman-suman ta meyitenged te miglihad e wey te egginguma pad<pb/>piru kene ta iya egkasabut ka langun ne inggimu rin<pb/>puun te an-anayan taman te katamanan.<pb/>


text:
Purisu nanengnengan ku ne ware duma ne meupiya<pb/>ke kene iyan de se peggale-gale taheed te neuyag pad ka etew.<pb/>


text:
Ne keilangan degma ne ka etew egkeen wey eg-inum<pb/>wey eggale-gale te impakannekalan din<pb/>su me unag seini puun te Manama.<pb/>


text:
Nakanengneng a ne ka langun<pb/>ne inggimu te Manama kene egkataman;<pb/>kene seini egkatimulan wey ke egkaawaan naa.<pb/>In-iling te Manama rue, su eyew egkaaldek kandin ka etew.<pb/>


text:
Ka neyitabu kuntee neyitabu e dengan,<pb/>wey ka egkeyitabu pad keureme, neyitabu e dengan,<pb/>su impalibed-libed de seini langun te Manama.<pb/>


text:
<br/><t>Ware eleg ne peggukum kayi te kalibutan</t><br/><pb/>Ne kene ne sikan de ka nakita ku:<pb/>Diye te hukumanan,<pb/>wey diye te husayanan,<pb/>due mareet.<pb/>


text:
Nakakahi a te suman-suman ku,<pb/>“Eggukuman te Manama ka matareng<pb/>wey ka mareet ne etew<pb/>su due timpu te minsan nekey,<pb/>wey due timpu te peggukum te langun ne himu.”<pb/>


text:
Nakakahi a man‑e te suman-suman ku,<pb/>“In-el-elehan te Manama ka me etew eyew igpakita kandan<pb/>ne iling de sikandan te me ayam.”<pb/>


text:
Su nekeg-iling de ka egpangkusan te me etew<pb/>wey te me ayam—nekeg-iling de iya ne egpatey.<pb/>Purisu nekeg-iling de iya ka me etew wey ka me ayam.<pb/>Eglihad de iya ka langun.<pb/>


text:
Nekeg-iling de ka egpangkusan te langun.<pb/>Migpuun ka etew wey me ayam te tane<pb/>wey eglibed ded te tane.<pb/>


text:
Ware nakanengneng ke eggendiye naa te langit ka panisingan te etew<pb/>wey ka panisingan te mananap eggendiye naa te diralem te tane.<pb/>


text:
Purisu nanengnengan ku ne iyan meupiya ne eggimuwen te etew<pb/>ka egkahale te eggimuwen din, su sikan de ka unag din.<pb/>Su warad e egpakapangguhud kandin<pb/>ke nekey ka egkeyitabu ke egpatey e sikandin.<pb/>


text:
Nakita ku man‑e ka pegleig-leig te me etew kayi te kalibutan.<pb/>Nakita ku ka pegsinehew te nalleig-leig,<pb/>wey ware egliwang kandan<pb/>su dakel ma ka katenged te migleig-leig kandan<pb/>wey ware nakabulig kandan.<pb/>


text:
Piru meupiya pad seeye se ware pad neetew.<pb/>Su kene egpakakita te maddeet ne hinimuwan kayi te kalibutan.<pb/><pb/>


text:
Nakita ku man‑e mania te migpakannekal ka etew eyew mateles ka peg-ugpe din;<pb/>su neimma re sikandin te sumbaley rin.<pb/>Piru ware karuan due;<pb/>nekeiling de seini te etew ne miglupug te kalamag.<pb/>


text:
Pehulen ka etew ne ungel<pb/>ne tenged due, egkareetan sikandin.<n>Te Hibruwanen: Egkemuen te etew ne pehulen ka me belad din wey egkeenen din ka sapu din.</n><pb/>


text:
Meupiya pad ka due egkalimud ne deisek ne ware samuk<pb/>du te dakel se egkalimud piru ware karuan su hendue te eglupug de sikandin te kalamag.<pb/>


text:
Panunggiling, due sabeka ne etew ne migsabsabeka.<pb/>Ware pamilya rin wey ke kabuhalan naa,<pb/>piru ware sikandin mig-engked migtrabahu<pb/>wey migpanaman-taman migparatu.<pb/>Nekeinse sikandin,<pb/>“Mania te migpakannekal a<pb/>wey ware miggale-gale?”<pb/>Ware ded man‑e karuan due<pb/>wey egpakataweles seini.<pb/>


text:
Su ke egkapeled ka sabeka, igpasasindeg te dangeb.<pb/>Piru mekeyid‑u-hid‑u ka sabsabeka ke egkapeled<pb/>su ware egpasasindeg kandin.<pb/>


text:
Ne ke egpewulirey sikandan se daruwa,<pb/>egmeinit sikandan se daruwa;<pb/>ne egmeinit naa mule ka sabsabeka?<pb/>


text:
Egkatalu te talaglusud ka sabsabeka ne etew,<pb/>piru egpakasukul ka daruwa ne etew.<pb/>Iling te lubid ne insalapid te katatelu,<pb/>kene iya seini mahaan egkabugtus.<pb/>


text:
Meupiya pad ka kanakan ne egkaayu-ayu ne matagseb<pb/>du te buyag ne Hari ne ungel<pb/>ne kene egpammineg te tambag.<pb/>


text:
Su minsan ke naprisu ka sika ne kanakan wey egkaayu-ayu re ka pamilya rin,<pb/>egkeyimu red sikandin ne Hari.<pb/>


text:
Kene egkataman ka me etew ne impanguluwan din.<pb/>Piru ka egpakasinundul ne kabuhalan<pb/>kene egkeupian kandin.<pb/>Malised man‑e sika ne egsabuten,<pb/>iling keyirap te egpanlupug te kalamag.<pb/>


text:
<br/><t>Mareet ka mahaan egpahunlibet</t><br/>Bantayi nu ka pegweil-weil nu<pb/>diye te timplu te Manama.<pb/>Meupiya ka egparani eyew egpammineg<pb/>du te egpanubad ne iling te me ungel<pb/>su ware nakanengneng sikandan te mareet ka egpangimuwen dan.<pb/>


text:
Sumsumana nu pa ka eglalahen nu,<pb/>wey kene ka due-rue pahunlibet diye te tangkaan te Manama.<pb/>Su diye ka Manama te langit wey kayi ka te ampew te tane,<pb/>purisu kene ka pangasak de due.<pb/>


text:
Ka pegpangasak layun, egpekeungel te etew,<pb/>iling te masulug ka eggimuwen ne iyan egpuunan ne masulug ka egkataheinep.<pb/>


text:
Ke egpahunlibet ka diye te Manama,<pb/>due-rue tumana nu sika.<pb/>Tumana nu iya ka impahunlibet nu kandin<pb/>su kene egkeupian sikandin te keungelan.<pb/>


text:
Tanud-tanud ka ne kene ka egpakasale te iglalag nu,<pb/>wey emun ke igpasuman-suman te talagpanubad ka halad ne insaad nu te Manama, kene ka kahi te, “Naseyyup a te pegpahunlibet ku.”<pb/>Su egkabelu ka Manama ke iglalag nu sika<pb/>wey egdereetan din ka impakannekalan nu.<pb/>


text:
Ware karuan te pegpanaad te ware karuan ne me lalag.<pb/>Egpekeiling de sika te ware karuan ne taheinep.<pb/>Piru kaaldeki nu mule ka Manama.<pb/>


text:
<br/><t>Ware karuan te karatuan</t><br/>Kene ka keinu-inu ke egkakita nu<pb/>ne egle-leihen ka egkaayu-ayu diye te hukumanan,<pb/>wey kene ne eleg ka peggukum kandan<pb/>wey eg-awaan sikandan te katenged.<pb/>Su ka tagse upisyal, egbantayan te labew rin,<pb/>wey sikandan se daruwa, egbantayan te labew ran.<pb/>


text:
Ka etew ne eggeyinawa te seleppi kene egkakuntintu te seleppi.<pb/>Ware karuan te suman-suman ne ka seleppi<pb/>egpakapahale te etew.<pb/>


text:
Emun ke egmatubung e ka sabeka ne etew,<pb/>egmasulug degma ka egpakeenen din.<pb/>Ne warad iya meupiya ne egkaangey te kamuney,<pb/>tibbal din naan de egpakapipitew te karatuan din ne egkaamin.<pb/>


text:
Meupiya ka peglipereng te trabahanti,<pb/>minsan ke deisek wey ke dakel naa ka egkakeen din,<pb/>piru kene ne meupiya ka peglipereng te meyaman tenged te karatuan din.<pb/>


text:
Due nakita ku ne egpakataweles amana kayi te kalibutan:<pb/>ka karatuan ne inlimud egpakarereet te miglilimud.<pb/>


text:
Migpalewad-lewad ki ne neetew kayi te inged;<pb/>egpatey ki degma ne ware egkeuyan.<pb/>Ware egkeuyan ta<pb/>ne minsan nekey te impakannekalan ta.<pb/>


text:
Mareet-deet degma seini.<pb/>Neetew ki wey migpakannekal migtrabahu,<pb/>piru egpatey ki ne ware egkeuyan.<pb/>Nekey ka egkaangey ta ke eglupug ki te kalamag?<pb/>


text:
Eg-ugpe ki ne nalingutan te egpamatey e, egmanlungku,<pb/>egkengabelu, egmanderalu, wey egkallangetan.<pb/>


text:
Purisu ka nakita ku ne amana ne meupiya ne eggimuwen te etew<pb/>te malepet ne umul rin ne imbehey te Manama kandin,<pb/>iyan ka pegkeen, peg-inum, wey peggale-gale te langun<pb/>ne impakannekalan din kayi te kalibutan,<pb/>su sika iya ka unag din.<pb/>


text:
Iling ded degma te tagse etew ne imbehayan te Manama te karatuan wey te kasangkapan:<pb/>igpahamit din kandan seini, wey due katenged dan due<pb/>wey egpakahale-gale sikandan te impakannekalan dan;<pb/>unag seini kandan te Manama.<pb/>


text:
Duen pad man‑e nakita ku ne kene ne meupiya kayi te kalibutan<pb/>ne iyan ka masumpit ne egkeula-ula te keet-etawan:<pb/>


text:
Due me etew ne imbehey te Manama<pb/>ka igkeupii—karatuan, kasangkapan, wey kabantug.<pb/>Piru ware tuhuti te Manama ne egpakahale-gale sikandan te imbehey rin<pb/>su iyan nasi nakahale-gale dutu ka duma.<pb/>Ware karuan due wey egpakataweles sika.<pb/>


text:
Ke egpakaanak ka sabeka ne etew te sabeka ne gatus<pb/>wey egkaluhey sikandin eg-ugpe te inged,<pb/>piru minsan pad ke malayat ka umul rin,<pb/>ware sikandin nahale te minsan nekey ne kandin,<pb/>wey ware eglebeng kandin,<pb/>egkahi a te meupiya pad kandin<pb/>ka nalanlan ne bate.<pb/>


text:
Su meupiya pad ke nalanlan sikandin,<pb/>wey nekeendiye te karusileman,<pb/>wey warad egpakatanud kandin.<pb/>


text:
Ne minsan ke ware sikandin nakakita te layag te aldew<pb/>wey ware nanengnengan din ne minsan nekey,<pb/>piru nekeyimmeley e sikandin,<pb/>kene ne iling te etew ne meyaman.<pb/>


text:
Uya, minsan ke egkeuyag ka seeye ne etew te daruwa ne libu (2,000) ne leg‑un<pb/>ne ware kahalaan te umul,<pb/>nekey naa ka karuan due<pb/>ne egpatey man ded sikandin iling te duma ne etew?<pb/><pb/>


text:
Purisu nekey ka nakameupiya te matagseb<pb/>du te ungel ne etew?<pb/>Ne nekey naa ka nakameupiya te egkaayu-ayu<pb/>ke nakanengneng sikandin ke egmenuwen te eg-ugpe ne maheteng?<pb/>


text:
Meupiya ka egkabennalan ke nekey ka duen e<pb/>du te eg-awes te ware.<pb/>Ware karuan ka egkeupian layun ke nekey ka ware;<pb/>egpekeiling de te eglulupug te kalamag.<pb/>


text:
Dengan de ingkerew te Manama ka langun<pb/>wey nakanengneng sikandin ke nekey ka egkeyitabu kanta.<pb/>Purisu kene ki egpakaapul te Manama te egkatamanan ta<pb/>su maresen sikandin kanta.<pb/>


text:
Ka eggelebek egpangasak,<pb/>egmasulug degma ka me lalag ne ware karuan.<pb/>Purisu nekey ka igpakabulig due diye te me etew?<pb/>


text:
Ware iya minsan hentew ne nakanengneng ke nekey ka egpakameupiya<pb/>te sabeka ne etew te timpu te malepet wey eglihad de ne umul rin.<pb/>Egpekeiling de seini te gapun ne mahaan egkaawe.<pb/>Ware egpakapangguhud kandin<pb/>ke nekey ka egkeyitabu kayi te kalibutan ke egpatey e sikandin.<pb/>


text:
<br/><t>Ka umul</t><br/>Meupiya pad ka meupiya ne bantug<pb/>du te mahal ne peemut.<pb/>Meupiya pad ka aldew te pegpatey<pb/>du te aldew te peglesut.<pb/>


text:
Meupiya pad ka eggendiye te baley te miglungku<pb/>du te eggendiye te baley te migsahakeen,<pb/>su egpatey ma ka langun.<pb/>Keilangan ne egsumsumanen seini te duen pad umul.<pb/>


text:
Ka kalaggew meupiya pad du te pegbayat-bayat,<pb/>su ka kalaggew egpakapanulu te suman-suman ta.<pb/>


text:
Ka peglungku ka layun egkasuman-suman te etew ne matagseb,<pb/>piru ka peggale-gale ka layun egkasuman-suman te me etew ne ungel.<pb/>


text:
Meupiya ka pegpammineg te pegsapad te etew ne matagseb<pb/>du te pegpammineg te ulahingen te me etew ne ungel.<pb/>


text:
Ka pegbayat-bayat te ungel mahaan de egkaawe,<pb/>iling te dahing te duhi ne insilaban.<pb/>Ware degma karuan due.<pb/>


text:
Ka pegleig-leig egpekeungel te matagseb ne etew.<pb/>Iling ded ne ka pegbayad te igbunbun te mareet,<pb/>egpakarereet te etew.<pb/>


text:
Meupiya pad ka katammanan te minsan nekey<pb/>du te pegbunsud pad.<pb/>Meupiya pad ka mapariralemen<pb/>du te mapegpeggasal.<pb/>


text:
Kene ka inse, “Mania te meupiya pad ka dengan du te kuntee?”<pb/>Su kene ne matagseb ka eg-inse te iling due.<pb/>


text:
Meupiya ka katagseb iling te inggaat ne karatuan,<pb/>wey egpakabehey seini te keupianan ne kene egkataman te seeye se neneuyag pad.<pb/>


text:
Su egpakabulig ka katagseb,<pb/>iling te seleppi ne egpakabulig.<pb/>Piru ka nakameupiya te katuenan iyan ka:<pb/>egpakabulig keykew ne egmalayat ka umul nu.<pb/>


text:
Ke meupiya ka peg-ugpe nu, gale-gale ka,<pb/>wey ke mareet ka egpangkusan nu, isip-isip ka.<pb/>Tantanuri nu ne ka Manama ka migbehey<pb/>te meupiya ne peg-ugpe wey te malised.<pb/>Purisu ware ka nakanengneng<pb/>ke nekey ka egkeyitabu keykew keureme.<pb/>


text:
Te umul ku ne ware karuan, nakita ku seini se langun:<pb/>due me etew ne meupiya se eggimuwen ne mahaan egpatey,<pb/>wey due me etew ne mareet se eggimuwen ne malayat se umul.<pb/>


text:
Kene ka suman-suman ne matareng ka amana wey matagseb ka,<pb/>su ke eggimuwen nu sika, egkeubil ke re iya.<pb/>


text:
Kene ka man‑e himu te subla ne mareet,<pb/>wey ke subla naa ne keungelan,<pb/>su mahaan ka egpatey.<pb/>


text:
Pammineha nu seini se me paney-paney:<n>Te Hibruwanen: Meupiya ne eggen-genan nu seini wey puun due kene nu lekaa ka belad nu.</n><pb/>Ke due kaaldek nu te Manama<pb/>eglampus ka.<pb/>


text:
Ware iya etew ne matareng kayi te inged<pb/>wey ke layun naa ne meupiya ka eggimuwen wey ware sale.<pb/>


text:
Kene ka pammineg te langun ne iglalag te me etew,<pb/>su kema ke egkarineg nu ka suluhuanen nu ne egdilus keykew.<pb/>


text:
Inggamit ku ka katagseb ku<pb/>eyew eg-el-elehan ku seini langun.<pb/>Migsuman-suman a ne egkasabut ku seini,<pb/>piru kene bes.<pb/>


text:
Kene ku egkasabut ka neneyitabu;<pb/>amana ne malised seini ne egsabuten.<pb/>Ware iya egpakasabut kayi.<pb/>


text:
Piru migpabulus a ne egnengneng,<pb/>wey eg-ugsi-ugsi, wey egsabut te minsan nekey.<pb/>Igkeupii ku te egpamalehet ne ka mareet egpakarereet<pb/>wey ka keungelan egpakabusew.<pb/><pb/>


text:
Nanengnengan ku man‑e ne subla pad ne masumpit te kamatayen<pb/>ka mareet ne malitan.<pb/>Ka geyinawa rin egpekeiling te paluwak,<pb/>wey ka bakelawan din egpekeiling te keddina.<pb/>Piru seeye se egpakapahale te Manama egpakaalihu te sika ne malitan,<pb/>piru ka makasesale kene egpakaalihu kandin.<pb/>


text:
Migkahi ka matagseb, “Seini ka nakita ku te immegtimul-timul kud ka langun eyew egpamitew te tabak,<pb/>


text:
wey minsan malasi a migpamitew piru ware ku nakita ka impamitew ku.<pb/>Sabeka re ka nakita ku ne matareng ne lukes te senge-libu ne lukes,<pb/>piru warad iya malitan ne nakita ku ne matareng.<pb/>


text:
Seini re ka sabsabeka ne natuenan ku: inggimu te Manama ne matareng ka etew,<pb/>piru iyan eg-ikulen te etew ka mareet ne himu.”<pb/>


text:
Hentew ka egpekeiling te etew ne matagseb?<pb/>Ne hentew ka nakanengneng<pb/>te kaluwasan te minsan nekey?<pb/>Ka katagseb te etew, egpakamalayag te ulaula rin,<pb/>wey egpekeuli kandin te eg-usemud.<pb/>


text:
Kene ka iyal-iyal awe diye te tangkaan te Hari;<pb/>kene ka duma te seeye se migplanu te mareet kandin,<pb/>su egkeyimu te Hari ka langun ne igkeupii rin.<pb/>


text:
Su mabegbeg ka lalag te Hari.<pb/>Ware egpekeinse kandin, “Mania te iling due ka eggimuwen nu?”<pb/>


text:
Ware mareet ne egkeyitabu<pb/>te etew ne egtuman te suhu din.<pb/>Ka matagseb nakanengneng ke nekey ka eggimuwen te eleg ne timpu<pb/>wey egmenuwen din seini te eggimu.<pb/>


text:
Su due eleg ne timpu wey eleg ne paahi te minsan nekey<pb/>minsan pad te masumpit ne egkeula-ula te etew.<pb/>


text:
Su ware iya etew ne nakanengneng ke nekey ka egkeyitabu keureme,<pb/>wey ware minsan hentew ne egpakapangguhud te duma ne etew<pb/>ke nekey ka egkeyitabu.<pb/>


text:
Ware etew ne egpakabalabag te kamatayen<pb/>wey ke egpakamalayat naa te umul rin.<pb/>Ware sundalu ne igpeuli ke diye sikandin te gira.<pb/>Ka mareet ne etew kene egkaluwas te pegkamareet din.<pb/>


text:
Nakita ku seini se langun wey impalemlem ku<pb/>ka langun ne neyitabu kayi te kalibutan.<pb/>Due etew ne dakel se katenged<pb/>wey migbayad-bayad te duma ne egkaleig-leig.<pb/>


text:
Nakita ku man‑e ka amana ne mareet ne me etew ne inlebeng.<pb/>Dengan, layun sikandan egseled wey eglihawang te timplu.<pb/>Piru indayan sikandan diye te siyudad<pb/>ne inggimuwan dan te mareet.<pb/>Malised ded man‑e seini ne egsabuten.<pb/>


text:
Ke kene ne due-rue egparusaan ka etew ne nakasale,<pb/>nasi egsuman-suman ka duma ne eggimu te mareet.<pb/>


text:
Minsan ke kamasalig eggimu ka makasesale te mareet<pb/>wey egmalayat ka umul rin,<pb/>piru nakanengneng a ne meupiya ka eggingumaan<pb/>te etew ne due kaaldek te Manama.<pb/>


text:
Piru kene ne meupiya ka eggingumaan te mareet se hinimuwan<pb/>wey egmalepet de se umul ran iling te alung<pb/>su ware sikandan naaldek te Manama.<pb/>


text:
Duen pad man‑e malised ne egsabuten kayi te kalibutan:<pb/>ka matareng ne etew iyan egpakaangken te legpad te seeye se mareet se hinimuwan,<pb/>wey ka mareet se hinimuwan iyan egpakaangken te unag te seeye se matareng ne etew.<pb/>Malised seini ne egsabuten.<pb/>


text:
Purisu ka igtambag ku te etew<pb/>ne eggale-gale te umul rin,<pb/>su ware duma ne meupiya ne eggimuwen din<pb/>iyan de se pegkeen, peg-inum wey peggale-gale.<pb/>Te iling due, egpakaheram sikandin te kahalaan<pb/>te impakannekalan din te intiru ne umul rin<pb/>ne imbehey te Manama kandin kayi te kalibutan.<pb/>


text:
Maaldew wey marusilem kena a egpakalipereng<pb/>ka egpakannekal ne egpakaangken te katagseb<pb/>eyew egkasabut ku ka neneyitabu kayi te kalibutan.<pb/>


text:
Ne nakita ku ka langun ne inggimu te Manama,<pb/>wey ka neneyitabu kayi te kalibutan ne kenad iya egkasabut.<pb/>Minsan egpataman-taman ka etew eg-ugsi-ugsi,<pb/>kene din iya egkanengnengan ka langun.<pb/>Minsan pad ke egkahi ka matagseb ne nakasabut sikandin,<pb/>ka malehet ware din iya seini nasabut.<pb/>


text:
Purisu impalemlem ku seini ay-ayari<pb/>wey nasabut ku ne ka me etew ne matareng,<pb/>wey matagseb, wey ka me hinimuwan dan, iyan migbuut ka Manama.<pb/>Piru ware nakanengneng ka etew ke geyinawa naa<pb/>wey ke kabelu ka egkeyingumaan din.<pb/>


text:
Sabeka re ka egpangkusan te langun ne etew;<pb/>ka matareng wey ka kene ne matareng ne etew,<pb/>ka meupiya wey ka mareet,<pb/>ka me etew ne in-isip ne malinis wey ka in-isip ne malindit,<pb/>ka migpanubad wey ka ware migpanubad.<pb/>Nekeg-iling de ka egpangkusan te etew ne matareng wey te makasesale,<pb/>ka etew ne migpahunlibet wey ka ware migpahunlibet.<pb/>


text:
Seini ka egpakataweles te langun ne neyitabu kayi te kalibutan: ka nekeg-iling de ka egpangkusan te langun.<pb/>Ne napenu degma te mareet wey keungelan ka pusung te etew ne duen pad umul<pb/>wey egkataman, egpatey sikandin.<pb/>


text:
Piru ka minsan hentew ne due umul<pb/>duen pad egkapallateng.<pb/>Tenged su due lalahen ne migkahi, ka neuyag ne asu<pb/>meupiya pad du te napatey ne liyun.<pb/>


text:
Su ka duen pad umul nakanengneng ne egpatey sikandin.<pb/>Piru warad kaligneepan te napatey e, warad unag din<pb/>wey egkalingawan e sikandin.<pb/>


text:
Egkaawe e ka geyinawa rin, ka kabelu din,<pb/>wey ka pegkeimma rin,<pb/>wey warad labet din te langun ne egkeyitabu<pb/>kayi te kalibutan te ware egtamanan.<pb/>


text:
Purisu, gale-gale ka te pegkeen wey peg-inum,<pb/>su sika ka igkeupii te Manama ne eggimuwen nu.<pb/>


text:
Gale-gale ka duma te asawa nu ne inggeyinawaan nu<pb/>taheed te duen pad umul nu ne malepet<pb/>ne imbehey te Manama keykew kayi te kalibutan.<pb/>Sikan de ka unag nu te impakannekalan nu kayi te kalibutan.<pb/>


text:
Pakannekali nu ka minsan nekey ne egtrabahuwen nu,<pb/>su diye te inged te me minatey ne egpangkusan nu<pb/>warad e trabahu, kenad egsuman-suman, warad e katagseb<pb/>wey warad katuenan.<pb/><pb/>


text:
Duen pad man‑e nakita ku kayi te kalibutan:<pb/>Kene ne layun ne iyan egpakareeg ka meiyal ne egpallahuy,<pb/>wey kene ne layun ne iyan egpakareeg ka manekal te gira.<pb/>Kene ne langun ne matagseb due egkakeen wey ke egkaratu naa ka mangngateu<pb/>wey ke egkalapihan naa layun ka due katuenan.<pb/>Su ware egpakanengneng ke nekey ka egpangkusan te hinimuwan te sabeka ne etew wey ken‑u seini egkeyitabu.<pb/>


text:
Su ware nakanengneng ka etew ke ken‑u sikandin egpatey,<pb/>iling te bayaku ne nabitaya wey te isda ne nasaklag.<pb/>Iling naan ded ka langun ne etew;<pb/>egsahap te mareet ne timpu ne ware dan sumsumana.<pb/>


text:
<br/><t>Meupiya ka katagseb du te keungelan</t><br/><pb/>Nakita ku man‑e kayi te kalibutan<pb/>ka sabeka ne panunggilingan te katagseb,<pb/>ne in-isip ku ne amana ne impurtanti.<pb/>


text:
Due sabeka ne deisek ne lungsud ne deisek de ka nangugpe.<pb/>Inlusuran seini te maresen ne Hari wey inlingutan dan seini<pb/>wey migpatetamundu sikandan te tane diye te lenged te matikang wey makepal ne alad ne batu te lungsud.<pb/>


text:
Piru due mahinged te seeye ne lungsud,<pb/>ne egkaayu-ayu piru matagseb.<pb/>Egkapangabangan din perem ka lungsud te katagseb din,<pb/>piru warad iya nakasuman-suman kandin.<pb/>


text:
Sikan naa ka nakakahi a te meupiya pad ka matagseb ne etew du te makeseg.<pb/>Piru inlelemetan ka matagseb ne etew ne egkaayu-ayu,<pb/>wey ware pammineha ka lalag din.<pb/>


text:
Meupiya pad ka egpammineg te matagseb ne etew minsan meyimulung se laheng<pb/>du te egpammineg te marahing ne laheng te Hari ne egkeungel.<pb/>


text:
Meupiya pad ka katagseb du te panganiban.<pb/>Piru ka sabeka ne makasesale,<pb/>egpakarereet te masulug ne keupianan.<pb/>


text:
Ka deisek ne keungelan egpakarereet te katagseb wey te kabantug<pb/>iling te peemut ne egngareg ke egkaamutan te napatey ne langew.<pb/>


text:
Ka matagseb ne etew egkeupian ne eggimu te meupiya,<pb/>piru ka etew ne ungel egkeupian ne eggimu te mareet.<pb/>


text:
Minsan te hinipanawan de te ungel<pb/>egkanengnengan e ne kulang sikandin te meupiya ne suman-suman,<pb/>wey igpapitew rin ne ungel iya sikandin.<pb/>


text:
Ke egkabelu keykew ka pangulu nu<pb/>kene nu engkeri ka trabahu nu;<pb/>pariralem ke re kema ke egpasayluwen ka nikandin<pb/>te dakel ne sale nu.<pb/>


text:
Nakakita a te me uripen ne iyan mig-untud te me kudde<pb/>wey miggipanew re ka me talahuren iling te iyan uripen.<pb/>


text:
Ke eglulungag ka,<pb/>kema ke sikeykew red ka egkeulug te lungag.<pb/>Ne ke egsuleddu ka te alabat<pb/>kema ke egkakahatan ka te uled.<pb/>


text:
Ke egpangenat ka te me batu<pb/>kema ke egkapalian ka.<pb/>Ne ke egpangguley ka te kayu<pb/>kema ke egsahap ka.<pb/>


text:
Ke kene ne mahalang ka wasey nu,<pb/>egpakapangeseg ka iya ka eggamit kayi.<pb/>Purisu, kamanga a nu seini.<pb/>Iling sika te katagseb; egpakabulig keykew ne eglampus ka.<pb/>


text:
Ka me lalag te etew ne matagseb, egpakameupiya kandin,<pb/>piru ka me lalag te ungel, egpakarereet kandin.<pb/>


text:
Keungelan ka bunsuran te guhuren te ungel.<pb/>Ne mareet wey keumbehan de iya ka egpangkusan te guhuren din.<pb/>


text:
Layun de egpangasak ka ungel.<pb/>Ware iya nakanengneng ke nekey ka egkeyitabu keureme<pb/>wey hentew bes ka egpakapangguhud kandin ke egpatey e sikandin?<pb/>


text:
Ka migpakannekalan te ungel egpakabeley kandin,<pb/>purisu kene sikandin egpekeuma te eggendiyaan<n>Te Hibruwanen: siyudad.</n> din.<pb/>


text:
Mekeyid‑u-hid‑u ka nasud ne egkabate-bate pad ka Hari,<pb/>wey egsahakeen te intiru ne aldew<n>Te Hibruwanen: te maselem.</n> ka me pangulu.<pb/>


text:
Keupianan te nasud ne iyan Hari ka anak te mabantug,<pb/>wey ka me talahuren egsahakeen te eleg ne timpu,<pb/>eyew te peglig‑en wey kene ne pegwubug-hubug.<pb/>


text:
Ke egpapepehul ka sabeka ne etew ne eg-ayad-ayad te atep te baley rin,<pb/>egtihisan seini wey egkewugnak.<pb/>


text:
Egpakapahale te etew ka pegkeen wey ka peg-inum,<pb/>wey puun te seleppi egpakabeli sikandin te minsan nekey ne ingkeilangan din.<pb/>


text:
Kene nu dilusa ka Hari minsan te suman-suman nu re,<pb/>wey ka due egkeyimu minsan te heles de.<pb/>Su kema ke due egpakahuhud<n>Te Hibruwanen: su bayaku te aw-awangan ka eg-uyan te laheng.</n> kandan<pb/>wey egkatahaan dan ka inlalag nu.<pb/>


text:
<br/><t>Ka eggimuwen te matagseb</t><br/>Inigusyu nu ka seleppi nu<n>Te Hibruwanen: Iantug nu ka paan nu diye te me weyig.</n> diye te talipag te dahat<pb/>su eglihad ka timpu<pb/>ne egpakapallateng ka te ginansya.<pb/>


text:
Ba-baara nu ka nigusyu nu te pitu wey ke walu naa,<pb/>su ware ka nakanengneng ke nekey ne karereetan ka egkeyitabu kayi te kalibutan.<pb/>


text:
Ke makepal e ka gapun<pb/>eg-uran e seini.<pb/>Ne ke hendei egkapeled ka kayu<pb/>diye de seini egpakatetahu.<pb/>


text:
Ka talagbasuk ne egtetahad te kalamag ne eg-uyan te uran<pb/>kene egpakapamula.<pb/>Ka egbantey te gapun<pb/>kene egpakahaani.<pb/>


text:
Kene nu egkasabut ka inggimu te Manama<pb/>ne iyan miggimu te langun,<pb/>iling degma te ware nu nataheyi ke immenu te egbunsud te umul te bate<pb/>diye te getek te iney rin.<pb/>


text:
Pamula ka te maselem<pb/>wey kene ka peeneng-eneng taman te marusilem,<pb/>su ware ka nakanengneng ke hendei ka egkeuyag—<pb/>ka impamula nu te maselem wey ke ka impamula nu naa te marusilem<pb/>wey ke egkeuyag naan iya sika se daruwa.<pb/><pb/>


text:
Meupiya ka malayag wey tetelesi ne egpitawen ka iyam ne aldew ne egsile.<pb/>Meupiya iya ke egkeuyag ki pad.<pb/>


text:
Purisu ke egmalayat ka umul nu,<pb/>gale-gale ka tagse aldew taman te neuyag ke pad.<pb/>Piru sumsumana nu ne malayat ka timpu<pb/>diye te lebenganan.<n>Te Hibruwanen: karusileman.</n><pb/>Eglihad de iya ka langun.<pb/>


text:
<br/><t>Ka tambag te kanakan</t><br/>Kanakan gale-gale ka te umul nu<pb/>taheed te bate ke pad.<pb/>Himuwa nu ka langun ne igkeupii nu,<pb/>piru tantanuri nu ne eggukuman ka te Manama<pb/>te langun ne eggimuwen nu.<pb/><pb/>


text:
Awaa nu ka kalaggew nu wey kene nu pasakiti ka lawa nu,<pb/>su ka pegkabate wey ka pegkamaagsik-agsik eglihad de iya.<pb/>


text:
Ne tantanuri nu ka miggimu keykew<pb/>taheed te kanakan ke pad;<pb/>te kene pad egginguma ka malised ne timpu<pb/>wey egpakakahi ka te,<pb/>“Wara a nahale te umul ku.”<pb/>


text:
Sumsumana nu ka miggimu keykew<pb/>te kene pad egmarusilem ka pegpitew nu te aldew,<pb/>te bulan, te me bituen,<pb/>wey te kene pad layun egkikibel ka pegpitew nu te langit.<pb/>


text:
Sumsumana nu sikandin te kene pad egkelkelen ka me lisen nu—ne iyan ka migbantey te baley nu;<pb/>wey ka pamanayen nu—ne iyan ka mannekal ne me etew.<pb/>Sumsumana nu sikandin te kene pad eg-engked eggaling ka ngipen nu—ne iyan ka deisek naan de ne nasame ne suluhuanen nu;<pb/>wey te kene pad egpangalap-halap ka mata nu—ne iyan ka migpamintana ne me malitan.<pb/>


text:
Sumsumana nu sikandin te kene ke pad egkabengel<pb/>wey kene nud e egkamulmuliyan ka dahing te galingan wey ke eg-ulahing naa,<pb/>piru egpekeenew ka tenged te laheng te me manuk-manuk.<pb/>


text:
Sumsumana nu sikandin te kene ke pad egkaaldek ne egkeulug<pb/>wey egkalaggew ne egsahap diye te kelesadda;<pb/>sumsumana nu sikandin te kene pad egmaangkag ka bulbul nu<pb/>wey te kene ke pad egkeyirapan ne egweil-weil<pb/>wey kene kad e eg-iman-iman te meupiya.<pb/>Sumsumana nu sikandin te kene ke pad eggendiye te lebenganan ne ugpaan nu te ware egtamanan<pb/>wey eglungku ka egdamag keykew.<pb/>


text:
Purisu sumsumana nu ka miggimu keykew<pb/>taheed te kanakan ke pad,<pb/>te kene pad egkabugtus ka hiket ne pelata wey te kene pad egkaleney ka bulawan ne yahung.<pb/>Kene nu tahari ne egkalupet ka sakeru diye te sakeruwan<pb/>wey egkareetan ka mutun diye te belun.<pb/>


text:
Ne eglibed ka lawa nu diye te tane ne impuunan due<pb/>wey eglibed ka panisingan nu diye te Manama ne iyan migbehey keykew due.<pb/>


text:
<br/><t>Katammanan</t><br/><pb/>Angin e ne meupiya ne egpanulu ka matagseb,<pb/>impanulu din pad iya man‑e te me etew ka natuenan din.<pb/>Innengnengan din, impalemlem din<pb/>wey inteil rin ka masulug ne me lalahen.<pb/>


text:
Migpakannekal miggamit te me meupiya ne me lalag te pegsulat din ka matagseb<pb/>wey layun din igparibabew ka kamalehetan.<pb/>


text:
Ka me lalag te matagseb ne etew<pb/>iling te maliddus ne kayu ne eggamiten te me talagbantey<pb/>eyew te pegpanulu te me karniru.<pb/>


text:
Mengeanak, bantayi nu man‑e seini:<pb/>Ka pegsulat te me libru kene egkataman,<pb/>wey ka subla ne peg-ugsi-ugsi egpakabeley.<pb/>


text:
Ka katamanan te langun ne narineg nu:<pb/>Kaaldeki nu ka Manama<pb/>wey tumana nu ka me suhu din<pb/>su sika ka katungdanan te tagse etew.<pb/>


text:
Su eggukuman te Manama ka langun ne hinimuwan,<pb/>wey ka nekeeles de ne himu,<pb/>meupiya ma seini wey ke mareet naa.


text:
<br/><t>Ka an-anayan ne ulahingen</t><br/><i>Malitan</i><pb/>Patamtamani a nikeykew te egpangarek,<pb/>su ka geyinawa nu meemis pad du te binu.<pb/>


text:
Heemuti naan de iya ka peemut nu,<pb/>wey ka ngaran nu egpekeiling keemut te imbusbus ne peemut.<pb/>Purisu kene egkein-inuwan ne egkaalihan ka me mengebay keykew.<pb/>


text:
Parani ka, gen-geni a wey egpallahuy ki.<pb/>Uyana a diye te sinabeng<n>Te Hibruwanen: me sinabeng.</n> nu, he Hari ku.<i>Me mengebay te Hirusalim</i><pb/>Egkahale key iya ke duen ka!<pb/>Egkeupian key te geyinawa nu du te binu.<i>Malitan</i><pb/>Eleg de iya ne igkaalihi ka te me mengebay.<pb/>


text:
He me mengebay te Hirusalim,<pb/>meitem a iling te me balungbalung te Kidar,<pb/>piru mateles a iling te me kurtina te palasyu ni Sulumun.<pb/>


text:
Kena a lemeti nikaniyu tenged te meitem a,<pb/>su natutung a te aldew.<pb/>Nabelu keddi ka me suled ku ne me lukes<pb/>wey impatrabahu a nikandan te parasan,<pb/>sikan naa ka wara ad nakatugganul te pegkeetew ku.<n>Te Hibruwanen: piru ka keddiey ne parasan ware kud natugganul.</n><pb/>


text:
Guhuri a, inggeyinawaan ku,<pb/>hendei nu pepanabtaba ka me karniru nu?<pb/>Hendei nu igpeyimeley te meudtu?<pb/>Guhuri a nikeykew eyew kena a egpekeiling te malitan<pb/>ne migsisimbung ne natarin-tarin diye te duma nu ne me talagtameng te me karniru.<i>Lukes</i><pb/>


text:
Ke ware ka nakatulitu,<pb/>he tetelesi te langun ne malitan,<pb/>ikula nu re ka me kemes te me karniru ku<pb/>ne nakatangke diye te balungbalung te me talagtameng,<pb/>wey pepanabtaba nu ka me nati te kambing nu diye te marani.<pb/><pb/>


text:
He inggeyinawaan ku,<pb/>igpeiling ku sikeykew te beyan ne kudde<pb/>ne igkeinniyat te lukesan ne me kudde<pb/>ne egganuy te karwahi te Hari<n>Te Hibruwanen: Paraun.</n> te Ihiptu.<pb/>


text:
Mateles naan de iya ka beneng nu ne indayan-dayanan te me eritis!<pb/>Meupiya naan de iya ka lieg nu ne indayan-dayanan te me balieg ne mahal ne me batu!<i>Me mengebay te Hirusalim</i><pb/>


text:
Meemut naan de iya ka pinalangge ku iling te senge-puyungut ne mira,<pb/>taheed te migsulsuladlad sikandin te kumeng<n>Te Hibruwanen: me susu.</n> ku.<pb/>


text:
Egpekeiling sikandin te senge-bagkes te meemut ne bulak ne egngaranan te hina<pb/>ne diye te me parasan te In-Gidi.<i>Lukes</i><pb/>


text:
Mekein-inniyat ke naan de iya, inggeyinawaan ku;<pb/>tetelesi ke naan de iya!<pb/>Mateles ka mata nu iling kateles te me selepati!<i>Malitan</i><pb/>


text:
Tetelesi ka, pinalangge ku,<pb/>mekein-inniyat ke naan de iya!<pb/>Iyan ta hibatanan ka memeilem ne me hilamunen,<pb/>


text:
wey iyan ta lilliyungan ka me sugpang te sidar,<pb/>wey iyan ta atep ka mallapung ne dewun te ahuu.<pb/>


text:
Iling a te bulak ne migtubu de due diye te Siyarun,<pb/>wey te liryu diye te me napu.<i>Lukes</i><pb/>


text:
Egpekeiling ka inggeyinawaan ku te liryu<pb/>ne diye te taliware te sapinit,<pb/>mateles sikandin taliware te me mengebay.<i>Malitan</i><pb/>


text:
Ware egpekeiling ne me kanakan te inggeyinawaan ku.<pb/>Egpekeiling sikandin te mansanas ne kayu diye te taliware te puwalas;<pb/>egkahala a ne eggelung kandin<pb/>wey egkeemisan a te behas din.<pb/>


text:
In-uyan a nikandin diye te sahakeenan<pb/>wey impaheram<n>Te Hibruwanen: imbunbunan.</n> a nikandin<pb/>te dakel ne geyinawa rin.<pb/>


text:
Impakeen a nikandin te indampil ne behas te paras<pb/>wey inhibulung a te me meemis ne mansanas<pb/>su nammaraan a te malehet ne geyinawa.<pb/>


text:
In-ulunanan ku ka gibang ne bakelawan din,<pb/>wey ingkepkep din keddi ka kawanan ne belad din.<pb/>


text:
Me mengebay te Hirusalim,<pb/>pahunlibet kew keddi pinaahi te salareng wey te kuleping ne usa diye te kamet<pb/>ne kene niyu egpuwasan<pb/>wey egpukawen ka geyinawa te kene pad ne timpu.<n>Iyan duma ne igpasabut kayi ne kene egbanggawen ka pegpaheyinaweey te lukes wey malitan.</n><pb/>


text:
<br/><t>Ka igkarangeb ne ulahingen</t><br/><i>Malitan</i><pb/>Narineg ku ka laheng te pinalangge ku!<pb/>Miggendini sikandin te keddi ne migsalsalampew te me bubungan,<pb/>wey mig-um-umbetut te me labuntud.<pb/>


text:
Iling te salareng ka pinalangge ku<pb/>wey ke nati naa ne usa.<pb/>Pitew kew, sikan e sikandin te liyu te alabat ney;<pb/>migseilang te bintana ney ne due imbalabag.<pb/>


text:
Migkahi sikandin keddi,<pb/>“Bukal-bukal ka, inggeyinawan ku;<pb/>egparumeey ki, he mateles ne pinalangge ku.<pb/>


text:
Migpamukadkad e ka me bulak minsan hendei<pb/>wey miggingume e ka timpu te peg-ulahing.<pb/>Egkarineg e diye te me kamet<pb/>ka egpangekahi ne me selepati.<pb/>


text:
Migpamehas<n>Te Hibruwanen: neneyinuhan.</n> e ka me iggira<pb/>wey migmeemut e ka me bulak te paras.<pb/>Bukal-bukal ka, inggeyinawaan ku;<pb/>egparumeey ki, he mateles ne pinalangge ku.<pb/>


text:
He selepati ku ne miggeles diye te me sulung,<pb/>wey ke diye naa te migbekabeka ne dalama,<pb/>papitawa a nikeykew te ulaula nu su mateles amana,<pb/>wey parineha a nikeykew te laheng nu su meupiya naan de iya.<pb/>


text:
Pandakepa niyu ka me laku—ka me pispis te laku<pb/>ne egdereet te egpamulak ne me parasan ney.”<i>Malitan</i><pb/>


text:
Sikeddiey ka kamuney te pinalangge ku<pb/>wey sikandin degma ka kamuney keddi.<pb/>Migpepanabtab sikandin te me ayam din diye te me liryu.<n>Te Hibruwanen: migpanabtab sikandin diye te me liryu.</n><pb/>


text:
Libed kad keddi, pinalangge ku,<pb/>te kene pad egkaliwaswas<pb/>wey te kene pad egpamalat-palat.<pb/>Pekeiyal ka iling te meiyal ne salareng<pb/>wey ke nati naa ne usa diye te me bubungan.<n>Te Hibruwanen: bubungan te pahang.</n><pb/>


text:
<br/><t>Ka pegpanaheinep te malitan</t><br/><pb/>Impamitew ku tagse marusilem diye te hibatanan ku<pb/>ka inggeyinawaan ku.<pb/>Naalimengawan a<n>Te Hibruwanen: Migpamitew a.</n> kandin piru ware sikandin migpakita keddi.<pb/>


text:
Mig-enew a wey migleug-leug te siyudad,<pb/>diye te me dalan wey te me plasa.<pb/>Impamitew ku ka inggeyinawaan ku<pb/>piru ware ku sikandin nakita.<pb/>


text:
Nakita a te me talagbantey ne eglingut-lingut te siyudad.<pb/>Mig-insaan ku sikandan,<pb/>“Nakita niyu ka inggeyinawaan ku?”<pb/>


text:
Te deisek e re nakalihad kandan<pb/>nakita kud ka inggeyinawaan ku.<pb/>Impatamtamanan ku sikandin te eggen-gen<pb/>wey ware kud lekei,<pb/>taman te neuyan ku sikandin diye te baley te iney ku,<pb/>diye te sinabeng ne neetawan ku.<pb/>


text:
Me mengebay te Hirusalim,<pb/>pahunlibet kew keddi pinaahi te salareng wey te kuleping ne usa diye te kamet.<pb/>Kene niyu puwasi<pb/>wey pukawa ka geyinawa te kene pad ne timpu.<n>Iyan duma ne igpasabut kayi ne kene egbanggawen ka pegpaheyinaweey te lukes wey malitan.</n><pb/>


text:
<br/><t>Ka ikatatelu ne ulahingen</t><br/><i>Malitan</i><pb/>Hentew sika se egpuun te disirtu<pb/>ne hendue te dakel ne ebel<pb/>ne egdumaan te meemut ne mira<pb/>wey te langun ne klasi te leggu ne imbelegye te nigusyanti?<pb/>


text:
Pitawa niyu, si Sulumun bes ka sika te pinnuuwan din ne inyayungan<pb/>wey indumaan te hen‑em ne pulu (60) ne me bahani te Israil.<pb/>


text:
Migmaniniket sikandan te me kampilan<pb/>wey me mangngateu ne egpakiggira.<pb/>Egngilam layun sikandan te marusilem.<pb/>


text:
Migpeyimu si Hari Sulumun te pinnuuwan ne egyayungan<pb/>ne egpuun te meupiya ne kayu te Libanun.<pb/>


text:
Imbulitan te pelata ka me paa kayi<pb/>wey bulawan ka egsandihan.<pb/>Imbukusan te manggad ne ubi se batek ka pinnuuwan.<pb/>Impaay-ayaran te me mengebay te Hirusalim ka seled te alabat te pinnuuwan ne egyayungan.<pb/>


text:
He me mengebay te Hirusalim,<n>Te Hibruwanen: me anak ne malitan te Hirusalim.</n><pb/>panlihawang kew wey pitawa niyu si Hari Sulumun.<pb/>Migsaluub sikandin te kuruna<pb/>ne insaluub te iney rin kandin te kasal din—<pb/>ka timpu ne amana sikandin nahale.


text:
<i>Lukes</i><pb/>Tetelesi ke naan de iya, inggeyinawaan ku.<pb/>Mateles ka mata nu iling kateles te me selepati<pb/>ne naringdingan te bunbun te ulaula nu.<pb/>Egpekeiling ka bulbul nu te bulbul te me kambing<pb/>ne migpatupang diye te Bubungan te Gilyad.<pb/>


text:
Egpekeiling ka ngipen nu<pb/>kaangkag te karniru ne iyam pad abuluhi wey dihusa.<pb/>Naatag seini wey ware sabeka ne nabingew.<pb/>


text:
Egpekeiling ka bibig nu<pb/>te malalab-lalab ne bula-bula.<pb/>Egpekeiling ka beneng nu<pb/>te malalab-lalab ne prutas ne granada ne naperi ne nabunbunan te bunbun te ulaula nu.<pb/>


text:
Egpekeiling ka lieg nu<pb/>te matikang ne baley ni Dabid ne immeg-untud-untud ne me batu<pb/>ne impamitinan te libu-libu ne me kalasag te mabbantug ne me sundalu.<pb/>


text:
Egpekeiling ka kumeng<n>Te Hibruwanen: susu.</n> nu<pb/>te migpasepingey ne nati te usa ne migpanabtab diye te bulak ne me liryu.<pb/>


text:
Egpalunggehaat a diye te bubungan te mira<pb/>wey te bubungan te meemut ne insinsu<pb/>taman te egkaliwaswas e wey egpamalat-palat e.<pb/>


text:
Egparumeey ki, eg-asaween ku, eg-awe ki te Libanun.<pb/>Eg-awe ki te me puntul te bubungan ne Amana, Sinir, wey Hirmun<pb/>ne in-ugpaan te me liyun wey me liyupardu.<pb/>


text:
Inggeyinawaan ku, ne eg-asaween ku.<pb/>Impaketu-ketu nu ka pusung ku,<pb/>te pegsil-ap nu keddi, wey te indayan-dayan nu te lieg nu ne bulawan.<pb/>


text:
Mateles ka, inggeyinawaan ku,<pb/>wey eg-asaween ku.<pb/>Meemis pad ka geyinawa nu du te binu<pb/>wey meemut pad ka peemut nu du te langun ne peemut.<pb/>


text:
Egpekeiling keemis ka bibig nu<pb/>te teneb, eg-asaween ku;<pb/>egpekeiling ka dile nu te teneb wey gatas.<pb/>Egpekeiling keemut ka kumbale nu<pb/>te kayu ne sidar diye te Libanun.<pb/><pb/>


text:
Egpekeiling ka te pinamulaan ne in-alad wey due sebseb,<pb/>he inggeyinawaan ku wey eg-asaween ku.<pb/>


text:
Migpamehas ka me pinamula ne me granada<pb/>wey ka duma pad ne memeupiya ne me prutas.<pb/>Due degma ka memeemut ne pinamula ne egngaranan te hina, nardu<pb/>


text:
asapran, kalamu, sinamun, nakalkalasi ne meemut ne insinsu, mira, aluwi<pb/>wey duma pad ne meupiya ne me peemut.<pb/>


text:
Egpekeiling ka te sebseb ne diye te pinamulaan,<pb/>ka sebseb ne migtulayas puun te me bubungan te Libanun.<i>Malitan</i><pb/>


text:
Bukal-bukal kad kalamag puun te igkahibang ne balabahan<pb/>wey hendini kad kalamag puun te igkakawanan ne balabahan.<pb/>Kalamahi niyu ka pinamulaan ku<pb/>eyew egpekeempet ka keemut.<pb/>Peendiniya niyu ka pinalangge ku te pinamulaan din<pb/>wey pakeena niyu sikandin te meupiya ne me prutas.


text:
<i>Lukes</i><pb/>Seini ad e te pinamulaan ku,<pb/>inggeyinawaan ku wey eg-asaween ku.<pb/>Impanguwa kud ka mira<pb/>wey ka peemut ku.<pb/>Ingkeen kud ka dalit wey insupsup kud ka teneb ku<pb/>wey in-inum kud ka inumen ku wey gatas.<i>Me mengebay te Hirusalim</i><pb/>Keen kew wey inum kew se me alukuy ku<pb/>ne me talag-uyab.<pb/>


text:
<br/><t>Ka ikeep‑at ne ulahingen</t><br/><i>Malitan</i><pb/>Minsan miglipereng a,<pb/>piru egpanpanalinge e re due.<pb/>Narineg ku ne migpanektek ka pinalangge ku.<i>Lukes</i><pb/>Lukati a, pinalangge ku, inggeyinawaan ku ne egpekeiling te selepati<pb/>wey ware igdew‑ey.<pb/>Nasubid te demmug ka ulu ku,<pb/>wey migmakames ka bulbul ku.<i>Malitan</i><pb/>


text:
Miglelebas ad—igsaluub ku naan pad ka kumbale ku?<pb/>Inlu‑luan kud ka me paa ku—igdiek ku naan pad man‑e te basak?<pb/><pb/>


text:
Mig-enew a ka eglukat kandin<pb/>wey te nahen-genan kud ka pagul,<pb/>migtihis puun te me kemel ku ka mira ne peemut.<pb/>


text:
Inlukatan ku ka gumawan<pb/>piru warad e sikandin.<pb/>Egkabigtawan ad perem te peg-awe din.<pb/>Impamitew ku sikandin<pb/>piru ware ku sikandin nakita.<pb/>In-umew ku sikandin<pb/>piru ware sikandin migtabak.<pb/>


text:
Nakita a te me talagbantey te siyudad te peglingut-lingut dan.<pb/>Ingguhumian a nikandan, wey migpanlebag e ka lawa ku,<pb/>wey ingkuwa ran ka bunbun te ulaula ku.<pb/>


text:
Pahunlibet kew keddi, he me mengebay te Hirusalim<pb/>ne emun ke egkakita niyu ka pinalangge ku,<pb/>guhuri niyu sikandin te migderalu a tenged te geyinawa ku kandin.<i>Me mengebay te Hirusalim</i><pb/>


text:
He tetelesi ne malitan,<pb/>nekey ka nakameupiya te pinalangge nu du te duma,<pb/>ne keilangan ne egpahunlibet key pad keykew?<i>Malitan</i><pb/>


text:
Mateles-teles sikandin wey manekal-nekal.<pb/>Ware sabeka ne egpekeiling kandin te sapulu ne libu (10,000) ne me lukes.<pb/>


text:
Egpekeiling ka ulu rin te neelin ne bulawan.<pb/>Egluluwey ka bulbul din<pb/>wey egpekeiling keitem te uwak.<pb/>


text:
Egpekeiling ka mata rin<pb/>te me selepati diye te ilis te sebseb<pb/>wey narihus te gatas diye te ilis te lanew.<pb/>


text:
Egpekeiling ka beneng din<pb/>te pinamulaan ne neempet te me leggu.<pb/>Egpekeiling ka bibig din<pb/>te bulak ne liryu ne nasubid te mira.<pb/>


text:
Egpekeiling ka bakelawan din<pb/>te immalibbusen ne bulawan ne indayan-dayanan te me mahal ne batu.<pb/>Egpekeiling ka lawa rin<pb/>te masil‑ew ne panayew te ilipanti ne due me mahal ne me batu ne sapiru.<pb/>


text:
Egpekeiling ka paa rin te sungkaleg ne alabastru<pb/>ne nakapabunsud te neelin ne bulawan.<pb/>Mateles ka peglelawa rin<pb/>iling te meupiya ne sidar diye te Libanun.<pb/>


text:
Meemis ne eggarekan ka bibig din<pb/>wey egpekeinniyat sikandin.<pb/>Iling due ka pinalangge ku, ne alukuy ku,<pb/>he me mengebay te Hirusalim.


text:
<i>Me mengebay te Hirusalim</i><pb/>He malitan ne tetelesi te langun ne malitan,<pb/>hendei bes ka pinalangge nu?<pb/>Hendei bes sikandin migpabulus<pb/>su egbulihan ney sikeykew te egpamitew?<i>Malitan</i><pb/>


text:
Miggendiye ka pinalangge ku te pinamulaan,<pb/>ka pinamulaan ne neempet te me leggu.<pb/>Egpepanabtab sikandin te me ayam din<pb/>wey egpanguwa te me bulak ne liryu.<pb/>


text:
Sikeddiey ka kamuney te pinalangge ku<pb/>wey sikandin degma ka kamuney keddi.<pb/>Migpepanabtab sikandin te me ayam din<pb/>diye te me bulak ne liryu.<n>Te Hibruwanen: migpanabtab sikandin diye te me liryu.</n><pb/>


text:
<br/><t>Ka ikalalimma ne ulahingen</t><br/><i>Lukes</i><pb/>Mateles ka, pinalangge ku.<pb/>Egpekeiling ka kateles te siyudad te Tirsa<pb/>wey egpekeiling keupiya te siyudad te Hirusalim.<pb/>Mekein-inniyat ka iya<pb/>iling te me sundalu ne due me bendila.<pb/>


text:
Kene ka memetmet keddi<pb/>su egkeinniyat a.<pb/>Egpekeiling ka bulbul nu te egluyud ne me kambing<pb/>ne egpatupang diye te Bubungan ne Gilyad.<pb/>


text:
Egpekeiling kaangkag ka ngipen nu<pb/>te kaangkag te karniru ne iyam pad abuluhi wey dihusa.<pb/>Naatag seini wey ware sabeka ne nabingew.<pb/>


text:
Egpekeiling ka beneng nu<pb/>te malalab-lalab ne granada ne naperi ne nabunbunan te bunbun te ulaula nu.<pb/>


text:
Minsan ke egpangasawa ka Hari te hen‑em ne pulu (60) ne rayna<pb/>wey walu ne pulu (80) ne duwey,<pb/>wey me mengebay ne kene egkaseel,<pb/>


text:
piru sabsabeka re mule ka pinalangge ku.<pb/>Egpekeiling sikandin te selepati,<pb/>wey ware igkarew‑ey kandin.<pb/>Sabsabeka sikandin ne anak<pb/>wey igkeupii sikandin te iney rin.<pb/>Egkakita sikandin te me mengebay<pb/>wey egkahi sikandan te meupiya sikandin.<pb/>Minsan ka me rayna<pb/>wey ka me duwey nakareyrey kandin.<pb/><pb/>


text:
Migkahi sikandan,<pb/>“Hentew‑a sika se egpamantew ne egpekeiling te egsile ne aldew?<pb/>Mateles sikandin iling te bulan<pb/>wey malayag iling te aldew.<pb/>Mekein-inniyat iya sikandin<pb/>iling te me sundalu ne due me bendila.”<pb/>


text:
Migtupang a diye te pinamulaan te kayu ne almindras<pb/>eyew egpitew te iyam ne me pinamula ne nanubu diye te bangalug.<pb/>Egpitew a te migtunas ne me paras<pb/>wey te migpangabukad ne me prutas ne granada.<pb/>


text:
Te subla ne kahale ku,<pb/>hendue te nekeuntud ad te karwahi ne unturanan te Hari<pb/>duma te pinalangge ku.<n>Te Hibruwanen: me karwahi te keet-etawan ku, ka mabantug.</n><i>Me mengebay te Hirusalim</i><pb/>


text:
Libed ka malitan te Sulam.<pb/>Libed ka eyew egkamelmelehan ney sikeykew.<i>Malitan</i><pb/>Mania te egkeupian kew ne egpitew keddi<pb/>ne egsayew diye te taliware te me sundalu?<n>Te Hibruwanen: daruwa ne kampu.</n>


text:
<i>Lukes</i><pb/>He malitan ne anak te mabantug,<pb/>tetelesi ka me paa nu ne due me sandal.<pb/>Maliblibusen ka me bubun nu<pb/>iling te mahal ne me batu ne in-ay-ayaran himuwa te mangngateu.<pb/>


text:
Egpekeiling ka pused nu te yahung<pb/>ne kene egkaawaan te mateles<n>Te Hibruwanen: impegsewug.</n> ne binu.<pb/>Egpekeiling ka getek nu te natamundu ne trigu<pb/>ne nalingutan te me liryu.<pb/>


text:
Egpekeiling ka lieg nu keupiya te matikang ne baley<pb/>ne inggimu puun te me panayew te ilipanti.<pb/>Egpekeiling ka mata nu te eg-ilak-ilak ne pamanihusanan<pb/>diye te Hisbun ne diye te gumawan te Bit-Rabim.<pb/>Egpekeiling ka irung nu kalayat te matikang ne baley diye te Libanun<pb/>ne nakatangke te Damasku.<pb/>


text:
Egpekeiling ka ulu nu keupiya te Bubungan ne Karmil.<pb/>Egpekeiling ka bulbul nu keupiya te malugtem ne batek<pb/>wey nein-inniyat ka Hari te keupiya kayi.<pb/>


text:
Egpekeiling ka te malabirey ne palmira,<pb/>wey egpekeiling ka kumeng nu te senge-pungpung ne behas kayi.<pb/>


text:
Egpamaneyik a te palmira<pb/>wey egpanggen-gen a te me tikeg te behas kayi.<pb/>Meupiya perem ke egpekeiling ka kumeng<n>Te Hibruwanen: susu.</n> nu te senge-pungpung ne paras<pb/>wey egpekeiling perem keemut ka geyinawa nu te mansanas.<pb/>


text:
Egpekeiling ka harek nu te tetelesi ne binu<pb/>ne egkaneem-neem ku ne egtulayas te bibig ku wey te ngipen ku.<n>Te Hibruwanen: me bibig te nanlipereng.</n><i>Malitan</i><pb/>


text:
Apas ka pinalangge ku,<pb/>wey diye ki eggirehe te me bariyu.<n>wey ke me hilamunen ne hina.</n><pb/>


text:
Egselem-selem ki eggendiye te me parasan<pb/>wey egpitawen ta ke migtunas e ka me paras,<pb/>wey ke migpamukelas e ka me bulak kayi.<pb/>Egpitawen ta man‑e ke migpamulak e ka me granada.<pb/>Ne igbehey ku ka geyinawa ku keykew diye.<pb/>


text:
Egmeemut e ka pinamula ne mandragura<pb/>wey diyad e te gumawan ta ka langun ne in-alam ne prutas—ka iyam pad wey ka tapey e pupuwa<pb/>ne intahahe ku keykew, pinalangge ku.<pb/>


text:
Ke iling ke re perem te hari ku ne impasusu te iney ku,<pb/>eggarekan ku sikeykew ke egpekegkita ki minsan hendei<pb/>wey ware egsuman-suman te meenendue su talaari ki ma.<pb/>


text:
Egdumeen ku sikeykew diye te baley te iney ku,<pb/>diye te sinabeng te migpanulu keddi.<n>Iyan duma ne pegpasabut kayi ka malitan ne egpepanulu te lukes ke nekey ka geyinawa.</n><pb/>Egpeinumen ku sikeykew te meemut ne binu<pb/>ne egpuun te prutas ne granada.<pb/>


text:
Me mengebay te Hirusalim, pahunlibet kew keddi<pb/>ne kene niyu egpuwasan<pb/>wey egpukawen ka geyinawa te kene pad ne timpu.<n>Iyan duma ne igpasabut kayi ne kene egbanggawen ka pegpaheyinaweey te lukes wey malitan.</n><pb/>


text:
<br/><t>Ka ikeen‑em ne ulahingen</t><br/><i>Me mengebay te Hirusalim</i><pb/>Hentew sika se egpeendini ne egpuun te disirtu<pb/>ne migsuladlad te pinalangge din?<i>Malitan</i><pb/>Impukew ku sikeykew<pb/>diye te diralem te mansanas ne kayu,<pb/>ne impangalalinan keykew<pb/>wey in-anakan keykew.<pb/>


text:
Sikeddiey re iya geyinawei nu,<pb/>sikeddiey re iya lehenga nu.<n>Te Hibruwanen: Itahu a ne silyu te pusung nu, isip silyu te belad nu.</n><pb/>Maresen amana ka geyinawa, iling te kamatayen,<pb/>wey egtanud-tanud seini iling te lebenganan.<pb/>Egmeinit seini iling te hapuy ne egkanlabkanlab.<pb/>


text:
Kene seini egkeebukan<pb/>minsan pad ke egbusbusan te dakel ne weyig.<pb/>Minsan pad ke egbaggiyuwan seini,<pb/>kene ded iya man‑e egkeebukan.<pb/>Kene seini egkabeli<pb/>minsan pad ke ig-amin te etew ka langun ne karatuan din;<pb/>egkasamsamilian de ka karatuan din.<i>Me maama te malitan</i><pb/>


text:
Due atebey ney<pb/>ne ware pad benihi.<pb/>Nekey ka eggimuwen ney<pb/>ke due eg-aalig kandin?<n>Te Hibruwanen: te aldew ne eglalahen e sikandin.</n><pb/>


text:
Ke alad pa sikandin,<pb/>egsumpulan ney sikandin te alad ne pelata.<pb/>Ke gumawan pa sikandin,<pb/>egbalabahan ney sikandin te tabla ne sidar.<i>Malitan</i><pb/>


text:
Alad a wey ka kumeng ku<pb/>iling te matikang ne baley.<pb/>Nakita a te pinalangge ku,<pb/>wey ingkatelesi a nikandin.<pb/>


text:
Due parasan ni Sulumun diye te Baal-Hamun.<pb/>Impatanggu rin seini te me talagbasuk.<pb/>Ka tagse sabeka kandan<pb/>egbehey te sabeka ne libu (1,000) ne pelata<pb/>isip baad din te parasan din.<pb/>


text:
Piru sikeddi, due mule parasan ku ne sikeddi de iya ka egtanggu.<pb/>Keykew re sika se sabeka ne libu (1,000) ne pelata, he Sulumun,<pb/>wey ka daruwa ne gatus (200) ne pelata kandan de te me talagbasuk.<i>Lukes</i><pb/>


text:
He sikeykew se mig-ugpe diye te me pinamulaan,<pb/>egpanallinga eg-ayad-ayad te laheng nu ka me duma ku,<pb/>wey parineha a degma te laheng nu.<i>Malitan</i><pb/>


text:
Hendini ka,<pb/>pinalangge ku.<pb/>Pekeiyal ka iling te salareng wey ke te nati naa kayi<pb/>ne diye te me bubungan te me leggu.


text:
Ka seini ne baseen, meyitenged te impakita te Manama ki Isayas ne anak ni Amus<n>Ka seini ne Amus kene ne iyan seeye se prupita, ke kene, suled sikandin ni Hari Amasiyas, ne amey ni Usiyas.</n> te me timpu ne ensi Usiyas, Hutam, Ahas, wey Isikiyas ka nenekegsinundul ne mighari diye te Huda. Iyan impakita kandin ka meyitenged te Huda wey Hirusalim.<pb/>


text:
<br/><t>Ka lalag te Manama diye te makasesale ne nasud te Israil</t><br/>Pammineg kew, he langit wey tane, su miglalag ka Magbebaye ne Manama ne miggenendue,<pb/>“Migtanggu a te me bate wey impatulin ku sikandan piru migribildi sikandan keddi.<pb/>


text:
Nekeila te kamuney ka me baka,<pb/>wey nakatulitu ka me asnu ke hendei egpake-keena te kamuney.<pb/>Piru wara a mule ilaa te me matig-Israil ne sikeddi ka migtanggu kandan.”<pb/><pb/>


text:
Sikaniyu se makasesale ne me nasud, mekeyid‑u-hid‑u kew<pb/>tenged su napenu te mareet ne himu ka keet-etawan niyu.<pb/>Me makasesale kew degma iling te me amey wey iney niyu!<pb/>In-engkeran niyu ka Magbebaye ne Manama niyu,<pb/>ka Matulus ne Manama te Israil.<pb/>


text:
Mania te migpabulus-bulus kew migribildi?<pb/>Egkeupian kew naa ne egkanasnasian pad ka peglegpad kaniyu?<pb/>Israil, neempet e te pali ka ulu nu, wey migmahuye e ka intiru ne pusung nu.<pb/>


text:
Ne warad iya nasame ne ware namenu puun te pulu nu peendiye te palu nu;<pb/>neempet iya seini te pali, labed, wey me kehang<pb/>ne ware nalinisi, ware nabukusi, wey ke neitisi naa te lana.<pb/><pb/>


text:
Neengkeran niyud e ka naddeetan ne me kamet niyu<pb/>wey nasilaban e ka me siyudad niyu.<pb/>Me mata-mata niyu re due te impanakawan e te me lapu ka me kamet niyu,<pb/>wey indereetan dan ka langun ne nakita ran.<pb/>


text:
Ne iyan naan de nasame ka Hirusalim<n>Te Hibruwanen: Siyun. Sabeka seini te me ngaran te Hirusalim.</n> ne egpekeiling te leeb diye te parasan,<pb/>egpekeiling te lulubung diye te pinamulaan te timun,<pb/>wey egpekeiling te siyudad ne nalingutan te me kuntere.<pb/>


text:
Ke ware pad migsame ka Amana ne Maresen ne Magbebaye te pila-pila kanta,<pb/>nekeiling kid perem te Suduma wey Gumura.<pb/><pb/>


text:
Sikaniyu se egpekeiling te me pangulu dengan te Suduma wey Gumura wey te keet-etawan diye,<pb/>pammineg kew te lalag te Manama.<pb/>


text:
Seini ka ingkahi rin,<pb/>“Ware karuan kayi te keddi ka masulug ne igmanubad niyu.<pb/>Wara ad neupii te immanubad niyu keddi ne me karniru ne egtutungen,<pb/>wey ka kalambuan te insungguran niyu ne me mananap.<pb/>Wara ad nahale te langesa te me turu ne baka, me karniru, wey me kambing.<pb/>


text:
Migmangenendiye kew te timplu ku ka egsimba keddi,<pb/>piru wara a migsuhu kaniyu ne eg-uyan kew te igmanubad te warad pegsuman-suman ke nekey ka igkeupii ku.<pb/>


text:
Kene kew e uyan te ware karuan ne me halad.<pb/>In-isip kud ne malindit ka insinsu ne intutung niyu.<pb/>Kene kud e egkaantus ka pegsahakeen niyu te pegsile te iyam ne bulan,<pb/>ka aldew te peggimeley niyu, wey ka pegliblibulung niyu<pb/>tenged su miggimu kew red te sale.<pb/>


text:
Igkeepes ku ka me sahakeen niyu, ka pegsile te iyam ne bulan, wey ka mahal ne me aldew.<pb/>Natameneng ad wey napelaan ad e kayi.<pb/>


text:
Egkayawen niyu ka me belad niyu te pegpapitew ne mig-ampu kew,<pb/>wey eglibed-libed kew ka eg-ampu.<pb/>Piru kena a egtengteng kaniyu wey kena a egpammineg<pb/>tenged su ka mareet ne inggimu niyu diye te duma egpekeiling e te langesa ne nekeempet te me belad niyu.<pb/>


text:
Linisi niyu ka me pegkeetew niyu.<pb/>Inniyuhi niyud ka me sale niyu ne iyan nakamalindit kaniyu te pegtengteng ku.<pb/>Isanggel niyud ka langun ne mareet ne hinimuwan niyu<pb/>


text:
wey bebasbas kew e himu te matareng.<pb/>Iparibabew niyu ka eleg ne peggukum wey bulihi niyu ka imbaybayaran.<pb/>Pangabangi niyu ka me ilu, wey bulihi niyu ka me balu ne malitan.”<pb/><pb/>


text:
Ne migkahi ka Magbebaye ne Manama,<pb/>“Hendini kew e su eggusey ki.<pb/>Minsan pad ke egpekeiling kew te nabiluwan te lelalabi tenged te me sale niyu,<pb/>egpasayluwen ku sikaniyu eyew egkeyimu kew e ne maangkag iling kaangkag te gapas.<pb/>Minsan pad ke lelalabi en iya ka me sale niyu,<pb/>egmaangkahen ku red iya sika iling te bulbul te karniru.<pb/>


text:
Ke egkabagget kew wey egtuman keddi,<pb/>egpanalanginan ku sikaniyu,<pb/>wey egpakakeen kew te meupiya ne eg-uma puun te tane.<pb/>


text:
Piru ke egsukul kew wey egribildi, egpatey kew pinaahi te kampilan.<pb/>Sikeddi ka Magbebaye ka migkahi kayi!”<pb/>


text:
<br/><t>Ka makasesale ne siyudad te Hirusalim</t><br/>Ka siyudad ne matinumanen dengan,<pb/>nekeiling e kuntee te malitan ne egpamelegye te lawa.<pb/>Ugpaan dengan seini te me matareng ne etew,<pb/>piru iyan naan de nasame kuntee ka me mangngimatey ne me etew.<pb/>


text:
Hirusalim, nekeiling ka dengan te neelin ne pelata ne egpuun te inleney ne batu,<pb/>piru kuntee, nekeiling ke naan de te me same-same naan de ne warad e karuan.<pb/>Nekeiling ka dengan te meupiya ne inumen,<pb/>piru nekeiling ke naan de kuntee te inumen ne nasewuhan te weyig.<pb/>


text:
Me ribildi ka me pangulu nu, wey me alukuy te me takawen.<pb/>Ne egkeupian ka tagse sabeka te seleppi ne sagpeng te be‑be wey mig-apas te me dasag.<pb/>Kene dan egpangabangan diye te hukumanan ka seeye se warad me amey,<pb/>wey kene dan egpamminehen ka me sumbung te me balu ne me malitan.<pb/><pb/>


text:
Sikan naa, pammineg kew ke nekey ka iglalag te Amana ne Maresen ne Magbebaye, ka Maresen ne Manama te Israil,<pb/>“Egsulian ku sikaniyu se me kuntere ku, wey kene kew e egpakasamuk keddi.<pb/>


text:
Egdusaan ku sikaniyu.<pb/>Eglinisan ku sikaniyu<pb/>iling te pelata ne eglenayen te hapuy eyew egkeyimu ne ware sewug,<pb/>wey eg-aween ku ka langun ne nakamalindit kaniyu.<pb/>


text:
Ne iglibed ku red kaniyu ka me talaggukum niyu<pb/>wey ka me matagseb ne me talagtambag iling dengan.<pb/>Ne egkataman, iyan e igngaran te Hirusalim ka siyudad te me matareng wey me matinumanen.”<pb/><pb/>


text:
Tenged su matareng ka Magbebaye ne Manama,<pb/>egluwasen din ka Hirusalim wey ka langun ne mig-inniyug te me sale dan diye.<pb/>


text:
Piru egdereetan din ka migmanribildi wey ka me makasesale,<pb/>wey eggimatayan din ka tagse sabeka ne mig-engked kandin.<pb/>


text:
Te seeye kangkuwa ne timpu, engkeyilawan kew se me matig-Hirusalim tenged te pegsimba niyu te me kayu,<pb/>wey tenged te me pinamulaan ne in-isip niyu ne dayuwan.<pb/>


text:
Ka me mannekal ne etew egpekeiling naan de te lahami ne mahaan de egkatutung,<pb/>wey ka me hinimuwan dan egpekeiling te ulas ne egpakasilab kandan.<pb/>Ne egkasilaban sikandan wey ka immangimu ran ne maddeet,<pb/>wey ware iya minsan hentew ne egpekeebuk kayi.<pb/>


text:
<br/><t>Ka bubungan te Manama</t><br/><br/><t>(Mik. 4:1-3)</t><br/>Seini ka impanengneng te Manama diye ki Isayas ne anak ni Amus meyitenged te Huda wey te Hirusalim:<pb/>


text:
Te mewuri ne me aldew,<pb/>ka bubungan ne nasasindehan te timplu, egkeyimu e ne subla ne matikang te langun.<pb/>Ne egtimpa seini te langun ne kabubunganan wey masulug ka me nasud ne egmangendiye<pb/>ne egpekeiling te weyig ne egtulayas.<pb/>


text:
Masulug ka me etew ne egmangendiye wey egkahi,<pb/>“Kuwa kid e. Egmanakereg kid diye te bubungan te Magbebaye ne Manama ne diye ka timplu te Manama ni Hakub,<pb/>eyew egpanuluen ki nikandin te me paahi rin eyew egpekeikul ki te dalan din.<pb/>Su egpuun te Siyun ka balaud te Magbebaye;<pb/>egpuun te Hirusalim ka me lalag din.”<pb/>


text:
Eggukuman din ka nalein-lein ne me etew te minsan hendei.<pb/>Egsayaben dan e kangkuwa ka me kampilan dan eyew eggimuwen ne sudsud te daru,<pb/>wey egsayaben dan e ka me kelaab dan eyew eggimuwen ne me galab.<pb/>Ne kenad egpeggireey ka me nasud, wey kenad egbebasbas sikandan para te gira.<pb/><pb/>


text:
Pammineg kew, me kabuhalan ni Hakub, eggipanew ki diye te kalayag<pb/>ne impapitew te Magbebaye ne Manama kanta.<pb/>


text:
<br/><t>Ka aldew te peggukum te Magbebaye</t><br/><pb/>He Manama, in-engkeran nu ka keet-etawan nu ne iyan ka me kabuhalan ni Hakub<pb/>tenged su neempet e ka inged dan te egmahehane wey me manenagne iling te me matig-Pilistiya.<pb/>Ne mig-ikul sikandan te batasanen te me lapu.<pb/>


text:
Dakel ka bulawan wey pelata diye te inged te Huda wey kene egkaamin ka karatuan dan.<pb/>Ne masulug ka me kudde wey kene egkaseel ka me karwahi diye te inged dan.<pb/>


text:
Neempet te me diyus-diyus ka inged dan,<pb/>wey migsimba sikandan te me kasangkapan ne hinimu ran de.<pb/>


text:
Purisu ipariralem nu ka tagse sabeka wey peyilawi nu;<pb/>kene nu sikandan pasayluwa, Magbebaye ne Manama.<pb/>


text:
Egpanuksuk sikandan diye te me batuwen wey egpangeles diye te tane<pb/>eyew egpakapanalliya sikandan te makaaldek-haldek ne langet te Magbebaye ne Manama, te geem din, wey te karesen din.<pb/>


text:
Te aldew te peggukum, igpariralem din e ka me hambuhen wey ka me mapegpeggasal,<pb/>wey ka Magbebaye ne Manama naan de ka egbantuhen.<pb/>


text:
Su due aldew ne intahahe te Amana ne Maresen ne Magbebaye,<pb/>eyew te peglegpad te langun ne mapegpeggasal, hambuhen,<pb/>wey igpariralem din ka langun ne maparibabawen.<pb/>


text:
Egdereetan din ka mallayat ne me kayu ne sidar diye te Libanun<pb/>wey ka langun ne uk ne kayu diye te Basan.<pb/>


text:
wey egguhusen din ka langun ne me matikang ne baley ne egpantawan te talagtameng<pb/>wey ka langun ne matikang wey makepal ne alad ne batu.<pb/>


text:
Te aldew te peggukum, igpariralem din e ka me hambuhen wey ka me mapegpeggasal,<pb/>wey sikandin naan de se Magbebaye ne Manama ka egbantuhen.<pb/>


text:
Te timpu te pegginguma te Magbebaye ne Manama eyew te peggukum te keet-etawan te kalibutan,<pb/>egpanerep ka me etew diye te me sulung diye te me batuwen wey diye te me lungag te tane<pb/>eyew egpakapanalliya sikandan te makaaldek-haldek ne langet, te geem, wey te karesen te Magbebaye ne Manama.<pb/>


text:
Te sika ne aldew, igdegpak te keet-etawan diye te me ambew wey diye te me kalapenit<pb/>ka me diyus-diyus ne pelata wey bulawan ne inggimu ran eyew egsimbeen dan.<pb/>


text:
Te timpu te pegginguma rin eyew te peggukum te keet-etawan te kalibutan,<pb/>egpanerep ka me etew te me sulung diye te me batuwen, wey diye te naperi ne me dalama<pb/>eyew egpakapanalliya te makaaldek-haldek ne langet, te geem, wey te karesen te Magbebaye ne Manama.<pb/>


text:
Kene kew salig te etew su eggeheyinawa re sikandin wey egkapatey red iya.<pb/>Nekey bes ka igpakabulig din?<pb/>


text:
<br/><t>Ka peggukum te Hirusalim wey Huda</t><br/><pb/>Pitawa niyu ke egmenuwen te Amana ne Maresen ne Magbebaye ne Manama,<pb/>te eg-awe ka langun ne insalihan te keet-etawan te Hirusalim wey te intiru ne Huda<pb/>lagkes ka langun ne egkakeen, weyig,<pb/>


text:
me pangulu te me lalimma ne pulu (50) ne sundalu wey me talahuren,<pb/>me talagtambag wey me mangngateu ne tumanuren, wey ka egkateu ne egmangaddi.<pb/>


text:
Ne iyan egpamanduen kandan te Magbebaye ne Manama ka egkengabate-bate pad ne ware pad me hinanawan<pb/>wey iyan de nenanengnengan ka kandan ne keupianan.<pb/>


text:
Ne egpare-deehey e ka langun ne etew—egmeeg-ehetey e ka tagse talagsumbaley.<pb/>Ne kenad e egtahud te me igbuyag ka me bate,<pb/>wey kenad e degma egtahud te me talahuren ka me etew ne ware gulehud.<pb/><pb/>


text:
Egginguma ka aldew ne eggendiyaan te sabeka ne etew ka suled din diye te baley te amey rin wey egkahiyan, “Due hinabel nu, sikeykew e ka egpangulu kanami wey ka egmandu te seini se inged ta ne nahuhus e.”<pb/>


text:
Piru egkahi sikandin,<pb/>“Kene! Kena a egpakabulig kaniyu.<pb/>Ware subla ne egkakeen ku wey ke me hinabel naa.<pb/>Kena a nikaniyu himuwa ne pangulu te keet-etawan.”<pb/><pb/>


text:
Nareetan e ka Hirusalim wey ka Huda<pb/>tenged su supak te Magbebaye ne Manama ka egmanlalahen dan wey ka egmangimuwen dan,<pb/>wey klaru ne insukulan dan sikandin se maresen ne nakakita kandan.<pb/>


text:
Ne egkakita diye te ulaula ran ne nakasale sikandan.<pb/>Impakita ran ka pegpakasale dan iling te inggimu te me matig-Suduma ne miggimu te sale te ware heles-heles.<pb/>Mekeyid‑u-hid‑u sikandan!<pb/>Sikandan ded mismu ka mig-uyan te karereetan te pegkeetew ran.<pb/><pb/>


text:
Kahii niyu ka me matareng te egmeupiya red sikandan,<pb/>su egpakarawat sikandan te me unag tenged te meupiya ne me hinimuwan dan.<pb/>


text:
Piru mekeyid‑u-hid‑u ka maddeet ne etew.<pb/>Karereetan ka egpangkusan dan<pb/>su egkasulian sikandan te immangimu ran.<pb/><pb/>


text:
Indeeg-deeg te me bate ka keet-etawan ku,<pb/>wey me malitan ka migmandu kandan.<pb/>He keet-etawan ku, inlaag kew te me pangulu niyu,<pb/>wey diye kew ipabaye te seyyup ne dalan.<pb/>


text:
<br/><t>Ka peggukum te Magbebaye te keet-etawan din</t><br/><pb/>Andam e ka Magbebaye ne Manama ne eggusey<pb/>wey andam e sikandin ne eggukum te keet-etawan din.<pb/>


text:
Eggukuman din ka me igbuyag wey ka me pangulu te keet-etawan.<pb/>Ne migkahi sikandin, “Sikaniyu ka migdereet te parasan ku ne iyan ka Israil.<pb/>Ne napenu ka me baley niyu te tinakew puun te egkengaayu-ayu.<pb/>


text:
Nekey ka katenged niyu te egbayad-bayad te keet-etawan ku,<pb/>wey te egdiek-diek te me ulu te egkengaayu-ayu?”<pb/>Sika ka ingkahi te Amana ne Maresen ne Magbebaye.<pb/>


text:
<br/><t>Ka pegpaney-paney te me malitan diye te Hirusalim</t><br/>Ne migkahi ka Magbebaye ne Manama,<pb/>“Me liheen ka me malitan diye te Hirusalim.<n>Te Hibruwanen: Siyun. Sabeka seini te me ngaran te Hirusalim.</n><pb/>Eggipanew sikandan ne kahi nu ne me hentew ka egpaambug-hambug, wey egpanungkilat sikandan ke egpitew.<pb/>Ne egkiay-kiay sikandan ke eggipanew, wey egparahingen dan ka me saliyew diye te me paa ran.<pb/>


text:
Purisu, egpakekehangen ku ka me ulu ran<pb/>taman te egkatabuluhan e sikandan wey egkengeupew e.”<pb/>


text:
Te sika ne aldew, eg-aween e te Magbebaye ne Manama ka me mateles ne me dayan-dayan diye te me paa te me malitan diye te Hirusalim, lagkes ka diye te me ulu, wey diye te me lieg,


text:
Ka peemut ne igpamaluhu ran nasi e ne mangareg. Ne ka sinturun dan nasi e ne lubid wey ka me bulbul ran nasi e ne upew. Ne ka mateles ne me kumbale dan nasi e ne trapu. Ne ka katelesan dan nasi e ne pegkeyilew.


text:
Ne egpatey pinaahi te kampilan diye te giraanan ka me lukes diye te Hirusalim, minsan ka subla ne mabbulut.


text:
Emun ke me etew pa ka me gumawan te siyudad, egpandalawit e sikandan wey egsinehew tenged te susuluhi ne minatey. Ne egpekeiling e ka siyudad te miglumpang te tane ne malitan ne naawaan te langun-langun ne kandin.<pb/>


text:
Te sika ne aldew, due pitu ne malitan ne egpaag-ahawey te sabeka ne lukes ne egkahi, “Sikanami e ka egpamitew te egkakeen ney wey igsaluub ney, pangasawaa key re eyew kene key e eg-antus te pegkeyilew tenged te ware key nakaasawa.”<pb/>


text:
<br/><t>Ka pegpanalangin e man‑e te Manama te Hirusalim</t><br/>Te sika ne aldew, egparerakelen wey egpamatelesen te Magbebaye ne Manama ka tagse pinamula wey kayu diye te tane. Ne egkengahale wey egpaambug ka langun ne etew ne nasame diye te Israil te pinamula ne eg-uma diye te tane.


text:
Ne egngaranan te matulus ka langun ne nasame te Hirusalim<n>Te Hibruwanen: Siyun. Sabeka seini te me ngaran te Hirusalim.</n> ne iyan ka in-alam te Manama ne egkeuyag.


text:
Ne eglu‑luan te Magbebaye ne Manama ka kalindit te me malitan diye te Hirusalim, wey eglinisan din ka mansa te langesa te migpatey pinaahi te peggukum iling te egkalegleg ne hapuy.


text:
Ne egpahehapun ka Magbebaye ne Manama te timpu te maaldew ne egdalung diye te intiru ne Hirusalim wey te keet-etawan ne miglibulung diye. Te marusilem, egpeebel sikandin wey egpakanlabkanlab te hapuy. Ne ka katelesan din iyan egkeyimu ne tel-eb wey suub te intiru ne siyudad.


text:
Egpekeiling seini te leeb ne helunganan ke meinit ka aldew, helesanan wey paandilunganan ke egpanalahapun, wey ke eg-uran.<pb/>


text:
<br/><t>Ka ulahingen meyitenged te parasan</t><br/><pb/>Ne kuntee, eg-ulahingan ku ka alukuy ku te ulahingen meyitenged te parasan din:<pb/>Due dengan parasan te alukuy ku<n>Te seini ne sinulat, impeiling ni Isayas ka Israil te parasan wey ipeiling din ka Manama te kamuney te sika ne parasan. Purisu Manama ka ingkahi rin kayi ne alukuy rin.</n><pb/>diye te bubungan ne subla ne meupiya se tane.<pb/>


text:
Impiku rin seini wey impangawaan te me batu<pb/>wey impamulaan din te subla ne meupiya ne paras.<pb/>Ne migpasasindeg sikandin te matikang ne bakalag diye te elat-elat eyew eg-ugpaan te egtameng kayi,<pb/>wey miglulungag pad iya man‑e sikandin diye te batu eyew egdiekanan te behas te paras.<pb/>Migtetahad sikandin ne egpamehas seini te meemis piru nasi ne malamismis ka behas kayi.<pb/><pb/>


text:
Ne kuntee migkahi ka alukuy ku,<pb/>“He, nangugpe te Hirusalim wey keet-etawan te Huda,<pb/>eghangyu a ne hukumi a nikaniyu ke hendei ka naseyyup, sikeddi naa wey ke parasan ku?<pb/>


text:
Nekey naan pad ka ware ku neyimu te parasan ku?<pb/>Mig-iman-iman a ne egpamehas seini te meemis<pb/>piru mania te malamismis nasi ka behas kayi?<pb/><pb/>


text:
“Ne kuntee egnangenan ku sikaniyu ke nekey ka eggimuwen ku te parasan ku.<pb/>Eg-aween ku ka batu ne alad ne nakalingut ne nekeelet te me mananap ne egseled.<pb/>Ne egkeyimu e seini ne panabtaban, wey egdi-diekan e seini te me mananap.<pb/>


text:
Egbalaharen kud e seini ne egbenesan,<pb/>wey kene kud e egpanempuhan ka me sugpang wey ke egpatamunduwan naa te tane ka me lebut kayi.<pb/>Ne eglingut egpanubu kayi ka duhiyen ne me hilamunen;<pb/>ne egsuhuen ku ka gapun ne kenad e seini egpeuranan.”<pb/><pb/>


text:
Ka parasan te Amana ne Maresen ne Magbebaye ne Manama, iyan ka Israil,<pb/>ka pinamulaan ne inggeyinawaan din iyan ka Huda.<pb/>Migpamitew sikandin te eleg ne peggukum<pb/>piru iyan din nakita ka migpeyimmimatayey.<pb/>Migpamitew sikandin te katareng<pb/>piru iyan din narineg ka kuleyian te pegpabulig!<pb/>


text:
<br/><t>Ka mareet ne hinimuwan te me etew</t><br/><pb/>Mekeyid‑u-hid‑u kew se migpamasulug te baley<pb/>wey migpamaluag te tane taman te warad tane te duma ne etew<pb/>wey sikaniyu naan de ka mig-ugpe te sika ne inged.<pb/>


text:
Narineg ku ne migkahi ka Amana ne Maresen ne Magbebaye,<pb/>“Warad e eg-ugpe te sika se langun ne derakel wey mateles ne me baley.<pb/>


text:
Ka maluag ne parasan,<pb/>me pila-pila naan de ne gelun ne binu ka egkaangey.<pb/>Ne ka sapulu ne gantang ne beni,<pb/>sabeka naan de ne gantang ka egkahaani.”<pb/>


text:
Mekeyid‑u-hid‑u kew se maselem-selem ne eg-enew eyew egpamitew te egpekewubug ne inumen,<pb/>wey egliwaraan kew te marusilem ka eg-iinum taman te egkengewubug kew e.<pb/>


text:
Te pegsahakeen niyu, due me lira niyu, me alpa, tamburin, plawta, wey binu;<pb/>piru ware niyu sumsumana seeye se impanekul te Magbebaye ne Manama<pb/>wey ware niyu pitawa seeye se immangimu rin.<pb/>


text:
Purisu egkarakep ka keet-etawan ku wey egkeuyan tenged su ware sikandan nakasabut te inggimu te Magbebaye ne Manama.<pb/>Ne egpatey te gutas ka keet-etawan wey ka me talahuren,<pb/>wey egkammaraan amana sikandan.<pb/>


text:
Inggutasan ka inged te me minatey wey migpataman-taman seini migginganga.<pb/>Eg-abelengen kayi ka me pangulu te Hirusalim,<pb/>lagkes ka susuluhi ne etew ne mahulub naan de iya ka egmanggale-gale te me pegsahakeen dan.<pb/><pb/>


text:
Piru egbantuhen ka Amana ne Maresen ne Manama ta tenged te eleg ne peggukum din.<pb/>Ka matareng ne himu te Matulus ne Manama ta ka egpakita te pegkamatulus din.<pb/>


text:
Te sika kangkuwa ne aldew, egkeyimu e ne panabtaban te nati te karniru wey me kambing ka siyudad,<pb/>wey egmallambeg e ka me hilamunen ne migmanubu diye te nagguhus ne me baley.<pb/><pb/>


text:
Mekeyid‑u-hid‑u kew se egkengeupian ne eggimu te me ware karuan.<pb/>Egkengeupian kew ne egkeyiketan te sale wey kene kew iya egpakaalihu.<pb/>


text:
Ne migkahi sikandan, “Peiyala niyu ka Manama wey paragdahawi niyud kandin ka eggimuwen din su eyew egkakita ney e seini.<pb/>Egkeyitabu e perem ka planu te Matulus ne Manama te Israil su eyew egkanengnengan ney e seini.”<pb/>


text:
Mekeyid‑u-hid‑u kew se me etew ne iyan ingngaran te mareet se meupiya wey iyan ingngaran te meupiya se mareet.<pb/>Inggimu niyu ne marusilem ka malayag, wey inggimu niyu ne malayag ka marusilem.<pb/>Inggimu niyu ne mapeit ka meemis, wey inggimu niyu ne meemis ka mapeit.<pb/><pb/>


text:
Mekeyid‑u-hid‑u kew se iyan de kabuluti se peg-iinum te dakel ne binu<pb/>wey iyan de egkatuenan se egpeg-amut te nalein-lein ne inumen ne egpekewubug.<pb/>


text:
Ne migdawat kew te seleppi ne bayad eyew egbehayan te kaligwangan ka me makasesale<pb/>wey ware niyu behayi te eleg ne peggukum ka me ware sale.<pb/>


text:
Purisu, iling te hapuy ne sahuhune ne egpakasilab te lahami wey te nahangu ne hilamunen,<pb/>egkareetan kew degma iling te pinamula ne namewu se me dalid<pb/>wey egmanlayap se me bulak iling te alinepung.<pb/>Tenged su insamsamilian niyu ka balaud te Amana ne Maresen ne Magbebaye<pb/>wey inlemetan niyu ka lalag te Matulus ne Manama te Israil.<pb/>


text:
Purisu nalangetan ka Magbebaye ne Manama te keet-etawan din,<pb/>wey ingkayew rin ka belad din eyew te peglegpad kandan.<pb/>Ne egkawelwel ka me bubungan,<pb/>wey egkengeengkeran ka me minatey<pb/>diye te deralanen iling te me lapek.<pb/>Piru minsan pad due,<pb/>kene pad iya egkaawe ka langet te Magbebaye,<pb/>wey egkayawen din ded iya ka belad din eyew te peglegpad.<pb/><pb/>


text:
Ne egbehey te palinneu ka Magbebaye ne Manama<pb/>eyew te peg-umew te maddiyu ne me nasud.<pb/>Egbunsuwitan din seeye se diye te kinaledleran te kalibutan<pb/>wey meiyal amana sikandan ne egginguma.<pb/>


text:
Ware sabeka kandan ne egkabeley wey ke egkasaligkat naa.<pb/>Ware egtuyungen kandan wey ke egpakalipereng naa.<pb/>Ne kene eglugke ka me sinturun dan,<pb/>wey ware egkabugtus ne hiket te sandal ran.<pb/>


text:
Malliddus ka me tunud dan wey imbengat dan e ka me piet dan.<pb/>Ne iling te batu ne sumalem ka sulu te me kudde dan,<pb/>wey iling te balisusu ka me liggid te me karwahi ran.<pb/>


text:
Ne egginihel sikandan iling te me liyun ne egdawi te mananap.<pb/>Ne eg-uyanen dan ka indawi ran diye te mariyu<pb/>ne ware egpakaluwas kayi puun kandan.<pb/><pb/>


text:
Te sika kangkuwa ne aldew, egginihelan dan ka Israil<pb/>wey iling kahulub te lehes te dakel ne bunlud te dahat ka pegginihel ran.<pb/>Ne emun ke egpanlangu-langu ka sabeka ne etew diye te tane,<pb/>iyan din egkakita ka karusileman<n>Ka igpasabut te “karusileman” iyan se me etew ne mig-ikul te me pamaahi ran wey ware mig-ikul te me pegpanulu te Magbebaye ne Manama. Kene sikandan egpakakita te Magbebaye ne Manama wey mig-antus sikandan, wey ware migmatubung.</n> wey kalaggew.<pb/>Ne egmarusilem ka malayag tenged te me gapun.<pb/>


text:
<br/><t>Ka pegpakita te Manama ki Isayas</t><br/>Te leg‑un ne migpatey e si Hari Usiyas, migpakita keddi ka Magbebaye ne Manama ne migpinnuu diye te titikangi ne trunu rin. Ne nekeempet te intiru ne timplu ka sidsid te kumbale din.


text:
Ne due me sirapim<n>Ka sirapim, sabeka ne inggimu diye te langit ne amana ne masil‑ew ne hendue te egkanlabkanlab.</n> ne nanasindeg diye te ampew rin. Ka tagse sabeka kandan due hen‑em ne pakpak. Ne imbunbun dan te ulaula ran ka daruwa ne pakpak wey imbunbun dan te paa ran ka daruwa ne pakpak, wey inggamit dan te peglayang ka daruwa ne pakpak.


text:
Ne migmeum-umawey sikandan ne miggenendue,<pb/>“Matulus, matulus, matulus ka Amana ne Maresen ne Magbebaye;<pb/>neempet te katelesan din ka intiru ne kalibutan.”<pb/>


text:
Ne migkahi a, “Mekeyid‑u-hid‑u a! Egkareetan ad su malindit ma ka egmanlalahen ku wey mig-ugpa a duma te keet-etawan ne mallindit degma se egmanlalahen. Piru nakita ku ka Hari ne iyan ka Amana ne Maresen ne Magbebaye!”<pb/>


text:
Ne miglayang ka sabeka te me sirapim peendini te keddi ne mig-uyan te insipit din ne baha puun te altar.


text:
Imparagket din seini te bibig ku wey migkahi sikandin, “Nakaragket e te bibig nu ka baha, purisu warad sale nu su impasaylu kad e.”<pb/>


text:
Ne narineg ku ka laheng te Magbebaye ne Manama ne miggenendue, “Hentew naa ka egsuhuen ku wey hentew naa ka eggendiye para kanami?”<pb/>Purisu migtabak a, “Sikeddi! Suhua a nikeykew.”<pb/>


text:
Ne migkahi sikandin,<pb/>“Hipanew ka wey kahii nu ka keet-etawan te Israil,<pb/>‘Minsan egmenuwen niyu te egpammineg,<pb/>kene kew egpakasabut.<pb/>Minsan egmenuwen niyu te egpitew,<pb/>kene kew iya egpakakita.’<pb/>


text:
Pakehala nu ka me pusung te seini ne keet-etawan.<pb/>Tumbenga nu wey butura nu sikandan<pb/>eyew kenad e sikandan egpakarineg wey ke egpakakita naa, wey ke egpakasabut<pb/>wey ke eglibed naa sikandan kayi te keddi wey egkeulian sikandan.”<pb/>


text:
Ne mig-insa a,<pb/>“He Magbebaye ne Manama, ken‑u naa seini egkataman?”<pb/>Ne migtabak sikandin,<pb/>“Taman te egkahuhus e ka me siyudad wey warad eg-ugpe,<pb/>wey warad me etew diye te me baley<pb/>wey egkareetan e ka katantanaan.<pb/>


text:
Ne minsan egkasame ka igkasapulu ne baad te me etew,<pb/>egkareetan ded iya man‑e sikandan iling te napeled ne uk ne kayu<pb/>wey ke tiribintu naa ne tued naan de se nasame.”<pb/>Ka tued, migpahunsiling te egkasame ne pila-pila ne keet-etawan te Manama.<pb/>


text:
<br/><t>Ka lalag para ki Hari Ahas</t><br/>Te timpu ne iyan mighari te Huda si Ahas ne anak ni Hutam, wey apu ni Usiyas, inlusuran te Hari te Sirya ne si Risin wey te Hari te Israil ne si Pika ne anak ni Rimalya ka Hirusalim piru ware dan natalu seini.


text:
Ne naaldek ka Hari te Huda te nanengnengan din ne migsabeka ka Israil wey ka Sirya. Ne ingkelkel ka keet-etawan din iling te kayu diye te puwalas ne nawelwel te kalamag.<pb/>


text:
Ne ingkahiyan te Magbebaye ne Manama si Isayas, “Hipanew ka duma te anak nu ne si Sir-Hashub<n>Iyan igpasabut te ngaran ne Sir-Hasub te Hibruwanen se: eglibed ka pila-pila.</n> wey sinug-unga niyu si Ahas. Diye niyu sikandin egkasinug-ung te lenged te tubu te weyig ne egpeendiye te limuranan te weyig diye te dibabew. Marani seeye te dalan peendiye te pi‑pianan te egmamelegye te manggad.


text:
Kahii niyu si Ahas, ‘Pammineg ka. Kene ka kalaggew, kene ka kaaldek, wey kene ka pahuye-guye. Kene ka kaaldek tenged te subla ne langet ni Risin ne Hari te Sirya wey ni Hari Pika ne anak ni Rimalya. Egpekeiling de sikandan te pupud ne mig-eebel te neebukan e ka legleg te hapuy.


text:
“Eglusuran ta ka Huda, egginaalreken ta, wey egsakupen tad seini, wey egpaharien ta diye ka anak ni Tabil.” ’ ”<pb/>


text:
Ne impakahi pad man‑e te Magbebaye ne Manama si Isayas,<pb/>“Piru kene eglampus ka planu ran,<pb/>wey kene iya sika egkeyitabu.<pb/>


text:
Su ka Sirya iling de kahuye te iney kayi ne siyudad ne iyan ka Damasku,<pb/>wey ka Damasku iling de kahuye ki Hari Risin.<pb/>Te hen‑em ne pulu wey lalimma (65) ne leg‑un,<pb/>egkareetan e ka Israil wey kenad e egkeyimu ne nasud.<pb/>


text:
Su ka Israil iling de kahuye te iney kayi ne siyudad ne iyan ka Samarya,<pb/>wey ka pangulu te Samarya iling de kahuye ki Hari Pika.<pb/>Ke kene kew egpalintutuu te iglalag ku,<pb/>kene kew iya egkaluhey.”<pb/>


text:
<br/><t>Ka palinneu te Imanwil</t><br/>Ne impahuhuran e man‑e te Magbebaye ne Manama ki Isayas si Ahas te migkahi,


text:
“Buyu ka keddi te palinneu. Alam ka te palinneu minsan diye te kinariraleman te inged te me minatey<n>Te Hibruwanen: Siyul.</n> wey ke diye naa te kinaribabawan te langit.”<pb/>


text:
Ne migkahi si Isayas, “Pammineg kew se me kabuhalan ni Dabid! Kene naan pad ne eleg ka peg-ubil niyu te me etew? Eg-ubilen niyu naan pad man‑e ka Manama ku?


text:
Purisu ka Maname e mismu ka egbehey kaniyu te palinneu. Ne seini ka palinneu: egkaberes ka sabeka ne mengebay wey egpakaanak sikandin te lukes, wey egngaranan din ki, ‘Imanwil.’<n>Iyan igpasabut te Imanwil se, “Duma ta ka Manama.”</n>


text:
Iyan din de egkeenen ka egkakeen ne inggimu puun te gatas, wey teneb de ka eg-inumen din ke egkateu e sikandin ne egsupak te mareet wey eg-alam te meupiya.


text:
Ne minsan te kene pad egginguma ka sika ne timpu, egkeengkeran e ka tane te seeye se daruwa ne Hari ne igkaaldek nu.<pb/>


text:
“Sikeykew wey ka keet-etawan nu, lagkes ka langun ne kabuhalan te kaap-apuan nu, egpeuyanan te Magbebaye ne Manama te me keyirapan ne ware pad neyitabu bunsud te aldew ne migsuwey ka Israil te Huda. Igpaneem-neem seini te Magbebaye keykew pinaahi te Hari te Asirya.<pb/>


text:
“Te sika kangkuwa ne aldew, egpamunsuwit ka Magbebaye ne Manama isip palinneu te pegginggat te me matig-Ihiptu ne egpekeiling te me langew ne egpuun te Weyig ne Nilu, wey te me matig-Asirya ne egpekeiling te me tameing.


text:
Ne egpanginguma sikandan langun wey diye sikandan egpangugpe te migbangalug ne dalama wey diye te me sulung diye te me batuwen. Ne egpangugpe degma sikandan diye te me duhiyen, wey diye te langun ne panabtaban.<pb/>


text:
“Te seeye kangkuwa ne timpu, egdereetan te Magbebaye ne Manama ka inged niyu pinaahi te Hari te Asirya ne eg-umawen din puun diye te talipag te Weyig ne Iyupratis. Iyan egkeilingan te Hari te Asirya ka etew ne egpangahis te sumpe, bulbul, minsan ka bulbul te lawa te seeye se egpandakepen din eyew egpeyilawan din sikandan.<pb/>


text:
“Te sika kangkuwa ne aldew, eg-uyag ka sabeka ne etew te sabeka ne nati ne baka wey daruwa ne kambing.


text:
Ne tenged te dakel ne gatas ne igpakabehey kayi, dakel degma ka egkakeen din. Ne iyan de egkeenen te langun ne etew ne nasame diye te Huda ka egkakeen ne inggimu puun te gatas wey teneb.<pb/>


text:
“Te sika ne aldew, egkeempet e te me sapinit wey me balunseri ka parasan ne senge-libu (1,000) ne lebut ne egkentiddad te senge-libu (1,000) ne timman ne pelata.


text:
Tenged su neempet e seini te me sapinit wey me duhi, sikan naa ka egmanguyan ka me etew te piet wey me tunud ka egmanganup diye.


text:
Ne kene kew e egpekeendiye te langun ne bubungan ne layun de dengan egpikuwa, tenged su neempet e seini te me sapinit wey me balunseri. Ne egkeyimu e seini ne palayuranan te me baka wey egdi-diekan e seini te me karniru.”<pb/>


text:
<br/><t>Ka pegkeetew te anak ni Isayas ne lukes</t><br/>Ne ingkahiyan a te Magbebaye ne Manama, “Kuwa ka te sulatanan wey isulat nu te derakel ka seini ne lalag, ‘Ki Mahir-Salalhasbas seini.’ ”<n>Iyan igpasabut kayi te Hibruwanen se: mahaan e egginguma ka eg-ahew, wey meiyal ka eggambis.</n>


text:
Ne migkuwa a te egkasalihan ne me etew ne iyan si Uriyas ne talagpanubad wey si Sakariyas ne anak ni Hibirikyas eyew egpamalehet meyitenged kayi.<pb/>


text:
Ne miggulid a te asawa ku,<n>Te Hibruwanen: miggulid te malitan ne prupita.</n> ne nataman, naberes e sikandin wey nakaanak e te lukes. Ne ingkahiyan a te Magbebaye ne Manama, “Ngarani nu sikandin ki Mahir-Salalhasbas.


text:
Su te kene pad egpekeutas ka bate ne egkahi ‘Amey ku’ wey ke ‘Iney ku,’ eg-ahawen e te Hari te Asirya ka karatuan te Damasku wey ka nenaahew te Samarya puun te duma ne nasud.”<pb/>


text:
“Tenged su insamsamilian ma te seini ne me etew ka pegpangabang te Manama<n>Te Hibruwanen: Insamsamilian ka weyig ne Silu ne mapahanlad ne egtulayas.</n> wey tenged su nahale<n>Diye te duma ne sinulat, ‘naaldek’ senge-kakuwa ‘impangelkel’.</n> sikandan engki Hari Risin wey ki Hari Pika,


text:
egpalusuran ku ka Huda te Hari te Asirya wey te me sundalu rin ne mabbulut wey susuluhi. Eglusud sikandan ne egpekeiling te Weyig ne Iyupratis ne egbaggiyu ne egpanlapey.


text:
Ne egkalapey kayi ka Huda wey egkeempet seini iling te imbaggiyuwan ne nataman te lieg se karalem.”<pb/>Piru duma ta ka Manama.<n>Te Hibruwanen: Imanwil.</n> Igpabekal rin ka pakpak din wey egbantayan din ka inged ta.<pb/>


text:
He me nasud, libulung kew te pegkaaldek.<pb/>Ne pammineg kew se diye te maddiyu ne me inged;<pb/>Pangandam kew te gira piru egkaliyasan kew red!<pb/>Andama niyu ka me panganiban niyu piru egpangelkelen kew red!<pb/>


text:
Sabut-sabut kew ke nekey ka eggimuwen niyu<pb/>piru kene kew eglampus.<pb/>Lalag kew te minsan nekey<pb/>piru ware karuan due su duma ney ka Manama.<pb/>


text:
<br/><t>Ka pegpaney-paney te Magbebaye te prupita</t><br/>Ne impegpehetan a panpanayi te Magbebaye ne Manama ne kena a egpeilingen te me hinimuwan te seini ne me etew. Migkahi sikandin,


text:
Ne egkeyimu a nikaniyu ne matulus ne aputanan. Piru ke egsamsamilian a nikaniyu, egpekeiling a te batu ne egkasipaan niyu me matig-Israil wey me matig-Huda. Ne iling a te ahipis wey batul ne egsaharan te mahinged te Hirusalim.


text:
<br/><t>Ka pegpaney-paney meyitenged te peg-inse te saping</t><br/>Sikaniyu se migdawat te me panulu ku, bantayi niyu wey itines niyu ka me sinulat ne me pegpanulu wey ka me suhu ne imbehey te Manama keddi.


text:
Mig-inniyuhan te Magbebaye ne Manama ka keet-etawan te Israil, piru migsalig a wey migpallateng kandin.<pb/>


text:
Pammineg kew, seini a duma te me anak ne imbehey keddi te Magbebaye ne Manama. Me tuus key te Israil puun te Amana ne Maresen ne Magbebaye ne mig-ugpe te Hirusalim.<pb/>


text:
Piru ke egpeinseen kew te keet-etawan diye te me etew ne egpakiglalag te me saping wey me etew ne egpekeumew te me saping ne egmuteg-muteg de due, kene niyu himuwa sika. Inse kew te Manama niyu. Mania te eg-inse kew te me saping meyitenged te me mallenggew?<pb/>


text:
Keilangan ne egkahiyan niyu sikandan, “Pammineg kew te impanulu te Magbebaye kaniyu! Su ke due etew ne eglalag te minsan nekey ne ware nekeikul te impanulu te Magbebaye, ware naa nalayahi ka suman-suman te sika ne etew.”<pb/>


text:
<br/><t>Ka timpu te pegkalaggew</t><br/>Ne egleug-leug ka me etew te inged ne eglungku wey eggutasan. Ne tenged te gutas dan, egkabelu-belu sikandan wey egdilusen dan ka Hari dan wey Manama ran. Ne ke egleng‑ag sikandan diye te langit


text:
wey ke egpitew naa diye te tane, iyan dan de egkakita ka keyirapan, karusileman, wey mangune-kune ne kalaggew, wey igdegpak sikandan diye te subla ne durusilemi.<pb/>


text:
<br/><t>Ka egginguma ne Hari</t><br/>Piru warad e kalaggew te seeye se me etew ne neyirapan dengan. Te miglihad ne timpu, impeyilawan te Magbebaye ne Manama ka me etew diye te inged te me kabuhalan ni Sabulun wey Naptali. Piru te egginguma ne timpu, egbantuhen din ka me inged ne marani te dahat, ka tane ne talipag te Hurdan, wey ka Galiliya ne in-ugpaan te kene ne me Hudiyu.<pb/>


text:
Ka keet-etawan ne miggipanew diye te karusileman, nakakite e te subla ne malayag.<pb/>Ka seeye se me etew ne mig-ugpe diye te subla ne durusilemi ne inged, nalayahan e.<pb/>


text:
He Magbebaye ne Manama, impamasulug nu ka mig-ugpe te nasud<pb/>wey intimulan nu ka kahale dan.<pb/>Miggale-gale sikandan due te tangkaan nu,<pb/>iling te peggale-gale te me etew te tinggaani,<pb/>wey te peggale-gale te me etew te timpu te pegpaba-baarey te nenaahew ran.<pb/>


text:
Su egluwasen nu sikandan puun te migdeeg-deeg kandan<pb/>wey eg-aween nu ka mabehat ne binabaan ne intiang dan.<pb/>Ne inggepu nu ka me lampes te seeye se migdeeg-deeg kandan<pb/>iling te inggimu nu te pegdereet nu te me sundalu te Midiyan.<pb/>


text:
Ne egtutungen iling te kayu ne igtemeg<pb/>ka langun ne sepatus ne insaluub te me sundalu te pegpakiggira,<pb/>lagkes ka langun ne me kumbale te me sundalu ne neelin ne langesa.<pb/>


text:
Due bate ne neetew para kanta.<pb/>Imbehey te Magbebaye ne Manama kanta ka sabeka ne anak ne lukes ne egmandu te langun,<pb/>wey egngaranan sikandin te “Kein-inuwan ne Talagtambag,”<pb/>“Maresen ne Manama,”<pb/>“Amey ne ware egtamanan,”<pb/>wey “Talag-uyan te keupianan.”<pb/>


text:
Ware katamanan te pegdakel te pegmandu din wey layun ne due keupianan.<pb/>Eghari sikandin isip talagpanunud te migharian ni Dabid.<pb/>Eglig‑enen din seini te ware egtamanan<pb/>pinaahi te eleg ne peggukum wey katareng,<pb/>puun kuntee taman te ware egtamanan.<pb/>Eggimuwen iya seini te Amana ne Maresen ne Magbebaye.<pb/>


text:
<br/><t>Ka pegdusa te Manama te Israil</t><br/><pb/>Ne migkahi ka Magbebaye ne Manama te egpalusuran din te me sundalu ka keet-etawan te Israil<pb/>ne me kabuhalan langun ni Hakub.<pb/>


text:
Egkanengnengan seini te langun ne me etew ne diye nangugpe te Ipraim wey diye te Samarya,<pb/>ne migpaambug ne miggenendue,<pb/>


text:
“Ke nenatempag ka me baley ney ne iyan inggamit ka me tisa,<pb/>egbebaley key red man‑e ne iyan eggamiten ka insapsapan ne me batu.<pb/>Nenatempug ka derakel ne me kayu ne sikumuru,<pb/>piru egliwanan ney seini te me kayu ne sidar.”<pb/>


text:
Purisu eglig‑enen te Magbebaye ne Manama ka me kuntere ni Risin eyew eglusud te Israil,<pb/>egginalihen te Manama ka langun ne kuntere dan eyew eglusud kandan.<pb/>


text:
Diye te igsile ka me matig-Sirya,<pb/>wey diye te iglineb ka me matig-Pilistiya<pb/>ne iling te mabbulut ne mananap ne andam ne egdereet te Israil.<pb/>Piru minsan pad kayi langun,<pb/>ware nabewu ka langet te Magbebaye ne Manama<pb/>wey andam sikandin ne egparusa kandan.<n>Te Hibruwanen: ingkayew rin pad ka belad din.</n><pb/><pb/>


text:
Piru ware mig-inniyug ka keet-etawan te Israil te me sale dan eyew eglibed e diye te Amana ne Maresen ne Magbebaye.<pb/>Minsan inlegparan din sikandan, ware iya sikandan miglibed diye te kandin.<pb/>


text:
Sikan naa ka eg-aween te Magbebaye ne Manama seeye se iyan egkeilingan se ulu ne iyan ka me pangulu te Israil,<pb/>wey seeye se me etew ne iyan egkeilingan se me ikug.<pb/>Egpangaween din te senge-kaaldew re seeye se iyan egkeilingan se mallayat ne lanisi,<pb/>wey seeye se iyan egkeilingan se mallepet ne sedsed.<pb/>


text:
Iyan ulu ka me igbuyag wey ka me talahuren ne me etew,<pb/>wey iyan ikug ka me prupita ne ubaten.<pb/>


text:
Purisu ware nahale ka Magbebaye ne Manama te seeye se me bate-bate pad ne me etew ne mannekal ne egpakig-ehet,<pb/>wey ware hid‑u rin te seeye se warad me amey wey me balu ne malitan.<pb/>Su ware ma migpalintutuu te Manama ka langun wey makasesale,<pb/>wey miglalag sikandan langun te keungelan.<pb/>Sikan naa ka ware ded iya man‑e nabewu ka langet din,<pb/>wey andam sikandin ne egparusa kandan.<pb/><pb/>


text:
Su ka mareet ne hinimuwan, egpakasilab iling te hapuy<pb/>wey egkaamin iya egkatutung kayi ka me sapinit wey me duhi.<pb/>Egkasilaban kayi ka me kayu-kayu diye te puwalas,<pb/>wey egparibabew ka kekepali ne ebel kayi.<pb/>


text:
Tenged te langet te Amana ne Maresen ne Magbebaye,<pb/>natutung ka intiru ne tane wey nekeiling te undul ka keet-etawan;<pb/>ware sabeka ne egpangabang te suled din.<pb/>


text:
Ne egpangahew sikandan te egkeenen dan minsan hendei,<pb/>piru kene sikandan egkengabulung.<pb/>Ne egkeenen dan pad iya minsan ka me anak dan.<pb/>


text:
Migpeun-unayey migpeehetey ka keet-etawan te Manasis wey ka keet-etawan te Ipraim,<pb/>wey migsabeke e man‑e sikandan ka miglusud te Huda.<pb/>Minsan pad kayi langun<pb/>ware ded iya man‑e nabewu ka langet te Magbebaye ne Manama<pb/>wey andam iya sikandin ne egparusa kandan.<pb/>


text:
Mekeyid‑u-hid‑u seeye se miggimu te kene ne eleg ne me balaud<pb/>ne migdeeg-deeg te keet-etawan.<pb/>


text:
Miggimu kew te me balaud te peg-awe te katenged<pb/>te egkengaayu-ayu, te me balu, wey te me ilu<pb/>eyew egkaahew niyu ke nekey ka diye te kandan.<pb/>


text:
Nekey naa ka eggimuwen niyu ke eglegparan ku sikaniyu,<pb/>pinaahi te nasud ne egpuun te mariyu iling te kekesehi ne bagyu?<pb/>Hentew naa ka eg-aputan niyu eyew egpakabulig kaniyu,<pb/>wey hendei niyu naa igtaleu ka karatuan niyu?<pb/>


text:
Egpatey kew diye te giraanan wey ke egkarakep naa.<pb/>Piru minsan pad due, kene ded iya man‑e egkabewu ka langet te Magbebaye ne Manama;<pb/>andam ded iya man‑e sikandin ne egparusa kaniyu.<pb/>


text:
<br/><t>Inggamit te Manama ka Asirya</t><br/>Migkahi ka Magbebaye ne Manama,<pb/>“Mekeyid‑u-hid‑u ka me matig-Asirya ne egpekeiling te lampes ne eggamiten ku te peglegpad te seeye se ingkabelu ku.<pb/>


text:
Egpalusuran ku te me matig-Asirya seeye se ware migpalintutuu keddi ne nasud ne ingkabelu ku.<pb/>Egsuhuen ku sikandan te peg-ahew te karatuan<pb/>wey te pegdiek-diek te keet-etawan iling te basak diye te deralanen.”<pb/><pb/>


text:
Piru ware nakanengneng ka Hari te Asirya ne inggamit de sikandin te Magbebaye ne Manama.<pb/>Iyan din tuyu ka pegdereet wey peggule te masulug ne me nasud.<pb/>


text:
Natalu ku ka me siyudad te Kalnu wey Karkimis.<pb/>Natalu ku degma ka me siyudad te Hamat wey Arpad,<pb/>lagkes ka Samarya wey Damasku.<pb/>


text:
Natalu ku ka me migharian ne migsimba te ingkulit ne me larawan<pb/>ne susuluhi pad du te ingkulit ne me ula-ula diye te Hirusalim wey te Samarya.<pb/>


text:
Egdereetan ku degma ka Hirusalim wey ka ingkulit ne me larawan diye<pb/>iling te pegdereet ku te Samarya wey te ingkulit degma ne me larawan diye.”<pb/>


text:
Ke egkeimpusan e te Magbebaye ne Manama te egdusa ka nangugpe diye te Bubungan ne Siyun<n>Te Hibruwanen: Siyun. (Sakup te Hirusalim ka Bubungan ne Siyun).</n> wey diye te Hirusalim, egdusaan din e ka Hari te Asirya tenged su hambuhen sikandin wey mapegpeggasal.


text:
Su migkahi ma sikandin,<pb/>“Neyimu ku seini tenged te keseg ku wey te katagseb, wey tenged su due salabutan ku.<pb/>Impariyu ku ka me etew puun te me nasud dan<pb/>wey in-ahew ku ka me karatuan dan.<pb/>Iling a te manekal ne turu ne baka<pb/>ne migdiek-diek te me Hari te sika ne me nasud.<pb/>


text:
Ne impanguwa ku ka langun ne karatuan te me nasud kayi te kalibutan<pb/>iling te migpanguwe e re te me atelug te bayaku diye te salag.<pb/>Warad iya iney ne migpalpalakpak wey ke migtuktuk naa keddi,<pb/>tenged su ware iya egpakaatu ne egsukul keddi.”<pb/>


text:
Piru migkahi ka Magbebaye ne Manama,<pb/>“Labew naan pad ka wasey wey ke gabas naa te etew ne miggamit kayi?<pb/>Ka tuked naa ka egkayew te etew ne iyan miggen-gen kayi?”<pb/><pb/>


text:
Purisu egpahaseen te Amana ne Maresen ne Magbebaye<pb/>seeye se mannekal ne me sundalu te Hari,<pb/>wey egdereetan din iya ka langun ne nakapabantug te Hari wey te me sundalu rin.<pb/>Egpekeiling sikandan te intutung diye te migkanlabkanlab ne hapuy.<pb/>


text:
Egkeyimu ne iling te egkalegleg ne hapuy ka kalayag te Israil<pb/>ne iyan ka Matulus ne Manama.<pb/>Egkatutung wey egkewugmas kayi ka me balunseri wey me sapinit, te senge-kaaldew re.<pb/>


text:
Ne egdereetan te Magbebaye ne Manama ka katelesan te puwalas,<pb/>egdereetan din ka tane ne dakel se eg-uma.<pb/>Egkaawe ka geem te Hari iling te egderalu ne etew ne egmahase e.<pb/>


text:
Pila-pila naan de ka me kayu ne egkasame diye te puwalas din wey egkaseel naan de seini te bate.<pb/>


text:
<br/><t>Ka peglibed te nenasame</t><br/>Te sika ne aldew, ka nenasame ne keet-etawan te Israil kenad e egsalig te me nasud ne migdereet kandan, ke kene, eglehet-lehet e sikandan egsalig te Magbebaye, ka Matulus ne Manama te Israil.


text:
Ne eglibed ka pila-pila ne nasame ne kabuhalan ni Hakub eyew egpariralem diye te Maresen ne Manama ran.


text:
Su minsan iling kasulug te pantad te dahat ka keet-etawan te Israil, deisek naan de ka egpakalibed diye te Manama. Intahahe e ka matareng ne pegdereet ne eleg kandan.


text:
Su ka Magbebaye ne iyan ka Amana ne Maresen ne Magbebaye, nekewukum e ne egdereetan ka intiru ne tane te Israil.<n>Ka pegsabut te duma ne mig-iskuyla te Bibliya, iyan igpasabut te Hibruwanen se: Egdereetan ka intiru ne kalibutan.</n><pb/>


text:
<br/><t>Ka pegdusa te Magbebaye te Asirya</t><br/>Purisu migkahi ka Magbebaye, ka Amana ne Maresen ne Magbebaye, “He keet-etawan ne mig-ugpe te Hirusalim, kene kew kaaldek te me matig-Asirya minsan egde-deehen kew nikandan iling te inggimu te me matig-Ihiptu kaniyu.


text:
Sikeddi ka Amana ne Maresen ne Magbebaye, eglampesan ku sikandan iling te inggimu ku te me etew diye te Midiyan ne diye te Batu te Urib. Egdusaan ku ka me matig-Asirya iling te pegdusa ku te me matig-Ihiptu.


text:
Te sika kangkuwa ne aldew, eg-aween kud e ka impatiang din kaniyu, wey ka yuggu ne insangen din kaniyu, wey egkahepu e sika tenged su egmaresen kew man e.”<pb/>


text:
<br/><t>Ka peglusud te me kuntere</t><br/><pb/>Ne inlusuran te me kuntere ka lungsud te Ayat.<n>Ingngaranan degma te ‘Ay’ ka lungsud te Ayat.</n><pb/>Diye sikandan migbaye te Migrun,<pb/>wey intines dan ka me kasangkapan diye te Mikmas.<pb/>


text:
Te nakalapas e sikandan diye te beuhan,<pb/>miggimeley e sikandan diye te Giba te pegkamarusilem.<pb/>Nenaaldek ka me matig-Rama,<pb/>wey migpamallahuy ka keet-etawan te Gibiya, ka lungsud ni Saul.<pb/>


text:
Panguleyi kew, keet-etawan te Galim!<pb/>Pammineg kew, keet-etawan te Laysa!<pb/>Tabak kew, keet-etawan te Anatut.<pb/>


text:
Migpamallahuy e ka me mahinged te Madmina wey te Gibim eyew egpamitew te inged ne egkaaputan dan.<pb/>


text:
Kuntee ne aldew diyad e migsanggel te lungsud te Nub ka me kuntere,<pb/>wey egkaykayawen dan ka me kemu dan<pb/>diye te Bubungan ne Siyun ne iyan ka siyudad te Hirusalim.<pb/><pb/>


text:
Piru pitew kew, egdereetan sikandan te Amana ne Maresen ne Magbebaye pinaahi te makaliyas-liyas ne geem din.<pb/>Egpekeiling ka Asirya te kayu ne impanempug se me sugpang,<pb/>iling te mallayat ne kayu ne nenapeled wey nenakariralem e.<pb/>


text:
Egpameleren e te Magbebaye ne Manama ka mallayat ne kayu diye te puwalas te Libanun pinaahi te wasey rin<pb/>eyew egkengaawe e ka memateles ne kayu diye.<pb/>


text:
<br/><t>Ka malinawen ne peghari</t><br/>Egkatamped ka kalayunan te kabuhalan ni Hari Dabid<n>Iyan insulat diye te Hibruwanen si Hisi ne amey ni Dabid.</n> iling te kayu ne napeled. Piru due egginguma ne sabeka ne Hari puun te kabuhalan din iling te iyam ne subing te tued.<pb/>


text:
Ne eg-ugpe diye te kandin ka Panisingan te Magbebaye ne Manama,<pb/>ka panisingan te katagseb, salabutan, geem,<pb/>wey panisingan te katuenan wey pegkaaldek te Magbebaye ne Manama.<pb/>


text:
Ne egkahale sikandin ne due pegkaaldek te Magbebaye.<pb/>Kene sikandin eggukum sumale te egkakita rin wey ke egkarineg din naa,<pb/>


text:
piru eggukuman din duma te katareng wey egpekeg-iling ne peggukum ka seeye se egkengaayu-ayu wey mapariralemen kayi te ampew te tane.<pb/>Ne maresen ka lalag din ne egpakalampes te kalibutan eyew te pegdusa te me etew,<pb/>wey egpakapatey ka geyinawa rin te seeye se maddeet se egmangimuwen.<pb/>


text:
Ne iglilibed din ka pegkamatareng wey igbelebed din diye te liwaraan din ka pegkamatinumanen.<pb/><pb/>


text:
Egpalemungey e ka singgalung wey ka nati te karniru;<pb/>egbuluku ka liyupardu duma te nati ne kambing.<pb/>Ne egkeen ka me baka duma te me liyun ne ware samuk,<pb/>wey iyan de egtanggu kandan ka deisek pad ne bate.<pb/>


text:
Ne egpegdumeey ka baka wey usu ne egpanabtab<pb/>wey egbuluku ka nati te usu duma te nati te baka.<pb/>Ne egkeen e te lahami ka liyun iling te baka.<pb/>


text:
Ne kene egkamenu ka bate pad<pb/>ke egkekelag diye te marani te lungag te dulepu.<pb/>Ne kene egkamenu ka bate ne egsikep te lungag te mammiley.<pb/>


text:
Ne warad e egpasakit wey ke egdereet naa diye te Hirusalim,<pb/>ka matulus ne bubungan.<pb/>Su egkeempet te me etew ne nakataha te Magbebaye ka intiru ne kalibutan<pb/>iling te weyig ne nekeempet te dahat.<pb/>


text:
<br/><t>Ka pegpanguli te naddakep</t><br/>Te sika ne aldew, ka Hari ne kabuhalan ni Dabid, egkeyimu e ne bendila para te keet-etawan. Ne eggendiye te kandin ka me nasud eyew te pegnengneng kandin wey egkabantug ka in-ugpaan din.


text:
Te sika ne aldew, eggamiten e man‑e te Magbebaye ne Manama ka geem din eyew te peggawi te nasame ne keet-etawan din puun te Asirya, Ihiptu, Patrus, Itiyupiya, Ilam, Babilunya, Hamat, wey puun diye te ilis te dahat.


text:
Egkayawen din ka sabeka ne bendila diye te elat-elat te me nasud wey eglibulungen din ka naddakep ne me Israilita wey ka nenekegsuwey-suwey ne keet-etawan te Huda diye te maddiyu ne inged te kalibutan.


text:
Te katamanan, egpeeneng-eneng e ka Israil ne egkeimma te Huda, wey kenad e degma eg-isipen te Huda ne kuntere ka Israil. Egkataman e ka pegkeimma te Israil te Huda, wey kenad e degma eg-ehetan te Huda ka Israil.


text:
Ne egsabeka sikandan ka eglusud te me matig-Pilistiya diye te iglineb. Eglusuran dan degma ka me nasud diye te igsile wey eg-ahawen dan ka me kasangkapan te nangugpe diye. Egmanduan dan ka inged ne Idum wey Muwab, wey egsakupen dan ka me kabuhalan ni Amun.


text:
Egpeetiyan te Magbebaye ne Manama ka dahat te Ihiptu wey egpakalamahan din te meinit ka Weyig ne Iyupratis eyew egkabaad seini te pitu ne beuhan eyew egpakalapas ka me etew.


text:
Ne eg-andam sikandin te maluag ne dalan ne egbayaan te nasame ne keet-etawan din ne egpuun te Asirya, iling te me matig-Israil ne due maluag ne dalan ne imbayaan te peg-awe dan te Ihiptu.<pb/>


text:
<br/><t>Ka ulahingen te pegdeyrey</t><br/>Te sika ne aldew, eg-ulahing ka keet-etawan ne eggenendue,<pb/>“Egdeyrayen ku sikeykew Magbebaye ne Manama!<pb/>Minsan nabelu ka dengan keddi piru nabewu e,<pb/>wey inliwang ad nikeykew kuntee.<pb/>


text:
Sikeykew, Manama ka egluwas keddi;<pb/>egsalig a keykew wey kena a egkaaldek.<pb/>Sikeykew Magbebaye ka egbehey te geem wey kanekal,<pb/>wey inluwas a nikeykew.”<pb/>


text:
Ne egkahale ka keet-etawan ke egbulihan sikandan te Magbebaye,<pb/>iling te seeye se namadmaraan ne egsakug te eg-inumen ne weyig.<pb/>


text:
Te sika kangkuwa ne aldew, eg-ulahing ka keet-etawan ne egkahi,<pb/>“Pasalamati niyu ka Magbebaye ne Manama! Pangananey kew kandin!<pb/>Ipangguhud niyu te me nasud ka immangimu rin!<pb/>Ipanengneng niyu ne labew te langun ka ngaran din!<pb/>


text:
Ulahingi niyu te me pegdeyrey ka Magbebaye ne Manama tenged te kein-inuwan ne inggimu rin.<pb/>Ipanengneng niyu seini te intiru ne kalibutan.<pb/>


text:
Panguleyi kew wey ulahing kew te kahale, sikaniyu se nangugpe te Hirusalim<n>Te Hibruwanen: Siyun. Sabeka seini te me ngaran te Hirusalim.</n><pb/>tenged te neneyimu pinaahi te geem te matulus ne Manama te Israil ne due te taliware niyu.”<pb/>


text:
<br/><t>Ka pegdusa te Manama te Babilunya</t><br/>Seini ka lalag te Magbebaye ne Manama ne igpanengneng diye ki Isayas ne anak ni Amus meyitenged te Babilunya:


text:
“Pasasindeg kew te bendila diye te puntul te bubungan ne ware me kayu. Ne kuleyi-i niyu ka me sundalu wey ikawey niyu ka belad niyu isip tuus eyew egpakalasud e sikandan te me gumawan te mabbantug ne me etew.


text:
Insuhu ku ka me sundalu ne in-alam ku eyew te pegdusa te me matig-Babilunya ne ingkalangeti ku; me hambuhen sikandan wey egkengahale-gale ne egpanalu.


text:
Pammineg kew! Due mahulub amana ne egpuun te me bubungan. Kahulub seini te susuluhi ne me etew ne egpuun te nalein-lein ne me nasud ne nasabeka ne miglibulung. Inlibulung te Amana ne Maresen ne Magbebaye ka me sundalu rin para te pegpakiggira.


text:
Diye sikandan egpuun te diriyui ne inged, diye te katamanan te langit. Eggamiten sikandan te Magbebaye eyew igpaneem-neem ka langet din. Egdereetan din ka intiru ne inged pinaahi kandan.


text:
Pandalawit kew su mahaan e ka aldew te Magbebaye, ka aldew ne igpaneem-neem e te Maresen ne Manama ka karereetan.


text:
Purisu, egkaawaan te keseg ka belad te tagse sabeka wey egkaawaan te kabulut ka langun ne keet-etawan,


text:
wey egkengaaldek sikandan. Egmakabalbaleey sikandan wey egkasaksakitan te egpangkusan dan iling te eggeramen te malitan ne egbaletikan. Egmasilsil-apey sikandan se neelin ne nalliyasan wey egmalalab ka me ulaula ran tenged te keyilew.


text:
Egginguma iya ka aldew te Magbebaye, ka makaaldek-haldek ne aldew duma te mangune-kune ne langet din eyew te pegdereet te kalibutan wey te me makasesale.


text:
Ne kenad e eglayag ka me punduk te me bituen. Ne egsile ka aldew ne ware kalayag, wey kenad degma eglayag ka bulan.


text:
Egdereetan ku ka kalibutan wey egdusaan ku ka maddeet ne me etew tenged te me sale dan. Eg-aween ku ka me hambuhen wey ka me mapegpeggasal.


text:
Pila-pila naan de ka me etew ne egkasame; iling naan de sikandan kareisek te neneelin ne bulawan te Upir.


text:
Sikeddi se Amana ne Maresen ne Magbebaye, egwelwelen ku ka me langit wey egkaantag ka kalibutan diye te natahuan kayi. Eggimuwen ku seini te timpu ne igpakita kud ka mangune-kune ne langet ku.


text:
Ne ka me lapu diye te Babilunya, egmakapallahuy peendiye te me nasud dan ne egpekeiling te usa ne egpanganupen wey ke karniru naa ne ware talagbantey.


text:
Ne diye de iya te tangkaan dan, egpanlupeta ka dereisek pad ne me anak dan. Ne egpanakawan ka me baley ran wey egpamehesen te eggilabet ka me asawa ran.


text:
Pammineg kew! Egpalusuran ku ka Babilunya te me matig-Midiyan ne amana egkeupian te kapanaluwan du te pelata wey ke bulawan naa.


text:
Egpangimatayan dan pinaahi te piet ka me kanakan. Ne kene egkeyid‑u sikandan te me bate wey minsan ka egsusu pad.


text:
Minsan subla ne mateles te langun ne migharian ka Babilunya wey keupianan wey bantug seini te keet-etawan diye, piru egdereetan ku seini iling te Suduma wey Gumura.


text:
Ne warad eg-ugpe diye te ware egtamanan. Ne warad e me talagtameng te me karniru ne egpasasindeg te balungbalung diye taheed te igmabulbuluku dan ka me karniru ran diye.


text:
Ne iyan e egmambulbuluku diye ka me mahintalunan ne me mananap wey egkapenu ka me baley te me mananap ne egmaneteul. Ne eg-ugpe e diye ka me ustrits<n>Ka ustrits egpekeiling te bayaku wey subla seini ne dakel—malayat ka lieg wey ka me paa kayi, wey kene seini egpakalayang.</n> wey diyad e egmangum-umbetut ka me leew ne kambing.


text:
Ne ka me mahintalunan, egmanlelalag e diye te matikang ne me baley wey diye te me palasyu te Babilunya. Mahaan e ka katamanan te Babilunya wey kenad e egkaluhey.”<pb/>


text:
<br/><t>Ka pegpanguli te naddakep</t><br/>Piru igkeyid‑u red te Magbebaye ne Manama ka me matig-Israil wey eg-alamen din ded sikandan isip keet-etawan din. Ne egpeugpeen din ded sikandan diye te inged dan. Ne seeye se kene ne me Hudiyu ne egmangugpe diye te inged dan, egkasabeke e te me kabuhalan ni Israil.


text:
Ne egbulihan ka Israil te duma ne me nasud eyew egpakalibed sikandan diye te inged ne imbehey kandan te Magbebaye. Ne egpandakepen dan seeye se migmandakep dengan kandan wey egsakupen dan seeye se migbayad-bayad dengan kandan. Egpanguripenen dan seeye se egpamuun te duma ne me nasud.


text:
Me matig-Israil, te aldew ne egpeyimelayen kew te Magbebaye puun te me masakit, peg-antus, wey maggirap ne me himu ne impeyimu kaniyu,


text:
balbalaya niyu ka Hari te Babilunya. Ne seini ilalag niyu,<pb/>“Nareetan e ka Hari ne talagdeeg-deeg wey nataman e ka pegpaambug din.


text:
ne egkengalanglangetan ne egdeeg-deeg te me etew, wey kene egpeeneng-eneng ne egbayad-bayad te duma ne me etew diye te lein ne me nasud.


text:
Ne miggale-gale ka me kayu ne sipris wey me sidar diye te Libanun tenged te neyitabu te Hari. Migkahi sikandan, ‘Warad e egpameled kanami su migpatey kad ma.’<pb/>


text:
“Ne ka inged te me minatey<n>Te Hibruwanen: Siyul.</n> ne diye te diralem, migpangandam e te pegsinug-ung keykew Hari te Babilunya. Ne egkengapukew ka me gimukud te nenammatey e ne me Hari dengan wey me pangulu te me nasud. Egmanasindeg sikandan puun te me trunu ran eyew te peg-elit-elit keykew.


text:
Ne kuntee, nakalebeng e duma keykew ka kabantug nu wey warad e dahing te alpa diye te palasyu nu. Ne iyan nud ulesen wey hagpi ka me liwati.’ ”<pb/>


text:
“Sikeykew se Hari te Babilunya, egpekeiling ka dengan kalayag te Buntetale, piru pitew ke ma kuntee ke mamenu katikang ka neuluhan nu puun te langit! Te miglihad ne timpu, masulug ne nasud ka natalu nu piru kuntee natalu kad e degma.


text:
Migkahi ka te suman-suman nu, ‘Eggendiya a te langit, diye te dibabew te me bituen te Manama wey diye ku igtahu ka trunu ku. Egpinnuu a diye te mariyu ne inged diye te bubungan ne libulunganan diye te igkahibang ne balabahan.


text:
“Ne egmemetmetan ka te gimukud te me minatey wey egsuman-suman sikandan ke nekey ka neyitabu keykew. Ne egmein-inseey sikandan, ‘Hendue te seini ma mule ka etew ne ingkaliyasi te me etew diye te kalibutan tenged su ingkaaldek sikandin te me migharian?


text:
Hendue te sikandin ma ka migdereet te kalibutan ne egpekeiling e te disirtu, wey ka migdereet te me siyudad wey ka kenad iya egpalihawang te naddakep din?’<pb/>


text:
Piru kene igpakalebeng ka lawa nu; igdegpak mule seini iling te sugpang te kayu ne ware karuan. Egkabunbunan ka lawa nu te me lawa te me sundalu ne nenamatey te gira, wey ig-ulug ka duma kandan diye te bitu ne batuwen iling te minatey ne egdi-diekan de.


text:
Kene ka iglebeng iling te duma ne Hari, su indereetan nu ma ka nasud nu wey impangimatayan nu ka keet-etawan nu. Ne ware egkasame te maddeet ne me kabuhalan nu.


text:
Bunsuri niyud te egpangimatey ka me anak din tenged te me sale te me kaap-apuan dan, su kema ke egmaresen pad sikandan. Kenad eleg ne egpakakamuney pad sikandan te tane, wey ke egpekeyimu naan pad te me siyudad kayi te intiru ne kalibutan.”<pb/>


text:
<br/><t>Egdereetan te Manama ka me matig-Babilunya</t><br/>Ne migkahi ka Amana ne Maresen ne Magbebaye, “Ne egpangaween kud iya ka langun-langun diye te Babilunya. Egpanguen ku ka me anak dan eyew warad e egkasame.


text:
Eggimuwen ku seini ne lasak-lasak wey iyan e ugpe kayi ka me ekang. Ne warad e egkasame minsan nekey iling te eglimasen ku ka langun-langun.” Kahi te Amana ne Maresen ne Magbebaye.<pb/>


text:
<br/><t>Egdereetan te Manama ka me matig-Asirya</t><br/>Migsaad ka Amana ne Maresen ne Magbebaye, “Egkatuman iya ka planu ku wey ka igkeupii ku.


text:
Egdereetan ku ka me matig-Asirya ke diye sikandan te Israil. Egdi-diekan ku sikandan diye te me bubungan. Ne egpakaawe e ka keet-etawan ku puun te pegkeuripen dan te me matig-Asirya iling te pegpekas te yuggu diye te me lieg dan.


text:
Tenged su sikan ma ka igkeupii te Amana ne Maresen ne Magbebaye, ware minsan hentew ne egpakabalabag due wey ke egpakapegnel naa te pegdusa rin.<pb/>


text:
<br/><t>Egdereetan te Manama ka me matig-Pilistiya</t><br/>Seini ka lalag te Magbebaye ne Manama ne impanengneng din te leg‑un ne migpatey si Hari Ahas:<pb/>


text:
Me matig-Pilistiya, kene kew gale-gale tenged su nahepu e ka iglampes kaniyu. Ke egpatey ka sabeka ne uled, due egsubal ne mabmabulut pad ne uled. Ne ka atelug te uled, egpigse te salimbaweng.


text:
Ne egpakeenen ku ka subla ne egkaayu-ayu ne etew, wey egpaliperengen ku ne malinawen. Piru eggimatayan ku pinaahi te gutas ka minsan hentew te etew nu ne egkasame.<pb/>


text:
Pandalawit kew se me pangulu due te gumawan, wey paninehew kew se nangugpe te siyudad niyu! Kaaldek kew langun se me matig-Pilistiya! Su egkakita niyu diye te mariyu ka alinepung ne egpakaparibabew iling te ebel taheed te egpalinggumaan e ka me sundalu ne susuluhi ne egkengaana-ane en iya ne egpakiggira.<pb/>


text:
Nekey naa ka igtabak ney te egpanuhuen te me Pilistihanen ne egpahuhuren ke egmanginguma sikandan? Egkahiyan ney sikandan, “Ka Magbebaye ne Manama iyan migpasasindeg te Hirusalim<n>Te Hibruwanen: Siyun. Sabeka seini te me ngaran te Hirusalim.</n> wey aputanan seini te mig-antus ne keet-etawan din.”<pb/>


text:
<br/><t>Egdereetan te Manama ka me matig-Muwab</t><br/>Seini ka lalag te Magbebaye ne Manama ne igpanengneng ne egkeyitabu diye te Muwab:<pb/>Nahuhus te senge-karusileman de ka siyudad ne Ar ne sakup te Muwab. Ne nahuhus degma te senge-karusileman de ka siyudad ne Kir ne sakup ded te Muwab.


text:
Ne migtakereg ka me matig-Dibun diye te me panubaran dan diye te me bubungan eyew egmaninehew diye. Insinehawan te me matig-Muwab ka Nibu wey ka Midiba. Ne migmanetabulug ka tagse sabeka wey migpanumpe.<n>Ka pegpatabulug wey ka pegpanumpe palinneu te peglungku wey pegkalaggew.</n>


text:
Ne migsaluub sikandan te saku ka nangipanew diye te kelesadda. Migpandalawit sikandan migpanaman-taman diye te me baley ran wey diye te me plasa.


text:
Ne egpangananey ka me matig-Hisbun wey ka me matig-Ili-Ali. Ne egkarineg ka me laheng dan taman diye te Dyahas. Sikan naa ka egpanguleyi ka me sundalu te Muwab tenged te kaaldek dan.


text:
Miglungku a iya te neyitabu te Muwab. Nenakapallahuy ka keet-etawan diye te Suwar wey diye te Iglat-Silikiya. Migsinehew sikandan ne migtakereg diye te inged ne Luhit. Ne migpandalawit ka duma diye te dalan peendiye te Hurunaim tenged te impangkusan dan.


text:
Neetiyan e ka weyig diye te Nimrim wey nenaggangu e ka me hilamunen diye te ilis, wey warad e meilem ne pinamula.


text:
Purisu in-uyan e te keet-etawan diye te talipag te Weyig ne Arabim ka me karatuan dan wey ka minsan nekey ne nalimud dan.


text:
Migmalalab te langesa ka weyig te Dibun. Piru duen pad igpeuyan te Manama ne labew pad due ne iyan ka liyun ne egpangimatey te seeye se migpamallahuy puun te Muwab wey te seeye se nenaggaat diye.<pb/>


text:
<br/><t>Ware egpangkusan te egkeula-ula te Muwab</t><br/>Ka seeye se me matig-Muwab ne migpamallahuy puun te Sila, ka lungsud ne diye te disirtu, migpeuyan te dasag ne nati te karniru diye te Hari te Hirusalim.<n>Te Hibruwanen: Siyun. Sabeka seini te me ngaran te Hirusalim.</n>


text:
Iling te me bayaku ne in-alew puun te me salag dan, ka me malitan ne matig-Muwab ne diye te me lapasanan te Arnun.<pb/>


text:
Ingkahiyan te me matig-Muwab ka me matig-Huda, “Tambahi key ke nekey ka eggimuwen ney, wey bulihi key. Bantayi key iling te kayu ne egpakaralung te me etew ke matikang e ka aldew. Migpamallahuy key puun te ugpaan ney. Iheles key nikaniyu wey kene key balahara ne egkakita te migpanalukun kanami.


text:
Peugpaa key duma kaniyu wey pangabangi key puun te seeye se egkeupian ne egdereet kanami.”<pb/>Ke warad e karereetan wey egkataman e seeye se egmandeeg-deeg te me nasud,


text:
eghari e ka sabeka ne kabuhalan ni Dabid. Eghari sikandin duma te geyinawa ne kene egkabalbalawan wey kamalehetan. Ne matareng layun ka eggimuwen din, wey maali-ali ne eggimu ke nekey ka eleg.<pb/>


text:
Nakarineg key ne mapegpeggasal ka me matig-Muwab. Nakanengneng key ne kene ne mapariralemen sikandan, piru kene ne mallehet ka impaambug dan.<pb/>


text:
Purisu migpandalawit ka me matig-Muwab tenged te kasamuk ne in-antus dan. Migpandalawit sikandan te egkasuman-suman dan ka mateles ne egkakeen ne ingkalayami ran te egkeen diye te siyudad te Kir-Harisit.


text:
Nenaggangu e ka me parasan diye te Hisbun lagkes ka diye te Sibma. Impanempug e te me pangulu te me nasud ka me parasan dan ne nekeuma dengan diye te Hasir, wey diye te disirtu. Nenareetan e ka me subing kayi ne migdul‑ug dengan taman diye te Namatey ne Dahat.


text:
Purisu migpandalawit a tenged te parasan diye te Sibma iling te pegpandalawit te me matig-Hasir. Amana ku pandalawiti ka lungsud te Hisbun wey ka Ili-Ali su warad egkarineg ne pegpanguleyi te kahale te timpu te tingpamupu te behas te paras.


text:
Warad egmangulahing te kahale te dakel ne eg-uma diye te kamet. Warad e egdiriek te behas te paras diye te diekanan. Nataman e ka pegpanguleyi te kahale.


text:
Purisu nakareg-uy a te impangkusan te Muwab iling te dahing te alpa te peglungku. Miglungku a degma tenged te impangkusan te Kir-Harisit.


text:
Kene egpeeneng-eneng ka me matig-Muwab ne egmanlibed-libed diye te timplu te me manama ran diye te me bubungan. Egmangampu sikandan taman te egkengabeley e sikandan, piru egkeyimu re ne ware karuan te peg-ampu dan.<pb/>


text:
Ne kuntee migkahi sikandin, “Seled te tatelu ne leg‑un<n>Te Hibruwanen: Ka tatelu ne leg‑un, egpekeiling te me leg‑un te seeye se talag-inaldew.</n> ka eglihad puun kuntee, egkaawe e ka karatuan diye te Muwab. Ne pila-pila naan de ka egkasame te masulug ne keet-etawan din. Ne seeye se egkengasame, me magguye.”<pb/>


text:
<br/><t>Ka pegdusa te Manama te Damasku</t><br/>Seini ka lalag te Magbebaye ne Manama ne igpanengneng ne egkeyitabu diye te Damasku: “Pammineg kew! Kenad e ne siyudad ka Damasku; eglatambu e seini te egkagguhus ne me baley.


text:
Ne warad e eg-ugpe diye te me siyudad te Aruwir te ware egtamanan. Egkeyimu seini ne panabtaban te me mananap, wey warad e egginaaldek kandan.


text:
Egkaawe e ka malig‑en ne me baley ne me matikang diye te Israil, wey egkaawe e ka migharian te Damasku. Ne pila-pila naan de ka nasame ne keet-etawan te Sirya, iling te seeye se nenasame ne keet-etawan te Israil. Sikeddi se Amana ne Maresen ne Magbebaye ka miglalag kayi.”<pb/>


text:
Egpekeiling e ka Israil te kamet ne warad trigu. Masulug dan dengan iling te pinamula diye te bangalug te Ripaim, piru pila-pila ran naan de kuntee iling te kamet ne impanlimud pad minsan se neneulug ne me trigu.


text:
Deisek naan de ka egkasame te keet-etawan din. Iling te kayu ne ulibu ne napamupuwan e—daruwa wey ke tatelu naan de ne behas ka nasame diye te matikang ne sugpang. Ne pila-pila bu naan de degma ka nasame diye te lein ne me sugpang. Sikeddi se Magbebaye ne Manama te Israil ka miglalag kayi.”<pb/>


text:
Te sika kangkuwa ne aldew, eg-aput ka me etew diye te miggimu kandan, ka Matulus ne Manama te Israil.


text:
Kenad e sikandan egsalig te me altar ne immangimu ran eyew egpanubaran wey egtutungan te me insinsu para te me diyus-diyus dan wey ke sungkaleg naa ne larawan ni Asira.<pb/>


text:
Te sika kangkuwa ne aldew, ka malig‑en ne me siyudad dan egpekeiling e te inged te me Hibihanen wey me Amurihanen ne in-engkeran dan te pegginguma te me matig-Israil wey warad etew diye.<pb/>


text:
Inlingawan niyud ka Manama ne Manluluwas niyu wey ware niyud sumsumana sikandin se migpangabang kaniyu.<n>Te Hibruwanen: Batu ne aputanan niyu.</n> Purisu minsan egpamula kew te meupiya ne pinamula iling te paras ne egpuun te lein ne inged,


text:
wey minsan ke egtubu seini wey sahuhune ne egpamulak te aldew te pegpamula niyu kayi, kene kew egpakapupu te behas. Iyan niyu re egkahaani ka pegkalaggew wey ka egkasakitan te ware egtamanan.<pb/>


text:
<br/><t>Ka pegkatalu te me kuntere ne me nasud</t><br/>Keyey! Mahulub ka masulug ne sundalu ne eglusud kaniyu ne egpekeiling te lehes te dakel ne bunlud.


text:
Piru minsan pad due, egsaparan sikandan te Manama, wey egmakapallahuy diye te mariyu. Egmakapallahuy sikandan iling te ukaba ne eglayap te kalamag wey iling te alinepung ne egkeuyan te balisusu.


text:
Te marusilem, egpangelkelen e te liyas ka me matig-Israil, piru egkengaddeetan ka me kuntere dan te kene pad egkapawe. Sika ka egpangkusan te migpanlusud wey migpanulis kandan.<pb/>


text:
<br/><t>Ka lalag te Manama diye te Itiyupiya</t><br/>Mekeyid‑u-hid‑u kew se mig-ugpe te me inged ne diye te talipag te me weyig te Itiyupiya ne due egkarineg ne dahing te me pakpak te me uled-uled.


text:
Ne puun te sika ne inged, due insuhu ne me talagpangguhud eyew te pegpepangabang te pegpakig-ehet te me kuntere. Diye sikandan migbaye te Weyig ne Nilu ne mig-untud te me balangey.<n>Luwey ka eggamiten te me matig-Itiyupiya ne eggimuwen ne me balangey.</n> Pangendiye kew e me talagpangguhud ne memeiyal ne egpangipanew! Uyan kew te guhuren diye te inged ne nabaad te me weyig, diye te me etew ne mallangkew wey mallurung se me laplap, maresen wey ingkaaldek te langun.<pb/>


text:
Sikaniyu se langun ne nangugpe te kalibutan, pitawa niyu ke igparibabew e ka bendila diye te bubungan wey pammineha niyu ke igparahing e ka trumpita.


text:
Su seini ka ingkahi keddi te Magbebaye ne Manama, “Warad iya gulub ku te egpampamantew puun kayi te ugpaanan ku iling te keinit te aldew wey iling te demmug te timpu te tinggaani.”


text:
Su ka me kuntere egpekeiling te me paras, ne emun ke egkengatahak e ka me bulak wey mahaan e egkeyinuhi, egdereetan e sikandan te Manama iling te egpanengul te me sugpang.


text:
Ne egbalaharen naan de ka susuluhi ne sundalu ne nenammatey diye bubungan eyew egpangeenen e te me manuk-manuk wey leew ne me mananap te timpu te meinit wey ke timpu naa te maagsil.<pb/>


text:
Piru egginguma ka timpu ne egpakarawat ka Amana ne Maresen ne Magbebaye te me dasag ne egpanguyanen te me etew ne mallangkew wey mallurung se me laplap—maresen sikandan wey igkengaaldek te langun. Egpuun sikandan te inged ne nabaad te me weyig. Ne eggendiye sikandan te Hirusalim<n>Te Hibruwanen: Siyun. Sabeka seini te me ngaran te Hirusalim.</n> ka inged ne diye egsimbaa ka Amana ne Maresen ne Magbebaye.<pb/>


text:
<br/><t>Ka pegdusa te Manama te Ihiptu</t><br/>Seini ka lalag te Magbebaye ne Manama ne igpanengneng ne egkeyitabu diye te Ihiptu:<pb/>Eggendiye te Ihiptu ka Magbebaye ne eg-untud te meiyal ne gapun. Ne egmangelkelen ka me diyus-diyus te Ihiptu diye te tangkaan te Magbebaye wey egkaawaan e te kabulut ka me matig-Ihiptu.


text:
Ne migkahi ka Magbebaye, “Egmeg-unayen ku egmeg-eheta ka me matig-Ihiptu, ka me tahasuled, ka me talagsumbaley, ka tagse siyudad, wey ka me migharian.


text:
Ne egkaawe e ka langun ne kabulut te me matig-Ihiptu iling te egkaanlas wey eglibehen ku sikandan te me planu ran. Ne egpanginse e sikandan te me diyus-diyus dan, te me mammulingan, wey te egmahehane.


text:
Ne igbehey kud sikandan diye te mabulut ne ahalen ne iyan egmandu kandan ne ware keyid‑u. Sikeddi ka Amana ne Maresen ne Magbebaye ka miglalag kayi.”<pb/>


text:
Egkataman, egkengeetiyan e ka langun ne weyig ne mig-ulun te Nilu wey egngareg e. Ne egkaggangu e ka mallayat ne me hilamunen.


text:
Ne egmasalad e ka ilis te weyig su egkaggangu man e ka langun ne pinamula diye wey egmanlayap e seini te kalamag.


text:
Ne egpandalawit wey eglungku e ka egmanguwa te isda; seeye se langun ne egmamunuwit diye te Weyig ne Nilu, wey egmemagguye e seeye se egmamiyale.


text:
Ne egkasumpitan e ka me talaggimu te manggad, wey eglungku e ka langun ne me sinuulan ne me talaggimu.<pb/>


text:
Me ungel iya ka me pangulu te Suwan; keungelan ka me tambag te me talagtambag te Hari te Ihiptu. Me hentew a sikandan se egkahi diye ki Paraun te me kabuhalan sikandan te me matagseb wey te tapey ne me Hari?


text:
Hari te Ihiptu, hendei naan e ka me matagseb ne talagtambag nu? Pitawa nu la ke egpakapangguhud sikandan keykew ke nekey ka implanu te Amana ne Maresen ne Manama ne eggimuwen din te Ihiptu.


text:
Me ungel ka me pangulu te Suwan wey Mimpis su egmalintutuu sikandan te ubat. Iyan ded mig-uney miglaag kandan ka me pangulu perem te me tribu te Ihiptu.


text:
Imbehayan te Magbebaye ne Manama te panisingan te pegkalibeg ka me matig-Ihiptu. Seyyup ka langun ne inggimu ran, wey egpakatilistilis sikandan iling te egkewubug ne diye egpakarugsu te ileb din.


text:
Ne ware minsan hentew diye te Ihiptu ne egpakabulig te nasud din, meyaman ma wey se egkaayu-ayu, inila ma wey se kene.<pb/>


text:
<br/><t>Egsimba te Manama ka me matig-Ihiptu</t><br/>Te sika kangkuwa ne timpu, egpekeiling e te me malitan ka me matig-Ihiptu. Egpangelkelen e sikandan tenged te kaaldek ke egpakakite e sikandan ne egkayawen e te Amana ne Maresen ne Magbebaye ka belad din eyew te peglegpad kandan.


text:
Ne igkaaldek dan e ka inged te Huda minsan ke egkarineg dan de ka ngaran kayi, su nanengnengan dan nahud ne egkabaybayaran sikandan te implanu te Amana ne Maresen ne Magbebaye.<pb/>


text:
Te sika ne aldew, due lalimma ne inged te Ihiptu ne iyan eggamiten te me etew te eglalag ka Hibruwanen ne linalahan<n>Te Hibruwanen: eglalag te linalahan te Kanaan.</n> wey migpanaad ne egparuma-rume e te Amana ne Maresen ne Magbebaye. Ne ka sabeka te sika ne me siyudad, egngaranan te Siyudad te Aldew.<pb/>


text:
Te sika ne aldew, duen e altar ne tutunganan te igpanubad diye te Ihiptu, wey sabeka ne sungkaleg ne batu ne impasasindeg diye te eletanan te Ihiptu para te Magbebaye ne Manama.


text:
Ne sabeka seini ne palinneu wey pamalehet ne diye iya te Ihiptu ka Amana ne Maresen ne Magbebaye. Ke egpangananey te Magbebaye ka me matig-Ihiptu tenged su indeeg-deeg sikandan, egpeuyanan sikandan te Magbebaye te manluluwas ne egpangabang kandan.


text:
Ne egpeile e ka Magbebaye diye te me matig-Ihiptu, wey te sika kangkuwa ne timpu, egpekeile e degma ka me matig-Ihiptu kandin ne Manama. Ne egsimbe e sikandan ne eg-uyan te igmanubad dan wey te egtutungen ne ighalad. Ne egpanaad e sikandan te Magbebaye wey egtumanen dan iya seini.


text:
Ne egdusaan te Magbebaye ka me matig-Ihiptu piru egmanlibed sikandan diye te kandin. Ke eg-ampu sikandan kandin eyew te pegpabulig, egtabaken din sikandan wey egbawian din ded.<pb/>


text:
Te sika kangkuwa ne timpu, duen e dalan ne maluag puun te Ihiptu peendiye te Asirya. Ne egmangendiye te Ihiptu ka me matig-Asirya wey egmangendiye degma te Asirya ka me matig-Ihiptu. Ne egkasabeke e sikandan ka egsimba.


text:
Ne te sika kangkuwa ne timpu, egsabeke e ka Israil, ka Ihiptu, wey ka Asirya. Ne ka sika se tatelu ne nasud egkeyimu ne panalangin kayi te kalibutan.


text:
Ne egpanalanginan sikandan te Amana ne Maresen ne Magbebaye te egkahi, “Egpanalanginan ku sikaniyu se me matig-Ihiptu ne keet-etawan ku, sikaniyu se me matig-Asirya ne inggimu ku wey sikaniyu se me matig-Israil ne in-alam ku ne keet-etawan.”<pb/>


text:
<br/><t>Ka igpasabut te pegluluung te prupita</t><br/>Te timpu ne si Sargun ka mighari te Asirya, insuhu din ka pangulu te me sundalu rin ne egpalusuran ka Asdud. Migpakig-ehet sikandan te Asdud wey natalu ran seini.


text:
Te ware pad seeye neyitabu, due impanengneng te Magbebaye ne Manama pinaahi ki Isayas ne anak ni Amus. Ingkahiyan din si Isayas, “Luunga nu ka saku ne insaluub nu wey ka me sandal nu.” Ne intuman seeye ni Isayas wey miggiphipanew e ne migpalawas wey ware sandal.


text:
Ne migkahi ka Magbebaye, “Miggiphipanew ka suluhuanen ku ne si Isayas te tatelu ne leg‑un ne migpalawas wey ware sandal. Ne sika ka sabeka ne palinneu wey tuus meyitenged te egkeyitabu diye te Ihiptu wey Itiyupiya.


text:
Su egpandakepen te Hari te Asirya ka me matig-Ihiptu wey matig-Itiyupiya, bate ma wey se buyag. Ne egpeyipanawen sikandan ne egpalawas wey ware sandal. Egkakita ka me piyus dan, wey egkeyilawan iya ka Ihiptu.


text:
Te timpu ne egkeyitabu e seini, egkahi ka nangugpe diye te ilis te dahat, ‘Pitawa niyu ka neyitabu te nasud ne insalihan ta wey in-aputan ta puun te Hari te Asirya. Egmenuwen te naan e kuntee te eg-awe?’ ”<pb/>


text:
<br/><t>Ka impakita ne egkareetan ka Babilunya</t><br/>Seini ka lalag te Magbebaye ne Manama ne igpanengneng meyitenged te inged ne ware mig-ugpe ne lenged te dahat:<pb/>Ne egginguma ka karereetan ne egpekeiling te balisusu ne egbaye diye te inged te Nigib. Egpuun seini diye te disirtu, diye te makaliyas-liyas ne nasud.


text:
Ne due makaliyas-liyas ne impakita keddi te Magbebaye meyitenged te pegpangakal wey pegdereet.<pb/>Sikaniyu se me matig-Ilam wey me matig-Midiyan, linguti niyu wey lusuri niyu ka Babilunya. Egpasanggelen e te Manama ka pegpaantus te Babilunya te duma ne me nasud.<pb/>


text:
Tenged kayi, nakaheram a te subla ne masakit iling te eggeramen te malitan ne eglesutan. Ne natanengan a wey naaldek tenged te narineg ku wey nakita ku.


text:
Ne migmemasakit se geyinawa ku wey ingkelkel a te kaaldek. Ne egkeupian a ne egkahale te marusilem, piru ke egmarusilem e, nasi de iya ne egkabantalan a amana.<pb/>


text:
Pitew kew, migpangandam e ka me pangulu te keenanan wey imbelatan dan e seini te manggad. Migmangekeen e sikandan wey migmangiinum. Ne sahuhune ne due migpanagyawan, “Kua niyu ka me kalasag niyu, me pangulu, pangandam kew te gira!”<pb/>


text:
Ne ingkahiyan a te Magbebaye ne Manama, “Tahu ka te talagbantey te siyudad ne egpanugtul te egkakita rin.


text:
Ne emun ke egpakakita sikandin te me karwahi, migmangudde ne tigdaruwa, migmanguntud te asnu wey kamil, keilangan ne eg-ipaten din seini egpaay-ayari.”<pb/>


text:
Ne migpanguleyi seeye se talagbantey, “Ahalen, migsesasindeg a kayi te matikang ne baley ne pantawanan te talagtameng te tagse aldew wey minsan te marusilem.”<pb/>


text:
Ne kuntee, pitew kew! Due etew ne egpeendini ne mig-untud te karwahi ne ingganuy te daruwa ne kudde. Ingkahiyan a nikandin, “Nareetan e ka Babilunya wey nallupet e ka me diyus-diyus dan.”<pb/>


text:
Me matig-Israil ne keet-etawan ku, indiekan kew iling te trigu piru impanengneng ku kuntee kaniyu ka meupiya ne guhuren ne narineg ku puun te Amana ne Maresen ne Magbebaye ne iyan ka Manama te Israil.<pb/>


text:
<br/><t>Ka lalag meyitenged te inged ne Idum</t><br/>Seini ka lalag te Magbebaye ne Manama ne igpanengneng diye te inged ne Idum:<pb/>Ne due mig-umew keddi puun te inged ne Idum ne mig-inse, “Talagbantey, mananey naan pad egkapawe? Mamenu pad kaluhey?”<pb/>


text:
Ne migtabak a, “Mahaan e egkapawe, piru egmarusilem ded man‑e eg-abey. Ne emun ke eg-inse ka eg-abey, libed ke re kangkuwa.”<pb/>


text:
<br/><t>Ka lalag meyitenged te Arabya</t><br/>Seini ka lalag te Magbebaye ne Manama ne igpanengneng diye te Arabya:<pb/>Sikaniyu se me matig-Didan ne migluyud ka egpangipanew, pamitew kew te egkeelungan niyu ne me kayu ke eg-aran te marusilem diye te disirtu te Arabya.


text:
Behayi niyu te weyig ka nammaraan. Ne sikaniyu se mahinged te Tima, behayi niyu te pegkeen ka me etew ne namallahuy puun te me inged dan.


text:
Migpamallahuy sikandan tenged te kampilan ne inggulabut e, wey tenged te piet ne in-uyamu e, wey tenged te mangune-kune ne gira.<pb/>


text:
Ne migkahiyan a te Magbebaye ne Manama, “Sabeka ne leg‑un<n>Te Hibruwanen: Ka sabeka ne leg‑un, egpekeiling te me leg‑un te seeye se talag-inaldew.</n> ka eglihad puun kuntee, egkataman e ka kabantug te Kidar.


text:
Ne pila-pila naan de ka egkasame ne mabbulut ne me talagpane diye te Kidar. Sikeddi ka Magbebaye ne Manama, ka Manama te Israil ka miglalag kayi.”<pb/>


text:
<br/><t>Ka lalag meyitenged te Hirusalim</t><br/>Seini ka lalag te Magbebaye ne Manama ne impanengneng din meyitenged te Hirusalim ne ingngaranan te Napu ne Impakita te Manama:<pb/>Nekey bes ka insuman-suman niyu te migmanlibulung kew diye te me atep te me baley niyu?


text:
Newukag wey migmanguleyi ka me etew te intiru ne siyudad.<pb/>Ka me etew ne nenammatey, ware nenammatey te panganiban wey ke gira naa.


text:
Ne namallahuy ka langun ne me pangulu niyu—namallahuy sikandan diye te mariyu. Ne naddakep sikandan langun—naddakep sikandan ne warad iya nakapane.


text:
Purisu migkahi a, “Engkeri a nikaniyu! Balahara a ne egsinehew! Kena a nikaniyu pape-peenenga ka eglungku tenged te kamatayen te keet-etawan ne immanggeyinawaan ku.”


text:
Tenged su intahahe e te Amana ne Maresen ne Magbebaye ka aldew te kahubut, pegkatalu, wey kasamuk diye te Napu ne due Impakita te Manama. Ne egmasuwen ka me batu ne alad te siyudad ne matikang wey makepal, wey due egpanguleyi ne egpangananey diye te me bubungan.<pb/>


text:
Ne miglusud ka me sundalu te Ilam ne due me piet, me tunud, wey migmanguntud te me karwahi. Ne andam e ka me kalasag te me sundalu diye te Kir.


text:
Neneempet e te me karwahi ka langun ne memeupiya ne me kamet niyu; intamengan te migmangudde ka gumawan te siyudad niyu.


text:
Ne inggimu te Magbebaye ne Manama ne ware karuan te langun-langun ne insalihan te keet-etawan te Huda ne egpakabulig kandan. Te sika ne aldew, impamitew niyu ka me panganiban diye te Baley diye te Katalunan.


text:
Ne nakita niyu ka masulug ne lungag te matikang wey makepal ne batu ne alad te Hirusalim, wey miglilimud kew te weyig diye te diddiralem ne lanew.


text:
Ne inleuy niyu ka me baley diye te Hirusalim, wey impangguhus niyu eyew eggamiten te peg-ayad-ayad te alad te siyudad.


text:
Ne miggimu kew te maluag ne limuranan te weyig diye te elat-elat te daruwa ne alad eyew eglimuran niyu te weyig ne egpuun te tapey ne lanew. Piru ware kew migsalig wey miglinga-linga te Manama ne iyan migbuut te minsan nekey ne egkeyitabu, wey ka migplanu due dengan.<pb/>


text:
Te sika kangkuwa ne timpu, eg-umawen kew te Amana ne Maresen ne Magbebaye eyew eglungku wey egsinehew. Ingkahiyan kew nikandin ne egpeupew wey egsaluub te saku ne palinneu ne miglungku kew.


text:
Piru nasi kew mule miggale-gale, wey miggilang te baka wey karniru. Ne migkeen kew te ngalap, mig-inum te binu, wey migkahi, “Egkeen ki wey eg-inum su egpatey kid ma kaaselem.”<pb/>


text:
Ne ingkahiyan a te Amana ne Maresen ne Magbebaye, “Kene ku iya egpasayluwen ka me sale dan taman te egpatey sikandan. Sikeddi se Amana ne Maresen ne Magbebaye ne Manama ka miglalag kayi.”<pb/>


text:
<br/><t>Ka pegpaney-paney ki Sibna</t><br/>Ne ingkahiyan a te Amana ne Maresen ne Magbebaye ne Manama ne eggendiye ki Sibna ne impiyalan te palasyu wey egpakahiyan sikandin:


text:
“Hentew ke bes ubag? Nekey bes ka katenged nu te peglulungag te dalama eyew eglebengan te pegkeetew nu kayi te matikang ne inged?


text:
Taham-taham ka, su minsan migsuman-suman ka ne talahuren ka, piru igdegpak ka igpataman-taman te Magbebaye. Egtamtamanan ka nikandin te eggen-gen,


text:
wey eg-ilingen ka te bula wey igdegpak ka nikandin igtaman-taman diye te maluag ne inged. Ne egkapatey ka diye wey egkagguhus degma diye ka impeggasal nu ne me karwahi. Purisu egkapeyilawan nu ka ahalen nu ne Hari.


text:
Egpaaween ka te Magbebaye due te upisina nu wey igpepamaneug ka nikandin due te katungdanan nu.”<pb/>


text:
Igpasaluub ku kandin ka malayat ne kumbale nu wey ka sinturun nu, wey igbehey kud kandin ka katenged nu. Egkeyimu sikandin ne egpekeiling te amey te nangugpe te Hirusalim wey te nangugpe te Huda.


text:
Igbehey ku kandin ka yabi te migharian ni Dabid. Ne emun ke nekey ka eglukatan din, ware egpakalekeb, wey emun ke nekey ka eglekeban din, ware egpakalukat.


text:
Eglig‑enen ku ka pegpangulu rin iling te kawad ne nakaayad-ayad nakasanggat diye te matikang wey makepal ne batu ne alad. Ne tenged te pegpangulu rin, egtahuren te me etew ka pamilya rin.<pb/>


text:
“Ne egpakasalig kandin ka pamilya rin wey ka langun ne karumaan din, iling te malig‑en ne sanggatanan ne impananggatan te me ubab wey te me gelun.


text:
Piru te katamanan, egkapekas ka sanggatanan wey egkengeulug e ka langun-langun de iya ne impananggat kayi wey egkengaddeetan e. Sikeddiey se Magbebaye ne Manama ka miglalag kayi.”<pb/>


text:
<br/><t>Ka lalag meyitenged te Tiru wey Sidun</t><br/>Seini ka lalag te Magbebaye ne Manama ne igpanengneng diye te Tiru:<pb/>Pandalawit kew se me nigusyanti ne nanguntud te me barku puun te Tarsis su nagguhus e ka me baley diye te Tiru, wey naddeetan e ka me sanggelanan te me barku. Ingguhud e sika kaniyu te migmananggel kew te Sipris.


text:
Peeneng-eneng kew se diye nangugpe te ilis te dahat wey sikaniyu se me nigusyanti diye te Sidun. Migmanlapas e te dahat ka me etew ne impanuhu niyu


text:
ne migmanguntud te me barku peendiye te masulug ne inged eyew te pegbeli wey pegbelegye te trigu ne mig-uma diye te ilis te Weyig ne Sihur wey te Weyig ne Nilu. Neyimu kew ne nigusyanti te me nasud.<pb/>


text:
Egkeyilawan kad Sidun tenged su kene kad eg-angkenen te me dahat. Migkahi ka me dahat, “Ware anak ku. Ware intanggu ku ne me lukes ne bate wey ke impatulin naa ne me mengebay.”<pb/>


text:
Egkalaggew amana<n>Te Hibruwanen: Egkasakitan amana.</n> ka me matig-Ihiptu ke egkarineg dan ka neyitabu te Tiru.


text:
Kene kew egpakapalintutuu ne nakapaney ka siyudad te Tiru ne inged te kahale; seini ka inged ne migsuhu te masulug amana ne etew ne egpeendiyeen te maddiyu ne inged eyew te peg-uyag-uyag diye.


text:
Hentew ka migplanu ne egdereet te Tiru, ka siyudad ne due ka langun ne igkeupii te me etew? Ka me nigusyanti diye, me pangulu wey me talahuren te kalibutan.<pb/>


text:
Ka Amana ne Maresen ne Magbebaye ka miggimu kayi eyew igpariralem ka me hambuhen wey ka langun ne mabbantug kayi te kalibutan.


text:
Ne sikaniyu se keet-etawan te Tarsis, egkeyimu niyud e ka igkeupii niyu kuntee iling te Weyig ne Nilu ne migtulayas ne ware egpekeelet.


text:
Ingkayew te Magbebaye ka belad din diye te dibabew te dahat wey impapitew rin ka geem din, wey indereetan din ka me migharian te kalibutan. Ne migsuhu sikandin ne egdereetan ka me aputanan ne inged diye te Kanaan.


text:
Ne migkahi ka Magbebaye ne Manama, “Sikaniyu se nangugpe te Sidun ne migpuunan te kalised, nataman e ka kahalaan niyu! Minsan pad egpariyu kew diye te Sipris, kene kew red iya man‑e egpekeyimeley.”<pb/>


text:
Pitawa niyu ka tane te me matig-Babilunya. Warad e ka me mahinged diye. Inlusuran sikandan te me matig-Asirya wey immandereetan ka me matikang ne me baley ran wey ka me palasyu ran, wey neyimu e ne ugpaanan te me mahintalunan.<pb/>


text:
Pandalawit kew se me nigusyanti ne nanguntud te me barku puun te Tarsis su nahuhus e ka siyudad ne aputanan niyu.<pb/>


text:
Ne egkalingawan e ka Tiru te pitu ne pulu (70) ne leg‑un iling te kalayat te umul te Hari. Piru pegkeimpus due, igpeiling e ka Tiru te malitan ne egpamelegye te lawa ne egsusumpaliten te me etew te eg-ulahing:<pb/>


text:
“Sikeykew se malitan ne egpamelegye te lawa,<pb/>ne nalingawan e te langun,<pb/>kuwa ka te alpa wey hip-hipanew ka ne eglingut-lingut te siyudad.<pb/>Ne paayad-ayad ke naa ulahing te me ulahingen nu,<pb/>eyew egkasuman-suman ke red te me etew.”<pb/>


text:
Pegkeimpus te pitu ne pulu (70) ne leg‑un, igpalibed ded te Magbebaye ne Manama ka keet-etawan te Tiru te keugpe dan dengan wey eggimuwen dan ded ka me himu ran dengan, ka pegnigusyu diye te langun ne migharian te kalibutan iling te malitan ne egpamelegye te lawa.


text:
Ka egkaseleppi din igbehey diye te Magbebaye. Kene egkalimud te Tiru ka egkaseleppi din, ke kene, igkabehey seini diye te me etew ne migpamakey te Magbebaye eyew igbeli te dakel ne egkakeen wey te me mateles ne igmanaluub.<pb/>


text:
<br/><t>Ka pegdusa te Manama te kalibutan</t><br/>Pammineg kew, egdereetan e te Magbebaye ne Manama ka kalibutan. Egguhusen din ka ula-ula te tane, wey igmegsuwey-suwey rin ka nangugpe kayi.


text:
Ne eg-antus ka tagse sabeka—me talagpanubad wey ka me etew, me ahalen wey ka me suluhuanen, me talagbebeli wey ka me talagbelegye, me talagpeutang wey ka me talag-utang.


text:
Egkareetan iya egkatamtamani ka kalibutan wey warad e minsan nekey ne egkasame. Sika ka ingkahi te Magbebaye ne Manama.<pb/>


text:
Egpekeiling e ka tane te eglungku ne balu ke egkengaggangu e ka langun ne pinamula wey warad e egtubu ne minsan nekey. Ne egmahuye e ka kalibutan, wey egkallanes e ka me pinamula, wey egmagguye e degma ka me etew ne derakel se katungdanan kayi te ampew te tane.


text:
Inlinditan te me etew ka kalibutan su ware dan ma tumana ka me suhu wey me Balaud te Manama, wey mig-inniyuhan dan ka ware egtamanan ne kasabutan te Manama duma kandan.


text:
Purisu egdilusen te Manama ka kalibutan wey eg-antus ka nangugpe kayi tenged te me sale dan. Purisu nenasilaban ka nangugpe te kalibutan wey deisek naan de ka nasame ne neuyag.


text:
Ne warad e egkarineg ne mahalew-galew ne dahing te tamburin wey me alpa su egkataman man e ka kahulub te pegsahakeen dan.


text:
Ne kenad e egmangul-ulahing ka me etew ne egmangiinum te binu. Ne egkapeitan e te egpekewubug ne inumen seeye se eg-iinum.


text:
Nenatamtamanan e nareeti ka siyudad. Nallekeban e ka gumawan te me baley wey warad e egpakalasud kayi.


text:
Ne due egmanguleyi diye te deralanen tenged su warad e binu. Egkasubalan ka kahalaan te peglungku. Warad e peggale-gale kayi te kalibutan.


text:
Nareetan de due ka siyudad, wey nalundus ka me gumawan te alad kayi ne matikang wey makepal ne batu.


text:
Egkeyimu e ne pila-pila naan de ka me etew te me nasud, iling te egpanlampesan ne me ulibu ne egkengeulug ka me behas, wey iling te napakilalawan e ne parasan.<pb/>


text:
Ne eg-ulahing ne egkahale-gale ka me etew ne nenasame. Ne egsaye te kabantug te Magbebaye ne Manama ka me etew ne diye te iglineb.


text:
Purisu egsaye te Magbebaye ne Manama te Israil ka me etew ne diye te igsile wey ka me diye te ilis te dahat.


text:
Ne egkarineg ta minsan diye te diriyui e ne baad te kalibutan ka eg-ulahing ne eggenendue, “Katelesan te seeye se Matareng!”<pb/>Piru migmahuya ad e wey miggasa ad e puun te peglugku ku, tenged su taman kuntee migpabulus pad migmangeakal ka masulug ne me akalen.


text:
Ka egpallahuy tenged te kaaldek, egkeulug te bitu, wey ka egpakalihawang puun te bitu, egkasahilut. Egginguma ka makeseg ne bagyu, wey egkawelwel ka pabunsuranan te kalibutan.


text:
Egkaweil-weil seini iling te egkewubug ne egpakatilis-tilis, wey egkawelwel iling te baley ne ingkalamahan. Mabehat e amana ka sale te me etew ne nababa te kalibutan, purisu egkahuhus e seini, wey kenad e egpakasasindeg.<pb/>


text:
Te sika kangkuwa ne timpu, egdusaan te Magbebaye ne Manama ka seeye se maddesen diye te langit ne migsukul kandin, lagkes ka me Hari te kalibutan.


text:
Ne egmarusilem e ka bulan wey kenad e amana egmeinit ka aldew tenged te katelesan te Amana ne Maresen ne Magbebaye ne eghari diye te Bubungan ne Siyun, diye te Hirusalim. Ne egpakakita te katelesan din ka me pangulu te keet-etawan din.<pb/>


text:
<br/><t>Ka ulahingen te pegdeyrey te Manama</t><br/>He Magbebaye ne Manama, sikeykew ka Manama ku!<pb/>Egbantuhen ku wey egdeyrayen ku ka ngaran nu,<pb/>su kein-inuwan iya ka immangimu nu.<pb/>Matinumanen ka iya ne egtuman te me planu nu dengan.<pb/>


text:
Impangguhus nu ka me siyudad ne in-alad te matikang wey makepal ne batu.<pb/>Impangguhus nu ka malig‑en ne me palasyu te me lapu,<pb/>wey kenad e seini egpakasasindeg pad.<pb/>


text:
Purisu egbantuhen ka te maddesen ne keet-etawan,<pb/>wey igkaaldek ka te me nasud ne mabbulut se nangugpe.<pb/>


text:
Aputanan ka te egkengaayu-ayu wey te ware egkeyimu te me timpu te kalised,<pb/>wey helunganan ka te timpu te pegdaldaleet wey te peggulabung.<pb/>Su ka pegdereet te mabbulut ne me etew,<pb/>egpekeiling te makeseg ne bagyu ne egpakasuhat te alad ne batu,<pb/>


text:
wey iling te keinit diye te mammara ne inged.<pb/>Piru impapeeneng-eneng nu ma ka kahulub te mabbulut ne lapu,<pb/>iling te naawe ne keinit su naringdingan te gapun.<pb/>


text:
<br/><t>Ka peg-andam te Manama te sahakeen</t><br/>Egpangandam ka Amana ne Maresen ne Magbebaye te sahakeen kayi te Bubungan ne Siyun<n>Sakup te Hirusalim ka Bubungan ne Siyun.</n> para te langun ne keet-etawan. Ne iyan din eg-andamen ka mannanam ne egkakeen wey subla ne meupiya ne binu.


text:
Te seini ne bubungan, eg-aween din ka kalaggew ne nakabunbun te langun ne etew te me nasud tenged te kamatayen.


text:
Ne eg-aween e te Magbebaye ne Manama ka kamatayen, wey egpunasen din ka me luwe te langun ne keet-etawan. Eg-aween din ka keyilew te keet-etawan din te intiru ne kalibutan. Sika ka ingkahi te Magbebaye.<pb/>


text:
Ke egkeyitabu e seini, egkahi e ka keet-etawan, “Sikandin ka Manama ta! Migsalig ki kandin, wey inluwas ki nikandin. Sikandin ka Magbebaye ne insalihan ta. Eggale-gale ki su inluwas ki ma nikandin.”<pb/>


text:
<br/><t>Ka pegdusa te Manama te Muwab</t><br/>Ne egbulihan te Magbebaye ne Manama ka Bubungan ne Siyun, piru egdi-diekan din ka keet-etawan te Muwab diye mismu te inged dan iling te lahami diye te limuranan te tei.


